
Skiriu Kettei ir Kevinui 


Dviem žvaigždėms, 
nukritusioms į mano orbitą 


PADĖKA 


Rašytojai privalo atsargiai tarti įvardį Aš. Knyga - daugelio 
žmonių bendro darbo rezultatas, o man teko didelė laimė 
dirbti nuostabioje komandoje. Taigi jau penktąjį kartą tariu 
nuoširdžiai ačiū. Pirmiausia - mano agentei Pam Ahern, išgy- 
venusiai uraganą, vardu Katrina. Tada - nuostabiems „Ran- 
dom House“ darbuotojams: neeilinei leidėjai ir itin žaviai mo- 
teriai Džinai Centrelo; mano redaktoriui, dabar jau vedusiam 
vyrui Markui Tavaniui, kurio protas gerokai lenkia jo amžių; 
Sindei Murėj, kuri kaskart pranoksta pati save su reklama; 
vadybininkei Kim Hovėj, kurios gebėjimus sunku ir aprašyti; 
Bekui Stvanui, kuris tiesiog gimęs kurti nuostabius viršelius; 
Laurai Jorstad, kuri dar kartą viską kruopščiai suredagavo; 
Karolei Lovenstein, kurios sukurti puslapiai džiugina akis; ir 
galiausiai visiems iš reklamos ir pardavimo skyriaus - be jų 
didžiulių pastangų reikalai nejudėtų iš vietos. 

Vienas žmogus nusipelno būti paminėtas atskirai. Kenetas 
Harvėjus. Prieš kelerius metus per vakarienę Pietų Karolinoje 
Kenas papasakojo man apie libanietį Biblijos tyrinėtoją Ka- 
malį Salibį ir gana miglotą teoriją, kuri vėliau išsirutuliojo į 
šį romaną. Sumanymai gimsta keisčiausiomis aplinkybėmis 
ir iš netikėčiausių šaltinių. Rašytojo pareiga — juos atpažinti. 
Ačiu, Kenai. 

Mano gyvenime yra naujoji Elizabeta - sumani, graži ir 
mylinti. Žinoma, tai - mano aštuonerių metų dukra Elizabeta, 
kasdien dovanojanti tik džiaugsmą. Skiriu šią knygą dviem 
savo suaugusiems vaikams Kevinui ir Keitei, kurie verčia 
mane vienu metu pasijusti ir senu, ir jaunu. 


Istorija yra paviršiun iškilę įkalčiai iš praeities. 
— OSKARAS HANDLINAS, Tiesa istorijoje (1979) 


Nuo pirmojo Adomo laikų žmonės kūrė istorijas 

ir įamžino jas akmenyje, geležyje ar pergamente — 
nelygu kas pakliuvo po ranka arba ką pasiūlė 
vaizduotė. Štai jų darbo vaisius — Biblioteka. 
Piktavaliai sako, - jei ji degtų, istorija sudegtų kartu 
su ja. Jie klysta. Begalinis žmonių darbštumas sukūrė 
nesuskaičiuojamą daugybę knygų. Jei iš jų staiga 
neliktų nė vienos, žmogus iš naujo parašytų kiekvieną 
puslapį ir kiekvieną eilutę. 


— CHoRcHĖ Luisas BORGESAS 
apie Aleksandrijos biblioteką 


Bibliotekos yra žmonijos atmintis. 
— JoHANAS VOLFGANGAS GĖTĖ 


PROLOGAS 


PALESTINA 
1948-ŲJŲ BALANDIS 


ŽIŪRĖDAMAS Į VYRIŠKĮ, PRIRIŠTĄ PRIE KĖDĖS, Džordžas Hadadas 
jautė, kaip senka jo kantrybė. Kaip ir jis pats, sulaikytasis buvo 
tamsaus gymio, turėjo erelio nosį ir gilias rudas akis, - tai bū- 
dinga kilusiems iš Sirijos arba Libano. Ir vis dėlto šis žmogus 
Hadadui labai nepatiko. 

— Dar kartą klausiu - kas tu? 

Hadado kareiviai sučiupo šį žmogų vos prieš tris valandas, 
apyaušriu. Jis keliavo vienas, su savimi neturėjo jokio ginklo. 
Tai buvo neprotinga. Mat kai pernai lapkritį britai nuspren- 
dė padalyti Palestiną į dvi dalis, arabiškąją ir žydiškąją, jos 
nuolat tarpusavyje kariavo. Taigi kvaila ateiti tiesiai į arabų 
fortą, leistis suimamam, pririšamam prie kėdės ir nepratarti 
nė žodžio. 

— Ar girdi, kvaily? Klausiu, kas tu toks, - Hadadas kalbėjo 
arabiškai, taigi suimtasis tikrai viską suprato. 

— Aš esu Sergėtojas. 

Šie žodžiai Hadadui nieko nereiškė. 

— Kas?! - paklausė jis. 

— Mes saugome žinias. 

Hadadas nebuvo nusiteikęs spėlioti. Vakar žydų partizanai 
puolė gretimą kaimą. Jie suvarė į karjerą keturiasdešimt vyrų 
bei moterų ir sušaudė. Nieko neįprasta. Arabai nuolat žudomi 
ir tremiami. Žemė, kurioje jų šeimos gyveno šešiolika amžių, 
užgrobta. Šalį buvo ištikusi nakba - katastrofa. Hadadas turėjo 
kovoti su priešais, o ne klausytis nesąmonių. 

— Mes visi vienaip ar kitaip saugome Žinias, - pareiškė 
jis. - Man dabar svarbiausios tos, kurios padeda nušluoti nuo 
žemės kiekvieną sutiktą sionistą. 

— Todėl aš ir atėjau, - ramiai pasakė suimtasis. - Nebūtina 
kariauti. 

Ne, tas vyras tikrai nesveikas. 

— Gal tu aklas? - pratrūko Hadadas. - Žydai skandina šią 
žemę kraujyje. Mus plauna nuo Žemės paviršiaus! Karas - vie- 
nintelė likusi išeitis. 

— Jūs neįvertinate žydų ryžto. Jie ištvėrė ir ištvers visas ne- 
gandas. 

— Ši žemė yra mūsų. Mes laimėsime. 

— Yra stipresnių dalykų už kulkas, kurios, jūsų manymu, 
atneštų jums pergalę. 

— Sutinku. Bombos. Ir mes jų turime daugybę. Pakaks išžu- 
dyti jums visiems - vagims sionistams! 

— Aš nesu sionistas, —- ramiai atrėmė suimtasis ir vėl nutilo. 

Hadadas turėjo baigti apklausą. Nebėra laiko tuščioms 
kalboms. 

— Mane siuntė iš bibliotekos. Atėjau pasikalbėti su Kamaliu 
Hadadu, - pagaliau tarė suimtasis. 

Hadadas sutriko. 

— Tai mano tėvas. 

— Man sakė, kad jis gyvena šiame kaime. 

Hadado tėvas buvo akademikas, Palestinos istorijos speci- 
alistas, dėstytojavęs Jeruzalės kolegijoje. Jis buvo kilnios sielos 
žmogus. Kurį laiką veikė kaip pasiuntinys tarp britų ir arabų, 
stengdamasis sustabdyti masinę žydų imigraciją ir išvengti 
nakba. Tačiau jo pastangos žlugo. 

— Mano tėvas miręs. 

Suimtojo akyse pirmą kartą šmėstelėjo nerimas. 

— Aš nežinojau, - pasakė jis. 

Grįžo prisiminimai, kuriuos Hadadas būtų mielai amžiams 
ištrynęs iš atminties. 

— Prieš porą savaičių jis apžiojo šautuvo vamzdį ir ištaškė 
sau smegenis. Dar paliko raštelį, kuriame rašė, kad negali il- 
giau gyventi regėdamas, kaip niokojami ir griaunami jo gim- 
tieji namai. Tėvas jautėsi atsakingas už tai, kad nesustabdė 
sionistų. - Hadadas išsitraukė revolverį ir prikišo suimtajam 
prie pat veido. - Kam tau reikėjo mano tėvo? 

- Jis buvo vienintelis, kuriam galėjau perduoti informaciją. 
Jis - Pakviestasis. 

— Ką čia kalbi?! - užsiplieskė Hadadas. 

— Jūsų tėvas buvo labai gerbiamas žmogus. Jis buvo itin 
išsilavinęs ir turėjo teisę sužinoti tai, ką žinome mes. Atėjau 
čia norėdamas jį pakviesti. 

Ramus vyriškio balsas tarsi šalto vandens šliūkštelėjimas 
prislopino Hadado pykčio ugnį. 

— Sužinoti ką? 

— Jums negaliu pasakyti, - papurtė galvą Sergėtojas. - Tai 
skirta tik jūsų tėvui. 

— Bet jis miręs! 

— Vadinasi, bus pasirinktas kitas Pakviestasis. 

Ką, po galais, paisto šis žmogus?! Hadadas buvo sučiupęs 
daugybę žydų. Gerokai juos pakankinęs ir iki soties išsityčio- 
jęs galiausiai nušaudavo. Prieš nakba jis buvo ūkininkas, au- 
gino alyvuoges, tačiau svajojo tapti akademiku kaip jo tėvas 
ir ketino tęsti studijas. Dabar tai buvo nebeįmanoma. Įkūrus 
Izraelio valstybę, iš arabų buvo pradėtos atiminėti jų istorinės 
žemės - pasaulis susizgribo atlyginti žydams už jų patirtą ho- 
lokaustą. Ir visa tai buvo daroma palestiniečių sąskaita... 

Hadadas įrėmė ginklo vamzdį suimtajam į tarpuakį. 

- Žinai, aš nusprendžiau tapti Pakviestuoju. Klok savo 
žinią. 

Atrodė, kad vyriškio žvilgsnis veria jį kiaurai. Hadadą ap- 
ėmė keistas jausmas. Tikriausiai šiam pasiuntiniui ir anks- 
čiau yra tekę suktis iš įvairiausių situacijų. Hadadui patiko 
jo drąsa. 

— Jūsų karas beprasmis. Kariaujate su priešu, kuris yra su- 
klaidintas, - vėl prabilo vyras. 

— Dėl Dievo, paaiškink, apie ką tu kalbi? - netvėrė Hadadas. 

— Tai sužinos tik kitas Pakviestasis. 

Tuo metu visiškai išaušo. Hadadui verkiant reikėjo pamie- 
goti. Jis tikėjosi iš suimtojo išpešti kokių nors Žinių apie žydų 
pogrindį, - galbūt net sužinoti, kas organizavo vakarykštį iš- 
puolį ir įsakė šaudyti nekaltus žmones. Prakeikti britai! Jie ap- 
rūpindavo sionistus šautuvais ir tankais. O arabams uždrau- 
dė namuose laikyti ginklus. Tiesa, arabų daugiau, užtat žydai 
geriau pasirengę. Hadadas baiminosi, kad šio karo rezultatas 
bus Izraelio valstybės įteisinimas. 

Hadadas įdėmiai žvelgė į nepalenkiamo ir atkaklaus žmo- 
gaus akis, kurios nė akimirkai nebandė išvengti jo žvilgsnio. 
Jis žinojo, kad suimtasis buvo pasirengęs mirti. Per pastaruo- 
sius keletą mėnesių Hadadas išmoko žudyti. Žydų žiaurumas 
greitai užgesindavo jo rusenančios sąžinės priekaištus. Jam 
tebuvo vos devyniolika, o širdis jau virtusi akmeniu. 

Bet karas yra karas. 

Ir Hadadas atlaužė gaiduką. 


I DALIS 


I SKYRIUS 


DANIJA, KOPENHAGA 
SPALIO 4-OJI, ANTRADIENIS, DABARTINIAI LAIKAI 

KoTroNAs MALOUNAS PRIEŠAIS SAVE IšvyDO tikrą nemalonumų 
įsikūnijimą. Anapus pravirų jo knygyno durų stovėjo buvusi 
žmona - būtybė, kurią tokiu metu mažiausiai tikėjosi išvysti. 
Malounas iškart pastebėjo išgąstį jos išvargusiose akyse, prisi- 
minė pašėlusį beldimą į duris, prieš keletą minučių išvertusį jį 
iš lovos, ir akimirksniu pagalvojo apie jųdviejų sūnų. 

— Kur Garis? - paklausė Kotonas. 

— Šunsnuki! Tu dėl visko kaltas! Jie jį išsivedė! 

Ji šoko į priekį ir puolė kumščiais daužyti Malouno pečius. 
Jis sugriebė jos riešus. 

— Apgailėtinas kalės vaike! - nesiliovė šaukti ji. - Dėl to ir 
išsiskyriau su tavimi - tikėjausi, kad pagaliau tai baigsis! 

— Kas išsivedė Garį? 

Vietoj atsako buvo girdėti tik moters kūkčiojimas. Kotonas 
tebelaikė suėmęs ją už rankų. 

— Pamela, paklausyk - kas pagrobė Garį? 

Moteris įsistebeilijo į Kotoną. 

— Iš kur, po velnių, galiu žinoti?! 

— Kodėl atėjai čia? Kodėl iškart nesikreipei į policiją? 

— Todėl, kad jie taip liepė. Jie pagrasino nužudysią Garį, jei 
aš prisiartinsiu prie policijos. Jie, sakė, sužinos, jei taip įvyks. 
Patikėk, jų grasinimai skambėjo įtikinamai. 

— Kas tie „jie“? 

Pamela šiurkščiai ištraukė savo riešus iš jo delnų. Jos vei- 
das liepsnojo iš įtūžio. 

— Nežinau. Jie tepasakė palaukti dvi dienas, tada atvykti 
čia ir perduoti tau štai ką... 

Paieškojusi rankinėje Pamela ištiesė Kotonui mobilųjį tele- 
foną. Jos skruostais riedėjo ašaros. 

— Jie tau liepė prisijungti prie interneto ir patikrinti savo 
elektroninį paštą. 

Jis gerai išgirdo? Patikrinti savo elektroninį paštą? Koto- 
nas greitai atidarė telefono dangtelį, norėdamas patikrinti 
dažnius. Taip, galima prisijungti prie tinklo bet kurioje šalyje, 
ir tai jį nustebino. Staiga jis pasijuto silpnas ir pažeidžiamas. 
Hojbro aikštėje buvo ramu, nė gyvos dvasios. 

Jis atsitokėjo. 

— Eikš vidun, - įtraukė buvusiąją į vidų ir uždarė knygyno 
duris neįjungęs jokio apšvietimo. 

— Kas čia vyksta? —- paklausė Pamela virpančiu balsu. 

— Nežinau. Tai tu man pasakyk, Pam. Dievai žino, kas pa- 
grobė mūsų sūnų, 0 tu laukei ištisas dvi dienas ir nieko man 
nepranešei? Tau tai atrodo normalu?! 

— Aš nenorėjau rizikuoti jo gyvybe... 

— O aš - noriu?! Po galais, kuo aš čia apskritai dėtas? 

— Todėl, kad tu esi tu, - ištarė Pamela lediniu balsu, kuris 
priminė Kotonui, kodėl jie nebegyvena kartu. 

Staiga jį persmelkė mintis: „Juk Pamela niekada nėra bu- 
vusi Danijoje!“ 

— Kaip tu mane suradai? - paklausė jis. 

— Jie pasakė, kur tave rasti. 

— Kas, velniai rautų, yra „jie“?! 

— Kotonai, aš nežinau. Du vyrai. Kalbėjo tik vienas jų. Aukš- 
tas vyras niekuo neišsiskiriančiu veidu, tamsiais plaukais. 

— Amerikietis? 

- Iš kur aš galiu Žinoti? 

— Kaip jis kalbėjo? 

Pamela susizgribo: 

— Ne... ne amerikietis... jis kalbėjo su europietišku akcentu. 

Kotonas sumosavo telefonu. 

— Ką man daryti su šituo? - paklausė jis. 

— Tas vyras tepasakė, kad tu turi atsidaryti savo elektroni- 
nio pašto dėžutę, ir viskas bus paaiškinta. - Ji nervingai nu- 
žvelgė šešėliuose skendinčias lentynas. - Laiptais į viršų? 

Garis bus jai papasakojęs, kad tėvas gyvena viršutiniame 
pastato aukšte, virš knygyno. Pats Malounas jai tikrai nepasa- 
kojo. Nuo tada, kai jis praėjusiais metais atsistatydino iš Tei- 
singumo departamento ir išvyko iš Džordžijos valstijos, jiedu 
su Pamela tesikalbėjo vieną kartą. Tai buvo prieš porą mėne- 
sių, kai jis po vasaros atostogų parvežė sūnų į namus. Pamela 
abejingai pareiškė, kad Garis nėra Kotono sūnus. Esą jis gi- 
męs iš atsitiktinių santykių prieš šešiolika metų, - toks buvo 
Pamelos atsakas į Kotono neištikimybę. Malounas kaip įma- 
nydamas stengėsi apie tai negalvoti ir pamiršti jos žodžius, 
bet nepavyko. Tvirtai nusprendė daugiau niekada nesikalbėti 
su Pam Maloun. Jeigu kada nors reikės pasikalbėti, tai tik su 
Gariu. 

Tačiau dabar situacija pasikeitė. 

— Taip, - tyliai ištarė Kotonas, - laiptais į viršų. 


Jie įžengė į butą, ir Kotonas sėdo prie rašomojo stalo. Įjun- 
gęs nešiojamąjį kompiuterį jis laukė, kol įsijungs programa. 
Pamela pagaliau sutramdė savo emocijas. Tokia jau ji buvo — 
kupina besikeičiančių nuotaikų. Kaip ir Kotonas, Pam buvo 
teisininkė, tačiau Malounas dirbo vyriausybei, o Pamela tvar- 
kė bylas pusei tūkstančio kompanijų iš garsiojo „Fortune“ są- 
rašo. Už tai jos firmai būdavo pervedami įspūdingo dydžio 
honorarai. 

Pirmą kartą ją išvydęs teisės mokykloje Kotonas pagalvojo, 
kad jiedu galėtų būti kartu. 

Tik daug vėliau jis suprato, kad ji siekia tapti nepriklau- 
soma. 

Tokia buvo Pam. 

Kompiuteris paruoštas. Kotonas patikrino elektroninio 
pašto dėžutę. 

Tuščia. 

- Čia nieko nėra, - ištarė jis. 

Pamela greitai palinko virš jo. 

— Ką reiškia „nieko“? Jis liepė patikrinti paštą. 

— Tai buvo prieš dvi dienas. Beje, kaip čia atsidūrei? 

— Jie buvo nupirkę man bilietą. 

Kotonas negalėjo patikėti savo ausimis. 

— Gal išprotėjai?! Tu suteikei jiems dvi dienas savo kėslams 
įgyvendinti! 

— Manai, nesuprantu?! Tikriausiai laikai mane visiška idi- 
ote! Jie pagrasino, kad bus klausomasi mano telefoninių po- 
kalbių, o aš būsiu stebima. Jei nevykdysiu jų nurodymų, net 
menkiausių, Garis mirs. Jie rodė jo nuotrauką, - Pam iš akių 
vėl pabiro ašaros. - Jo akys... Dieve, kokios buvo jo akys... jis 
atrodė išsigandęs. 

Kotonas jautė, kaip daužosi širdis ir dega smilkiniai. Jis są- 
moningai paliko kasdienių pavojų kupiną gyvenimą, kad susi- 
kurtų naują. Ar ankstesnis gyvenimas dabar ėmė jį persekioti? 
Jis tvirtai suėmė stalo kraštą. Jiedu su Pamela negali palūžti. 
Kad ir kas būtų tie jie, - jeigu būtų norėję Gario mirties — jis jau 
būtų nebegyvas. Ne, Garis tebuvo derybų koziris tų žmonių 
rankose - kad atkreiptų jo, Kotono Malouno, dėmesį. 

Nešiojamasis kompiuteris supypsėjo. Kotono žvilgsnis nu- 
krypo į apatinį dešinįjį ekrano kampą, kuriame švietė užrašas: 
GAUTAS LAIŠKAS. Siuntėjo eilutėje jis išvydo žodį LINKĖ- 
JIMAI, laiško temos eilutėje: TAVO SUNAUS GYVYBĖ. Koto- 
nas spragtelėjo kompiuterio pele ir ėmė skaityti laišką. 


21 / ALEKSANDRIJOS BIBLIOTEKA 


TU ŽINAI TAI, KO MAN REIKIA. TU PASLĖPEI 
ALEKSANDRIJOS RYŠININKĄ, IR ESI VIENINTE- 
LIS ŽEMĖJE, ŽINANTIS, KUR JĮ RASTI. KELIAUK IR 
SURASK JĮ. TURI 72 VALANDAS. KAI SURASI, NU- 
SPAUSK TELEFONO MYGTUKĄ, PAŽYMĖTĄ SKAI- 
ČIUMI 2. JEIGU PER 72 VALANDAS NESULAUKSIU 
IŠ TAVĘS JOKIŲ ŽINIŲ, NETEKSI SAVO VAIKO. JEI 
MĖGINSI MANE MULKINTI, TAVO SŪNUS BUS IŠ- 
MĖSINĖTAS. 72 VALANDOS. SURASK, IR BŪSIME 
ATSISKAITĘ. 


Pamela žvelgė į kompiuterio ekraną per Kotono petį. 

— Koks Aleksandrijos ryšininkas? - paklausė ji. 

Malounas neatsakė. Negalėjo. Jis iš tikrųjų buvo vienintelis 
žmogus Žemėje, kuris žinojo, bet prisiekė tylėti. 

— Tas, kuris siuntė šią Žinutę, vis tiek viską Žino, - nenuri- 
mo Pamela. - Kas yra ryšininkas? 

Kotonas Malounas žvelgė į ekraną. Jis žinojo, kad beveik 
neįmanoma susekti, kas siuntė Žinutę. Siuntėjas, kaip, beje, 
ir jis pats, puikiai išmanė, kaip pasinaudoti vadinamosiomis 
juodosiomis skylėmis - kompiuterių serveriais, kurie elektro- 
niniais labirintais atsitiktinai perduoda elektronines žinutes. 
Negalima sakyti, kad visiškai neįmanoma susekti, bet gali 
būti velniškai sudėtinga. 

Netardamas nė žodžio Malounas atsistojo ir ranka perbrau- 
kė sau plaukus. Vakar ketino apsilankyti pas kirpėją. Ener- 
gingai pajudino pečius lyg norėdamas atsikratyti nuovargio 
ir keletą kartų giliai įkvėpė. Jis buvo paskubomis užsitempęs 
džinsus ir ant pilkų apatinių marškinėlių užsimetęs ilgaran- 
kovius marškinius, kurių per skubėjimą nesusisagstė. Dabar 
pajuto, kaip jį sukaustė baimė. 

— Po velnių, Kotonai... 

— Pam, būk gera, patylėk. Man reikia pagalvoti. Tu tikrai 
nepadedi. 

— Aš nepadedu?! Ką tu po... 

Jos žodžius nutraukė telefono skambutis. Pamela puolė ke- 
tindama atsiliepti, tačiau Malounas ją sulaikė: 

— Palauk, - pasakė jis. 

— Kaip suprasti?! Gal tai Garis! - sušuko Pamela. 

— Atsitokėk. 

Po trečio skambučio jis pakėlė telefono ragelį ir paspaudė 
mygtuką POKALBIS. 

— Ilgai užtrukai, - išgirdo vyrišką balsą ir atpažino olandiš- 
ką akcentą. - Tik, prašau, nereikia tos dainelės: „Jeigu mano 
berniukui nors plaukelis nukris, aš tave užmušiu.“ Nė vienas 
iš mūsų neturime laiko. Tavo 72 valandos jau eina. 

Malounas klausėsi netardamas nė žodžio ir prisiminė, ko 
išmoko dar studijuodamas. Niekada neleisk kitai pusei dik- 
tuoti sąlygų. 

— Eik šikt. Aš niekur nevažiuoju. 

— Tokiu atveju rizikuoji sūnaus gyvybe, - ramiai atsakė 
balsas. 

— Pirmiausia noriu pamatyti Garį, - pareiškė Malounas. — 
Kai su juo pasikalbėsiu, tada ir keliausiu. 

— Pažvelk pro langą, - paliepė balsas. 

Malounas nuskubėjo prie lango. Hojbro aikštėje tebebuvo 
ramu, tik tolimame pakraštyje stoviniavo dvi žmogystos. 

Abu taikėsi ginklais. 

Granatsvaidžiais. 

— Nedelsk, - tarė balsas į ausį. 

Tą akimirką du ugnies sviediniai įskriejo į apatinius namo 
langus. 

Nugriaudėjo sprogimas. 


II SKYRIUS 


VIENA, AUSTRIJA 
2:12 


MĖLYNOJO KRĖSLO ŠEIMININKAS STEBĖJO, kaip po apšviestų 
vartų skliautu iš automobilio išlipa dviese. Tai buvo ne li- 
muzinas, ne ištaigingas automobilis, o paprastas europietiš- 
kas neaiškios spalvos sedanas, kokių apstu judriuose Aus- 
trijos keliuose. Ideali transporto priemonė vengiantiems 
teroristų, nusikaltėlių, policininkų arba įkyrių žurnalistų 
dėmesio. Tuo pat metu atvyko dar vienas automobilis ir, 
išlaipinęs savo keleivius, pasislėpė medžių šešėlių priedan- 
goje. Paskutinieji du pasirodė dar po kelių minučių. Mėly- 
nasis Krėslas patenkintas nusileido žemyn iš savo trečiojo 
aukšto miegamojo. 

Susirinkimas vyko įprastoje vietoje. 

Ant vengriško kilimo plačiu ratu buvo sustatyti penki ma- 
syvūs paauksuoti krėslai. Visi vienodi, išskyrus vieną, kurio 
minkštą atkaltę juosė tamsiai mėlynos spalvos juosta. Prie kie- 
kvieno krėslo stovėjo paauksuotas stalelis su bronziniu švies- 
tuvu, užrašų knygele ir krištoliniu varpeliu. Kairiau nuo rato, 
akmeniniame židinyje traškėjo ugnis. Jos atšvaitai nervingai 
šokčiojo ant freskomis tapytų kambario lubų. 

Žmonės susėdo į krėslus vyresnybės tvarka. 

Du iš jų atrodė dar geros sveikatos, nenuplikę. Kiti trys 
buvo liguistos išvaizdos, pliki. Visiems mažiausiai po sep- 
tyniasdešimt, visi dėvėjo solidžius kostiumus. Jų tamsūs ilgi 
paltai ir pilkos skrybėlės tvarkingai kabėjo ant žalvarinės ka- 
byklos. Už kiekvieno nugaros stovėjo po jaunesnį vyrą - Krės- 
lo paveldėtoją, pakviestą klausytis ir mokytis, bet ne kalbėti. 
Nuo seno galiojo taisyklė: penki Krėslai, keturi Šešėliai. Vado- 
vavo Mėlynasis Krėslas. 

— Atleiskite už tokį vėlyvą metą, tačiau prieš keletą valan- 
dų mus pasiekė nerimą kelianti informacija, - sausu, įtampos 
kupinu balsu tarė Mėlynasis Krėslas. - Mūsų paskutiniajam 
sumanymui gresia pavojus. 

— Gali būti atskleistas? —- paklausė Antrasis Krėslas. 

— Labai įmanoma. 

— Problema išsprendžiama? — paklausė Trečiasis Krėslas. 

— Manau, taip. Būtina imtis skubių veiksmų, - atsakė Mė- 
lynasis Krėslas. 

— Aš įspėjau, - linguodamas galva tarė Antrasis Krėslas, — 
kad įvykiai turi klostytis savaime, be mūsų įsikišimo. 

Kaip ir ankstesnio susitikimo metu, Trečiasis Krėslas prita- 
rė šiai nuomonei: 

— Galbut tai ženklas, kad nesikištume. Savaiminiai įvykiai 
gali klostytis įvairiai. 

Mėlynasis Krėslas papurtė galvą. 

— Paskutinis mūsų balsavimas tam nepritarė. Sprendimas 
priimtas, privalome jo laikytis. 

Jis trumpam nutilo, paskui pridūrė: 

— Susiklosčiusi situacija reikalauja atidumo. 

— Prireiks takto ir įgūdžių, - pritarė Trečiasis Krėslas, - per- 
dėtas dėmesys gali sužlugdyti visą reikalą. Jei ketiname stum- 
tis į priekį, siūlau viską patikėti die Klauen der Adler. Tai negin- 
čijamas savo srities autoritetas. 

Erelio Nagai. 

Kiti du Krėslai pritariamai linktelėjo. 

— Jau atlikta, - pasakė Mėlynasis Krėslas. - Sušaukiau šį 
susirinkimą tikėdamasis jūsų pritarimo savo vienašališkam 
žingsniui. 

Rankos pakilo. 

Keturios prieš vieną. 

Mėlynasis Krėslas liko patenkintas. 


III SKYRIUS 


KOPENHAGA 


MALOUNO PASTATĄ SUPURTĖ tarsi žemės drebėjimas. Karščio 
bangos akimirksniu užtvindė visą laiptinę. Jis puolė prie Pa- 
melos, ir po akimirkos abu griuvo ant nutrinto grindų kilimo. 
Vos spėjo pridengti ją savo kūnu, kai staiga namo pamatus 
sudrebino dar vienas sprogimas. Kelią pastojo dar didesni 
liepsnos pliūpsniai. 

Malounas žvilgtelėjo durų link. Apačioje siautė ugnis, ir 
tamsus dūmų debesis kilo į viršų. Pašokęs ant kojų jis puo- 
lė prie lango. Abu vyrai buvo dingę. Liepsnos laižė nakties 
tamsą. „Jie taikė į apatinius aukštus, vadinasi, nesiekė mūsų 
nužudyti“, - mąstė Malounas. 

— Kas čia vyksta?! - sušuko Pamela. 

Nieko neatsakydamas Malounas pakėlė langą. Į vidų ėmė 
virsti aitrūs dūmai. 

— Eime! - šūktelėjo jis ir nulėkė į miegamąjį. 

Paieškojęs po lova Malounas greitai susirado kuprinę, ku- 
rią net išėjęs į atsargą visada laikė paruoštą. Po dvylikos metų, 
praleistų Magelano organizacijoje, taip ir neatsikratė šio įpročio. 
Kuprinėje buvo pasas, tūkstantis eurų, atsarginiai asmens do- 
kumentai, keletas drabužių ir užtaisyta „Beretta“. Jo įtakingam 

draugui Henrikui Torvaldsenui visai neseniai pavyko atgauti 
ginklą iš danų policijos - ši konfiskavo jį prieš keletą mėnesių, kai 
Malounas buvo įsipainiojęs į Tamplierių ordino bylos tyrimą. 

Negaišdamas užsimetė kuprinę ant pečių ir apsiavė len- 
gvus sportinius batelius, tačiau nebuvo laiko juos varstyti, nes 
dūmai ėmė veržtis ir į miegamąjį. Malounas prišokęs atplėšė 
langus, kad į vidų patektų gryno oro. 

— Lik čia, - liepė Pamelai. 

Tada sulaikęs kvapą per svetainę nubėgo į laiptinę. Laipti- 
nė jungė keturis aukštus. Pirmajame Malounas buvo įrengęs 
knygyną, antrąjį ir trečiąjį pavertęs sandėliais, o ketvirtajame 
gyveno pats. Dabar iš laiptų aikštelės buvo aiškiai matyti, kad 
dega pirmasis ir trečiasis aukštai. Karštis taip svilino veidą, 
kad nebegalėdamas kęsti Malounas buvo priverstas atsitrauk- 
ti. Padegamosios granatos. Greičiausiai. 

Jis nuskubėjo atgal į miegamąjį. 

— Negalime leistis laiptais, - pasakė jis Pamelai. - Tie šuns- 
nukiai tuo pasirūpino. 

Springdama ir kosėdama Pamela visu kūnu spaudėsi prie 
lango. Pribėgęs prie jos Malounas iškišo galvą laukan. Jo mie- 
gamasis buvo įrengtas pastato kampe. Šalia stovėjęs namas su 
juvelyrinių dirbinių ir drabužių parduotuvėmis buvo vienu 
aukštu žemesnis, jo plokščią stogą juosė plytų parapetas, ku- 
ris, kaip jam sakė, buvo neblogai išsilaikęs nuo septyniolik- 
to amžiaus. Malounas apsižvalgė. Virš jo namo lango buvo 
pritvirtinta didžiulė atbraila, kuri gerokai išsikišusi apglėbė 
priekinę ir šoninę pastato dalis. 

Kas nors turbūt jau paskambino ugniagesiams ir gelbėjimo 
tarnyboms, tačiau Malounas neketino laukti, kol jiedviem iš- 
ties kopėčias. 

Pamela ėmė smarkiai kosėti. Ir pačiam kvėpuoti sekėsi vis 
sunkiau. Jis suėmė jos galvą ir pasuko veidu į viršų. 

— Pažiūrėk štai ten, - pasakė rodydamas į atbrailą. - Pasi- 
stenk jos nusitverti ir laikydamasi rankomis judėk link pasta- 
to krašto. Tada nušoksi ant gretimo namo stogo. 

Ji išpūtė akis. 

— Tu visai proto netekai?! Juk čia ketvirtas aukštas! 

— Pamela, - paskubomis ėmė aiškinti Malounas, - šis pas- 
tatas gali sprogti bet kurią minutę. Name išvedžioti dujų 
vamzdžiai. Tos padegamosios granatos buvo skirtos mums 
pagąsdinti. Jie nešaudė į mus tik todėl, kad siekė išspirti mus 
iš čia. 

Atrodė, Pamela nesuvokė, ką jis kalba. 

— Mes privalome dingti, kol neatvyko policija ir ugniage- 
siai, - pridūrė Malounas. 

— Kodėl? - nesuprato Pamela. - Jie mus išgelbės. 

— Tu nori praleisti aštuonias valandas atsakinėdama į klau- 
simus?! — riktelėjo Malounas. - Mes turime tik septyniasde- 
šimt dvi. 

Šie žodžiai tarsi pažadino Pamelą, ir ji su siaubu akyse pa- 
žvelgė į stogo atbrailą. 

— Aš negaliu, Kotonai, - sušnabždėjo. 

Tikriausiai pirmą kartą jos balse nebuvo girdėti aštrių gai- 
delių. 

— Gariui reikia mūsų, — ragino Malounas. - Reikia skubėti. 
Kuo greičiau, tuo geriau. Žiūrėk, ką aš darau, ir kartok tą patį. 

Su kuprine ant pečių Malounas išlindo pro langą ir ran- 
komis griebė už atbrailos. Šiurkšti akmeninė sienelė buvo 
nepatogi, bet gana siaura, kad būtų galima įsikibti. Karoda- 
mas ant rankų Malounas pamažu ėmė judėti kampo link. Dar 
šiek tiek, ir pasukęs už kampo jis nušoko ant plokščio gretimo 
namo stogo. 

Nuskubėjęs atgal prie namo krašto Malounas užvertė akis 
į viršų. Pamela vis dar stovėjo prie lango. 

— Nagi, pirmyn! - paragino Malounas. - Daryk kaip aš! 

Pamela dvejojo. 

Tuo metu per trečiąjį aukštą nusirito sprogimo banga. 
Į Hojbro aikštę pažiro dūžtantis stiklas. Tamsą raižė liepsnų 
liežuviai. Išsigandusi Pamela susigūžė prie lango rėmo. Klai- 
da. Netrukus vėl pasirodė lange siaubingai kosėdama. 

— Eikš greičiau! - suriko Malounas. 

Atrodė, ji pagaliau suprato, kad neturi kito pasirinkimo. 
Kaip ir Malounas, ji išlindo pro langą ir nusitvėrė stogo at- 
brailos. Tada pasilypėjusi pakibo ant rankų. 

Malounas matė, kad Pamela užsimerkusi. 

— Neatsimerk. Pamažu perkelk rankas vieną po kitos. Vie- 
ną po kitos... 

Ji taip ir darė. 

Tie keli metrai, atrodė, išsitęsė iki begalybės, tačiau Pamela 
puikiai laikėsi. Viena ranka po kitos. Apačioje, aikštėje, Ma- 
lounas išvydo dvi figūras. Tiedu grįžo - šįkart su šautuvais. 

Malounas staigiai nusimetė kuprinę ir įkišęs ranką vidun 
sugraibė savąją „Berettą“. 

Jis paleido du šūvius į žmogystas apačioje. Šūvių garsas 
atsimušė į namų sienas ir nuaidėjo per visą aikštę. 

— Kodėl tu šaudai? —- paklausė Pamela. 

— Eikš, nesustok. 

Dar vienas šūvis, ir vyrai apačioje išsiskyrė. 

Pamela pagaliau pasiekė namo kampą. Malounas metė į ją 
žvilgsnį ir paliepė: 

— Dabar apeik kampą ir šok pas mane! 

Pats tuo metu įdėmiai dairėsi ginkluotų vyriškių, tačiau 
jų nesimatė. Tuo metu Pamela sėkmingai pasuko už kampo — 
viena ranka stipriai laikydamasi atbrailos, kita - ieškodama 
patogesnės vietos nusitverti. Staiga viena ranka nusprūdo. 

Ji ėmė kristi. 

Nepaleisdamas ginklo iš rankų Malounas pripuolė prie 
stogo krašto ir sugriebė krintančią Pamelą. Neišlaikę pusiaus- 
vyros abu griuvo ant stogo. Pamela sunkiai gaudė kvapą, Ma- 
lounas - taip pat. 

Suskambo mobilusis. Malounas prišliaužė prie kuprinės, 
išsitraukė telefoną ir atlenkęs dangtelį pridėjo prie ausies. 

— Na, kaip, linksma? - išgirdo jau pažįstamą balsą. 

— Kodėl susprogdinai mano parduotuvę? - piktai paklausė 
Malounas. 

— Pasakei, kad niekur nevažiuosi. 

— Aš noriu pasikalbėti su Gariu. 

— Taisyklės — mano. Tu išnaudojai trisdešimt šešias minu- 
tes iš tau skirtų septyniasdešimt dviejų valandų. Tavim dėtas 
paskubėčiau. Nuo to priklauso tavo sūnaus gyvybė. 

Pokalbis buvo baigtas. 

Pasigirdo gelbėtojų sirenos. Sugriebęs kuprinę Malounas 
pašoko ant kojų. 

— Mums reikia dingti, - pasakė jis Pamelai. 

— Kas skambino? - paklausė ši. 

— Tarkim, mūsų problema. 

— Kas skambino? - pakartojo Pamela. 

Malounas užsiplieskė. 

— Neturiu supratimo)! - išrėkė jis. 

— Ko norėjo? - neatlyžo Pamela. 

— Ko negaliu duoti. 

— Ką reiškia „negaliu“?! - pratrūko moteris. - Gario gyvy- 
duotuvę! 

— O, Pam, ačiū, kad pasakei. Nebūčiau pastebėjęs. 

Jis pasisuko ketindamas eiti. 

Pamela sugriebė jį už rankos. 

— Kur mes dabar eisime? 

— Ieškoti atsakymo. 


IV SKYRIUS 

dega Kotono Malouno knygų parduotuvė. Prie jos buvo išsiri- 
kiavusios oranžiniais švyturėliais mirgančios ugniagesių ma- 
šinos, iš kurių vanduo buvo pilamas tiesiai į liepsnos apimtas 
langų kiaurymes. 

Kol kas viskas gerai. Malounas priverstas pasijudinti. Cha- 
0są paversti tvarka - toks buvo Sabrės gyvenimo devizas. 

— Jie nusileido gretimo namo laiptais, - išgirdo Sabrė ma- 
žytėje ausinėje. 

— Ir kuria kryptimi patraukė? - paklausė pasilenkęs prie 
švarko atlape pritvirtinto mikrofono. 

— Prie Malouno automobilio, - pasigirdo atsakymas. 

Puiku. 

Aikštėje ugniagesiai į visas puses tampė gumines žarnas. 
Akivaizdu, jie baiminosi, kad ugnis nepersimestų į kitus pas- 
tatus. Liepsna atrodė gerokai įsisiautėjusi. Retos knygyno 
knygos tirpte tirpo. Netrukus visas Malouno turtas virs pe- 
lenais. 

— Viskas parengta? — pasiteiravo Sabrė už nugaros sto- 
vinčio vyruko olando, kurį ir dar vieną sėbrą buvo nusi- 
samdęs. 

— Viską patikrinau, — trumpai atsakė tas. - Mes pasiruošę. 

Kad įsuktų visą šį reikalą, Sabrei teko nemažai paplušė- 
ti. Jis netgi nebuvo tikras, ar jo sumanymas pavyks, - tikslas 
pernelyg sunkiai nusakomas ir apibrėžiamas, - bet jei jau eina 
šiuo keliu, privalo būti viskam pasirengęs. 

Dabar viskas priklausys nuo Kotono Malouno. 


Tikrasis jo vardas buvo Haroldas Erlas, tačiau nežinia kas, 
kada ir kokiomis aplinkybėmis jį ėmė vadinti Kotonu*. Ma- 
lounui buvo keturiasdešimt aštuoneri, taigi vyresnis už Sabrę 
vienuolika metų. Kaip ir Sabrė, jis buvo amerikietis, gimęs 
Džordžijoje. Jo motina kilusi iš pietinių valstijų, tėvas kadaise 
darė karjerą tarnaudamas karinėse jūrų pajėgose - vadovavo 
povandeniniam laivui, kuris nuskendo, kai Malounas buvo 
dešimties. Įdomu tai, kad iš pradžių sekdamas tėvo pėdomis 
Malounas mokėsi karinėje jūrų akademijoje, vėliau oreivystės 
mokykloje, tačiau paskui nusprendė įgyti teisininko diplomą. 
Po mokyklos buvo perkeltas į diplomatinį teisėjų ir advoka- 
tų korpusą, kuriame tarnavo devynerius metus. Prieš trylika 
metų Malounas vėl netikėtai pakeitė veiklos kryptį ir perėjo į 
naująją Teisės departamentui priklausančią Magelano orga- 
nizaciją, kuri tyrė itin slaptas su JAV susijusias tarptautines 
bylas. 

Šioje organizacijoje Malounas tarnavo iki praėjusių metų. 
Būdamas beveik pačioje karjeros viršūnėje vėl netikėtai vis- 
ką metė ir atvyko į Kopenhagą, kur įsigijo senų retų knygų 
knygyną. 

Vidutinio amžiaus krizė? Nesutarimai su vyriausybe? 

Sabrė taip nemanė. 

O gal skyrybos? Kas žino. Malounas buvo sunkiai įmena- 
ma mįslė. Net jei jis - užkietėjęs bibliofilas, Sabrė neįstengė 
sugalvoti nė menkiausio paaiškinimo, kodėl jis griebėsi tokių 
radikalių permainų. 


* Angl. cotton - medvilnė, vata (red. past.). 

Kiti faktai tik patvirtino Sabrės priešininko gebėjimus. 

Malounas laisvai kalbėjo keliomis užsienio kalbomis, ne- 
sirgo priklausomybės ligomis, nebuvo kamuojamas fobijų, 
siekdamas tikslo pasižymėjo atkaklumu ir buvo itin patiki- 
mas. Be to, buvo apdovanotas ypatinga regimąja atmintimi, 
kurios Sabrė netgi pavydėjo. 

Kompetentingas, patyręs, sumanus. Toli gražu ne tie ketu- 
ri kvailiai olandai, kuriuos nusisamdė Sabrė, - pora smegenų 
vingių, dar mažiau drausmės ir nė lašo moralės. 


Pasislėpęs namų šešėliuose Sabrė žvelgė į Hojbro aikštę, ku- 
rioje susirinkusi minia stebėjo, kaip gaisrininkai tramdo siau- 
tėjančią ugnį. Naktinis šaltukas gnaibė jo skruostus. Ruduo 
Danijoje tėra trumpa įžanga į Žiemos speigus ir, pašiurpęs 
vien nuo minties, Sabrė greitai susigrūdo kumščius į kišenes. 

Būtina sudeginti viską, ką Kotonas Malounas pasiekė per 
pastaruosius metus. Nieko asmeniška. Toks darbas. Jeigu Ma- 
lounas neduos ko prašomas, tą vaikį teks nužudyti. 

Už Sabrės stovėjęs olandas - skambinęs Malounui - užsi- 
kosėjo. Tačiau neištarė nė žodžio. Tai buvo viena Sabrės są- 
lygų. Kalbėk tik tada, kai klausia. Tuštiems plepalams Sabrė 
neturėjo nei laiko, nei noro. 

Jis stebėjo ugnies spektaklį dar keletą minučių. Paskui pa- 
silenkė prie mikrofono ir sušnabždėjo: 

— Būkite pasiruošę. Mes žinome, kur jie išvyko, o jūs Žino- 
te, ką daryti. 


V SKYRIUS 


4:00 


MALOUNAS SUSTABDĖ AUTOMOBILĮ priešais Kristiangadę. Tai 
buvo didžiulis Henriko Torvaldseno dvaras rytinėje Danijos 
Zelandijos salos pakrantėje šalia Oresundo sąsiaurio, maž- 
daug dvidešimt mylių į šiaurę nuo Kopenhagos. Malounas 
vairavo paskutinio modelio mazdą, kurią paprastai laikydavo 
už kelių kvartalų nuo knygų parduotuvės. 

Bėgdamas nuo kaimyninio namo stogo jis spėjo pamatyti, 
kaip ugniagesiai puola malšinti milžinišką ugnį, ryjančią jo 
namą. Skaudžiai suvokė, kad neteko visų knygų. Ko nesunai- 
kins liepsna, pribaigs karštis ir dūmai. Žvelgdamas į sparčiai 
pelenų krūva virstantį pastatą pajuto, kaip kaupiasi pyktis, 
tačiau tuoj pat prisiminė, ką buvo seniai išmokęs. Neimk ne- 
kęsti savo priešo. Neginčijama taisyklė. Teisingai. Nereikia 
nekęsti. Reikia galvoti. 

Bet su Pamela tai buvo neįmanoma. 

— Kas čia gyvena? - paklausė ji. 

— Draugas. 

Pakeliui Pamela bandė jį kamantinėti visokiausių dalykų, 
tačiau Malounas beveik nieko nepasakojo. Jos pyktis ir nepa- 
sitenkinimas augo sulig kiekviena minute. Jis neturi laiko jai 
aiškinti. Pirmiausia jam reikėjo pasikalbėti su kitu žmogumi. 

Tamsus trijų aukštų pastatas buvo tikras daniško baroko 
atspindys - pastatytas iš smiltainio plytų ir uždengtas grakš- 
čiai išgaubtu variniu stogu. Vienas namo sparnas žvelgė į 
sausumą, kitas - į jūrą. Prieš tris šimtus metų dvarą pastatė 
vienas Torvaldseno protėvių, prieš tai sugalvojęs, kaip iš be- 
verčių durpių pagaminti stiklo gamybai skirtą kurą ir iš to su- 
sikrovęs nemenką kapitalą. Paskesnės Torvaldsenų kartos liko 
ištikimos šiam šeimos verslui, ilgainiui išaugusiam į masinę 
stiklo gamybą su didžiausiu Danijos stiklo fabriku „Adelgade 
Glasvaerker“. Jo skiriamasis simbolis buvo du apskritimai su 
linija apačioje. Dabar šiuolaikiškam konglomeratui vadovavo 
šeimos galva Henrikas Torvaldsenas. Žmogus, tiesiogiai prisi- 
dėjęs prie Kotono Malouno sprendimo įsikurti Danijoje. 

Malounas žengė prie aukštų masyvių lauko durų. Varpe- 
liai, kurių melodija priminė Kopenhagos katedros varpų vidu- 
dienio skambesį, pranešė apie atvykimą. Malounas dar kartą 
paspaudė mygtuką, tada pabeldė. Viename viršutinių aukštų 
langų įsižiebė šviesa. Tada dar viename. Netrukus pasigirdo 
rakinamų durų garsas. Jos prasivėrė. Prieš jį stovintis žmogus 
aiškiai buvo pažadintas iš miego, tačiau jo vario spalvos plau- 
kai tvarkingai sušukuoti, medvilninis chalatas - nesuglamžy- 
tas, 0 veide sustingusi mandagi klausiama išraiška. 

Tai buvo Jesperis, Torvaldseno dvaro kamerdineris ir eko- 
nomas. 

— Pažadink jį, - pasakė Malounas daniškai. 

— Gal galėčiau sužinoti tokio netikėto prašymo ketvirtą va- 
landą ryto tikslą? - mandagiai pasiteiravo Jesperis. 

— Atidžiau pažvelk į mane, - atsakė suodžiais išsitepęs ir 
prakaitu permirkęs Malounas. - Dabar aišku? 

— Manyčiau, taip, - atsakė Jesperis. 

— Mes lauksime darbo kabinete. Man reikia pasinaudoti jo 
kompiuteriu. 


Pirmiausia Malounas surinko savo daniško elektroninio 
pašto adresą norėdamas patikrinti, ar buvo atsiųsta dau- 

giau Žinučių, tačiau pašto dėžutė buvo tuščia. Tada surin- 
ko slaptažodį, kurį jam davė buvusi viršininkė Stefani Nel, 
ir pateko į slaptąjį Magelano organizacijos serverį. Malou- 
nas buvo atsistatydinęs ir nebedirbo Teisės departamente, 
tačiau atsilygindama už tai, ką jis neseniai padarė dėl jos 
Prancūzijoje, Stefani pasirūpino, kad Kotonas galėtų su ja 
susisiekti tiesiogiai. Paskaičiavęs laiko skirtumą - Atlantoje 
dabar buvo dešimta valanda vakaro - jis žinojo, kad Žinutė 
pasieks ją iš karto. 

Tą akimirką prasivėrė durys, ir į kabinetą vilkdamas ko- 
jas įėjo Henrikas Torvaldsenas. Netgi tokią ankstyvą valandą 
senasis danas atrodė nepriekaištingai. Jo trumpą sulinkusį 
kūną - nugara seniai „nebeklausė“ — slėpė keliais dydžiais 
per didelis moliūgo spalvos megztinis. Tankūs sidabriniai 
plaukai buvo glotniai sušukuoti į vieną pusę, antakiai stori ir 
neklusnūs. Burną ir kaktą įrėmino gilios raukšlės, o išblyškęs 
veidas, atrodė, niekada nematė saulės. Malounas žinojo, kad 
danas retai išlįsdavo į dienos šviesą. Žemyne, kur šeimų tur- 
tai vertinami milijardais, Henriko Torvaldseno pavardė pui- 
kavosi turtuolių sąrašų viršūnėse. 

— Kas atsitiko, Kotonai? — paklausė Torvaldsenas. 

— Henrikai, tai - mano buvusi žmona Pamela. 

Torvaldsenas pažvelgė į moterį ir nusišypsojo. 

— Malonu susipažinti, - pasakė jis. 

— Neturime laiko mandagybėms!- pareiškė Pamela. - 
Mums reikia kuo greičiau surasti Garį! 

Torvaldsenas vėl pasisuko į Kotoną. 

— Atrodai siaubingai. O ji, - mostelėjo į Pamelą, - atrodo 
nerami. 

— Nerami?! - neištvėrė Pamela. - Aš ką tik iššokau iš de- 
gančio pastato, mano sūnus pagrobtas, dėl sutrikusio paros 
ritmo jaučiuosi išsekusi, be to, nevalgiau porą dienų! 

— Aš pasistengsiu, kad jums greitai paruoštų šilto mais- 
to, -- pasakė Torvaldsenas tokiu balsu, lyg jo namuose tokie 
dalykai kartotųsi kas naktį. 

— Aš nenoriu valgyti! - atkirto Pamela. - Aš noriu pamatyti 
sūnų! 

Malounas trumpai papasakojo Torvaldsenui, kas atsitiko 
Kopenhagoje, tada tarė: 

— Bijau, kad pastatas visiškai sugriuvo. 

— Tai tik maža bėda, - atsakė Torvaldsenas. 

Po šių senojo dano žodžių Malounas vos šyptelėjo. Būtent 
dėl to jis ir mėgo Torvaldseną. Kad ir kas nutiktų, visada pa- 
laikys. 

Pamela vaikštinėjo pirmyn atgal tarsi narve įkalinta liūtė. 
Malounas tik dabar pastebėjo, kad ji gerokai sulieknėjo. Ji vi- 
sada buvo dailios figūros, ilgais rausvais plaukais, ir laikas 
beveik nepalietė jos baltos šlakuotos odos. Dabar Pam dra- 
bužiai buvo netvarkingi kaip ir jos nervai - tačiau iš esmės 
ji atrodė taip pat nuostabiai kaip ir prieš daugelį metų, kai 
Malounas ją vedė tik įstojęs į karinį jūrų laivyną. Tokia buvo 
Pamela - puiki išorė, tačiau gana sudėtinga asmenybė. Štai ir 
dabar nuostabios mėlynos akys, paraudusios nuo ašarų, darė 
ją panašią į ledinę furiją. Apskritai Pamela buvo išmintinga 
ir šiuolaikiška moteris, tačiau šią akimirką atrodė sutrikusi, 
apstulbusi, supykusi ir išsigandusi. Malouno nuomone, tai 
nebuvo gerai. 

— Ko tu lauki? - nerimo ji. 

Malounas pažvelgė į monitoriaus ekraną. Kompiuteris 
buvo pasirengęs prisijungti prie pagrindinio Magelano orga- 
nizacijos serverio, tačiau Malounas nebebuvo aktyvus varto- 
tojas, ir jo užklausa, žinoma, buvo peradresuota tiesiai Stefani, 
kad ši leistų prisijungti. Malounas žinojo, kad vos pamačiusi, 
kas kviečia, Stefani iš karto atsilieps. 

— Tai toks buvo tavo darbas? - nerimo Pamela. - Tavo na- 
mus degina, į tave šaudo, nes prisidirbai?! Klausiu, ką tu pa- 
darei? Pažiūrėk, kaip mes dabar atrodome ir kur atsidūrėme! 

— Ponia Maloun, - tarė Henrikas. 

— Nevadinkite manęs šitaip! - sušnypštė moteris. - Turė- 
jau pasikeisti šitą pavardę! Ketinau tai padaryti, kai skyrėmės. 

Bet kur tau! Nenorėjau, kad mano pavardė skirtųsi nuo Ga- 
rio. Apie tėvą jam negaliu ištarti nė vieno blogo žodžio! Taip, 
Kotonai, berniuko akyse tu esi ne žmogus, o Dievas. Man tu 
baisiausias žmogus, kokį kada nors buvau sutikusi! 

Akivaizdu, kad Pamela norėjo ginčytis, ir, jeigu būtų turė- 
jęs laiko, Malounas būtų suteikęs jai tą malonumą. 

Tuo metu kompiuteris skimbtelėjo, ir ekrane pasirodė Ma- 
gelano organizacijos puslapis. Kotonas surinko slaptažodį 
ir po kelių akimirkų prisijungė prie tiesioginio ryšio linijos. 
Ekrane pasirodė žodžiai: TAMPLIERIŲ ORDINAS. Tai buvo 
slaptasis Stefani kodas. Malounas surinko: FONTANŲ VIE- 
NUOLYNAS. Taip vadinosi vietovė, kur jiedu su Stefani prieš 
keletą mėnesių surado viduramžių ordino liekanų. Po kelių 
sekundžių ekrane nušvito klausimas: Kas atsitiko, Kotonai? 

Malounas trumpai aprašė pastaruosius įvykius. Stefani at- 
sakė: 


Prieš keletą mėnesių atsirado spraga - įsilaužta į slaptųjų 
bylų archyvą. 


Paaiškinsi daugiau? 


Ne dabar. Nenorime, kad kas nors apie tai sužinotų. Turiu 
kai ką patikrinti. Niekur nedink, netrukus susisieksiu su tavimi. 
Kur esi? 


Tavo mylimo dano namuose. 
Perduok jam mano linkėjimus. 


Malounas išgirdo už nugaros stovinčio Torvaldseno 
prunkštelėjimą. Jis puikiai žinojo, kad Stefani ir Henrikas lyg 
išsiskyrusių tėvų pora pakentė vienas kitą tik dėl jo. 

— Tai sėdėsime ir lauksime? — paklausė Pamela stovėdama 
už Malouno nugaros ir skaitydama žinutes. 


39 / ALEKSANDRIJOS BIBLIOTEKA 


— Būtent tai ir darysime, - ramiai atsakė Malounas. 

Pamela apsisuko ir nėrė prie durų. 

— Gali čia sau sėdėti! — tėškė ji. - O aš ketinu šį bei tą nu- 
veikti! 

— Pavyzdžiui? - paklausė Malounas. 

— Einu tiesiai į policiją! 

Pamela truktelėjo duris. Užjų stovėjo kaip visada tylus Jes- 
peris. Ji piktai nužvelgė kamerdinerį. 

— Traukis iš kelio! 

Jesperis nė nemanė pasijudinti. 

Pamela atsisuko, metė žvilgsnį į Henriką ir pagrasino: 

— Pasakykite savo tarnui, kad pasitrauktų. Arba aš pati jį 
patrauksiu! 

— Maloniai leidžiu pamėginti, - pasakė Torvaldsenas. 

Malounas buvo patenkintas, kad Henrikas ramiai reagavo 
į Pamelos šėliojimą. 

— Pamela, - tarė jis, - mano kantrybės taurė perpildyta kaip 
ir tavo, tačiau policija bus bejėgė. Mes turime reikalų su pro- 
fesionalu, kuris mus aplenkęs mažiausiai dvi dienas. Kad ga- 
lėčiau padėti Gariui, man reikia informacijos. 

— Kai pagrobė Garį, tu neišliejai nė ašaros. Niekaip nesure- 
agavai! Kaip visada! Jis tau nerūpi! 

Šie žodžiai įžeidė Malouną. Ypač dėl to, kad juos ištarė mo- 
teris, kuri vos prieš du mėnesius kuo abejingiausiai pareiškė, 
kad jis nėra jų sūnaus tėvas. Malounas buvo tvirtai nuspren- 
dęs, kad toji žinia nieko nereiškia, nes jis myli Garį, - berniu- 
kas buvo ir visada išliks jo sūnus, - tačiau melas smarkiai pa- 
keitė jo nuomonę apie buvusią žmoną. Pyktis ėmė gniaužti 
Malounui gerklę. 

— Gal jau liausies? - pratrūko jis. - Ir taip viską sujaukei! 
Privalėjai paskambinti man iš karto, kai tai atsitiko. Jei esi to- 
kia velniškai protinga, galėjai susisiekti su manimi arba Ste- 
fani. Ji irgi Atlantoje. Užuot tai padariusi, padovanojai tiems 
niekšams dvi dienas! Neturiu nei laiko, nei jėgų kovoti ir su 
jais, ir su tavimi. Dabar sėsk ir patylėk! 

Kurį laiką Pamela stovėjo nejudėdama ir kažką mąstyda- 
ma. Galiausiai pasidavė. Lėtu Žingsniu nuėjo prie odinės so- 
fos ir nuleidusi galvą atsisėdo. 

Jesperis išėjo iš kabineto ir tyliai uždarė duris. 

— Pasakyk man vieną dalyką, - žiūrėdama į grindis rames- 
niu balsu paprašė Pamela. Jos veidas atrodė šaltas kaip mar- 
muras. 

Malounas nutuokė, ką ji norėjo sužinoti. 

— Kodėl neduodu pagrobėjui, ko prašomas? Tai nėra pa- 
prasta. 

— Bet vaiko gyvybei gresia pavojus! 

— Jis ne šiaip sau vaikas, Pamela. Jis - mūsų sūnus. 

Ji nieko neatsakė. Galbūt pagaliau suvokė, kad jis teisus? 
Prieš pradėdami veikti jie turi gauti informacijos. Malounas 
priverstas laukti atsakymo. Kaip ir kitą dieną po baigiamųjų 
teisės mokyklos egzaminų. Arba, kai pasiprašė perkeliamas iš 
karinio jūrų laivyno į Magelano organizaciją. Arba, kai įsiver- 
žęs į Stefani Nel kabinetą įteikė atsistatydinimo pareiškimą. 

Laukimas, viltys ir norai visada susiję su nežinia. 

Taigi Malounas tyliai mintijo, ką šiuo metu daro Stefani. 


VI SKYRIUS 


VAŠINGTONAS 
PIRMADIENIS, SPALIO 3-IOJI 
22:30 


PAGALIAU STEFANI NEL LIKO VIENA. Jos veidas buvo rūškanas, ir 
ji nenorėjo, kad kas nors, ypač iš viršenybės, matytų ją susirū- 
pinusią. Ji stengdavosi neimti giliai į širdį to, kas vyksta aplink, 
tačiau Gario Malouno pagrobimas ją sukrėtė. Stefani buvo at- 
vykusi į sostinę darbo reikalais ir ką tik grįžusi iš vakarienės su 
nacionalinio saugumo patarėju. Kongrese buvo siūlomos Sau- 
gumo politikos įstatymo pataisos. Laikinojo galiojimo terminas 
ėjo į pabaigą, todėl administracija ruošėsi kovai. Išvakarėse 
sekmadieninėje pokalbių laidoje dalyvavę keli aukšto rango 
pareigūnai smerkė kritikus, o rytiniai laikraščiai išspausdino 
straipsnius, - žinoma, ne be administracijos pagalbos. Stefani 
buvo iškviesta iš Atlantos, kad padėtų rytdienos susitikime su 
senatoriais lobistais. Šiandieninis susirinkimas tebuvo apšili- 
mas - kiekvienas turėjo progą išgirsti, ką ji ketino pasakyti ryt. 

Stefani nekentė politikų. 

Jai teko patarinėti teisės klausimais trims prezidentams, ta- 
čiau sunkiausia buvo susikalbėti su pastarąja administracija. 
Neabejotinai dešiniųjų pažiūrų ir kasdien dar labiau į dešinę 

krypstantis dabartinis prezidentas, išsikovojęs antrąją kaden- 
ciją, regis, nutarė praleisti likusius trejus metus Baltuosiuose 
rūmuose tegalvodamas apie savo politinį palikimą ir sau pri- 
tiksiančią epitafiją: „Žmogus, sunaikinęs terorizmą“. 

Stefani tai buvo nė motais. 

Prezidentai ateina ir išeina. 

Susitikimo metu ji patikino nacionalinio saugumo patarė- 
ją, jog; ryte bus gera mergaitė ir Kapitolijaus kalvoje kalbės tai, 
ką reikia. 

Tačiau tada ji dar nežinojo, kad pagrobtas Kotono Malou- 
no sūnus. 


* 


ToRVALDSENO DARBO KABINETE šaižiai suskambęs telefonas su- 
erzino Malouną. Henrikas atsiliepė: 

— Malonu tave girdėti, Stefani, - žaismingai pasakė jis. - Aš 
taip pat tave myliu. Taip, Kotonas čia. 

— Kalbėk, — sugriebęs aparatą tarė Malounas. 

— Darbo dienos šventės išvakarėse mes pastebėjome siste- 
mos spragą, kuri, kaip paaiškėjo, atsirado kur kas anksčiau. 
Kažkas naršė po slaptas bylas ir ypač domėjosi viena jų... 

Malounas žinojo, apie kurią bylą kalba Stefani. 

— Ar bent suvoki, į kokį pavojų įstūmei mano sūnų, nuslė- 
pusi tai nuo manęs?! 

Kitame ryšio gale įsivyravo tyla. 

— Atsakyk, Stefani! Kalbėk su manim, po velnių! 

— Kotonai, aš negaliu. Tu žinai, kodėl. Pasakyk, ką ketini 
daryti? 

Malounas suprato, ką reiškia jos klausimas. Ar jis ketina 
atskleisti tiesą apie Aleksandrijos ryšininką skambinusiajam 
mobiliuoju. 

— Kodėl neturėčiau? - paklausė Kotonas. 

— Tu esi vienintelis, galintis atsakyti į šį klausimą, - atsakė 
Stefani. 

— O dėl ko verta rizikuoti savo sūnaus gyvybe? Noriu žino- 
ti visą tiesą. Tiesą, kurios man nepapasakojai prieš penkerius 
metus. 4 

— Aš taip pat norėčiau žinoti, - tarė Stefani, - ji buvo nu- 
slėpta ir nuo manęs. 

Šią dainelę Kotonas jau buvo girdėjęs. 

— Nenervink manęs. Nesu nusiteikęs žaisti! 

— Sakau tau aiškiai ir be užuolankų. Man niekas nieko ne- 
pasakojo. Tu pasiprašei įleidžiamas, ir aš sutikau. Jau susisie- 
kiau su generaliniu prokuroru, taigi atsakymus gausiu. 

— Kaip išvis kas nors galėjo sužinoti apie ryšininką? -— ne- 
atlyžo Kotonas. - Tai buvo įslaptinta informacija. Toks buvo 
susitarimas. 

— Puikus klausimas, — pastebėjo Stefani. 

— Tu vis dar neatsakei, kodėl man nieko nepranešei apie 
įsilaužimą. 

— Taip, Kotonai, neatsakiau. 

— Tu nepagalvojai, jog jie supras, kad ašesu vienintelis žmo- 
gus Žemėje, žinantis apie ryšininką? Tau tai neatėjo į galvą? 

— Kaip aš išvis galėjau numanyti? 

— Privalėjai! Todėl, kad turi dvidešimties metų darbo pa- 
tirtį. Todėl, kad nesi visiška kvailė. Todėl, kad mudu esame 
draugai. Todėl, kad... - Malounas švokštė, - todėl, kad tavo 
kvailumas gali kainuoti mano sūnaus gyvybę! 

Jis matė, kaip jo žodžiai suerzino Pamelą, ir išsigando, kad 
ši vėl nepratrūktų. 

— Viską suprantu, Kotonai, - pasakė Stefani. 

Malounas neketino leistis raminamas. 

— Nuostabu, pasijutau daug geriau! 

— Nenoriu ginčytis, Kotonai, tačiau kai ką tau pasiūlysiu. 
Švedijoje yra mano agentas. Ryt priešpiet jis bus Danijoje ir 
viską tau papasakos. 

— Kur ir kada. 

- Jis siūlo susitikti Kronborgo pilyje. Vienuoliktą valandą 
ryto. 

Kotonas žinojo tą vietą. Niūri plynaukštė virš Oresundo 
jūros. Šekspyras šiai vietai suteikė nemirtingumą, pilyje įkur- 
dinęs Hamletą. Dabar tai viena labiausiai tutistų lankomų 
vietų visoje Skandinavijoje. 

— Būsiu. 

— Kotonai, padarysiu viską, ką galiu, kad tau padėčiau, — 
pažadėjo Stefani. 

— Tai mažiausia, ką gali padaryti, - atsisveikindamas metė 
Kotonas. 

Ir padėjo ragelį. 


VII SKYRIU 


———————————- 


VAŠINGTONAS 
SPALIO 4-OJI, ANTRADIENIS 
4:00 


STEFANI ĮŽENGĖ PRO JUNGTINIŲ AMERIKOS VALSTIJŲ generalinio 
prokuroro O. Brento Grino namų duris. Automobilis ką tik 
atvežė ją į Džordžtauną. Stefani paskambino prokurorui dar 
gerokai prieš vidurnaktį, trumpai išdėstė, kas atsitiko, ir pa- 
prašė kuo greičiau susitikti. Prokurorui reikėjo laiko viskam 
apmąstyti, tad jai neliko nieko kita, tik laukti. 

Grinas laukė jos savo kabinete. 

Jis dirbo prezidentui visą pirmąją kadenciją ir buvo vie- 
nas iš nedaugelio kabineto narių, sutikusių pasilikti antrajai. 
Populiarus krikščionių ir konservatorių advokatas - Naujo- 
sios Anglijos bakalauras ir jokios su jo vardu susijusio skan- 
dalo dėmelės. Net tokį ankstyvą metą Grinas buvo žvalus ir 
pasitempęs. Jo smaili barzdelė ir plaukai buvo preciziškai 
sušukuoti ir sulyginti, vilkėjo firminį dryžuotą kostiumą. 
Grinas šešerius metus dirbo Kongrese, o prieš pradėdamas 
tarnybą prezidento kanceliarijos Teisės departamente buvo 
Vermonto valstijos gubernatorius. Už savo sąžiningumą ir 
tiesumą mėgstamas abiejų partijų politikų, tačiau įgimtas 

santūrumas tarsi neleido jam kilti aukščiau generalinio pro- 
kuroro posto. 

Stefani anksčiau niekada neteko lankytis Grino namuose. 
Ji įsivaizdavo, kad jie bus visiškai paprasti, gal net šiek tiek 
asketiški, artimi jo paties asmenybei. Tačiau viduje buvo ma- 
lonu ir jauku - prislopinti rausvi, rusvai pilki, šviesiai žali to- 
nai derėjo su kaštoniniais bei oranžiniais atspalviais. „Hemin- 
gvėjaus“ efektas, pastaruoju metu intensyviai reklamuojamas 
vieno Atlantos baldų parduotuvių tinklo. 

— Šis reikalas netgi tau neįprastas, Stefani, - pasisveikinęs 
pasakė Grinas. - Gal turi daugiau žinių iš Malouno? 

— Kiek Žinau, ilsėjosi prieš vykdamas į Kronborgą. Turint 
omenyje laiko skirtumą, tikriausiai jis jau pakeliui į ten, - at- 
sakė Stefani. 

Grinas pasiūlė jai atsisėsti. 

— Atrodo, ši problema smarkiai eskaluojama, - tarė jis. 

— Brentai, turėjome apie tai pasikalbėti anksčiau. Kažkas 
iš aukštai prisikasė iki mūsų slaptųjų duomenų bazės. Mes 
žinome, kad jis nusikopijavo visą Aleksandrijos bylą. 

— FTB jau aiškinasi. 

— Nė velnio. Šefas taip giliai prezidento subinėj. Nėra jokio 
pavojaus, kad tai kas nors iš Baltųjų rūmų. 

— Kaip visada vaizdingai, bet tiksliai, - šyptelėjo Grinas. — 
Deja, tai viskas, kas mums leidžiama. 

— Mes galėtume patys išsiaiškinti, - tarė Stefani. 

— Nieko gera neišeis. Tik rūpesčių prisidarysime. 

— Tai mano duona kasdienė. 

Grinas nusišypsojo: 

— Taip, tikrai. Man įdomu, ką tu iš tikrųjų Žinai apie tą 
Aleksandrijos bylą? 

— Kai prieš penkerius metus siunčiau Kotoną į tą pragarą, 
maniau, kad man nereikia visko žinoti. Juk tai įprasta. Dažnai 
susiduriu su panašiais dalykais ir manęs tai nė kiek nejaudi- 
no. Bet dabar noriu Žinoti. 

Grinas atrodė susimąstęs. 

— Tikriausiai pažeisiu visus įmanomus federalinius įstaty- 
mus, - prabilo jis, - bet tu teisi: metas tau sužinoti. 


* 


MALOUNAS ŽVALGĖSI PO UOLĖTĄ KRONBORGO AUKŠTUMĄ. Ka- 
daise grėsmingi pabūklai pro gynybinės sienos angas taikėsi 
į sąsiauriu iš Baltijos įplaukiančius svetimšalių laivus, gau- 
siai papildydavusius Danijos iždą. Dabar rusvai gelsvos sie- 
nos niūrios stūksojo žydro dangaus fone. Miestui nebereikia 
galingos tvirtovės - dabar tai tik Šiaurės renesanso stiliaus 
pastatas su aštuoniakampiais bokštais, dangų rėžiančiomis 
smailėmis ir pažaliavusiais vario stogais. Greičiau olandiš- 
ka nei daniška architektūra. Nieko nuostabaus - Malounas 
žinojo, kad šešioliktajame amžiuje pilį įrengė Nyderlandų 
architektai ir menininkai. Jam patiko ši vieta. Populiariose 
žmonių susibūrimo vietose yra daugiau galimybių likti ne- 
pastebėtam. Per ilgus tarnybos metus jis daug kartų tuo įsi- 
tikino. 

Kelionė į Šiaurę iš Kristiangadės truko tik penkiolika mi- 
nučių. Torvaldseno valdos buvo pusiaukelėje tarp Kopenha- 
gos ir Elsinoro — judraus uosto, įsikūrusio visiškai greta Kron- 
borgo. Malounui buvo tekę lankytis abiejuose — ir Kronborge, 
ir Elsinore. Jam patiko vaikščioti jų paplūdimiais ir rinkti į 
krantą išmesto gintaro gabalėlius - puiki pramoga sekmadie- 
nio popietę. Šį kartą apsilankymo tikslas buvo visiškai kitas. 
Malounas buvo įsitempęs. Pasirengęs kovai. 

— Ko mes laukiame? - nepatenkinta veido išraiška paklau- 
sė Pamela. 

Malounas buvo priverstas pasiimti ją kartu. Iš pradžių ji 
maldavo, paskui ėmė grasinti, kad pridarys jam dar daugiau 
rūpesčių, jeigu ją paliks. Jis puikiai suprato jos nenorą likti su 
Torvaldsenu ir laukti. Įtampa, nerimas ir jį varė iš proto. 

— Tas žmogus pasirodys vienuoliktą, - pasakė jis. 

— Mes gaištame brangų laiką. 

— Nusiramink, dar nesugaišome nė minutėlės, - atsakė Ma- 
lounas. 

Po pokalbio su Stefani jam pavyko keletą valandų nusnūs- 
ti. Jis niekuo nepadės Gariui, jei bus mirtinai pavargęs. Pa- 
budęs persirengė kitais drabužiais iš kuprinės, tada jiedu su 
Pam šiek tiek užkando. 

Taigi jis buvo pasirengęs. 

Malounas pažvelgė į laikrodį: be dešimties minučių pusė 
vienuoliktos. 

Automobilių stovėjimo aikštelė beveik pilna. Netrukus at- 
vyks ir autobusai. Žmonės nori pamatyti Hamleto pilį. 

Jam rūpėjo ne tai. 

— Eime, — pasakė. 


* 


— ALEKSANDRIJOS RYŠININKAS, — tarė Grinas, —- yra Žmogus var- 
du Džordžas Hadadas. Biblijos žinovas iš Palestinos. 

Stefani buvo girdėjusi tą vardą. Hadadas asmeniškai paži- 
nojo Malouną ir prieš penkerius metus kreipėsi į jį prašyda- 
mas pagalbos. 

— Kokia yra Gario Malouno gyvybės kaina? - paklausė ji. 

— Prarastoji Aleksandrijos biblioteka. 

— Tu tikriausiai juokauji! 

Grinas ramiai linktelėjo. 

— Hadadas buvo įsitikinęs, kad žino, kur ji yra, - pasakė jis. 

— Ir kaip tai susiję su dabartimi? - mėgino suprasti Stefani. 

— Tiesą pasakius, net labai susiję. Toje bibliotekoje buvo 
saugomi didžiausi pasaulio išminties lobiai. Ji egzistavo šešis 
šimtmečius, kol septintojo šimtmečio viduryje musulmonai 
užvaldė Aleksandriją ir sunaikino viską, kas buvo priešiška 
islamui. Pusę milijono pergamentų, senovinių rankraščių, že- 
mėlapių! Laimė, dalis kopijų išliko. Klausi, kaip tai susiję su 
dabartimi? Nė vienas Žmogus niekada neregėjo nė skiautelės 
likusių rankraščių. 

— Bet Hadadas kažką rado? 

- Jis taip spėja. Šis žmogus ilgai studijavo Bibliją. Nežinau, 
ką jam pavyko atskleisti, tačiau jo teorijos įrodymų esą reikia 
ieškoti... pačioje prarastojoje bibliotekoje. 

— Bet iš kur jis tai Žino? 

— Galiu tik pakartoti - nežinau. Bet prieš penkerius metus, 
kai mūsų žmonės iš Vakarų Kranto Sinajuje ir Jeruzalėje pa- 
prašė, atrodo, tokio nekalto dalyko - vizų ir leidimų kasinėti 
bei patekti į archyvus, izraeliečiai tiesiog įsiuto. Būtent tuo 
metu Hadadas ir paprašė Malouno pagalbos. 

— Tai buvo viena tų „aklųjų“ misijų, kurių aš taip nemėgs- 
tu, - pasakė Stefani. 

„Akloji“ misija reiškė, kad Malounas turėjo saugoti Hada- 
dą ir ničnieko neklausinėti. Stefani prisiminė, kad Malounui 
toji situacija taip pat nepatiko. 

— Hadadas pasitikėjo tik Malounu, - tęsė Grinas. - Kotonas 
jį kažkur paslėpė ir yra vienintelis, žinantis, kur jį rasti. Admi- 
nistracija nesistengė paslėpti Hadado, kol galėjo kontroliuoti 
priėjimą prie jo. 

— Ir kam jiems to reikėjo? - pasiteiravo Stefani. 

Grinas papurtė galvą. 

— Nežinia. Tačiau yra šis tas, už ko galima užsikabinti. Kas 
gali būti pastatyta ant kortos. 

Stefani įdėmiai klausėsi. 

— Skaitydamas vieną pranešimą paraštėje pastebėjau ran- 
ka rašytą pastabą: „Pradžios knyga 13:14—17“. Ar Žinai, ką tai 
reiškia? 

— Nelabai išmanau Bibliją, - prisipažino Stefani. 

— Ir Viešpats tarė Abromui: „Dabar pakelk akis ir pasižiūrėk iš tos 
vietos, kurioje stovi, į šiaurę ir į pietus, į rytus ir į vakarus, nes visą 
kraštą, kurį matai, amžinai atiduosiu tau ir tavo palikuonims.“ 

Šitai Stefani puikiai žinojo. Tas pažadas amžiams suteikė 
žydams teisę gyventi Šventojoje Žemėje. 

— Abromas susivyniojo savo palapinę ir persikėlė prie Mamrės 
ąžuolų. Ten jis pastatė aukurą Viešpačiui, - tęsė Grinas. — Šian- 

dien toje vietoje Vakarų Krante įsikūręs Hebrono miestas — 
žemė, kurią Dievas atidavė žydams. Abromas tapo Abraomu. 
Ši trumputė Biblijos ištrauka ir nusako nesutarimų Vidurio 
Rytuose esmę. 

Šitai Stefani taip pat žinojo. Vidurio Rytų konfliktas nebu- 
vo politinė žydų ir arabų kova, kaip daugelis manė. Tai - am- 
žinas ginčas, kai kiekviena pusė savaip aiškina Dievo žodį. 

— Yra dar vienas įdomus faktas, - vėl prabilo Grinas. - Ne- 
trukus po to, kai Malounas paslėpė Hadadą, Saudo Arabijos 
valdžia pasiuntė buldozerius į Vakarų Arabiją, kad nuo žemės 
paviršiaus nušluotų miestus vieną po kito. Siaubingas nioko- 
jimas truko net tris savaites. Žmonės buvo iškeldinti, pastatai 
sulyginti su žeme. Neliko nė žymės, jog ten būta miesto. Tai už- 
dara šalies teritorija, todėl Žiniasklaida apie šį įvykį nesužinojo. 

— Kodėl jie tai padarė? — paklausė Stefani. - Netgi arabams 
tai — kraštutinis poelgis. 

— To niekas niekada nepaaiškino, - atsakė Grinas, - bet pa- 
našu, kad viskas buvo daroma labai apgalvotai. 

— Brentai, mums reikia daugiau žinių, - pasakė Stefani. — 
Ypač Kotonui. Jis turi priimti svarbų sprendimą. 

— Prieš valandą kalbėjausi su nacionalinio saugumo patarė- 
ju. Neįtikėtina, bet jis žino mažiau nei aš! Lyg ir girdėjęs apie 
ryšininką, tačiau pasiūlė pasikalbėti su kitu žmogumi. 

— Su Lariu Deiliu, - iškart atspėjo Stefani. 

Lorensas Deilis dirbo nacionalinio saugumo patarėjo pava- 
duotoju ir buvo prezidento bei viceprezidento aplinkos žmo- 
gus. Jis niekada nedalyvaudavo sekmadieninėse televizijos 
pokalbių laidose, jo nebuvo matyti nei CNN, nei „Fox“, nei 
kitų kanalų transliuojamose žiniose. Jis buvo įtakingas užku- 
lisių veikėjas, tarpininkas tarp Baltųjų rūmų ir visų kitų poli- 
tinės arenos dalyvių. 

Tai ir buvo problema. 

— Aš nepasitikiu tuo žmogumi, - tarė Stefani. 

Grinas žvelgė į ją pilkomis skvarbiomis akimis netardamas 
nė žodžio ir laukdamas, ką ji dar pasakys. 

— Mes nebekontroliuojame Malouno, - paaiškino ši. - Jis 
elgsis taip, kaip jam reikia. Dabar jį valdo pyktis. 

— Kotonas - profas. 

— Profesionalumas yra niekas, kai kėsinamasi sugriauti 
tavo asmeninį gyvenimą, - atrėmė Stefani. 

Ji kalbėjo iš patirties. 

— Malounas vienintelis žino, kur yra Džordžas Hadadas, — 
pasakė Grinas. - Viskas jo rankose. 

— Būtent tai jį ir slegia. 

Grinas įdėmiai žvelgė į Stefani. 

Ji žinojo, kad jos dvejonės atsispindi veide. 

— Sakyk, Stefani, kodėl tu nepasitiki manimi? 


VIII SKYRIUS 


OKSFORDŠYRAS, ANGLIJA 
9:00 


DžoRDžAs HADADAS STOVĖJO MINIOJE ir kartu su visais klau- 
sėsi ekspertų puikiai žinodamas, kad jie neteisūs. Renginiu 
buvo siekiama atkreipti žiniasklaidos dėmesį į Tomo Beinbri- 
džo muziejų ir mažai žinomus Blečlėjaus parko kriptų tyri- 
nėtojus. Suprantama - tie vyrai ir moterys Antrojo pasaulinio 
karo metu dirbo visiškai slaptai. Jie iššifravo garsiosios vo- 
kiečių „Enigmos“ kodą ir pagreitino karo baigtį. Gaila, kad 
jų istorija nebuvo paviešinta anksčiau; daugelis jų jau mirę, o 
likusieji gyvi buvo seni ir jiems tai neberupėjo. Hadadui buvo 
pažįstamas jų nusivylimo jausmas. Jis taip pat senas, beveik 
aštuoniasdešimties sulaukęs akademikas. Buvo laikas, kai ir 
jis dirbo visiškai slaptai. 

Ir padarė neįtikėtiną atradimą. 

Jo jau seniai niekas nevadino Džordžu Hadadu. Jis yra tu- 
rėjęs tiek slapyvardžių, kad visų nė neprisiminė. Jau penke- 
rius metus gyveno pogrindyje negaudamas jokių žinių. Viena 
vertus, tai buvo gerai. Kita vertus, tyla jį varė iš proto. Ačiū 
Dievui, bent vienas žmogus žinojo, kad jis gyvas, ir Hadadas 
šiuo žmogumi besąlygiškai pasitikėjo. 

Netgi buvo pasirengęs dėl jo numirti. 

Šiandien jis išėjo iš namų smalsumo genamas. Norėjo pa- 
siklausyti tų vadinamųjų ekspertų. Laikraštyje „The Times“ 
Hadadas perskaitė renginio programą ir turėjo pripažinti, kad 
britai - nepakartojami. Jie tiesiog sukurti tokiems renginiams. 
Viskas kruopščiai surežisuota pagal Holivudo standartus. 
Daugybė besišypsančių veidų, kostiumų, dešimtys televizijos 
kamerų ir diktofonų. Hadadas pasistengė atsistoti taip, kad 
liktų objektyvų nematomas. Tai nebuvo sunku, nes minios 
žvilgsniai krypo į paminklą. 

Dvaro parke bolavo aštuonios statulos, kurias 1784 me- 
tais pastatė tuometinis grafas Tomas Beinbridžas. Hadadas 
žinojo jo šeimos istoriją. 1624-aisiais Beinbridžai Oksfordšyre 
nusipirko bukmedžiais apaugusį šešių šimtų hektarų Žemės 
sklypą ir jo viduryje pasistatė neįtikėtino dydžio jakobinų sti- 
liaus dvarą. Vėlesnės Beinbridžų kartos valdė dvarą iki 1848 
metų, galiausiai dėl ilgą laiką nesumokėtų mokesčių jis atite- 
ko valdžiai. Karalienė Viktorija pavertė pastatą bei aplinkui 
plytintį parką muziejumi. Nuo tada lankytojai gali apžiūrėti 
kambarius su anos epochos baldais, pasimėgauti šimtamečių 
medžių teikiamu pavėsiu ir mėginti pajusti, koks gyvenimas 
čia kadaise virė. Dvaro bibliotekos interjeras buvo laikomas 
vienu geriausių iš visų aštuonioliktojo amžiaus bibliotekų. 
Tačiau daugelis lankytojų čia ateidavo ne dėl jos, o dėl pa- 
slaptingosios Beinbridžų menės. Dvidešimt pirmo amžiaus 
turistai labai mėgsta paslaptis. 

Hadadas žvelgė į balto marmuro altaną. 

Jis žinojo, kad jos viršų puošia mažai žinomas dailininko 
Nikola Puseno 1640 m. paveikslas „Arkadijos piemenys II“ — 
atvirkščias ankstesnio jo paveikslo „Arkadijos piemenys“ at- 
vaizdas. Jame pavaizduota moteris, žiūrinti į tris piemenis, 
kurie apstoję akmeninį antkapį bando perskaityti ant jo iškal- 
tas raides. ET IN ARCADIA EGO. Hadadas žinojo, ką reiškia 
žodžiai. „Taip pat Arkadijoje I“. Mįslingas, nedaug sakantis 
užrašas. Žemiau buvo kita mįslė - iškalta raidžių eilutė: 

Hadadas žinojo, kad naujaamžininkai ir sąmokslo teoreti- 
kai stengėsi iššifruoti šį užrašą nebe pirmus metus - nuo tada, 
kai apie jį prieš dešimtmetį parašė muziejun atklydęs laikraš- 
čio „The Guardian“ žurnalistas. 

— Sveikiname jus visus, atvykusius į Beinbridžų muziejų, 
į mikrofonus kalbėjo aukštas solidus vyras. - Galbūt mums 
visiems pagaliau pavyks sužinoti, kokią paslaptį šioje altanoje 
prieš du šimtus metų paliko Tomas Beinbridžas. 

Hadadas žinojo, kad šis žmogus yra muziejaus kuratorius. 
Jam iš abiejų pusių stovėjo garbaus amžiaus vyras ir mote- 
ris. Hadadas matė jųdviejų nuotraukas „The Sunday Times“. 
Abu jie - buvę Blečlėjaus parko kriptų tyrinėtojai, atsiųsti čia, 
Sklandė nuomonė, kad tai kodas. 

Kas gi daugiau, klausė daugelis. 

Hadadas klausėsi kuratoriaus kalbos. Šis pasakojo, kad 
apie Beinbridžų mįslę buvo paskelbta žiniasklaidoje ir gauta 
130 laiškų, kuriuose kodų šifruotojai, teologai, kalbininkai ir 
istorikai pateikė savo aiškinimus. 

— Kai kurios versijos buvo, švelniai tariant, keistos, - pasa- 
kojo kuratorius. - Žmonės kalbėjo apie ateivių paliktą žinią, 
apie šventąjį Gralį, kiti manė, kad čia užšifruota Nostradamo 
pranašystė. Žinoma, rimtesnių įrodymų nebuvo pateikta, tad 
tokias versijas iškart atmetėme. Keli dalyviai manė, kad tos 
raidės sudaro anagramą, tačiau iš jų sudėliotų žodžių nieko 
nepaaiškėjo. 

Hadadas puikiai suprato, kodėl. 

— Vilčių teikia buvusio JAV kariuomenės kodų šifruotojo 
atsiųstas aiškinimas, - tęsė kuratorius. - Jis sudarė net aštuo- 
niasdešimt dvi dešifravimo matricas ir iš sekos išbraukė rai- 
des SEJ. Skaitant iš kito galo - JES. Pritaikęs sudėtingą sistemą 
jis sudėliojo: Jesus H defy*. Mūsų Blečlėjaus parko konsultantai 


* Jėzui nepaklūstu (vert. past.). 

mano, kad ši Žinutė paneigia dieviškąją Kristaus kilmę. Sun- 
kiai suvokiamas, tačiau įdomus aiškinimas. 

Hadadas nesusilaikė nešyptelėjęs girdėdamas tokią nesą- 
monę. Tomas Beinbridžas buvo nuoširdžiai tikintis ir tikrai 
negalėjo neigti dieviškosios Kristaus kilmės. 

Garbaus amžiaus dama, visą laiką tyliai stovėjusi už ku- 
ratoriaus, dabar žengė ant pakylos. Ji buvo visiškai pražilusi, 
vilkėjo melsvai pilkšvą kostiumėlį. 

— Šis užrašas mums buvo puiki galimybė, - melodingu bal- 
su prabilo ji. - Dirbti Blečlėjuje ir tyrinėti vokiškos šifravimo 
darbas. Tačiau, jei žmogaus protas gali sukurti kodą, jis gali 
jį ir iššifruoti! Visuose gautuose laiškuose atsispindi asmeni- 
nė autorių nuomonė. Todėl padaryti vieną išvadą - ką slepia 
iškaltosios raidės - buvo labai sunku. Perskaitę 130 laiškų, 
aiškaus atsakymo neradome. Tyrinėtojų grupė suskilo — kie- 
kvienas laikėsi savo požiūrio. Vis dėlto vienas aiškinimas yra 
arčiausiai tiesos. 

Ji pasisuko ir parodė į marmuro altaną sau už nugaros. 

— Manau, tai - meilės Žinutė. 

Moteris reikšmingai nutilo tarsi laukdama, kol susirinku- 
sieji suvirškins jos žodžius. 

— OVOSVAVV yra pirmosios žodžių junginio Optimae Uxo- 
ris Optimae Sororis Viduus Amantissimus Vovit Virtutibus raidės. 
Tai reiškia maždaug: „Atsidavęs našlys skiria geriausiajai iš 
žmonų ir geriausiajai iš seserų.“ Tai nėra labai tikslus verti- 
mas. Sororis klasikine lotynų kalba gali reikšti ir „iš draugų“, 
ir „iš seserų“. Be to, vietoj viduus — „našlys“ — pagal prasmę 
labiau tiktų vir —- „vyras“. Bet kuriuo atveju užrašo reikšmė 
yra aiški. 

Vienas žurnalistas paklausė, ką reiškia raidės D ir M, įrė- 
minančios iškaltą eilutę. 

— Tai labai paprasta, - atsakė moteris. - Dis Manibus. Iš ro- 
mėnų laikų išlikusi dedikacija: „Būkite pasveikinti, Požemio 
karalystės valdovai.“ Šiandien mes sakome: „Ilsėkis ramy- 

bėje.“ Tos raidės romėnų laikais būdavo iškalamos ant visų 
antkapių. 

Moteris atrodė patenkinta savimi. Hadadas galėjo pateikti 
keletą klausimų, dėl kurių jos pasitenkinimas būtų sprogęs 
kaip muilo burbulas. Bet neprabilo. Jis žiūrėjo, kaip fotografai 
iš visų pusių pleškino abu Blečlėjaus veteranus šalia specialiai 
šia proga atsigabentos vokiečių „Enigmos“. Daugybė šypse- 
nų, klausimų ir liaupsių. 

Tomas Beinbridžas iš tikrųjų buvo nepaprastas Žmogus. 
Nelaimė, daugelis jo minčių liko neišgirstos arba nesuprastos; 
jo išmintis nugrimzdo užmarštin. Aštuonioliktajame amžiuje 
jis turėjo būti laikomas bepročiu. Bet Hadadas jį laikė prana- 
šu. Beinbridžas žinojo kai ką svarbaus. Šis keistas statinys, at- 
virkštinis mažai Žinomo paveikslo vaizdavimas ir nesupran- 
tama raidžių seka turėjo prasmę. 

Ir Hadadas ją Žinojo. 

Tai ne meilės užrašas, ne kodas ir net ne pranešimas. 

Tai visai kas kita. 

Žemėlapis. 


IX SKYRIUS 


KRONBORGO PILIS 
10:20 


MALOUNAS SUMOKĖJO ŠEŠIASDEŠIMTIES KRONŲ MOKESTĮ UŽ įėji- 
mą į pilį, ir jiedu su Pamela prisidėjo prie turistų, ką tik pasi- 
pylusių iš autobuso. 

Viduje buvo eksponuojamos nuotraukos iš įvairiausių 
„Hamleto“ pastatymų, filmų ir knygų leidimų. Malounas su 
ironija pagalvojo, kad norėdamas atkeršyti Hamletas kovojo 
prieš savo tėvą, o Malounas buvo tėvas, kovojantis dėl savo 
sūnaus. Jam gėlė širdį. Jis visada saugojo Garį nuo pavojų, ir 
visus tuos dvylika metų, kol dirbo slaptojoje tarnyboje, buvo 
nubrėžęs aiškią ribą tarp darbo ir namų. Ir štai dabar, praėjus 
daugiau nei metams po jo savanoriško pasitraukimo iš tarny- 
bos, Garis pagrobiamas ir kažkur įkalinamas! 

— Tai štai, kuo tu užsiimdavai, - priėjusi arčiau nutraukė jo 
mintis Pamela. 

— Kartais tekdavo, - atsakė Kotonas. 

— Nesuprantu, kaip tu galėjai šitaip gyventi? Man iš bai- 
mės suka žarnas. Nuo praėjusios nakties niekaip negaliu at- 
sigauti. 

— Priprasi. 

Pasakė tiesiai šviesiai. Buvo pavargęs nuo melo, neišsaky- 
tų Žodžių, pagražintų istorijų ir išdavysčių. 

— Juk tu tyčia ieškojai pavojų? - nenurimo Pamela. 

Kotonas jautėsi apsunkęs iš nuovargio ir nebuvo nusitei- 
kęs tuščiai ginčytis. 

— Ne, Pam, neieškojau. Toks buvo mano darbas. 

— Egoistas. Kaip visada. 

— O tu - saulės spindulėlis. Ištikima žmonelė. Tokia miela, 
kad sugebėjai pastoti nuo kito vyro, pagimdyti sūnų ir net 
penkiolika metų leidai manyti, kad esu jo tėvas! 

— Nesididžiuoju tuo, ką padariau, - pasakė Pamela. - Bet 
mes dar nežinome, kiek mergužėlių pastojo nuo tavęs, tiesa? 

Kotonas stabtelėjo. Gana. 

— Jei tu tuoj pat neužsičiaupsi, pražudysi Garį. Aš - jo vie- 
nintelė viltis, taigi dabar neknisk man proto. 

Po šių žodžių rūsčiame Pamelos žvilgsnyje šmėstelėjo su- 
pratimo šešėlis. Menkutė užuomina apie buvusią Pam, kurią 
Kotonas kadaise mylėjo. Jis būtų norėjęs, kad anoji Pamela 
dar pasiliktų — bet praeities prisiminimai greitai išsisklaidė, 
kai priešais stovinti moteris įbedė į jį negyvą žvilgsnį. 

— Rodyk kelią, - pasakė ji. 


Jie įėjo į pokylių salę. 

Didžiulė stačiakampio formos ir beveik septyniasdešimties 
metrų ilgio menė. Abiejose jos pusėse storose mūro sienose buvo 
įstatyti aukšti langai. Pro juos nuožulniai krintanti šviesa kūrė 
subtilų šokį ant šachmatinių grindų. Saujelė turistų pusbalsiu 
aptarinėjo milžiniško dydžio paveikslus, puošusius blyškiai gels- 
vas menės sienas. Daugelis paveikslų vaizdavo kovų scenas. 

Tolimiausiame menės kampe šalia židinio Malounas pa- 
stebėjo neaukštą liesą vyriškį rausvais plaukais. Prisiminė jį 
iš Magelano organizacijos laikų. Li Diurantas. Jiedu kalbėjosi 
keletą kartų Atlantoje. Pastebėjęs Malouno žvilgsnį agentas 
skubiai išėjo iš menės. 

Kotonas nusekė paskui. 

Jie perėjo keletą kambarių, negausiai apstatytų europietiš- 
ko renesanso stiliaus baldais. Sienas dengė sunkūs gobelenai. 
Diurantas visą laiką ėjo priekyje per dvidešimt žingsnių. 

Pagaliau jis sustojo. 

Malounai įžengė į kambarį, kuris buvo pavadintas Kam- 
piniu. Baltas sienas puošė gobelenai su medžioklės scenomis. 
Kambaryje beveik nebuvo baldų, grindys išklotos juodomis ir 
baltomis plytelėmis. 

Priėjęs Malounas paspaudė Diurantui ranką ir supažindi- 
no su Pamela. 

— Pasakok, kas vyksta, - paprašė jis. 

— Stefani sakė, kad viską išdėstyčiau tau, 0 ne jai. 

— Norėčiau, kad jos čia nebūtų, bet ji vis tiek yra. Nekreipk 
dėmesio, - atsakė Kotonas. 

Diurantas, atrodė, svarstė, tada tarė: 

— Man liepė daryti viską, ko tu paprašysi. 

— Džiaugiuosi, kad Stefani tokia rūpestinga. 

— Arčiau prie reikalo, - įsikišo Pamela, - mes neturime 
laiko! 

Malounas papurtė galvą. 

— Nekreipk į ją dėmesio, - pakartojo Diurantui. - Pasakok. 

— Kažkas prisikasė iki mūsų slaptųjų bylų, - pradėjo Diu- 
rantas. - Nėra požymių, kad būtų naudoti įsilaužimo kodai. 
Greičiausiai jie žinojo slaptažodį. Jis reguliariai keičiamas, bet 
juo naudojasi keli šimtai žmonių. 

— Jokių nuorodų į kurį nors kompiuterį? - paklausė Ma- 
lounas. 

— Visiškai jokių. Ir nė menkiausio pirštų atspaudo. Vadina- 
si, jie žinojo, ką daro. 

— Tikiuosi, kas nors ėmėsi tirti šį reikalą? 

Diurantas linktelėjo. 

— Taip, FTB. Tačiau iki šiol nerado už ko užsikabinti. Įsi- 


jų - Aleksandrijos ryšininko. 

Turbūt todėl Stefani man nepranešė iš karto, sumetė Ma- 
lounas. Buvo kitų bylų. 

— O dabar įdomiausia, - tęsė Diurantas. - Pastarąsias dvi- 
dešimt keturias valandas Izraelis verda lyg įsiutusių bičių 
avilys. Mūsų šaltinis sako, kad informacija nutekėjo vakar iš 
Vakarų Kranto, iš vieno Palestinos slaptųjų agentų. 

— Kaip tai susiję? - paklausė Malounas. 

— Buvo minimi žodžiai „Aleksandrijos ryšininkas“. 

— Ką apie tai Žinai? 

— Sužinojau tik tiek prieš valandą iš savo šaltinių. Netgi 
Stefani nespėjau visko papasakoti, - atsakė Diurantas. 

— Kaip tai mums pagelbės? — vėl įsiterpė Pamela. 

Malounas nekreipė į ją dėmesio. 

— Noriu Žinoti viską, - pasakė jis Diurantui. 

— Aš klausiu! - pakėlė balsą Pamela. 

— Prašiau nesikišti ir leisti man tvarkyti šitą reikalą! - neiš- 
tvėrė Malounas. 

— Tu juk nesiruoši jiems nieko duoti! - jos akys užsidegė, ji 
atrodė lyg pasiruošusi pulti. 

— Ruošiuosi kuo greičiau rasti Garį. 

— O gal nori paaukoti jo gyvybę? Kad apsaugotum kažko- 
kią sušiktą bylą?! 

Į kambarį įėjo turistai su fotoaparatais. Juos išvydusi Pa- 
mela truputį nurimo, ir Malounas lengviau atsikvėpė. Be rei- 
kalo ją čia atsivežė. Reikės atsikratyti jos, kai tik išeis iš Kron- 
borgo. Gal netgi užrakins ją viename iš Torvaldseno dvaro 
kambarių. 

Turistai pamažu išsiskirstė. 

Malounas pasisuko į Diurantą ir pasakė: 

— Papasakok man daugiau apie... 

Jį supurtė šūvis. Lubų kampe įmontuota kamera pažiro į 
šipulius. Tada vėl pasigirdo du šūviai. Diurantas loštelėjo at- 
gal, jo alyvuogių spalvos marškinius nudažė kraujo upeliai. 

Trečias šūvis. Diurantas krito ant grindų. 

Malounas staigiai atsisuko. 

Maždaug per dešimt metrų nuo jo stovėjo Žmogus su pis- 
toletu. Malounas kyštelėjo dešinę ranką po švarku ketinda- 
mas išsitraukti savo ginklą. 

— Nereikia, - ramiai pasakė vyras ir metė ginklą Kotonui. 

Šis vikriai pagavo, suspaudė delne, uždėjo pirštą ant gai- 
duko, nusitaikė ir spustelėjo. 

Pasigirdo sausas trakštelėjimas. 

Malounas desperatiškai spustelėjo gaiduką dar keletą 
kartų. 

Žmogus šyptelėjo: 

— Juk nemanei, kad duosiu užtaisytą? 

Tada apsisuko ir dingo iš kambario. 


X SKYRIUS 


VAŠINGTONAS 
4:40 


STEFANI GALVOJO, KĄ ATSAKYTI BRENTUI GRINUI Į KLAUSIMĄ. „Ko- 
dėl nepasitiki manimi?“ Ji nutarė būti atvira. 

— Visi administracijoje norėtų, kad išeičiau, - pradėjo ji. — Ir 
pati nežinau, kodėl aš vis dar čia. Todėl šiuo metu nepasitikiu 
nė vienu. 

Grinas tik papurtė galvą ir nieko nepasakė. 

— Iki slaptųjų bylų prisikasta naudojant slaptažodį, - tęsė 
Stefani. - Žinoma, jie nuskaitė dvylika ar daugiau bylų, ta- 
čiau mes abu žinome, kad jiems reikėjo tik vienos. Tik keletas 
mūsų esame dalyvavę Aleksandrijos ryšininko byloje. Tiesą 
pasakius, aš netgi nežinau visų smulkmenų, tik pamenu, kad 
turėjome labai daug rūpesčių dėl kažkokių, mano galva, ne- 
reikšmingų dalykų. Daug klausimų, jokių atsakymų. Brentai, 
mudu su tavimi netgi nesame suknisti bičiuliai. Kodėl turė- 
čiau tavimi pasitikėti? 

— Pasakysiu tau štai ką, Stefani, - prabilo Grinas, - aš nesu 
tavo priešas. Jeigu juo būčiau, mes čia dabar nesikalbėtume. 

— Šiame darbe turėjau draugų, kurie man tai sakė daugybę 
kartų, tačiau vėliau išdavė. 

— Išdavikai taip ir elgiasi. 

Stefani nusprendė patikrinti Griną. 

— Manai, turėtume įtraukti daugiau Žmonių? - paklausė ji. 

— FTB jau dirba, - priminė jis. 

— Brentai, mes klaidžiojame apgraibomis. Reikia sužinoti, 
ką žino Džordžas Hadadas. 

— Todėl ir sakau, kad atėjo laikas pabendrauti su Lariu Dei- 
liu iš Baltųjų rūmų, - pasakė Grinas. - Kad ir kokį kelią pasi- 
rinktume, vis tiek visi keliai veda pas jį. Galbūt per jį mums 
pavyks pasiekti informacijos šaltinį. 

Stefani linktelėjo. 

Grinas pakėlė telefono ragelį. 


X 


MALOUNAS GIRDĖJO, KAIP VYRAS, ką tik šaltakraujiškai nužudęs 
Li Diurantą, kažkam koridoriuje riktelėjo, kad pilyje yra gin- 
kluotas žmogus, kuris kažką nušovė. 

Rankoje jis tebelaikė žudiko mestą ginklą. 

— Jis negyvas? — vos girdimai sušnabždėjo Pamela. 

Kvailas klausimas. Tačiau stovėti su žudiko ginklu ranko- 
je - dar kvailiau. 

— Eime, - tarė Malounas. 

— Mes negalime jo čia palikti! 

— Jis miręs. 

Pamelos veidą sukaustė siaubas. Kotonas prisiminė, kaip 
pats jautėsi pirmą kartą išvydęs mirštantį žmogų. 

— Neturėjai šito pamatyti, - tarstelėjo jis. - Eime, mums rei- 
kia dingti. 

Iš toli pasigirdo skubus batų kaukšėjimas. Apsauga, supra- 
to Malounas. Jis griebė Pamelą už rankos ir nusitempė į kitą 
Kampinio kambario galą. 

Jie pasileido bėgte per kambarius. Visi buvo vienodi, ne- 
gausiai apstatyti ir menkai apšviesti pro aukštus langus krin- 
tančios padūmavusios ryto šviesos. Bėgdamas Malounas 

pastebėjo daugiau kamerų ir suprato, kad turi būti atsargus. 
Jis įsikišo žudiko ginklą į švarko kišenę ir išsitraukė savąją 
„Berettą“. 

Jiedu pateko į vadinamąjį Karalienės kambarį. Kažkur už 
nugaros buvo girdėti balsai. Apsaugininkai rado kūną. 

Karalienės kambarys buvo atskiri apartamentai. Iš jų vedė 
trejos durys. Vienos - laiptais į viršų, kitos - žemyn, trečios - į 
kitą kambarį. Kotonas apsidairė ieškodamas kur nors įtaisy- 
tos kameros, tačiau nieko nepastebėjo. Jis karštligiškai mąstė, 
ką daryti. Žvilgsnį patraukė didžiulė senoviška spinta. 

Kito pasirinkimo nebuvo. 

Pribėgęs prie spintos Kotonas griebė už sunkių varinių 
rankenų ir atlapojo jos duris. Viduje buvo tuščia ir gana er- 
dvu. Pakanka vietos dviem. Jis pamojo Pamelai. Ši atskubėjo 
neatsikalbinėdama. 

— Lipk į vidų, - sušnabždėjo jis. 

Prieš susirangydamas spintoje šalia jos, Kotonas pravėrė ki- 
tas dvejas duris tikėdamasis, jog persekiotojai pamanys, kad jie 
užlipo aukštyn arba nusileido žemyn, 0 gal grįžo atgal į pilį. 


X 


STEFANI KLAUSĖSI, KAIP BRENTAS GRINAS PASAKOJA Lariui Dei- 
liui, kas atsitiko. Jai buvo smalsu, ar tas arogantiškas šiknius 
kitame ryšio gale jau viską žinojo, — gal netgi su smulkesnė- 
mis detalėmis. 

— Taip, aš puikiai žinau Aleksandrijos ryšininko bylą, - per 
garsiakalbį sklido Lario balsas. 

— Gal galėtum mums papasakoti? - paklausė Grinas. 

— Norėčiau, bet negaliu. Įslaptinta, - atsakė Deilis. 

— Neprieinama nei generaliniam prokurorui, nei slaptosios 
žvalgybos viršininkei? — pasiteiravo Grinas. 

— Tik kelioms poroms akių. Atsiprašau, bet jums - ne. 

— Tada kaip kažkas įsigudrino ją perskaityti? - paklausė 
Stefani. 

— Bet juk jums nepavyko išsiaiškinti, kas? 

— Gal ir pavyko, - atsakė Stefani. 

Kambaryje stojo tyla. Deilis aiškiai suprato, ką ji norėjo pa- 
sakyti. 

— Tai nebuvau aš, - po pauzės pasakė jis. 

— Tikrai? —- paklausė Stefani. 

— Kramtyk, ką kalbi, - pareiškė Deilis. 

Stefani buvo nė motais. 

— Malounas ketina jiems išduoti ryšininką, - pasakė ji. - Jis 
nerizikuos savo sūnaus gyvybe. 

— Tada jį reikia sustabdyti, - nukirto Deilis, - mes nešvais- 
tome informacijos į kairę ir į dešinę! 

Stefani suprato, ką jis turėjo omenyje. 

- Ji tau pačiam reikalinga, tiesa? - paklausė ji. 

— Taip, po velnių! 

Stefani sunkiai galėjo patikėti tuo, ką išgirdo. 

— Vaiko gyvybei gresia pavojus, - tarė ji. 

— Ne mano rūpestis, - pareiškė Deilis. 

Skambutis Deiliui buvo didelė klaida. Stefani pastebėjo, 
kad ir Grinas tai suprato. 

— Lari, - prabilo jis, - padėkime Malounui. Neapsunkinki- 
me jo užduoties dar labiau. 

— Brentai, tai nacionalinio saugumo reikalas, o ne labdaros 
akcija, - atkirto Deilis. 

— Keista, - įsiterpė Stefani, - kad tavęs visiškai nejaudina, 
jog kažkas prisikasė iki mūsų slaptųjų bylų ir perskaitė vieną 
slapčiausių — Aleksandrijos ryšininko bylą. Tariamas naciona- 
linio saugumo reikalas. 

— Tu informavai apie tą įsilaužimą dar prieš mėnesį. FTB 
tiria šį reikalą. Sakyk, Stefani, ką tu pati nuveikei dėl šios by- 
los? - paklausė Deilis. 

— Man buvo liepta nesikišti. O ką tu padarei, Lari? 

Per garsiakalbį pasigirdo atodūsis: 

— Tu tikrai esi kaip rakštis subinėj. 

— Ji dirba man, - priminė Grinas. 

— Štai ką aš manau, - pareiškė Stefani. - Kad ir kas yra tas 
ryšininkas, jis labai reikalingas jūsų, Baltųjų rūmų gudručių, 
vykdomai užsienio politikai. Jūs labai patenkinti, kad kažkas 
sužinojo slaptą informaciją. Tai reiškia, kad leisite tam kaž- 
kam atlikti juodą darbą už jus. 

— Kartais priešai tampa draugais, Stefani, - Deilio balsas 
virto beveik šnabždesiu. - Ir atvirkščiai. 

Stefani pajuto gumulą gerklėje. Jos įtarimai pasitvirtino. 

— Tu paaukosi Malouno sūnaus gyvybę dėl prezidento po- 
puliarumo? 

— Aš dar nieko nepradėjau. Bet padarysiu viską, ko pri- 
reiks, — pasigirdo atsakymas. 

— Tikiuosi, neprireiks! - sušuko Stefani. 

— Tik pamėgink atsistoti skersai kelio ir būsi atleista. Ir tai 
padarys ne Brentas, o pats prezidentas. 

— Tada kils problemų, - įsiterpė Grinas. 

Jo balse Stefani išgirdo perspėjimą. 

— Ar aš gerai supratau - tu ją palaikysi? — paklausė Deilis. 

— Be abejonės, - atsakė Grinas. 

Stefani žinojo, kad Deilis negali nekreipti dėmesio į Grino 
perspėjimą. Administracija gali kontroliuoti Grino, kaip gene- 
ralinio prokuroro, veiksmus, tačiau jeigu jį nušalintų, į viešu- 
mą iškiltų labai daug Baltųjų rūmų paslapčių. 

Kurį laiką garsiakalbis tylėjo. Stefani įsivaizdavo, kad Dei- 
lis sėdi savo kabinete dvejodamas, kaip pasielgti. 

— Būsiu pas jus maždaug po pusvalandžio, - pagaliau pa- 
sakė jis. 

— Mums staiga prireikė susitikti? - sukluso Grinas. 

— Užtikrinu, kad nesigailėsite. 

Ir padėjo ragelį. 


X 


STOVĖDAMAS SPINTOJE MALOUNAS KLAUSĖSI, kaip persekioto- 
jų Žingsniai artėja Karalienės kambario link. Pamela stipriai 
glaudėsi prie jo. Taip arti vienas kito jie nebuvo jau daugelį 


67 / ALEKSANDRIJOS BIBLIOTEKA 


metų. Malounas užuodė nuo jos sklindantį pažįstamą vanilės 
aromatą, žadinantį prisiminimus apie jųdviejų bendro gyve- 
nimo džiaugsmą ir vėliau ištikusią santykių agoniją. Keista, 
kad kvapai gali sukelti tiek prisiminimų. 

Rankoje jis tebespaudė „Berettą“ vildamasis, kad jos pa- 
naudoti neteks. Jis negali leistis suimamas ir uždaromas į ka- 
lėjimą, kai Gariui reikia pagalbos. Diurantas nužudytas dėl 
to, kad kažkas bando juos sustabdyti. Arba nenori leisti suži- 
noti reikalingos informacijos. Bet iš kur tas kažkas Žinojo apie 
susitikimą su Diurantu?! Malounas buvo tikras, kad iš Kris- 
tiangadės jų niekas nesekė. Vadinasi, Torvaldseno namuose 
klausomasi telefoninių pokalbių. Vadinasi, kažkas iš anksto 
žinojo, jog jis vyks tiesiai į Kristiangadę. 

Nepaisant to, kokie artimi ryšiai juos kadaise siejo, dabar jie- 
du buvo, galima sakyti, visiškai nepažįstami Žmonės. 

Gal netgi priešai. 

Malouno mintis nutraukė persekiotojų balsai. Jų žingsnių 
aidas silpo, galiausiai visai nutilo. Jis laukė uždėjęs pirštą ant 
gaiduko. Delnas buvo sudrėkęs nuo prakaito. 

Tyla. 

Malounas žinojo, kad nepravėręs spintos durų nieko ne- 
pamatys. Tačiau tai gali juos pražudyti, jeigu kambaryje vis 
dėlto kas nors yra. 

Bet jis negalėjo čia stovėti amžinai. 

Tvirčiau suspaudęs pistoletą tyliai pravėrė spintos duris. 

Karalienės kambarys buvo tuščias. 

„Laiptais žemyn“, lūpomis ištarė Malounas. Abu puolė 
prie durų ir ėmė leistis sraigtiniais laiptais. Apatiniame aukš- 
te kelią pastojo metalinės durys. Malounas vylėsi, kad jos ne- 
bus užrakintos. 

Skląstis lengvai pasidavė. 

Po akimirkos Kotonas su Pamela įkvėpė tyro rytmečio oro. 
Priešais plytėjo skaisčiai žalia pieva, kurioje nuo pilies sienos 
iki pat jūros ganėsi gulbių pulkas. Horizonte, vos už trijų my- 
lių, buvo matyti Švedija. 

Malounas paslėpė pistoletą po švarku. 

— Mums reikia kuo greičiau iš čia dingti, - pasakė jis. - Tik 
tyliai ir atsargiai, kad nepatrauktume dėmesio. 

Jis matė, kad Pamela tebebuvo sukrėsta ką tik regėto mir- 
ties vaizdo. 

— Tu tai dar ilgai prisiminsi, bet pamažu viskas pasimirš, — 
patikino jis. 

— Paguodei, - Pamelos balse vėl suskambo aštrios gaidelės. 

— Tada tau teks suvirškint. Gali būti, kad žus dar ne vienas 
žmogus, kol baigsime šį reikalą. 

Jis pirmas ėjo skersai pylimo, kurio apačioje buvo sąsiau- 
ris. Netoliese žioplinėjo keli turistai. Netrukus jiedu priėjo 
Vėliavos aikštelę. Kotonas žinojo, kad senovėje čia stovėjo pi- 
lies pabūklai. Kaip tik šioje vietoje Šekspyro Hamletas išvydo 
tėvo dvasią. Čia pilies sienos kilo tiesiai iš jūros. Priėjęs prie 
aikštelės krašto Kotonas išmetė žudiko ginklą į vandenį. 

Kažkur apačioje kaukė sirenos. 

Stengdamiesi nesukelti įtarimo jiedu lėtai artinosi prie pa- 
grindinio įėjimo. Regėdamas blyksinčius švyturėlius ir įbė- 
gančius policininkus Kotonas nusprendė neskubėti. Nepana- 
šu, kad persekiotojai žinojo, kaip jiedu su Pamela atrodo, ir 
vargu ar žudikas jiems ką nors papasakojo. Jis, ko gero, išvis 
nesiekė, kad Malounas būtų suimtas. 

Kotonas lėtai judėjo kartu su minia. 

Ir staiga išvydo žudiką. 

Šis vos už kelių dešimčių metrų neskubėdamas ėjo pagrin- 
dinių vartų link. Atrodė, kad ir jis stengėsi nepatraukti aplin- 
kinių dėmesio. 

Pamela taip pat jį pastebėjo. 

— Tas vyras, - sušnabždėjo ji. 

— Žinau, — atsakė Kotonas ir pasuko tiesiai prie žudiko. 

— Neik, - išgirdo Pamelos balsą. 

— Tu manęs nesulaikysi. 


XI SKYRIUS 


VIENA, AUSTRIJA 
11:20 


MĖLyNASIS KRĖSLAS NORĖJO SUŽINOTI, kaip sekasi Ratui. Jau aš- 
tuonerius metus die Klauen der Adler - Erelio Nagai - pareigin- 
gai vykdė visas jam skirtas užduotis. Dominikas Sabrė buvo 
pasamdytas visų pritarimu, tačiau praktiškai veikė vadovau- 
jamas Mėlynojo Krėslo. Tai reiškė, kad šis Dominiką Sabrę pa- 
žinojo geriau nei kiti. 

Sabrė buvo amerikietis - gimęs ir užaugęs Jungtinėse 
Valstijose; tai buvo pirmasis toks atvejis Rate. Paprastai jie 
samdydavo europiečius, nors kartą turėjo ir vyruką iš Pietų 
Afrikos, kuris visai neblogai dirbo. Visi vyrai, taip pat ir Sa- 
brė, buvo atrenkami ne tik pagal gebėjimus, bet ir pagal išo- 
rės duomenis. Jie būdavo vidutinio ūgio ir svorio bei niekuo 
neišsiskiriančios išvaizdos. Vienintelio Sabrės veidą bjaurojo 
duobutės, matyt, nuo kadaise persirgtų vėjaraupių. Juodus 
trumpai kirptus plaukus jis tepdavo blizgesį teikiančiu plau- 
kų aliejumi. Jo skruostus paprastai dengdavo kelių dienų 
barzdelė, ir Mėlynasis Krėslas žinojo, kad šitaip Sabrė ne tik 
slepia randus, bet ir stengiasi atrodyti nepavojingas aplinki- 
niams. 

Sabrė visada atrodė atsipalaidavęs, vilkėjo gerokai per lais- 
vus drabužius, slepiančius jo liekną ir lankstų kūną, — šitaip 
jis stengėsi sudaryti apgaulingą įspūdį. 

Tikrindamas psichologinį kandidato pasirengimą Mėlyna- 
sis Krėslas pastebėjo, kad amerikietis kartais linkęs nepaklusti 
vyresnybei. Tačiau taip pat paaiškėjo, kad gavęs užduotį ir 
sužinojęs, ko iš jo tikimasi, bei veikdamas savarankiškai Sabrė 
su viskuo puikiai susitvarkydavo. 

Tai ir buvo svarbiausia. 

Ir Mėlynasis, ir kiti Krėslai, patikėję Sabrei užduotį, ne- 
sukdavo galvos, kaip ji bus atlikta; svarbu, kad būtų pasiekta 
pageidaujamų rezultatų. Taigi bendradarbiavimas su Sabre 
duodavo vaisių. Net jei jis neturėjo moralės ir nemėgo būti 

Ypač kai ant kortos pastatyta be galo daug. 

Kaip dabar. 

Mėlynasis Krėslas siekė telefono ir surinko numerį. 


X 


SABRĖ ATSILIEPĖ MOBILIUOJU TELEFONU tikėdamasis, kad skam- 
bina jo Žmogus su žiniomis iš Kronborgo, tačiau išgirdo 
įtemptą darbdavio balsą. 

— Kaip ponui Malounui patiko tavo pasisveikinimas? - pa- 
siteiravo Mėlynasis Krėslas. 

— Neblogai, - trumpai atsakė Sabrė. - Su buvusia žmona 
išlipo pro langą. 

— Kaip tu ir tikėjaisi. Bet ar neatrodo, kad sukėlėme per 
daug triukšmo? 

— Aš irgi nenorėjau, bet buvo būtina. Malounas bandė ble- 
fuoti, taigi reikėjo jam parodyti jo vietą. Bet dabar būsiu atsar- 
gesnis. 

— Pasistenk. Nereikia, kad į šį reikalą įsitrauktų teisėsau- 
ga, - tarė Krėslas ir trumpam nutilo. - Bent jau ne daugiau 
nei dabar. 

Sabrė buvo išsinuomojęs patogų namą Kopenhagos šiau- 
rėje, vos už kelių kvartalų nuo Amalienborgo - karališkosios 
rezidencijos ant jūros kranto. Jis atskraidino čia Garį Malouną 
iš Džordžijos pamelavęs, kad berniuko tėvui gresia pavojus. 
Garis tuo nesunkiai patikėjo išvydęs Sabrės meistriškai pa- 
dirbtą Magelano organizacijos pažymėjimą. 

— Kaip jaučiasi vaikinas? — pasidomėjo Mėlynasis Krėslas. 

— Iš pradžių buvo sunerimęs, bet dabar mano, kad tai — 
Jungtinių Valstijų vyriausybės organizuota operacija. 

Jie įbaugino Pamelą Maloun rodydami sūnaus nuotraukas. 
Vaikinukas noriai leidosi fotografuojamas, manydamas, kad 
to reikia saugumo įgaliojimams. 

— Ar berniukas laikomas ne per arti Malouno? - paklausė 
Mėlynasis Krėslas. 

— Kitaip jis savanoriškai niekur nebūtų vykęs, - atsakė Sa- 
brė. - Jis Žino, kad tėvas yra netoliese. 

— Matau, viską kontroliuoji. Tačiau būk atsargus. Malou- 
nas gali pateikti siurprizų. 

— Kaip tik dėl to mes ir laikome jo sūnų. Malounas nenorės, 
kad jam kas nors atsitiktų. 

— Mums reikia Aleksandrijos ryšininko, - priminė Mėlyna- 
sis Krėslas. 

— Malounas mus nuves tiesiai pas jį, - patikino Sabrė. 

Jo Žmogus iš Kronborgo vis dar neskambino. Sabrės agen- 
tas turėjo veikti tiksliai pagal instrukcijas. 

— Viską sutvarkyti reikia labai greitai. Per keletą dienų, — 
priminė Mėlynasis Krėslas. 

— Bus padaryta. 

— Iš tavo pasakojimo aišku, kad Malounas sunkiai nuspėja- 
mas. Manai, jam pakaks motyvacijos? 

— Neverta jaudintis. Šią akimirką tos motyvacijos jis turi 
daugiau nei reikia. 

MALOUNAS IšĖjJO Iš KRONBORGO PILIES teritorijos ir iškart paste- 
bėjo savo taikinį, ramiai žingsniuojantį į Elsinorą. Jam visad 
patiko miesto turgaus aikštė, gražios ir jaukios alėjos, namai, 
pastatyti iš medžio ir plytų. Tačiau šiandien nebuvo laiko gro- 
žėtis renesanso palikimu. 

Vis dar kaukė sirenos. 

Malounas žinojo, kad žmogžudysčių Danijoje pasitaiko 
labai retai. Šį kartą žmogus nušautas turistų gausiai lanko- 
moje nacionalinio paveldo teritorijoje, tad nebuvo abejonių, 
kad įvykis atsidurs Žiniasklaidos dėmesio centre. Malounas 
turėjo pranešti Stefani, kad vienas jos agentų nužudytas, ta- 
čiau dabar nebuvo kada. Jam dingtelėjo, kad Diurantas at- 
vyko savo vardu - tai buvo įprasta organizacijoje, - tad kai 
tik vietos policija nustatys, kad žuvusysis dirbo JAV vyriau- 
sybei, iškart bus pranešta reikiamiems asmenims. Malounas 
galvojo apie Diurantą. Po velnių! Tačiau jau seniai buvo iš- 
mokęs nepasiduoti emocijoms - ypač kai nieko nebegali pa- 
keisti. 

Jis sulėtino žingsnį ir truktelėjo Pamelą arčiau savęs. 

— Negalime per daug prie jo artintis, - pasakė. - Atrodo, 
kad jis į nieką nekreipia dėmesio, bet vis tiek gali mus pa- 
stebėti. 

Jie perėjo į kitą gatvės pusę, kur stūksojo dailių namų virti- 
nė, o nuojos driekėsi siaura gatvelė, vedanti tiesiai prie jūros. 
Žudikas ėjo priekyje maždaug per trisdešimt metrų. Malou- 
nas pastebėjo, kaip jis pasuko už kampo. 

Jiedu su Pamela pasuko ten pat ir sustoję įdėmiai apsižval- 
gė. Persekiojamasis dabar žingsniavo pėstiesiems skirta alėja, 
iš abiejų pusių apstatyta parduotuvėlėmis ir nedideliais res- 
toranais. Visur buvo pilna žmonių, tad Malounas nusprendė 
surizikuoti. 

Jie nusekė paskui. 

— Ką mes darome? - paklausė Pamela. 

— Tai, ką galime, - atsakė Malounas. 

— Ar ne paprasčiau būtų atiduoti jiems tai, ko jie nori? 

— Tai nėra taip paprasta. 

— Aišku, kad paprasta! 

Malounas nesiliovė žvelgęs į priekį. 

— Ačiū, nežinojau. 

— Tu tikras šūdžius! 

— Aš irgi tave myliu, - pasakė Malounas. - Dabar, kai tai 
išsiaiškinome, gal sutelkime dėmesį į tai, ką darome. 

Taikinys pasuko į dešinę ir pranyko iš akių. 

Malounas nuskubėjo iš paskos, žvilgtelėjo už kampo ir pa- 
matė, kaip žudikas eina prie purvino „Volvo“. Jis tikėjosi, kad 
vyras niekur nevažiuos, nes neturėjo, kuo sekti, - paties au- 
tomobilis buvo gana toli. Malounas matė, kaip vyras atidarė 
automobilio dureles ir kažką įmetė vidun. Tada vėl uždarė ir 
pasuko eiti atgal jų link. 

Jiedu su Pamela vos spėjo įsmukti į drabužių parduotuvę 
kaip tik tą akimirką, kai šaulys praėjo pro šalį tuo pačiu keliu, 
kuriuo jie ką tik atėjo. Malounas nusėlino prie parduotuvės 
durų ir stebėjo, kaip žudikas įeina į kavinę. 

— Kąjis daro? - paklausė Pamela. 

— Laukia, kol viskas aplinkui nurims, - atsakė Kotonas. — 
Stengiasi neatkreipti į save dėmesio. Ramiai išgers kavos, pas- 
kui išvažiuos. 

— Nesąmonė! Juk jis nužudė žmogų! 

— Bet tai žinome tik mudu, - priminė Kotonas. 

— Kam jį iš viso reikėjo žudyti? 

— Kad patampytų mums nervus. Kad įbaugintų. Kad nesu- 
žinotume informacijos. Priežasčių daugybė. 

— Šlykštu, — nusipurtė Pamela. 

— Todėl ir mečiau tą darbą, - pasakė Kotonas. 

Jis nusprendė pasinaudoti trumpute taikos tarp jųdviejų 
akimirka ir paprašė: 

— Grįžk prie mūsų automobilio ir atvairuok štai ten, - mos- 
telėjo ranka į krantinėje įsikūrusią geležinkelio stotį. - Ten 
manęs ir palauk. Kai jis norės išvykti, turės važiuoti tuo keliu, 
nes kito išvažiuojamojo kelio iš miesto nėra. 

Kotonas padavė Pamelai raktelius, ir tą akimirką jį užplū- 
do prisiminimai apie praeitį ir apie tai, kaip dažnai jai šitaip 
paduodavo raktelius. Žinojimas, kad namuose Pamela su Ga- 
riu jo laukia grįžtančio iš tarnybos, užliedavo širdį šiluma ir 
džiaugsmu. Dabar nė vienas jų nenorėjo pripažinti, jog kadai- 
se jiedu taip tiko vienas kitam. Kotonas nepamiršo Pamelos 
šypsenos, jos rankų prisilietimo. Tačiau dabar malonius pri- 
siminimus temdė melas dėl Gario, pripildęs jo širdį įtarumo. 
Jis negalėjo patikėti ir stebėjosi - gal jų bendras gyvenimas 
tebuvo sapnas? Iliuzija? 

Pamela, rodės, pajuto jo nuotaiką. Jos žvilgsnis tapo švel- 
nesnis, ir dabar vėlji priminė ankstesniąją Pam - kokia ji buvo, 
kol gyvenimas juodu pakeitė. 

— Aš surasiu Garį, - tarė jis. - Prisiekiu. Jam viskas bus gerai. 

Mielai būtų išgirdęs atsaką, bet ji tylėjo. 

Ir jos tyla gėlė. 

Kotonas apsisuko ir nuėjo. 


XII SKYRIUS 


OKSFORDŠYRAS, ANGLIJA 
10:30 


DžoRDžŽAS HADADAS ĮŽENGĖ Į BEINBRIDŽŲ MUZIEjŲ. Pastaruosius 
trejus metus jis dažnai čia užsukdavo - nuo tada, kai įsitikino, 
kad šios sienos slepia atsakymą į jo klausimą. 

Šie rūmai buvo tikras meno šedevras iš marmuro grindų, 
garsiųjų Mortleiko gobelenų bei ryškių dekoracijų. Milžiniš- 
kus laiptus, menančius Karolio II laikus, puošė įmantriais 
gėlių ornamentais raižytos medžio plokštės. Gipso lipdiniais 
puoštos lubos išlikusios nuo 1660-ųjų. Visi baldai ir paveiks- 
lai - iš aštuonioliktojo ir devynioliktojo amžių. Meno kūriniai, 
atitinkantys griežtą anglišką stilių. 

Bet šie rūmai slėpė ir kai ką daugiau. 

Mįislę. 

Kaip ir baltojo marmuro altana sode, kur būrys žiniasklai- 
dos atstovų vis dar klausėsi vadinamųjų ekspertų. Kaip ir To- 
mas Beinbridžas, niekam nežinomas Anglijos grafas, gyvenęs 
aštuonioliktojo šimtmečio pabaigoje. 

Hadadas prisiminė jo šeimos istoriją. 

Beinbridžas gimė gausiai privilegijuotoje šeimoje, iš ku- 
rios buvo daug tikimasi. Jo tėvas buvo turtingas Oksfordšyro 

žemvaldys, taigi Tomo Beinbridžo padėtis visuomenėje buvo 
iš anksto nulemta šeimos tradicijų ir turtų, tačiau jis atsisa- 
kė tradicinės tarnybos kariuomenėje ir nusprendė pasukti 
akademiniu keliu - gilintis į istoriją, kalbas, archeologiją. Kai 
tėvas mirė, Tomas Beinbridžas paveldėjo grafo titulą ir dau- 
gelį metų keliavo po pasaulį. Jis buvo vienas pirmųjų Vakarų 
pasaulio atstovų, nuodugniai tyrinėjusių Egipto, Šventosios 
Žemės ir Arabijos istoriją. Savo patirtį publikuodavo to laiko 
spaudoje. 

Tomas Beinbridžas išmoko senąją hebrajų kalbą, kuria 
buvo surašytas Senasis Testamentas. Tai buvo sunkiai įma- 
noma, kadangi kitų rašytinių šaltinių nebuvo, ir šis dialektas 
išnyko dar šeštajame amžiuje prieš Kristų. 1767 metais Bein- 
bridžas išleido knygą, kuri metė iššūkį visiems iki tol pripa- 
žintiems Senojo Testamento vertimams ir visuomenės priim- 
toms tiesoms. Likusią gyvenimo dalį praleido gindamas savo 
teorijas, kol mirė taip ir nesuprastas, sugniuždytas, praradęs 
visą šeimos turtą. | 

Hadadas buvo gerai susipažinęs su tekstu - nuodugniai 
išstudijavęs kiekvieną jo puslapį. Jis puikiai suprato Beinbri- 
su pražūtingomis pasekmėmis. 

Hadadas visada mėgo lankytis šiuose rūmuose, tik apgai- 
lestavo, kad kreditoriai dar prieš kelis šimtus metų išsivežė di- 
džiąją dalį originalių baldų, tarp jų - ir garsiosios Beinbridžų 
bibliotekos. Tik per pastaruosius penkiasdešimt metų dalis 
baldų buvo surasta. Tačiau dauguma knygų taip ir neatsira- 
do; matyt, jos keliavo per kolekcininkų rankas, vėliau atiteko 
prekeiviams, galiausiai atsidūrė šiukšlyne. Toks žmonijos iš- 
minties lobynų likimas. Keletą tomų Hadadui vis dėlto pavy- 
ko iššniukštinėti senų retų knygų krautuvėlėse Londone. 

Ir, žinoma, internete. 

Nuostabus išradimas! Sunku įsivaizduoti, ką būtų buvę 
galima padaryti prieš šešiasdešimt metų Palestinoje, jei tada 
jau būtų buvęs išrastas internetas! 

Pastaruoju metu Hadadas mintimis dažnai grįždavo į 
1948-u0sius. 

Tada jis nešiojosi ginklą ir žudė žydus per nakba. Šiuolaiki- 
nės kartos arogancija jį visada stebino, turint omenyje tai, kaip 
kentėjo jų pirmtakai. Iš gimtųjų vietų buvo išvaryti aštuoni 
šimtai tūkstančių arabų. Hadadui buvo tik devyniolika, o jis 
jau kovėsi už Palestinos išsivadavimą ir buvo vienas pasiprie- 
šinimo lyderių, tačiau tos kovos neatnešė išsvajotosios laisvės. 
Sionistai triumfavo. Arabai buvo palaužti. Palestiniečiai tapo 
ištremtaisiais. 

Bet prisiminimai liko. 

Hadadas stengėsi užmiršti. Jis nuoširdžiai stengėsi nebe- 
prisiminti. Tačiau žudynės paliko gilias žymes atmintyje. Jis 
visą savo gyvenimą atgailavo dėl praeities. Hadadas tapo 
akademiku, atsikratė Žiaurių įpročių, atsivertė į krikščionybę, 
tačiau nepajėgė išsivaduoti iš skausmo. Jis dažnai regėdavo 
mirusiųjų veidus. Ypač vieno. Žmogaus, kuris sakėsi esąs Ser- 
gėtojas. 

Jūsų karas beprasmis. Kariaujate su priešu, kuris yra suklai- 
dintas. 

Šie žodžiai, išgirsti tą 1948 metų balandžio naktį, pakeitė jį 
visiems laikams. 

Mes saugome žinias. Iš bibliotekos. 

Tai buvo susitikimas, pakeitęs jo gyvenimą. 

Hadadas klaidžiojo po rūmus, kambariuose ir salėse pri- 
glaudusius daugybę biustų, paveikslų, paauksuotų meno kū- 
rinių, drožinių ir paslaptingų užrašų. Prasilenkęs su naujų lan- 
kytojų būreliu jis įėjo į svetainę, kur senovinės universitetinės 
bibliotekos rimtumas derėjo su išradingu puošnumu. Hadado 
dėmesys nukrypo į lentynas, kuriose kadaise buvo laikoma 
sukaupta amžių patirtis. Ir į paveikslus, menančius žmones, 
asmeniškai prisidėjusius prie žmonijos istorijos kūrimo. 

Tomas Beinbridžas buvo Pakviestasis. Kaip ir Hadado tė- 
vas. Tik Sergėtojas į Palestiną atvyko dviem savaitėmis pavė- 
lavęs, ir jį amžiams nutildė Hadado paleista kulka. 

Tai prisiminęs Hadadas krūptelėjo. 

Jaunystės karštakošiškumas... 

Praėjo šešiasdešimt metų, ir dabar jis žvelgė į pasaulį kur 
kas ramesniu žvilgsniu. Jeigu tokiomis akimis būtų pažvel- 
gęs į Sergėtoją 1948-aisiais, gal būtų sužinojęs tai, ko vėliau 
ieškojo. 

O galir ne. 

Atrodė, kad kvietimo reikia nusipelnyti. 

Tačiau kaip? 

Hadadas apžvelgė kambarį. 

Atsakymas buvo čia pat. 


XIII SKYRIUS 


VAŠINGTONAS 
5:45 


STEFANI ŽIŪRĖjJO, KAIP LARIS DeErLIS išsidrėbė viename Brento 
Grino kabinete stovėjusių krėslų. Kaip ir buvo žadėjęs, naci- 
onalinio saugumo patarėjo pavaduotojas atvyko po pusva- 
landžio. 

— Nuostabi vieta, - apsižvalgęs pasakė jis Grinui. 

— Namai, - atsakė šis. 

— Tu niekada nepasakai daugiau, nei reikia, ar ne? - nusi- 
šypsojo Deilis. 

- Žodžius, kaip ir draugus, reikia rinktis atidžiai. 

Šypsena dingo nuo Deilio veido. 

— Nemaniau, kad iškart griebsim vienas kitam už gerklės, — 
pasakė jis. 

Stefani nekantravo: 

— Telefonu sakei, kad tavęs bus verta laukti. 

Deilis rankomis suspaudė krėslo ranktūrius. 

— Tikiuosi, jums abiem užteks sveiko proto, - pasakė jis. 

— Pažiūrėsim, - atsakė Stefani. 

Deilis ranka perbraukė savo trumpus pražilusius plau- 
kus. Visa jo išvaizda kūrė nuginkluojantį nuoširdaus vaiko 

įspūdį, tad Stefani prisiminė turinti būti atsargi ir nesileisti 
klaidinama. 

— Spėju, tu vis tiek mums nepasakosi apie ryšininką? — pa- 
klausė ji. 

— Nenoriu būti apkaltintas Nacionalinio saugumo įstatymo 
pažeidimu, - atsakė Deilis. 

— Nuo kada įstatymų nepaisymas tau kelia problemų? 

— Nuo dabar. 

— Tai ko čia atvažiavai? 

— Noriu patikrinti, ką judu žinote. Ir nesekite pasakų, kad 
nieko nežinote, nes nepatikėsiu. 

Grinas dar kartą trumpai papasakojo, ką žinojo apie Džor- 
džą Hadadą. 

Išklausęs Deilis linktelėjo. 

— Izraelis tiesiog eina iš proto dėl Hadado, - tarė jis. - Dar 
prisidėjo arabai. Tai mus pribloškė. Nes jie paprastai nesido- 
mi bibliniais ar istoriniais dalykais. 

— Vadinasi, prieš penkerius metus įmurkdžiau Malouną 
pati nežinodama į ką? - paklausė Stefani. 

— Manyčiau, toks ir yra tavo darbas. 

Stefani prisiminė, kaip tada situacija tapo nevaldoma. 

— O ką pasakysi apie sprogdinimą? - priminė ji. 

— Sušiktas reikalas. 

Automobilyje padėta bomba susprogdino vieną Jeruzalės 
kavinių, kurioje buvo Malounas su Hadadu. 

— Užtaisas buvo skirtas Hadadui, - tarė Deilis. - Tačiau tai 
buvo „akloji“ misija, todėl Malounas to nežinojo. Vis dėlto jis 
pasistengė, kad nuo Hadado galvos nenukristų nė plaukelis. 

— Kaip jums pasisekė, - kandžiai tarstelėjo Grinas. 

„— Tik nereikia! - atšovė Deilis. - Mes nieko nežudėme. Ma- 
žiausiai norėjome Hadado mirties. 

Stefani vos pajėgė tvardyti pyktį. 

— Per jus Malounas rizikavo savo gyvybe! - sušuko ji. 

— Malounas - profas. Randa išeitį iš situacijos, - patikino 
Deilis. 

— Paprastai aš nesiunčiu savo agentų į savižudybės mi- 
sijas. 

— Atsitokėk, Stefani. Vidurio Rytų problema yra ta, kad 
kairė ranka nežino, ką daro dešinė. Tokie dalykai ten įprasti. 
Palestinos kariai tiesiog pasirinko ne tą kavinę. 

— Arba kaip tik atvirkščiai, - įsiterpė Grinas. - Galbūt Izra- 
elis arba Saudo Arabija visiškai nesuklydo? 

Deilis nusišypsojo. 

— Jūs abu turite puikią nuovoką. Būtent todėl mes sutiko- 
me su Hadado sąlygomis. 

— Tada pasakyk, kodėl JAV vyriausybė taip trokšta surasti 
dingusią Aleksandrijos biblioteką? 

Išgirdęs šį klausimą Deilis negarsiai paplojo. 

— Bravo. Puikus ėjimas, Brentai. Manau, jeigu jūsų šaltiniai 
žino apie Hadadą, jie turėtų žinoti ir tai. 

— Atsakyk į klausimą, - ragino Stefani. 

— Vertingos informacijos kartais galima rasti neįtikėčiau- 
siose vietose, - paslaptingai atsakė Deilis. 

— Tai ne atsakymas. 

— Bet tai viskas, ką iš manęs ištrauksite. 

— Tu įsipainiojęs į tą mėšlą, - pareiškė Stefani. 

— Ne, nesu, - pasakė Deilis. - Bet, neneigsiu, administraci- 
joje yra manančių, kad tai padėtų greitai išspręsti problemą. 

— Ta problema yra... - pradėjo Grinas. 

— Izraelis. Arogantiškų idealistų šutvė, nepripažįstanti ki- 
tos nuomonės. Prisidengę saugumo vardu iškart pasiunčia 
tankus ar artilerijos lėktuvus. Kas nutiko prieš keletą mėne- 
sių? Jie apšaudė Gazos ruožą, ir vienas paklydęs sviedinys 
sprogo pajūryje. Žuvo visa ten iškylavusi šeima. Ir ką jie pa- 
sakė? „Oi, atsiprašome. Labai gaila.“ - Deilis papurtė galvą. — 
Jei bent leistųsi į kalbas ir sutiktų ieškoti kompromisų, būtų 
galima susitarti. Bet ne! Viskas turi būti taip, kaip jie sako. Ir 
ne kitaip. 

Stefani Žinojo, kad pastaruoju metu arabų pasaulis buvo 
kur kas sukalbamesnis nei Izraelis, - arabai buvo padarę 

išvadas po Irako karo, kuriame JAV pademonstravo ameri- 
kietiškąjį problemos sprendimo būdą. Pasaulio simpatijos 
Palestinai pastebimai augo, jas skatino lyderių kaita, karinės 
politikos nuosaikumas ir kvailas Izraelio valdžios elgesys. 
Stefani prisiminė vienoje ataskaitų skaičiusi, kaip prie pa- 
jūryje žuvusio tėvo raudojo vienintelė iš šeimos gyva likusi 
mergaitė. Žiauru. Ji norėjo žinoti, ką konkrečiai įmanoma pa- 
daryti, ir paklausė: 

— Tai kaip elgtis su Izraeliu? — Ir staiga pati rado atsaky- 
mą. - Tam jums reikia ryšininko? 

Deilis neatsakė. 

— Malounas yra vienintelis, žinantis, kur jis yra... - tęsė 
Stefani. 

— Čia ir yra problema, - pagaliau tarė Deilis. - Bet ji nėra 
neišsprendžiama. 

— Norėjote, kad Malounas imtų veikti. Tik nežinojote, kaip 
jį priversti tai padaryti! 

— Neneigsiu, laukėme progos, — pasakė Deilis. 

— Tu, šunsnuki! - iškošė Stefani. 

— Paklausyk, Stefani. Hadadas norėjo dingti. Jis labai pasi- 
tikėjo Malounu. Izraeliečiai, arabai, netgi palestiniečiai patikė- 
jo, kad Hadadas žuvo per tą sprogimą. Taigi padarėme, kaip 
jis norėjo, viską pamiršome ir pasinėrėme į kitus reikalus. Da- 
bar visiems vėl parūpo, todėl mums reikia Hadado, - užbaigė 
Deilis. 

Stefani neketino leisti jam taip lengvai išsisukti. 

— Ojeigu Hadado reikia dar kam nors? - paklausė ji. 

— Pasielgsiu kaip bet kuris politikas, - nuskambėjo atsa- 
kymas. 

Grino veidas patamsėjo iš pykčio. 

— Imsies priemonių? 

— Visi taip daro. 

Stefani privalėjo dar kai ko paklausti. 

— Kąjjūs tikitės surasti dviejų tukstančių metų senumo do- 
kumentuose, jeigu jie išvis yra išlikę? 

Deilis sušnairavo į ją. Stefani suvokė, kad jis atvažiavo čia 
siekdamas sulaikyti ją ir Griną nuo kišimosi, tad gali būti, kad 
dabar numes jiems kaip šuniui kaulą. 

— Septuagintą“, - atsakė Deilis. 

Stefani buvo sunku nuslėpti sumišimą. 

— Nesu tų dalykų žinovas, - paaiškino Deilis, - bet, kiek 
supratau, trečiame amžiuje prieš Kristų Aleksandrijos bibli- 
otekos išminčiai išvertė senuosius hebrajų rankraščius - da- 
bartinį mūsų Senąjį Testamentą - į graikų kalbą. Didelis lai- 
mėjimas tais laikais. Tas vertimas yra visa, kas mums liko 
iš originalaus hebrajų kalbos teksto, nes jo nebėra. Hadadas 
tvirtina, kad ir šis, ir visi paskesni vertimai turi daugybę es- 
minių trūkumų. Esą tos klaidos iškraipo Senojo Testamento 
esmę, ir jis galįs tai įrodyti. 

— Na, ir kas iš to? - paklausė Stefani. - Ką tai keičia? 

— To aš negaliu pasakyti, - atsakė Deilis. 

— Negali ar nenori? 

— Šiuo atveju — ir viena, ir kita. 

— Ir Jis amžiams prisiminė savo pažadą, - sušnabždėjo Gri- 
nas, - žodį, kurį Jis perdavė tūkstančiams kartų, pažadą, kurį davė 
Abraomui, ir savo priesaką Izaokui. Paskui Jis patvirtino tai Jokū- 
bui ir Izraeliui, pakartojo kaip nuolatinį priesaką, sakydamas: „Tau 
ir tavo palikuonims aš atiduodu Kanaano kraštą kaip amžiną nuo- 
savybę.“ 

Stefani matė, kaip šie žodžiai tarsi pakylėjo Griną. 

— Labai svarbus pažadas, - pasakė jis. - Kaip ir daugelis 
kitų, esančių Senajame Testamente. 

— Taigi dabar suprantate, ko siekiame? - pasiteiravo Deilis. 

Grinas linktelėjo. 

— Suprantu esmę, tik abejoju, ar tai pasiteisins, - atsakė jis. 

Stefani norėjo įsitikinti, ar gerai suprato. 

— Ką tu darai, Lari? Vaikaisi vaiduoklius? Juk tai nesąmonė. 


* Septuaginta (lotynų k. „septyniasdešimt“) — Senojo Testamento ver- 
timų į senąją graikų kalbą rinkinys, datuojamas III-II a. pr. Kr. 

— Užtikrinu, kad ne. 

Įtarimai pasitvirtino. Malounas ją užsipuolė ne be reikalo. 
Ji privalėjo jam iškart papasakoti apie įsilaužimą. O dabar jo 
sūnui gresia pavojus, ir dėl to kalta JAV vyriausybė, aiškiai 
pasiruošusi paaukoti berniuką. 

— Stefani, — kreipėsi Deilis, - pažįstu šį tavo žvilgsnį. Ką ke- 
tini daryti? 

Šitam niekšui ji tikrai nepasakos. Tad trumpam užmiršusi 
savigarbą Stefani nusišypsojo ir atsakė: 

— Tai, ko tu ir nori, Lari. Visiškai nieko. 


XIV SKYRIUS 


KOPENHAGA 
12:15 


DomMINIKAS SABRĖ ŽINOjJO, kad ateinanti valanda bus lemiama. 
tus reportažus apie nužudymą Kronborge. Tai reiškė, kad Ma- 
lounas su savo buvusiąja pajudėjo tikslo link. Pagaliau Sabrei 
paskambino Žmogus, kurį jis buvo pasiuntęs į pilį, ir pranešė, 
kad viską atliko, kaip buvo liepta. Sabrė jautėsi patenkintas. 

Jis pažvelgė į laikrodį ir iš erdvaus kabineto pasuko į ga- 
linėje namo dalyje esantį miegamąjį, kuriame buvo laikomas 
Garis Malounas. Prisidengę suklastotais JAV vyriausybės 
įgaliojimais ir pasiteisinę tuo, kad negali daug pasakoti, jie 
išsivežė berniuką iš mokyklos. Per dvi valandas visi sėdo į 
lėktuvą ir užsakomuoju reisu išskrido iš Atlantos. Tada buvo 
susisiekta su Pam Maloun ir paaiškinta, ką ši turinti daryti. 
Pateiktuose aprašymuose ji buvo apibūdinama kaip sunkiai 
sukalbama moteris, tačiau nekilo abejonių, kad sūnaus nuo- 
trauka ir mintys apie jam gresiantį pavojų privers Pamelą da- 
ryti viską, ko jie pareikalaus. 

Sabrė pravėrė miegamojo duris ir pasistengė nutaisyti 
linksmą veido išraišką. 

— Norėjau pasakyti, kad turime Žinių iš tavo tėčio, - pasa- 
kė jis. 

Berniukas buvo įsitaisęs šalia lango ir skaitė. Vakar jis pa- 
prašė kelių knygų, ir Sabrė pasistengė jas gauti. Po žinios apie 
tėvą jaunuolio veidas nušvito. 

— Arjam viskas gerai? - paklausė jis. 

— Puikiai. Džiaugėsi sužinojęs, kad tu esi čia, su mumis, 
sveikas ir saugus. Tavo mama su juo. 

— Mama irgi čia? 

— Ją atskraidino kita komanda, - sumelavo Sabrė. 

— Jai tai pirmas kartas. Ji nėra čia buvusi, - pasakė Garis ir 
trumpam nutilo. - Šiaip mama ir tėtis negyvena kartu. 

Išgirdęs apie Malouno šeimyninį gyvenimą Sabrė sukluso. 

— Kodėl gi? 

- Išsiskyrė. Jau seniai negyvena kartu. 

— Tau nelengva? 

Atrodė, Garis svarstė, ką atsakyti. Pagal savo amžių jis 
buvo gana aukštas, lieknas, su tankių kaštoninių plaukų ku- 
peta. Kotonas Malounas buvo visiška jo priešingybė: tvirto 
kūno sudėjimo, blyškiaodis, šviesiaplaukis. Kad ir kaip sten- 
gėsi, nei berniuko veide, nei sudėjime Sabrė neįžvelgė tėvo 
bruožų. 

— Geriau, kad jie būtų kartu. Bet aš žinau, kodėl jie išsisky- 
rė, - pasakė Garis. 

— Nair puiku, kad supranti. Turi protingą galvą. 

Garis nusišypsojo. 

— Tėtis irgi taip sako. Tu jį pažįsti? 

— O, taip. Mes daug metų dirbome kartu. 

— Tai kas dabar atsitiko? - paklausė paauglys. - Kodėl man 
gresia pavojus? 

— Negaliu daug apie tai kalbėti, - atsakė Sabrė. - Bet labai 
blogi žmonės nusitaikė į tavo tėvą. Jie gali susidoroti su tavi- 
mi ir tavo mama, todėl mes nusprendėme jus apsaugoti. 

Sabrė pastebėjo, kad berniukui tokio paaiškinimo ne- 
užteko. 

— Bet tėtis jau seniai nebedirba vyriausybei. 

— Deja, priešams tai nesvarbu. Jie nori, kad jis kentėtų, — 
bandė suktis Sabrė. 

— Keista... 

Sabrė prisivertė nusišypsoti. 

— Tokie jų darbo metodai, - pasakė jis. 

— Tu turi vaikų? - paklausė Garis. 

Sabrė nusistebėjo, kodėl berniukas to klausia. 

— Ne, - atsakė jis. - Ir niekada nebuvau vedęs. 

— Atrodai malonus žmogus. 

— Ačiū. Tiesiog dirbu savo darbą. - Sabrė sumosavo ranko- 
mis. — Sportuoji? 

- Žaidžiu beisbolą, - atsakė Garis. - Sezonas jau pasibai- 
gęs, bet norėčiau švystelėti kamuoliuką keletą kartų. 

— Danijoje nelabai yra kur. Beisbolas čia nėra mėgstama 
pramoga. 

— Praleidau Danijoje dvi vasaras iš eilės. Man patiko. 

— Gyvenai su tėčiu? 

Garis linktelėjo. 

— Daugiau nėra kaip pabūti kartu. Bet viskas gerai. Gerai, 
kad tėtis čia gyvena. Jis čia laimingas. 

Sabrė vėl sukluso. 

— O tu? Laimingas? - paklausė jis. 

— Kartais. Bet kartais labai noriu, kad tėtis būtų arčiau. 

— Norėtum gyventi kartu su juo? 

Gario veido raumenys net įsitempė nuo tokios minties. 

— Mamą tai pribaigtų. Ji man neleistų. 

— Suprantu. Kartais tiesiog privalai daryti tai, ką privalai. 

— Aširgi taip galvoju. 

Sabrė išsišiepė. 

— Nagi, nesikrimsk. Ir pasistenk nenuobodžiauti. 

— Pasiilgau mamos, tėčio. Tikiuosi, jiems viskas gerai. 

Sabrė išgirdo, kiek reikėjo. Vaikinukas buvo susitaikęs su 
savo padėtimi. Taigi jis nekels problemų. Bent jau ne artimiau- 
sią valandą. Tai buvo viskas, ko Sabrei reikėjo. 

Paskui jau bus nesvarbu, ką darys Garis Malounas. 
Sabrė žengė prie durų. Atsisukęs pasakė: 
— Nesirūpink. Esu tikras, kad viskas greitai baigsis. 


X 


MALOUNAS STOVĖJO VIENOJE ELsINORO GaTVIŲ ir stebėjo kavi- 
nę. Į ją kas nors nuolat įeidavo arba išeidavo. Persekiojamasis 
sėdėjo prie lango ir gurkšnojo iš puodelio. Malounas svarstė, 
kad Pamela jau turėtų būti atvairavusi automobilį prie trau- 
kinių stoties ir dabar laukia jo. Geriau, kad taip ir būtų. Po 
to, kai šis vyrukas nužudė Diurantą, jiedviem liko vienintelė 
galimybė. Jeigu Malouno priešai yra kažkur netoliese, - o jis 
neabejojo, kad taip ir yra, - tas vyrukas dabar vienintelis, ga- 
lintis nuvesti pas juos. 

Pamelos atvykimas į Daniją jį sutrikdė. Bet pastaruoju metu 
ji visada versdavo jį taip jaustis. Kadaise juodu siejo abipusė 
meilė ir pagarba, bent jau taip manė Kotonas. Dabar abu buvo 
priversti bendrauti tik dėl Gario. 

Kotonas vėl prisiminė, ką Pamela pasakė jam rugpjūtį. 
Apie Garį... 


„Po šitiek melo ir apgaulės metų nusprendei tapti dora ir 
teisinga?" 

„Tu taip pat nebuvai šventasis visus tuos metus, Kotonai.“ 

„Ir dėl to tu pavertei mano gyvenimą pragaru.“ 

Ji gūžtelėjo pečiais. „Aš pasielgiau neapdairiai. Nemaniau, 
kad tau tai išvis rūpės.“ 

„Aš tau papasakojau viską!“ 

„Ne, Kotonai. Aš tave pričiupau.“ 

„O pati toliau leidai manyti, kad Garis yra mano sūnus!" 

„Jis ir yra tavo, išskyrus jo gyslomis tekantį kraują.“ 

„Tai šitaip tu pasiaiškini?“ 

„Aš ir neprivalau tau aiškintis. Tik maniau, kad tu turi 
sužinoti tiesą. Turėjau papasakoti pernai, kai skyrėmės. 

„Iš kur žinai, kad jis nėra mano sūnus?“ 

„Kotonai, pasidaryk tėvystės nustatymo testą. Man ne- 
svarbu. Aš tikrai žinau, kad tu nesi Gario tėvas. O dabar gali 
elgtis, kaip išmanai.“ 

„Garis žino?“ 

„Aišku, ne! Tai tavo ir jo reikalas. Iš manęs jis to niekada 
neišgiTrs.“ 


Kotonas dar prisiminė tada užplūdusį pyktį, juolab kad 
Pamela atrodė visiškai rami. Jiedu tokie skirtingi! Gal todėl 
ir nebėra kartu. Kotonas neteko tėvo būdamas gana mažas, 
tačiau tebeturėjo jį dievinusią motiną. Pamelos vaikystė buvo 
nerami. Motina - įnoringa, prieštaringų emocijų valdoma as- 
menybė, vadovavusi dienos priežiūros centrui, sugebėjusi ne 
kartą iššvaistyti visas šeimos santaupas. Jos silpnybė buvo vi- 
sokio plauko astrologai. Ji besąlygiškai jų klausė, o šie kalbė- 
davo tai, ką ji norėjo išgirsti. Pamelos tėvas kėlė neką mažiau 
rūpesčių. Padebesiais skrajojanti būtybė, labiau besidominti 
radijo bangomis valdomais lėktuvėliais, o ne savo žmona ir 
trimis vaikais. Keturiasdešimt metų išdirbęs ledų fabrike ir 
gaudamas vidutinį atlyginimą taip ir nepakilo aukščiau vidu- 
tinio lygio vadybininko. Lojalumas ir apsimestinis pasitenki- 
nimo jausmas - štai kas buvo būdinga Kotono uošviui. Įprotis 
kasdien surūkyti tris pakelius cigarečių vieną dieną paguldė 
ji į kapus. 

Kai jiedu susipažino, Pamela buvo menkai patyrusi, kas 
yra meilė ir saugumas. Šykštėdama jausmų, bet perdėtai rei- 
kalaudama kitų atsidavimo, ji visad gaudavo mažiau, nei no- 
rėjo. Tad jos nepasitenkinimas augino pyktį. Kotono ryšiai su 
kitomis moterimis vedybinio gyvenimo pradžioje tik patvirti- 
no jos įsitikinimą, kad niekuo negalima pasitikėti. 

Nei motinomis, nei tėvais, nei seserimis ar broliais, nei pa- 
galiau vyrais. 

Visi jie išduoda. 

Tada išdavė ir ji. 

Susilaukti nesantuokinio sūnaus ir nepasakyti, kad Koto- 
nas nėra berniuko tėvas. Regis, Pamela dabar skaudžiai mo- 
kėjo už šią išdavystę. 

Galbūt jis turėjo pasiūlyti taikytis. Tačiau to siekti turi abu, 
oji - bent jau kol kas - taikytis nenorėjo. 

Šaulys pakilo nuo staliuko. 

Malounas vėl sutelkė dėmesį į kavinę. 

Vyras išėjo iš kavinės, pasuko link savo automobilio, įsėdo 
ir nuvažiavo. Pašokęs iš vietos Malounas perbėgo alėją ir iš- 
kart pastebėjo Pamelą. 

Kirtęs gatvę įšoko į automobilį. 

— Užvesk ir spausk. 

— Aš? Kodėl ne tu? 

— Nėra kada. Štai jis! 

Jis matė, kaip „Volvo“ išsuko į greitkelį palei krantinę ir 
padidino greitį. 

— Važiuok, — paragino Kotonas. 

Ir Pamela pakluso. 


 N 


DžoRDŽAs HADADAS GRĮŽO Į SAVO BUTĄ LONDONE. Kaip visada, 
kelionė į Beinbridžų muziejų suerzino, tad nekreipdamas dė- 
mesio į kompiuterį, rodantį, kad yra neperskaitytų elektroni- 
nių laiškų, jis nuėjo į virtuvę ir atsisėdo prie stalo. 

Jau penkerius metus pasauliui jis buvo miręs. Žinojo ir ne- 
žinojo. Suprato, bet tuo pat metu buvo sutrikęs. 

Hadadas papurtė galvą. 

Kokia dilema. 

Jis apsidairė aplinkui. Slėptis nuo pasaulio nebebuvo pras- 
mės. Atėjo laikas. Kiti privalo žinoti. Hadadas skolingas šį pri- 
sipažinimą kiekvienai per nakba Žuvusiai sielai, žmonėms, iš 
kurių buvo pavogta žemė, atimtas turtas. Taip pat skolingas 
žydams. 

Kiekvienas turi teisę į tiesą. 

Prieš keletą mėnesių Hadadas ryžosi, tačiau nepavyko. Va- 
kar vėl siekė telefono. 

Dabar jau trečią kartą pakėlė ragelį ir surinko tarptautinį 
numerį. 


* 


MALOUNAS ĮDĖMIAI STEBĖJO KELIĄ, O Pamela spaudė krantinės 
greitkeliu pietų link, į Kopenhagą. „Volvo“ važiavo priekyje 
maždaug per aštuonis šimtus metrų. Malounas liepė praleisti 
į priekį kelis automobilius, tačiau nuolat paragindavo labai 
neatsilikti. 

— Aš nesu agentė, - neatitraukdama akių nuo kelio pasakė 
Pamela. - Niekada nesekiau kito automobilio! 

— Teisės universitete tavęs niekas nemokė? 

— Ne, Kotonai, to mokoma šnipų mokykloje. 

— Norėčiau, kad būtų tokia mokykla, nes man visko teko 
išmokti dirbant. 

„Volvo“ padidino greitį, ir Kotonas pagalvojo, kad žudikas 
bus juos pastebėjęs. Netrukus paaiškėjo, kad jis tik lenkė kitą 
automobilį. Pastebėjęs, kad Pamela stengiasi neatsilikti, pa- 
prašė: 

— Neskubėk. Jei jis ką nors įtaria, galėjo tikrinti, ar tikrai yra 
sekamas. Aš jį matau, taigi laikykis atstumo. 

- Žinojau, kad Teisės departamente neleidai laiko veltui. 

Bandymas juokauti. Jai tai nebūdinga. Tačiau Kotonas įver- 
tino jos pastangas. Dabar jis tikėjosi, kad šis sumautas reikalas 
greitai ir sėkmingai baigsis. Garis turėjo būti kažkur netoliese, 
tad Malounui reikėjo sulaukti tinkamos progos jį ištraukti. 

Jie pasiekė Kopenhagos priemiestį. Judėjimas gerokai sulė- 
tėjo. Keturi automobiliai skyrė juodu nuo „Volvo“, kol šis per- 
važiavo Šarlotenlundo pilies parką, įvažiavo į šiaurinę miesto 
dalį ir iškart pasuko į pietus. Priešais karalių rūmus „Volvo“ 
pasuko vakarų kryptimi ir įsmuko į gatvę, vingiuojančią pro 
gyvenamųjų namų kvartalą. 

— Atsargiai, - pasakė Kotonas, — čia mus lengva pastebėti. 
Laikykis atokiau. 

Pamela pakluso. Malounas neblogai pažinojo šią miesto 
dalį. Netoliese stūksojo Rosenborgo pilis su nuolat veikian- 
čia karalių brangenybių paroda, o šalia buvo įsikūręs Bota- 
nikos sodas. 

— Jis gerai žino, kur važiuoja, - pabrėžė Kotonas. - Namai 
vienodi, nesunku pasiklysti. 

Dar pora posūkių ir „Volvo“ įvažiavo į medžiais apsodintą 
gatvelę. Kotonas liepė Pamelai sustoti prie gatvės kampo ir 
stebėjo, kaip žudikas įvairuoja į kiemą. 

— Va čia ir sustosime, - parodė jis. 

Kai Pamela užgesino variklį, Malounas išsitraukė ginklą ir 
atidarė dureles. 

— Lik čia. Aš rimtai. Tai gali būti pavojinga, aš nepajėgsiu 
vienu metu ieškoti Gario ir saugoti tave, - pasakė jis. 

— Manai, Garis yra čia? 

— Pamatysim. 

Jis labai tikėjosi, kad Pamela šį kartą neužsispirs. 

— Gerai. Lauksiu čia. 

Kotonas buvo belipąs iš automobilio, kai Pamela sugriebė 
jo ranką. Tvirtai, bet nepriešiškai. Jį užliejo šilta banga. 

Jis atsisuko ir jos akyse išvydo baimę. 

— Jei Garis yra čia, prašau man jį sugrąžinti. 


XV SKYRIUS 


VAŠINGTONAS 
7:20 


STEFANI LENGVIAU ATSIKVĖPĖ, kai Laris Deilis išvažiavo. Po 
kiekvieno jųdviejų susitikimo ji jausdavo jam vis mažiau 
simpatijos. 

— Na, ką manai? - paklausė Grinas. 

— Viena visiškai aišku. Deilis tikrai nežino apie Aleksandri- 
jos ryšininko bylą. Jis tik žino apie Džordžą Hadadą ir tikisi, 
kad šis gali kažką papasakoti, - atsakė Stefani. 

— Iš ko sprendi? 

— Jeigu viską Žinotų, nebūtų gaišęs laiko su mumis. 

— Jam reikia Malouno, kad surastų Hadadą. 

— O kas sakė, kad reikia Hadado norint ką nors sužinoti? 
Jei viskas būtų išsamiai surašyta slaptosiose bylose, jis negaiš- 
tų ir neieškotų Hadado. Pasamdytų Žmonių su smegenimis ir 
išsiaiškintų. — Stefani papurtė galvą. - Deilis yra šūdo malimo 
meistras ir mėgino mus išdurti. Jis nori, kad Kotonas surastų 
Hadadą, nes pats nieko neraukia. Tikisi, kad Hadadas žino 
visus atsakymus. 

Grinas sėdėjo savo krėsle nė nesistengdamas slėpti susirū- 
pinimo. Stefani pagalvojo, kad tikriausiai suklydo vertindama 

šį vyrą. Jis buvo jos pusėje, kai ginčijosi su Deiliu, ir netgi lei- 
do suprasti, kad atsistatydins, jeigu Baltieji rūmai ją nušalins. 

— Bjaurus reikalas ta politika, - sumurmėjo Grinas. - Pre- 
zidentas praranda įtaką. Jo planai žlugo. O laikas tiksi ne jo 
naudai. Jam terūpi būti perrinktam kitai kadencijai ir įrašyti 
savo vardą istorijos vadovėliuose. Deilis ir kiti vyrukai suvo- 
kia tai kaip savo tiesioginę pareigą. Visiškai sutinku su tavi- 
mi, Stefani. Deilis bando mesti tinklus. Tik nesuprantu, kokia 
jam iš to nauda. 

— Labai įmanoma, kad su tuo gali būti susiję ir Saudo Ara- 
bijos, ir Izraelio veiksmai prieš penkerius metus, - svarstė 
Stefani. 

— Taip, labai gali būti. Juolab kad Izraelio valdžia nelinkusi 
turėti nepamatuotų užgaidų. Kažkas ją pastūmėjo nužudyti 
Hadadą. 

— Kotonas papuolė į bėdą. Jo sūnui gresia pavojus, o mes 
jam niekuo negalime padėti. Kaip pareigūnai, ramiai sėdėsi- 
me ir lauksime, o tada pasinaudosime juo. 

— Manau, Deilis nepakankamai vertina savo priešininkus, — 
pasakė Grinas. - Šie taip pat gali turėti visokių minčių. 

Stefani linktelėjo. 

— Tai didžiausia valdininkų bėda. Jie mano, kad dėl visko 
galima susitarti. 

Stefani pajuto kišenėje gulėjusio mobiliojo telefono virpe- 
sius. Buvo prašiusi netrukdyti, nebent tai būtų gyvybiškai 
svarbu. Stefani atsiliepė, tylėdama išklausė, tada išjungė te- 
lefoną. 

— Ką tik praradau agentą. Turėjo susitikti su Malounu. Nu- 
žudytas Kronborgo pilyje. 

Grinas neištarė nė žodžio. 

Stefani žvilgsnis apsiblausė. 

— Li Diurantas turėjo žmoną ir du vaikus. 

— Jokių Žinių apie Malouną? 

Stefani papurtė galvą. 

— Apie jį negirdėti. 

— Tikriausiai tu buvai teisi - gal mums derėtų įtraukti dau- 
giau tarpininkų? - prisiminė Grinas. 

Stefani pajuto gerklėje kylantį gumulą. 

- Kas iš to, - pasakė ji. - Čia reikia kitokios taktikos. 

Grinas sėdėjo ramus, suspaudęs lūpas, žvelgdamas tiesiai, 
tarsi žinotų, ką reikia daryti. 

— Aš ketinu padėti Kotonui, - pasakė Stefani. 

— Ir kaip tu tai padarysi? Tu nesi lauko agentė. 

Stefani prisiminė, kaip visai neseniai Prancūzijoje Kotonas 
sakė jai lygiai tą patį, tačiau ji puikiai susitvarkė. 

- Rasiu pagalbininkų, - atsakė Stefani. - Žmonių, kuriais 
galiu pasitikėti. Turiu daug draugų, kurie man mielai atsily- 
gintų. 

— Aširgi padėsiu. 

— Nenoriu tavęs velti. 

— Bet aš jau esu įsivėlęs. 

— Tu niekuo negali padėti, - priešinosi ji. 

— Galiu tave nustebinti. 

— Ką tada darys Deilis? Neturime supratimo, kas jo sąjun- 
gininkai. Geriau aš veiksiu tyliai, o tu nesikišk. 

Grino veidas neišdavė jo minčių. 

— Šįryt skaitysi pranešimą ant Kapitolijaus kalvos? - pa- 
klausė jis. 

— Taip. Gal Deilis nusiramins, - atsakė Stefani. 

— Puiku. Duosiu tau bet kokią priedangą, jei tik reikės. 

Stefani lūpų kampučiuose šmėstelėjo šypsena. 

— Žinai, šios kelios valandos buvo bene geriausias mūsų 
kartu praleistas laikas, - tarė ji. 

— Gaila, kad mums neteko praleisti daugiau tokių valandų. 

— Man irgi, - atsakė Stefani. - Bet dabar manęs reikia vie- 
nam draugui. 


XVI SKYRIUS 


MALOUNAS IŠLIPO Iš AUTOMOBILIO ir nuskubėjo prie namo, ša- 
lia kurio sustojo „Volvo“. Prisiartinti iš priekio negalėjo - per 
daug langų ir jokios priedangos, - tad perbėgo gretimo namo 
veją ir prisėlino iš galinės pastato pusės. Namai šioje Kopen- 
hagos dalyje buvo beveik tokie patys kaip ir jo kvartale Atlan- 
toje - ūksmingos gatvelės su glaudžiai išsirikiavusiais plytų 
namais ir jaukiais kiemeliais. 

Prie šono spausdamas savąją „Berettą“ ir slėpdamasis po 
medžių lapija Kotonas pamažu artinosi prie namo. Kol kas 
nebuvo matyti nė vieno žmogaus. Kiemus vieną nuo kito sky- 
rė gyvatvorė, aukštumo sulig pečiais. Pažvelgęs per jos viršų 
Kotonas pamatė galines namo duris, pro kurias įėjo žudikas. 
Kol jis svarstė, kaip nepastebėtam prasmukti arčiau, jos atsi- 
lapojo ir pasirodė du vyrai. 

Šaulys iš Kronborgo ir kitas - nedidelio ūgio, kresnas - tar- 
si be kaklo. 

Kalbėdamiesi abu vyrai nuėjo į priekinį kiemą. Kliaudama- 
sis nuojauta Kotonas išlindo iš savo slėptuvės po gyvatvore 
ir nėrė per kiemą. Atsidūręs prie galinių namo durų stipriau 
suspaudė ginklą ir tyliai įslinko vidun. 

Vieno aukšto name buvo tylu. Du miegamieji, poilsio kam- 
barys, virtuvė ir vonios kambarys. Vieno miegamojo durys 

buvo uždarytos. Kotonas paskubomis užmetė akį į kamba- 
rius. Tuščia. Prisiartino prie uždarytų durų. Kaire ranka su- 
ėmė durų rankeną, dešine spaudė ginklą uždėjęs pirštą ant 
gaiduko. Tada lėtai stumtelėjo duris. 

Ir išvydo Garį. 

Berniukas sėdėjo prie lango ir skaitė. Kažką pajutęs pakėlė 
akis nuo knygos ir nušvito pažinęs tėvą. 

Malouną užplūdo džiaugsmas. 

— Tėti! - ištarė Garis ir pastebėjo ginklą. - Kas atsitiko? 

— Dabar negaliu paaiškinti, bet turime dingti, - atsakė Ko- 
tonas. 

— Tie vyrai sakė, kad tau gresia pavojus. Ar tai jie nori pa- 
kenkti man ir mamai? 

Pajutęs paniką Kotonas tik linktelėjo. 

— Taip. Užtat mums reikia kuo greičiau palikti šį namą. 

Garis pakilo nuo kėdės, ir Kotonas nebepajėgė tvardytis. Jis 
stipriai apkabino sūnų. Tai buvo jo vaikas. Užsikrušk, Pam. 

Pažvelgęs berniukui į akis Kotonas pasakė: 

— Eik paskui mane. Daryk, kaip liepsiu. Supratai? 

— Mums gresia pavojus? 

— Tikiuosi, ne. 

Jis grįžo prie lauko durų ir iškišęs galvą įdėmiai apsižval- 
gė. Kiemas buvo tuščias. Jei niekas nesutrukdys, jiems užteks 
vienos minutės pasprukti. 

Jis išėjo iš namo vesdamas sūnų prie savęs. 

Gyvatvorės plyšys buvo vos už penkiolikos metrų. 

Kotonas pasistatė Garį priešais save ir pažvelgė gatvės 
pusėn, — ar nepamatys grįžtančių anų dviejų. Užtaisęs ginklą 
metėsi gretimo kiemo link. Stumtelėjęs Garį į priekį pats ėjo 
sukinėdamasis į šonus. 

Abu smuko pro plyšį. 

— Koks netikėtumas! 

Kotonas pasisuko ir sustingo. 

Per tris žingsnius nuo jo stovėjo Bekaklis. Viena ranka jis 
laikė sugriebęs Pamelą, kita - jai į kaklą įrėmęs šautuvą su 

garso slopintuvu. Kronborgo Šaulys laikėsi nuošaliau, nu- 
kreipęs ginklą tiesiai į Malouną. 

— Suradau taviškę kažko čia ieškančią, - su olandišku ak- 
centu ištarė Bekaklis. - Atrodo, liepei jai laukti automobilyje? 

Sunkus Kotono žvilgsnis įsmigo į Pamelos akis. Šios meldė 
atleisti. 

— Gari, - sušnabždėjo ji negalėdama pajudėti. 

— Mama. 

Kotonas pajuto virpesius jų balsuose. Jis nustūmė Garį sau 
už nugaros. 

— Nagi, pažiūrėkime, Malounai, - vėl prabilo Bekaklis. — 
Sekei mano Žmogų nuo pilies iki miesto, palaukei, kol jis išva- 
žiuos, tada vilkaisi iš paskos tikėdamasis, kad tavo vaikis yra 
čia? — Tai buvo balsas, praeitą naktį kalbėjęs su juo mobiliuoju 
telefonu. - Puiku, taip ir turėjo būti. 

Kitas vyras stovėjo nė nekrustelėdamas. Malounas pajuto 
pykinimą. 

Jį apmovė. 

— Išimk dėtuvę su šoviniais ir mesk ginklą, - pasigirdo įsa- 
kymas. 

Kurį laiką Malounas dvejojo, tada nusprendė, kad kitos 
išeities neturi. Taigi padarė, kaip liepiamas. 

— Dabar pasiderėkim. Aš atiduodu tau buvusiąją, o tu 
man - vaiką. 

— Ojei aš tau leisiu pasilikti mano buvusiąją? 

Bekaklis sukikeno: 

— Juk nenorėtum, kad tavo sūnus matytų, kaip ištaškysiu 
jo motinai smegenis. Aš tikrai taip padarysiu, nes man jos ne- 
reikia. 

Pamelos akys išsiplėtė iš siaubo, kai suvokė, kur nuvedė 
jos kvailumas. 

— Tėti, kas dabar bus? —- paklausė Garis. 

— Sūnau, tau teks eiti kartu su juo... 

— Ne, - sudejavo Pamela, - nereikia... 

— Jis tave nužudys, - paaiškino Kotonas. 

Bekaklio pirštas tebebuvo uždėtas ant gaiduko, ir Malou- 
nas meldėsi, kad šįkart Pamela stovėtų ramiai. Jis pasisuko 
į sūnų: 

— Padaryk tai dėl savo mamos. Aš grįšiu tavęs pasiimti, pri- 
siekiu. Gali būti tikras. - Ir dar kartą stipriai apkabino berniu- 
ką. - Aš tave myliu. Būk tvirtas. Pasistenk dėl manęs, gerai? 

Garis linktelėjo ir padvejojęs žengė prie Bekaklio. Šis palei- 
do Pamelą. Moteris akimirksniu apglėbė sūnų ir pravirko. 

— Kaip tu? - paklausė ji. 

— Viskas gerai. 

— Leisk man pasilikti su juo, - atsisukusi į Bekaklį ėmė mal- 
dauti Pamela. - Pažadu, nekelsiu jums jokių rūpesčių. Kotonas 
suras, ko jums reikia, ir mes važiuosime namo. Aš pažadu. 

— Užsičiaupk, - nutraukė ją Bekaklis. 

— Prisiekiu, aš jums netrukdysiu... 

Vyriškis nukreipė ginklą Pamelai į kaktą ir iškošė: 

— Nešk iš čia savo subinę ir užsičiaupk! 

— Neerzink jo, - patarė jai Malounas. 

Ji dar kartą apkabino sūnų, tada paleido ir lėtai atsitraukė. 

Bekaklis sukikeno: 

— Geras pasirinkimas. 

Malounas pažvelgė į savo priešininką. 

Šis staiga kryptelėjo ginklą į dešinę, ir trys kulkos, paleistos 
iš pistoleto su garso slopintuvu, viena po kitos susmigo į Kron- 
borgo Šaulio kūną. Šis susvyravo ir tyliai susmuko ant žemės. 

Pamela ranka prisidengė burną. 

— O Viešpatie! 

Malounas pastebėjo Gario veido išraišką. Sūnus atrodė pri- 
blokštas. Penkiolikmečiui nederėtų to matyti. 

— Jis padarė viską, ką liepiau, - paaiškino Bekaklis. - Bet 
aš žinojau, kad jūs sekate paskui, o jis - ne. Bent jau taip sakė. 
Neturiu laiko idiotams. Tai buvo nedidelė pamoka jums, kad 
neverta rizikuoti ir tuščiai demonstruoti savo drąsą. Dabar 
keliauk ir ieškok, ko prašiau. 

Ir įrėmęs ginklą Gariui į pakaušį pridūrė: 

— Mums reikia eiti. Pasistenk netrukdyti. 

— Mano pistolete nėra nė vieno šovinio, - nuramino Ma- 
lounas. 

Jis žvelgė į Garį. Jo veide nebuvo matyti nei išgąsčio, nei 
panikos, nei baimės. Tik ryžtas. 

Bekaklis su Gariu ėmė trauktis. 

Malounas spaudė pistoletą prie šono, tuo pat metu galvoje 
perkratydamas mintis. Jo sūnui į galvą įremtas ginklas. Jei- 
gu Bekaklis dabar nusives Garį, jam nebeliks nieko kita, tik 
išduoti Aleksandrijos ryšininką. Visą dieną Kotonas vengė 
šio nemalonaus pasirinkimo žinodamas, kad informacijos 
atskleidimas sukels dar daugiau problemų. Panašu, kad Be- 
kaklis buvo iš anksto numatęs visus galimus jo žingsnius ir 
netgi laukė šio susitikimo. 

Malouno gyslose stingo kraujas. Sukaustė nerimastingas 
laukimas. 

Nemalonus jausmas. 

Bet pažįstamas. 

Jis stengėsi nesukelti įtarimo. Tai buvo pagrindinė taisyklė. 
Visas ankstesnis jo darbas buvo rizika. Galimybių įvertini- 
mas. Sėkmė visada būdavo ypatybė, skirianti galimybes nuo 
rizikos. Malounui keletą kartų tik per plauką pavyko išnešti 
sveiką kailį, ir net triskart jo rizika gerokai viršijo galimybes — 
visi tie trys kartai baigėsi ligoninėje. 

Šis atvejis buvo kitoks. Pavojus grėsė jo sūnui. 

Ačiu Dievui, aplinkybės klostėsi jo naudai. 

Bekaklis ir Garis kaip tik priartėjo prie gyvatvorės. 

— Labai atsiprašau... - pasakė Malounas. 

Bekaklis atsisuko. 

Malounas iššovė, ir iš pistoleto išlėkusi kulka įsmigo jam 
į krūtinę. Atrodė, kad Bekaklis nespėjo suprasti, kas atsiti- 
ko, - jo veidą iškreipė nuostaba ir skausmas. Iš burnos lūpų 
kampučiais pasipylė kraujas, ir žvilgsnis užgeso. 

Jis nuvirto sunkiai lyg nukirstas medis. Kūnas paskutinį 
kartą sutrūkčiojo ir nurimo. 

Pamela pribėgo prie Gario ir stipriai jį apkabino. 
Malounas nuleido ginklą. 


X 


SABRĖ MATĖ, KAIP KoToNAS MaLounas ką tik nušovė jo pasku- 
tinį pavaldinį. Jis stovėjo prie virtuvės lango ir žvelgė į galinį 
priešais stovinčio namo kiemą. Tame name pastarąsias tris 
dienas buvo laikomas uždarytas Garis Malounas. Sabrė ap- 
dairiai išsinuomojo iš karto du namus. 

Jis nusišypsojo. 

Malounas elgėsi šaltai ir protingai, o jo pavaldinys pasiro- 
dė besąs visiškas kvailys. Liepė numesti šalin dėtuvę su šovi- 
niais nė neįtardamas, kad vienas šovinys galėjo likti pistoleto 
vamzdyje. Geri agentai - koks buvo Malounas - visada laiko 
vieną šovinį ginklo vamzdyje. Sabrė prisiminė, kaip kartą tar- 
naudamas specialiosiose pajėgose vienas naujokas persišovė 
koją, nes išimdamas šovinius pamiršo išimti užtaisytąjį. 

Sabrė tikėjosi, kad Malounas kuo puikiausiai susitvar- 
kys su jo pasamdytais pavaldiniais. Toks buvo sumanymas. 
Pasitaikė puiki proga, kai jis pastebėjo prie namo sėlinančią 
Pam Maloun. Radijo ryšiu susisiekė su savo favoritu ir trum- 
pai išdėstė, kaip pasinaudoti jos neatsargumu, kad Malounui 
nebekiltų jokių klausimų. Sabrė įkalbėjo Bekaklį nušauti kitą 
agentą ir už tai pažadėjo atlygį. 

Ačiū Malounui, kuris pasistengė, kad Sabrės piniginė ne- 
suplonėtų. 

Tačiau tai reiškė, kad Sabrė liko vienas ir nebeturi su kuo 
susisiekti. 

Be to, Malounas atgavo savo sūnų. Sabrei dabar bus sunku 
vėl pažadinti priešo instinktus. 

Bet tai nereiškė, kad jo pastangos nuėjo veltui. 

Visiškai ne. 

Iš tikrųjų viskas turėjo prasidėti tik dabar. 


II DALIS 


XVII SKYRIUS 


TREČIADIENIS, SPALIO 5-OJI 


VIENA, AUSTRIJA 


13:30 


SABRĖ SUSTABDĖ AUTOMOBILĮ PRIE VARTŲ ir nuleido langą iš vai- 
ruotojo pusės. Jis neparodė jokio leidimo, tačiau sargybinis 
iškart leido įvažiuoti. Prašmatni pilaitė stovėjo tarp miškų, 
vadinamų Vienos giria, maždaug penkiasdešimt kilometrų į 
pietvakarius nuo miesto centro. Prieš tris šimtmečius didikų 
pastatyta ištaiginga barokinio stiliaus pilis su garstyčių spal- 
vos sienomis ir alpinio šiferio stogu slėpė septyniasdešimt 
penkis erdvius kambarius. 

Pro tamsintą „Audi“ priekinį stiklą įspindo saulė, ir Sabrė 
pastebėjo, kad asfaltuotame kelyje į pilį bei šoninėje automo- 
bilių stovėjimo aikštelėje buvo visiškai tuščia. Visiškos ramy- 
bės įspūdį trikdė tik vartų sargybiniai ir šen bei ten vaikštinė- 
jantys vejos prižiūrėtojai. 

Akivaizdu, kad Sabrė buvo pakviestas labai privačiam po- 
kalbiui. 

Jis sustabdė automobilį po apšviestų vartų skliautu. Tik 
išlipusį apgaubė popietės ramybė. Sabrė greitai užsisagstė 
„Burberry“ švarką ir nužingsniavo akmenimis grįstu takeliu 

link schmetterlinghaus - įspūdingo geležies ir stiklo statinio, 
beveik per šimtą metrų nutolusio nuo pagrindinės pilies. Ža- 
liai dažytos sienos, papuoštos šimtais devyniolikto amžiaus 
vengriško stiklo plokštelių, nuostabiai derėjo žalio miško 
egzotiškų augalų, tačiau pastatas buvo vadinamas schmetter- 
linę dėl tūkstančių jame laisvai plevenančių drugelių. 

Sabrė truktelėjo išklibusias medines duris ir įžengė į nedi- 
delį prieškambarį. Odinės užuolaidos viduje saugojo karštį ir 
drėgmę. 

Jis praskleidė jas ir pateko į vidų. 

Ore pagal lengvos muzikos garsus šoko peteliškės. Bachas, 
spėjo Sabrė. Daugelis augalų buvo apsipylę žiedais - stulbi- 
namas kontrastas negyviems rudens vaizdams už aprūkusio 
lango. 

Pastato šeimininkas Mėlynasis Krėslas sėdėjo tarp augalų. 
Jo veidas bylojo, kad žmogus labai daug dirba, mažai miega 
ir visai nesirūpina, ką valgo. Senis ant vilnonio megztinio vil- 
kėjo tvido švarką. Turėtų būti gana nepatogu, - pamanė 5a- 
brė, — bet šaltakraujėms būtybėms reikia daug šilumos. 

Sabrė nusivilko švarką ir prisiartino prie tuščios medinės 
kėdės. 

— Gutten morgen, Herr Sabre, - pasakė senis. 

Sabrė atsisėdo ir atsakė į pasveikinimą. Panašu, kad šian- 
dien jie kalbėsis vokiškai. 

— Dominikai, aš tavęs niekada neklausiau, bet ką tu žinai 
apie augalus? 

— Tik tiek, kad anglies dioksidą paverčia deguonimi. 

Senis nusišypsojo. 

— Negi tik tiek? O ką pasakysi apie jų spalvas, skleidžiamą 
šilumą, grožį? 

Sabrė apsižvalgė. Aplinkui jį kerojo tikros džiunglės, skam- 
bėjo rami muzika, sukosi drugeliai. Ši raminamoji estetika jam 
visiškai nerūpėjo, tačiau jis puikiai suprato, kad savo nuomo- 
nę geriau pasilaikyti sau. Tad paprastai pasakė: 

— Tokie jau jie yra. 

— O ką Žinai apie drugelius? - kamantinėjo senis. 

Ant kelių jis laikė porcelianinę lėkštę su pajuodusio bana- 
no gabaliukais. Aplink besisukiojantys margasparniai satyrai, 
apolonai ir nimfos godžiai naikino vaišes. 

— Juos vilioja kvapas, - senis švelniai perbraukė vienam 
drugeliui per sparną. - Patys nuostabiausi padarėliai. Maži 
skraidantys brangakmeniai, pripildantys pasaulį įvairiausių 
spalvų. Tik liūdna, kad gyvena vos keletą savaičių, tada grįžta 
į gamtos sukurtą mitybos grandinę. 

Į puotą atskrido keturi žalsvai auksiniai drugeliai. 

- Ši rūšis labai reta, - paaiškino senis. — Papilio dardanus. 
Matai? Apačioje sparneliai tarsi įkirpti. Specialiai parsivežiau 
lėliukių iš Afrikos. 

Sabrė nemėgo jokių vabzdžių, bet stengėsi atrodyti susido- 
mėjęs ir laukė. 

Pagaliau senis paklausė: 

— Ar Kopenhagoje viskas buvo gerai? 

— Malounas jau pakeliui pas ryšininką, - atsakė Sabrė. 

— Taip, kaip ir sakei. Esi tikras? 

— Jis neturi kitos išeities. Jeigu nori apsaugoti sūnų, tegu 
atskleidžia ryšininką ir nebebus pažeidžiamas. Nuspėti, ką 
tokie žmonės galvoja, nesunku, - paaiškino Sabrė. 

- Jis gali suprasti, kad juo buvo pasinaudota. 

— Gali, tačiau jis nuoširdžiai galvoja, kad jam pavyko nuga- 
lėti. Nemanau, kad Malounas suvokia, jog norėjau tų vyrukų 
mirties, - atsakė Sabrė. 

Senio veide įsirėžė juoko raukšlės. 

— Tau patinka šis Žaidimas, ar ne? - paklausė jis. 

— Teikia šiokį tokį pasitenkinimą, - atsakė Sabrė ir trum- 
pam nutilo. - Jei gerai žaidžiama. 

Prie lėkštėje puotavusių drugelių prisidėjo dar keli. 

— Jie panašūs į šias gražias būtybes, - tarė Mėlynasis Krės- 
las. - Žūsta susivilioję lengvai prieinamu kąsniu. 

Kreivi pirštai čiupo vieną drugelį už sparnų. Tamsus pilve- 
lis ir plonos kojytės bejėgiškai sutrūkčiojo - drugelis pabandė 
ištrūkti į laisvę. 

— Galėčiau lengvai sunaikinti šį egzempliorių. Tikrai nebu- 
tų sunku. 

Mėlynasis Krėslas atlenkė pirštus, ir drugelis, mostelėjęs 
geltonai oranžiniais sparnais, nuskrido šalin. 

— Bet galiu ir lengvai paleisti. 

Senis tiriamu žvilgsniu pažvelgė Sabrei į akis. 

— Panaudok Malouno instinktus mūsų labui, - pasakė jis. 

— Toks ir yra planas. 

— Ką darysi, kai ryšininkas bus surastas? 

— Tai priklausys nuo aplinkybių. 

— Malouną reikės nužudyti. 

— Susitvarkysiu. 

Senis nužvelgė Sabrę. 

— Tai gali būti sunki užduotis. 

— Aš pasirengęs. 

— Yra dar viena problema. 

Tai štai kodėl jis buvo iškviestas į Vieną. 

— Izraeliečiai sukelti ant kojų. Džordžas Hadadas, rodos, 
dar kartą paskambino į Vakarų Krantą, ir žydų šnipas, vei- 
kiantis Palestinos vyriausybėje, pranešė apie tai Tel Avivui. Jie 
žino, kad Hadadas gyvas, ir aš manau, jie nutuokia, kur jis. 

Taip, tai tikrai problema. 

— Krėslai apie tai jau informuoti. Jie patvirtino įgaliojimus, 
kuriuos tau suteikiau tikėdamasis, kad sutvarkysi šį reikalą 
kaip dera. 

Sabrė ir be to būtų viską padaręs kaip reikia. 

— Kaip supranti, Izraelis turi kitokių ketinimų nei mes, - to- 
liau kalbėjo senis. - Mums reikia ryšininko. O jie nori, kad jo 
nebūtų. 

Sabrė linktelėjo. 

— Jie susprogdino saviškius toje kavinėje norėdami nužu- 
dyti Hadadą, - pasakė jis. 

— Žydai yra problema, - tyliai pareiškė Mėlynasis Krės- 
las. —- Su jais visada sunku. Tai visiškai kitokia, užsispyrusi ir 
išpuikusi padermė. 

Sabrė nusprendė patylėti ir nieko nesakyti. 

— Mes ketiname padėti išspręsti žydų klausimą, - užbaigė 
Mėlynasis Krėslas. 

— Nežinojau, kad tai - problema, - pasakė Sabrė. 

— Ne mums, o mūsų draugams arabams, - paaiškino Mėly- 
nasis Krėslas. — Todėl tu privalai žengti į priekį dviem žings- 
niais greičiau nei Izraelis. Negalima leisti jiems įsikišti. 

— Tada man reikia skubėti, - atsakė Sabrė. 

— Kur išvyko Malounas? 

— Į Londoną. 

Mėlynasis Krėslas nutilo ir susimąstęs žvelgė į drugelius, 
plasnojančius jo sterblėje. Tada staigiu judesiu nubaidė šalin. 

— Vykdamas į Londoną turėsi kai kur sustoti, - pasakė jis. 

— Turime laiko? — paklausė Sabrė. 

— Pasirinkimo nėra. Mūsų Žmogus Izraelio vyriausybė- 
je turi informacijos, kuria asmeniškai pasidalys su tavimi, ir 
nori, kad jam už tai būtų sumokėta. 

— Kuris nenorėtų. 

— Tas Žmogus yra Vokietijoje. Neturėtum ilgai užtrukti. 
Skrisk vienu iš mūsų lėktuvų. Man sakė, kad tas žmogelis su- 
simovė. Buvo demaskuotas, tik jis to nežino. Pateik jam mūsų 
sąskaitą. 

Sabrė suprato. 

— Turbūt nereikia sakyti, kad šalia to Žmogaus bus stebėto- 
jų. Taigi pasistenk surengti nepamirštamą spektaklį. Izraelie- 
čiai privalo suprasti, kad ant kortos pastatyta labai daug. 

Senis pasimuistė medinėje kėdėje ir vėl nuleido savo smai- 
lią nosį į lėkštę. 

— Tu taip pat Žinai, kas planuojama šį savaitgalį? 

— Be abejonės. 

— Man reikėtų vieno asmens finansinių duomenų. Penkta- 
dienį. Galėsi paruošti? 

Senis žinojo atsakymą, kaip ir tai, kad Sabrė dabar neturėjo 
laiko. 

— Žinoma, - atsakė šis. 

Mėlynasis Krėslas ištarė vardą Žmogaus, kurį reikėjo pati- 
krinti, tada pridūrė: 

— Informacijos lauksiu čia. O dabar daryk tai, ką sugebi ge- 
riausiai. 


XVIII SKYRIUS 


VAŠINGTONAS 
7:30 


STEFANI NUSPRENDĖ PASILIKTI SOSTINĖJE. Čia buvo visi pagrin- 
diniai veikėjai, ir, jeigu ji jau nusprendė padėti Malounui, ge- 
riau būti arčiau jų. Pasitelkusi nešiojamąjį kompiuterį ir mo- 
bilųjį telefoną ji palaikė nuolatinį ryšį su Atlanta ir Magelano 
organizacijos štabu. Trys agentai jau buvo pakeliui į Daniją, 
kiti du ką tik pasiekė Londoną, dar vienas vyko į Vašingtoną. 
Stefani kambarys viešbutyje, kuriame buvo apsistojusi, virto 
pagrindine būstine. 

Ji jau dvidešimt minučių laukė savo kambaryje ir, kai ant 
stalo pagaliau suskambo telefonas, šyptelėjo. Torvaldsenas vi- 
sada pasižymėjo punktualumu. Stefani atsiliepė: 

— Klausau, Henrikai. 

— Kodėl esi tokia tikra, kad tai aš? 

— Tu visada laiku. 

— Vėluoti nemandagu. 

— Visiškai pritariu. Ką sužinojai? 

— Pakankamai, kad suprasčiau, jog turime problemą. 

Vakar jis siuntė savo Žmones išsiaiškinti, kas buvo tie du 
Malouno nušauti vyrai. Vienas jų buvo nužudęs federalinį 
agentą, todėl Stefani galėjo prašyti Europolo pagalbos. 

— Ar tau kada nors teko girdėti apie der Orden des Goldenen 
Vliesses - „Auksinės vilnos“ ordiną? - paklausė Torvaldsenas. 

— Vienas Europos ekonominių kartelių, - atsakė Stefani, — 
žinau. 

— Man reikia interneto prieigos prie tavo kompiuterio, — 
pasakė Torvaldsenas. 

— Tai įslaptinta, - greitai atsakė Stefani. 

— Patikinu tave, kad informacija, kurią turiu, yra pats ti- 
kriausias leidimas. 

Stefani padiktavo prisijungimo adresą. Po minutės jos mo- 
nitoriaus ekrane pasirodė penkios nuotraukos: trijose buvo 
pavaizduoti žmonės stambiu planu, kitose dviejose - visu 
ūgiu. Visi penki maždaug septyniasdešimties metų vyrai ka- 
rikatūriškai nuobodžiais, šaltais, neišraiškingais veidais, ku- 
pini puikybės ir perdėto pasitikėjimo savimi — 0 tai būdinga 
žmonėms, įpratusiems pasiekti savo. 

— „Auksinės vilnos“ ordinas buvo reformuotas penktojo 
dešimtmečio pabaigoje, iškart po to, kai komunistai pavertė 
Austrijos pramonę visuomenine, - ėmė pasakoti Torvaldse- 
nas. - Ordinas susikūrė Vienoje, iš pradžių jo narėmis galėjo 
tapti tik pramoninės ir finansinės grupuotės. Šeštajame de- 
šimtmetyje jis plėtėsi įtraukdamas gamybos ir kalnakasybos 
magnatus. 

Stefani prisitraukė kompiuterį arčiau ir spragtelėjo tušinuką. 

— Ką turi omenyje sakydamas „buvo reformuotas“? — pa- 
klausė ji. 

- Šio ordino pavadinimas yra toks pats kaip 1430 metais 
Burgundijos kunigaikščio Pilypo įkurto prancūzų ordino, — 
paaiškino Torvaldsenas.- Tačiau ta riterių brolija gyvavo 
tik keletą dešimtmečių. Vėlesniais amžiais būta mėginimų ją 
gaivinti, bet dabar Austrijoje veikia visuomeninis „Auksinės 
vilnos“ ordinas. Tai ekonominis kartelis tuo pačiu grėsmingu 
pavadinimu. 

Stefani įdėmiai žvelgė į ekraną stengdamasi įsidėmėti rūs- 
čius veidus. 

— Įdomi brolija, - tęsė Torvaldsenas. - Ordino veiklą regu- 
liuoja griežtas statutas. Ordinui gali priklausyti septyniasde- 
šimt vienas narys. Vadovauja vadinamasis penkių Krėslų Ra- 
tas. Ratui ir visam ordinui vadovauja Mėlynasis Krėslas. Tie 
žmonės vilki tamsiai raudonas mantijas ir ant kaklo nešioja 
auksinius medalionus. Kiekviename medalione iškalinėti ti- 
tnaginiai liepsnos liežuviai, o per vidurį kabo auksinis ėriu- 
kas. Įspūdinga, ar ne? 

Stefani pritarė. 

— Pasakoju tau visa tai, kad geriau pažintum tuos penkis 
vyrus savo ekrane, - kalbėjo Torvaldsenas. - Viršuje, kairėje 
pusėje, yra stambus Austrijos pramonininkas Alfredas Her- 
manas. Jis dabar užima Mėlynąjį Krėslą. Milijardierius, kelių 
Europos plieno gamyklų savininkas bei Afrikos kasybos pra- 
monės magnatas, Tolimųjų Rytų kaučiukmedžių plantacijų ir 
pasaulinių bankininkystės koncernų savininkas. 

Torvaldsenas papasakojo apie kitus keturis. Vienas valdė 
kontrolinį VRN banko, veikiančio Austrijoje, Vokietijoje, Švei- 
carijoje ir Nyderlanduose, akcijų paketą bei keletą farmacijos 
ir automobilių gamybos kompanijų. Kitas buvo svarbus as- 
muo Europos vertybinių popierių rinkoje, jam priklausė kele- 
tas investicinių firmų, valdančių žinomų Europos kompanijų 
akcijų paketus. Trečiasis valdė dvi prancūzų ir vieną belgų 
kompanijas, kurios, po JAV, buvo pasaulinės aviacijos pramo- 
nės lyderės. Paskutinysis save titulavo betono karaliumi; jam 
priklausė didžiausios Europos, Afrikos ir Vidurio Rytų šalių 
betono gamyklos. 

— Įspūdinga, - pasakė Stefani. 

— Tai dar ne viskas. Krėslai jaučia ypatingą prielankumą 
vadinamajai arijų rasei, taigi tarp ordino narių daugiausia yra 
vokiečių, austrų ir šveicarų. Krėslai yra renkami iš visų na- 
rių ir iki gyvos galvos. Kartu išrenkamas vadinamasis Šešėlis, 
kuris iškart pakeistų kurį nors Krėslą mirties atveju. Mėlynąjį 
Krėslą renka kiti keturi; jis vadovauja ordinui iki mirties. 

— Velniškai gerai organizuota. 

— Jie labai tuo didžiuojasi. Du kartus per metus visi ordino 
nariai renkasi į asamblėją: vėlyvą pavasarį ir rudenį. Susirin- 
kimo vieta - Alfredui Hermanui priklausanti milžiniška že- 
mės valda su pilimi už Vienos. Kitu laiku ordino veiklą regu- 
liuoja Krėslai arba nuolatiniai komitetai. Yra ordino kancleris, 
iždininkas ir sekretorius bei Hermano pilyje nuolat dirbantis 
pagalbinis personalas. Visa veikla gerai apgalvota ir sklandi. 
Jokio vilkinimo. 

Stefani viską rašėsi į užrašų knygelę. 

— Mėlynasis Krėslas negali balsuoti nei Rate, nei asamblėjo- 
je, nebent susidaro lygiosios. Nelyginis septyniasdešimt vieno 
nario balsų skaičius ir penki Krėslai kelia tokį nepatogumą. 

Stefani buvo sužavėta Torvaldseno tyrinėjimų rezultatais. 

— Papasakok daugiau apie narystę, - paprašė ji. 

— Dauguma narių - europiečiai. Yra keturi amerikiečiai, 
du kanadiečiai, trys - iš Azijos, po vieną iš Brazilijos ir Aus- 
tralijos. Yra ir vyrų, ir moterų. Visi įstoję į ordiną prieš keletą 
dešimtmečių. Kaita - retas dalykas, be to, kandidatų sąrašas 
užtikrina, kad ordine visuomet bus septyniasdešimt vienas 
narys. 

— Kodėl ordino štabas įkurtas Austrijoje? - pasidomėjo 
Stefani. 

— Dėl tos pačios priežasties, dėl kurios dauguma mūsų šios 
šalies bankuose laikome savo pinigus. Austrijos konstituci- 
jos nuostatos draudžia bankams pažeisti slaptumo įstatymą. 
Šioje šalyje sunku susekti pinigų srautus. Ordinas labai gerai 
finansuojamas. Nariai apmokestinami pagal numatomą biu- 
džetą. Pavyzdžiui, pernai biudžetas siekė šimtą penkiasde- 
šimt milijonų eurų. 

— Ir kam jie išleidžia tokius pinigus? 

— Jie siekia to, ko žmonės siekė šimtmečius, - politinės įta- 
kos Europos Bendrijai, siekiančiai sukurti vieningą rinką ir 
sumažinti prekybos apribojimus. Juos taip pat domina gali- 
mybės Rytų Europoje. Čekijos Respublikos, Slovakijos, Ven- 
grijos, Rumunijos ir Lenkijos infrastruktūrų atkūrimas yra 

didžiulis verslas. Protingos investicijos sukrauna milžinišką 
kapitalą. 

— Vis dėlto, Henrikai, nemanau, kad už šimtą penkiasde- 
šimt milijonų eurų per metus jie vien perka verslo kontraktus 
ir papirkinėja politikus. 

— Tu teisi. Dabar ordinas turi kur kas svarbesnį tikslą. 

Stefani ėmė nekantrauti: 

— Sakyk. 

— Vidurio Rytai. Dabar tai - svarbiausia ordino kryptis. 

— Iš kur, po velnių, tu tai Žinai? 

Kitame ryšio gale tapo tylu. 

Stefani laukė. 

— Aš esu ordino narys. 


XIX SKYRIUS 


LONDONAS 
12:30 


IšLiPĘ Iš „BRiITISH AIRwWAYS“ LĖKTUVO Kotonas su Pamela leidosi 
trapu. Jie praleido naktį Kristiangadėje, tada kartu išskrido iš 
Kopenhagos į Angliją. Čia Pamela turėjo persėsti į kitą lėktuvą 
prieš grįždama į Džordžiją, o Kotonui Londonas buvo galuti- 
nis kelionės tikslas. Garis liko su Torvaldsenu, kurį pažinojo 
po pastarųjų dviejų Danijoje praleistų vasarų. Malounas buvo 
įsitikinęs, kad Kristiangadėje jo sūnui bus saugiausia, kol jis 
baigs tvarkyti reikalus. Kad būtų saugiau, Torvaldsenas netgi 
pasamdė apsaugininką, kad nuolat budėtų jo valdose. Pamela 
nebuvo patenkinta dėl tokio Kotono sprendimo, jie susiginči- 
jo. Vis dėlto sveikas protas nugalėjo - ypač kai Pamelai buvo 
priminta, kas nutiko Gariui Atlantoje. Pavojus buvo praėjęs, ji 
turėjo grįžti į darbą - juolab kad išvyko staiga, nepalikusi ži- 
nutės darbovietėje. Ji nenorėjo palikti Gario, bet galiausiai pri- 
pažino, kad Malounas apsaugos sūnų kur kas geriau nei ji. 

— Tikiuosi, dar nepraradau darbo, - tarė Pamela. 

— Tau nėra ko gailėtis - tau moka už valandas, - atsakė Ma- 
lounas. - Papasakosi darbe, kas atsitiko? 

— Teks. 


117 / ALEKSANDRIJOS BIBLIOTEKA 


— Papasakok, kiek, tavo manymu, reikia. 

— Kodėl tu nemeti šio reikalo? Ar negalėtum tiesiog pa- 
miršti? - paklausė Pamela. 

Kotonas pastebėjo, kad miegas išsklaidė jos niūrią nuotai- 
ką. Pamela nesiliovė atsiprašinėjusi už tai, kas atsitiko vakar, 
o jis nebenorėjo į tai daugiau gilintis. Išvis nebenorėjo su ja 
kalbėtis ir džiaugėsi, kad skrydžio metu dėl pavėluoto bilietų 
užsakymo jiems teko sėdėti atskirai. Jų dar laukia pokalbis 
apie Garį. Nemalonus pokalbis. Tik dabar nėra kada. 

— Tai vienintelis būdas užtikrinti, kad tokie dalykai dau- 
giau nepasikartos, - atsakė Kotonas. - Jeigu aš ne vienintelis, 
žinantis apie ryšininką, vadinasi, nebesu taikinys. Tu ir Garis 
taip pat nesate taikiniai. 

— Ką ketini daryti? - paklausė Pamela. 

Kotonas nė pats nežinojo, tik pasakė: 

— Sužinosiu, kai nuvyksiu. 

Jie skynėsi kelią per Žmonių jūrą link terminalo. Sunkūs 
abiejų Žingsniai bylojo, kad jiems geriau būti atskirai. Staiga 
seni agento įgūdžiai, išlavinti per dvylika Teisingumo de- 
partamente praleistų metų, atgijo: Malounas pajuto pavojų. 
Dar skrisdamas lėktuve jis atkreipė dėmesį į vyriškį, sėdėjusį 
priešingoje pusėje, per tris eiles nuo jo. Vyras buvo liekno ir 
lankstaus kūno, gražiai įdegęs, jo skruostus dengė kelių dienų 
barzdelė. Jis taip pat įsėdo į lėktuvą Kopenhagoje ir kažin kuo 
patraukė Malouno dėmesį. Skrydžio metu buvo ramu, neatsi- 
tiko nieko įtartina. Kai lėktuvas nusileido, vyras išlipo gerokai 
anksčiau už juodu su Pamela, o dabar ėjo jiems iš paskos. 

Ir tai buvo negerai. 

— Tą vyrą vakar nušovei be jokio gailesčio, - pasakė Pame- 
la. - Baisu, Kotonai. 

— Gario saugumui iškilo pavojus. 

— Tu visada taip darydavai? 

— Nuolat. 

— Per trumpą laiką pamačiau per daug mirčių. 

Kotonas taip pat. 

Jie ėjo toliau. Kotonas žinojo, ką galvoja Pamela. Visada ži- 
nojo, kad jos vaizduotė dirba viršvalandžius. 

— Nepasakiau tau vakar, - vėl prabilo Pamela, - nes tiek 
visko atsitiko. Mano gyvenime yra kitas vyras. 

Kotonui patiko ši naujiena, bet mintyse nusistebėjo, kodėl 
ji jam tai sako. 

— Jau senokai nustojome domėtis vienas kito reikalais, - te- 
pasakė jis. 

— Žinau. Bet jis ypatingas, — kilstelėjusi ranką parodė rie- 
šą. - Padovanojo man laikrodį. 

Buvo matyti, kad Pamela labai didžiuojasi dovana, tad Ko- 
tonas nutarė pameilikauti: 

— „TAG Heuer“ laikrodis?! Neblogai. 

— Aširgi taip manau. Po galais, jis mane tikrai nustebino! 

— Gerai su tavimi elgiasi? - paklausė Kotonas. 

Pamela linktelėjo. 

— Man patinka su juo leisti laiką. 

Kotonas nebežinojo, ką daugiau pasakyti. 

— Pasakiau tau tik dėl to, kad dabar mudu su tavimi lyg ir 
susitaikėme. 

Jie įėjo į žmonių pilną oro uosto terminalą. Metas kiekvie- 
nam traukti savais keliais. 

Staiga Pamela atsisuko į Kotoną ir paklausė: 

— Gal galiu keliauti su tavimi? Mano lėktuvas į Atlantą iš- 
skris tik po septynių valandų. 

Šie žodžiai užklupo jį netikėtai - kaip tik mintyse repetavo, 
kaip nerūpestingai atsisveikinti. 

— Nemanau, kad tai gera mintis, - atsakė jis, - turiu susi- 
tvarkyti vienas. 

Nė nereikėjo sakyti, apie ką abu pagalvojo. Ypač po to, kas 
atsitiko vakar. 

Pamela linktelėjo. 

— Suprantu. Tik pamaniau, kad gerai praleisčiau popietę. 

Kotonas pasidomėjo: 

— Kodėl užsinorėjai vykti kartu? Maniau, kaip tik nori kuo 
greičiau grįžti. 

— Vos nenumiriau per tą ryšininką, dabar man smalsu, — 
paaiškino Pamela. - Be to, ką veiksiu viena oro uoste? 

Kotonas turėjo pripažinti, kad Pamela puikiai išsilaikiusi — 
penkeriais metais už jį jaunesnė, bet atrodė, kad jai metų dar 
mažiau. Dabar jos veido išraiška priminė buvusią Pam - vie- 
nu metu bejėgę, nepriklausomą ir viliojančią - galinčią len- 
gvai priversti jį pasiduoti. Jos strazdanotas veidelis, mėlynos 
akys žadino jausmus, kuriuos buvo sunku suvokti, ypač po 
rugpjūčio, kai Pamela pasakė, kad jis nėra Gario tėvas. 

Jiedu ilgai buvo vyras ir žmona. Dalijosi gyvenimu - geru 
ir blogu. Dabar Malounas buvo keturiasdešimt aštuonerių 
metų vyras, oficialiai išsiskyręs daugiau kaip prieš metus, o 
vienas gyveno jau beveik šešerius. 

Galbūt metas pamiršti praeitį? Kas buvo, tas buvo, - jis 
taip pat ne angelas. 

Tačiau sukirsti rankomis dar neatėjo laikas, tad Kotonas 
pasakė: 

— Skrisk į Atlantą ir pasistenk daugiau neįklimpti į bėdą, 
sutarta? 

Pamela nusišypsojo. 

— Tą patį galėčiau pasakyti ir tau. 

— Tai neįmanoma. Esu tikras, tavo naujasis gyvenimo drau- 
gas norėtų, kad kuo greičiau grįžtum namo. 

— Mes dar turime apie kai ką pasikalbėti, Kotonai. Tik abu 
vengiame tos temos. 

— Pasikalbėsime. Kai viskas baigsis. Iki to laiko siūlau pa- 
liaubas. Tinka? 

— Tinka. 

— Aš tau pranešiu, kaip viskas klostysis. Ir nesirūpink dėl 
Gario. Henrikas juo pasirūpins. Berniukas bus saugus. Be to, 
tu turi telefono numerį, tad gali skambinti jam kada panorė- 
jusi, - pasakė Kotonas. 
damas pasuko prie išėjimo ieškoti taksi. Su savimi neturėjo jo- 
kio lagamino. Jeigu čia užtruks ir ko nors prireiks, nusipirks. 
Pirmiausia reikia surasti ryšininką. 

Tačiau prieš tai jis turėjo kai ką patikrinti. 

Prie išėjimo įrengtame informacijos skyriuje Malounas pa- 
siėmė miesto planą. Išlankstęs apsimetė nagrinėjąs žemėlapį, 
tačiau akimis per viršų stebėjo Žmones, zujančius pirmyn at- 
gal po erdvų terminalą. 

Kotonas spėjo, kad Vikruolis turėtų laukti, kol jis išeis, jei- 
gu iš tikrųjų seka. 

Tačiau šis sekė Pamelą. 

Kotonas sunerimo. 

Jis numetė miesto planą ir grįžo į terminalą. Tuo metu Pa- 
mela įėjo į vieną oro uosto kavinių, matyt, ketindama užkąsti 
ar išgerti kavos. Vikruolis apsimetė kažko besidairąs parduo- 
tuvėje, tačiau iš tikrųjų stebėjo kavinę. 

Įdomu. Matyt, ne Malounas buvojo geidžiamiausias kąs- 
nelis. 

Kotonas taip pat įžengė į kavinę. 

Pamela sėdėjo prie staliuko, ir jis pasuko tiesiai prie jos. Ši 
nustebo. 

— Ką tu čia veiki? 

— Apsigalvojau. Ar dar nori vykti kartu su manimi? 

— Labai! 

— Su viena sąlyga. 

— Žinau. Tylėsiu kaip vandens į burną prisisėmusi. 


K 


STEFANI TYLĖJO STENGDAMASI SUVOKTI Torvaldseno žodžius. 
Paskui ramiai paklausė: 

— Tu esi „Auksinės vilnos“ ordino narys? 

— Jau trisdešimt metų, - atsakė Torvaldsenas. - Visada ma- 
niau, kad tai puikus būdas pabendrauti žmonėms, turintiems 
valdžią ir pinigų. Mes tai nuolat ir darome... 

— Išskyrus laiką, kai nepapirkinėjate politikų ir neduodate 
kyšių už pelningus kontraktus, - užbaigė mintį Stefani. 

— Nagi, Stefani. Tu juk žinai, kaip sutvarkytas šis pasaulis. 
Aš nekuriu taisyklių. Tik žaidžiu pagal jas. 

— Pasakyk man viską, ką žinai, Henrikai. Tik nemalk šūdo. 

— Mano žmonės sužinojo, kad vakar nužudytieji buvo iš 
Amsterdamo. Vienas jų turėjo draugę. Ji mums papasakojo, 
kad jos mylimasis nuolat dirbo vienam Žmogui. Kartą yra jį 
mačiusi, ir iš jos pasakojimo spėju, kad irgi buvau jį sutikęs. 

Stefani laukė, ką Torvaldsenas dar pasakys. 

— Įdomu tai, kad prieš daug metų ordino susirinkimuose 
esu šį bei tą girdėjęs apie dingusią Aleksandrijos biblioteką. 
Mūsų Mėlynasis Krėslas Alfredas Hermanas tiesiog apsėstas 
minties apie ją. 

— Ar žinai, kodėl? 

— Jis tiki, kad iš senovės išminčių raštų galima daug su- 
žinoti. 

Stefani tuo abejojo, bet paklausė: 

— Ką turi bendra du žuvę vyrai ir ordinas? 

— Tas Žmogus, apie kurį kalbėjo nužudytojo mergina, da- 
lyvaudavo oficialiuose ordino susirinkimuose. Jis nebuvo na- 
rys. Tik darbuotojas. Mergina niekada negirdėjo jo vardo, tik 
prisiminė, kaip kartą jos draugas apie jį pasakė: Die Klauen der 
Adler. Man irgi yra tekę girdėti šį vardą. 

Stefani tylėdama išvertė. Erelio nagai. 

— Ką dar papasakosi? 

— Gal vėliau, kai būsiu visiškai įsitikinęs. 

Praeitą birželį, kai Stefani susipažino su Torvaldsenu, šis 
nebuvo toks paslaugus, ir tai tik didino tarp jų iškart kilusią 
įtampą. Tačiau jau tada Stefani žinojo, kad negalima neįver- 
tinti šio dano. 

— Gerai. Sakei, kad ordiną dabar itin domina Vidurio Rytai. 
Ką tai reiškia? 

— Būčiau dėkingas, kad nespaustum. 

— Juk turiu tau kaip nors padėti. Be to, tu vis tiek nesiruoši 
pasakoti. 

Torvaldsenas sukikeno: 

— Mes tokie panašūs! 

— Ir tai mane gąsdina. 

— Na, nėrajau taip blogai. Bet atsakydamas į tavo klausimą 
dėl Vidurio Rytų paminėsiu, kad arabų pasaulis, deja, garbina 
jėgą. Jie puikiai išmano, kokias priemones naudoti, ir turi dėl 
ko stengtis, - pavyzdžiui, dėl naftos. 

Stefani negalėjo ginčytis. 

— Kas yra didžiausias arabų priešas? - paklausė Torvald- 
senas. — Jungtinės Valstijos? Ne. Izraelis. Tai tarsi rakštis jų 
subinėj. Pačiame arabų pasaulio viduryje - mažytė žydų vals- 
tybė! Atidalyta 1948 metais, kai beveik milijonas žmonių - jei 
tikėsime arabais —- buvo per prievartą iškeldinti. Teisėtą pa- 
lestiniečių, egiptiečių, jordaniečių, libaniečių ir Sirijos arabų 
žemę pasaulio galingieji padovanojo žydams! Jie pavadino tai 
nakba - katastrofa. Labai geras pavadinimas. Abiem pusėms. 

- Ir tada iškart įsiliepsnojo karas, - pratęsė Stefani, - vienas 
iš daugelio. 

— Žinoma, juos visus laimėjo Izraelis, - pasakė Torvaldse- 
nas. - Pastaruosius šešiasdešimt metų Izraelis laikosi įsitvėręs 
savo žemės dėl to, kad Dievas pažadėjo ją Abraomui. 

Stefani prisiminė Brento Grino citatą. „Ir Viešpats tarė Abro- 
mui: „Dabar pakelk akis ir pasižiūrėk iš tos vietos, kurioje stovi, į 
šiaurę ir į pietus, į rytus ir į vakarus, nes visą kraštą, kurį matai, 
amžinai atiduosiu tau ir tavo palikuonims.“ 

— Dievo pažadas Abraomui yra viena priežasčių, kodėl 
Palestina buvo atiduota žydams, - toliau kalbėjo Henrikas. — 
Spėjama, kad tai buvo jų protėvių Žemė, palikta paties Dievo. 
Ir kas drįstų ginčytis? 

— Bent jau vienas Palestinos mokslininkas, apie kurį man 
teko girdėti. 

— Kotonas man pasakojo apie Džordžą Hadadą ir bi- 
blioteką. 

— Jis neturėjo to daryti, - pyktelėjo Stefani. 

— Nemanau, kad patekęs į tokią padėtį jis suko galvą, kaip 
nenusižengti taisyklėms, - atrėmė Torvaldsenas. - Beje, šiuo 
metu jo mėgstamų Žmonių sąraše tavęs taip pat nėra. 

Stefani prarijo šiuos žodžius. Ji jų nusipelnė. 


123 / ALEKSANDRIJOS BIBLIOTEKA 


— Mano šaltiniai Vašingtone pranešė, kad Baltieji rūmai nori 
surasti Hadadą. Manau, tu tai Žinai, - pasakė Torvaldsenas. 

Ji neatsakė. 

— Aš ir nesitikiu, kad tu tai patvirtinsi arba paneigsi. Bet 
ten kažkas vyksta, Stefani. Kažkas svarbaus. Valdžios žmonės 
nešvaistytų laiko menkniekiams. 

Ji pritarė. Henrikas kalbėjo toliau: 

— Gali šaudyti, sprogdinti žmones. Terorizuoti juos kie- 
kvieną dieną. Bet nieko nepasieksi. Tikrą valdžią įgyji tada, 
kai turi tai, ko trokšta tavo priešas, arba jeigu jis nenori, 
kad tu tai turėtum. Aš gerai pažįstu „Auksinės vilnos“ or- 
diną. Įtakos plėtimas. Štai ko trokšta Alfredas Hermanas ir 
jo bendrai. 

- Ir ką jie tada darys? 

- Jeigu bus užsimota prieš Izraelį, o tai visai įmanoma, ara- 
bai stengsis jame įsigalėti bet kokiomis priemonėmis. Todėl 
kiekvienas ordino narys siekia išpešti naudos iš draugiškų 
santykių su arabais. Jau vien naftos kainos yra vertos dėme- 
sio, 0 naujų rinkų atvėrimas prekėms ir paslaugoms - dar di- 
desnis laimikis. Kas žino? Gali būti, kad ta informacija kelia 
abejonių dėl pačios žydų valstybės - tai padėtų išgydyti įsise- 
nėjusias žaizdas. Ilgai trunkantis Jungtinių Valstijų užtarimas 
Izraeliui brangiai kainuoja. Kiek kartų jau taip buvo? Arabai 
reikalauja, kad Izraelis būtų sunaikintas. Jungtinės Tautos įsi- 
kiša. JAV tai pasmerkia. Visi pyksta ir kryžiuoja ietis. Tada 
pykčiui numalšinti dalijamos nuolaidos ir doleriai. Tik įsi- 
vaizduok, jeigu to nereikėtų daryti, koks nuostabus būtų pa- 
saulis — tavoji Amerika taip pat! 

Turbūt to ir nori Laris Deilis prezidentui, pamanė Stefani, 
tačiau paklausė: 

- Ir kas galėtų turėti tiek galios, kad tai padarytų? 

— Nežinau, - atsakė Torvaldsenas. - Bet prieš keletą mėne- 
sių mes su tavimi skaitėme labai seną dokumentą, keičiantį 
viską iš pagrindų. Gali būti, kad dabar susidūrėme su kažkuo 
panašiu. 

Tikriausiai Torvaldsenas teisus, tačiau šią akimirką buvo 
svarbu kas kita. 

— Kotonui reikia informacijos, - pasakė Stefani. 

- Ir jis ją gaus, bet pirmiausia turiu sužinoti visą istoriją. 

— Ir kaip tu ketini ją sužinoti? 

- Šį savaitgalį vyks ordino žiemos susirinkimas. Neketinau 
dalyvauti, bet dabar būtinai tai padarysiu. 


XX SKYRIUS 


LONDONAS 
13:20 


MALOUNAS IŠLIPO Iš TAKSI AUTOMOBILIO ir nužvelgė ramią ga- 
tvelę. Namai su stogų gūbriais, pašto dėžutės ir gėlių vazonė- 
liais nustatytos palangės. Kiekvienas dailus karaliaus Jurgio 
laikų stiliaus statinys atrodė lyg senovinė ramybės oazė. Idea- 
li vieta gyventi knygų graužikams ir akademikams. Džordžas 
Hadadas čia tikrai turėtų jaustis kaip namie. 

— Arjis čia gyvena? - paklausė Pamela. 

— Tikiuosi, - atsakė Malounas. - Beveik metus iš jo nebuvo 
jokių Žinių. Turiu tik adresą, kurį gavau prieš trejus metus. 

Popietė buvo vėsi ir sausa. Skrisdamas Malounas skaitė 
„The Times“, kur buvo rašoma, kad šiuo metu Anglijoje vy- 
rauja rudeniui neįprasta sausra. Vikruolis, atrodo, nebesekė jų 
iš Hitrou oro uosto, tačiau tai daryti galėjo kas nors kitas, - aki- 
vaizdu, kad žmogus veikė ne vienas. Nebuvo matyti jokio kito 
taksi automobilio. Keista, kad Pamela vis dar buvo šalia, bet jis 
pats prisiprašė šių keblumų pasiūlęs jai vykti kartu. 

Dabar jiedu užlipo į atvirą prieangį ir įžengė į namą. Koto- 
nas stabtelėjo fojė ir dar kartą dirstelėjo į gatvę. Nei automo- 
bilių, nei Žmonių. 

Tyliai suskambėjo ketvirtajame aukšte esančio buto durų 
skambutis. Duris atidarė tamsaus gymio, nedidelio ūgio ap- 
kūnokas vyras pelenų spalvos plaukais ir taisyklingų bruožų 
veidu. Jo rudos akys iškart pagyvėjo išvydusios svečius, o 
jo plačioje šypsenoje Malounas pastebėjo sunkiai slopinamą 
jaudulį. 

— Kotonai. Kokia staigmena. Kaip tik neseniai apie tave 
galvojau. 

Jie šiltai paspaudė vienas kitam ranką, ir Malounas supa- 
žindino Hadadą su Pamela. Šeimininkas pakvietė juodu vi- 
dun. Kambaryje dienos šviesą slopino sunkios nertos užuo- 
laidos. Malounas greitai apsidairė po kambarį ir pastebėjo, 
kad jame lyg tyčia niekas nedera, - pianinas, kelios indaujos, 
krėslai, lempos su klostuoto šilko gaubtais ir ąžuolinis stalas 
su kompiuteriu, nukrautas knygomis ir popieriais. 

Hadadas plačiai mostelėjo į netvarką. 

— Mano pasaulis, Kotonai. 

Kambario sienos buvo nukabinėtos žemėlapiais. Taip gau- 
siai, kad beveik nebuvo matyti žalsva spalva nudažytų sienų. 
Malounas nužvelgė žemėlapius ir atkreipė dėmesį, kad dau- 
gelyje pavaizduota Šventoji Žemė, Arabija ir Sinajaus pusiasa- 
lis - nuo seniausių laikų iki dabartinių. Vieni žemėlapiai buvo 
kopijos, kiti - originalūs, visi įdomūs. 

— Mano apsėdimas, - pastebėjęs Malouno žvilgsnį pasakė 
Hadadas. 

Po neilgo draugiško pokalbio Malounas nusprendė nebe- 
delsti. 

— Situacija pasikeitė, - pradėjo jis. —- Todėl esu čia. 

Ir papasakojo Hadadui, kas atsitiko prieš porą dienų. 

— Dabar tavo sūnui nebegresia pavojus? - paklausė Ha- 
dadas. 

— Jam viskas gerai. Prieš penkerius metus aš tavęs nieko 
neklausinėjau, nes toks buvo mano darbas. Daugiau nebesu 
įsipareigojęs, taigi norėčiau žinoti, kas vyksta. 

— Tu išgelbėjai man gyvybę, - trumpai pasakė Hadadas. 

— Vadinasi, nusipelniau Žinoti tiesą. 

Hadadas pakvietė Malouną su Pamela į virtuvę, kur visi 
susėdo prie apskrito stalo. Čia buvo vėsoka, tvyrojo vyno ir 
šviežio tabako kvapas. 

— Tai sudėtinga, Kotonai, - lėtai ištarė Hadadas, - aš pats 
viską supratau vos prieš kelerius metus. 

— Džordžai, aš noriu žinoti. Viską. 

Tarp dviejų vyrų šmėstelėjo įtampa. Laiko ir įvykių pati- 
krintos draugystės taip pat nutrūksta. Žmonės keičiasi. Tai, 
kas buvo branginama, ima kelti nepatogumų. Tačiau Malou- 
nas žinojo, kad Hadadas vis dar juo pasitiki, ir troško atsi- 
lyginti tuo pačiu. Pagaliau garbaus amžiaus vyriškis prabilo. 
Malounas klausėsi Hadado pasakojimo apie 1948-uosius, kai 
jis, jaunas devyniolikos metų vaikinas, kovėsi Palestinos pasi- 
priešinimo kovotojų gretose stengdamasis sustabdyti sionistų 
invaziją. 

— Nušoviau daug žmonių, - pasakojo Hadadas, - tačiau 
tik vieno iš jų niekada nepamiršau. Jis atėjo pas mano tėvą. 
Deja, ta iškankinta siela jau buvo palikusi šią ašarų pakalnę. 
Mes sučiupome tą žmogų manydami, kad jis yra sionistas. Aš 
buvau jaunas, kupinas neapykantos ir labai nekantrus, 0 jis 
kalbėjo nesąmones. Aš jį nušoviau. 

Hadado akys sudrėko. 

— Jis buvo Sergėtojas, ir aš jį nužudžiau, taip nieko ir ne- 
sužinojęs, - palestinietis trumpam nutilo.- Tada, praėjus 
daugiau nei penkiasdešimčiai metų, atsitiko neįtikėtinas da- 
lykas — mane aplankė kitas Sergėtojas! 

Malounas norėjo žinoti, ką reiškia šis žodis. 

Hadadas paaiškino ir tęsė pasakojimą: 

— Jis atėjo į mano namus naktį, kalbėjo lygiai tokius pačius 
žodžius kaip ir anas Sergėtojas 1948-aisiais. 


„Aš esu Sergėtojas.“ 
Hadadas negalėjo patikėti savo ausimis. Ar Jis gerai išgir- 
do? Galvoje sukirbėjo vienintelė mintis. 

„Iš bibliotekos? Ar man bus pasiūlyta tapti Pakviestuoju?“ 

„Iš kur tai žinote?“ 

Jis papasakojo nepažįstamajam, kas nutiko prieš daugelį 
metų. Kalbėdamas Hadadas stengėsi įvertinti savo svečią. Šis 
buvo liesas, anglies juodumo plaukais, tankiais ūsais, gražiai 
įdegusia oda. Drabužiai tvarkingi ir nekrintantys į akis, kie- 
kviena aprangos detalė puikiai derėjo prie visumos. Visiška 
pirmojo pasiuntinio priešingybė. 

Žmogus sėdėjo tylėdamas, ir Hadadas nusprendė šį kartą 
būti kantrus. Pagaliau Sergėtojas tarė: „Mes atidžiai skaitė- 
me jūsų tiriamuosius darbus ir straipsnius. Jūsų žinios apie 
Bibliją ir jos senuosius tekstus — įspūdingos. Jūs puikiai mo- 
kate senąją hebrajų kalbą. Be to, jūsų argumentai dėl Biblijos 
vertimų labai įtikinami.“ 

Hadadas su džiaugsmu priėmė pagyrimus. Paprastai Va- 
karų Krante niekas neskubėdavo jų dalyti. 

„Mūsų grupė veikia jau labai seniai. Prieš daugybę metų 
pirmieji Sergėtojai išgelbėjo nuo sunaikinimo nemažai Alek- 
sandrijos bibliotekos rankraščių. Tai buvo žygdarbis. Nuo to 
laiko žmonėms kaip jūs, kuriems tai gali būti naudinga, pa- 
siūlome tapti Pakviestaisiais.“ 

Hadado galvoje sukosi daugybė klausimų, tačiau jis pa- 
klausė: „Sergėtojas, kurį nušoviau, minėjo, kad karas, kurį 
tuo metu kariavome, nereikalingas. Sakė, kad yra kai kas, sti- 
presnis už kulkas. Ką jis turėjo galvoje?“ 

„Nežinau. Gaila, kad jūsų tėvas negalėjo patekti į bibliote- 
ką ir pasinaudoti mūsų saugomomis žiniomis, 0 mes negalėjo- 
me pasinaudoti jo. Tikiuosi, jums pavyks tai padaryti.“ 

„Ką turi galvoje sakydamas — „negalėjo patekti“? 

„Teisę pasinaudoti biblioteka reikia įrodyti.“ Žmogus ištie- 
sė Hadadui voką. „Jei perskaitęs įminsite šių žodžių reikšmę, 
aš pasitiksiu jus ant bibliotekos slenksčio ir 1man bus didelė 
garbė įleisti jus vidun.“ 

Hadadas paėmė voką. „Aš jau senas. Vargu ar išsiruošiu į 
iloą kelionę.“ 

„Jūs pajėgsite.“ 
„Kodėl turėčiau?“ 
„Todėl, kad bibliotekoje rasite visus atsakymus.“ 


— Aš padariau didžiulę klaidą, - toliau kalbėjo Hadadas, — 
papasakojau Palestinos valdžiai apie to Žmogaus vizitą. Vis 
dėlto sakiau tiesą. Negalėjau leistis į tą kelionę. Papasakojau 
manydamas, kad kalbu su draugais iš Vakarų Kranto. Tačiau 
viską sužinojo Izraelio šnipai, o paskui aš susipažinau su tavi- 
mi ir mudu atsidūrėme toje kavinėje, kuri sprogo. 

Malounas puikiai prisiminė tą dieną - vieną baisiausių 
savo gyvenime. Jiedviem vos pavyko išsigelbėti. 

— Kąjūs ten veikėte? - su rupesčiu balse paklausė Pamela. 

— Mudu su Džordžu pažįstami jau daugelį metų, - už Ha- 
dadą atsakė Kotonas. - Daug skaitydavome ir diskutuodavo- 
me, ypač apie Bibliją. Šis žmogus yra vienas iš geriausių Bibli- 
jos žinovų. Man patiko iš jo semtis Žinių. 

— Niekada nebūčiau pamaniusi, kad tau tai įdomu, - pasa- 
kė Pamela. 

— Matyt, mudu daug ko nežinojome vienas apie kitą. 

Kotonas pastebėjo, kad Pamela suprato, ką jis norėjo pasa- 
kyti, ir tęsė: 

— Kai Džordžas pajuto pavojų ir nebegalėjo pasitikėti Pales- 
tinos valdžia, paprašė mano pagalbos. Stefani pasiuntė mane 
išsiaiškinti, kas vyksta. Po kavinės sprogdinimo Džordžas no- 
rėjo išnykti iš šio pasaulio. Visi ir taip manė, jog jis žuvo. Tad 
aš paslėpiau jį. 

— Slapyvardis „Aleksandrijos ryšininkas“, - greitai suvokė 
Pamela. 

— Vis dėlto kažkam pavyko apie mane sužinoti, - pareiškė 
Hadadas. 

Malounas linktelėjo. 

— Kažkam pavyko įsibrauti į slaptąsias duomenų bazes. Tik 
ten nebuvo jokių nuorodų, kur tu slapstaisi. Aš esu vienintelis 
žinantis. Dėl to ir buvo pagrobtas Garis. 

— Man nuoširdžiai gaila, kad taip atsitiko, - pasakė Hada- 
das, - niekada nelinkėčiau, kad tavo sūnui grėstų pavojus. 

— Tada pasakyk, Džordžai, kodėl tie Žmonės taip trokšta 
tavo mirties? — paprašė Malounas. 

— Tuo metu, kai mane aplankė Sergėtojas, aš tyriau vieną 
teoriją, susijusią su Senuoju Testamentu. Jau anksčiau buvau 
paskelbęs apie tai keletą straipsnių, bet vėliau įžvelgiau šį tą 
daugiau. 

Matydamas, kaip pagilėjo raukšlelės Hadado akių kampučiuo- 
se, Malounas suprato, kad jo draugas stengiasi surikiuoti mintis. 

— Krikščionys remiasi Naujuoju Testamentu, - tarė Hada- 
das. - Žydai - Senuoju. Drįstu teigti, kad krikščionys nedaug 
nusimano apie Senąjį Testamentą — jau vien todėl, kad tiki, jog 
Naujajame išsipildo Senojo pranašystės. Tačiau Senasis Tes- 
tamentas svarbus tuo, kad jame gausu prieštaravimų, kurie 
kelia tam tikrų abejonių. 

Malounas jau buvo girdėjęs Hadadą kalbantį apie tai, ta- 
čiau pajuto, kad šįkart jo žodžiai įgavo naują prasmę. 

— Galiu pateikti daugybę pavyzdžių, - pasakė Hadadas. — 
Pradžios knyga pateikia kelias prieštaringas pasaulio sukū- 
rimo versijas, dvi Adomo palikuonių genealogijos versijas, o 
kur dar Pasaulinis Tvanas. Dievas liepė Nojui paimti į laivą 
septynias poras švariųjų galvijų ir vieną - nešvariųjų. Kitoje 
Pradžios knygos dalyje jau kalbama tik apie vieną porą šva- 
riųjų ir vieną —- nešvariųjų. Nojus paleidžia kranklį ieškoti 
sausumos. Kitoje versijoje tai jau ne kranklys, o karvelis. Net- 
gi dėl potvynio trukmės nėra vienos nuomonės. Ar jis truko 
keturiasdešimt dienų ir naktų, ar tris šimtus septyniasdešimt? 
Yra minimos abi versijos. O kur dar pasakojimuose esantys 
dvejopi ar trejopi pavadinimai, pavyzdžiui, skirtingi Dievo 
vardai. Vienur jis JHV - Jahvė, kitur - Elohimas. Ar nemano- 
te, kad bent jau Dievo vardą reikėtų vartoti nuosekliai? 

Malounas prisiminė, kaip prieš keletą mėnesių Prancūzi- 
joje girdėjo panašių nusiskundimų dėl keturių Naujojo Testa- 
mento evangelijų. 

— Visi sutinka, kad Senąjį Testamentą per nepaprastai ilgą 
laiką rašė labai daug Žmonių, - kalbėjo toliau Hadadas. - 
Meistriškas gausybės sudarytojų sulipdytas rinkinys. Tai 
nėra naujiena. Dvyliktajame amžiuje vienas ispanų filosofas 
bene pirmasis paskelbė, kad Pradžios knygoje 12:6 esantys 
žodžiai —- Tuomet krašte buvo kanaaniečiai - negalėjo būti užra- 
šyti Mozės. Be to, kaip Mozė galėjo parašyti visą Penkiakny- 
gę, jeigu paskutinėje knygoje iki smulkmenų aprašyta, kada 
ir kokiomis aplinkybėmis jis mirė? Taip pat nereikia pamiršti 
visų literatūrinių nukrypimų. Pavyzdžiui, kai minimi senieji 
vietovių pavadinimai, tekste nurodoma, kad jos tebėra išliku- 
sios iki šių dienų. Tai aiškiai byloja apie vėlesnį tekstų pildymą, 
keitimą ir dailinimą. 

— Ir su kiekviena nauja redakcija buvo iškraipoma arba 
prarandama senųjų tekstų prasmė, - pridūrė Malounas. 

— Be jokios abejonės, - linktelėjo Hadadas. - Nustatyta, kad 
Senasis Testamentas buvo parašytas 1000—586 metais prieš 
Kristų. Maždaug 500—400 metais prieš Kristų jis buvo tobu- 
linamas ir perrašinėjamas. Neatmetama galimybė, kad šitaip 
lipdoma buvo iki 300 metų prieš Kristų. Niekas negali to pa- 
sakyti tiksliai. Viskas, ką mes žinome, yra tai, jog Senasis Tes- 
tamentas tėra sudurstytas iš daugybės dalių, kurių kiekviena 
parašyta skirtingomis istorinėmis ir politinėmis aplinkybėmis 
ir išreiškia skirtingus religinius požiūrius. 

— Su viskuo sutinku, - prisiminęs prieštaringas diskusijas 
apie Senąjį Testamentą Prancūzijoje pasakė Malounas. - Nuo- 
širdžiai sakau. Tačiau šiose išvadose nėra nieko revoliucingo. 
Taip, vieni žmonės tiki, kad Senasis Testamentas yra Dievo 
Žodis, kiti laiko jį senų pasakojimų rinkiniu. 

— O kas, jeigu žodžiai buvo pakeisti taip, kad tekste išvis 
nebeliko ankstesnės jų prasmės? - paklausė Hadadas. - Tik 
įsivaizduok, kad Senasis Testamentas, kurį mes šiandien žino- 
me, yra visiškai ne toks, koks buvo sukurtas prieš tūkstančius 
metų! Dabar tai galėtų daug ką pakeisti. 

— Įdėmiai tavęs klausau. 

Hadadas šyptelėjo. 

— Ši tavo savybė man labai patinka. Tu visada buvai puikus 
klausytojas. 

Žvilgtelėjęs į Pamelą Malounas pastebėjo, kad ji turbūt su 
tuo nesutinka, tačiau tesėdama žodį tylėjo, nieko nesakė. 

— Mudu jau esame kalbėję, - toliau šnekėjo Hadadas, - kad 
Senasis Testamentas yra visiškai kitoks nei Naujasis. Krikš- 
čionys Naująjį Testamentą vertina labai rimtai, netgi laiko is- 
torijos dalimi. Tačiau Kunigų, Išėjimo knygos ir Kanaano už- 
kariavimo pasakojimai nėra istorija. Tai prieš daugelį amžių 
Judėjoje vykdytos religinės reformos kūrybinė išraiška. Net 
jeigu tuose pasakojimuose ir įžvelgtume kokį tiesos grūdą, vis 
dėlto tai greičiau vaizduotės sukurtos, o ne tikrais faktais pa- 
remtos istorijos. 

Labai geras pavyzdys galėtų būti Kainas su Abeliu. Tuo 
metu, pasak Senojo Testamento, Žemėje gyveno tik keturi 
žmonės: Adomas, Ieva, Kainas ir Abelis. Pradžios knygoje 
4:17 rašoma, kad Kainas pažino savo žmoną, ir ji pastojo. Kyla 
klausimas, iš kur ta žmona? Ar tai buvo Ieva? Jo motina? Argi 
tai nestebina? Penktojoje Pradžios knygoje, kur kalbama apie 
Adomo palikuonis, sakoma, kad Mahalalelis gyveno aštuonis 
šimtus devyniasdešimt penkerius metus, Jaredas — aštuonis 
šimtus metų, o Henochas - tris šimtus šešiasdešimt penkerius 
metus. O Abraomas? Būdamas šimto metų sulaukė sūnaus 
Izaoko, kurį pagimdė jo žmona Sara, būdama devyniasde- 
šimties. 

— Manau, niekas to neima už gryną pinigą, - pasakė Pamela. 

— Dievobaimingi žydai ginčytųsi su jumis, - atsakė Hadadas. 

— Tai ką nori tuo pasakyti, Džordžai? - paklausė Malounas. 

— Senasis Testamentas, toks, kokį žinome dabar, tėra verti- 
mas. Senoji hebrajų kalba, kuria buvo parašyti tekstai, nebe- 
vartojama nuo maždaug 500 metų prieš Kristų. Taigi norėdami 
suprasti Senąjį Testamentą mes turime sutikti su tradicinėmis 
žydų interpretacijomis arba remtis dabartiniais dialektais, ki- 
lusiais iš sunykusios senosios hebrajų kalbos. Pirmąją galimy- 

bę turėtume atmesti, nes Senojo Testamento aiškintojai Žydai, 
dirbę su tekstais 500—900 metais po Kristaus, - praėjus dau- 
giau nei tūkstančiui metų po to, kai jie buvo parašyti, - net 
nemokėjo senosios hebrajų kalbos, tad jų interpretacijos pa- 
grįstos spėlionėmis. Taigi Senasis Testamentas, kurį daugelis 
garbina kaip Dievo Žodį, tėra atsitiktiniai aiškinimai. 

— Džordžai, mes jau diskutavome apie tai. Biblijos aiškinto- 
jai dėl to ginčijasi šimtmečius. Nieko nauja po saule. 

Hadadas paslaptingai nusišypsojo. 

— Bet aš dar nebaigiau pasakoti. 


XXI SKYRIUS 


VIENA, AUSTRIJA 
14:45 


ALFREDO HERMANO PILYJE PAPRASTAI VYRAUDAVO kapų tyla. Tik 
visuotinis ordino susirinkimas arba Krėslų susitikimai su- 
drumsdavo jos ramybę. 

Šiandien nebuvo numatyta nei viena, nei kita. 

Ir Alfredas tuo labai džiaugėsi. 

Jis buvo jaukiai įsitaisęs savo privačiuose apartamentuo- 
se trečiajame pilies aukšte. Tai buvo keletas erdvių kambarių, 
sujungtų vienas su kitu prancūzišku stiliumi - be jokių kori- 
dorių. Keturiasdešimt devintasis žiemos susirinkimas turėjo 
prasidėti vos po kelių dienų, ir Alfredas džiaugėsi, kad šįkart 
jame dalyvaus visas „Auksinės vilnos“ ordinas - septyniasde- 
šimt vienas narys. Netgi Henrikas Torvaldsenas, kuris buvo 
atsisakęs dalyvauti, dabar patvirtino, kad vis dėlto atvyks. Pa- 
skutinį kartą nariai buvo susirinkę pavasarį. Alfredas Žinojo, 
kad diskusijos ateinančiomis dienomis bus karštos. Mėlynasis 
Krėslas turėjo užtikrinti, kad jos būtų naudingos. Pagalbinis 
personalas jau rengė susirinkimui skirtą pilies salę - viskas 
turėjo būti baigta iki savaitgalio, kai ims rinktis svečiai. Ta- 
čiau dabar Alfredui Hermanui rūpėjo ne susirinkimas. Visos 

jo mintys sukosi apie Aleksandrijos bibliotekos paieškas. Jos 
nedavė jam ramybės jau keletą dešimtmečių. 

Jis perėjo kambarį. 

Šiauriniame kampe stūksojo sumažintas, tačiau įspūdin- 
gas prieš daug metų jo užsakymu pagamintas Aleksandrijos 
bibliotekos maketas. Maždaug taip turėjo atrodyti biblioteka 
imperatoriaus Cezario valdymo laikais. Alfredas prisitraukė 
kėdę ir atsisėdo akimis glostydamas smulkiausias detales ir 
intensyviai kažką mąstydamas. 

Statinį sudarė dvi kolonados. Alfredas žinojo, kad už jų 
stovėjo daugybė statulų, bibliotekos grindys buvo išklotos 
storais vilnoniais kilimais, o sienos nukabinėtos gobelenais. Jis 
įsivaizdavo, kaip ilguose koridoriuose susėdę išminčiai karš- 
tai ginčydavosi dėl žodžių reikšmės, eilėraščio ritmo arba įsi- 
veldavo į aštrias diskusijas dėl kokio nors atradimo. Iš abiejų 
kolonadų salių būdavo galima patekti į šoninius kambarius, 
kuriuose sudėti į dėžes, lentynas arba sumesti į krūvas buvo 
saugomi tvarkingai sužymėti papirusai, ritiniai ir senoviniai 
rankraščiai. Kituose kambariuose dirbdavo perrašinėtojai - jų 
padarytos kopijos būdavo parduodamos. Už tai jie gaudavo 
didelį atlyginimą ir būdavo atleidžiami nuo mokesčių, aprū- 
pinami būstu bei nemokamu maitinimu. Aleksandrijos bibli- 
otekoje veikė auditorijos, dirbtuvės, observatorijos ir netgi zo- 
ologijos sodas. Raštų Žinovams ir poetams būdavo suteikiami 
aukščiausi postai, fizikams, matematikams ir astronomams — 
geriausios darbo sąlygos. Visa architektūra buvo graikiško 
stiliaus, o bibliotekos pastatas priminė elegantišką šventyklą. 

Kokia nuostabi vieta, galvojo Alfredas Hermanas. 

Kokie laikai... 

Žmonijos istorijoje yra žinomi du visuotinio mokslo klestė- 
jimo laikotarpiai. Tai - Renesansas, kurio įtaka vis dar juntama 
iki šių dienų, ir Antikos laikotarpis - kai maždaug ketvirtajame 
amžiuje prieš Kristų mokslo pasaulį valdė senovės graikai. 

Alfredas Hermanas mąstė apie trečiąjį šimtmetį prieš Kristų 
ir netikėtą Aleksandro Didžiojo mirtį. Jo karvedžiai suskaldė 

imperiją į karalystes, ir netrukus prasidėjo helenistinis laiko- 
tarpis - žemyne įsivyravo graikų filosofija bei kultūra. Vienos 
karalystės valdovu tapo makedonietis Ptolemajas Toliaregis, 
Ptolemajų dinastijos įkūrėjas, kuris 304 metais prieš Kristų pa- 
siskelbė Egipto karaliumi ir įsikūrė sostinėje Aleksandrijoje. 

Ptolemajai buvo intelektualai. Ptolemajas I buvo istorikas. 
Ptolemajas II - gyvūnų globėjas. Ptolemajas III - literatas. 
Ptolemajas IV kūrė pjeses. Kiekvienas savo vaikams samdė 
iškiliausius to meto mąstytojus ir mokslininkus bei ragino iš- 
silavinusius žmones likti gyventi Aleksandrijoje. 

Ptolemajas I įkūrė Mūsėją - mūzų šventovę. Tai buvo vie- 
ta, kurioje susirinkę mokslo vyrai galėjo diskutuoti ir dalytis 
savo žiniomis. Norėdamas dar labiau padėti, karalius jiems 
įkūrė ir biblioteką. Ptolemajo III valdymo laikais, 246 metais 
prieš Kristų, Aleksandrijoje buvo dvi tokios susirinkimų vie- 
tos — pagrindinė biblioteka netoli karaliaus rūmų, kita - dievo 
Serapio“* šventyklos priestatas, vadintas Serapeumu. 

Ptolemajai buvo aistringi kolekcininkai, siųsdavę pasiunti- 
nius ieškoti knygų po visas tuo metu žinomas šalis. Ptolema- 
jas II nupirko visą Aristotelio biblioteką. Ptolemajas III liep- 
davo apieškoti visus į Aleksandrijos uostą atplaukdavusius 
laivus. Rastos knygos būdavo perrašomos; savininkams grą- 
žindavo kopijas, o originalai likdavo bibliotekoje. Čia buvo 
saugomos įvairiausių žanrų knygos — poezijos, istorijos, re- 
torikos, filosofijos, religijos, medicinos ir mokslo veikalai bei 
įstatymai. Pamažu maždaug 43 000 rankraščių atsidūrė Sera- 
peume, kur buvo prieinami visiems, o kiti 500 000 liko Mūsė- 
jųje, ir jais naudotis galėjo tik mokslininkai. 

Kur viskas dingo? 

Pagal vieną versiją visa biblioteka sudegė, kai 48 metais 
prieš Kristų Julijus Cezaris kovojo su Ptolemaju XIII. Esą Ce- 


* Serapis - sinkretiška helenistinio pasaulio dievybė, kurios kultą dirb- 
tinai sukūrė Egipto valdovas Ptolemajas I. Egiptiečiai tapatino jį su 
Ozyriu, Apiu, graikai - su Dzeusu, Dionisu (vert. past.). 

zaris įsakė padegti karaliaus flotilę, tačiau ugnis netruko per- 
simesti į miestą ir sunaikino biblioteką. Kita versija netiesio- 
giai kaltina krikščionis, kurie, norėdami išvaduoti miestą nuo 
pagoniškos įtakos, 272 metais po Kristaus sugriovė pagrindi- 
nę biblioteką, 0 391 metais - Serapeumą. Biblioteką sunaikinti 
galėjo musulmonai arabai, 642 metais užėmę Aleksandriją. 
Kalifas Omaras, paklaustas, ką daryti su karališkąja knygų 
saugykla, tariamai atsakęs: „Jeigu knygose pasakyta ne tai, 
kas parašyta Korane, tai jos žalingos, o jei pasakyta tas pats, 
tai jos nereikalingos. Sunaikinkite jas.“ Manoma, kad Alek- 
sandrijos pirtys neįkainojamais rankraščiais buvo kūrenamos 
ištisus šešis mėnesius. 

Nuo šios minties Alfredas Hermanas visada krūptelėda- 
vo - neįkainojama mokslo išmintis paprasčiausiai sudegė. 

Tačiau kas gi iš tikrųjų atsitiko? 

Egiptui teko patirti didelius neramumus ir svetimšalių 
agresiją, o jo garsioji biblioteka tapo grobiu, smurto protrū- 
kių ir ginkluotų grobikų taikiniu. Ji prarado savo išskirtinę 
padėtį. 

Kada jos visiškai nebeliko? 

Niekas nežino. 

O ta legenda, kad saujelė entuziastų išgelbėjo dalį ran- 
kraščių, — ar ji tikra? Sakoma, jiems pavyko įvairiais būdais 
surinkti, netgi pavogti ir perrašyti ritinius. Dalis žmonijos 
sukauptų žinių buvo išsaugota. Apie tai užsimenama įvairių 
amžių kronikose. 

Sergėtojai... 

Alfredas Hermanas mėgdavo įsivaizduoti, ką tie pasiauko- 
ję entuziastai galėjo išsaugoti. Nežinomus Euklido veikalus? 
Platono? Aristotelio? Augustino? Daugybę kitų mokslo dar- 
bų, kurių autoriai vėliau bus laikomi pradininkais? 

Niekas nebepasakys. 

Todėl paieškos jaudino vaizduotę ir skatino nesustoti. 

Džordžo Hadado teorijos buvo labai palankios Hermano 
vadovaujamo ordino ketinimams. Politinis komitetas aiškiai 

išdėstė, kaip būtų galima pasinaudoti Izraelio destabilizavimu 
ir išpešti naudos. Ordino verslo planas buvo labai ambicingas, 
bet įvykdomas. Hadado tyrinėjimai turėtų pasitvirtinti. 

Prieš penkerius metus Džordžas Hadadas pranešė apie ta- 
riamo Sergėtojo vizitą. Izraelio šnipai perdavė šią informaciją 
Tel Avivui. Žydai kaip visada pernelyg jautriai reagavo ir iš- 
kart suorganizavo pasikėsinimą į Hadadą. Žinoma, vėl įsikišo 
amerikiečiai, ir jo gyvybė buvo išsaugota. Hermanas jautėsi 
dėkingas kai kuriems JAV politiniams šaltiniams, neseniai 
patvirtinusiems šiuos faktus ir atskleidusiems keletą naujų, — 
štai kodėl Sabrei teko surasti ir paspausti Kotoną Malouną. 

Bet ar iš tikrųjų kas nors ką nors žino? Galbūt Sabrei pa- 
vyks išpešti daugiau iš korumpuoto izraeliečio, laukiančio 
Vokietijoje? 

Vienintelis neabejotinas dalykas buvo pats Džordžas Ha- 
dadas. 

Jį žūtbūt reikėjo surasti. 


XXII SKYRIUS 


ROTENBURGAS, VOKIETIJA 
15:30 


SABRĖ LEIDOSI AKMENIMIS GRĮSTU KELIU. Rotenburgas buvo 
maždaug už šimto kilometrų į pietus nuo Viurcburgo, ap- 
suptas akmeninės tvirtovės sienų su sargybos bokštais, išli- 
kusiais nuo viduramžių. Viduje siauros gatvelės vinguriavo 
tarp rąstinių, plytinių bei akmeninių namų. Sabrė ieškojo vie- 
no tokio. 

Baumeisterhaus stovėjo pačiame turgaus aikštės pakraštyje, 
per žingsnį nuo senojo laikrodžio bokšto. Geležinė lentelė ant 
sienos bylojo, kad namas pastatytas 1596 metais, o pastarąjį 
šimtmetį trijų aukštų pastate veikė svečių namai ir restora- 
nas. 

Sabrė pastūmė fasadines duris. Jį pasitiko saldus naminės 
duonos, keptų obuolių ir cinamono kvapas. Siauras pirmojo 
aukšto valgomasis atsivėrė į vidinį svečių namų kiemelį su 
baltai dažytomis sienomis, nukabinėtomis elnių ragais. 

Ant minkštasuolio prie ąžuolinio staliuko laukė vienas 
„Auksinės vilnos“ ordino agentų - lieknas smulkaus sudėji- 
mo vyriškis vardu Jona. Sabrė priėjo ir įsitaisė priešais jį. Sta- 
las buvo užklotas dailia rausva staltiese. Ant jo stovėjo porce- 

liano puodelis su garuojančia juoda kava, šalia buvo padėtas 
nebaigtas valgyti sluoksniuotas pyragėlis. 

— Keisti dalykai vyksta, - angliškai prabilo Jona. 

— Taip jau yra Vidurio Rytuose, - atsakė Sabrė. 

— Vis dėlto neįprasti. 

Šis žmogus dirbo Vokietijos pasiuntinybėje ir buvo susijęs 
su Izraelio vidaus reikalų ministerija. 

— Prašei ką nors sužinoti apie Džordžą Hadadą, - toliau 
kalbėjo jis. - Atrodo, jis prisikėlė iš mirusiųjų. Mūsų žmonės 
sunerimę. 

Sabrė apsimetė pirmą kartą girdįs. 

— Iš kur tokios Žinios? — paklausė jis. 

— Šiomis dienomis Hadadas skambino Palestinos valdžiai. 
Jis nori kažką pasakyti. 

Sabrė buvo susitikęs su Jona jau tris kartus. Žmonės kaip 
jis, vertinantys pinigus labiau už ištikimybę, visada naudingi, 
tačiau su jais reikia elgtis atsargiai. Sukčiai visada sukčiauja. 

— Gal baigsi maivytis? Sakyk, ką nori pasakyti, - paragino 
Sabrė. 

Vyriškis gurkštelėjo kavos. 

— Prieš penkerius metus, tai yra prieš išnykdamas, Hada- 
das sulaukė vieno vadinamojo Sergėtojo vizito. 

Sabrė tai Žinojo, tačiau neištarė nė žodžio. 

— Sergėtojas perdavė Hadadui kažkokią informaciją. Tru- 
putį keista, bet kuo toliau, tuo keisčiau. 

Sabrei niekada nepatiko Jonos polinkis dramatizuoti. 

— Hadadas - ne pirmasis, kuriam taip atsitiko. Aš mačiau 
tą bylą. Nuo 1948 metų vadinamieji Sergėtojai aplankė dar tris 
žmones. Izraelio valdžia žinojo apie kiekvieną, bet tie žmonės 
mirė praėjus kelioms dienoms ar savaitėms po vizito. - Jona 
trumpam nutilo. - Jeigu prisimeni, Hadadas taip pat vos ne- 
žuvo. 

Sabrė ėmė suprasti. 

— Tavo žmonės kažką žino? - paklausė jis. 

— Greičiausiai, - atsakė Jona. 

— Kaip dažnai tie Sergėtojai pasirodydavo? 

— Per pastaruosius šešiasdešimt metų jie apsilankė tris kar- 
tus - maždaug kas dvidešimt metų. Visi aplankytieji buvo 
akademikai: vienas izraelietis ir trys arabai, tarp jų ir Hada- 
das. Žudymams vadovavo „Mosadas“. 

Sabrė pasiteiravo, iš kur Jona visa tai Žino. 

— Jau sakiau - iš slaptos bylos, - tai pasakęs Jona nutilo. — 
Prieš keletą valandų gavome pranešimą, kad Hadadas gyve- 
na Londone. 

— Man reikia adreso, - pareiškė Sabrė. 

Jona užrašė ant popieriaus lapelio ir ištiesdamas Sabrei 
pasakė: 

— Ten jau pasiųsti žmonės. Samdyti žudikai. 

— Kodėl Hadadą reikia žudyti? 

— Aš lygiai to paties paklausiau ambasadoriaus. Jis anksčiau 
priklausė „Mosadui“, tad papasakojo man įdomią istoriją. 

— Juk dėl to aš ir esu čia? 

Jona šyptelėjo. 

- Žinojau, kad tu sumanus. 


Davidas Ben Gurionas suvokė, kad jo politinė karjera eina į 
pabaigą. Nuo pat savo skurdžios vaikystės Lenkijoje jis svajo- 
jo užaugęs grąžinti žydus į jų biblinę tėvynę. Jis vedė Izraelio 
tautą per neramumų kupinus 1948-1963 metus, vadovavo 
jos karams ir formavo valstybės politiką. 

Sunki užduotis žmogui, svajojusiam užsiimti intelektua- 
line veikla. 

Jis vieną po kitos rijo filosofines knygas, tyrinėjo Bibliją, 
domėjosi budizmu, netgi pats pramoko senovės graikų kalbos, 
kad originalo kalba galėtų skaityti Platoną. Jį traukė gamtos 
mokslai, tačiau nemėgo beletristikos. Paties kalbėsena primin- 
davo žodžių mūšį, o ne rafinuotą dialogą. 

Vis dėlto jis nebuvo abstraktus mąstytojas. 

Tai buvo nedidelio ūgio, tvirto sudėjimo vyras su sidabri- 
nių plaukų aureole ir kietai suspaustu žandikauliu, simboli- 
zavusiu nepalaužiamą valią ir karštą temperamentą. 

1948 metais jis paskelbė Izraelio nepriklausomybę, pasku- 
tinę minutę nusprendęs nepaisyti Vašingtono įspėjimų bei 
bloga pranašaujančių artimiausių sąjungininkų prognozių. 
Jis prisiminė, kaip praėjus vos kelioms valandoms nuo ne- 
priklausomybės paskelbimo jungtinės penkių arabų šalių 
karinės pajėgos įsiveržė į Izraelį ketindamos prisidėti prie 
nereguliarios Palestinos kariuomenės ir nušluoti žydus nuo 
žemės paviršiaus. Ben Guriono vadovaujamuose mūšiuose 
žuvo vienas procentas žydų gyventojų ir tūkstančiai arabų. 
Daugiau kaip pusė milijono palestiniečių neteko savo namų. 
Kai pagaliau žydai triumfavo, daugelis lygino Ben Gurioną 
su Moze, karaliumi Dovydu, Garibaldžiu ir net Visagaliu 
Viešpačiu. 

Jis vadovavo savo tautai daugiau kaip penkiolika metų. 
Dabar buvo 1965-ieji, jam jau beveik aštuoniasdešimt, ir jis 
jautėsi pavargęs. 

Netgi dar blogiau - jis jautėsi neteisus. 

Jis žvelgė į įspūdingą biblioteką. Kiek išminties. Žmogus, 
pasivadinęs Sergėtoju, pasakė, kad kelionė bus tikras iššūkis, 
bet jeigu jam pasiseks, atlygis bus neįkainojamas. 

Pasiuntinys buvo teisus. 

Kartą jis perskaitė, kad minties išmatuoti neįmanoma, nes 
ji egzistuoja ne tik šiame laike, bet ir anapus. 

Jo laikais kūrėsi šiuolaikinė Izraelio tauta, tačiau proceso 
metu žuvo tūkstančiai žmonių, — ir jis nuogąstavo, kad atei- 
nantys dešimtmečiai pareikalaus dar daugiau aukų. Atrodo, 
žydams ir arabams lemta kariauti amžinai. Jis visą gyvenimą 
buvo įsitikinęs, kad šis karas — dėl teisingo ir garbingo tikslo. 
Tikėjo iki šių metų. 

Jis klydo. 

Dėl visko. 

Jis atsargiai vartė priešais gulinčios storos knygos lapus. 
Kai jis atvyko, jo laukė paruošti trys tokie tomai. Sergėtojas, 
aplankęs jį prieš šešis mėnesius, plačiai šypsodamasis stovėjo 
prie įėjimo. 

Ben Gurionas nė neįsivaizdavo, kad pasaulyje yra tokia 
pažinimo vieta, ir jautėsi patenkintas, kad smalsumas padėjo 
jam įveikti užduotį bei patekti į biblioteką. 

„Iš kur visa tai?“ — paklausė jis žengdamas vidun. 

„Iš vyrų ir moterų širdžių bei protų.“ 

Mįslinga, bet tiesa, - suprato filosofas iš prigimties. 


— Ben Gurionas papasakojo šią istoriją 1973 metais, likus 
kelioms dienoms iki mirties, - pasakė Jona. — Vieni sakė, kad 
tai kliedesiai; kiti teigė, kad jam tiesiog pasimaišė protas. Vis 
dėlto, kad ir ką jis sužinojo toje bibliotekoje, niekada niekam 
neatskleidė. Tik viena aišku. Po 1965 metų Ben Guriono politi- 
ka ir filosofija kardinaliai pasikeitė. Jo pozicija nebebuvo tokia 
karinga kaip anksčiau; greičiau - taikinamoji. Netgi sutiko da- 
ryti arabams nuolaidų. Daugelis manė, kad tai dėl jo amžiaus, 
tačiau „Mosadas“ įtarė, kad už to slėpėsi kai kas daugiau. Ben 
Gurionas netgi tapo įtariamuoju. Štai kodėl jam nuolat buvo 
trukdoma grįžti į didžiąją politiką. Ar gali įsivaizduoti? Izrae- 
lio tėvas nustumtas į šoną! 

— Kas tas Sergėtojas? — paklausė Sabrė. 

Jona patraukė pečiais. 

- Slaptosiose bylose nėra jokių Žinių. Tačiau apie tuos ketu- 
ris aplankytuosius „Mosadas“ sužinojo ir reagavo žaibiškai. 
Kad ir kas yra tie Sergėtojai, Izraelis nenori, kad su jais būtų 
kalbama. 

— Taigi taviškiai ketina pašalinti Hadadą? 

Jona linktelėjo. 

— Kaip tik šiuo metu. 

Sabrei to ir tereikėjo. Jis pakilo nuo stalo. 

— O kaip mano atlygis? - suskubo paklausti Jona. 

Sabrė ištraukė voką iš kišenės ir numetė ant stalo. 

— Turėtų pakakti, - pasakė jis. - Pranešk, kai turėsi papasa- 
koti ką įdomaus. 

Jona susigrūdo voką į kišenę. 

— Tu būsi pirmasis. 

Sabrė žiūrėjo, kaip informatorius atsistojo ir pasuko ne 
prie pagrindinių durų, bet link nišos, kur įrengti tualeto kam- 
bariai. Jis nusprendė, kad tai - kaip niekad puiki proga, tad 
nusekė paskui. 

Prie vonios kambario durų jis padvejojo. 

Apypilniame restorane tvyrojo prieblanda ir jaukus šur- 
mulys. Prie staliukų susėdę lankytojai įsijautę šnekučiavosi 
įvairiomis kalbomis. 

Sabrė įėjo į kambarį, užrakino duris ir apsižvalgė. Dvi tuale- 
to kabinos, praustuvė, veidrodis ir gintarinė šviesa, sklindanti 
nuo sienose įmontuotų šviestuvų. Vienoje kabinoje buvo Jona, 
kita tuščia. Pagriebęs saują popierinių rankšluosčių Sabrė luk- 
telėjo, tada nuleido vandenį. Iš kišenės išsitraukė peilį. 

Jona išėjo iš kabinos traukdamasis kelnių užtrauktuką. 

Prišokęs Sabrė dūrė peiliu jam į krūtinę, kita ranka popieri- 
niais rankšluosčiais tuoj pat užspaudė žaizdą. Spėjo pamatyti 
išgąsčio apimtas izraeliečio akis, tačiau netrukus jo žvilgsnis 
užgeso. Tebespausdamas popieriaus gniutulą prie krūtinės 
Sabrė ištraukė peilį. 

Jona tyliai susmuko ant grindų. 

Sabrė paieškojo jo kišenėse ir suradęs ištraukė voką, tada 
"nušluostė geležtę į Jonos kelnes. Sugriebęs už rankų nuvilko 
kraujuojantį kūną į tualeto kabiną ir atrėmė į klozetą. 

Tada uždarė kabinos duris ir išėjo. 


Lauke Sabrė įsimaišė tarp turistų, kurie įdėmiai klausėsi pa- 
sakojimo apie miesto rotušę. Pagyvenusi moteris ranka rodė į 
miesto tarybos salę ir pasakojo ilgą Rotenburgo istoriją. 

Sabrė stabtelėjo ir sukluso. Rotušės laikrodis išmušė ke- 
tvirtą valandą popiet. 

— Pažvelkite į laikrodį, - kalbėjo gidė, - jo kairėje ir dešinėje 
pamatysite du langus kaip dvi buliaus akis. 

Visi pasisuko. Langinės atsivėrė, ir langų kiaurymėse pa- 
sirodė mechaniniai vyrukai. Kol vienas tuštino vyno bokalą, 

antrasis stebėjo. Gidė monotoniškai pasakojo apie istorinę šių 
figūrėlių reikšmę. Spragsėjo fotoaparatai, zvimbė filmavimo 
kameros. Pasirodymas truko maždaug dvi minutes. Nueida- 
mas šalin Sabrė pagavo vieno turisto žvilgsnį. Šis lėtai nukrei- 
pė objektyvą nuo bokšto laikrodžio į nueinantį Sabrę. 

Sabrė šyptelėjo. 

Išdavikas visą gyvenimą rizikuoja būti kada nors demas- 
kuotas. Laimė, Sabrė iš Jonos išgirdo viską, ką turėjo sužino- 
ti, tačiau būtent dėl šios savybės jį teko nutildyti amžiams. 
Izraeliečiai jau žino, kad Jona su kažkuo susitiko. Mėlynasis 
Krėslas, regis, dėl to visiškai nesijaudino - netgi prašė Sabrės 
surengti „nepamirštamą spektaklį“. 

Sabrė taip ir padarė. 

Izraeliečiams ir Alfredui Hermanui. 


XXIII SKYRIUS 


LONDONAS 
14:30 


MALOUNAS LAUKĖ, KoL DžoRDŽAS HADADAS PAAIŠKINS. JO sena- 
sis draugas, atrodė, vengė kalbėti tiesiai. 

— Prieš šešerius metus parašiau straipsnį, - tarė Hadadas. — 
Jame išdėsčiau savo teoriją apie Senojo Testamento vertimą iš 
senosios hebrajų kalbos. 

Hadadas ėmė pasakoti apie Septuagintą, sukurtą nuo tre- 
čiojo iki pirmojo šimtmečio prieš Kristų, - seniausią bei išsa- 
miausią Senojo Testamento vertimą į graikų kalbą. Vertimas 
buvo atliktas Aleksandrijos bibliotekoje. Tada papasakojo 
apie Sinajaus kodeksą - ketvirtajame mūsų eros šimtmety- 
je surašytą Senojo ir Naujojo Testamentų rankraštį, kuriuo 
vėliau rėmėsi Biblijos tyrinėtojai, nors nė vienas nebuvo įsi- 
tikinęs užrašymo taisyklingumu. Paskui - apie Vulgatą, ku- 
rią šventasis Jeronimas parengė panašiu laiku - ketvirtajame 
mūsų eros šimtmetyje; tai buvo pirmasis vertimas iš hebrajų į 
lotynų kalbą, peržiūrėtas šešioliktajame, aštuonioliktajame ir 
dvidešimtajame šimtmečiuose. 

— Netgi Martynas Liuteris pridėjo ranką prie Vulgatos - kai 
kurias dalis pritaikė savo liuteroniškam judėjimui, - pridūrė 

Hadadas. - Vertimas sujauktas, dauguma teiginių įgijo visiš- 
kai kitą prasmę. Dar galima pakalbėti apie karaliaus Jokūbo 
Bibliją. Daugelis mano, kad tai yra originalus tekstas, bet iš 
tikrųjų tai tėra perrašytas Vulgatos vertimas į anglų kalbą, pa- 
sirodęs septynioliktajame amžiuje. Biblijos perrašinėtojai ne- 
turėjo nė menkiausio supratimo apie senąją hebrajų kalbą, o 
jeigu ir būtų regėję rašto pavyzdžių, vargu ar būtų ką nors su- 
pratę. Kotonai, šiandieninė Biblija nuo anos, pirmykštės, nu- 
tolusi per penkias kalbines versijas. Skelbiama, kad karaliaus 
Jokūbo Biblija yra autorizuota ir originali. Tačiau tai nereiškia, 
kad autentiška ar netgi teisinga. 

— Ar yra hebrajų kalba parašytų biblijų? - paklausė Pamela. 

Hadadas linktelėjo. 

— Seniausia iš jų vadinama Alepo Kodeksu, 1948 metais 
Sirijoje išgelbėta nuo sunaikinimo. Tačiau tai jau dešimtojo 
amžiaus rankraštis, parašytas praėjus maždaug dviem tūks- 
tančiams metų nuo originalaus nežinia kieno sukurto teksto. 

Malounas buvo matęs šį rudu rašalu išmargintą kreminės 
spalvos pergamentą Jeruzalės žydų nacionalinėje bibliotekoje. 

— Savo straipsnyje, - toliau pasakojo Hadadas, - iškėliau 
hipotezę, kaip tam tikri rankraščiai galėtų padėti atsakyti į 
šiuos klausimus. Mes žinome, kad Aleksandrijos bibliote- 
koje daugybė senovės filosofų studijavo Senąjį Testamentą. 
Tai buvo Žmonės, mokėję senąją hebrajų kalbą. Taip pat Ži- 
nome, kad jie savo pastabas užsirašydavo. Gaila, originalai 
neišliko, tačiau iki mūsų dienų išsaugotuose rankraščiuose 
yra nemažai nuorodų į tuos tekstus, citatų, fragmentų. Be to, 
ten galėjo būti ir ankstyvieji žydų tekstai, nes mums žinoma, 
kad biblioteka turėjo jų daug sukaupusi. Apskritai masiškas 
senųjų žydų raštų, ypač - hebrajų kalba parašyto Senojo Tes- 
tamento — naikinimas istorijoje buvo tapęs įprastu dalyku. 
Vien inkvizicija sudegino dvylika tūkstančių Talmudo kopi- 
jų. Nuodugnus bent vieno rankraščių tyrimas padėtų išsklai- 
dyti abejones. 

— Ką tai reikštų? - paklausė Pamela. 

— Svarbius dalykus, - atsakė Hadadas. — Ypač jei jie klaidi- 
nantys. 

— Pavyzdžiui? - nekantraudamas paklausė Malounas. 

— Mozė praskyrė Raudonąją jūrą. Izraelitų Išėjimas iš 
Egipto. Pradžios knyga. Dovydas ir Saliamonas. Archeo- 
logai nuo aštuonioliktojo amžiaus kasinėja Šventąją Žemę 
ieškodami įrodymų, kad visi Biblijoje aprašyti įvykiai vyko 
iš tikrųjų. Iki šiol niekam nepavyko iškasti nė menkiausio 
įrodymo, kuris patvirtintų Senojo Testamento žodžius. Pa- 
vyzdžiui, Išėjimas iš Egipto. Tariamai tūkstančiai izraelitų 
keliavo per Sinajaus pusiasalį. Jie apsistodavo vietovėse, 
kurių pavadinimai aiškiai nurodomi Biblijoje ir kurios iš- 
likusios ir iki mūsų dienų. Tačiau kasinėtojai ten nerado nė 
puodo šukės, nė mažiausio papuošalo - visiškai nieko, kas 
galėtų paliudyti Išėjimą. Taip pat nieko nerasta, kai arche- 
ologiniais kasinėjimais buvo bandyta patvirtinti kitus bibli- 
nius įvykius. Ar jums tai neatrodo keista? Ar žemės pavir- 
šiuje neturėtų būti bent menkiausio Senajame Testamente 
aprašytų įvykių įrodymo? 

Malounas žinojo, kad daugelis žmonių, tarp jų ir Hadadas, 
Biblija tiki tiek, kiek joje yra istorinių faktų. Jie tiki, kad joje 
yra šiek tiek tiesos, bet nedaug. Malounas taip pat abejojo. 
Jis padarė išvadą, kad tie, kurie laiko Bibliją Žmonijos isto- 
rija, savo argumentus dažniausiai grindžia teologiniais, o ne 
moksliniais samprotavimais. 

Ir kas? 

— Džordžai, - prabilo Malounas, - visa tai jau esi pasakojęs 
ir aš visiškai sutinku su tavimi. Dabar noriu žinoti, kas atsiti- 
ko. Kodėl tavo gyvybei gresia pavojus? 

Hadadas pakilo nuo stalo ir mostu pakvietė Kotoną su Pa- 
mela prieiti prie žemėlapiais nukabinėtos sienos. 

— Šių žemėlapių ieškojau pastaruosius penkerius metus, — 
pasakė jis. - Tai nebuvo lengva. Gėda prisipažinti, bet kai ku- 
riuos man teko pavogti. 

— Iš kur? - paklausė Pamela. 

- Iš bibliotekų. Kopijuoti retas knygas paprastai draudžia- 
ma. Be to, kopijose gali neatsispindėti svarbios detalės. 

Hadadas stabtelėjo prie žemėlapio, kuriame buvo pavaiz- 
duota dabartinė Izraelio valstybė. 

— 1948 metais, kai ši teritorija buvo padalyta ir sionistai gavo 
savo dalį, buvo daug kalbama apie Dievo pažadą Abraomui. 
Dievo žodis bylojo, - Hadadas dūrė pirštu į žemėlapį, - kad 
visa ši žemė priklauso Abraomui. 

Malounas akimis sekė ribas. 

— Mokėdamas senąją hebrajų kalbą įžvelgiau keletą svar- 
bių dalykų. Gal net per daug. Maždaug prieš trisdešimt metų 
atradau šį tą įdomaus. Tačiau kad tai suprastum, privalai su- 
vokti, kas buvo Abraomas. 

Malounas žinojo tą pasakojimą. 

— Pradžios knygoje įamžintas vienas įvykis, iš pagrindų 
keičiantis visą pasaulio istoriją, - kalbėjo Hadadas. - Galima 
sakyti, tai buvo svarbiausia diena Žmonijos istorijoje. 

Malounas ėmė klausytis Hadado pasakojimo apie Abro- 
mą, keliavusį iš Mesopotamijos į Kanaaną ir patyrusį daugy- 
bę išbandymų, tačiau ištikimai ir nuoširdžiai vykdžiusį Dievo 
priesakus. Jo žmona Saraja, niekaip negalėjusi pastoti, pasiū- 
lė jam sugulti su savo mylimiausia tarnaite, iš Egipto kilusia 
verge Hagara, kuri apsigyveno su jais nuo tada, kai Egipto 
faraonas išvarė juos iš šalies. 

— Taip gimė Išmaelis, - tęsė Hadadas. - Pirmasis Abromo 
sūnus, kuriam gyvybę davė Hagara. Jo gimimas tapo reikš- 
mingas septintajame Kristaus eros šimtmetyje, kai Arabijo- 
je formavosi nauja religija. Islamas. Koranas vadina Išmaelį 
apaštalu ir pranašu. Jis buvo arčiausiai Dievo. Paties Abromo var- 
das minimas dvidešimt penkiuose Korano skyriuose iš šimto 
keturiolikos. Iki pat šių dienų Ibrahimas ir Izmailas yra labiau- 
siai paplitę musulmonų vardai. Pats Koranas liepia musulmo- 
nams garbinti Abraomo religiją. 

— Jis nebuvo žydas nei krikščionis; bet buvo tikratikis ir stengėsi 
parodyti netikintiems kelią pas Dievą. 

— Puiku, Kotonai, - tarė Hadadas. - Matau, gerai išmokai 
Koraną nuo tada, kai paskutinį sykį kalbėjomės. 

Malounas nusišypsojo. 

— Perskaičiau kartą ar du. Nuostabus pasakojimas. 

— Korane aiškiai parašyta, kad Abraomas ir Izmailas paklojo 
šventyklos pamatus, - pasakė Hadadas. 

— Kaaba, - įsiterpė Pamela, - švenčiausia islamo vieta. 

Malounas nustebęs pasisuko į ją. 

— Domiesi islamu? 

— Ne. Bet žiūriu „History“ kanalą. 

Malounas jos lūpų kampučiuose pastebėjo lengvą šyp- 
senėlę. 

— Kaaba yra Mekoje. Į ją keliauja suaugusieji musulmonai. 
Tačiau kasmet susirenka tiek daug žmonių, kad neapsieinama 
be aukų - mažiausiai keli šimtai negyvai sutrypiami spūstyse. 
Žinių laidose nuolat apie tai pranešama. 

— Arabai, išpažįstantys musulmonų tikėjimą, įsitikinę, kad 
jiems tai paliko Išmaelis, - pasakė Hadadas. 

Malounas žinojo, kas buvo toliau. Keturioliktaisiais Iš- 
maelio gyvenimo metais Dievas pasakė Abromui, kad jis 
taps daugelio tautų tėvu. Pirmiausia jam buvo liepta pa- 
keisti vardą ir tapti Abraomu, o jo žmona Saraja tapo Sara. 
Tada Dievas paskelbė, kad Sara pagimdys sūnų. Nei Sara, 
nei Abraomas netikėjo šiuo Dievo žodžiu, tačiau po metų 
jiems gimė Izaokas. 

— Jo gimimą galėtume laikyti svarbiausia diena Žmonijos 
istorijoje, - pasakė Hadadas. - Nuo tada viskas keičiasi. Bibli- 
ja ir Koranas pateikia skirtingų faktų apie Abraomą. Pasakoji- 
mai nesutampa. Tačiau pagal Bibliją Dievas pasakė Abraomui, 
kad Žemė, kurią jis mato aplinkui, - visa Kanaano žemė - pri- 
klausys Abraomui ir jo įpėdiniui Izaokui. 

Tolesnis Hadado pasakojimas Malounui taip pat nebuvo 
naujiena. Dar kartą Dievas pasirodė Izaoko sūnui Jokūbui 
ir pakartojo žemės pažadą, sakydamas, kad Kanaano žemė 
visados priklausys Jokūbo palikuonims. Jokūbui buvo liepta 

pasikeisti vardą į Izraelio. Dvylika jo sūnų išsiskirstė į atskiras 
gentis, kurias vienijo Dievo ir Abraomo susitarimas; jie visi 
sukūrė šeimas, davusias pradžią dvylikai Izraelio giminių. 

— Abraomas yra trijų pagrindinių pasaulio religijų tėvas, — 
tęsė Hadadas. - Jo link veda islamo, judaizmo ir krikščionybės 
šaknys, nors kiekviena šių religijų pasakoja kitokią jo gyveni- 
mo istoriją. Nesibaigiantis Vidurio Rytų kontliktas, trunkantis 
tukstančius metų, tėra ginčas dėl to, kuri istorija yra teisinga 
ir kurios religijos atstovai turi dieviškąją teisę į tą žemę. Ara- 
bai mano, kad šią teisę įgijo per Išmaelį. Žydai — per Izaoką. 
Krikščionys - per Kristų. 

Malounas prisiminė ir ėmė cituoti Biblijos ištrauką: 

- Ir Viešpats tarė Abromui: „Eik iš savo gimtojo krašto, savo tėvo 
namų, į kraštą, kurį tau parodysiu. Padarysiu iš tavęs didelę tautą 
ir palaiminsiu tave; išaukštinsiu tavo vardą, ir tu būsi palaimintas. 
Laiminsiu tave laiminančius ir keiksiu tave keikiančius; visos žemės 
gentys ras tavyje palaiminimą.“ 

— Kalbėjai taip įtikinamai, - tarė Pamela. 

— Tie žodžiai turi gilią prasmę, - pasakė Hadadas. - Žydai 
tiki, kad šie žodžiai užtikrina jiems išskirtinę teisę valdyti Pa- 
lestiną. Praleidau didžiąją savo gyvenimo dalį studijuodamas 
Bibliją. Tai nuostabi knyga. Nuo kitų epinių pasakojimų ją 
skiria paprastumas. Jokios mistikos ar magijos. Svarbiausia — 
žmonijos atsakomybė. 

- Jūs - tikintis? — paklausė Pamela. 

Hadadas papurtė galvą. 

— Religija? Ne. Ji pernelyg susijusi su apgavystėmis. Ar ti- 
kiu Dievu? Tai kas kita. Esu susidūręs su Jo aplaidumu. Aš 
gimiau musulmonas. Mano tėvas buvo musulmonas, mano 
senelis - taip pat. Po 1948-ųjų karo mane tarsi kažkas apsėdo. 
Biblija tapo mano aistra. Norėjau perskaityti tikrąją Bibliją, 
kad sužinočiau, kas joje buvo sakoma iš tikrųjų. 

— Kodėl izraeliečiai nori tavo mirties? —- paklausė Malounas. 

— Jie yra Abraomo palikuonys. Tie, kuriuos Dievas sakė 
palaiminsiąs, o jų priešus - prakeiksiąs. Per amžius jų Žuvo 

milijonai, per pastaruosius penkiasdešimt metų - tūkstančiai, 
kad įrodytų šiuos žodžius. Neseniai ne savo noru įsivėliau į 
diskusiją. Be galo arogantiškas vyras bare man pareiškė, kad 
Izraelis turi absoliučią teisę egzistuoti. Savo žodžiams pagrįsti 
jis įvardijo šešias priežastis - archeologinę, istorinę, praktinę, 
žmogiškąją, ginamąją ir, jo nuomone, svarbiausiąją - paža- 
do. - Hadadas padarė pauzę. - Pažado, Kotonai. Biblinio pa- 
žado. Dievo sandora su Abraomu. Žemė Izraelio žmonėms 
yra padovanota paties Dievo, ir apie tai didingai skelbiama 
Pradžios knygoje. 

Malounas tylėjo. 

— O kas, jeigu viskas yra ne taip? - Hadadas pažvelgė į Iz- 
raelio žemėlapį, kabėjusį šalia Saudo Arabijos žemėlapio. 

— Tęsk, — pasigirdo įsakmus balsas. 

Visi atsisuko. 

Tarpdury stovėjo nedidelio ūgio pliktelėjęs akiniuotas vy- 
ras. Jam už nugaros - neaukšta, smulkaus sudėjimo, tamsaus 
gymio, trisdešimties neturinti mergina. Abu laikė ginklus su 
garso slopintuvais. Malounas akimirksniu įvertino jų modelį 
ir iškart suprato, kam tiedu dirba. 

Izraeliui. 


XXIV SKYRIUS 


VAŠINGTONAS 
9:50 


STEFANI BAIGĖ PUSRYČIAUTI IR PAMOJO PADAVĖJUI, kad šis atneš- 
tų sąskaitą. Ji sėdėjo viename Diuponto žiedo restoranėlių ne- 
toli viešbučio. Visa Magelano organizacija buvo sukelta ant 
kojų, ir dabar Stefani dirbo pasitelkusi į pagalbą net septy- 
nis iš dvylikos savo teisininkų. Li Diuranto nužudymas buvo 
svari priežastis pradėti veikti, tačiau Stefani puikiai Žinojo, 
kuo rizikuoja. Kitos žvalgybos tarnybos netruks sužinoti, kuo 
ji užsiima, o tai reiškė, kad Laris Deilis tuoj ims lipti ant kulnų. 
Tegu eina visi po velnių! Ji buvo reikalinga Malounui ir dau- 
giau neketino jo nuvilti. 

Stefani atsiskaitė ir išėjusi į gatvę pamojo taksi, kuris po 
penkiolikos minučių išleido ją Septynioliktojoje aveniu gre- 
ta Nacionalinės alėjos. Diena buvo šilta ir saulėta; moteris, 
kuriai ji skambino prieš porą valandų, laukė pavėsyje ant 
suoliuko netoli Antrojo pasaulinio karo memorialo. Tai buvo 
tvirto kūno sudėjimo ilgakojė blondinė, kuri, nepaisant tokios 
išvaizdos, pasižymėjo aštriu protu, ir Stefani žinojo, kad bū- 
tent dėl to su ja reikia elgtis labai apdairiai. Stefani pažinojo 
Heterą Dikson beveik dešimtmetį. Po neilgai trukusios san- 

tuokos pasilikusi vyro pavardę Dikson buvo Izraelio pilietė, 
dirbanti atstovybėje Vašingtone ir priklausanti „Mosado“ 
Šiaurės Amerikos grupei. Su Stefani joms teko būti kolegėms, 
o Izraelio atveju - ir priešininkėms. Stefani tikėjosi, kad šian- 
dieninis susitikimas bus draugiškas. 

— Džiaugiuosi tave matydama, - atsisėdusi šalia pasakė ji. 

Kaip visada, Dikson buvo elegantiškai apsirengusi: kelnės 
rudais ir geltonais langeliais, balti marškiniai ir juoda megzta 
liemenė. 

— Telefonu tavo balsas skambėjo neramiai, — tarė ši. 

— Supratai teisingai. Noriu žinoti, kodėl tavo vyriausybė 
domisi Džordžu Hadadu. 

Nuo Dikson veido dingo tuščias žvalgybininkės žvilgsnis. 

— Tai štai kuo tu užsiimi. 

— Kaip ir tavo Žmonės, - atrėmė Stefani. - Pastarosiomis 
dienomis apie jį daug kalbama. 

Situacija buvo susiklosčiusi Stefani nenaudai, nes Li Diu- 
rantas buvo jos ryšininkas su izraeliečiais, o jai taip ir nepavy- 
ko sužinoti, ką jis išsiaiškino. 

— Kas domina amerikiečius? — paklausė Dikson. 

— Prieš penkerius metus per Hadadą vos nežuvo vienas 
mano agentas. 

— Ir tada jūs pradanginote tą palestinietį. Paslėpėte. Ir ne- 
pasivarginote pasakyti sąjungininkui. 

Pasipylė priekaištai dėl praeities. 

— Ojjūs nepasivarginote pasakyti, kad norėjote jį nužudy- 
ti - kartu su mano agentu! 

— To aš nežinojau! Neskubėk manęs karti. Užtat tikrai Ži- 
nau, kad Hadadas išlindo į dienos šviesą, ir mums jo reikia. 

— Mums taip pat. 

— Kamjis jums? 

Stefani nesuprato, ar Dikson apsimeta, ar tikrai nežino. 

— Tai tu man pasakyk, Hetera. Kodėl prieš penkerius metus 
Saudo arabai šalies vakaruose su žeme sulygino ištisus kai- 
mus? Ir kodėl „Mosadui“ taip rūpi Hadadas? - Ji įėmė skvar- 
bų žvilgsnį į bičiulę. - Kodėl jis turėjo mirti? 

X 


MALOUNĄ APĖMĖ NEIŠVENGIAMUMO JAUSMAS. Visi žvalgybos 
agentai žinojo auksinę taisyklę. Nenervink izraeliečių. Ma- 
lounas ją pažeidė dar tada, kai leido Izraeliui patikėti, kad 
Hadadas žuvo per sprogimą kavinėje. Dabar jis suprato, kad 
jie viską žinojo. Li Diurantas juk sakė, kad izraeliečiai įsiutę, 
tačiau jis nė žodeliu neužsiminė, kad jie Žino, jog Hadadas te- 
bėra gyvas. Jei Malounas būtų tai žinojęs, nieku gyvu nebūtų 
Pamelai leidęs vykti kartu. 

— Be reikalo neužsirakinate durų, - pareiškė įsibrovėlis. — 
Visokio plauko žmonių gali užklysti. 

— Kuo vardu? - paklausė Malounas. 

— Gali vadinti mane Adomu. Oją - Ieva. 

— Kaip Izraelio samdomi žudikai, pasirinkote įdomius var- 
dus, - metė Malounas. 

— Kas? - sukluso Pamela. - Samdomi žudikai?! 

Malounas atsisuko į ją. 

— Jie atėjo užbaigti tai, ką pradėjo prieš penkerius metus, — 
pasakė jis ir atsigręžė į Hadadą, kurio veide nebuvo matyti nė 
šešėlio baimės. — Jie nenori, kad kai kas paaiškėtų? 

— Tiesa, - ramiai atsakė Hadadas. 

— Apie tai nieko nežinau, - pareiškė Adomas. - Aš nesu 
politikas. Tik samdyta pagalba. Man įsakyta pašalinti. Pats 
supranti, Malounai. Buvai įsivėlęs į šią istoriją. 

Taip, tikrai. Tačiau Pamela buvo niekuo dėta. 

— Jūs visi iš proto išsikraustėte! - sušuko ji. - Kalbate apie 
žudymą, lyg jums tai įprastas darbas! 

— Tiesą pasakius, tai ir yra mano vienintelis darbas, - pa- 
tikslino Adomas. 

Pradėjęs tarnybą Magelano organizacijoje Malounas grei- 
tai suprato vieną tiesą: nori išgyventi - laiku pasilenk, laiku 
išsitiesk. Žvelgdamas į seną kovų draugą Malounas pama- 
tė, kad ir Hadadas suprato, jog atėjo laikas pasirinkti viena 
arba kita. 

— Aš labai apgailestauju, - sušnabždėjo jis. 

— Aš taip pat, Kotonai. Bet rinkdamas telefono numerį aš 
jau buvau apsisprendęs. 

Ar jis gerai išgirdo? 

— Telefono numerį? 

— Kartą - ankstėliau, kitus du - šiomis dienomis. Į Vakarų 
Krantą. 

— Labai kvailas sprendimas, Džordžai. 

— Galbūt. Bet aš Žinojau, kad tu atvyksi. 

— Džiugu, kad tu žinojai. Užtat aš - ne. 

Hadado žvilgsnis tapo aštresnis. 

— Tu išmokei mane daugelio svarbių dalykų. Aš puikiai 
prisimenu visus tavo pamokymus ir iki šiol griežtai jų lai- 
kiausi. Ypač dėl savisaugos, - jo balsas buvo duslus, be jokios 
išraiškos. 

— Pirmiausia privalėjai paskambinti man. 

Hadadas papurtė galvą. 

— Privalėjau tai padaryti dėl Sergėtojo, kurį nušoviau. Bu- 
vau jam skolingas. 

— Neįtikėtina, - replikavo Adomas. - Garbingas palesti- 
nietis! 

— Arba izraelietis, kuris žudo, - atrėmė Hadadas. - Esame 
tokie, kokie esame. 

Malouno galvoje mintys virte virė, jis karštligiškai mąstė, 
ką daryti. Reikėjo ko nors imtis. Hadadas, atrodo, tai pajuto. 

— Tu padarei viską, ką galėjai. Bent jau iki dabar. Rūpinkis 
ja, - Hadadas parodė į Pamelą. 

— Kotonai, tu negali leisti jį nužudyti, - sušnabždėjo ši. 

— Bet jis gali, - tarė Hadadas su kartėliu balse ir atsisuko į 
Adomą. - Ar galiu sukalbėti paskutinę maldą? 

Adomas sumosavo ginklu. 

— Kas aš toks, kad drįsčiau atmesti tokį prašymą. 

Hadadas žengė prie vienos iš komodų ir palietė stalčių. 

— Čia aš turiu pagalvėlę, ant kurios klaupiuosi. Galiu paimti? 

Adomas patraukė pečiais. 

Hadadas lėtai atidarė stalčių ir abiem rankomis ištraukė 
tamsiai raudoną pagalvėlę. Tada priėjo prie lango. Malounas 
pamatė, kaip pagalvėlė krinta ant grindų. 

Ginklas. 

Hadadas jį spaudė dešinėje rankoje. 


* 


STEFANI KANTRIAI LAUKĖ ATSAKYMŲ Į KLAUSIMUS. 

— Hadadas kelia grėsmę Izraelio saugumui, - pasakė Dik- 
son. - Ir prieš penkerius metus, ir šiandien. 

— Gal paaiškinsi? 

— O gal iškamantinėk saviškius? 

Stefani tikėjosi išvengti tokio pobūdžio klausimų, tačiau 
nutarė elgtis sąžiningai. 

— Tai atskiras padalinys. 

— Ir koks gi tavo vaidmuo tame padalinyje? 

— Vienas mano buvusių agentų pateko į bėdą. Aš noriu jam 
padėti. 

— Kotonas Malounas? Žinome. Bet jis nutuokė, kas jo lau- 
kia, kai slėpė Hadadą. 

— Jo sūnus nenutuokė. 

Dikson truktelėjo pečiais. 

— Keli mano draugai yra žuvę nuo teroristų atakų. 

— Atrodo, esi bejausmė. 

— Nemanau. Palestiniečiai mums nepaliko kitos išeities. 

Stefani nesusilaikė: 

— Kaip ir žydai 1948-aisiais. 

Dikson kreivai šyptelėjo. 

— Jeigu būčiau Žinojusi, kad vėl ginčysimės dėl to paties, 
nebūčiau čia ėjusi. 

Stefani puikiai žinojo, kad Dikson nenori girdėti apie 
penktojo dešimtmečio pabaigoje kilusią terorizmo bangą, dėl 
kurios kalti buvo greičiau Žydai nei arabai. Tačiau ji neketino 
nusileisti. 

— Jeigu nori, galime pasikalbėti apie „Karaliaus Dovydo“ 
viešbutį, - pasakė ji. 

Šiame Jeruzalės viešbutyje veikė britų karinės žvalgybos 
štabas ir kriminalinių tyrimų skyrius. Kai buvo įsilaužta į vie- 
tinę Žydų agentūrą ir pavogti svarbūs dokumentai, kovotojų 
sionistų atsakas 1946-ųjų liepą buvo bombos sprogdinimas. 
Devyniasdešimt vienas žmogus Žuvo, iš jų - penkiolika žydų; 
keturiasdešimt penki sunkiai sužeisti. 

— Britai buvo įspėti, - pareiškė Dikson, - mes nekalti, kad 
jie nereagavo. 

— Kas iš to, kad buvo įspėti? - nenusileido Stefani. - Tai 
buvo terorizmo aktas - žydų spaudimas britams, kad šie pa- 
klustų jūsų reikalavimams. Žydai siekė, kad britai ir arabai 
išsinešdintų iš Palestinos, ir naudojo bet kokią taktiką. Kaip ir 
palestiniečiai ištisus dešimtmečius. 

Dikson papurtė galvą. 

— Man net bloga klausytis tokių nesąmonių, - pasakė ji. 
Nakba yra išgalvota. 1940-aisiais arabai patys bėgo iš Pales- 
tinos, nes buvo mirtinai išsigandę. Pirmiausia paniką sukėlė 
turtingieji; likusieji pasitraukė, kai to paprašė arabų lyderiai. 
Jie nuoširdžiai tikėjo, kad mes būsime sutriuškinti per porą 
savaičių. Todėl daugelis toli nenukeliavo - apsistojo gretimo- 
se arabų valstybėse. Ir niekas - tu taip pat - niekada neužsi- 
minė apie žydus, kurie buvo išstumti iš tų arabų valstybių. 
Visiems nusispjaut: „Na, ir kas? Kam jie rūpi?“ Užtat kokie 
vargšai arabai! Kokia tragedija! 

— Atimk iš Žmogaus namus ir Žemę ir jis kausis su tavimi 
iki paskutinio atodūsio, - pasakė Stefani. 

— Mes nieko neatėmėme. Mes pirkome žemę - didžioji da- 
lis buvo krūmokšniais apaugę kemsynai, kurių niekam nerei- 
kėjo. Be to, aštuoniasdešimt procentų tų tariamai išvytų arabų 
buvo valstiečiai, klajokliai arba beduinai. Tikrieji žemės savi- 
ninkai — to pragaro kurstytojai - gyveno Beirute, Kaire arba 
Londone. 

Stefani girdėjo tai ne kartą. 

— Izraelio ideologija niekada nesikeičia. 

— Viskas, ką arabai turėjo padaryti, - sutikti su Jungtinių 
Tautų rezoliucija, kurioje buvo kalbama apie dvi valstybes — 
vieną arabų, kitą žydų, - prapliupo Dikson. - Visi būtų buvę 
patenkinti. Tačiau jie atsisakė. Ne, ir viskas. Jokių kompro- 
misų. Repatriacija visada buvo ir tebėra pagrindinė derybų 
sąlyga, bet tai niekada neįvyks. Vienintelė tikrovė yra Izrae- 
lio valstybė, kuri niekada neišnyks! Mane vimdo, kaip visas 
pasaulis gailisi arabų! Jie gyvena stovyklose kaip pabėgėliai 
tik dėl to, kad jų lyderiai taip nori. Jeigu jiems nepatiktų toks 
gyvenimas, darytų ką nors! Bet ne, geriau jau gyvens specia- 
liose zonose, stovyklose, kad tik pasaulis degtų iš gėdos dėl 
to, ką padarė 1948-aisiais! Niekas, netgi Jungtinės Valstijos, jų 
nepamoko. 

— Dabar, Hetera, man rūpi tik Kotono Malouno sūnus ir 
Džordžas Hadadas. 

— Baltiesiems rūmams taip pat. Mūsų žmonės buvo infor- 
muoti, kad kišiesi į Hadado bylą. Laris Deilis sakė, kad esi 
rakštis subinėj. 

— Taip jam ir reikia. 

— Tel Avivas nenori, kad kas nors trukdytų. 

Stefani apgailestavo dėl savo sprendimo pasikalbėti su 
Dikson. Tačiau paklausė: 

— Tai kas ten tokio svarbaus? Pasakyk, ir aš galbūt pasi- 
trauksiu. 

Dikson tyliai sukikeno. 

— Gudrutė. Taip ir patikėsime. 

— Maniau, tu man ką nors papasakosi. - Stefani vylėsi, kad 
jųdviejų draugystė šį tą reiškia. 

Dikson apsižvalgė. Alėjoje vaikštinėjo žmonės džiaugda- 
miesi saulėta diena. 

— Šį kartą tai rimta, Stefani. 

— Kaip rimta? 

Viena Dikson ranka nuslydo už nugaros ir netrukus pasi- 
rodė su ginklu. 

- Štai taip rimta. 


XXV SKYRIUS 


————————————— 


LONDONAS 


IšvyDĘS GINKLĄ HADADO RANKOJE Malounas suprato, kad jo 
senasis draugas pasiryžęs žengti paskutinį žingsnį. Daugiau 
jokių slėpynių. Metas atsakyti už praeitį. 

Hadadas šovė pirmas. Kulka įsmigo Ievai į krūtinę. Ši su- 
sverdėjusi krito ant grindų. Iš žaizdos ėmė plūsti kraujas. 

Adomas paleido atsakomąjį šūvį. Hadadas garsiai suriko — 
kulka perskrodė jį kiaurai. Sieną su žemėlapiais už jo nugaros 
išmargino tamsiai raudonos kraujo dėmės. 

Hadadas pravėrė burną ir be garso krito ant grindų. 

Pamela veriamai sukliko. 

Atrodė, kambaryje staiga neliko kuo kvėpuoti. Malounas 
pajuto, kaip širdį užliejo įtūžis. 

Jis pasisuko į Adomą. Šis lėtai nuleido ginklą. 

— Aš atėjau nužudyti jį, - be jokios išraiškos balse pasakė 
Adomas. - Mano vyriausybei tu nekeli jokių rūpesčių, Ma- 
lounai, nors ir vedžiojai mus už nosies. Bet toks buvo tavo 
darbas. Mes tavęs neliesime. 

— Kaip kilnu. 

— Aš ne žmogžudys. Tik samdomas žudikas. 

— Ką darysi su ja? - parodęs į tysantį Ievos kūną paklausė 
Malounas. 

— Nieko. Taip pat, kaip ir tu nieko nebedarysi su juo. Už 
klaidas reikia mokėti. 

Malounas nieko nebepasakė. Jis vos tvardėsi apimtas siau- 
bo ir skausmo. Tikriausiai kas nors girdėjo šūvius ir iškvietė 
policiją. 

Izraelietis apsisuko ir išbėgo. Buvo girdėti, kaip laiptais 
aidi jo Žingsniai. 

Sustingusi ir negalėdama patikėti Pamela žvelgė į Hadado 
kūną. Senio burna tebebuvo praverta. Jo paskutinio nebylaus 
protesto išraiška. 

Malounas ir Pamela tylėdami pažvelgė vienas į kitą. Ma- 
lounas galėjo suprasti izraelietį. Jis iš tikrųjų buvo valstybės 
samdomas žudikas. Valstybės, kuri dalija mirties nuospren- 
džius. Tačiau tas šunsnukis vis tiek - žmogžudys. 

Džordžas Hadadas buvo negyvas. 

Ir už tai kai kas turės sumokėti. 

Malouną apėmė negeros mintys. Suklupęs jis pakėlė Ha- 
dado ginklą, atsistojo ir neatsigręždamas pasuko prie durų. 

— Lik čia, - pasakė Pamelai. 

— Ką tu ketini daryti? 

— Nužudysiu tą kalės vaiką. 


X 


IšvypusI GINKLĄ HETEROS RANKOJE Stefani greičiau suglumo, 
nei išsigando. 

— Matau, Hetera, taisyklės tikrai pasikeitė. Maniau, mu- 
dvi - sąjungininkės. 

— Tai įdomiausia Jungtinių Valstijų ir Izraelio santykių da- 
lis, - šyptelėjo Hetera. - Kartais labai sunku pasakyti, kurioje 
pusėje esame. 

— Akivaizdu, kad pajutai veiksmų laisvę, kai Baltieji rūmai 
pakvietė. 

— Visada smagu, kai amerikiečiai konfliktuoja tarpusavyje. 

— Hadadas reikalingas pačiam Lariui Deiliui. Jis su niekuo 
nesidalys. Tikiuosi, supranti? Tai mėginimas gaišinti jūsų lai- 
ką, kol mūsų agentai jį suras. 

— Sėkmės. Kur slepiasi senis, žino tik Malounas ir mes. 

Stefani tai ėmė nebepatikti. Reikėjo kuo greičiau baigti po- 
kalbį. Sėdėdama ji laikė dešiniąją ranką ant kojos, pirštų ga- 
liukus uždėjusi ant radijo bangomis veikiančio reguliatoriaus, 
paslėpto po laisvo kirpimo kelnėmis. 

— Pažiūrėsim, gal Jungtinių Valstijų žvalgyba turi informa- 
cijos šaltinį jūsų organizacijoje, - pasakė ji. 

— Operacija rengiama vietoje, taigi nemanau, kad informa- 
cija nutekės, - atkirto Hetera. - Šiuo metu Hadadas tikriausiai 
jau nebegyvas, nes mūsų agentai buvo pasiųsti prieš keletą 
valandų. 

Dešiniąją ranką tebelaikydama ant kojos, Stefani kairiąja 
parodė į Heteros ginklą. 

— Gal pasakysi, kam šis spektaklis? - paklausė ji. 

— Tu tapai problema savo vyriausybei, - atsakė Dikson. 

— Dieve! O mano atsistatydinimo nepakaks? 

— Jau nebe. Tu buvai įspėta laikytis atokiau, bet sukėlei ant 
kojų visą organizaciją. Priešingai, nei tau buvo sakoma. 

— Laris Deilis nenurodinėja, ką man daryti! - pareiškė 
Stefani. 

— Užtat jo viršininkas nurodinėja. 

Staiga Stefani suvokė, kad šiuo metu nusitaikyta ne tik į ją, 
bet tikriausiai ir į Brentą Griną. Tiesa, generalinio prokuroro 
nužudymas sukeltų daugiau problemų nei jos pačios mirtis. 
Baltieji rūmai tikriausiai dar nepamiršo, kad per sekmadieni- 
nes ryto žinias lavonai nerodomi. Stefani ruošėsi slapta nu- 
spausti pavojaus mygtuką. 

— Esi čia, kad atliktum juodą Deilio darbą? - paklausė ji. 

— Tarkime, mūsų tikslai sutampa. Be to, mums patinka, kai 
Baltieji rūmai lieka skolingi. 

— Ketini nušauti mane tiesiog čia? 

— Nebūtinai. Turiu pagalbininkų, kurie mielai tai padarys. 

— Tavo žmonės? 

Hetera palingavo galvą. 

— Įdomiausia, Stefani, kad tau pavyko padaryti tai, ko po- 
litikai nesugebėjo ištisus šimtmečius. Žydai ir arabai pagaliau 
ėmė bendradarbiauti. Arabai šį sykį su mumis išvien. Paaiš- 
kėjo, kad mus sieja bendras tikslas, tad trumpam pamiršome 
nesutarimus, — Dikson truktelėjo pečiais. - Bet tik šįkart. 

- Ir ta proga izraelietė nužudys amerikietę. 

Dikson sugriežė dantimis. 

— Matai, kaip puiku? Vieni randa problemą, kiti ją pašalina. 
Visi laimi. 

- Išskyrus mane. 

- Žinai taisykles. Šiandien turi draugą, o rytoj jis gali tapti 
mirtinu priešu. Ir atvirkščiai. Izraelis šiame pasaulyje turi ke- 
letą draugų, bet priešų - kur kas daugiau. Todėl darome tai, 
ką privalome daryti. 

Pirmą kartą Stefani atsidūrė priešais ginklą, kai kartu su 
Malounu ieškojo Tamplierių ordino. Tada jai teko regėti mirtį 
iš arti. Laimė, šį kartą ji pasistengė užbėgti įvykiams už akių. 

— Na, tuomet daryk tai, ką privalai daryti, - paragino ji 
Heterą. 

Tai sakydama dešinės rankos rodomuoju pirštu nuspaudė 
mygtuką. Jos agentai turėjo atskubėti į pagalbą greičiau nei 
per minutę. 

Ji privalėjo laimėti laiko. 

Staiga Heteros akys plačiai atsimerkė, galva loštelėjo atgal, 
o kūnas suglebo. 

Jos ginklas bumbtelėjo į žolę. 

Stefani sugriebė virstančią Dikson. Žvilgsnis nukrypo į 
Heteros kaklą. Jame styrojo nedidelė strėlė. Stefani tokią jau 
kartą yra regėjusi. 

Ji lėtai pasisuko. 

Už kelių žingsnių nuo suolelio stovėjo moteris. Aukšta, 
tamsaus gymio, ilgais juodais plaukais. Ji vilkėjo prabangų 
kašmyro megztinį ir mūvėjo aptemptus, liekną kūną dailiai 
išryškinančius džinsus. Kairėje rankoje ji laikė pneumatinį 
pistoletą. 

— Tu mane išgelbėjai, - tramdydama nuostabą pasakė 
Stefani. 
— Todėl ir atėjau, - nusišypsojo Kasiopėja Vit. 


X 


MALOUNAS PASILEIDO LAIPTAIS ŽEMYN. Nužudyti Adomą ne- 
bus lengva. Žudyti profesionalius žudikus niekada nebūna 
lengva. 

Bėgdamas iškart per dvi laiptų pakopas Malounas pati- 
krino ginklo dėtuvę. Liko septynios kulkos. Jis privalo būti 
atsargus. Izraelietis greičiausiai žino, kad bus sekamas. Prieš 
išnykdamas jis, matyt, tyčia nepasiėmė Hadado ginklo. Pro- 
fesionalai taip nesielgia. Profesinio etiketo šįkart buvo ma- 
žiausiai paisoma. Samdytiems žudikams jis turbūt išvis nė 
motais. Jie lyg pagalbinis personalas tėra siunčiami tvarkyti 
nešvariausių, nemaloniausių darbų. Apsivalymas nuo liudi- 
ninkų buvo šių pareigų dalis. Tad kodėl Adomas to nepada- 
rė? Provokavo dvikovą? Amerikiečio agento, net ir išėjusio 
į atsargą, nužudymas neliktų be pasekmių. O jeigu agentas 
pultų pirmas? Tada būtų kitas reikalas. 

Atsidūręs pirmajame aukšte Malounas nustūmė svarsty- 
mus į šalį. Uždėjęs rodomąjį pirštą ant gaiduko buvo pasiren- 
gęs kovai. 

Vėl apėmė pažįstamas jausmas. Prieš keletą mėnesių su- 
vokė, kad tokia jo prigimtis. Prancūzijoje pagaliau susitaikė 
su mintimi, kad visada buvo ir bus kovotojas — net ir išėjęs į 
atsargą. Vakar Kronborge Pamela papriekaištavo, kad jis nuo- 
lat kažkur lėkdavo ir neturėdavo laiko pabūti su ja ir sūnumi. 
Malounas įsižeidė, nes tai buvo netiesa. Jis nenorėdavo lėkti, 
tačiau atrodydavo, kad jis vienintelis gali viską sutvarkyti. 

Iš tamsaus Hadado buto į lauką išėjusį Malouną apakino 
ryški rudeniškos saulės šviesa. Jis tyliai nusileido priebučio 
laiptais. Maždaug už penkiolikos metrų šaligatviu žingsniavo 
Adomas. 

Malounas nusekė paskui. 

Abiejose siauros gatvės pusėse stovėjo išrikiuoti automobi- 
liai. Iš netoli esančios judrios gatvės sklido transporto priemo- 
nių keliamas ūžesys. Kitoje gatvės pusėje vaikščiojo žmonės. 

Aiškintis su Adomu nėra kada. 

Jis ramiai ištiesė ginklą. 

Staiga Adomas atsisuko. 

Malounas puolė ant Žemės. 

Kulka prazvimbė visai šalia ir įsmigo į vieną iš automo- 
bilių. Jis susigūžė ir šovė į Adomo pusę. Tuo metu izraelietis 
vikriai pasitraukė nuo šaligatvio ir pasislėpė už stovinčių au- 
tomobilių. 

Pasilenkęs Malounas žengtelėjo į gatvę ir įsmuko tarp 
dviejų automobilių. Pritūpęs pro automobilio langus dairėsi 
aukos. Adomas slėpėsi maždaug už dešimties automobilių. 
Gatve vaikštinėję žmonės pasklido kas kur. 

Tada Malounas išgirdo aimaną. 

Atsigręžęs išvydo Pamelą. Ši gulėjo ant laiptų Hadado 
namo prieangyje. 

Jos kairė ranka buvo kruvina. 


XXVI SKYRIUS 


VAŠINGTONAS 


STEFANI DŽIAUGĖSI Išvypus: KasiopĖją Vit. Paskutinį kartą su 
paslaptingąja maurų kilmės moterimi jai teko dirbti Prancuūzi- 
jos Pirėnuose - tada abi turėjo kitą užduotį. 

— Paguldyk ją ir dingstam, - pasakė Vit. 

Stefani pakilo nuo suoliuko ir atrėmė Heteros Dikson gal- 
vą į medinę atkaltę. 

— Bus bjauri Žaizda, - tarė Vit. 

— Man nerūpi. Ji ketino mane nužudyti. Pasakyk, kodėl tu čia? 

— Henrikas pamanė, kad tau tikriausiai prireiks pagalbos. 
Jam nepatiko informacija, kurią jis gavo iš savo žmonių Va- 
šingtone. Buvau netoliese, Niujorke, ir jis paprašė tau padėti. 

— Kaip tu mane suradai? 

— Nebuvo labai sunku, - atsakė Vit. 

Pirmą kartą Stefani savo kailiu patyrė, kokie vertingi gali 
būti slaptieji Torvaldseno ryšiai. 

— Primink man, kad pasveikinčiau jį Kalėdų proga. 

Kasiopėja nusišypsojo. 

— Jam patiks. 

tefani mostelėjo ranka į Dikson. 
— Velniškai nusivyliau. Maniau, kad ji mano draugė. 

— Mūsų darbe sunku rasti draugų, - atsakė Kasiopėja. 

— Kotonas turi didelių bėdų. 

— Henrikas irgi taip mano. Jis tikėjosi, kad tu galėsi jam 
padėti. 

— Deja, šiuo metu aš pati esu taikinys, - atsakė Stefani. 

- Ir dėl to mums liko dar viena problema. 

Stefani nepatiko Kasiopėjos žodžiai. 

— Panelė Dikson čia atėjo ne viena, - paaiškino Kasiopėja ir 
mostelėjo į Vašingtono paminklą. - Už tos kalvelės automobi- 
lyje laukia du Žmonės. Ne izraeliečiai. 

— Arabai. 

— Atspėjai. Kaip tu sugebėjai visus užknisti? 

Tuo metu nuo kalvelės pusės jųdviejų link ėmė artintis du 
vyrai. 

— Nėra kada aiškinti, - greitai pasakė Stefani. - Bėgam! 

Ir jos pasileido į kitą pusę. Persekiotojai buvo vos už pen- 
kiasdešimties metrų nuo jų. Juokingas atstumas, jei jie sugal- 
votų šauti. 

— Tikiuosi, esi pasiruošusi tokiam atvejui? - paklausė 
Stefani. 

— Ne visai. Bet ką nors sugalvosiu. 


* 


MALOUNAS IŠKART PAMIRŠO ADOMĄ ir, palikęs savo saugią prie- 
bėgą už automobilio, ėmė ropoti kraujuojančios Pamelos link. 
Jo drabužiai aplipo gatvės dulkėmis. Trumpam grįžtelėjęs dar 
spėjo pastebėti, kaip izraelietis nuskuodė tolyn gatve. 

— Kas tau? - paklausė Kotonas. 

Pamelos veidą iškreipė skausmas, dešine ranka ji spaudė 
sužeistą kairį petį. 

— Skauda, - silpnu balsu pasiskundė ji. 

— Parodyk. 

Pamela papurtė galvą. 

— Kai užspaudžiu... mažiau skauda. 

Jis pamėgino patraukti jos ranką nuo sužeisto peties. Pa- 
melos akys išsiplėtė iš skausmo ir įsiūčio. 

— Nelįsk! 

— Aš noriu pažiūrėti. 

Nereikėjo nė sakyti, ką abu pagalvojo. Kodėl ji nepakluso ir 
neliko viršuje? 

Vis dėlto Pamela leidosi įkalbama ir patraukė kruvinus 
pirštus. Malouno įtarimas pasitvirtino: kulka tik nudrėskė 
odą. Žaizda negili. Rimtesnio sužeidimo požymiai būtų kito- 
kie. Dabar išgąsčio daugiau nei pavojaus. 

— Tik nudrėskė odą, - pasakė Malounas. 

Pamela dar kartą apčiuopė žaizdą. 

— Dėkinga už diagnozę. 

— Turiu šiokios tokios patirties su šautinėmis žaizdomis. 

Po šių žodžių Pamelos žvilgsnis tapo švelnesnis. 

— Mums reikia dingti iš čia, - pasakė Kotonas. 

Jos veidą iškreipė skausmas. 

— Man bėga kraujas. 

— Neturime kitos išeities, - Malounas padėjo Pamelai atsi- 
stoti. 

— Velnias, Kotonai! 

— Suprantu, kad tau skauda. Bet jeigu būtum paklausiusi ir 
pasilikusi viršuje... 

Tolumoje pasigirdo sirenos. 

— Turime eiti, - dar kartą paragino Malounas, - bet pir- 
miausia reikia kai ką padaryti. 

Pamela atsitokėjo, pasiryžo elgtis ramiai ir nekelti rūpes- 
čių. Malounas nusivedė ją į namą. 

— Laikyk žaizdą užspaudusi, - mokė jis kildamas laiptais į 
Hadado butą. - Kraujavimas netrukus liausis, žaizda nėra gili. 

Sirenos buvo girdėti kur kas arčiau. 

— Ką čia darysime? — paklausė Pamela, kai jie pasiekė vir- 
šutinę laiptų aikštelę. 

Malounas prisiminė, ką pasakė Hadadas prieš susišaudy- 
mą. Tu išmokei mane daugelio svarbių dalykų. Aš puikiai prisimenu 

visus tavo pamokymus ir iki šiol griežtai jų laikiausi. Ypač dėl savi- 
saugos. Paslėpęs Hadadą Kotonas pamokė palestinietį susidėti 
ir laikyti svarbiausius daiktus po ranka, jei staiga tektų spruk- 
ti. Laikas išsiaiškinti, ar Hadadas laikėsi taisyklės. 

Jie įžengė į butą. 

— Eik į virtuvę ir susirask rankšluostį, - paliepė Kotonas. — 
Aš kai ką išsiaiškinsiu. 

Jiedu turėjo dvi tris minutes. 

Kotonas nuskubėjo į miegamąjį. Ankšta patalpa buvo neką 
didesnė už jo paties kambarį Kopenhagoje. Ant grindų netvar- 
kingai sukrautos knygų rietuvės, lova nepaklota, naktiniai ir 
tualetinis staliukai nukrauti daiktais daikteliais kaip blusų 
turguje. Ant sienų - dar keletas žemėlapių. Izraelis anksčiau 
ir dabar. Nėra kada apžiūrinėti. 

Jis priklupo prie lovos tikėdamasis, kad nuojauta jo neap- 
gauna. 

Hadadas skambino į Vidurio Rytus puikiai žinodamas, 
kad pasekmės bus neišvengiamos. Akistatoje su priešu jis ne- 
sistengė gintis, atvirkščiai, puolė pirmas, žinodamas, kad pra- 
laimės. Kaip jis pasakė? Aš žinojau, kad tu atvyksi. Po velnių! 
Hadadas neturėjo aukoti savo gyvybės. Matyt, mintys apie 
kadaise nužudytą žmogų bei kaltės jausmas niekada nedavė 
jam ramybės. 

Padariau tai dėl Sergėtojo, kurį nušoviau. Buvau jam skolingas. 

Malounas galėjo tai suprasti. 

Giliau kyštelėjęs ranką po lova jis kažką užčiuopė. Su- 
griebęs ištraukė odinį krepšį ir greitai atlaisvino jo dirželius. 
Viduje buvo knyga, trys sąsiuviniai ir keturi sulankstyti že- 
mėlapiai. Iš visų daiktų, pasklidusių po visą butą, svarbiausi, 
matyt, yra šie. 

Laikas dingti. 

Jis nuskubėjo į svetainę. Iš virtuvės pasirodė Pamela, pri- 
spaudusi rankšluostį prie žaizdos. 

— Kotonai? 

Jos balse jis išgirdo ir klausimą, ir nuostabą. 

— Ne dabar, - nutraukė jis. 

Tvirtai laikydamas knygų krepšį Malounas stumtelėjo 
Pamelą link durų. Nuo vienos kėdės atkaltės spėjo pagriebti 
šaliką. 

Jie ėmė greitai leistis laiptais žemyn. 

— Dar kraujuoja? - paklausė Malounas lauke. 

— Išgyvensiu, - atsakė ši. - Kotonai? 

Dabar sirenos buvo girdėti vos už kvartalo. Malounas ap- 
gaubė šaliku Pamelos pečius stengdamasis paslėpti žaizdą. 

Jie stengėsi žingsniuoti lyg atsitiktiniai praeiviai. 

— Laikyk rankšluostį prispaustą prie rankos, - pamokė jis. 

Dar šimtas metrų ir jiedu įžengė į pagrindinę gatvę. Čia 
įsiliejo į nepažįstamų veidų jūrą ir stengėsi atsispirti pagundai 
spartinti žingsnį. 

Palūkėjęs Malounas atsigręžė. 

Kvartalo gale sublyksėję automobilių švyturėliai sustojo 
prie Hadado namo. 

— Kotonai? 

— Žinau. Dingstam. 

Malounas žinojo, ko norėjo paklausti Pamela. Grįžęs į Ha- 
dado butą jis irgi tai pastebėjo. Kraujo ant sienų nebebuvo. Ir 
ant grindų. Ir jokio mirties tvaiko. 

Ievos ir Džordžo Hadado kūnai buvo dingę. 


XXVII SKYRIUS 


REINO SLĖNIS, VOKIETIJA 
17:15 


SABRĖ ŽVELGĖ Į AUKŠTUS PYLIMUS abipus upės krantų. Slėnyje 
tarp stačių šlaitų buvo siauras tarpeklis. Kur tik akys užma- 
to — tankūs lapuočių miškai su šen bei ten įsiterpusiais retais 
krūmokšniais ir vynuogynais. Ant aukščiausių kalvų septin- 
tą šimtmetį skaičiavo Reinštaino, Zuneko ir Pfalco tvirtovės. 
Atsargiai darydamas klastingą posūkį ties Lorelei uola, į ku- 
rią atsitrenkę kadaise nuskęsdavo srovės nešami laivai, Sabrė 
metė žvilgsnį į rytinį upės krantą, kuriame ant apvalaus kalno 
stūksojo Katės pilis. Tolėliau - prieš porą šimtmečių iš geltono 
tinis Sabrės kelionės tikslas išniro dar po kelių minučių. 

Marksburgo kontūrų neįmanoma nepažinti. 

Sabrė išvyko iš Rotenburgo prieš dvi valandas ir leidosi 
greitkeliu į šiaurę, laikydamasis pastovaus maždaug šimto 
keturiasdešimties kilometrų per valandą greičio. Buvo pri- 
verstas užgaišti tik Frankfurto priemiestyje dėl prasidėjusios 
popietinės spusties. Nuo šios vietos šiaurės kryptimi į Kelną 
Sabrė galėjo rinktis vieną iš dviejų: greitkelį A60 arba važiuoti 
palei Reiną dvipusiu vingiuotu N9-uoju. Pasvarstęs nuspren- 

dė iš pradžių važiuoti palei upę, paskui pasukti į greitkelį. 
Taigi riedėdamas iš senojo Reino slėnio įdėmiai sekė nuoro- 
das į A60. 

Išvydęs greitkelio įvažos nuorodą Sabrė suktelėjo vairą. 
Pamažu didindamas išsinuomoto BMW apsukas persirikiavo 
į kairiąją juostą. Vietovaizdis abiejose greitkelio pusėse buvo 
toks pat: kalvos, miškai ir ganyklos. 

Sabrė žvilgtelėjo pro galinio vaizdo veidrodėlį. 

Jo „uodega“, sidabro spalvos mersedesas, vis dar sekė paskui. 

Laikydamasis pagarbaus atstumo ir visą laiką praleisda- 
mas priekin bent tris kitus automobilius mersedesas galėjo 
likti nepastebėtas. Tačiau Sabrė tikėjosi, kad bus sekamas, ir 
persekiotojai jo nenuvylė — važiavo iš paskos nuo pat Roten- 
burgo. Jis svarstė, ar kūnas Baumneisterhaus jau surastas. Jonos 
nužudymas gal netgi apsaugojo izraeliečius nuo nemalonu- 
mų - Vidurio Rytams išdavystės kainuodavo skausmingai 
brangiai, - tačiau žydai neteko galimybės iškvosti išdaviką, ir 
tai tikriausiai apkartino jiems nuotaiką. 

Lėkti Vokietijos greitkeliais Sabrei buvo vienas malonumas: 
trys plačios juostos, nedaug posūkių ir šalutinių kelių. Idea- 
lu, greita, patogu. Informacijos skydelis skelbė, kad iki Kelno 
liko aštuoniasdešimt du kilometrai. Sabrė žinojo, kurioje vie- 
toje dabar esąs. Koblenco pietuose, penkiolika kilometrų ryti- 
ne Reino pakrante, netrukus pasirodys Mozelio upės vingis. 

Sabrė persirikiavo į kitą greitkelio juostą. 

Tolumoje už sidabrinio mersedeso jis išvydo keturis auto- 
mobilius. 

Pačiu laiku. 

Devynerius metus Sabrė ieškojo garsiosios Aleksandrijos 
bibliotekos ir darė tai dėl Mėlynojo Krėslo. Senis buvo tiesiog 
apsėstas minties apie ją, ir Sabrė iš pradžių manė, kad jam 
viso labo pasimaišęs protas. Tačiau kuo daugiau domėjosi, 
tuo aiškiau suvokė, kad senio mintis nėra jau tokia kvaila. Sa- 
brė pamažu ėmė tikėti, kad iš tikrųjų galima kai ką rasti. IZ- 
raeliečiai ne juokais susirūpinę. Alfredas Hermanas apsėstas. 

Sabrė sužinojo daug svarbaus. Tad atėjo laikas tomis žiniomis 
pasinaudoti. 

Savo labui. 

Prieš keletą mėnesių Sabrė pagalvojo, kad tai jam galėtų 
būti puiki proga. Jis tik vylėsi, kad Kotonas Malounas bus pa- 
kankamai sumanus ir susidoros su staigmenomis, kurias jam 
pateiks izraeliečiai Londone. Jie veikdavo greitai. Kaip visada. 
Bet Sabrė jau spėjo įsitikinti, kad Malounas, net ir atsisveikinęs 
su tarnyba, tebebuvo puikios formos. Jis tikrai susitvarkys. 

Priešais pasirodė aukštas viadukas. 

Pirmasis iš keturių sedanų aplenkė sidabrinį mersedesą, 
persirikiavo į kitą juostą ir staigiai užlindo priešais. 

Kiti du važiuodami kairiąja juosta tuoj pat susigretino su 
mersedesu. 

Ketvirtas laikėsi visiškai arti galinio buferio. 

Netrukus visi dideliu greičiu užlėkė ant tilto. 

Jis tęsėsi maždaug aštuonis šimtus metrų ir buvo šimto 
dvidešimties metrų aukščio. Apačioje į rytus vingiavo Moze- 
lio upė. Pervažiavęs pusę tilto, kaip buvo liepęs Sabrė, pirmojo 
automobilio vairuotojas nuspaudė stabdžius. Reaguodamas 
mersedeso vairuotojas suskubo padaryti tą patį. 

Tą akimirką du šalia važiavę automobiliai trenkėsi į vai- 
ruotojo pusę, o galinis taranavo mersedeso buferį. Nuo smū- 
gių automobilis metėsi į dešinę, prasprūdo pro tilto turėklus 
ir pakilo į orą. 

Sabrė mėgino įsivaizduoti, kas vyko toliau. 

Sukimosi momento jėga prispaus keleivius prie sėdynių. 
Jie tikriausiai grabinėsis stengdamiesi atlaisvinti saugos dir- 
žus, tačiau nesėkmingai. O jeigu ir pavyktų, kur jie pabėgs? 
Krytis iš daugiau kaip šimto metrų aukščio tetruks keletą 
sekundžių, automobilio važiuoklės kirtis į vandenį prilygs 
smūgiui į betoną. Likti gyvam neįmanoma. Ledinis vanduo 
užtvindys automobilio vidų ir greitai nugramzdins į drumzli- 
ną dugną, kuriuo upės srovė pamažu nuplukdys jį į dar srau- 
nesnį Reiną. 

Viskas. 

Sabrę aplenkė keturi automobiliai. Paskutiniojo vairuotojas 
pamojo, jis atsakė tuo pačiu. Tų vyrukų paslaugos, švelniai ta- 
riant, labai brangios, tačiau vertos kiekvieno sumokėto euro. 

Jis spaudė toliau šiaurės kryptimi į Kelną. 

Izraeliui prireiks kelių dienų, kol išsiaiškins, kas atsitiko. 
Lavonas Rotenburge ir lauko agentų grupės dingimas. Sabrė 
mąstė, ar jį kas nors pažino. Greičiausiai ne. Jei būtų pažinę, 
nebūtų fotografavę. Ne, jokios abejonės. Jo asmenybė nenu- 
statyta. 

Tegyvuoja sumaištis! Izraelyje ir netrukus - Austrijoje. 

Sabrei patiko ši mintis. 

Metas tą chaosą paversti tvarka. 


XXVIII SKYRIUS 


VAŠINGTONAS 


STEFANI BUVO ĮDOMU, KĄ SUMĄSTĖ JOS KOMPANIONĖ. Kasiopė- 
ja Vit buvo sumani, protinga ir labai drąsi. Moteris, gebanti 
išsisukti iš sunkiausios padėties, numatanti keletą žingsnių į 
priekį. Puikios savybės. 

— Kaip mes ištrūksime? — sparčiai žingsniuodama alėja pa- 
klausė Stefani. 

— Gal turi kokių minčių? 

Stefani jų turėjo, tačiau tik pasakė: 

— Tai tu Žinai, kaip atsirasti iš niekur. 

Kasiopėja šyptelėjo. 

— Tam ypatingų gabumų nereikia. 

— Mus veja į spąstus. Maniau, kad žinosi. 

Priekyje, vakarinėje alėjos dalyje, dunksojo Linkolno me- 
morialas. Sukti į pietus nebuvo kaip - kelią užtvėrė Atspindžių 
tvenkinys. Šiaurėje aukšti medžiai juosė pagrindinę gatvę. 

— Priešingai nei judu su Henriku manote, aš nesu bejėgė. 
Konstitucijos aveniu laukia du mano agentai. Kai tu pasiro- 
dei, buvau ką tik nuspaudusi pavojaus mygtuką. 

— Tada turiu tau blogų žinių. Jie abu pasišalino. 

— Kaipgi? — nustebo Stefani. 

— Kai tik prisėdai ant suolelio su Dikson. Jie nuvažiavo. 

Alėja baigėsi Linkolno memorialo papėdėje. Stefani atsi- 
gręžė. Persekiotojai sustojo. 

— Atrodo, atsidūrėme ten, kur jiems ir reikėjo, - pasakė ji. 

Iš Nepriklausomybės prospekto jų link važiavo taksi auto- 
mobilis. 

— Pačiu laiku, - modama juoda nosinaite pasakė Kasiopėja. 

Automobilis sustojo, ir abi moterys greitai sulipo vidun. 

— Skambinau prieš keletą minučių, - užtrenkdama galines 
dureles paaiškino Kasiopėja ir kreipėsi į vairuotoją. - Pasiva- 
žinėkime, mes pasakysime, kur norėsime išlipti. 

Taksi pajudėjo. 

Įkišusi ranką į kišenę Stefani susirado mobilųjį telefoną ir 
paskambino vienam ją pridengti turėjusių agentų. Netrukus 
abu išgirs, kad yra atleidžiami. 

— Gal paaiškinsi, kodėl mane palikote? - paklausė ji, kai tas 
atsiliepė. 

— Mums buvo liepta pasitraukti, - išgirdo atsakymą. 

— Aš esu jūsų viršininkė. Kas keičia mano įsakymus? 

— Jūsų viršininkas. 

Neįtikėtina! 

— Kuris? 

— Generalinis prokuroras. Pats Brentas Grinas atvažiavo ir 
liepė pasitraukti. 


* 


MALOUNAS NUMETĖ DžoRDžŽO HADADO KNYGŲ KREPŠĮ ant lovos. 
Jiedu su Pamela apsistojo nedideliame viešbutyje netoli Haid 
parko. Malounas tyčia pasirinko žmonių gausiai lankomą vie- 
tą, nes dirbdamas agentu išmoko taisyklę: niekur taip gerai 
nepasislėpsi kaip minioje. Be to, šalia buvo vaistinė. Jis nupir- 
ko marlės, antiseptikų ir tvarsčių. 

— Noriu sutvarstyti tavo petį, - pasakė jis Pamelai. 

— Ką tu kalbi? - nustebo ši. - Važiuojam į ligoninę. 

— Norėčiau, kad būtų taip paprasta. 

Jis atsisėdo ant lovos šalia jos. 

— Tai ir yra paprasta, - pareiškė Pamela. - Man reikia gy- 
dytojo. 

— Jeigu būtum pasilikusi viršuje, kaip liepiau, išvis nieko 
nebūtų atsitikę. 

— Maniau, kad tau reikia pagalbos. Tu ruošeisi nužudyti tą 
žmogų. 

— Tu tikrai nieko nesupranti, Pam? Tau maža Džordžo mir- 
ties?! Tie šunsnukiai niekada nejuokauja! Jie žudo tą pačią mi- 
nutę, kai pamato auką. 

— Aš tik norėjau padėti, - tyliai pakartojo Pamela. 

Ir jos akyse Kotonas pamatė tai, ko neregėjo jau daugelį 
metų. Nuoširdumą, iškart priminusį tai, ko jis nenorėjo prisi- 
minti. O ir ji vargu ar norėtų atsakyti. 

— Jei sužinos medikai, sužinos ir policija. Tai ir yra blo- 
giausia. - Išvargęs ir neramus Kotonas kelis kartus giliai 
įkvėpė. - Pam, šioje istorijoje yra daug žaidėjų. Izraeliečiai 
negrobė Gario... 

— Iš kur Žinai? — nutraukė jį Pamela. 

— Sakykime, nuojauta. Širdis man sako, kad ne jie tai 
padarė. 

— Bet jie nužudė tą seną Žmogų. 

— Nuo to aš ir buvau jį paslėpęs. 

— Jis pats jiems paskambino, Kotonai. Girdėjai, kaip sakė. 
Jis skambino Žinodamas, kad jie ateis. 

— Džordžas Hadadas išpirko savo kaltę. Žudymas turi savo 
kainą. Šiandien Džordžas ją sumokėjo. - Mintys apie žuvusį 
draugą vėl ėmė graužti, ir jis pasistengė nukreipti kalbą. - Rei- 
kia sutvarkyti tą žaizdą. 

Nuėmęs šaliką nuo Pamelos pečių Kotonas pastebėjo, kad 
rankšluostis permirkęs krauju. 

— Vėl ėmė kraujuoti? 

Pamela linktelėjo. 

— Pakeliui į čia. 

Kotonas nuėmė tvarstį. 

— Kad ir kas vyksta, tai gana sudėtinga. Džordžas nužudy- 
tas dėl svarbios priežasties... 

— Jo kūnas dingo, Kotonai. Tos moters - taip pat. 

— Izraeliečiai greitai sutvarkė, - Kotonas rūpestingai ap- 
patvirtina mano žodžius, kad šiame žaidime daug žaidėjų. 
Mažiausiai du, o gal trys arba keturi. Izraeliui nebūdinga žu- 
dyti amerikiečių slaptųjų agentų. Bet tiems, kurie nužudė Li 
Diurantą, regis, tai buvo nė motais. Atrodo, jie šaukiasi bėdos. 
O to izraeliečiai niekada nedaro. 

Kotonas atsistojo ir nuėjo į vonios kambarį. Grįžęs atkimšo 
buteliuką su antiseptikais ir ištiesė Pamelai švarų rankšluostį. 

— Įsikąsk jį, - trumpai pasakė. 

Jos veide pasirodė nuostaba. 

— Kodėl? 

— Reikia išdezinfekuoti žaizdą ir aš nenoriu, kad kas nors 
išgirstų, kaip tu šauki. 

Pamela išpūtė akis. 

— Man skaudės? 

— Labiau, nei įsivaizduoji. 


X 


STEFANI IŠJUNGĖ MOBILŲJĮ TELEFONĄ. Pats Brentas Grinas atva- 
žiavo ir liepė pasitraukti. Ji buvo priblokšta. Tačiau per daugybę 
žvalgyboje praleistų metų išmoko susitvardyti ir neišsiduoti. 

Ji pasisuko į Kasiopėją ir ramiai pasakė: 

— Bijau, kad šiuo metu esi vienintelis žmogus, kuriuo galiu 
pasitikėti. 

— Bet atrodai nusivylusi. 

— Aš tavęs gerai nepažįstu, - atsakė Stefani. 

— Netiesa. Prancūzijoje turėjai progą mane pažinti. 

Kasiopėja teisi — ji buvo kruopščiai patikrinta. Stefani Žžino- 
jo, kad tamsaus gymio gražuolė yra gimusi Barselonoje prieš 

trisdešimt septynerius metus. Pusiau musulmonė, tačiau ne- 
praktikuojanti, įgijusi inžinerijos mokslų ir viduramžių istori- 
jos magistro laipsnius. Kasiopėja buvo vienintelė tarptautinio 
milijoninės vertės įmonių konglomerato su būstine Paryžiuje 
akcininkė ir savininkė. Kompaniją įkūrė jos tėvas mauras, o ji 
paveldėjo kontrolinį akcijų paketą, tačiau kasdienės kompani- 
jos veiklos turėjo mažai. Kasiopėja taip pat vadovavo vienam 
Olandijos fondui, prisidedančiam prie Jungtinių Tautų AIDS 
programos bei paramos badaujančioms Afrikos šalims. Stefa- 
ni žinojo, kad Kasiopėja Vit yra ryžtinga ir valdo ginklą tiksliai 
kaip patyręs snaiperis. Kadaise Kasiopėja buvo susidėjusi su 
tuometiniu Stefani vyru ir Žinojo apie šios asmeninį gyvenimą 
daugiau, nei pati Stefani būtų norėjusi. Tačiau ji pasitikėjo ta 
moterimi. Besąlygiškai. Pasiųsdamas ją čia, Torvaldsenas nė 
kiek neapsiriko. 

— Turiu rimtą bėdą, - pasakė Stefani. 

— Tai mes jau žinome. 

— O Kotonui gresia pavojus. Man būtinai reikia su juo su- 
sisiekti. 

— Henrikas taip pat neturi iš jo žinių. Malounas sakė, pa- 
skambins, kai tik galės. O tu jį geriausiai pažįsti. 

— Kaip Garis? 

— Kaip ir tėvas. Tvirtas. Pas Henriką jam niekas negresia. 

— O kur Pamela? 

— Pakeliui į Džordžiją. Išskrido su Malounu į Londoną, 0 iš 
ten - namo. 

— Izraelio Žmonės taip pat Londone. Samdyti žudikai. 

— Kotonas - tvirtas vaikinas. Susitvarkys. Dabar turime iš- 
spręsti tavo problemą. 

Stefani kaip tik mąstė apie tai. Pats Brentas Grinas atvažia- 
vo ir liepė pasitraukti. Tai galbūt paaiškina, kodėl šiandien prie 
Kapitolijaus nebuvo matyti policininkų. Paprastai jų visur pil- 
na. Pažvelgusi pro taksi langą Stefani pamatė, kad jos viešbu- 
tis Diuponto Žiede jau nebetoli. 

— Reikia įsitikinti, kad mūsų niekas neseka, - pasakė ji. 

— Geriausia dingti per „Metro“ stotį, - pasiūlė Kasiopėja. 

Stefani linktelėjo. 

— Kur vykstame? - paklausė Vit. 

Stefani akimis parodė į Kasiopėjos švarką, po kuriuo pūp- 
sojo ginklas. 

— Dar daug liko migdomųjų strėlyčių? 

— Daugybė. 

— Tada tiksliai žinau, kur. 


XXIX SKYRIUS 


LONDONAS 
7:30 


MALOUNAS ŽIŪRĖJO Į MIEGANČIĄ PAM. Jis sėdėjo susmukęs 
krėsle prie lango, ant kelių pasidėjęs Džordžo Hadado kny- 
gų krepšį. Jis buvo teisus dėl antiseptikų: Pamela stipriai įsi- 
kando rankšluostį, kol jis valė žaizdą. Akys pritvinko ašarų, 
tačiau ji neišleido nė garselio. Norėdamas paguosti Kotonas 
viešbučio krautuvėlėje nupirko jai marškinėlius. 

Kotonas jautėsi pavargęs, tačiau jo agento nervai, kaip jis 
pats sakydavo, pripildė raumenis energijos. Jis prisiminė lai- 
kus, kai ištisas dienas būdavo nevalgęs ir jėgas palaikydavo 
tik adrenalinas, išlikimo instinktas bei siekis įvykdyti užduo- 
tį. Jis buvo bepradedąs manyti, kad tai —jau praeitis. Kad dau- 
giau niekada nebeteks to patirti. 

Tačiau praeitis sugrįžo. 

Jis vėl atsidūrė kovos lauke. 

Pastarosios kelios valandos virto siaubingu košmaru, ta- 
čiau įvykiai buvo tikri. Jo draugas Džordžas Hadadas buvo 
nušautas tiesiog jo akyse. Akivaizdu, tie žmonės kažko siekia. 
Tai galėtų būti ir ne Malouno reikalas. Tačiau jie pagrobė jo 
sūnų ir susprogdino jo knygyną. Vadinasi, tai asmeniška. 

Jis liko skolingas. 

Kaip ir Hadadas, jis ketina grąžinti skolą. 

Tačiau reikėjo kai ką sužinoti. 

Prieš mirtį Hadadas kalbėjo labai mįslingai — ir prieš pasi- 
rodant izraeliečiams, ir vėliau. Blogiausia, kad jis taip ir ne- 
spėjo išdėstyti, ką išsiaiškino prieš daugelį metų ir kodėl Izra- 
elis siekė jį nužudyti. Tikėdamasis, kad ant kelių gulinčiame 
knygų krepšyje ras atsakymus, Malounas atrišo dirželius ir 
išsitraukė knygą, tris sąsiuvinius bei keturis žemėlapius. 

Knyga buvo išleista aštuonioliktajame amžiuje, viršeliai 
aptraukti plona lyg saulėje išdžiovinta oda. Raidės buvo ne- 
įskaitomos, todėl Malounas atsargiai atsivertė knygą ir per- 
skaitė antraštinį puslapį. 

Didvyrio kelionė. Papasakota Eusebijaus Jeronimo Sofronijaus. 

Akimis greitai perbėgo kelis puslapius. 

Pasakojimas užrašytas maždaug prieš du šimtus metų pa- 
prasta ir neįmantria kalba. Malounas svarstė, kuo šis pasako- 
jimas gali būti reikšmingas. Paaiškinimą tikėjosi rasti sąsiuvi- 
niuose. 

Jis pervertė kiekvieną jų. 

Pažino smulkią Hadado rašyseną anglų kalba ir ėmė skaityti. 


„„„Sergėtojo paliktos mįslės sukėlė rūpesčių. Galvosūkis sudė- 
tingas. Bijau, kad buvau kvailys. Bet ne pirmas toks. Tomas 
Beinbridžas taip pat buvo kvailys. Aštuonioliktojo amžiaus 
pabaigoje jis tapo dar vienu bibliotekos Pakviestuoju ir iš- 
sprendė galvosūkį. Būtina kvietimo sąlyga — vizitas turėjo 
amžiams likti paslaptis. Sergėtojai saugojo slaptavietę du 
tūkstančius metų ne tam, kad kuris nors Pakviestasis ją iš- 
duotų. Tačiau Beinbridžas sulaužė šią taisyklę ir aprašė tai, 
ką regėjo. Siekdamas nuslėpti savo poelgį, pateikė šią isto- 
riją kaip išgalvotą ir pavadino gana paprastai: „Didvyrio 
kelionė“. Knyga buvo išleista nedideliu tiražu ir didesnio 
susidomėjimo nesusilaukė. Beinbridžo laikais žmonės buvo 
persisotinę fantastinėmis istorijomis (romanų niekas rim- 

tai nevertino), tad pagrindinio veikėjo kelionė į mistinę bi- 
blioteką beveik nieko nesudomino. Prieš trejus metus radau 
knygos kopiją Velso bibliotekoje ir pavogiau. Skaitydamas 
kai ką supratau. Beinbridžas nesugebėjo atsispirti dar kartą 
nepamynęs Sergėtojų pasitikėjimo. Likus keleriems metams 
iki mirties Oksfordšyro rūmų sode jis pastatė marmurinę 
pavėsinę. Joje išraižė paveikslo sceną su užrašu romėniško- 
mis raidėmis. Paveikslą nutapė Nikola Pusenas ir pavadino 
„Mirtis nugali Laimę“, tačiau šiandien jis labiau žinomas 
pavadinimu „Arkadijos piemenys II“. 


Malounas mažai žinojo apie Puseną, tačiau pavardė jam 
buvo girdėta. Laimė, Hadado prirašytame sąsiuvinyje jis rado 
daugiau paaiškinimų. 


Pusenas buvo maištingos sielos kaip ir Beinbridžas. Jis gimė 
Normandijoje 1594-aisiais ir per trisdešimt savo gyvenimo 
metų patyrė vien vargus ir nelaimes. Jis neturėjo nuolatinių 
pirkėjų, jį supo įnoringos kurtizanės, kamavo prasta sveikata 
ir slėgė skolos. Netgi pakviestas tapyti Didžiosios Luvro gale- 
rijos lubų nepajuto entuziazmo. Viskas pasikeitė tik tada, kai 
1642 metais Pusenas paliko Prancūziją ir iškeliavo į Italiją. 
Kelionė, kuri anuomet paprastai trukdavo keletą savaičių, Pu- 
senu! išsitęsė beveik iki pusmečio. Atvykęs į Romą jis ėmė ta- 
pyti nauju, tik jam būdingu stiliumi, kurio nebuvo įmanoma 
nepastebėti ir kuris jam greitai pelnė garsiausio Romos me- 
nininko vardą. Sklido kalbos, kad tos ilgos kelionės metu Pu- 
senas sužinojo didelę paslaptį. Įdomu tai, kad, kai paveikslas 
„Arkadijos piemenys“ buvo nutapytas, jį užsakęs kardinolas 
Rospiljosis, vėliau tapęs popiežiumi Klemensu IX, nusprendė 
nedemonstruoti jo viešai. Drobė buvo saugoma jo privačiuo- 
se apartamentuose. Rospiljosis buvo meno žinovas, domėję- 
sis paslaptimis ir ezoterika. Jis turėjo sukaupęs itin turtingą 
asmeninę biblioteką ir istorikų buvo pramintas popiežiumi 
laisvamaniu. 

Užuomina apie tai, ką galbūt patyrė Pusenas, yra laiške, 
rašytame praėjus maždaug šešeriems metams nuo to laiko, 
kai buvo baigti tapyti „Arkadijos piemenys“. Jį rašęs dvasi- 
ninkas - karaliaus Liudviko XIV finansų tvarkytojo brolis — 
manė, kad tai, ką sužinojo iš Puseno, galėjo būti naudinga 
Prancūzijos monarchijai. Prieš keletą metų Cossė-Brizakų 
šeimos archyvuose radau šį laišką: 


Mudu su juo kalbėjomės apie dalykus, kuriuos aš tau 
galėsiu paaiškinti išsamiau, — dalykus, kurie, pasak 
pono Puseno, suteikia tokį pranašumą, apie kokį net 
karaliai gali tik pasvajoti, ir kurių, pasak jo, galbūt nie- 
kam nepavyks paaiškinti šimtmečius. Negana to - juos 
atrasti nepaprastai sunku, ir vargu ar kas nors šiame 
pasaulyje šiandien tam prilygsta ar pranoksta. 


Mįslingas pareiškimas. Tačiau tai, ką Beinbridžas pastatė 
savo sode, — dar didesnė mįslė. Baigęs tapyti paveikslą „Ar- 
kadijos piemenys“, Pusenas dėl nežinomų priežasčių nuta- 
pė jo atvirkštinį atvaizdą, kuris buvo pavadintas „Arkadijos 
piemenys II“. Būtent jį Beinbridžas pasirinko savo marmuro 
bareljefui papuošti. Ne originalą, o kopiją. Beinbridžas buvo 
gudrus, ir štai jau daugiau kaip du šimtus metų jo paminklas 
su mįslingais simboliais tebestovi apgaubtas paslapties. 


Malounas skaitė, o galvoje sukosi mintys. Deja, Hadadas 
daugiau nieko neparašė. Kituose sąsiuviniuose buvo pamąs- 
tymai apie Senąjį Testamentą, jo vertimai bei pastabos apie 


pasakojimų neatitikimus. Nė žodelio apie tai, ką Hadadas at- 


skleidė ir kas galėjo sukelti tokį sujudimą. Jokios Žinutės apie 


Sergėtoją ir Pakviestajam skirtą galvosūkį, išskyrus trumpą 


nuorodą vieno sąsiuvinio pabaigoje. 


Beinbridžų rūmų svetainė - dar viena Beinbridžo puikybės 
apraiškų. Ypač daug sako jos pavadinimas — „Šventojo Jeroni- 

mo Apreiškimas“ — žavus ir labai tinkamas, nes visos didžio- 
sios kelionės prasideda nuo apreiškimo. 


Jau aiškiau, tačiau vis tiek daug klausimų lieka neatsaky- 
ta. Iš savo patirties Malounas žinojo, kad bandymas atsakyti į 
klausimus, į kuriuos atsakymų nėra, veda į aklavietę. 

— Ką čia skaitai? — išgirdo klausimą. 

Jis pakėlė akis. Pamela gulėjo lovoje atmerktomis akimis. 

— Ką paliko Džordžas. 

Pamela lėtai atsisėdo, pasitrynė akis ir pažvelgė į laikrodį. 

— Kiek laiko aš miegojau? 

— Maždaug valandą. Kaip tavo petys? 

— Skauda... 

— Dar keletą dienų paskaudės. 

Pamela ištiesė kojas. 

— Kiek kartų tu buvai sužeistas, Kotonai? Tris? 

Jis linktelėjo. 

— Tokie dalykai nepamirštami. 

- Ir aš nepamiršau. Jeigu pameni, aš rūpinausi tavimi. 

Tai tiesa. 

— Aš mylėjau tave, - pasakė ji. — Žinau, tau sunku patikėti, 
bet aš tikrai tave mylėjau. 

— Tu privalėjai man papasakoti apie Garį. 

— Tu buvai mane labai įskaudinęs, Kotonai. Niekada ne- 
supratau, kodėl tau reikėjo sukti į šoną. Kodėl manęs neuž- 
teko? 

— Buvau jaunas ir kvailas. Galvojau tik apie save. Dieve, juk 
tai buvo prieš dvidešimt metų! Paskui aš gailėjausi. Stengiau- 
si būti tau geras vyras. Tikrai. 

— Kiek moterų turėjai? Niekada nesigyrei. 

Kotonas neketino meluoti. 

— Keturias, - atsakė jis. - Vienos nakties nuotykiai. 

Dabar atėjo jo eilė paklausti. 

- Otu? 

— Tik vieną. Tačiau mes susitikinėjome keletą mėnesių. 

Jam skaudžiai dilgtelėjo. 

— Mylėjai jį? 

— Tiek, kiek ištekėjusi moteris gali mylėti kitą, o ne savo 
vyrą. 

Kotonas suprato, ką ji norėjo pasakyti. 

— Iš to ryšio gimė Garis... - rodės, Pamelai sunku kalbėti 
apie praeitį. - Kai Žiūriu į jį, kartais pykstu dėl to, ką pada- 
riau, - Dieve, padėk man, - tačiau tuo pat metu jaučiuosi lai- 
minga. Nes Garis visada šalia. O tu atėjai ir išėjai... 

— Aš mylėjau tave, Pam. Norėjau būti tavo vyras. Labai gai- 
lėjausi dėl to, ką padariau. 

— To nepakako, - žiūrėdama į grindis sušnabždėjo Pame- 
la. - Galbūt tuo metu dar nesuvokiau, bet vėliau supratau, 
kad man to niekada nepakaks. Štai kodėl penkerius metus 
gyvenome atskirai ir tik tada išsiskyrėme. Aš ir norėjau šei- 
mos, ir ne. 

— Tu taip smarkiai manęs nekentei? 

— Ne. Aš nekenčiau savęs dėl to, ką padariau. Man prireikė 
daugybės metų, kad tai suprasčiau. Paprastai žmogus, kuris 
nekenčia savęs, turi problemų. Tik jis dažnai pats to nesu- 
vokia. 

— Kodėl man nepasakei apie Garį, kai tai atsitiko? 

— Todėl, kad tu nenusipelnei tiesos. Tuo metu aš taip ma- 
niau. Ir tik pastaraisiais metais suvokiau, kad klydau. Tu bu- 
vai neištikimas, aš buvau neištikima, tik... tapau nėščia. Tu 
teisus. Privalėjau tau pasakyti iš karto. Tačiau tai - brandumo 
požymis, o mes, kaip tu sakai, abu buvome jauni ir kvaili. 

Pamela nutilo. Jis laukė, ką ji dar pasakys. 

— Štai kodėl pykau ant tavęs, Kotonai. Juk negalėjau iško- 
neveikti pati savęs. Ir todėl galiausiai papasakojau apie Garį. 
Juk supranti, kad galėjau nesakyti nė žodžio ir tu niekada ne- 
būtum sužinojęs? Bet aš nebegalėjau slėpti. Norėjau susitai- 
kyti su tavimi... 

— Ir su savimi. 

Pamela lėtai linktelėjo. 

— Labiausiai — su savimi, - pasakė ji vos girdimai. 

— Kodėl važiavai su manimi pas Hadadą? Juk žinojai, kad 
bus šaudoma. 

— Tarkim, tai dar vienas mano neapgalvotas žingsnis. 

Tačiau jis žinojo geriau. Metas pasakyti jai tiesą. 

— Tu negali skristi namo į Atlantą. Oro uoste tave sekė vy- 
ras. Todėl aš ir grįžau. 

Pamelos veidas sustingo iš nuostabos. 

— Turėjai anksčiau pasakyti. 

— O taip, turėjau. 

— Kodėl prireikė mane sekti? 

— Kažkam buvo ruoštasi. Galbūt trukdei ir tave reikėjo pa- 
šalinti. 

Kotonas matė, kad Pamela suprato, ką jis norėjo pasakyti. 

— Nužudyti? 

Jis patraukė pečiais. 

— Neturiu supratimo. Tai ir yra blogiausia. Galime tik 
spėlioti. 

Pamela vėl atsigulė. Sužeista, pavargusi ir sumišusi ji nebe- 
turėjo jėgų galvoti. 

— Ką dabar darysi, Kotonai? Hadadas nužudytas. Izraelie- 
čiai turėtų nusiraminti. 

- Kaip tik todėl turėsime sužinoti, ko ieškojo Džordžas. Šį 
galvosūkį Hadadas paliko ne šiaip sau. Jis norėjo, kad mes jį 
išspręstume. 

Pamela nusisuko. 

— Ne. Kad tu išspręstum. 

Kotonas pastebėjo, kaip Pamela susigūžė iš skausmo. 

— Atnešiu tau ledo ant peties. Tai padeda. 

— Gerai, nesiginčysiu. 

Kotonas atsistojo, čiupo ledo kibirėlį ir pasuko prie durų. 

— Dabar mieliau sužinočiau, dėl ko verta numirti, - pasigir- 
do Pamelos balsas. 

— Nustebtum sužinojusi, kiek nedaug tereikia, - stabtelėjęs 
pasakė jis. 

— Manau, paskambinsiu Gariui, kol būsi išėjęs. Įsitikinsiu, 
ar jam viskas gerai. 

— Pasakyk, kad jo pasiilgau, - paprašė Kotonas. 

- Jis ten tikrai saugus? 

— Henrikas puikiai juo pasirūpins. Gali nesijaudinti. 

— Tai nuo kur mes pradėsime ieškoti? 


w-- oo 


ant kėdės Malounas žinojo, kad atsakymas yra tik vienas. 


XXX SKYRIUS 


LONDONAS 
21:00 


SABRĖ ŽVELGĖ PRO LANGĄ Į NAKTĮ. Jam buvo pranešta, kad iš 
Hitrou oro uosto Malounas atvyko į šį tvarkingai išrikiuo- 
tų namų kvartalą - su stogų gūbriais, dvelkte dvelkiantį 
sutvarkyta buitimi, idealia tvarka bei rūpestingai saugomu 
privatumu. 

Tipiška britiška. 

Jis taip pat buvo informuotas apie šūvius namo viduje ir 
Malounobei kito vyro susišaudymą lauke - viena kulka sužei- 
dė buvusią Malouno žmoną. Užpuolikas pabėgo, o Malounas 
su Žmona grįžo į namą, paskui išėjo nešini odiniu krepšiu. 

Visa tai įvyko prieš keletą valandų, ir nuo to laiko Sabrė 
neturėjo jokių Žinių. Žinoma, tą valandą jis praleido lėktuve 
skrisdamas iš Kelno į Londoną, tačiau ji vis tiek privalėjo jį 
informuoti! 

Sabrė jautėsi pavargęs, tačiau kupinas energijos, nes tikslas 
buvo vis arčiau. 

Jis be vargo pateko į Džordžo Hadado apartamentus svars- 
tydamas, ar sutiks jį patį, bet viduje buvo tuščia. Dėmesį pa- 
traukė žemėlapiais nukabinėtos sienos. Pasišviesdamas žibin- 

Vidurio Rytų vietovės jo nedomino. Knygos ir netvarkingos 
popierių šūsnys buvo tai, ko jis ieško. 

Aleksandrijos bibliotekos. 

Pasišviesdamas tamsoje Sabrė jau visą valandą studijavo 
medžiagą. Svarstė, kas nutiko Hadadui. Vyras, kurį gatve nu- 
sivijo Kotonas Malounas, be jokios abejonės, buvo izraelietis. 
Jona Rotenburge aiškiai pasakė, kad į Londoną pasiųsti sam- 
domi žudikai. Ar Malounas pajėgė jiems sutrukdyti? O galjie 
įvykdė savo užduotį? Gal Hadadas vis dėlto pasislėpė? Neį- 
manoma sužinoti, nes informatorė šiuo metu seka Malouną. 

Sabrė nejuto džiaugsmo antplūdžio, nors jam ir pavyko 
susekti Hadado koordinates. Teliko tikėtis, kad jo talkininkė 
ir toliau taip gerai dirbs savo darbą. 

Metas patikrinti kompiuterį. Sabrė jį įjungė ir įsistebeilijo 
į ekraną. 

Chaotiškai suverstame bute gyvenantis Hadadas pasirodė 
besąs skrupulingas elektroninių dokumentų tvarkytojas. 

Sabrė atidarė keletą bylų ir ėmė tikrinti. 

Hadadas buvo aprašęs Aleksandrijos biblioteką iki smul- 
kmenų. Įdomu tai, kad jo tyrimų objektas buvo ir Sergėtojai. 
Apie juos Sabrei pasakojo Alfredas Hermanas. Jona taip pat 
šiek tiek užsiminė. Tačiau viena Hadado bylų atskleidė kur 
kas daugiau. 


„Jų kilmė yra nežinoma, taip ir likusi paslaptis dėl seno- 
vės žmonių, kurie nebaudžiami naikino žmonijos atmintį, 
kvailumo. 

Antrajame šimtmetyje žmogus buvo įvaldęs karų ir prie- 
vartos meną. Daugelyje pasaulio vietų buvo susikūrusios im- 
perijos, paremtos įstatymų tvarka ir saugumo užtikrinimu. 
Tačiau niekas nesaugojo paprasto žmogaus nuo jo valdovo. 
Formavosi religijos, 0 dvasiniai vadovai tapdavo patikimais 
despotų valdovų sąjungininkais. Egiptas buvo viena šalių, 
kur klestėjo tokia neteisybė. Ir štai antrajame šimtmetyje čia 

susikūrė religinė brolija, žinių galią kelianti aukščiau už val- 
džios galią. 

Taip mąstantys žmonės burdavosi į nedideles bendruome- 
nes. Jie rinkdavosi nuošaliose, žmonių nelankomose vietose. 
Šiai mąstytojų grupei ypač pasisekė. Jos nariai buvo abiejų 
Aleksandrijos bibliotekų raštininkai arba tvarkytojai. Jiems 
buvo prieinamos visos tuo metu sukauptos žmonijos žinios, 
ir tuo metu, kai žmonija tobulino kitų rasių naikinimo būdus, 
jie gilinosi į neįkainojamus išminties lobius. 

Iš pradžių jie tik perrašinėdavo tekstus, bet ilgainiui ėmė 
vagiliauti. Aleksandrijos bibliotekoje buvo sukaupta šimtai 
tūkstančių rankraščių, tačiau per kitus tris šimtus metų jų 
gerokai sumažėjo, mat iš bibliotekos, prarandančios išskir- 
tinę padėtį, vogti tapo kur kas lengviau, juolab kad knygos 
nebebuvo surašomos. Iki septintojo šimtmečio, kai Egipte 
ėmė karaliauti musulmonai, Sergėtojai buvo išnešę didžiąją 
dalį Aleksandrijos bibliotekos knygų. Nuo tada jie mįslingai 
dingo, tik kartkartėmis pasirodo ir pakviečia apsilankyti bei 
sužinoti. 


Sabrė skaitė ir stebėjosi, iš kur Džordžas Hadadas sugebėjo 


gauti tiek informacijos. Tas palestinietis nesiliovė jį stebinęs. 


Staiga Sabrė akies krašteliu užfiksavo judesį kambario 


kampe. Šešėliai tarsi atgijo ir vienas jų ėmė lėtai artintis. 


Sabrė greitai patraukė ranką nuo klaviatūros. Pasigailėjo, 


kad su savimi neturi ginklo. Pasisuko pasirengęs pulti. 


Nuo monitoriaus sklindančioje blausioje šviesoje stovėjo 


moteris. 


Jo talkininkė. 
— Tokie juokeliai tau galėjo kainuoti, - pasakė Sabrė. 
— Nenusiteikusi Žaisti. 


Sabrė dažnai ją samdydavo Didžiojoje Britanijoje. Moteris 


buvo liekna ir smulkaus sudėjimo. Šiandien juodus plaukus 


buvo supynusi į kasą. 


— Kur buvai? — paklausė Sabrė. 

— Sekiau paskui Malouną. Jie viešbutyje prie Haid parko. 

— O kur Hadadas? 

Moteris papurtė galvą. 

— Nežinau. Likau su Malounu. Jis sugebėjo grįžti į namą — 
policija dar nebuvo atvažiavusi, - paskui išėjo pasiėmęs 
krepšį. 

Sabrė įvertino jos pastangas. 

— Mums dar reikia surasti palestinietį, - pasakė jis. 

— Sugrįš, jeigu dar gyvas. Atrodai pasikeitęs. 

Taip, nebeliko žvilgančių sruogų ir laisvų apdribusių dra- 
bužių. Dabar jo plaukai buvo visiškai trumpi, sutaršyti, nu- 
dažyti tamsia smėlio spalva. Jis mūvėjo tvarkingus džinsus, 
vilkėjo marškinius po striuke. Prieš išskrisdamas iš Vokietijos 
Sabrė paskambino Mėlynajam Krėslui, papasakojo, ką pavyko 
sužinoti, tada pakeitė išvaizdą. Tai buvo kruopščiai apgalvoto 
plano dalis, apie kurį Alfredas Hermanas nieko nežinojo. 

— Tau patinka? - paklausė Sabrė. 

— Man labiau patiko anaip. 

Sabrė truktelėjo pečiais. 

— Gal kitą kartą. Pasakok, kas vyksta, - paprašė jis. 

— Palikau Žmogų stebėti viešbutį. Paskambins, jeigu Ma- 
lounas pajudės. 

— Jokių naujienų apie izraeliečius? 

— Jų Žmogus iš čia pabėgo. 

Sabrė apsidairė po kambarį. Gal likti čia ir palaukti, kol 
Hadadas sugrįš? Tai būtų paprasčiausia. Jam reikalinga infor- 
macija iš Hadado kompiuterio, tačiau nenorėjo imti dėžės su 
savimi. Per daug griozdiška. Geriausia būtų viską nukopijuo- 
ti. Tik spėjęs apie tai pagalvoti, ant stalo pastebėjo nešiojamąją 
atmintinę ir paėmęs ją įkišo į laisvą USB jungtį. 

Patikrino diskelį. Tuščias. 

Keletą kartų spragtelėjęs kompiuterio pele Sabrė nukopija- 
vo visą kietojo disko informaciją. 

Ir tada kažkas už monitoriaus atkreipė jo dėmesį. 

Maža raudona lemputė. 

tofoną. Ištraukęs pastebėjo, kad ant jo nėra dulkių sluoksnio 
kaip ant monitoriaus. Tai reiškė, kad diktofonas čia padėtas 
visiškai neseniai. Įrašo juostelė nebesisuko, tačiau aparatas te- 
bebuvo įjungtas. 

Sabrė atsuko juostelę atgal. 

Jo pagalbininkė stovėjo netardama nė žodžio. 

Sabrė įjungė įrašą. 

Visas Malouno, Hadado, o vėliau - ir izraeliečio pokalbis 
buvo įrašytas. Sabrė nustėręs klausėsi, kaip buvo nužudytas 
Hadadas. Paskutiniai žodžiai, kuriuos išgirdo, buvo Malouno 
grasinimas nužudyti tą kalės vaiką. 

Sabrė išjungė diktofoną. 

— Hadadas negyvas? - paklausė moteris. - Nužudytas čia? 
Kodėl nematyti jokių pėdsakų? 

— Manau, izraeliečiai spėjo sutvarkyti, kol atvyko policija. 

— O kas dabar? 

— Mes dar turime Malouną. Pažiūrėsim, kur jis mus nuves. 


XXXI SKYRIUS 


MALOUNAS IŠĖJO Iš VIEŠBUČIO KAMBARIO ir nusileido laiptais į 
vestibiulį. Ten jis jau buvo pastebėjęs ledo gaminimo aparatą, 
ir tai jį maloniai nustebino. Panašu, kad amerikietiški buities 
reikmenys užkariauja Europos viešbučius. 

Malounas pyko ant savęs, kad įstūmė Pamelą į pavojingą 
situaciją. Bet ar tuo metu turėjo kitą pasirinkimą? Juk negalėjo 
jos palikti Hitrou oro uoste tam persekiotojui. Įdomu, kas jis? 
Greičiausiai susijęs su Gario pagrobėjais? Būtų gana logiška. 
Tačiau kol kas per mažai žinių. 

Izraeliečiai nedelsdami reagavo, kai sužinojo, kad Hadadas 
gyvas. Taigi Pamela teisi. Nužudę Hadadą izraeliečiai apgynė 
savo interesus ir jų problemos nebeliko. Ir vis dėlto kažkas 
sekė Pamelą, o ne jį. 

Kodėl? 

Malounas priėjo prie ledo gaminimo aparato. Deja, šis ne- 
veikė. Kompresorius sukosi, bet į dėžę neiškrito nė vienas le- 
dukas. Irgi kaip Amerikoje, ironiškai pagalvojo Malounas. 

Pastumęs laiptų aikštelės duris, jis nusileido aukštu žemyn. 

Čia ledo gaminimo aparatas buvo pilnas ledukų. Stovėda- 
mas nuošaliame aptvare Malounas ėmė semti juos į kibirėlį. 

Trinktelėjo vieno kambario durys, pasigirdo balsai. Malou- 
nas vis dar sėmė ledukus, kai du vyrai praėjo pro jo nišą kaž- 

ką karštai aptarinėdami. Jau pasisukęs eiti žvilgtelėjo į tuodu 
ir pamatė pažįstamą veidą. 

Vikruolis iš Hitrou. 

Jis buvo čia, tik vienu aukštu žemiau nei jiedu su Pamela. 

Malounas pasitraukė atgal į nišą ir stebėjo, kaip abu vyrai 
nuėjo link išėjimo ir įžengė į liftą. 

Jie kilo aukštyn. 

Malounas skubiai metėsi į laiptų aikštelę ir šuoliais užbė- 
go į viršų. Vos pravėręs aikštelės duris išgirdo lifto skambutį. 
Vyrai išėjo iš kabinos. 

Malounas išlindo iš už durų ir pasislėpęs ėmė stebėti kori- 
dorių. Matė, kaip vienas vyras pakėlė nuo kilimo panaudotą 
padėklą ir užsidėjo ant rankos kaip patarnautojas. Tuo metu 
kitas išsitraukė mažo kalibro revolverį. Jie ėjo tiesiai prie kam- 
bario, kur laukė Pamela. 

Malounas be garso nusikeikė. 

Hadado ginklas gulėjo kambaryje ant stalo. Eidamas ledu- 
kų jis jo nepasiėmė. Labai protinga. Turėjo pagalvoti! 

Vyrai sustojo prie kambario durų. Tas, kuris laikė ginklą, 
pabeldė, tada atsitraukė į šalį. Kitas kaip tikras patarnautojas 
viena ranka tebelaikė padėklą. 

Dar kartą pabeldė. 

Gal Pamela vis dar kalba telefonu su Gariu? Tai padėtų jam 
laimėti laiko. 

— Kambarių tarnyba, - pasakė vienas iš vyrų. 

Skirtingai nuo JAV viešbučių, kurių kambarių duryse įtai- 
sytos stebėjimo akutės, Didžiosios Britanijos viešbučiuose jų 
nėra. Šis viešbutis — ne išimtis. Malounui teliko tikėtis, kad 
Pamela nebus kvaila ir neatidarys durų. 

- Jūsų maistas, - paaukštintu balsu pasakė vyras su padėklu. 

Tyla. 

— Ponas užsakė. 

Po velnių! Pamela lengvai galėjo patikėti, kad jis užsakė 
maistą, kol ji miegojo. Jis turėjo veikti. Pakėlęs ledo kibirėlį 
prisidengė veidą ir pasileido koridoriumi. 

— Maistas užsakytas į šį numerį, - toliau aiškino vyras. 

Trakštelėjo durų spyna. 

Stebeilydamas pro pakeltą ledo kibirėlį Malounas pamatė, 
kad vyras su ginklu jį pastebėjo. Ginklas iškart buvo paslėp- 
tas. Pasinaudojęs proga Malounas sviedė kibirėlį su ledu gin- 
kluotajam į veidą, o dešinės rankos kumščiu vožė į smakrą 
tam su padėklu. Pajuto, kaip trakštelėjo kaulas, ir apgavikas 
griuvo ant kilimo. Padėklas su visu turiniu nulėkė į šalį. 

Tuo metu nuo ledo krušos atsipeikėjo ginkluotasis. Jis sie- 
kė ginklo, bet prišokęs Malounas du kartus smarkiai sudavė 
jam į galvą ir sulenktu keliu smūgiavo į krūtinę. 

Šis susirietęs krito ant grindų. 

Atsidarė kambario durys. 

Į jį nustėrusi žvelgė Pamela. 

— Kam reikėjo atidaryti?! - tarė Kotonas. 

— Maniau, tu užsakei maisto. 

Malounas pagriebė ginklą ir užsikišo už diržo. 

— Aš taip sakiau?! 

Jis greitai apieškojo gulinčius vyrus, tačiau nerado nieko, iš 
ko būtų galima nustatyti jų tapatybę. 

— Kas jie? - paklausė Pamela. 

— Šitas sekė tave oro uoste. 

Malounas sugriebė Vikruolį už rankų ir įtempė į kambarį. 
Kitą įvilko už kojų. 

— O tu užsispyrusi, - pareiškė paspirdamas ir užtrenkda- 
mas duris. 

— Aš alkana. 

— Kaip Garis? 

— Jam viskas gerai. Daug nešnekėjome. 

Tuo metu vienas vyras sudejavo. Netrukus jie atsipeikės. 
Malounas pagriebė knygų krepšį, Hadado ginklą ir pasakė: 

— Eime. 

— Kur? 

— Nebent tu nori būti čia, kai jie atsipeikės. 

Malounas matė, kad ši mintis Pamelos nesužavėjo. 

— Juk tu turi ginklą, - priminė ji. 

- Tik nesiruošiu jo panaudoti. Čia - ne laukiniai Vakarai. 
Mes esame viešbutyje, pilname žmonių. Geriau paskubam ir 
dingstam iš čia. Mieste yra kitų viešbučių. 

Pamela pasiėmė šaliką ir atsargiai apgobė juo pečius. Jie 
išėjo iš kambario ir išsikvietė liftą. Lauke juos apgaubė nakties 
vėsa. Malounas dairėsi aplinkui. Teko pripažinti, kad beveik 
neįmanoma suprasti, ar jiedu yra sekami. Vietovė pernelyg 
atvira. Artimiausia metro stotis buvo už dviejų kvartalų. Ma- 
lounas žingsniavo nė akimirkai neprarasdamas budrumo. 

Kai kas jam nedavė ramybės. 

Kaip Žmogus iš oro uosto juos surado? Maža to - iš kur 
vyras su padėklu, apsimetęs patarnautoju, žinojo, kad jo nėra 
kambaryje? 

Ponas užsakė maistą. 

Malounas pažvelgė į Pamelą. 

— Ar tu tam vyrui pasakei, kad neužsakei jokio maisto? 

Pamela linktelėjo. 

— Taip, bet tada jis pasakė, kad tu tai padarei. 

Ne visai taip. Jis sakė, kad ponas užsakė maistą. 

Ir vis dėlto. Atsitiktinumas? 

Negali būti. 


XXXII SKYRIUS 


VAŠINGTONAS 
21:00 


STEFANI VEDĖ KASIOPĖJĄ TYLIAIS KVARTALAIS. Pastarąsias valan- 
das jos praleido klajodamos apylinkėse. Paskambinusi į or- 
ganizacijos būstinę iš užeigos „Cracker Barrel“ telefono auto- 
mato Stefani sužinojo, kad iš Malouno negauta jokių Žinių. Iš 
Baltųjų rūmų - taip pat nieko. Užtat tris kartus skambinta iš 
Lario Deilio biuro. Stefani paprašė savo darbuotojų perduoti, 
kad ji pati su juo susisieks, kai tik turės galimybę. Ji troško 
paerzinti Larį. Tegu sau Žino, kad jei kada nors išvys jos mielą 
veidelį, tai tik per CNN. Tai turėtų sutramdyti nacionalinio 
saugumo patarėjo pavaduotoją. Hetera Dikson ir izraeliečiai 
buvo kitas reikalas. 

— Kur mes einame? - paklausė Kasiopėja. 

— Pamėginsime išspręsti vieną reikalą, - atsakė Stefani. 

Kvartalas, po kurį jos klaidžiojo, buvo apstatytas puoš- 
niosios architektūros namais. Tokius, Stefani žiniomis, mėgo 
statytis turtingi devynioliktojo amžiaus pramonininkai, kurie 
taip pat išpopuliarino medžių eilėmis apsodintas gatves ir 
alėjas. Nakties tamsoje kolonijinio stiliaus namai ir akmeni- 
mis grįstos gatvės tik sustiprino anų laikų įspūdį. 

— Aš nesu viena tavo agenčių, - tarė Kasiopėja, - noriu ži- 
noti, į ką veliuosi. 

— Tu gali pasitraukti kada tik panorėjusi, - atsakė Stefani. 

— Pasvajok. Manimi taip lengvai neatsikratysi. 

— Tada nustok klausinėjusi. Tu ir Torvaldseną taip tardai? 

— Kodėl tu jo nemėgsti, Stefani? Prancūzijoje vos tvardeisi. 

— Klausyk, Kasiopėja. Kotonas įklimpęs į bėdą. Mano žmo- 
nės trokšta mano mirties. Mane medžioja ir izraeliečiai, ir ara- 
bai. Manai, aš dar galiu ką nors mėgti? 

— Tai ne atsakymas į mano klausimą. 

Žinoma, ne atsakymas. Tačiau ji negalėjo pasakyti tiesos. 
O ši buvo tokia: bendraudamas su buvusiu Stefani vyru Tor- 
valdsenas daug sužinojo apie jos stiprybes ir silpnybes, todėl 
būdama šalia jo Stefani jautėsi pažeidžiama. 

— Tarkim, kad mudu su juo gerai vienas kito nepažįstam, — 
tepasakė ji. 

— Henrikui neramu dėl tavęs. Todėl jis paprašė tau padėti. 
Jis pajuto kažką negera. 

— Vertinu tai. Tačiau tai nereiškia, kad pradėsiu jį mėgti. 

Stefani mostelėjo ranka į vieną iš daugybės plytinių namų 
su raižiniais, portikais ir mansardiniu stogu. Šviesa degė tik 
pirmojo aukšto languose. Ji nužvelgė gatvę. 

Aplinkui ramu ir tuščia. 

— Sek paskui mane. 


X 


ALFREDAS HERMANAS MIEGODAVO NEDAUG. Jau seniai jo smege- 
nims pakakdavo mažiau kaip trijų valandų poilsio. 

Jis nebuvo toks senas ir nekariavo Antrajame pasauliniame 
kare, tačiau tebesaugojo gyvus vaikystės prisiminimus apie 
nacių karinius paradus Vienoje. Jaunystėje jis aktyviai prie- 
šinosi sovietams ir Austrijoje įsigalėjusiam jų marionetiniam 
režimui. Hermano šeimos turtas buvo kildinamas iš Habsbur- 
gų dinastijos ir, nepaisant permainingos politinės situacijos, 

liko nepaliestas net porą šimtmečių. Per pastaruosius pen- 
kiasdešimt metų šeimos palikimas išaugo dešimteriopai, - Ži- 
noma, prie to labiausiai prisidėjo „Auksinės vilnos“ ordinas. 
Būti glaudžiai susijusiam su saujele pasaulio išrinktųjų reiškė 
mėgautis privilegijomis, apie kurias jo tėvas ir senelis kadaise 
tegalėjo pasvajoti. Vadovauti ordinui reiškė turėti dar dides- 
nę - visokeriopą - naudą. 

Tačiau Alfredo Hermano kadencija ėjo į pabaigą. 

Po jo mirties viską paveldės dukra. Ši mintis jam nebuvo 
maloni. Žinoma, ji daug kuo panaši į tėvą: drąsi, ryžtinga, 
gerbianti praeitį ir lygiai kaip jis siekianti didžiausios ver- 
tybės — Žinių. Tačiau tuo pat metu - užsispyrusi. Su ja dar 
reikėjo padirbėti. Alfredas baiminosi, kad nebespės to pa- 
daryti. 

Dabar jis žvelgė į dukrą, kuri taip pat tenkindavosi trupu- 
čiu miego. Jis pavadino ją savo motinos vardu - Margareta. Ji 
grožėjosi Aleksandrijos bibliotekos maketu. 

— Ar mes ją surasime? - tyliai paklausė ji. 

Alfredas priėjo arčiau. 

— Tikiuosi, Dominikas jau arti. 

Ji veriamai nužvelgė tėvą pilkomis akimis. 

— Sabre negalima pasitikėti. Nė vienas amerikietis nėra ver- 
tas pasitikėjimo. 

Jie jau ne kartą yra apie tai kalbėjęsi. 

— Aš nepasitikiu niekuo, - pareiškė Alfredas. 

— Netgi manimi? 

Alfredas susiraukė. Jie yra kalbėjęsi ir apie tai. 

— Netgi tavimi. 

— Tu suteikei Sabrei per daug laisvės, - pareiškė Margareta. 

— Tau kas nors nepatinka? Skiriame jam sunkias užduotis. 
Negalime rodyti nepasitenkinimo ir tuo pat metu tikėtis, kad 
jis padarys viską taip, kaip reikia. 

— Jis pridarys tau rūpesčių. Tas amerikietiškas bukumas ir 
taip toliau... Man atrodo, tu jo gerai nepažįsti. 

jų ir pasiūlome. Atsilygindamas jis mums leidžia kurti naujus 
tikslus. 

— Pastaruoju metu jaučiu kažką negera. Jis stengiasi nu- 
slėpti savo ambicijas, tačiau jos matyti kaip ant delno. Turė- 
tum būti atsargesnis su juo. 

Alfredas nusprendė paerzinti dukrą. 

— O galtujį įsimylėjusi? 

Margareta šaltai nusijuokė. 

— Tai neįmanoma. Jeigu nori Žinoti, aš jį iškart atleisiu, kai 
tavęs nebebus. 

Alfredą nustebino, kad Margareta nė kiek neabejoja pavel- 
dėsianti visą jo turtą. 

— Nėra garantijos, kad tu atsisėsi į Mėlynąjį krėslą, - pasakė 
jis. - Paprastai tai sprendžia Krėslai. 

— Aš būsiu Rate. Užtikrinu. Man nė nereikės labai stengtis. 

Tačiau Alfredas nebuvo toks tikras. Jis žinojo apie dukters 
ryšius su kitais keturiais Krėslais. Netgi tikrino tyčia skatin- 
damas jų bendravimą. Jo turtai gerokai pranoko kitų ir kilme, 
ir dydžiu, ir veiklos sritimis. Jam pavaldžios finansinės ins- 
titucijos buvo glaudžiai susijusios su daugeliu ordino narių, 
tarp jų - ir trimis Krėslais. Nė vienas jų nenorėjo, kad apie 
šiuos ypatingus ryšius sužinotų kuris nors kitas, taigi už ty- 
lėjimą mokėjo lojalumu. Alfredas dešimtmečiais manipuliavo 
jų silpnybėmis ir labai apgailestavo, kad dukra šio bruožo ne- 
paveldėjo. Taigi dabar nepraleido progos ją įspėti: 

— Taip, tiesa, kai manęs nebebus, judviem su Dominiku 
teks susitarti dėl tolesnio bendradarbiavimo. Tačiau nesku- 
bėk, Margareta. Pamatysi, kad žmonės kaip jis - be jausmų, 
be moralės, tačiau drąsūs, - gali labai praversti. 

Alfredas tikėjosi, kad ji klausosi, tačiau baiminosi, kad 
Margareta, kaip visada, negirdi, kai nenori. Motina mirė, kai 
mergaitei buvo aštuoneri, ir vaikystėje ji buvo visa į tėvą. Iš 
šonkaulio nulipdyta, mėgdavo sakyti ji pati. Tačiau su amžiu- 

mi tas panašumas blėso. Ji pradėjo mokslus Prancūzijoje, tęsė 
Anglijoje, baigė Austrijoje, vėliau sėmėsi patirties tėvui pri- 
klausančių korporacijų tarybų posėdžiuose. 

Tačiau iš ten ateinantys atsiliepimai Alfredo nedžiugino. 

— Ką darysi, kai rasi biblioteką? —- paklausė Margareta. 

Alfredas pasistengė nuslėpti, kad šis klausimas jį pamalo- 
nino. Matyt, ji neketino daugiau kalbėtis apie Sabrę ar save. 

— Sunku ir įsivaizduoti, kokia išmintis ten sukaupta! — iš- 
tarė jis. 

— Girdėjau, kaip vakar apie tai kalbėjai. Papasakok man 
daugiau. 

— Ak, aš kalbėjau apie Pirio Reiso žemėlapį, 1513 metais ras- 
tą Stambule. Teko šiek tiek domėtis. Nežinojau, kad klausaisi. 

— Aš visada klausausi, - atsakė Margareta. 

Išgirdęs šiuos žodžius Alfredas šyptelėjo. Jie abu žinojo, 
kad tai netiesa. 

— Aš tik pasakojau kancleriui, kaip turkų admirolas, buvęs 
piratas, nubraižė tą žemėlapį ant gazelės odos. Iki smulkiausių 
detalių! Jame pavaizduota netgi Pietų Amerikos kranto linija, 
nors Europos jūrininkai dar nebuvo ištyrinėję to regiono. Taip 
pat nubraižyta Antarktida - dar prieš tai, ką ją visą sukaus- 
tė ledas. Įdomiausia, kad jos kranto linijos kontūrą mūsų lai- 
kais galima nubrėžti tik naudojant jūros dugno radarą. Tačiau 
1513-ųjų žemėlapis nubraižytas taip tiksliai, kaip tai įmano- 
ma tik mūsų dienomis. Jo kamputyje kartografas pažymėjo, 
kad naudojosi diagramomis, sukurtomis Aleksandro, Dviejų 
Ragų valdovo, laikais. Įsivaizduoji? Gali būti, kad senovės 
jūrininkai buvo nuplaukę iki Antarktidos keletą tūkstančių 
metų prieš tai, kai ji virto ledynu, ir užrašė tai, ką matė. 

Hermano galva sukosi nuo minties, ką galbūt prarado ma- 
tematikos, astronomijos, geometrijos, meteorologijos ir medi- 
cinos mokslas. 

— Neužrašytos žinios paprastai pamirštamos arba lieka 
kažkur anapus pažinimo, - toliau kalbėjo jis. - Ar Žinai, kas 
buvo Demokritas? Jis teigė, kad viskas sudaryta iš mažiau- 

sių dalelių. Šiandien mes jas vadiname atomais, tačiau Demo- 
kritas buvo pirmasis, įrodęs jų egzistavimą ir sukūręs atomų 
teoriją. Jis parašė septyniasdešimt knygų, mes žinome tai iš 
kitų šaltinių, tačiau nė viena neišliko iki mūsų dienų. Turėjo 
praeiti šimtmečiai, kol tą patį sugalvojo kitas žmogus. 

Beveik nieko neišliko iš Pitagoro darbų. Manetonas užrašė 
Egipto istoriją. Kur ji dabar? Galenas - didysis romėnų gy- 
dytojas —- parašė penkis šimtus traktatų apie mediciną! Išliko 
tik fragmentai. Aristarchas teigė, kad Saulė, o ne Žemė yra 
Visatos centras, tačiau istorijos vadovėliai šį atradimą ir nuo- 
pelnus priskiria Kopernikui, gyvenusiam septyniolika šim- 
tmečių vėliau. 

Alfredas prisiminė ir kitus: geografus Eratosteną ir Strabo- 
ną, matematiką ir fiziką Archimedą. Zenodotą ir jo gramatiką. 
Poetą Kalimachą. Vieną pirmųjų filosofų Talį. 

Jų veikalai pamiršti. 

— Visada taip. Užkariautojai pirmiausiai puola naikinti Ži- 
nias. Istorija nuolat tai įrodo. 

— Tai ko baiminasi Izraelis? - paklausė Margareta. 

Alfredas žinojo, kad duktė bandys grįžti prie šios temos. 

— Gal tai daugiau baimė nei realybė, - pridūrė ji. - Juk pa- 
keisti pasaulį nėra lengva. 

— Tačiau įmanoma. Vyrai... - pasakė Alfredas ir trumpam 
nutilo, — ... ir moterys tai daro šimtmečius. Beje, didžiausi po- 
kyčiai ne visada susiję su prievarta. Dažnai užtenka papras- 
čiausių žodžių. Pavyzdžiui, Biblija iš esmės pakeitė žmoniją. 
Taip pat - Koranas. Magna Carta. JAV konstitucija. Milijardai 
žmonių gyvena remdamiesi jų žodžiais. Visuomenė prisitai- 
ko. Ne karai, o susitarimai keičia istorijos kryptį. Juk Maršalo 
planas pakeitė pasaulį kur kas labiau nei Antrasis pasaulinis 
karas. Žodis yra pats tikriausias masinio naikinimo ginklas. 

— Tu išsisukai nuo atsakymo į mano klausimą, - žaismin- 
gai pastebėjo Margarita, ir tokia ji jam priminė seniai mirusią 
žmoną. 

— Ko baiminasi Izraelis? — perklausė jis. 

— Kodėl nenori man pasakyti? - neatlyžo duktė. 

— Galbut todėl, kad nežinau, - atsakė Alfredas. 

— Netikiu tavimi. 

Alfredas būtų norėjęs jai viską papasakoti. Tačiau iki šiol 
jis buvo gyvas ne dėl savo kvailumo. Ilgas liežuvis pražudė 
jau ne vieną sėkmės numylėtinį. 

— Tarkim, susitaikyti su tiesa visada sunku: ir žmonėms, ir 
kultūroms, ir tautoms. 


X 


STEFANI PASUKO TIESIAI Į GALINĮ KIEMĄ ir staiga sustojo apstul- 
binta jo grožio. Visur žydėjo gėlės. Įvairiaspalviai astrai, gels- 
vieji posainiai, rykštenės, našlaitės, chrizantemos. Lauko tera- 
sos grindys grįstos dekoratyviniais akmenimis, ant jų sustatyti 
kalinėto metalo baldai, o iš krepšelių sviro dar daugiau žiedų. 

Stefani atvedė Kasiopėją prie drūto klevo - vieno iš trijų čia 
augančių medžių, metančių šešėlį į sodą. 

Pažvelgė į laikrodį: buvo be septyniolikos minučių dešimta 
vakaro. 

Stefani atėjo čia genama pykčio ir noro išsiaiškinti. Tačiau 
jautė, kad bet kurią minutę kas nors išmuš iš pusiausvyros. 

— Užtaisyk šautuvą, - sušnabždėjo ji. 

Jos palydovė įkišo strėlytę į vamzdį. 

— Tikiuosi, kada nors įvertinsi mano aklą paklusnumą tavo 
nesąmonėms, - tarė Ši. 

Stefani svarstė, ką daryti toliau. 

Žinoma, galima įsibrauti tiesiai į namą. Kasiopėja turėjo 
puikius įgūdžius. Arba tiesiog pabelsti į duris. Šis būdas Stefa- 
ni labiausiai patiko. Tačiau veiksmų eiga paaiškėjo akimirks- 
niu, kai atsidarė galinės namo durys ir ant slenksčio pasirodė 
tamsi figūra. Netrukus ji sušmėžavo už nedidelės kolonados. 
Aukštas vyriškis vilkėjo per juosmenį suveržtą vonios chala- 
tą ir avėjo šlepetėmis, kuriomis eidamas brūžavo per terasos 
grindis. 

Stefani mostelėjo į ginklą, paskui į vyriškį. 

Kasiopėja nusitaikė ir šovė. 

Pasigirdo tylus pokštelėjimas, ir strėlytė nuzvimbė taiki- 
nio link. 

Staiga vyriškis šūktelėjo ir susigriebė už vieno peties. Ne- 
sėkmingai bandė ištraukti strėlytę, tačiau tik Žioptelėjo ir su- 
smuko. 

— Tiesiai į taikinį, - ištarė Stefani ir puolė jo link. 

— Tam ir skirta, - skuosdama iš paskos atsakė Kasiopėja. — 
Kas jis? 

Pripuolusios abi įsižiūrėjo į ant terasos grindų gulintį vyrą. 

— Sveikinu. Tu ką tik pašovei Jungtinių Valstijų generalinį 
prokurorą. O dabar padėk man įvilkti jį vidun. 


XXXIII SKYRIUS 


KETVIRTADIENIS, SPALIO 6-OJI 
LONDONAS 


3:15 


SABRĖ ŽVELGĖ Į SAVO NEŠIOJAMOJO KOMPIUTERIO EKRANĄ. Pasta- 
rąsias tris valandas nesitraukdamas studijavo duomenis, ku- 
riuos nusikopijavo iš Hadado kompiuterio. 

Jis buvo apstulbęs. 

Čia buvo tiek daug išsamios informacijos, tarsi neragina- 
mas pasakotų pats palestinietis. Buvo aišku, kad Hadadas iš- 
tisus dešimtmečius tyrinėjo Aleksandrijos biblioteką ir žinojo 
tiek, kiek ir legendiniai Sergėtojai, turintys teisę prisiliesti prie 
šio išminties lobyno. 

Daugybė bylų buvo susijusios su anglų grafu Tomu Bein- 
bridžu, apie kurį Sabrė buvo girdėjęs kalbant Alfredą Her- 
maną. Hadadas savo užrašuose teigė, kad aštuonioliktojo 
amžiaus pabaigoje Beinbridžas lankėsi Aleksandrijos biblio- 
tekoje, vėliau savo įspūdžius aprašė nedideliame apsakyme 
ir, pasak Hadado, paliko užuominų, kur yra biblioteka. 

Ar Hadadas rado to apsakymo kopiją? 

Arją dabar su savimi nešiojasi Malounas? 

Toliau - Beinbridžų dvaras Vakarų Londone. Atrodo, Ha- 
dadas ne kartą ten lankėsi tikėdamasis rasti daugiau užuo- 

minų. Jis ypač domėjosi marmurine altana ir dar kažkuo, pa- 
vadintu „Šv. Jeronimo Apreiškimas“. Tačiau nepateikė jokio 
paaiškinimo, kas yra viena ir kita. 

Tada - galvosūkis. 

Prieš valandą Sabrė aptiko pasakojimą, kas prieš penkerius 
metus atsitiko Hadado namuose Vakarų Krante. Jis skaitė su 
didžiuliu susidomėjimu ir mintyse bandydamas atkurti įvy- 
kius degte degė iš smalsumo. 


„Taigi tu sakai, kad Aleksandrijos biblioteka tebėra išliku- 
si?“ — paklausė Hadadas Sergėtojo. 

„Mes saugome ją daugybę šimtmečių. Saugome tai, kas 
būtų buvę prarasta dėl nemokšiškumo ir godumo.“ 

Hadadas kilstelėjo voką, kurį davė Sergėtojas. „Šis galvo- 
sūkis padės man rasti kelią?“ 

Vyriškis linktelėjo. „Tiems, kurie supranta, kelias yra 
aiškus.“ 

„O jeigu aš nesuprasiu?“ 

„Tada mes daugiau niekada nesusitiksime.“ 

Padvejojęs Hadadas pasakė: „Baiminuosi, kad tai, ką noriu 
sužinoti, geriau jau amžiams liktų paslaptis.“ 

„Kodėl taip kalbate? Žinių niekada nereikia bijoti. Aš 
skaičiau jūsų darbus. Kaip ir jūs, tyrinėjau Senąjį Testa- 
mentą. Štai kodėl buvau paskirtas jūsų Sergėtoju.“ Jaunes- 
niojo vyriškio veidas nušvito. „Mes turime šaltinių, kurių 
jūs net neįsivaizduojate. Originalių tekstų. Laiškų. Tekstų 
analizių. Visa tai paliko žmonės, kurie gyveno labai seniai 
ir kurie žinojo daugiau už jus ar mane. Aš nemoku senosios 
hebrajų kalbos taip gerai kaip jūs. Sergėtojai privalo pasiek- 
ti tam tikrą lygį, ir vienintelis būdas kilti aukščiau - nuo- 
lat šviestis. Kaip ir jūs, aš domiuosi tuo, kaip krikščionybė 
aiškina Senąjį Testamentą, kaip juo buvo manipuliuojama. 
Aš noriu sužinoti daugiau ir tik jūs, pone, galite mane pa- 
mokyti.“ 

„Mokymasis padėtų tau pakilti?“ 

„Jei pavyktų įrodyti jūsų teoriją, tai būtų didžiulis pasie- 
kimas mums abiem.“ 
Hadadas atplėšė voką. 


Sukiodamas kompiuterio pelę Sabrė ieškojo informacijos 
apie voko turinį. Hadadas, žinoma, buvo perkėlęs dokumento 
vaizdą į savo kompiuterį. Laiškas rašytas plunksna, kampuo- 
ta vyriška rašysena, lotynų kalba. Laimė, Hadadas pridėjo ir 
savo vertimą. Sabrė ėmė skaityti galvosūkį, tariamai nurodan- 
tį kelią į Aleksandrijos biblioteką. 


Kokie didingi yra rankraščiai, nežinomas keliautojau! Jie iš- 
barstyti skirtingose pasaulio vietose, tačiau sudaro nedalomą 
visumą tiems, kurie žino, kad vaivorykštės spalvos tampa vie- 
na balta šviesa. Kaip rasti tą vienintelį spindulį? Tai mįslė, ta- 
čiau aplankyk koplyčią šalia Težo Betliejuje, kuri skirta mūsų 
šventajam globėjui. Savo kelionę pradėk šešėliuose, o užbaik 
švlesoje, kur vakarė žvaigždė suranda ir nušviečia rožę, per- 
veria medinį kryžių ir paverčia sidabrą auksu. Surask vietą, 
kuri parodo kelią į niekur, o iš ten atsiveria nauja vieta. Tada 
tave, kaip tuos galvosūkyje susipainiojusius Puseno paveikslo 
piemenis, apims įkvėpimas. Sudėliok keturiolika akmenų, pa- 
sinaudok kvadratu ir kompasu, kad surastum kelią. Per patį 
vidurdienį išvysi raudoną šviesą ir pastebėsi besirangančią, iš 
pykčio raudoną neįsivaizduojamo ilgio gyvatę. Tačiau sek rai- 
des. Pavojus gresia tam, kuris labai skubės. Jeigu eisi tinkama 
kryptimi, tikslą pasieksi. 


Sabrė pakraipė galvą. Mįslės nebuvo jo didžiausias pomė- 
gis. Be to, dabar neturėjo joms laiko. Tikėdamasis rasti galvo- 
das nebuvo palikęs jokių paaiškinimų. 

Tai ir buvo blogiausia. 

Sabrė nebuvo nei istorikas, nei kalbų žinovas, nei Biblijos 
aiškintojas. Galbūt Alfredas Hermanas galėtų ką nors paaiš- 

kinti, bet Sabrė nebuvo tikras, kiek tas austras žino. Ir vienas, 
ir kitas buvo oportunistai, siekiantys išpešti naudos iš šios si- 
tuacijos. 

Tik dėl skirtingų priežasčių. 

Hermanas stengėsi įsiamžinti - palikti gilų pėdsaką „Auksi- 
nės vilnos“ ordino istorijoje. Galbūt netgi sušvelninti Margare- 
tos troškimą vadovauti. Dievas mato, jai reikia pagalbos. Sabrė 
žinojo, kad Margareta pasistengs juo atsikratyti, kai tik Herma- 
nas pasitrauks. Tačiau jeigu pavyktų ją pergudrauti, užbėgti 
jai už akių ir tapti nepasiekiamam, tada jam viskas pasisektų. 
Sabrė troško vieno — valdžios bet kokia kaina. Savo vietos po 
saule. Išsvajotos narystės ir visų teisių „Auksinės vilnos“ ordi- 
ne. Ir jeigu dingusi Aleksandrijos biblioteka iš tikrųjų slėpė tai, 
apie ką jam pasakojo Alfredas Hermanas, Sabrė žūtbūt turėjoją 
surasti. Jam nebeprilygtų netgi senis su savo turtais. 

Suskambo Sabrės mobilusis. 

Ekrane pasirodė užrašas, kad skambina informatorė. Pačiu 
laiku. Sabrė atsiliepė. 

— Malounas kažkur susiruošė, - išgirdo balsą. - Velniškai 
anksti. Kokių bus nurodymų? 

— Kur patraukė? - paklausė Sabrė. 

— Autobusu iki Padingtono stoties, tada sėdo į traukinį va- 
karų kryptimi. 

— Oksfordšyras tame maršrute yra? 

— Tiesiai per jį. 

Akivaizdu, kad ir Malounas norėjo kai ką išsiaiškinti. 

— Ar pasirūpinai papildoma pagalba, kaip prašiau? - pa- 
klausė Sabrė. 

— Jie jau ten. 

— Lauk manęs Padingtono stotyje. Tuoj būsiu. 

Sabrė išjungė telefoną. 

Laikas pradėti kitą etapą. 

STEFANI ŠLIŪKŠTELĖJO STIKLINĘ VANDENS Brentui Grinui į veidą. 
Jos įtempė jo suglebusį kūną į virtuvę, pasodino ant kėdės ir 
apvyniojo lipnia juosta, kurią Kasiopėja rado stalčiuje. Gene- 
ralinis prokuroras pamažu atsipeikėjo ir nusipurtė. 

— Išsimiegojai? - paklausė Stefani. 

Grinas vis dar nebuvo pasiruošęs kalbėti, tad ji vėl šliūkš- 
telėjo vandens. 

— Pakaks, - plačiai atmerkęs akis paprašė Grinas; jo veidas 
ir chalatas buvo šlaput šlaputėliai. - Tikiuosi, priežastis, dėl 
kurios nusprendėte pažeisti tiek daug federalinių įstatymų, 
buvo itin rimta. 

Jo žodžiai tekėjo kaip tirštas sirupas ir buvo pasakyti laido- 
tuvių namų direktoriaus tonu - ir viena, ir kita būdinga Gri- 
nui. Stefani niekada negirdėjo jo kalbančio greitai ir garsiai. 

— Tai tu man pasakyk, Brentai. Kam tu dirbi? - paklausė ji. 

Grinas tik dėbtelėjo į savo prie kėdės pririštus riešus ir 
kulkšnis. 

— O aš maniau, kad mes jau ėmėme pasitikėti vienas kitu, — 
pasakė jis. 

— Taip ir buvo, kol tu manęs neišdavei, - atšovė Stefani. 

— Stefani, man daug metų buvo sakoma, kad esi nevaldo- 
ma patranka, bet būtent ši tavo savybė mane labiausiai žavė- 
jo. Dabar pradedu suprasti, ką Žmonės turėjo galvoje, - pasa- 
kė Grinas. 

Stefani priėjo arčiau. 

— Aš tavimi niekada nepasitikėjau, tačiau, kai tu pasiprie- 
šinai Deiliui, pamaniau, kad galbūt - pabrėžiu, galbūt - dėl 
tavęs klydau, - paaiškino ji. 

— Ar bent nutuoki, kas galėjo nutikti, jei mano apsaugos 
ekipažas būtų užsukęs patikrinti? Beje, jie tai daro kasnakt... 

— Taip, taip, kurgi ne, - šaltai šyptelėjo Stefani. - Tu jau se- 
niai atsisakei apsaugos. Sakei, kad nereikia, kol nėra jokios 
grėsmės. 

— O gal aš spėjau nuspausti pavojaus mygtuką prieš griū- 
damas? 

Stefani iš kišenės ištraukė savo siųstuvą. 

- Žinai, Brentai, kas atsitiko, kai aš alėjoje nuspaudžiau sa- 
vąjį? Ogi ničnieko! 

— Tai kas kita. 

Stefani žinojo, kad Grinas, kaip ir visi aukštesniojo rango 
pareigūnai, nešiojosi pavojaus mygtuką. Signalas iškart bū- 
davo perduodamas apsaugininkams arba slaptosios tarnybos 
vadovybei. Mygtukas taip pat buvo naudojamas kaip sekimo 
prietaisas. 

— Aš mačiau tavo rankas, — paaiškino Stefani. - Abi buvo 
tuščios. O tu buvai pernelyg užsiėmęs, bandei susigaudyti, 
kas tau įduūrė. 

Po šių žodžių Grino veidas sustingo, ir jis nukreipė žvilgs- 
nį į Kasiopėją. 

— Tai tu į mane šovei? 

Ši grakščiai nusilenkė ir tarė: 

- Jūsų paslaugoms. 

— Kokia cheminė medžiaga tai buvo? 

— Akimirksniu veikiantis aktyviklis, radau Maroke. Už- 
migdo greitai, be skausmo ir trumpam. 

- Jau įsitikinau, - patvirtino Grinas ir vėl atsigręžė į Stefani. 

— Tai tikriausiai Kasiopėja Vit, - tarė jis. - Ji pažinojo tavo 
vyrą Larsą, o paskui jis nusižudė. 

— Iš kur, po velnių, tu tai Žinai? - paklausė Stefani. 

To niekas negalėjo žinoti, išskyrus Kasiopėją, Torvaldseną 
ir Malouną. 

— Klausk, ko atėjai paklausti, - pagaliau paprašė Grinas. 

— Kodėl įsakei pasitraukti mano apsaugininkams? Palikai 
mane plikom rankom kautis su izraeliečiais. Prisipažink, tai 
tavo darbas? 

— Prisipažįstu. 

Grino žodžiai nustebino Stefani. Ji buvo įpratusi prie 
melo. 

— Juk tu žinojai, kad arabai gali mane nužudyti? 

— Žinojau. 

Atrodė, kad Stefani tuoj sprogs iš pykčio. Ji vos susitvardė 
ir teištarė: 

— Aš laukiu paaiškinimo. 

— Panele Vit, - Grinas pasisuko į Kasiopėją, - ar galėtumėte 
prižiūrėti šią moterį, kol viskas baigsis? 

— Koks tavo reikalas? - pratrūko Stefani. - Aš ne tavo nuo- 
savybė! 

— Kas nors turi tave prižiūrėti, - pareiškė Grinas. - Skam- 
binti Heterai Dikson nebuvo protingas žingsnis. Stefani, tu 
nebegalvoji. 

— Man neįdomi tavo nuomonė. 

— Tik paklausyk. Tu kaltini Jungtinių Valstijų teisminės val- 
džios pareigūną beveik neturėdama jokių įrodymų. Tuo metu 
tavo priešai nevaržomi naudojasi žvalgybine informacija. 

— Ką čia paistai? - nesuprato Stefani. - Tu neatsakei į mano 
klausimą. 

— Taip, tiesa. Neatsakiau. Nori sužinoti, kodėl atšaukiau 
tavo apsaugą. Atsakymas paprastas. Manęs paprašė tai pada- 
ryti, taigi aš ir padariau. 

— Kas paprašė? 

Grinas pažvelgė į ją ramiu Budos žvilgsniu. 

— Henrikas Torvaldsenas. 


XXXIV SKYRIUS 


BEINBRIDŽŲ DVARAS, ANGLIJA 
5:20 


MALOUNAS GĖRĖJOSI MARMURINE SODO ARKA. Jiedu su Pamela 
važiavo traukiniu iš Londono maždaug dvylika mylių į šiau- 
rę, tada taksi automobiliu iki Beinbridžų dvaro. Malounas 
perskaitė visus knygų krepšyje paslėptus Hadado užrašus ir 
permetė akimis Tomo Beinbridžo apsakymą stengdamasis ge- 
riau suprasti, kas atsitiko, ir mintyse atkurdamas visus savo 
ir Hadado pokalbius. Malounui teko susitaikyti su mintimi, 
kad didžiausias paslaptis jo senasis draugas amžiams išsinešė 
su savimi. 

Aukštai plytėjo aksominis dangus. Vėsus nakties oras ma- 
loniai gaivino. Tvarkingai nupjauta žolytė blausioje mėnulio 
šviesoje atrodė kaip alavo spalvos jūra, o krūmai ir krūmokš- 
niai joje plaukiojo kaip salos. Netoliese fontanėlyje tyliai šoko 
vanduo. Malounas nusprendė, kad norint ką nors sužinoti, 
geriausia čia atvažiuoti priešaušriu. Iš viešbučio durininko jis 
paprašė nedidelio žibintuvėlio. 

Valda nebuvo aptverta ir, kiek Malounas spėjo pamatyti, 
signalizacija taip pat nebuvo įrengta. Tačiau namas, jis neabe- 
jojo, yra saugomas. Iš Hadado užrašų Malounas sužinojo, kad 

valdoje įrengtas muziejus yra vienas iš daugybės, priklausan- 
čių Karališkajam sostui. Kai kuriuose pirmojo rūmų aukšto 
languose degė šviesa, ir pro neuždengtą stiklą buvo matyti, 
kaip salėse darbuojasi tvarkytojai. 

Malounas atsigręžė į marmurinę arką. 

Medžių viršūnėmis lengvai perbėgęs vėjelis pakilo į vir- 
šų švelniai sklaidydamas debesis. Mėnulis pasislėpė, tačiau 
Malouno akys jau buvo pripratusios prie bauginamos pil- 
kumos. 

— Gal paaiškinsi, kas čia? - paklausė Pamela, kuri iki šiol 
buvo neįprastai tyli. 

Malounas nukreipė žibintuvėlį į marmure iškaltą fragmentą. 

— Tai scena iš paveikslo, pavadinto „Arkadijos piemenys 
II“, - paaiškino jis. - Tomas Beinbridžas turėjo gerokai pasi- 
stengti, kol jį iškalė. 

Jis papasakojo Pamelai, ką Hadadas rašė apie paveikslą, 
tada nukreipė žibintuvėlio spindulį į raides apačioje. 


D O.VO.S.V.A.V.V. M 


— Ką Hadadas sakė apie šias raides? - pasidomėjo Pamela. 

— Nė žodžio. Tik tiek, kad čia paslėpta Žinia, o namo viduje 
yra kai kas daugiau. 

— Taip, dabar visiškai aišku, kodėl atsivilkome čia penktą 
valandą ryto. 

Kotonas pajuto Pamelos susierzinimą. 

— Nemėgstu minios, — pasakė jis. 

Pamela nužvelgė raides iš arčiau. 

— Kodėl D ir M atskirtos toliau nuo kitų? 

Kotonas neturėjo supratimo. Tačiau vieną dalyką jis žinojo. 
„Arkadijos piemenų II“ scenoje buvo vaizduojama moteris, 
žiūrinti į tris piemenis, palinkusius prie antkapio ir rodančius 
į jame iškaltas raides: ET IN ARCADIA EGO. Kotonas žinojo, 
ką jos reiškia. 

Kaip ir „Arkadijoje I“. 

Mįslingas, nežinia ką reiškiantis užrašas. Šiuos žodžius Ma- 
lounas buvo matęs Prancūzijoje. Jie buvo įtraukti į šešioliktojo 
amžiaus kodinį aprašą, pasakojantį apie slaptą Tamplierių or- 
dino veiklą iki jų masinio suėmimo 1307 metų spalį. 

Et in arcadia ego. 

Žodžių I tego arcana dei, reiškiančių „Saugau Dievo paslap- 
tis“, anagrama. 

Kotonas paaiškino Pamelai, ką reiškia frazė. 

— Negali būti, - atsakė ši. 

Jis tik gužtelėjo pečiais. 

— Tik pasakiau, ką pats Žinau. 

Jiems reikėjo patekti į namą ir apžiūrėti. Pasislėpęs saugiu 
atstumu už aukštų kedrų Malounas ėmė stebėti pirmąjį aukš- 
tą. Šviesa languose užgesdavo ir įsižiebdavo, kai į kambarius 
užeidavo tvarkytojai. Užpakalinės namo durys į terasą buvo 
pravertos ir priremtos kėdėmis. Malounas pamatė, kaip pro 
jas išėjo Žmogus, nešinas dviem šiukšlių maišais, kuriuos su- 
metė į konteinerį ir grįžo į vidų. 

Malounas pažvelgė į savo laikrodį: penkios valandos ketu- 
riasdešimt minučių. 

— Netrukus baigs tvarkyti. Kai jie išeis, turėsime porą valan- 
dų, kol žmonės ims rinktis į darbą. Muziejus atidaromas de- 
šimtą, - Malounas buvo spėjęs perskaityti lentelę prie įėjimo. 

— Nereikia nė sakyti, kaip visa tai kvaila, - pareiškė Pamela. 

— Tu visada norėjai žinoti, iš ko aš gyvenu, tik aš negalėjau 
sakyti. Karinė paslaptis ir taip toliau. Dabar turi progą pama- 
tyti pati, - atsakė Kotonas. 

— Man vis dėlto labiau patiko viso to nežinoti! - atšovė Pa- 
mela. 

— Netikiu, - sustabdė ją Kotonas. - Gerai prisimenu, kaip 
tave tai nervindavo. 

— Užtat neturėjau šautinių žaizdų! 

Kotonas šyptelėjo. 

— Taigi dabar tu įšventinta. - Ir mostelėjo ranka į priekį. — 
Tik po jūsų, ponia. 

X 


SABRĖ ŽIŪRĖJO į KoToNo Macouno ir jo buvusios Žmonos 
šešėlius, besiglaudžiančius prie Beinbridžų dvaro medžių. 
Malounas atvyko tiesiai į Oksfordšyrą. Gerai. Dabar viskas 
priklausys nuo jo smalsumo. Sabrės talkininkė puikiai atliko 
savo darbą. Ji pasamdė tris žmones, kaip buvo prašoma, ir 
gavo jam ginklą. 

Sabrė keliskart giliai įkvėpė gaivaus nakties oro ir iš švarko 
kišenės išsitraukė savo „Zigzauerį“. 

Metas susitikti su Kotonu Malounu. 


K 


SLĖPDAMASIS ŠEŠĖLIUOSE MaALouNas tyliai prisiartino prie pra- 
virų galinių durų ir pažvelgė į vidų. 

Tai buvo ištaigingas laukiamasis kambarys. Nuo skliau- 
tuotų lubų srūvanti šviesa atsispindėjo ant paauksuotų baldų 
ir lentelėmis apkaltų sienų, gausiai išpuoštų paveikslais ir go- 
belenais. Viduje nebuvo nė vieno Žmogaus, tačiau Malounas 
girdėjo, kaip netoliese ūžia grindų poliravimo mašina. Dirb- 
damas valytojas klausėsi radijo. 

Kotonas pamojo Pamelai, ir abu įžengė vidun. 

Jis nieko nežinojo apie namo išplanavimą, tačiau kamba- 
ryje kabėjusi lentelė skelbė, kad jiedu yra Apolono kamba- 
ryje. Kotonas prisiminė, ką rašė Hadadas. Beinbridžų rūmų 
svetainė — dar viena Beinbridžo puikybės apraiškų. Ypač daug 
sako jos pavadinimas - „Šventojo Jeronimo Apreiškimas“ — ža- 
vus ir labai tinkamas, nes visos didžiosios kelionės prasideda nuo 
apreiškimo. 

Taigi jie turi surasti svetainę. 

Kotonas vedė Pamelą prie vieno išėjimo, atsiveriančio į er- 
dvią fojė su didingomis navomis, kurių išraiškingi skliautai 
viršuje grakščiai glaudėsi vienas su kitu. Netikėtas ir įdomus 
stiliaus bei architektūros pasikeitimas. Prieblandoje baldų 

kontūrai buvo virtę pilkais šešėliais. Po vienu skliautu Malou- 
nas pamatė biustą. 

Tyliai prisėlinęs marmurinėmis grindimis pažino Tomo 
Beinbridžo atvaizdą. Vidutinio amžiaus vyro veidas išvagotas 
gilių raukšlių, tvirtai sukąsti žandikauliai, pakumpusi nosis, 
šaltos, šiek tiek žvairuojančios akys. Iš Hadado užrašų Malou- 
nas žinojo, kad Beinbridžas buvo išsimokslinęs ir apsiskaitęs 
žmogus, be to, aistringas kolekcininkas, rinkęs tam tikro po- 
būdžio meno kūrinius, knygas bei skulptūras. Dar jis buvo 
keliautojas, išmaišęs Arabiją ir Vidurio Rytus, apie kuriuos 
Vakarai tuo metu Žinojo tiek pat, kiek apie Mėnulį. 

— Kotonai, - tylutėliai pašaukė Pamela. 

Jis atsigręžė. Ji stovėjo palinkusi prie stalo, ant kurio buvo 
sudėtos brošiūros. 

- Čia yra namo planas, - pasakė ji. 

Malounas priėjo arčiau ir pagriebė vieną iš krūvelės. Greitai 
surado patalpą su užrašu SVETAINĖ. Netruko susigaudyti: 

— Štai! 

Viršuje vis dar ūžė grindų poliravimo mašina ir plyšojo ra- 
dijas. 

Ištrūkę iš fojė prieblandos jiedu pasileido koridoriais, kol 
pateko į apšviestą salę. 

— Nieko sau! - netekusi amo sušnabždėjo Pamela. 

Kotonas taip pat buvo sužavėtas. Didžiulė erdvė atrodė lyg 
romėnų imperatoriaus rūmų priemenė. Dar viena stulbinama 
priešingybė jau matytiems kambariams. 

- Šis namas - lyg koks Disnėjaus teminis parkas, - palygino 
Kotonas. - Kiekvienas kambarys atspindi kitą laikmetį ir šalį. 

Ryški sietynų šviesa apšvietė balto marmuro laiptus su be- 
sidriekiančiu tamsiai rausvos spalvos kilimu. Kylantys laip- 
tų popakopiai vedė į aikštelę su prašmatnia jonėnų stiliaus 
kolonada. Rausvo marmuro kolonas jungė įmantriai kalinėta 
juodos geležies baliustrada. Abiejų aukštų nišos rėmino bius- 
tus ir skulptūras kaip muziejuje. Kotonas pakėlė akis į viršų. 
Lubų grožis niekuo nenusileido Šv. Povilo katedros luboms. 

Jis papurtė galvą. 

Kukli namo išorė slėpė tokią prabangą viduje. 

— Svetainė yra viršuje, - pasakė jis Pamelai. 

— Jaučiuosi taip, lyg eitume susitikti su karaliene, - atsakė ši. 

Jie žengė ant elegantiško kiliminio takelio ir ėmė kopti 
laiptais. Viršuje dvigubos medinės durys atsivėrė į patalpą, 
kurioje tvyrojo prieblanda. Kotonas greitai spustelėjo jungiklį, 
ir užsižiebė dar vienas ištaigingas, žvėrių iltimis dekoruotas 
sietynas: skaisčiai nušvito senais, bet patogiais baldais apsta- 
tytas, žalsvu aksomu išmuštas salonas. 

— Po tokios prabangos apačioje vargu ar čia galėjome tikėtis 
prastesnio vaizdo, - uždarydamas duris pasakė Kotonas. 

— Ko mes ieškome? - paklausė Pamela. 

Kotonas ėmė įdėmiai apžiūrinėti sienas, nukabinėtas šešio- 
likto ir septyniolikto amžiaus portretais. Nė vieno pažįstamo 
veido. Po portretais stovėjo klevinės knygų spintos. Įgudusi 
bibliofilo akis greitai pastebėjo, kad knygos skirtos tik lenty- 
noms užpildyti, bet istorinės ir literatūrinės vertės neturi. Ant 
spintų stovėjo bronziniai biustai. Ir vėl - nepažįstami. 

— Šventojo Jeronimo Apreiškimo, - atsakė jis. - Gal tai vienas 
iš tų portretų? 

Pamela sukiojosi po kambarį, apžiūrinėdama kiekvieną 
paveikslą. Jis suskaičiavo. Keturiolika. Daugelis jų vaizdavo 
iškilmingai pasipuošusias damas arba ponus su perukais ir 
aštuonioliktajame amžiuje įprastomis mantijomis. Priešais 
akmens židinį lanku sustatytos stovėjo dvi sofos ir keturi 
krėslai. Kotonas pamėgino įsivaizduoti, kad tikriausiai šioje 
vietoje Tomas Beinbridžas praleisdavo daugiausiai laiko. 

— Nė vienas neturi nieko bendra su šventuoju Jeronimu, — 
išgirdo Pamelos nusistebėjimą. 

Kotonas atrodė sumišęs: 

— Džordžas sakė, kad turėtų būti čia... 

— Gal ir sakė. Bet čia nieko nėra. 


XXXV SKYRIUS 


VAŠINGTONAS 


STEFANI ŽVELGĖ Į BRENTĄ NEPAJĖGDAMA PASLĖPTI nuostabos 
veide. 

— Torvaldsenas tau liepė atšaukti mano apsaugą?! Iš kur tu 
apskritai jį pažįsti? 

— Aš pažįstu labai daug Žmonių, — atsakė Grinas ir galva 
mostelėjo į lipnią juostą, kuria buvo pririštas prie kėdės. — 
O dabar visiškai priklausau nuo tavo malonės. 

— Sprendimas atšaukti apsaugą buvo kvailystė, - įsiterpė 
Kasiopėja. - Kas būtų atsitikę, jei nebūčiau pasirodžiusi? 

— Henrikas užtikrino, kad jūs ten būsite ir puikiai susitvar- 
kysite. 

Stefani tramdė savo įniršį. 

— Aš kvailė paskutinė... 

— Taip, pati lindai priešams į nasrus, - patvirtino Grinas. 

— Nemaniau, kad Dikson mėgins mane nužudyti! 

— Aš tai ir sakau. Tu visai negalvoji. Štai dar vienas tavo 
kvailumo pavyzdys, - Grinas dar kartą mostelėjo galva į jį lai- 
kančią juostą. - Nepaisant to, ką manai, čia bet kurią akimirką 
gali atvykti apsaugos ekipažas. Jie visada užsuka. Žinoma, 
galiu to atsisakyti, bet nesu toks narsus kaip tu. 

— Ką esi sumanęs? - paklausė Stefani. - Kaip tu čia susijęs? 
Dirbi su Deiliu? Gal judviejų ginčas aną naktį buvo tik akių 
dūmimas? Surengėte man nedidelį spektaklį? 

— Aš neturiu nei laiko, nei kantrybės tokiems žaidimams, — 
ramiai atsakė Grinas. 

Stefani toks atsakymas neįtikino. 

— Man jau iki soties to melo! - pareiškė ji. - Dėl mano kal- 
tės pagrobė Malouno sūnų! Kotonas dabar Londone su būriu 
Izraelio samdytų žudikų. Aš negaliu jo rasti, negaliu įspėti. 
Džordžo Hadado gyvybei irgi gresia pavojus. Ir tada suži- 
nau, kad mano šefas palieka mane likimo valiai žinodamas, 
jog tie arabai nori mane nužudyti! Ką, tavo nuomone, turė- 
čiau manyti? 

— Kad tavo draugas Henrikas Torvaldsenas laiku pasirūpi- 
no atsiųsti tau pagalbą. Kad tavo kitas draugas - aš - nuspren- 
dė, kad protingiausia tau dirbti vienai. Na? Gerai sakau? 

Stefani susimąstė. 

— Ir dar kai kas, - pasakė Grinas. 

Ji dėbtelėjo į jį. 

— Tam draugui labiausiai rūpi, kad tau nieko nenutiktų. 


* 


MALOUNAS BUVO SUIRZĘS. Jis atvyko į Beinbridžų rūmus tikė- 
damasis rasti atsakymus. Visi Hadado užrašai nurodo būtent 
šią vietą. Tačiau kol kas - nieko. 

— Gal yra kita svetainė? — paklausė Pamela. 
dinosi tik ši patalpa. Ką jis praleido? Staiga kai kas atkreipė 
jo dėmesį. Siena greta lango nišos, kurios dar nebuvo palietę 
ryto saulės spinduliai, buvo visiškai tuščia. Portretais buvo 
nukabinėtas visas kambarys, išskyrus šią vietą. Ant sienos 
juodavo čia anksčiau kabėjusio paveikslo rėmų kontūrai. 

Kotonas pripuolė prie tuščios vietos. 

— Vieno truksta, - pasakė jis. 

— Kotonai, nenoriu būti įkyri, bet, atrodo, tu žaidi aklą vištą. 

Kotonas papurtė galvą. 

— Džordžas norėjo, kad atvyktume būtent čia. 

Jis ėmė žingsniuoti po kambarį puikiai suprasdamas, kad 
jie negali čia užsibūti. Bet kuriuo metu galėjo pasirodyti kas 
nors iš tvarkytojų. Malounas su savimi turėjo Hadado ir Vi- 
kruolio ginklus, tačiau panaudoti nenorėjo. 

Pamela apžiūrinėjo staliukus už abiejų sofų. Knygos ir 
žurnalai buvo tvarkingai sudėti tarp skulptūrėlių ir gėlių 
vazonėlių. Jos dėmesį patraukė viena bronzinė skulptūrėlė — 
barzdotas senis raukšlėtu veidu, bet tvirtai sudėtas, vilkintis 
sujuosiamą apsiaustą, sėdėjo ant uolos ir skaitė knygą. 

— Eikš, pažiūrėk, —- pakvietė Pamela. 

Jis priėjo ir perskaitė išgraviruotą užrašą skulptūrėlės 
apačioje: 


Sv. JERONIMAS 
BAŽNYČIOS GLOBĖJAS 


Malounas buvo taip įnikęs į sudėtingas paieškas, kad ne- 
pastebėjo to, kas buvo tiesiai po nosimi. Pamela parodė į kny- 
gą po skulptūrėle. 

- „Šventojo Jeronimo Apreiškimas“, - perskaitė ji. 

Kotonas perskaitė užrašą ant nugarėlės. 

— Puikiai pastebėta. 

Pamela šyptelėjo. 

— Kartais ir aš galiu būti naudinga. 

Kotonas kilstelėjo sunkią bronzinę skulptūrėlę ir paliepė: 

— Jei nori būti naudinga, griebk tą knygą! 


* 


STEFANI NEŽINOJO, KAIP SUPRASTI BRENTO GRINO žodžius. 
— Ką turi galvoje? - paklausė ji. - Ką reiškia „draugui 
rūpi“? 

— Šiuo metu truputį sudėtinga apie tai kalbėti, - atsakė 
Grinas. 

Stefani jo akyse pastebėjo kai ką neįprasta. Rūpestį. Jau 
penkerius metus Brentas Grinas narsiai gynė vyriausybę nuo 
Kongreso, žiniasklaidos bei finansinių grupuočių puolimo. Jis 
buvo tikras profesionalas, teisinėmis priemonėmis ginantis 
vyriausybę visuomenės akyse. Taip pat - labai religingas ir, 
Stefani žiniomis, su jo vardu nebuvo siejama nė viena skan- 
dalinga istorija. 

— Tarkim, aš visai netroškau, kad tave nužudytų arabai, — 
tylesniu balsu pridūrė Grinas. 

— Vargu ar šiuo metu mane tai paguos. 

— Kaip ten su jo apsauga? - į pokalbį įsiterpė Kasiopėja. — 
Esu tikra, kad dėl to jis nė kiek nemeluoja. 

— Patikrink namą ir apsidairyk po kiemą, - atsakė Stefani, 
žvilgsniu parodydama, kad norėtų šnektelėti su Grinu akis į akį. 

Kasiopėja apsisuko ir išėjo iš virtuvės. 

— Gerai, Brentai, - Stefani atsigręžė į Griną, - ką norėjai 
man pasakyti, bet negalėjai jai girdint? 

— Kiek tau metų, Stefani? Šešiasdešimt vieni? 

— Aš nekalbu apie savo amžių. 

— Prieš dvylika metų mirė tavo vyras. Tau turėjo būti labai 
sunku. Aš niekada nebuvau vedęs, taigi nežinau, ką reiškia 
prarasti sutuoktinį. 

— Sutinku, nelengva. Bet ką tai turi bendra su mūsų situacija? 

— Žinau, kad prieš Larso mirtį jūs buvote nutolę vienas nuo 
kito, - tęsė Grinas. - Metas tau vėl pradėti kuo nors pasitikėti. 

— Čia tai bent! - nusistebėjo Stefani. - Žinai, ką? Aš sureng- 
siu priėmimo valandas, ir visi, netgi tie, kurie siekia mane 
nužudyti, turės progą ateiti ir įtikinti mane, kad yra verti pa- 
sitikėjimo! 

— Henrikas neketina tavęs žudyti. Kasiopėja — ne. Kotonas 
Malounas irgi ne. - Grinas patylėjo. - Ir aš - ne. 

— Tu atšaukei mano apsaugą, nors žinojai, kad man gresia 
pavojus! 


223 / ALEKSANDRIJOS BIBLIOTEKA 


— Ir kas būtų atsitikę, jei nebūčiau to padaręs? Atlėktų tavo 
agentai, prasidėtų susišaudymas ir kas tada? 

— Aš bučiau sulaikiusi Heterą Dikson. 

— Jau kitą rytą ji būtų išleista įsikišus valstybės sekretoriui, 
o gal ir pačiam prezidentui. Tu būtum iškart atleista, o arabai 
nužudytų tave savo malonumui. Ir Žinai kodėl? Todėl, kad 
niekam tu neberūpėtum! 

Brento Grino žodžiai privertė susimąstyti. Po velnių, jis 
teisus. 

— Tu per daug skubėjai, Stefani, visiškai negalvodama, - 
Grino žvilgsnis tapo švelnesnis, ir Stefani jo akyse išvydo tai, 
ko niekada nepastebėjo anksčiau. 

Susirūpinimą. 

— Jei pameni, aš siūliau savo pagalbą, - toliau kalbėjo Gri- 
nas. - Tu atsisakei. Dabar pasakysiu, ko dar nežinai. Tai, ko 
tada nepasakiau. 

Stefani laukė. 

— Aš leidau nutekinti informaciją apie Aleksandrijos ryši- 
ninką. 


X 


MALOUNAS ATSIVERTĖ KNYGĄ APIE ŠVENTĄJĮ JERONIMĄ. Ji buvo 
plona - tik septyniasdešimt trijų nuo laiko pageltusių pusla- 
pių. Antraštiniame puslapyje išspausta data bylojo, kad kny- 
ga pasirodė 1845 metais. Truputį pavartęs Malounas sužinojo 
keletą faktų. 

Jeronimas gyveno 342-420 mūsų eros metais. Jis puikiai 
mokėjo lotynų ir graikų kalbas, jaunas būdamas ne itin do- 
mėjosi moterimis. 360 metais pakrikštytas popiežiaus, Jero- 
nimas pasišventė Dievui. Kitus šešiasdešimt metų jis daug 
keliavo, rašė traktatus, gynė tikėjimą, tad ilgainiui buvo pri- 
pažintas krikščionių religijos tėvu. Jis pirmasis išvertė Naująjį 
Testamentą, o gyvenimo pabaigoje - Senąjį iš hebrajų į loty- 
nų kalbą, kuris tapo žinomas kaip Vulgata. Po vienuolikos 

šimtmečių Trento taryba paskelbė Vulgatą patikimu Katalikų 
Bažnyčios tekstu. 

Malounas atkreipė dėmesį į tris žodžius. 

Eusebius Hieronymus Sophronius. 

Tikrasis Jeronimo vardas. 

Ir tada jis prisiminė pasakojimą, rastą odiniame Hadado 
krepšyje. „Didvyrio kelionė“, papasakota Eusebijaus Jeroni- 
mo Sofronijaus. 

Matyt, Tomas Beinbridžas neatsitiktinai pasirinko šį litera- 
turinį slapyvardį. 

— Radai ką nors? - išgirdo Pamelos klausimą. 

— Viską, - atsakė Malounas, tačiau džiaugtis nebuvo kada. — 
Mums reikia kuo skubiau iš čia dingti. 

Malounas nuskubėjo link išėjimo, užgesino šviesas ir atvė- 
rė duris. Marmurinė fojė skendėjo tyloje ir prieblandoje. Kaž- 
kur vis dar plyšojo radijas, šį kartą transliuojantis sporto ren- 
ginį, buvo girdėti sirgalių triukšmas ir komentatoriaus balsas. 
Grindų poliravimo mašina tylėjo. 

Malounas nusivedė Pamelą prie laiptų. 

Staiga į marmurinę fojė įvirto trys vyrai su ginklais rankose. 

Vienas jų nusitaikė ir šovė. 

Malounas parvertė Pamelą ant grindų. 

Kulka dzingtelėjo į akmenį. Malounas su Pamela greitai 
nusirito už vienos kolonos. Pamelos veidas persikreipė iš 
skausmo. 

— Mano petys, - tyliai sudejavo ji. 

Ieškodamos aukų pro šalį prazvimbė dar trys kulkos. Ma- 
lounas išsitraukė Hadado ginklą ir pasiruošė. Ką tik praskrieję 
šūviai nebuvo garsūs — tik trumpi pokštelėjimai tarsi plunks- 
nų pagalvių kedenimas. Garso slopintuvai. Gerai nors tai, kad 
jiedu su Pamela buvo viršuje. Iš savo priedangos Malounas 
pastebėjo, kaip du užpuolikai apačioje pasislėpė dešiniajame 
kampe, trečiasis liko kairiajame. Jis negalėjo leisti, kad tiedu 
imtų šaudyti iš abiejų kolonos pusių, tad nieko nelaukdamas 
paleido šūvių seriją. 

Kulkos lėkė pro šalį, tačiau ši ataka bent trumpam suglu- 
mino užpuolikus. Malounas turėjo keletą sekundžių nusitai- 
kyti. Šįkart kulka kliudė vieną vyrą, šis riktelėjo ir griuvo ant 
grindų. Antrasis greitai metėsi į šoną ieškodamas priedangos, 
tačiau kitas Malouno šūvis nuginė jį link fojė išėjimo. Iš nu- 
šautojo smarkiai sruvo kraujas - balto marmuro grindys nusi- 
dažė skaisčiai raudona spalva. 

Atskriejo dar kelios kulkos. Ore pasklido šaunamųjų gin- 
klų kvapas. 

Hadado pistolete liko tik penkios kulkos, tačiau Malounas 
dar turėjo Vikruolio ginklą. Gal dar bus kokie penki šūviai. GrįŽ- 
telėjęs Pamelos akyse pastebėjo baimę, tačiau ji laikėsi ramiai. 

Malounas paskubomis ėmė svarstyti galimybę grįžti į sve- 
tainę. Baldais užstūmę dvigubas duris sutaupytų keletą mi- 
nučių ir spėtų pabėgti pro langą. Tačiau jie buvo antrajame 
aukšte, o tai - rimta kliūtis. Ir vis dėlto — vienintelė galimybė 
pasprukti, nebent tie du apačioje sumanytų išlįsti iš savo prie- 
dangos ir taptų atviru taikiniu. 

Deja, nebuvo panašu, kad taip atsitiks. 

Vienas iš vyrų prišoko prie laiptų. Kitas jį pridengė ketu- 
riais šūviais, kurie pataikė į sieną šalia jų. Malounas buvo pri- 
verstas taupyti likusias kulkas lemiamai akimirkai. 

Prisispaudęs prie kolonos jis suprato, ko siekia užpuolikai. 

Norėdamas pataikyti į vieną, jis turi išlįsti iš už kolonos, kad 
antrasis jį tuoj pat nušautų. Malounas pasielgė priešingai — iš- 
lindo ne iš kolonos kairės, o dešinės, ir paleido kulką į kiliminį 
laiptų takelį tiesiai prieš aukštyn sėlinantį užpuoliką. 

Šis sutrikęs puolė nuo laiptų žemyn ieškodamas priedangos. 

Pamela palietė savo sužeistą petį, ir Malounas pastebėjo 
kraują. Jos Žaizda atsinaujino. Pernelyg daug staigių judesių. 
Mėlynos Pamelos akys sustingo iš baimės. 

Fojė nuaidėjo dar du šūviai. 

Be garso slopintuvo. Iš didelio kalibro ginklo. 

Stojo tyla. 

— Ar yra kas nors?! - pašaukė vyriškas balsas. 

Malounas atsargiai kyštelėjo galvą iš už kolonos. Apačioje 
stovėjo aukštas tvirto sudėjimo vyriškis tamsiai pilkais Žils- 
telėjusiais plaukais. Plati kakta, nedidelė nosis, apvalus sma- 
kras. Muvėjo džinsais, po odine striuke vilkėjo brezentiniais 
marškiniais. 

— Man pasirodė, kad jums reikia pagalbos, - dešinėje laiky- 
damas ginklą pasakė vyras. 

Du užpuolikai gulėjo ant grindų, iš jų kūnų sunkėsi krau- 
jas. Akivaizdu, kad atvykėlis buvo geras šaulys. 

Malounas vėl pasislėpė už kolonos. 

— Kas tu? - paklausė jis. 

— Draugas. 

— Atleisk, neskubu patikėti. 

— Negaliu kaltinti jūsų. Tuomet likite ten, kur esate, ir laukite 
policijos. Galėsite jiems paaiškinti apie tris nušautus žmones. 

Ir Malounas išgirdo, kaip žingsniai ėmė tolti. 

— Ak, tiesa, nėra už ką, - atsisukęs dar pasakė šaulys. 

Staiga Malounui toptelėjo į galvą. 

— O kur tvarkytojai? Kodėl niekas neateina? 

Žingsniai liovėsi. 

— Jie ten, viršuje, nebegyvi. 

— Tavo darbas? - paklausė Malounas. 

— Ne mano. 

— Ko tau čia reikia? 

— To paties, ko ir visiems, ateinantiems į šiuos rūmus naktį. 
Aš ieškau Aleksandrijos bibliotekos. 

Malounas tylėjo. 

— Pasakysiu jums štai ką, - tęsė vyriškis. - Aš apsistojęs 
„Savojos“ viešbutyje, 453-iajame kambaryje. Turiu informaci- 
jos, kuri vargu ar jums Žinoma, o jūs galbūt Žinote tai, ko ne- 
žinau aš. Jei norėsite pasikalbėti, užsukite į tą viešbutį. Jei ne, 
mes vis tiek dar susitiksime. Jūsų teisė rinktis. Tačiau drauge 
galėtume pagreitinti ieškojimo procesą. Spręskite. 

Tolstančių tvirtų žingsnių garsas pamažu nutilo. 

— Kas čia, po velnių? — paklausė Pamela. 


227 / ALEKSANDRIJOS BIBLIOTEKA 


— Girdėjai, ką pasakė, - priminė Malounas. 

- Jis nužudė du vyrus! 

- Aš jam dėkingas. 

— Kotonai, mums reikia kuo greičiau dingti! 

— Gali nepasakoti. Bet pirmiausia turime išsiaiškinti, kas 
buvo šie Žmonės. 

Malounas išlindo iš už kolonos ir nuskubėjo laiptais že- 
myn. Pamela nusekė iš paskos. Jis apieškojo visus tris, tačiau 
nerado jokių dokumentų. 

- Šituos pasiimsime, - dėdamasis į kišenes rastas šešias 
kulkų dėtuves pasakė Kotonas. - Vyrukai buvo pasirengę ge- 
rai pakovoti. 

— Aš jau baigiu priprasti prie kraujo, - pareiškė Pamela. 

— Sakiau, kad priprasi. 

Jis prisiminė nepažįstamąjį. „Savojos“ viešbutis, 453 kam- 
barys. Įdomiai nuskambėjo jo Žodžiai. Tarsi sakytų: Galite 
manimi pasitikėti. Pamela tebelaikė prisispaudusi knygą apie 
šventąjį Jeronimą, o jis - per petį persimetęs knygų krepšį iš 
Hadado buto. 

Pamela pasisuko eiti. 

— Kur susiruošei? - paklausė jis. 

— Esu išalkusi. Manau, „Savojos“ viešbutyje gamina pui- 
kius pusryčius. 

Kotonas šyptelėjo. 

Ji greitai mokėsi. 


XXXVI SKYRIUS 


VAŠINGTONAS 


STEFANI NEBUVO TIKRA, AR PAJĖGS TAI IŠTVERTI. Įrėmusi žvilgsnį 
į Brentą Griną, ištarė: 

— Paaiškink. 

— Mes leidome nutekinti informaciją iš tų bylų. Nes tarp 
mūsų yra išdavikas ir mes tikimės jį arba ją išaiškinti. 

— Kas tie mes? 

— Teisės departamentas. Tai itin slaptas tyrimas. Apie tai 
žinau tik aš ir dar du žmonės - mano pavaduotojai, kuriems 
drąsiai patikėčiau savo gyvybę. 

— Išdavikams nusispjaut į tavo pasitikėjimą. 

— Sutinku. Tačiau informaciją nutekino ne Teisės departa- 
mentas. Aukščiau. Už departamento ribų. Mes užkabinome 
jauką, ir jis buvo prarytas. 

Stefani negalėjo patikėti tuo, ką išgirdo. 

— Bet jūs rizikavote Gario Malouno gyvybe! 

— Niekas negalėjo to numatyti, - atsakė Brentas. - Mes nejį- 
sivaizdavome, kad dar kas nors, be izraeliečių ir arabų, domi- 
si Džordžu Hadadu. Informacijos nutekėjimo kanalai rodo tik 
į juos, ir niekur kitur. 

— Kuriuos tu Žinai, - pabrėžė Stefani, galvodama apie 
„Auksinės vilnos“ ordiną. 

— Jeigu būčiau žinojęs, kad Malouno šeimai iškils pavojus, 
nebūčiau naudojęs šios taktikos, —- patikino Grinas. 

Stefani norėjo tuo tikėti. 

— Mes manėme, kad Hadado buvimo vieta yra gana ne- 
kalta informacija, - kalbėjo Grinas. - Netgi kai izraeliečiai 
sužinojo, kad Hadadas gyvas, nepagalvojome, kad tai pavo- 
jinga, juolab kad byloje nebuvo nė menkiausios užuominos, 
kur jis yra. 

— Išskyrus pėdsaką, vedantį tiesiai prie Kotono. 

— Taip, mes tikėjomės, kad Malounas, patekęs į keblią pa- 
dėtį, žinos, ką daryti. 

— Jis nebėra agentas, Brentai! - riktelėjo Stefani. - Jis mums 
nebedirba! Leisk tau priminti, kad mes nesiunčiame į pavojų 
buvusių operatyvinių darbuotojų, ypač kai jie to nežino! 

— Mes pasvėrėme riziką. Norint surasti tą, kuris nutekino 
informaciją, tai buvo geriausia išeitis. Tačiau vaiko pagrobi- 
mas viską apvertė aukštyn kojom. Džiaugiuosi, kad Kotonui 
pavyko jį išlaisvinti. 

— Kaip tau pasisekė! Galėsi džiaugtis, jeigu jis nesulaužys 
tau nosies. 

— Baltieji rūmai - mėšlo krūva, - sumurmėjo Grinas. - Ko- 
rumpuotų tešlagalvių šutvė... 

Stefani dar niekada negirdėjo Grino šitaip kalbant. 

— Jie nuolat teigia, kokie krikščioniški ir kokie amerikiečiai 
jie yra, tačiau iš tikrųjų ištikimi tik sau ir doleriui. Prisideng- 
dami šalies vėliava vieną po kito priima sprendimus, kurie 
dar labiau išpučia storas stambių korporacijų kišenes, mat 
reikia atsidėkoti už paramą per rinkimus. Mane tai pykina. 
Dalyvauju susirinkimuose, kur aiškinamasi, kuris televizijos 
kanalas geresnis, užuot svarsčius, ką gero padaryti šaliai. Aš 
tyliu. Neturiu ką pasakyti. Taip, aš komandos žaidėjas, tačiau 
neketinu leisti, kad ši šalis taptų pajuokų objektu! Aš daviau 
priesaiką ir, skirtingai nuo kitų administracijos pareigūnų, 
manoji man šį tą reiškia. 

— Tai kodėl jų nedemaskuoji? —- paklausė Stefani. 

— Nesu tikras, kad jie pažeidžia įstatymus. Bjaurumas, amo- 
ralumas, godumas nėra įstatymų pažeidimas. Patikinu tave, 
Stefani, jei bet kuris jų, net ir prezidentas, peržengtų ribas, aš 
iškart reaguočiau. Tačiau iki šiol nė vienas nežengė taip toli. 

— Išskyrus tą, kuris nutekino informaciją, - pabrėžė Stefani. 

— Būtent dėl to aš dabar labiausiai susirūpinęs - prieš griū- 
dama užtvanka turi kur nors įskilti, - atsakė Grinas. 

Stefani nesileido kvailinama. 

— Nagi, Brentai, tau patinka būti vyriausiuoju įstatymų ser- 
gėtoju ir tu puikiai Žinai, kad užkabinęs juos, bet nesugebėjęs 
įrodyti kaltės, lėksi iš savo posto. 

Grinas pažvelgė į ją susirūpinęs. 

— Svarbiausia, kad tau nieko nenutiktų, - tyliai pasakė jis. 

Stefani nuleido jo žodžius negirdomis. 

— Tu išsiaiškinai, kas nutekino informaciją? 

— Manau, kad mes... 

Tuo metu į virtuvę įlėkė Kasiopėja. 

— Mes turime svečių. Prie namo privažiavo du vyrai. Uni- 
formuoti, su ausinėmis. Slaptoji tarnyba. 

— Tai mano apsauga, - pasakė Grinas. - Atvažiavo pati- 
krinti prieš naktį. 

— Turime dingti, - pareiškė Kasiopėja. 

— Ne, - pasakė Grinas. - Atriškite mane ir aš susitvarkysiu. 

Kasiopėja pasuko prie galinių durų. 

Stefani teko nuspręsti savarankiškai - kaip visada, - net 
jei jos sprendimai šiandien ir nebuvo patys protingiausi. Jos 
tėvas sakydavo: „Nesvarbu, gerai ar blogai. Svarbu daryti 
ką nors.“ 

— Palauk. 

Stefani nuėjo prie spintelės ir paieškojusi stalčiuje rado peilį. 

— Atrišam jį. 

Ji prisiartino prie Grino ir pridūrė: 

— Tikiuosi, šį kartą suvokiu, ką darau. 

X 


PER OKSFORDŠYRO MIŠKĄ SABRĖ SKUBĖJO link savo automobilio. 
Nedideliame Anglijos kaimelyje pamažu švito. Aplinkui tvy- 
rojo rūkas, oras buvo drėgnas ir vėsus. Sabrė buvo patenkintas 
pirmuoju susitikimu su Kotonu Malounu. Jo amerikietiškasis 
smalsumas buvo patenkintas, jaudulys numalšintas. Vyrukų, 
kurie turėjo užpulti Malouną, nužudymas buvo puikus būdas 
prisistatyti. Būtų nušovęs visus tris, jei Malounas nebūtų nu- 
dėjęs vieno iš jų. 

Be jokios abejonės, jam išėjus Malounas apieškojo kūnus, 
tačiau Sabrė buvo pasirūpinęs, kad tie trys su savimi netu- 
rėtų jokių asmenybę liudijančių dokumentų. Pagal jo planą 
užpuolikai turėjo surengti akistatą su Malounu ir jį įbaugin- 
ti. Tačiau, kai Malounas nušovė vieną iš jų, žaidimo taisyklės 
pasikeitė. Sabrė nenustebo. Malounas dar Kopenhagoje įrodė, 
kad yra ne iš kelmo spirtas. 

Tikra laimė, kad Hadado bute jis rado diktofoną. Išklausęs 
įrašą ir pasinaudojęs kompiuteryje rasta informacija Sabrė Ži- 
nojo, kokį masalą pamėtėti Malounui. Dabar viskas, ką turėjo 
padaryti, - grįžti į „Savojos“ viešbutį ir laukti. 

Malounas tikrai ateis. 

Išėjęs iš miško Sabrė pamatė savo automobilį. Šalia jo stovė- 
jo dar vienas. Čia pat pirmyn atgal vaikštinėjo pagalbininkė. 

- Šunsnuki! Tu juos nužudei! - pamačiusi Sabrę suriko 
mergina. 

— Kas yra? — abejingai paklausė šis. 

— Ašjjuos nusamdžiau! Kaip tu manai, kur mes rasim naujų 
žmonių, jei visi žinos, kad mes juos nušaunam?! 

— Niekas juk nežino. Išskyrus tave ir mane. 

— Tu, šūdžiau! Aš viską mačiau! Tu šovei jiems į nugarą. Jie 
tavęs nė nepastebėjo. Toks ir buvo tavo sumanymas! 

Sabrė prisiartino prie savo automobilio. 

— Tu kaip visada be galo nuovoki. 

— Eik šikt, Dominikai! Jie buvo mano draugai! 

Sabrei buvo smalsu. 

— Miegojai su kuriuo nors? 

— Ne tavo sušiktas reikalas! 

Sabrė patraukė pečiais. 

— Tu teisi, - pasakė. 

— Viskas, gana! Su tavim baigta. Susirask kitą pagalbinin- 
kę! —- metė ji ir nuskubėjo prie savo automobilio. 

— Gali nesvajoti! - sušuko jai pavymui Sabrė. 

Mergina atsigręžė tikėdamasi priekaištų lavinos. Ne pirmas 
kartas, kai jiedu ginčijasi. Tačiau šįkart jis šovė jai į veidą. 

Jam niekas nesutrukdys. Per daug pastangų įdėta. Trūksta 
visai nedaug, ir jis sužlugdys vieną galingiausių pasaulio eko- 
nomikos kartelių. Nesėkmės atveju padariniai būtų pražūtin- 
gi. Taigi jis nesiruošia pralaimėti, nes kito pasirinkimo nėra. 

Sabrė atidarė automobilio dureles ir įsliuogė vidun. 

Teliko susitvarkyti su Kotonu Malounu. 


X 


STOVĖDAMOS VIRTUVĖJE KasIOPĖJA IR STEFANI KLAUSĖSI, kaip 
prie pagrindinių durų Brentas Grinas kalbasi su dviem slap- 
tosios tarnybos agentais. Arba ji pasielgė teisingai, arba jos su 
Kasiopėja bus suimtos. 

— Kvailystė, - sušnabždėjo Kasiopėja. 

— Mano kvailystė. Aš neprašiau, kad jūs su Henriku į tai 
veltumėtės. 

— Užsispyrusi nedėkinga kalė. 

— Ką tu sakai. Galėjai išeiti. Niekas tavęs nelaikė. Pati ne 
mažiau užsispyrusi. 

Ji išgirdo, kaip Grinas kažką pasakė apie vėsų nakties orą 
ir apie tai, kad netyčia apsiliejo stikline vandens. Ji paleido 
Griną nuo kėdės ir šypsodamasi žiūrėjo, kaip jis lupa lipnią 
juostą nuo savo riešų ir kulkšnių. Televizijos komikai praleido 
progą pamatyti, kaip Jungtinių Valstijų generalinis prokuro- 
ras raukosi plėšdamas juostą kartu su savo rankų ir kojų plau- 

keliais. Tada greitai susiglostė šlapius plaukus ir išskubėjo iš 
virtuvės. 

Ji vėl prisiminė abejoti neleidžiančius Grino žodžius: Tam 
draugui labiausiai rūpi, kad tau nieko nenutiktų. 

- Jis mus išduos, ir baigta, - nerimo Kasiopėja. 

— Neišduos. 

— Iš kur tokia tikra? 

— Dvidešimties metų patirtis. 

Grinas saugumo agentams palinkėjo labos nakties. Pravė- 
rusi stumdomas virtuvės duris Stefani pamatė, kaip pro ža- 
liuzes jis moja agentams atsisveikindamas. Paskui atsisukęs į 
ją paklausė: 

— Patenkinta? 

Stefani perėjo valgomąjį. Kasiopėja sekė iš paskos. 

— Gerai, Brentai, - prabilo Stefani, - kas toliau? 

— Kartu mėginsime gelbėti tavo kailį ir pričiupti tą, kuris 
nutekino informaciją. 

— Tu dar nepasakei, kas jis. 

— Nepasakiau. Nes pats nežinau. 

— Man pasigirdo, kad jūs jau išsiaiškinote... 

— Norėjau pasakyti - manau, kad mes išsiaiškinome. 

— Įdėmiai klausausi. 

— Tau nepatiks, ką pasakysiu. 

— O tu pamėgink. 

- Šiuo metu pagrindinis izraeliečių informacijos šaltinis 
yra Pam Maloun. 


III DALIS 


XXXVII SKYRIUS 


7140 


HENRIKAS TORVALDSENAS LABAI NEMĖGO SKRAIDYTI. Būtent dėl 
šios priežasties nė viena jo kompanijų neturėjo nuosavo lėktu- 
vo. Norėdamas sušvelninti nemalonų pojūtį Henrikas visada 
skrisdavo pirmąja klase ir, jei būdavo įmanoma, stengdavosi tai 
daryti anksti ryte. Platesni krėslai, daugiau patogumų ir paros 
laikas apmalšindavo jo baimę. Užtat Gariui Malounui, atvirkš- 
čiai, labai patiko skristi. Vaikinukas suvalgė skrydžio palydo- 
vės pateiktus pusryčius ir nemenką Henriko porcijos dalį. 

— Netrukus leisimės, - pasakė Henrikas Gariui. 

— Nuostabu! Namie tokiu laiku būčiau keliavęs į mokyklą. 
O dabar aš Austrijoje! 

Per pastaruosius dvejus metus Henrikas ir Garis labai su- 
artėjo. Svečiuodamasis pas tėvą per vasaros atostogas vaikis 
dažnai likdavo nakvoti Kristiangadėje. Tėvas ir sūnus mėgo 
plaukioti dvylikos metrų ilgio dvistiebiu buriniu laivu, kurį 
Torvaldsenas kadaise buvo įsigijęs kelionėms į Norvegiją ir 
Švediją, tačiau dabar laikė nebenaudojamą savo dvaro prie- 
plaukoje. Torvaldseno sūnus Kajus taip pat buvo vandens 
mėgėjas. Torvaldsenas siaubingai ilgėjosi sūnaus. Greitai bus 
dveji metai, kaip jo nebėra. Nušautas Meksike; kiek Torvald- 

senui pavyko sužinoti, be jokios priežasties. Tuo metu labai 
padėjo ten užduotį vykdęs Malounas - nuo tada ir prasidė- 
jo jų draugystė. Tačiau Torvaldsenas niekad nepamiršo, kas 
atsitiko Meksike. Vėliau jam pavyko išsiaiškinti tiesą. Tokios 
skolos taip paprastai nenurašomos. Bendraudamas su Gariu 
Henrikas turėjo progą patirti džiaugsmingų akimirkų, kurių 
likimas jam pašykštėjo. 

— Džiaugiuosi, kad skrendi kartu su manimi, - pasakė jis. — 
Nenorėjau palikti tavęs vieno. 

— Nesu buvęs Austrijoje. 

— Graži šalis. Tankūs miškai, snieguoti kalnai, Alpių ežerai. 
Įspūdinga. 

Vakar jis įdėmiai stebėjo Garį, ir atrodė, kad vaikis visai 
neblogai laikosi po jam tekusių išmėginimų, - jo akivaizdo- 
je buvo nušauti du žmonės. Kai Kotonas su Pamela išskrido 
į Angliją, Garis suprato, kodėl tėvai turėjo išvykti. Motinai 
buvo metas grįžti į darbą, o tėvas turėjo išsiaiškinti, kodėl sū- 
nui grėsė pavojus. Kristiangadė buvo jo mėgstama vieta, tad 
jis noriai pasiliko. Tačiau po vakarykščio pokalbio su Stefani 
Torvaldsenas suprato, kad turi kai ką padaryti. 

— Ar tas susitikimas labai svarbus? - paklausė Garis. 

— Atrodo, taip, - atsakė Henrikas. - Turėsiu dalyvauti ke- 
liuose susirinkimuose, tačiau sugalvosime ką nors, kad ne- 
nuobodžiautum. 

— O kaip tėtis? Ar jis žino, kad skrendame čia? Nepasakiau 
mamai. 

Prieš keletą valandų Pamela Maloun paskambino ir trum- 
pai šnektelėjo su Gariu. Tačiau išjungė telefoną anksčiau, nei 
Torvaldsenas spėjo su ja pasikalbėti. 

— Manau, kuris nors dar paskambins, ir Jesperis pasakys, 
kur mudu esame. 

Likimas pamėtėjo puikią progą Torvaldsenui pasiimti Garį 
kartu. Jeigu berniuko pagrobimą suorganizavo Alfredas Her- 
manas - o Torvaldsenas neabejojo, kad taip ir buvo, - vadi- 
nasi, metinė asamblėja, į kurią turėjo suvažiuoti įtakingiausi 

pasaulio vyrai ir moterys su savo aptarnaujančiu personalu ir 
apsauga, buvo saugiausia išeitis Gariui. Torvaldsenui vis dar 
nedavė ramybės pagrobimas. Jam buvo žinoma, kad Domini- 
kas Sabrė yra tikras profesionalas, todėl mažai tikėtina, kad 
jis būtų pasamdęs tuos tris susimovusius olandus. Kažkas čia 
negerai. Malounas elgėsi sumaniai kaip visada, tačiau įvykiai 
klostėsi nesuprantama linkme. Ar tai, kas įvyko, buvo tyčia 
suorganizuota Malounui? Kad jis imtų veikti? Jeigu taip, tada 
Gariui nebegresia joks pavojus. 

— Atmink, apie ką kalbėjomės, - priminė Torvaldsenas. — 
Stenkis daugiau klausytis, mažiau kalbėti. 

— Supratau, - linktelėjo Garis. 

Torvaldsenas nusišypsojo. 

— Puiku. 

Dabar teliko tikėtis, kad jis teisingai supranta Alfredo Her- 
mano ketinimus. 


XXXVIII SKYRIUS 


VIENA 
8:00 


HzERMANAS PASTŪMĖ SAVO PUSRYČIUS Į ŠONĄ. Jis nemėgo valgyti, 
ypač kai aplinkui buvo daugybė žmonių, tačiau jam patiko 
ištaigingas pilies valgomasis. Alfredas pats sukūrė jo stilių su 
neogotikinėmis detalėmis. Langų rėmai ir lubos buvo nukabi- 
nėti kryžiuočių herbais, sienos — paveikslais, vaizduojančiais 
Kryžiaus žygį į Jeruzalę. 

Pusryčiai buvo puikūs kaip visada; būrys baltais švarkais 
vilkinčių padavėjų patarnavo svečiams. Jo dukra sėdėjo kita- 
me ilgo stalo gale, likusias dvylika kėdžių užėmė rinktiniai 
ordino politinio komiteto nariai, dar vakar atvykę dalyvauti 
savaitgalio asamblėjoje. 

— Tikiuosi, visi čia susirinkusieji yra patenkinti, - svečiams 
garsiai pasakė Margareta. 

Jai puikiai sekėsi bendrauti su dideliu būriu žmonių. 

Hermanas pastebėjo, kaip dukra paniuro išvydusi jo be- 
veik nepaliestą lėkštę, tačiau ji nieko nepasakė. Kai jie liks vie- 
ni, vėl pasipils priekaištai dėl apetito nebuvimo ir kad nuo to 
priklauso gera sveikata bei ilgas gyvenimas. Ak, kad viskas 
būtų taip paprasta! 

Kai kurie komiteto nariai aptarinėjo pilies interjerą, at- 
kreipdami dėmesį į pasikeitimus nuo praeito pavasario. Šių 
pinigingų vyrų ir moterų turtai net sudėti kartu neprilygo nė 
ketvirtadaliui Hermano turtų. Vis dėlto kiekvienas jų buvo 
savaip naudingas. Taigi Alfredas mandagiai dėkojo už dėme- 
sį ir laukė. Tada pasakė: 

- Įdomu, ką politikos komitetas ketina pasakyti asamblėjai 
apie 1223-iąją koncepciją? 

Šiame prieš trejus metus pavasario asamblėjoje patvirtinta- 
me projekte buvo numatytas veiksmų planas, kaip destabili- 
zuoti padėtį Izraelyje ir Saudo Arabijoje. Alfredas seniai puo- 
selėjo šią mintį, kuriai įgyvendinti jam reikėjo savų šaltinių ir 
Izraelio, ir Jungtinių Amerikos Valstijų vyriausybėse. Šaltinių, 
netikėtai atvedusių jį pas Džordžą Hadadą. 

— Prieš pradėdami norėtume išgirsti, ar jūsų veikla davė 
kokių nors vaisių, — atsiliepė komiteto pirmininkas. - Mes tu- 
rėsime pakeisti savo planus, jeigu jums kas nors nepavyko. 

Alfredas linktelėjo. 

— Viskas vyksta pagal planą, - pasakė jis. — Ir gana sparčiai. Bet 
jeigu man pavyks, ar informacijos rinka patikimai apsaugota? 

Dabar linktelėjo kitas komiteto narys. 

— Mes išsiuntėme užklausas Jordanijai, Sirijai, Egiptui ir Je- 
menui. Visi susidomėję ir norėtų surengti diskusijas. 

Alfredas buvo patenkintas. Jau senokai buvo pastebėjęs, 
kad arabiškų šalių entuziazmas - prekiauti, keistis paslau- 
gomis ar rengti teroro aktus — augo proporcingai artimiausių 
kaimynų interesams. 

— Ignoruoti Saudo Arabiją - rizikinga, - įsiterpė dar vienas 
komiteto narys. - Daugelis mūsų turime su jais ryšių. Kerštas 
gali mums brangiai kainuoti. 

- Jūsų derybininkai privalo užtikrinti, kad jie liks ramūs ir 
nesikiš, kol mums bus naudinga su jais kalbėtis, - sausai pa- 
sakė Alfredas. 

— Ar ne laikas mums sužinoti, kas už viso to slepiasi? — pa- 
klausė kitas. 

— Ne. Dar ne laikas. 

— Alfredai, tu nori mus giliai įpainioti, bet nenori apie tai 
kalbėti. Man kyla tam tikrų klausimų... 

— Kokių klausimų? 

— Kas galėtų taip vilioti Jordaniją, Siriją, Egiptą ir Jemeną, 
paliekant nuošalyje Saudo Arabiją? 

— Izraelio pašalinimas. 

Salėje stojo tyla. 

— Žinoma, tai — visų išvardytų valstybių tikslas, — prabilo 
narys, — tačiau taip pat — visiškai neįmanomas. Izraelis ne- 
išnyks. 

— Apie Sovietų Sąjungą buvo kalbama lygiai taip pat, - at- 
rėmė Alfredas. - Bet kai buvo mestas iššūkis, paaiškėjo, kad 
nieko nėra neįmanomo. Pažiūrėkite, kas atsitiko. Subyrėjo per 
keletą dienų. 

— Jūs galite padaryti, kad taip atsitiktų? — pasigirdo klau- 
simas. 

— Negaiščiau mūsų brangaus laiko, jei manyčiau, kad tai 
neįmanoma, - atsakė Alfredas. 

Vienas komiteto narys, senas Alfredo bičiulis, atrodė nu- 
sivylęs, kad šis nieko nepasako tiesiai, tad pabandė nepiktai 
pagudrauti. 

— Siūlau pakalbėti apie tai, kas bus, jei iškils klausimas dėl 
Senojo Testamento pagrįstumo? 

Kai kurie svečiai patraukė pečiais, vienas paklausė: 

— Na, ir kas? 

— Tai išjudintų Vidurio Rytų klausimą iš esmės, - pasakė 
Hermanas. - Žydai laikosi ir laikysis savo Toros. Dievo Žodis 
ir visa kita. Niekas niekada ja nesuabejojo. Buvo įvairių kalbų, 
spėlionių, tačiau, jeigu dabar paaiškėtų, kad Toroje surašyta 
netiesa, tik įsivaizduokite — visi nustotų tikėti žydais! Pagal- 
vokite, kaip sukrustų kitos Vidurio Rytų valstybės! 

Alfredas Hermanas žinojo, ką sako. Dar niekam nepavyko 
įveikti žydų. Daug kas mėgino. Asirai. Babiloniečiai. Romė- 
nai. Turkai. Inkvizicija. Netgi Martynas Liuteris jų nemėgo. 

Tačiau vadinamoji Dievo išrinktoji tauta nepasidavė. Hitleris 
buvo Žiauriausias. Todėl atsikvošėjęs pasaulis nutarė padova- 
noti žydams jų biblinę tėvynę. 

— Kuo tau užkliuvo Izraelis? - paklausė viena komiteto 
narė. - Man nuo pat pradžių neduoda ramybės klausimas — 
kodėl mes eikvojame laiką šiam reikalui. 

Moteris akivaizdžiai nepritarė; ją palaikė kiti du komite- 
to nariai. Žinoma, jie sudarė pavojaus nekeliančią mažumą, 
ir Alfredas pagalvojo, kad šis pasisakymas suteikė diskusijai 
daugiau demokratijos. 

— Tai kur kas daugiau nei vien Izraelis, - atsakė jis ir paste- 
bėjo, kad visų, netgi dukters, dėmesys nukrypo į jį. - Tinkamai 
veikdami galėtume destabilizuoti ir Izraelį, ir Saudo Arabiją. 
Šios valstybės labai susijusios. Jeigu sugebėtume į abi įnešti 
sumaišties, imti kontroliuoti, o kai reikia - paleisti vadžias, 
galbūt mums pavyktų įvykdyti du valstybinius perversmus. 

Alfredas pasisuko į politikos komiteto pirmininką. 

— Ar jau aptarėte, kokią naudą mūsų nariai galėtų turėti, 
jeigu imtume vykdyti šį planą? 

Vyresnysis linktelėjo. Jis daugelį metų buvo geras Alfredo 
draugas ir vienas galimų kandidatų užimti vietą Rate. 

— Pagal mūsų scenarijų Palestina, Jordanija, Sirija, Egiptas 
sutinka su mūsų pasiūlymais. 

— To niekada nebus, - nutraukė jį dar vienas iš nepritarian- 
čiųjų. 

— O kas galėjo patikėti, kad pasaulio galingieji iškeldins 
beveik milijoną arabų ir atiduos žydams jų biblines žemes? — 
atrėmė Hermanas. - Daug kas Vidurio Rytuose taip pat tuo 
netikėjo. 

Jo Žodžiai nuskambėjo gana piktai, ir tai supratęs jis prabi- 
lo švelnesniu tonu: 

— Mažiausia, ką galime padaryti, - tai nugriauti tą absur- 
dišką sieną, kurią Izraelis pastatė norėdamas apsaugoti savo 
teritoriją, - ir mesti iššūkį amžiniems žydų reikalavimams. 
Laikas suduoti smūgį arogantiškiems sionistams ir galbūt to 

pakaks, kad aplinkinės arabų šalys susivienytų. Aš dar nepa- 
minėjau Irano, kuris užvis labiausiai trokšta nušluoti Izraelį 
nuo žemės paviršiaus. Tai jam būtų didžiausia palaima. 

— Ir kas visa tai padarys? - pasigirdo klausimas. 

— Žinios, - atsakė Hermanas. 

— Kalbi rimtai? Manai, mes dar turėtume mokytis?! 

Alfredas nesitikėjo, kad diskusija pakryps tokia linkme, ta- 
čiau, be abejonės, tai buvo jo valanda. Komiteto nariai, susėdę 
aplink valgomojo stalą, vadovavosi Ordino statutais, kuriuose 
apibrėžtos politinės gairės buvo glaudžiai susijusios su Ekono- 
mikos komiteto tikslais, nes Ordino nariams politika ir nauda 
buvo neatsiejami dalykai. Ekonomikos komitetas buvo iškėlęs 
tikslą padidinti į Vidurio Rytų ekonomiką investavusių narių 
pajamas mažiausiai 30 procentų. Buvo atliktas tyrimas, nusta- 
tyta pradinių investicijų suma eurais, apskaičiuotas galimas 
pelnas dabartinėms ekonominėms bei politinėms sąlygoms, 
numatyti keli veiklos scenarijai. Paaiškėjo, kad tikslą galima 
pasiekti, tačiau Vidurio Rytų rinka buvo itin rizikinga. Men- 
kiausias įvykis gali sukelti ekonomikos griūtį visame regione. 
Tai gali nutikti bet kurią dieną. Taigi pastovumo užtikrinimas 
regione ir buvo svarbiausias politikos komiteto uždavinys. 
Tradiciniai metodai - papirkinėjimas ir grasinimas — netiko 
žmonėms, kurie buvo įpratę prie vos ne kasdienių sprogimų. 
Žmonės, atsakingi už sprendimų priėmimą Jordanijoje, Sirijo- 
je, Kuveite, Egipte ir Saudo Arabijoje, buvo pernelyg turtingi, 
pernelyg atsargūs ir pernelyg užsispyrę. Taigi ordinui teko 
susitaikyti, kad reikia ieškoti kitokio kelio, ir Hermanas tikėjo, 
kad jis netrukus tokį ras. 

— Žinios yra galingesnės už bet kokius ginklus, — tarė jis 
kimiu balsu. 

— Priklauso nuo to, kokios tos žinios, - pareiškė vienas narys. 

Alfredas linktelėjo pritardamas: 

— Sėkmė priklausys nuo to, ar sugebėsime perduoti tai, ką 
sužinosime, tinkamam pirkėjui tinkamu laiku ir už tinkamą 
kainą. 

— Pažįstu tave, Alfredai, - prabilo vienas iš vyresnių komi- 
teto narių, - tu jau viską kruopščiai suplanavai. 

Hermanas plačiai nusišypsojo. 

— Reikalai sparčiai juda į priekį. Dabar susidomėjo ameri- 
kiečiai, ir tai mums atveria daug naujų galimybių. 

— O ko amerikiečiams? —- nekantraudama paklausė Mar- 
gareta. 

Dukters klausimas suerzino Hermaną. Jai derėtų mokytis 
neišsiduoti, kad ko nors neišmano. 

— Panašu, kad ir Jungtinėse Valstijose yra įtakingų asmenų, 
norinčių sutrypti Izraelį. Jie įžvelgia tam tikrą naudą savo už- 
sienio politikai, - sutramdęs susierzinimą atsakė jis. 

— Kaip tai įmanoma? - įsiterpė kitas komiteto narys. - Tūks- 
tančius metų arabai kovoja su arabais ir arabai su žydais. Ko 
jiems dar bijoti? 

Alfredas Hermanas ir sau, ir ordinui buvo iškėlęs didžiulį 
tikslą, tačiau vidinis balsas kuždėjo, kad už jo pastangas bus 
atlyginta. Taigi ramiai nužvelgęs priešais sėdinčius vyrus ir 
moteris išdidžiai pareiškė: 

— Atsakymą į šį klausimą žinosiu savaitės pabaigoje. 


XXXIX SKYRIUS 


VAŠINGTONAS 
3:30 


STEFANI PAVARGUSI SĖDĖJO KRĖSLE. Brentas Grinas —- įsitaisęs 
priešais ją ant sofos. Jis atrodė išsekęs, tokio Stefani dar nie- 
kada nebuvo mačiusi. Kasiopėja užmigo viename iš antrojo 
aukšto kambarių. Bent vienas jų pailsės. Stefani dabar negalė- 
tų užmigti. Atrodė, kad keturiasdešimt aštuonios dienos, o ne 
keturiasdešimt aštuonios valandos praėjo nuo to laiko, kai ji 
čia lankėsi, lygiai taip pat nepasitikėdama Grinu ir pykdama 
ant savęs, kad dėl jos kaltės Malouno sūnui iškilo pavojus. 
Garis Malounas dabar buvo saugus, tačiau galvoje krebždėjo 
tos pačios abejonės dėl Brento Grino, ypač po to, ką jis pasakė 
prieš keletą valandų. 

Šiuo metu pagrindinis izraeliečių informacijos šaltinis yra Pam 
Maloun. 

Ji laikė rankoje skardinę dietinio „Dr. Pepper“, kurią rado 
šaldytuve. Mostelėjo ja Grino pusėn. 

— Tai tu geri tokius? 

Jis linktelėjo. 

— Skonis — kaip originalaus gėrimo, tik be cukraus. Man 
pats tas. 

Stefani nusišypsojo. 

— Tu esi keistuolis, Brentai. 

— Aš esu paprastas žmogus ir perku tai, kas man patinka, — 
atsakė jis. 

Skaudama širdimi ir kankinama slogių minčių Stefani 
stengėsi išvis negalvoti apie Brentą Griną. Jiedu tyčia išjungė 
visas šviesas, kad niekas iš gatvės nepamatytų ir nepagalvotų, 
jog namo gyventojai nemiega. 

— Galvoji apie Malouną? - iš tamsos ją pasiekė Grino balsas. 

— Jam gresia pavojus. 

— Tu nieko negali padaryti, kol jis nepaskambins. 

Stefani papurtė galvą. 

— Nieko gero, - pasakė. 

— Tu turi agentą Londone. Kokios galimybės surasti Kotoną? 

Beveik jokių. Londonas - didžiulis miestas, be to, kas žino, 
ar Malounas tebėra ten? Jis gali būti bet kurioje kitoje šalies 
vietoje. Tačiau Stefani nebenorėjo galvoti apie tai, kas neįma- 
noma, tad paklausė: 

— Ar seniai Žinai apie Pamelą? 

— Nelabai. 

Stefani pyktelėjo, kad jai ir vėl nebuvo anksčiau papasako- 
ta, tad nusprendė atsilyginti tuo pačiu. 

— Tavo Žaidime yra dar vienas žaidėjas, Brentai, - pasakė ji. 

— Įdėmiai klausau, - jo balsas išdavė staigų susidomėjimą. 

Nors kartą ji Žino tai, ko nežino jis. Stefani papasakojo, ką 
išgirdo iš Torvaldseno apie „Auksinės vilnos“ ordiną. 

— Henrikas man niekada apie jį neužsiminė, —- nusistebėjo 
Grinas. 

— Tai bent naujiena, - tarė Stefani ir nurijo dar vieną gurkš- 
nį. - Jis sako tik tai, ką nori, kad žinotum. 

— Arjie pagrobė Malouno sūnų? — paklausė Grinas. 

— Aš manau, kad taip. 

— Tai daug ką paaiškina, - pasakė Grinas. - Per visą tą ope- 
raciją izraeliečiai buvo neįprastai atsargūs. Mes sukūrėme 
tą istoriją su ryšininku tikėdamiesi, kad jų agentai šį masalą 

prarys. Kelerius metus jų diplomatai privačiai aiškinosi, koks 
Džordžo Hadado likimas. Mums nepavyko jų apkvailinti, kai 
Malounas buvo jį paslėpęs. Jie nuodugniai apieškojo susprog- 
dintos kavinės griuvėsius, tačiau bomba buvo atlikusi savo 
darbą nepriekaištingai. Netgi kai pakišome ryšininko bylą po 
nosimi, izraeliečiai neskubėjo tikėti. 

— Geriau papasakok tai, ko nežinau. 

— Malouno sūnaus pagrobimas mus sutrikdė. Štai kodėl 
neskubėjau su tavimi susitikti, kai pirmą kartą man paskam- 
binai su šia naujiena. 

— O aš pamaniau, kad tu manęs nemėgsti. 

— Turėk daugiau kantrybės. Bet aš jau spėjau įprasti... 

Stefani šyptelėjo. 

Nuo netoliese stovinčio arbatinio stalelio Grinas paėmė 
krištolo vazelę su sūdytais riešutais. Stefani taip pat buvo al- 
kana, tad pasėmė nemenką saują. 

— Mes žinojome, kad Izraelis nesusijęs su Gario Malouno 
pagrobimu. Tik labai stebėjomės, kodėl jie niekaip nesureaga- 
vo, kai tai atsitiko, - tęsė Grinas ir trumpam nutilo. - Ir po to, 
kai man paskambinai, sužinojau apie Pam Maloun. 

Stefani įdėmiai klausėsi. 

— Prieš tris mėnesius ji susidėjo su tokiu vyruku, - pasa- 
kojo Grinas. - Jis dirba teisininku konsultantu vienoje garsių 
Atlantos kompanijų. Aktyvus žydų patriotas, dirbantis Izrae- 
lio labui. Mūsų saugumo tarnyba įsitikinusi, kad jis finansiš- 
kai remia vieną karinių Izraelio valdžios grupuočių. 

Stefani žinojo, kad Izraelio politika buvo šeriama JAV pi- 
nigais. 

— Nežinojau, kad tau pagal pareigas prieinama tokia intor- 
macija, - pasakė ji. 

— Stefani, tu daug ko apie mane nežinai, - atsakė Grinas. — 
Aš turiu visuomeninį įvaizdį, nes to reikalauja mano parei- 
gybė. Tačiau pradėdamas dirbti žinojau, kad nebūsiu tuščia 
kalbanti galva. Aš esu šios šalies teisminės valdžios atstovas 
ir dirbu savo darbą. 

Stefani atkreipė dėmesį, kad Grinas dar nesuvalgė nė 
vieno riešuto. Užtat atvertęs dešinįjį delną kairiuoju kažką 
rankiojo. 

— Ką tu darai? - paklausė ji. 

— Ieškau puselių. 

— Kodėl? 

— Ant jų daugiau druskos. 

— Prašau? 

— Kai paimi visą riešutą, jo viduriukas yra be druskos. Bet 
jei riešutai yra perskelti ir apibarstyti druska, vadinasi, gauni 
daugiau druskos. 

— Tu juokauji... 

Grinas perskėlė riešutą ir įsimetė jį į burną. 

— Kodėl puselė yra sūresnė už visą riešutą? — vėl paklausė 
Stefani. 

— Negi nepastebėjai? —- Grinas žvelgė į ją šypsodamasis. — 
Dvi sūdytos puselės, sudėtos kartu, turi daugiau druskos nei 
visas riešutas. 

Tai pasakęs į burną įsimetė dar vieną riešutą. 

Stefani nesuprato, ar jis kalba rimtai, ar erzina, tačiau jis 
nesiliovė ieškojęs puselių. 

— O ką darai su nesuskilusiais? - paklausė ji. 

— Palieku pabaigai. Aš juos valgau, kai kitų nebelieka. Bet 
galėsiu parduoti tau visą riešutą už puselę. 

Stefani patiko šitoks Brentas Grinas. Žaismingas, su len- 
gvu humoro jausmu. Staiga ji pajuto norą apsaugoti jį. 

— Tu nori pričiupti tuos kvailius Baltuosiuose rūmuose kaip 
ir aš, - pasakė ji. - Girdėjai, kas apie tave šnekama. Tave va- 
dina „didžiai gerbiamu dešiniuoju Grinu“. Bet viskas yra tru- 
putį ne taip. Tu jiems reikalingas tik tam, kad padėtum kurti 
jų teigiamą įvaizdį. 

— Norėčiau tikėti, kad nesu toks apgailėtinas, - trumpai at- 
sakė Grinas. 

— O ginti jų užpakalius - neapgailėtina? Jei kas nors toks ir 
yra, tai tik jie. Kartu su savo prezidentu. 

— Gal ir taip, - kramtydamas riešutus ramiai pasakė Grinas 
ir patrynė delnus, nubraukdamas trupinius. 

Žiūrėdama į priešais sėdintį vyrą Stefani pajuto, kad paga- 
liau ima jį suprasti. 

— Papasakok man daugiau apie Pamelą, - paprašė ji. 

— Ji su tuo teisininku susitikinėjo maždaug tris mėnesius. 
Mes žinome, kad jis susijęs su Hetera Dikson. Buvo susitikę 
keletą kartų. 

Stefani atrodė suglumusi. 

— Kažko nesuprantu, - pasakė, — kodėl izraeliečiai buvo įsi- 
tikinę, kad Pamela sutiks į visa tai veltis? Juk jie su Malounu 
seniai nebe kartu. Beveik nebendrauja. Tu pats sakei, jog ne- 
manai, kad jie pagrobė Garį. 

— Tikriausiai izraeliečiai žino tai, ko nežinome mes. Jie vis- 
ką numatė, žinojo, kad taip atsitiks ir kad Pamela Maloun su- 
siras Kotoną. Tai vienintelis paaiškinimas. Ja buvo apgalvotai 
pasinaudota. O dabar papasakok man apie tą „Auksinės vil- 
nos“ ordiną. Manau, izraeliečiai žinojo apie jį ir apie tai, kad 
vaikas bus pagrobtas. Gal ir patys ketino tai padaryti? 

— Nori pasakyti, kad Pamela - šnipė? - pasitikslino Stefani. 

— Manijos vaidmuo šioje istorijoje yra paslaptis. Deja, tas tei- 
sininkas, su kuriuo ji susitikinėjo, užvakar mirė. - Grinas paty- 
lėjo. - Nušautas požeminėje automobilių stovėjimo aikštelėje. 

Nieko nauja. Vidurio Rytai prarijo dar vieną saviškį. 

— Ką dar apie jį Žinai? - paklausė Stefani. 

— Tiriame jo dalyvavimą ginklų prekyboje. Tel Avivas skel- 
bia, kad stabdo šį verslą, tačiau iš tikrųjų slapta skatina. Mane 
informavo, kad teisininkas labai skubėjo susibendrauti su Pa- 
mela. Praleisdavo su ja daug laiko, pirkdavo dovanas ir pa- 
našiai. Žmonės mano, kad Pam yra kieto būdo, bet iš tikrųjų 
ji - vieniša ir pažeidžiama. 

Stefani kai ką pajuto Brento Grino balse. 

— Šie žodžiai tinka ir tau, tiesa? — paklausė ji. 

Crinas neskubėjo atsakyti, ir Stefani sunerimo, ar tik nebus 
žengusi per toli. 

— Labiau, nei gali įsivaizduoti, - pagaliau vos girdimai 
tarė jis. 

Stefani būtų norėjusi paklausti daugiau, tačiau išgirdo 
žingsnius ant laiptų. Tarpdury išdygo Kasiopėja. 

— Turime svečių, - pasakė ji. - Prie namo ką tik sustojo au- 
tomobilis. 

Grinas atsistojo. 

— Nemačiau jokių šviesų, - pasakė jis. 

— Privažiavo be šviesų. 

Stefani sunerimo. 

— Maniau, tu miegi, - pasakė ji. 

— Kas nors juk turi jus prižiūrėti. 

Suskambo telefonas. 

Nė vienas jų nepajudėjo. 

Suskambo antrą kartą. 

Grinas tamsoje perėjo per kambarį, susirado belaidį imtu- 
vą ir atsiliepė. Stefani pastebėjo, kad jis stengėsi apsimesti pa- 
žadintas iš miegų. 

Keletą akimirkų kambaryje buvo tylu. 

— Tada užeik. Aš tuoj apsirengsiu, - ištarė į ragelį Grinas. 

Grinas atsigręžė. 

— Laris Deilis. Laukia kieme, nori pasikalbėti. 

— Nieko gero, - tarė Stefani. 

— Gal ir taip, - sutiko Grinas. - Jūs nelįskite. Pažiūrėsiu, ko 
nori velnias. 


XL SKYRIUS 


LONDONAS 
8:15 


MALOUNUI PATIKO „SAVOjOS“ VIEŠBUTIS. Buvo apsistojęs jame 
keletą kartų už Jungtinių Valstijų ir Didžiosios Britanijos vy- 
riausybių lėšas. Tarnyba Magelano organizacijoje buvo puiki 
tuo, kad patogumų būdavo ne mažiau nei rizikos. 

Šiame viešbutyje jis nesilankė jau keletą metų, tačiau džiau- 
gėsi, kad vėlyvųjų karalienės Viktorijos laikų stiliaus pastatas 
tebebuvo toks pat prabangus ir žaismingas. Malounas žinojo, 
kad naktis, praleista kambaryje su vaizdu į Temzę, kainuoja 
tiek, kiek daugelis žmonių neuždirba per metus. Tai reiškė, 
kad jo ir Pamelos gelbėtojas mėgo keliauti prabangiai. 

Jiedu išskubėjo iš Beinbridžų dvaro nuvarę valytojų fur- 
goną, kurį paskui paliko už kelių kilometrų nuo geležinke- 
lio stoties, ir sėdo į pusės septynių traukinį, lekiantį Londono 
kryptimi. Padingtono stotyje buvo ramu ir, užuot susistabdę 
taksi, jiedu iki „Savojos“ viešbučio važiavo metro. 

Pamelos petys atrodė geriau. Kraujavimas liovėsi. Viešbu- 
čio vestibiulyje Malounas pastebėjo vietinį telefoną ir papra- 
šė, kad jį sujungtų su 453 kambariu. 

— Jūs labai greiti, - išgirdo balsą kitame ryšio gale. 

— Ko tu nori? - Malounas pamėgino griebti jautį už ragų. 

- Šiuo metu jaučiuosi išalkęs. Galvoju tik apie pusryčius, — 
pasakė balsas. 

Malounas suprato. 

— Tai leiskis žemyn. 

— Kavinėje po dešimties minučių. Jie čia turi puikią virtuvę. 

— Mes lauksime, - baigė Malounas. 


Vyras, priėjęs prie staliuko, buvo tas pats, kuris juos išgelbėjo 
prieš porą valandų, tačiau dabar jis mūvėjo sportines žalsvos 
spalvos kelnes ir vilkėjo gelsvai rusvos saržos marškinius. 
Buvo ką tik nusiskutęs, jo veidas švietė geranoriškumu ir 
draugiškumu. 

— Makolumas, - prisistatė jis. - Džeimsas Makolumas. Visi 
mane vadina Džimiu. 

Malounas buvo per daug pavargęs ir įtarus, kad elgtųsi 
draugiškai, tačiau atsistojo. Jie tvirtai paspaudė vienas kitam 
ranką. Vyras žalios spalvos akimis žvelgė tiesiu ir tiriamu 
žvilgsniu. Pamela liko sėdėti. Malounas prisistatė, supažindi- 
no su Pamela ir dar kartą griebė jautį už ragų. 

— Ką veikei Beinbridžų dvare? - paklausė jis. 

— Pirmiausia galėtumėte bent padėkoti, kad išgelbėjau jūsų 
gyvybes. Neprivalėjau to daryti. 

— Tiesiog vaikštinėjai netoliese. 

Plonos vyro lūpos išspaudė šypseną. 

— Tu visada toks? — paklausė. - Jokios įžangos, iškart į tikslą? 

— Tu išsisukinėji nuo atsakymo. 

Makolumas pasitraukė kėdę ir atsisėdo. 

— Aš alkanas. Gal užkąskime ir tada aš jums viską papasa- 
kosiu. 

Malounas net nepajudėjo. 

— Pirmiausia atsakyk į mano klausimą. 

— Gerai, tebūnie. Esu lobių ieškotojas, seku Aleksandrijos 
bibliotekos pėdsakais. Jau gerą dešimtmetį ieškau to, kas iš 

jos liko. Beinbridžų rūmuose atsidūriau per tuos tris vyrukus. 
Prieš keturias dienas jie nužudė vieną moterį — itin svarbų in- 
formacijos šaltinį, taigi myniau jiems ant kulnų tikėdamasis 
sužinoti, kam jie dirba. Taip jie atvedė mane pas jus. 

— Sakei, kad turi informacijos, kurios neturiu aš. Kodėl toks 
įsitikinęs? 

Makolumas greitai atstūmė savo kėdę ir atsistojo. 

— Sakiau, kad galbūt turiu informacijos, kurios neturi tu. 
Klausyk, neturiu nei laiko, nei kantrybės. Tame dvare buvau 
ne vieną kartą. Jūs nebuvote pirmieji, kurie ten šniukštinėjo. 
Visi jūs, mėgėjai, žinote tik menką dalelytę tiesos, užtat turi- 
te begalinę fantaziją. Aš esu pasirengęs pasidalyti informacija 
mainais į tai, ką galbūt Žinai tu. Štai ir viskas, Malounai. Nie- 
ko įtartino čia nėra. 

— Ir norėdamas tai įrodyti nušovei du žmones? - įsiterpė 
Pamela, ir Kotonas išgirdo skeptišką teisininkės toną. 

Vyras įsmeigė žvilgsnį į ją. 

— Nušoviau, kad išgelbėčiau jums gyvybę, - tada nukreipė 
žvilgsnį ir apsidairė. - Man patinka šis viešbutis. Ar Žinote, 
kad pirmasis martinis buvo išpilstytas „Savojos“ amerikietiš- 
kajame bare? Hemingvėjus, Fitcdžeraldas, Geršvinas - jie visi 
čia gėrė. Kokia istorija... 

— Tau patinka istorija? —- paklausė Pamela. 

— Profesinė būtinybė. 

— Kažkur keliauji? - paklausė Kotonas. 

Makolumas stovėjo tvirtai, atrodė, jo ramybės niekas nega- 
li sudrumsti, nors Malounas tyčia stengėsi jį supurtyti. 

— Tu per daug mane įtarinėji, - pareiškė Makolumas. - Ką 
gi, pirmyn, spręsk tą savo galvosūkį. Tikiuosi, tau pavyks. 

Tas žmogus gerai informuotas. 

— Iš kur apie jį Žinai? - paklausė Kotonas. 

— Jau sakiau, seku pėdomis kurį laiką. O tu seniai domie- 
si? Leisk spėti. Tu naujokas. Negana to, esi naujokas, įsitiki- 
nęs, kad neklysti. Man teko sutikti daugybę tokių kaip tu. Jie 
mano, kad viską žino. O tiesa tokia, kad jie nesuvokia papras- 

čiausio dalyko. Toji biblioteka penkiolika šimtmečių slepiama 
ne šiaip sau. - Makolumas patylėjo. - Žinai, Malounai, tu kaip 
tas asilas, kuris iki kelių stovėdamas sodrioje žolėje tiesia snu- 
kį per tvorą siekdamas piktžolių. Buvo malonu susipažinti. 
Einu prie kito staliuko ir papusryčiausiu. 

Makolumas apsisuko ir nužingsniavo per pustuštę kavinę. 

— Ką manai? —- paklausė Kotonas Pamelos. 

— Arogantiškas. Bet nekreipk dėmesio. 

Kotonas šyptelėjo. 

— Jis kažką žino, o mes čia sėdėdami tikrai nieko nesuži- 
nosime. 

Pamela atsistojo. 

— Pritariu. Eime, papusryčiaukime su mūsų naujuoju 


draugu. 


X 


SABRĖ SĖDĖJO PRIE STALIUKO IR LAUKĖ. Jeigu jis neapsiriko, tiedu 
greitai turėtų prieiti. Malounas nė už ką neatsispirs. Tiesa, jis 
žino tik tiek, kiek jam spėjo pasakyti Džordžas Hadadas, o tai, 
sprendžiant iš juostelės įrašo, nebuvo daug. Kitas klausimas, 
ką Malounas spėjo pagriebti išbėgdamas iš Hadado namų. Tai 
galėtų užpildyti kai kurias spragas, tačiau Sabrė galėjo lažin- 
tis, kad į svarbiausius klausimus nebuvo atsakyta. 

Tai ir buvo negerai. 

Sabrė turėjo prisiversti bendrauti. Jam tai buvo nauja. Jis 
buvo įpratęs klausyti tik savo tylių minčių, - kokia nors arti- 
mesnė draugija pasitaikydavo retai, ir tai būdavo kokia nors 
atsitiktinė moteris, tenkindavusi seksualinius poreikius. Daž- 
niausiai jis naudodavosi perkamomis moterų paslaugomis. 
Tikros profesionalės, kaip ir jis, tiesiog dirbdavo savo darbą, 
naktį kalbėdavo žodžius, kuriuos jis norėjo girdėti, o rytą išei- 
davo. Šiurkšti, pavojų bei įtampos kupina kasdienybė slopino 
jo susidomėjimą seksu ir alino protą. Kartais jis netgi prisiriš- 
davo prie tų, kurias pirkdavo. Tačiau kaip ir mergina, kurią šį- 

ryt nušovė, tai sukeldavo nepageidaujamą šalutinį poveikį. Jis 
neieškojo ilgalaikių santykių. Vienatvė jam buvo mielesnė. 

Norėdamas pelnyti kitų pasitikėjimą Sabrė dažnai griebda- 
vosi šio vaidmens. Žodžiai, elgesys, eisena, manieringas ben- 
dravimas, pakeltas balsas buvo nusižiūrėti iš vieno motinos 
draugužių. Šis dirbo gatvės policininku Čikagoje, kur jie gy- 
veno, kai Sabrei buvo dvylika. Jis prisiminė, kaip tas Žmogus 
stengėsi padaryti įspūdį jo motinai. Prisiminė kartu stebėtas 
rungtynes, kuriose žaidė „White Sox“, ir kelionę prie ežero. 
Vėliau Sabrė suprato, kad policininkas, kaip ir kiti motinos 
draugužiai, stengdavosi tol, kol domėjosi jo motina. Kai gau- 
davo, ko norėję, - paprastai tai būdavo naktys jos lovoje, - jų 
susidomėjimas greitai išgaruodavo. Vėliau Sabrė ėmė nekęsti 
motinos gerbėjų. Nė vienas jų neatėjo į jos laidotuves. Ji mirė 
visų pamiršta ir vieniša. 

Sabrė neketino kartoti jos likimo. 

Jis atsistojo ir pasuko prie bufeto. 

Jam patiko „Savoja“ su prabangiais senoviniais baldais 
ir senoviškas uniformas vilkinčiais patarnautojais. Alfredas 
Hermanas ir kiti „Auksinės vilnos“ ordino nariai tokioje pra- 
bangoje maudėsi kone kasdien. Sabrė taip pat norėjo tokių 
privilegijų. Savo taisyklių. Ne jų. Padėti tai įgyvendinti galėjo 
Kotonas Malounas. Gal tai, ko jam reikia, guli odiniame krep- 
šyje, kurį Malounas visur tamposi su savimi. Kol kas Sabrei 
pavyko vienu žingsniu aplenkti konkurentą. Jis tyliai nudžiu- 
go akies krašteliu pastebėjęs, kad tą pranašumą jam vis dar 
sekėsi išlaikyti. 

Malounas su savo buvusiąja per pusryčių salę keliavo prie jo. 

— Gerai, Makolumai, - prisiartinęs pasakė Malounas, - štai 
ir mes. 

— Užkibai? — paklausė Sabrė. 

— Žinoma. Tai viskas, ką galiu padaryti. 

Sabrė prisivertė nusijuokti. 

— Manau, tai ne viskas, ką tu gali padaryti. 


XLI SKYRIUS 


VAŠINGTONAS 


BRENTAS GRINAS NUĖJO ATIDARYTI DURŲ, O Stefani su Kasiopė- 
ja pasitraukė į virtuvę. Sustojusios už stumdomųjų durų jos 
klausėsi, kaip Grinas atsivedė Deilį į valgomąjį, ir abu vyrai 
susėdo prie stalo. 

— Brentai, - prabilo Deilis, - mudu turime apie kai ką pa- 
sikalbėti. 

— Mes visada turime, Lari, - atsakė Grinas. 

— Turime rimtą problemą, - tęsė Deilis. - Sakau mes, nes aš 
atėjau padėti tau ją išspręsti. 

— Turint omenyje, kelinta dabar valanda, manau, kad ji ti- 
krai rimta, - sutiko Grinas. - Tad įdėmiai klausausi, kokia ta 
mūsų problema. 

— Viename Vakarų Londono dvare rasti trys kūnai. Du su 
kulkomis galvoje, vienas — krūtinės ląstoje. Už kelių kilome- 
trų nuo dvaro rastas dar vienas kūnas - moters. Nušauta į 
galvą. Kulkos galvose - iš to paties ginklo. Iš dvaro nuvarytas 
valytojų furgonas, patys darbininkai rasti be sąmonės. Furgo- 
nas nuvairuotas iki artimiausio miestelio ir paliktas. Žmonės 
matė, kaip iš jo išlipo vyras ir moteris, kurie paskui traukiniu 
išvažiavo į Londoną. Padingtono stoties vaizdo kameros už- 

fiksavo, kaip iš traukinio iššoka Kotonas Malounas su buvu- 
sia Žmona. 

Stefani iškart suprato, ką tai reiškia. 

— Vadinasi, tu teigi, kad tuos keturis žmones nužudė Ma- 
lounas, - tarė Grinas. 

— Atrodo, kad taip, - atsakė Deilis. 

— Akivaizdu, Lari, kad tau niekada neteko tirti žmogžu- 
dystės. 

— O tau teko? 

— Šešis kartus. Kai buvau valstijos generalinio prokuroro 
padėjėjas. Tu juk nežinai, ar Malounas nušovė tuos žmones. 

— Gal ir ne, Brentai, - linktelėjo Deilis. - Bet turiu kai ką, kas 
sudomintų britų policiją. Perduosiu jiems, kad išsiaiškintų... 

Stefani suprato, kad Kotonui kils problemų. Pažvelgusi į 
draugę pastebėjo, kad ši galvoja tą patį. 

— Britai pažino Malouną, - tęsė Deilis. - Ir nesulaikė jo tik 
dėl to, kad pirmiausia norėjo išsiaiškinti, ką jis ten veikia. Jie 
klausia, ar jis atvyko kaip pareigūnas. Gal tu, Brentai, netyčia 
žinai atsakymą? 

Kambaryje stojo tyla, ir Stefani prieš akis iškilo suakmenėjęs 
Grino veidas. Jis puikiai mokėjo nutaisyti šią veido mimiką. 

— Tai už mano jurisdikcijos ribų, - pagaliau pasakė Gri- 
nas. - Ir kas sako, kad Malounas Anglijoje dirba mums? 

— Turbūt aš tau atrodau paskutinis kvailys? - klausiamai 
pažvelgė Deilis. 

— Na, ne visada. 

— Miela, Brentai. Humorėlis. Kažkas nauja... Norėjau pasa- 
kyti, kad Malounas ten sėdi ne šiaip sau, ir tų keturių žmonių 
mirtys vienaip ar kitaip su juo susijusios, nepaisant to, kas 
nuspaudė gaiduką. Spėju, kad visa tai susiję su Aleksandrijos 
ryšininku. 

— Koks minties šuolis. Turbūt tokiais ir remiasi Baltųjų 
rūmų politika? 

— Nepainiočiau į šį reikalą Baltųjų rūmų, — atrėmė Deilis. — 
Dabar tu nesi jų mėgstamiausias asmuo. 

— Jeigu prezidentas daugiau nepageidauja manęs matyti 
generalinio prokuroro poste, jis žino, ką reikia padaryti. 

— Nesu tikras, ar tavo atsistatydinimo užteks, - suabejojo 
Deilis. 

Stefani pajuto, kad netrukus Deilis atskleis tikrąją šio nak- 
tinio apsilankymo priežastį. 

— Ką nori tuo pasakyti? - paklausė Grinas. 

— Pamėginsiu paaiškinti. Apklausos rodo, kad prezidento 
populiarumas smukęs. Tiesa, iki rinkimų dar liko treji metai, 
ir valdžioje būsime praleidę dvi kadencijas, tačiau norime 
išsilaikyti viršūnėje iki pabaigos. Kas nenorėtų? Niekas taip 
nepagerina apklausų rezultatų kaip nacijos suvienijimas, ir 
niekas jos nesuvienys geriau nei terorizmo aktas. 

— Nors kartą esi teisus. 

— Kur yra Stefani? 

— Iš kur man žinoti? 

— Keista, kad nežinai, nes prieš keletą dienų ją remdamas 
pažadėjai atsistatydinti. Aš jai liepiau nesivelti su savo orga- 
nizacija į šį reikalą, bet ji sukėlė ant kojų visus tuos savo agen- 
tus! Ar tai buvo padaryta su tavo palaiminimu, Brentai? 

— Prezidentas ją atleido. Ji laisva. 

— Be mano žinios? 

— Jis pasitarė su savimi ir jam to užteko. Ji išmesta. 

— Kas vadovaus Magelano organizacijai? - paklausė Grinas. 

— Nori, papasakosiu trumpą istoriją? Ne savo išgalvotą. 
Ji aprašyta Kriso Metjuso knygoje „Be kompromisų“. Mudu 
esame priešingose politinių barikadų pusėse, bet jis vis tiek 
protingas vyrukas. Toje knygoje jis pasakoja apie buvusio 
senatoriaus Bilio Bradlėjaus garbei surengtus pietus. Bradlė- 
jus panoro daugiau sviesto, bet niekaip negalėjo prisišaukti 
su padėklu zujančio padavėjo. Galiausiai pats priėjo prie vy- 
ruko ir pareiškė, kad šis tikriausiai nežino, kas jis toks. „Aš 
esu Bilis Bradlėjus. Rodo fondo stipendininkas, profesionalus 
krepšininkas, Jungtinių Valstijų senatorius ir norėčiau trupu- 

čio sviesto.“ Padavėjui tai nepadarė jokio įspūdžio ir jis pa- 
prasčiausiai pareiškė, kad Bradlėjus akivaizdžiai nežino, kas 
jis toks. Jis pasakė senatoriui: „Už sviestą čia atsakingas aš.“ 
Matai, Brentai, valdžia yra tai, ką tu laikai savo rankose. Taigi 
nuo šiol už Magelano organizaciją atsakingas esu aš. 

— Juk prieš ateidamas dirbti į Baltuosiuos rūmus buvai pa- 
prastas korporacijos lobistas! O prieš tai dirbai politikos kon- 
sultantu. Kaip tu gali vadovauti vienai jautriausių Teisės de- 
partamento žvalgybos organizacijų? 

— Prezidentas vertina mano nuomonę. 

— Ir dabar kaskart bučiuosi jam užpakalį, kai tik jis su- 
siries. 

— Atėjau čia ne savo gebėjimų aptarinėti. Viskas jau nu- 
spręsta. Tai kur Stefani? 

— Manau, savo viešbutyje. 

— Aš išdaviau jos arešto orderį. 

— Ir kas iš Teisės departamento apsiėmė tai padaryti? 

— Baltųjų rūmų prokuroras pasirūpino. Stefani yra pažei- 
dusi keletą įstatymų. 

— Gal pasakysi, kuriuos? 

— Na, pavyzdžiui, užsienio piliečių užpuolimas. Viena IZ- 
raelio diplomatinės atstovybės narių teigia, kad Stefani bandė 
ją nužudyti. Ta moteris gali tai įrodyti, nes galvoje turi didžiu- 
lį bjaurų gumbą. 

— Ketini patraukti Stefani baudžiamojon atsakomybėn? 

— Noriu patraukti jos apgailėtiną subinę ten, kur nėra jokių 
žurnalistų. 

— Iš kur ji niekada negrįžtų, - patikslino Grinas. 

Kurį laiką kambaryje tvyrojo tyla. 

— Šūdas, Brentai. 

— Tu apie mane? 

— Ir apie tave. Panašu, kad izraeliečiai tavęs nemėgsta, tik 
nesako, kodėl. Gal dėl tavo skelbiamų krikščioniškojo konser- 
vatizmo nesąmonių, - pasakė Deilis ir patylėjo. - O gal dėl to, 
kad tu asilas. Nežinau. 

— Įdomu klausytis, kaip pagarbiai atsiliepi apie mano par- 
eigas. 

— Aš gerbiu tik tuos, kurie man suteikia pareigas, — pareiš- 
kė Deilis. - Tu galėtum gerbti taip pat. Pagalvokime. Tarkim, 
surengiame teroristų ataką ir tu tampi auka. Vargu ar kas nors 
labai lies ašaras. Mums tai tik į naudą - vienu šūviu nušauna- 
me net tris zuikius. Tavęs nebėra. Izraelis pagaliau patenkin- 
tas. Mūsų reitingai šauna aukštyn. Visi nori, kad prezidentas 
liktų trečiai kadencijai. Gyvenimas puikus! 

— Atėjai čia įbauginti Jungtinių Valstijų generalinį prokurorą? 

— Na... kodėl taip kalbi? Atėjau tavęs įspėti. Manau, tu turi 
teisę Žinoti, jog gali būti imamasi atsargumo priemonių. Ste- 
fani taip pat turi teisę Žinoti. Dėl tam tikrų priežasčių izrae- 
liečiai griežia dantį ant jos. Tačiau tu, žinoma, nenutuoki, kur 
ji, tad mes negalime jos įspėti. Tuo blogiau jai. Tu esi kas kita. 
Manykime, kad buvai įspėtas. 

— Reikia manyti, izraeliečiai nepuls žudyti patys? - paklau- 
sė Grinas. 

- Žinoma, ne. Izraelio juk nepavadinsi teroristine valstybe. 
Bet jie labai išradingi ir gali pasistengti. Turi ryšių su, tarkime, 
įtartinos reputacijos asmenimis. Štai kodėl tave įspėju. 

Stefani išgirdo, kaip kažkuris iš vyrų atsistojo. 

— Toks mano darbas, Brentai. 

— Ojeigu aš būsiu geras ir neperžengsiu linijos, tie įtartinos 
reputacijos asmenys nustos domėtis manimi? 

— Negaliu tiksliai pasakyti. Bet įmanoma. Klausyk, gal tu 
pabandyk ir pamatysim? 

Vėl stojusi tyla truko ilgiau nei reikia. Stefani įsivaizdavo, 
kaip du įniršę liūtai žiūri vienas į kitą. 

— Prezidento politinis palikimas to vertas? - paklausė Grinas. 

— Manai, tai dėl prezidento? O, ne. Tai susiję su mano paliki- 
mu. Ką aš galiu padaryti. Toks politinis kapitalas yra vertesnis 
už auksą. 

Stefani išgirdo, kaip kietmedžio grindimis nuo virtuvės 
ėmė kaukšėti Žingsniai. 

— Lari, - pakeltu balsu šūktelėjo Grinas. 

Žingsniai liovėsi. 

— Aš tavęs nebijau! 

— O turėtum. 

— Pirmyn, parodyk, ką sugebi. Tada bus mano eilė. 

— Puiku! Tik kai aš parodysiu, Brentai, tu grįši į Vermontą 
medinėje dėžėje. 

— Nebuk toks tikras! 

Deilis prunkštelėjo. 

— Įdomiausia, kad mano dvi didžiausios rakštys ketina ap- 
juodinti dabartinę administraciją. 

— Mes dar nustebinsim tave, - pasakė Grinas. 

— Tai tu taip manai, - atšovė Deilis. - Linkiu geros dienos. 

Pasigirdo atidaromų ir uždaromų durų garsas. 

— Jis išsinešdino, - garsiai pasakė Grinas. 

Stefani išėjo iš virtuvės. 

— Manau, kad nuo šiol tu nebegali man sakyti, ką dary- 
ti, — tarė ji. 

Ji įžvelgė nuovargį pilkose Grino akyse. Ji taip pat buvo 
pavargusi. 

— Pagaliau prisiprašei būti atleidžiama. 

— Dabar tai - mažiausias mūsų rūpestis, - tarė Kasiopėja. 

— Tarp vyriausybės narių yra išdavikas, - pareiškė Gri- 
nas. — Ir aš pasistengsiu jį surasti. 

— Pone generalini prokurore, jums dar neteko turėti reikalų 
su tais įtartinos reputacijos asmenimis. Deilis teisus. Izraeliečiai 
patys rankų nesiteps. Tam reikalui jie samdo tokius asmenis. 
Šie ir yra problema. 

— Tada mes visi turėsime būti atsargūs. 

Stefani vos šyptelėjo. Brentas Grinas buvo kur kas drąses- 
nis, nei ji įsivaizdavo. Ir dar kai kas. Ji pajuto anksčiau, o da- 
bar įsitikino. 

— Tu turi sumanęs planą, tiesa? 

— O taip. Turiu šiokių tokių minčių. 


XLII SKYRIUS 


VIENA, AUSTRIJA 
10:50 


ALFREDAS HERMANAS PALINKĖJO GEROS DIENOS politikos komi- 
teto nariams ir atsiprašęs išėjo iš valgomojo. Jam buvo praneš- 
ta, kad ypatingasis svečias pagaliau atvyko. 

Perėjęs kelis pirmojo aukšto koridorius Hermanas įžengė 
į erdvią pilies fojė kaip tik tą akimirką, kai iš lauko savo kry- 
puojančia eisena įėjo Henrikas Torvaldsenas. Alfredo veidu 
nuslydo šypsena ir jis pasisveikino anglų kalba. 

— Henrikai! Kaip malonu tave matyti! 

Išvydęs pilies šeimininką Torvaldsenas taip pat nusi- 
šypsojo. 

— Alfredai, neketinau čia važiuoti, bet vėliau nutariau, kad 
reikia su visais pasimatyti. 

Hermanas priėjo arčiau, ir abu vyrai paspaudė vienas ki- 
tam ranką. Jau keturiasdešimt metų Alfredas pažinojo Tor- 
valdseną ir galėjo pasakyti, kad danas nedaug pasikeitė. Ta 
pati pakumpusi nugara, primenanti sumaigytą skardinę. 
Alfredas visada žavėjosi Torvaldseno santūrumu. Kartais at- 
rodydavo, kad jis reiškia emocijas apgalvotai, pagal mintinai 
išmoktą programą. Tam reikėjo talento. Tačiau Torvaldsenas 

buvo žydas. Gal ne itin pamaldus ar propaguojantis, bet vis 
tiek hebrajų kilmės. Maža to —jis buvo artimas Kotono Malou- 
no draugas, ir Hermanas buvo įsitikinęs, kad Torvaldsenas į 
asamblėją atvyko ne todėl, kad norėjo pabendrauti. 

— Džiaugiuosi tave matydamas, - pasakė Hermanas. — 
Mudu turime apie daug ką pasikalbėti. 

Ordino susirinkimuose juodu dažnai leisdavo laiką kartu. 
Torvaldsenas buvo vienas iš nedaugelio, turtais ir sėkme ga- 
linčių varžytis su Hermanu. Danas turėjo ryšių daugelio Eu- 
ropos šalių vyriausybėse, — jo milijardai eurų buvo pernelyg 
iškalbingi. 

Dano akys žybtelėjo. 

— Nekantrauju išgirsti, - pasakė jis. 

— Kas jis? — pasisukęs į šalia Torvaldseno stovintį jaunuolį 
paklausė Hermanas. 

— Garis Malounas. Keletą savaičių gyvens pas mane, kol jo 
tėvas išvykęs. Nusprendžiau pasiimti jį kartu. 

Nuostabu. Torvaldsenas nutarė jį patikrinti! 

— Gerai padarei, - nusišypsojo Alfredas. - Čia yra daugiau 
jaunimo, atvykusio su nariais. Pasistengsiu, kad jiems visiems 
netektų nuobodžiauti. 

— Taip ir žinojau, - atsakė Torvaldsenas. 
lėjo nunešti lagaminus į trečiąjį aukštą. Jis iš anksto buvo nu- 
sprendęs, kurį kambarį skirti Torvaldsenui. 

— Kol iškraus tavo mantą, eime į mano kabinetą. Margareta 
nekantrauja tave pamatyti. 

— Bet aš su Gariu. 

— Pasiimk jį kartu. Viskas gerai. 


K 


PRIE PUSRYČIŲ STALO MALOUNAS STENGĖSI ĮVERTINTI Džimį 
Makolumą, nors rimtai abejojo, ar toks yra tikrasis vyriškio 
vardas. 

— Gal pagaliau pasakysite, kas jus iš tikrųjų domina? - pa- 
klausė Makolumas. - Aleksandrijos biblioteka nėra šventasis 
Gralis. Daug kas jos ieškojo, bet dažniausiai - mėgėjai arba 
keistuoliai. Judu nepanašus nė į vieną iš jų. 

— Tu irgi, - pasakė Pamela. - Kas domina tave? 

— Kas atsitiko tavo pečiui? - paklausė Makolumas. 

— Kas sako, kad atsitiko? 

Makolumas šakute pasmeigė kiaušinienės gabalėlį ir įsiki- 
šo į burną. 

— Tu jį laikai taip, lyg skaudėtų, - pasakė. 

— Gal taip ir yra. 

— Gerai, matau, neketinate pasakoti, - Makolumas pasisu- 
ko į Malouną. - Sakyčiau, per daug nepasitikėjimo žmogumi, 
kuris išgelbėjo jūsų abiejų užpakalius. 

— Ji gerai klausia. Kodėl tau reikia bibliotekos? 

— Tarkime, jei ką nors rasčiau, kai kurie žmonės man gau- 
siai atsilygintų, — atsakė Makolumas. — Pats asmeniškai ma- 
nau, kad tai laiko gaišinimas. Bet jau nesistebiu, kodėl žmonės 
žudo vienas kitą. Vadinasi, kažkas kažką žino. 

Malounas nusprendė užmesti jauką. 

— Tas galvosūkis, apie kurį užsiminei, man žinomas. Kelias 
veda į biblioteką. - Jis trumpam nutilo. - Atrodo. 

— O, taip. Patikėk manimi. Kai kas jau ten buvo. Man nniekad 
neteko sutikti nė vieno ten apsilankiusio, tačiau girdėjau ne- 
mažai pasakojimų. Galvosūkis yra tikras. Kaip ir Sergėtojai. 

Dar vienas raktinis žodis. Tas žmogus gerai informuotas. 
Malounas sutelkė dėmesį į anglišką keksą, ant kurio užsitepė 
slyvų džemo. 

— Kuo galėtume vienas kitam padėti? - vėl pakėlęs akis į 
Makolumą paklausė jis. 

— Pirmiausia pasakyk, ko ieškojote Beinbridžų dvare? 

- „Šventojo Jeronimo Apreiškimo“, - atsakė Malounas. 

— O, kažkas nauja. Gal paaiškinsi? 

— Iš kur tu atvykai? - netikėtai paklausė Malounas. 

Makolumas šyptelėjo. 

— Vis dar tikrini mane? Gerai, padėsiu. Esu kilęs iš šaunio- 
sios Kentukio valstijos, Luisvilio. Iškart atsakau: jokių kole- 
džų. Armija. Specialiosios pajėgos. 

— Taip, patikrinsiu duomenų bazėse ir rasiu karį vardu Dži- 
mis Makolumas. Gal atsipeikėk. 

— Neprivalau įrodinėti, bet galiu parodyti savo pasą ir gi- 
mimo liudijimą. Ten yra mano vardas. Manau, sąžiningai at- 
sakiau į tavo klausimus. Galų gale, koks skirtumas? Svarbu 
tai, kas yra čia ir dabar. 

— Ko tu iš tikrųjų sieki? — paklausė Malounas. 

— Kai rasiu biblioteką, sugalvosiu, bet aš vis dar nežinau 
apie tavo tikslus. 

— Tos paieškos yra tikras išbandymas, - atsakė Malounas. 

— Pagaliau pirma protinga mintis, kurią iš tavęs išgirdau. 

— Noriu pasakyti, kad ieškotojų gali būti daug. 

— Nieko nauja nepasakei, - nesutriko Makolumas. 

— O kaip izraeliečiai? 

Gyvose Makolumo akyse šmėstelėjo sumišimas, tačiau 
greitai išnyko, ir jo veidas nušvito šypsena. 

— Man patinka išbandymai, - pasakė jis. 

Metas jam pasakyti. 

— Mes turime „Šventojo Jeronimo Apreiškimą“. 

— Menka nauda, jeigu nesuvoki reikšmės. 

Malounas nesiginčijo. 

— Aš turiu didvyrio galvosūkį, - tarė Makolumas. 

Malounas sukluso, nes Džordžas Hadadas nepaliko jokių 
žinių apie tą kelionę. 

— Viskas, ką noriu Žinoti, - ar jūs turite Tomo Beinbridžo 
apsakymą, - paklausė Makolumas. 

Pamela buvo įnikusi į vaisius su jogurtu ir nepratarė nė žo- 
džio. Ji žinojo pagrindinę teisininkų taisyklę - niekada nepa- 
sakok to, ką Žinai, - tačiau Malounas nutarė, jog, norėdamas 
ką nors gauti, privalo duoti. 

— Turime, — pareiškė jis ir dar nutarė paerzinti klausyto- 
ją. - Ir ne tik jį. 

Makolumas net susiraukė iš pasitenkinimo. 
— Taip ir Žinojau, kad gerai padariau išgelbėjęs jūsų kailius. 


X 


HERMANAS ŽIŪRĖJO, KAIP TOoRVALDSENAS su globotiniu išeina 
iš jo kabineto. Šalia stovėjo Margareta. Trisdešimties minučių 
pokalbis buvo lengvas ir malonus. 

— Ką manai? - paklausė Alfredas dukters. 

— Henrikas toks kaip visada. Gauna daugiau, nei duoda, — 
atsakė Margareta. 

— Jo tokia prigimtis. Ir mano, - pabrėžė Alfredas galvoda- 
mas: Tavo irgi galėtų būti. - Supratai ką nors? 

Ji papurtė galvą. 

— O dėl berniuko? 

— Atrodo gerai išauklėtas. 

Alfredas nusprendė pasakyti Margaretai tai, ko ji ne- 
žinojo. 

— Henrikas šalutiniais keliais yra susijęs su tuo, kas šiuo 
metu itin domina ordiną. Tuo, apie ką diskutavome prie pus- 
ryčių stalo. 

— Aleksandrijos biblioteka? —- pasitikslino Margareta. 

Alfredas linktelėjo. 

— Vienas iš artimų Henriko draugų - Kotonas Malounas — 
taip pat įsivėlęs. 

— Sabrė vadovauja operacijai? 

- Ir gana neblogai. Viskas vyksta pagal planą. 

— Berniuko pavardė Malounas. Jis irgi įpainiotas? 

— Kotono Malouno sūnus. 

Tai išgirdusi Margareta neįstengė paslėpti nuostabos. 

— Kodėl jis čia? 

— Henrikas labai gudrus. Kai pilyje tiek svečių, su visais 
bus gerai elgiamasi. Taigi jie abu jausis saugiai. Žinoma, visko 
gali nutikti... 

— Ketini ką nors padaryti berniukui? 

Alfredas įrėmė į ją sunkų žvilgsnį. 

— Padarysiu viską, kad apginčiau mūsų interesus. Tu turė- 
tum taip pat. 

Margareta nieko neatsakė, ir kurį laiką kabinete tvyrojo 
tyla. Pagaliau ji paklausė: 

— Reikia, kad įvyktų nelaimingas atsitikimas? 

Hermanui palengvėjo, kad dukra pagaliau ima suprasti 
reikalo svarbą. 

— Tai priklausys nuo to, ką yra sumanęs mūsų brangusis 
draugas Henrikas. 


* 


— Iš KUR TOKS VARDAS? — paklausė Makolumas. — „Kotonas“... 

— Iš tikrųjų tai... - pradėjo Pamela. 

Malounas suskubo ją nutraukti: 

— Ilga istorija. Pakalbėsime kitą kartą. Dabar man rūpi gal- 
vosūkis. 

— Tu visada taip susijaudini, kai kas nors paklausia apie 
tavo vardą? 

— Labiausiai jaudinuosi dėl tuščiai leidžiamo laiko. 

Makolumas baigė valgyti vaisius. Malounas atkreipė dė- 
mesį, kad vyras maitinasi sveikai: avižų košė su trintomis 
braškėmis, kiaušiniai, sultys. 

— Gerai, Malounai. Aš turiu galvosūkį. Gavau jį iš vieno 
Pakviestojo, kuris mirė anksčiau, nei spėjo apsilankyti bibli- 
otekoje. 

— Tavo darbas? 

— Tik ne šįkart. Mirė natūralia mirtimi. Aš jį radau ir pa- 
vogiau galvosūkį. Neklausk, kas jis, nes vis tiek nepasakysiu. 
Pakanka to, kad turiu nuorodą. 

— Manai, kad ji tikra? 

Makolumas šyptelėjo. 

— Dirbdamas tokį darbą niekada negali būti tikras. Bet aš 
pasistengsiu. 

— Tai ko tau iš tikrųjų reikia? - paklausė Pamela, per visus 
pusryčius buvusi neįtikėtinai rami. - Akivaizdu, kad Žinai 
daugiau nei mes. Ko gaišti laiką su mumis? 

— Būsiu atviras. Turiu problemą. Pastarąsias keletą savaičių 
laužiau galvą dėl galvosūkio. Tai mįslė. Negaliu jos įveikti. 
Maniau, gal judu man padėsite. Atsilygindamas pasidalysiu 
tuo, ką žinau. 

- Ir nušausi į galvą du žmones, - pridūrė Malounas. 

— Anie būtų padarę jums tą patį. To tikriausiai ir buvo sie- 
kiama. Gal žinote, kas galėjo to norėti? 

Geras klausimas, pagalvojo Malounas. Jis buvo tikras, kad 
iš Londono jųdviejų niekas nesekė. Žudikai negalėjo jų laukti 
Beinbridžų dvare. Jis pats sugalvojo ten vykti vos prieš kelias 
valandas. 

— Tas galvosūkis slepia kur kas daugiau, nei iš pradžių ma- 
niau, - tęsė Makolumas. - Dar pasakyk, kad čia įsivėlę žydai. 

— Vakar buvo nužudytas mano draugas. Tikiuosi, Izraelio 
reikalas tuo ir baigsis. 

— Tas draugas ką nors žinojo apie Aleksandrijos biblioteką? 

— Dėl to ir buvo nužudytas. 

- Jis nebuvo pirmasis. 

Malounas pabandė spėti: 

— Tu parduosi rankraščius perpardavinėtojams? 

Makolumas patraukė pečiais. 

— Už tokius vargus man turi būti atlyginta. Tau tai nepatin- 
ka? - paklausė jis. 

— Jeigu tie rankraščiai tebėra išlikę, juos reikės išsaugoti ir 
išnagrinėti. 

— Aš nesu godus, Malounai. Tarp visų radinių bus kelios 
skiautės, kurias galėsiu pelningai parduoti. - Makolumas pa- 
tylėjo. - Žinoma, kartu pelnydamas gerą reputaciją. Tai būtų 
vertingiausias dalykas šioje istorijoje. 

- Šlovė ir pinigai, - apibendrino Pamela. 

— Amžinas apdovanojimas, - linktelėjo Makolumas. - Vie- 
nas kitam netrukdo. 

Malounui to pakako. 

— Pasakyk mums galvosūkį. 

Makolumas sėdėjo priešais juodu nepasiekiamas kaip die- 
vybė ir klastingas kaip velnias. Su pastaruoju reikėjo išlikti 
budriems. Jis žudė pernelyg lengvai. Bet jei jis turi galvosūkį, 
vadinasi, yra vienintelis, vedantis tikslo link. 

Makolumas įkišo ranką į kišenę ir ištraukė popieriaus lapelį. 

— Čia yra pradžia, - pasakė jis. 

Malounas paėmė lapelį ir ėmė skaityti: 


Kokie didingi yra rankraščiai, nežinomas keliautojau! Jie iš- 
barstyti skirtingose pasaulio vietose, tačiau sudaro nedalomą 
visumą tiems, kurie žino, kad vaivorykštės spalvos tampa vie- 
na balta šviesa. Kaip rasti tą vienintelį spindulį? Tai mįslė, ta- 
čiau aplankyk koplyčią šalia Težo Betliejuje, kuri skirta mūsų 
šventajam globėjui. 


— Kur kita dalis? - paklausė jis. 

Makolumas šyptelėjo. 

— Pirmiausia išsiaiškink šitą, tada matysime. Žingsnis po 
žingsnio. 

Malounas atsistojo. 

— Kur susiruošei? — paklausė Makolumas. 

— Užsidirbti savo dalies. 


XLII! SKYRIUS 


VAŠINGTONAS 
5:30 


STEFANI TEKO DAUG KĄ PATIRTI, TIK NE AREŠTĄ. Laris Deilis gero- 
kai padidino jos galimybes atsidurti kalėjime. 

— Metas suduoti smūgį Deiliui, - pareiškė ji. 

Stefani, Grinas ir Kasiopėja stovėjo virtuvėje. Aparate virė 
kava. Jos aromatas priminė Stefani, kad ji išalkusi. 

— Ką sugalvojai? - paklausė Kasiopėja. 

Per dvylika metų Stefani nė karto nesukėlė pavojaus or- 
ganizacijos saugumui. Ji davė priesaiką ir jos laikėsi. Tačiau 
dabar dėl kilusių abejonių nebebuvo tikra, kaip elgtis toliau. 
Nusprendė, kad pasirinkimas tėra vienas, ir pasakė: 

— Mes sekėme Deilį. 

Grino veidas surimtėjo. 

— Paaiškink, - paprašė jis. 

— Norėjau sužinoti, ko jis taip pučiasi, ir paprašiau agentės, 
kad pašniukštinėtų. Ji stebėjo jį beveik metus - ir dirbantį, ir 
atostogaujantį. Sužinojau tikrai nemažai. 

— Tu nenustoji manęs stebinti, Stefani, - pasakė Gri- 
nas. - Ar bent nutuoki, kas būtų atsitikę, jeigu Deilis būtų 
sužinojęs? 

— Manau, mane būtų atleidę, tad koks dabar skirtumas, - 
atsakė Stefani. 

— Jis mėgina tave nužudyti. Gal vis dėlto ką nors žino? 

— Nemanau. Toji agentė buvo tikra profesionalė. O Deilis 
iki ausų įklimpęs į mėšlą. Ką tik sakei, kad nesi nustatęs jo- 
kių įstatymų pažeidimų. O aš jų radau. Daugybę. Kampanijų 
finansavimas, papirkinėjimas, sukčiavimas. Deilis yra kana- 
las, per kurį asmenys, nenorintys būti demaskuoti, iš Baltųjų 
rūmų gauna viską, ko jiems reikia. 

— Kodėl niekam nepranešei? - paklausė Grinas. 

— Ketinau, bet išaiškėjo, kad nuteka informacija, ir aš turė- 
jau palaukti. 

— O dabar, ėmęs vadovauti Magelano organizacijai, jis ga- 
lės išsiaiškinti, ką tu padarei? - paklausė Kasiopėja. 

Stefani papurtė galvą. 

— Informaciją turiu saugiai paslėptą, o agentė prieš keletą 
mėnesių perėjo dirbti kitur. Be manęs ir jos, daugiau niekas 
nežinojo. 

Grinas pripylė du puodelius kavos. 

— Ką tu nori daryti? - paklausė jis. 

— Jei jau turiu draugę, kuri apdovanota daugybe talentų, 
manau, kad mums reikia baigti tirti. 

— Skamba pavojingai, - tarė Kasiopėja. 

Grinas mostelėjo ranka į puodelius. 

— Jūs, damos, pačios įsidėkite į kavą, ko norite. 

— O tu negersi? - paklausė Stefani. 

— Niekada jos negeriu. 

— Tai kodėl namuose laikai kavavirę? 

— Turiu svečių, - atsakė Grinas ir patylėjo. - Kartais. 

Grino tvirtumas, vyriškumas kartais virsdavo vaikišku 
nuoširdumu, ir tai žavėjo Stefani. 

— Aš juos pažįstu? —- paklausė ji. 

Grinas nusišypsojo. 

— Tu kupinas netikėtumų, - tarė Stefani. 

— Kaip ir daugelis kitų mums pažįstamų Žmonių, - gurkš- 
nodama kavą pasakė Kasiopėja. 

Grinas linktelėjo. Atrodė patenkintas, kad pasikeitė pokal- 
bio tema. 

— Pavyzdžiui, Henrikas yra neįtikėtinas, - pasakė jis. — Vi- 
sada per žingsnį priekyje. Bet grįžkime prie tavo minties, Ste- 
fani. Kaip tu nori baigti tirti? 

Stefani gurkštelėjo kvapios kavos, jausdama, kaip ji sušil- 
do gerklę. 

— Mums reikia apsilankyti Deilio namuose, - pasakė. 

— Kodėl? - paklausė Kasiopėja. - Net jeigu patektume vi- 
dun, Deilio kompiuteris vis tiek apsaugotas slaptažodžiu. 

Stefani nusišypsojo. 

— Ne bėda. 

Grinas smalsiai į ją sužiuro ir nepajėgdamas slėpti nuosta- 
bos paklausė: 

— Nori pasakyti, tau nereikia slaptažodžio? 

Stefani papurtė galvą ir atsakė: 

— Laikas prikalti prie sienos tą šunsnukį. 


X 


MALOUNAS ĮŽENGĖ Į „SAVOJOS“ VIEŠBUČIO VERSLO CENTRĄ. Er- 
dvioje patalpoje stovėjo kompiuteriai, fakso ir kopijavimo 
aparatai. Malounas pasakė patarnautojui, ko jam reikia, ir, 
paprašęs paslaugos kainą įrašyti į Makolumo sąskaitą, buvo 
greitai palydėtas prie kompiuterio. Jau norėjo sėstis, tačiau 
Pamela sutrukdė. 

— Ar galiu aš? - paklausė ji. 

Malounas nusprendė suteikti jai tokią garbę. Eidamas iš 
kavinės jis matė, kad Pamela suprato, ką jis ketina daryti. 

— Kodėl gi ne. Pamėgink. 

Kotonas padavė jai lapelį su galvosūkio pradžia ir pasisu- 
ko į Makolumą. 

— Sakei, kad gavai galvosūkį neseniai? 

— Ne, aš neminėjau, kada. Geras mėginimas, Malounai. 

— Man reikia žinoti. Tai svarbu. Per pastaruosius mėnesius? 

Kurį laiką geradarys dvejojo, paskui linktelėjo. 

Malounas taip ir galvojo. 

— Kiek Žinau, Sergėtojai jau šimtmečius kviečia žmones ap- 
silankyti bibliotekoje. Taigi nuorodos turėtų būti keičiamos. 
Pritaikomos laikmečiui. Galiu lažintis, kad pritaikomos kie- 
kvienam pakviestajam. Kodėl gi ne? Kad būtų asmeniška. Juk 
ir taip užteks rūpesčių. 

— Gali būti, - linktelėjo Makolumas. 

Pamela spaudė kompiuterio klaviatūrą. 

— Pirmoji dalis, - tarė Malounas. - Kokie didingi yra ran- 
kraščiai, nežinomas keliautojau! Jie išbarstyti skirtingose pasaulio 
vietose, tačiau sudaro nedalomą visumą tiems, kurie žino, kad vai- 
vorykštės spalvos tampa viena balta šviesa. Kaip rasti tą vienintelį 
spindulį? Šūdo malimas. Čia tik sako, koks tai svarbus pra- 
nešimas. Štai kita dalis: Tai mįslė, tačiau aplankyk koplyčią šalia 
Težo Betliejuje, kuri skirta mūsų šventajam globėjui. Nuo jos ir 
pradėsime. 

— Radau! - šūktelėjo Pamela. 

Malounas šyptelėjo. Ji aplenkė jį ir tai jam patiko. 

— Ieškojau Težo ir Betliejaus, - paaiškino Pamela. 

— Įtartinai lengva, nemanote? —- paklausė Makolumas. 

— Sergėtojai negali atsiriboti nuo pasaulio, - paprieštaravo 
Malounas. - Išrastas internetas. Kodėl jie turėtų apsimesti, 
kad Pakviestieji juo nesinaudos? 

Jis pažvelgė į kompiuterio ekraną. Pamela buvo suradusi 
portugališką kelionių ir turizmo agentūros svetainę, kurioje 
buvo siūlomos pramogos Lisabonoje ir aplink ją. 

— Belemas, — ištarė Pamela. - Tai vieta mieste, kur Težo upė 
įteka į jūrą. Belemas portugalų kalba reiškia „Betliejus“. 

Malounas ėmė skaityti apie žemės lopinėlį į pietvakarius 
nuo Lisabonos centro. Iš šios vietos kadaise išplaukdavo por- 
tugalų karavelės su keliautojais, ieškančiais naujų žemių: Vas- 

kas da Gama - į Indiją, Magelanas - aplink pasaulį, Diasas — 
apie Gerosios Vilties kyšulį. Belemas suklestėjo - daugiausia 
dėl prieskonių, kurie čia buvo atplukdomi iš Naujojo Pasaulio. 
Portugalijos karalius toje vietoje pasistatė vasaros rezidenciją, 
tad netrukus į ją plūstelėjo turtingi miestiečiai. Kadaise buvęs 
atskiras savivaldos miestas, dabar Belemas traukia turistus 
parduotuvėmis, kavinėmis ir muziejais. 

— Su ta vieta susijęs princas Henrikas Jūrininkas, - tarė Pamela. 

— Paieškokime apie koplyčią, „kuri skirta mūsų šventajam 
globėjui“, - pasiūlė Malounas. 

Keletą kartų spragtelėjusi kompiuterio pele, Pamela paro- 
dė į ekraną. 

— Ji tiesiai priešais tave. 

Visą monitoriaus ekraną užėmė akinamai baltas akmeninis 
pastatas. Į debesis kilo prašmatnios bokštų bokštelių smailės. 
Gotikos ir renesanso architektūros šedevras su regima maurų 
įtaka. Statinio fasadą puošė akmeninės figūros. 

- Švenčiausiosios Mergelės Marijos iš Belemo vienuoly- 
nas, - žiūrėdamas į ekraną pasakė Malounas. 

Pamela paslinko vaizdą žemyn, ir jis perskaitė, kad šis vie- 
nuolynas yra vienas garsiausių Portugalijos istorinių paminklų, 
dažnai vadinamas Jeronimo vienuolynu. Jame ilsisi daugelio 
didžių šalies žmonių, taip pat - karalių ir karalienių - palaikai. 

— Kaip pasirodė būtent šis puslapis? - paklausė Malounas 
Pamelos. 

Ji spustelėjo nuorodą. 

— Surinkau keletą raktinių žodžių ir paieškos sistema sura- 
do šį puslapį. 1498 metais, kai Vaskas da Gama grįžo iš savo 
kelionės atradęs kelią į Indiją, Portugalijos karalius skyrė lėšų 
vienuolyno statybai. 1500 metais šį sklypą įsigijo šventojo Je- 
ronimo ordinas, 0 1501 metų sausio šeštąją jau buvo pakloti 
vienuolyno pamatai. 

Malounas iš vaikystės žinojo, ką ši data reiškia. Jo mama 
buvo katalikė, ir jie dažnai vaikščiojo į bažnyčią, ypač po tėvo 
mirties. Sausio šeštoji. Trijų Karalių, arba Apreiškimo, šventė. 

Ką Hadadas buvo parašęs sąsiuvinyje? 

Visos didžiosios kelionės prasideda nuo apreiškimo. 

— Pagrindinė vienuolyno koplyčia, - toliau skaitė Pamela, — 
buvo skirta šventajam Jeronimui. Kotonai, pameni, ką apie jį 
rašė Hadadas? 

Jis prisiminė. Šventasis Jeronimas buvo ankstyvosios baž- 
nyčios globėjas, ketvirtajame amžiuje išvertęs daug rankraš- 
čių tekstų į lotynų kalbą. Tarp jų - ir Senąjį Testamentą. 

— Čia yra daugiau informacijos apie Jeronimą, - pasakė Pa- 
mela, ir sulig dar vienu pelės spragtelėjimu vaizdas ekrane 
pasikeitė. 

Visi trys ėmė skaityti. Malounas pastebėjo pirmasis: 

— Šventasis Jeronimas — bibliotekų globėjas. Atrodo, kelias 
į galvosūkio įminimą prasideda Lisabonoje. 

— Neblogai, Malounai, - pagyrė Makolumas. 

— Vadinasi, savo dalį užsidirbome? 

— Jau sakiau, kad galvosūkiams esu beviltiškas, o judviem 
visai neblogai sekasi. Bet toliau bus sunkiau. 

Malounas šyptelėjo. 

— Tai sujunkime jėgas ir pažiūrėkime, kur tai nuves. 


XLIV SKYRIUS 


VIENA 
13:00 


IšĖjĘęS IŠ VONIOS KAMBARIO TORVALDSENAS IšvyDO, kaip Garis 
krauna daiktus iš lagamino. Be drabužių, kuriuos dėvėjo tą 
dieną, kai buvo pagrobtas, berniukas daugiau nieko neturėjo. 
Tad vakar Jesperiui teko važiuoti į Kopenhagą ir nupirkti ke- 
letą daiktų. 

— Ši pilis labai sena, ar ne? - paklausė Garis. 

— Taip, joje gyveno keliolika kartų. Kaip ir Kristiangadėje. 

— Pastebėjau, kad Europoje daug visokių senienų. Ne taip 
kaip namuose. 

Torvaldsenas nusišypsojo. 

— Todėl, kad Europa gerokai senesnė už Ameriką, - pasakė jis. 

— Man patinka šis kambarys. 

Henrikui kambarys taip pat pasirodė įdomus. Trečiajame 
aukšte. Netoli šeimininko apartamentų. Henrikas buvo jame 
pirmą kartą. Dailiai įrengtas, apstatytas elegantiškais bal- 
dais, - matyt, kambarys kadaise priklausė damai, turinčiai 
gerą skonį. 

— Ar tau patinka istorija? — paklausė Torvaldsenas. 

Garis patraukė pečiais. 

— Iki pastarųjų dviejų vasarų —- ne. Europoje kur kas įdo- 
miau, nes daug ką galima pamatyti savo akimis. 

Henrikas nusprendė, kad pats laikas paaiškinti berniukui 
situaciją. 

— Ką manai apie mūsų šeimininką ir jo dukterį? - paklau- 
sė jis. 

— Jie man nepasirodė labai draugiški, bet tu jiems patinki. 

— Jau labai seniai pažįstu Alfredą, tačiau dabar bijau, kad 
jis kažką rezga. 

Garis atsisėdo ant lovos. 

— Manau, jis galėjo vadovauti tavo pagrobimui. 

Jis matė, kad berniukas bando suprasti padėties keblumą. 

— Tikrai? - paklausė jis. 

Torvaldsenas papurtė galvą. 

— Todėl mes ir esame čia. Kad išsiaiškintume. 

— Aš irgi noriu Žinoti, - pareiškė Garis. - Tie žmonės pri- 
vertė kankintis mano mamą ir man tai nepatinka. 

— Tau nebaisu? 

— Tu nebūtum manęs atsivežęs, jeigu būtum žinojęs, kad 
man gresia pavojus. 

Torvaldsenui patiko Gario atsakymas. Šaunus vaikis! 

— Savo akimis matei, kaip buvo nušauti du vyrai. Penkioli- 
kos metų jaunuoliai dėl to gali kreiptis į teismą. Kaip tu? 

— Tas, kurį nušovė tėtis, gavo, ko nusipelnė. Jis norėjo mane 
išsivesti. Tėtis gerai padarė. O ką tu darysi? 

— Dar nežinau, - atsakė Torvaldsenas. — Per ateinančias ke- 
lias dienas šioje pilyje bus daug Žmonių. Labai įtakingų. Iš jų 
ketinu sužinoti tai, ko mums reikia. 

— Tai kaip klubas ar panašiai? 

— Galima sakyti ir taip. Žmonės, turintys panašių interesų, 
susirenka apie tai pasikalbėti, - paaiškino Torvaldsenas. 

Tuo metu suzvimbė ant stalelio gulėjęs mobilusis telefo- 
nas. Priėjęs arčiau jis išvydo skambinusiojo numerį. Jesperis. 
Henrikas nuspaudė pokalbio mygtuką. 

— Jums skambina, - išgirdo ekonomo balsą. - Iš Tel Avivo. 

— Tada kuo greičiau sujunk, - paprašė Torvaldsenas. 

Po kelių sekundžių ragelyje išgirdo gilų baritoną: 

— Henrikai, ką sumanei? 

— Apie ką tu? 

— Tik nesikuklink, - pasakė balsas. - Jau vakar, kai pa- 
skambinai, man kilo įtarimų, tačiau dabar išvis negaliu nu- 
siraminti. 

Vakar Henrikas paskambino į Izraelio ministro pirmi- 
ninko kabinetą. Torvaldsenas dosniai seikėjo savo milijonus 
žydų reikalams, rėmė nemažai Izraelio politikų, tarp jų ir 
dabartinį ministrą pirmininką, todėl į jo skambutį buvo iš- 
kart reaguota. Henrikas paklausė vienintelio dalyko - kodėl 
Izraelis domisi Džordžu Hadadu? Jis tyčia kalbėjosi su se- 
kretoriato vadovu ir paprašė perduoti šį klausimą ministrui 
pirmininkui. Dabar suprato, kad tema buvo ne iš maloniųjų, 
ir pasiteiravo: 

— Ar turi atsakymą į mano klausimą? 

— „Mosadas“ mums liepė nesikišti ne į savo reikalus. 

— Jie visada taip šneka su valdžia? - paklausė Torvaldsenas. 

— Tik tada, kai nori, kad nesikištume į ne savo reikalus. 

— Taigi atsakymo tu neturi? 

— Aš taip nesakiau. Jie nori pašalinti Džordžą Hadadą ir su- 
stabdyti Malouną. Atrodo, Malounas su savo buvusia Žmona 
šiuo metu keliauja į Lisaboną. Praeitą naktį viename muzie- 
juje Londono vakaruose nušauti keturi žmonės. Įdomiausia, 
kad britų policija žino, jog Malounas yra susijęs su tomis mir- 
timis, tačiau jo nesuėmė. Jie leido jam išvykti iš šalies. Mūsų 
žmonės mano, kad Malounui žalią šviesą uždegė JAV valdžia. 
Jų nuomone, amerikiečiai prisidėjo prie mūsų reikalų - kiek 
tai susiję su Džordžu Hadadu. 

— Iš kur tavo Žmonės apie tai sužinojo? - paklausė Hen- 
rikas. 

- Jie turi tiesioginę prieigą prie Malouno, - atsakė balsas, — 
ir tiksliai žino, kur jis ir ką veikia. Dar pridursiu, kad jie jau 
senokai tam ruošėsi. 

— Žiūriu, visi labai užsiėmę. 

— Švelniai tariant. Ministras pirmininkas ir aš labai vertina- 
me draugystę su jumis. Jūs esate žydų tautos globėjas. Dėl to 
ir sulaukėte šio skambučio. „Mosadas“ ketina pašalinti Ma- 
louną. Agentai jau išvyko į Lisaboną. Jeigu galite jį įspėti, pa- 
darykite tai kuo greičiau. 

— Labai norėčiau, tačiau nėra kaip. 

— Tada tikėkimės Dievo pagalbos. Malounui jos prireiks. 

Pokalbis baigtas. 

Torvaldsenas nuspaudė mygtuką. 

— Kas nors negerai? — susirūpino Garis. 

Torvaldsenas pasistengė susitvardyti. 

— Nedidelė problema vienoje iš mano kompanijų. Juk ži- 
nai, turiu rūpintis. 

Atrodė, kad berniukas patikėjo. 

— Tu sakei, kad atvažiavome čia į kažkokį klubą, bet dar 
nepaaiškinai, kaip tai susiję su manimi. 

— Puikus klausimas. Pasistengsiu į jį atsakyti, bet ne čia. 
Eime, aprodysiu tau pilį. 


K 


ALFREDAS HERMANAS IšGIRDO, kaip trinktelėjo uždaromos 
Henriko Torvaldseno kambario durys. Pasiklausymo įranga 
miegamajame veikė be priekaištų. Margareta atsisėdo prie- 
šais tėvą, kai tik šis išjungė garsiakalbį. 

— Danas kelia problemų, - pasakė ji. 

Prireikė nemažai laiko, kad ji tai suprastų. Be jokios abejo- 
nės, Torvaldsenas atvyko pašniukštinėti, tačiau dabar Alfre- 
dui labiausiai rūpėjo tas telefono skambutis. Senasis draugas 
kalbėjo nedaug, ir pokalbio tema liko neaiški, tačiau jis abejo- 
jo, kad ji buvo susijusi su verslu. 

— Ar jis sakė tiesą? — paklausė Margareta. - Tu pagrobei 
berniuką? 

Jis sąmoningai leido jai klausytis pokalbio, taigi linktelėjo. 

— Tai buvo mūsų plano dalis. Jo išgelbėjimas taip pat buvo 
plano dalis. Šiuo metu Dominikas jau daigina sėklas, kurias 
pasėjome. 

— Biblioteka? 

— Manome, kad jau aptikome pėdsakus, - vėl linktelėjo Alf- 
redas. 

— Ir tu patikėsi Sabrei visą informaciją? 

— Jis yra mūsų patikėtinis. 

Margareta pasipiktinusi papurtė galvą. 

— Tėve, Sabrė yra gobšus prisitaikėlis. Jau daug metų ban- 
dau tave įtikinti. 

Alfredo kantrybė seko. 

— Aš tau leidau kištis į šį reikalą ne tam, kad imtume ginčy- 
tis! Man kaip tik reikia tavo pagalbos. 

Jis pastebėjo, jog Margareta suprato, kad jis įsitempęs. 

— Žinoma. Neketinau peržengti ribų. 

— Margareta, šis pasaulis sudėtingas. Reikia naudotis viso- 
mis galimybėmis. Susikaupk. Padėk man susitvarkyti. Domi- 
nikas tegu rūpinasi savo darbu. 

Margareta giliai įkvėpė ir lėtai pro sukąstus dantis iškvėpė. 
Šis įprotis jai padėdavo nusiraminti. 

— Ką turėčiau padaryti? - paklausė ji. 

— Pasivaikščiok. Atsitiktinai susidurk su Henriku. Jis mano, 
kad jam čia saugu. Pasistenk, kad taip ir jaustųsi. 


XLV SKYRIUS 


VAŠINGTONAS 
10:30 


STEFANI NEPATIKO JOS NAUJOJI IŠVAIZDA. Jos sidabrinius plaukus 
Kasiopėja nudažė tamsiai kaštonine spalva. Kitoks makiažas, 
nauji drabužiai ir akiniai taip pat buvo pokyčių dalis. Gal ir ne 
tobula, tačiau to pakako, kad taptų sunkiau atpažįstama. 

— Jau seniai nemūvėjau vilnonių kelnių, - pasakė ji Kasiopėjai. 

— Sumokėjau nemažai, tad būk maloni ir pasaugok jas. 

— Tarsi paskui nenusipirktum naujų, - šyptelėjo Stefani. 

Ansamblį užbaigė palaidinukė apvaliu kaklu ir tamsiai 
mėlynas švarkelis. Abi moterys sėdėjo ant galinės sėdynės 
taksi automobilyje, kuris lėtai yrėsi per rytmečio spūstį. 

— Vos atpažįstu tave, - šyptelėjo Kasiopėja. 

— Nori pasakyti, kad rengiuosi kaip sena boba? 

— Tavo spintos turinį reikėtų šiek tiek atnaujinti. 

— Jei šiandien ištversiu su tais skudurais, galėsi padėti man 
apsipirkti. 

Kasiopėjos akyse blykstelėjo linksmos ugnelės. Stefani 
mėgo šią moterį. Jos pasitikėjimas savimi buvo užkrečiantis. 

Jos važiavo į Lario Deilio namus. Jis gyveno Klivlendo par- 
ke, gražioje vietoje netoli Nacionalinės katedros. Anksčiau 


283 / ALEKSANDRIJOS BIBLIOTEKA 


parkas buvo nuo triukšmo bėgančių Vašingtono gyventojų 
mėgstama poilsio vieta. Dabar jame buvo įsikūrusios spalvin- 
gos parduotuvėlės, madingos kavinukės ir art dėco teatras. 

Stefani paprašė vairuotojo sustoti per tris kvartalus nuo 
Deilio namo ir atsiskaitė. Likusį kelią abi ėjo pėstute. 

— Deilis yra arogantiškas šiknius, —- pasakė Stefani. - Mano, 
kad niekas nežino, kąjis išdirbinėja. Bet jis saugo įrašus. Labai 
kvaila, jei nori Žinoti, bet jis juos saugo. 

— Kaip tau pavyko išsiaiškinti? — paklausė Kasiopėja. 

— Moterys - jo silpnybė. Suteikiau jam progą. 

— Intymi draugija? 

— Švelniai tariant. 

Deilio namas buvo atkurtas karalienės Viktorijos laikų sti- 
liaus dvaras. Iš pradžių Stefani stebėjosi, iš kur Deilis gavo 
astronominę sumą jam įsigyti, bet vėliau sužinojo, kad namas 
nuomojamas. Lipdukas ant pirmojo aukšto lango skelbė, kad 
pastate įrengta signalizacijos sistema. Dabar buvo beveik vi- 
durdiėnis, ir Deilis turėjo būti Baltuosiuose rūmuose, kur jis 
paprastai dirbdavo po aštuoniolika valandų per parą. Konser- 
vatyvioji spauda jį dėl to liaupsino, tačiau Stefani žinojo, kad 
Deilis tiesiog bijojo iškristi iš Žaidimo. Ir ypač dabar. 

— Turiu pasiūlymą, - pasisukusi į Kasiopėją pamerkė akį 
Stefani. 

Kasiopėja supratingai nusišypsojo. 

— Nori, kad įsilaužčiau? 

— O aš pasirūpinsiu signalizacija. 


X 


SABRĖ PUIKIAI ĮSIJAUTĖ į DžiMuo MAKOLUMO VAIDMENį. Tas 
vardas turėjo savo istoriją. Jau seniai jo nenaudojo, bet da- 
bar manė, kad taip elgtis apdairiau, jei Malounas sugalvotų jį 
patikrinti. Tada rastų Makolumo pavardę tarp armijos įrašų. 
Dar buvo gimimo liudijimas, kortelė su socialinio draudimo 
numeriu ir keli kiti asmens dokumentai, nes savo pavardę jis 

pakeitė persikėlęs į Europą. Dominikas Sabrė skambėjo tvir- 
tai ir šiek tiek paslaptingai. Žmonėms, kurie jį samdydavo, 
pavardė buvo bene vienintelė informacija apie jį, tad reikėjo, 
kad ji iškart patrauktų ar sužavėtų. Būdamas Vokietijoje Sabrė 
perskaitė šią pavardę viename antkapyje. Ji priklausė vokie- 
čių aristokratui, mirusiam devynioliktame amžiuje. 

Dabar jis vėl buvo Džimis Makolumas. 

Motina davė jam savo tėvo vardą - Džeimsas. Sabrė va- 
dino jį Didžiuoju tėčiu — šis buvo vienas iš nedaugelio vy- 
riškos giminės atstovų, kurie jį mylėjo ir gerbė. Jis nepaži- 
nojo savo tėvo; motina turbūt nė nebūtų galėjusi pasakyti, 
kurio iš daugybės meilužių kūrinys buvo jos sūnus. Ji buvo 
gera ir švelni mama, tačiau silpnavalė moteris, puldavusi 
nuo vieno vyro prie kito, triskart ištekėjusi bei leisdavusi 
pinigus vėjais. Sulaukęs aštuoniolikos Sabrė išėjo į armiją. 
Motina norėjo, kad jis stotų į koledžą, tačiau akademinis 
gyvenimas Sabrės netraukė. Kaip ir motina, jis griebėsi pir- 
mos galimybės. 

Bet, kitaip nei motina, Sabrė sugebėdavo sėkmingai išnau- 
doti visas, kurios tik pasitaikydavo jo kelyje. 

Armija. Specialiosios pajėgos. Europa. Krėslai. 

Šešiolika metų Sabrė dirbo kitiems: vykdė užsakymus, už 
tai gaudamas menką atlygį ir kuklų įvertinimą. 

Dabar atėjo laikas dirbti sau pačiam. 

Rizikinga? Be jokios abejonės. 

Tačiau Ratas garbino valdžią, žavėjosi protu ir prasidėda- 
vo tik su tvirtais žmonėmis. Sabrė troško narystės. Galbūt net 
tapti vienu iš Krėslų. Maža to - jeigu dingusi Aleksandrijos 
biblioteka slepia tai, ką tikisi rasti Alfredas Hermanas, Sabrė 
galėtų daryti įtaką visam pasauliui. 

Tai būtų Valdžia. 

Jo rankose. 

Jis privalo surasti biblioteką. 

Ir žmogus, sėdintis priešais jį lėktuve, skrendančiame iš 
Londono į Lisaboną, parodys jam kelią. 

Kotonas Malounas ir jo buvusi žmona vos per keletą mi- 
nučių išsprendė pirmąją galvosūkio dalį. Sabrė buvo tikras, 
kad jie sėkmingai įveiks ir likusiąją, o kai tai įvyks, jis pašalins 
juos abu. 

Tačiau Sabrė nebuvo kvailys. Jis neabejojo, kad Malounas 
yra atsargus. 

Taigi jis privalo būti nenuspėjamas. 


* 


STEFANI ŽIŪRĖJO, KAIP KASIOPĖJA MEISTRIŠKAI ATRAKINA galines 
Lario Deilio namų duris. 

— Mažiau nei minutė, - pasakė ji. - Neblogai. Ar to moko 
Oksforde? 

— Beveik atspėjai. Pirmąją savo spyną išlaužiau būtent ten. 
Spintelė su gėrimais, jei neklystu. 

Ji pravėrė namo duris ir įsiklausė. 

Iš gretimo vestibiulio ausis pasiekė prislopintas pypsėji- 
mas. Stefani nuskubėjo prie valdymo pultelio ir surinko ketu- 
rių skaičių kodą tikėdamasi, kad tas kvailys jo nepakeitė. 

Pypsėjimas liovėsi, raudona indikatoriaus lemputė užgeso 
ir užsidegė žalia. 

— Iš kur tu Žinojai? 

— Mano mergaitė matė, ką jis renka, - atsakė Stefani. 

— Argijis ne kvailys? - pakraipė galvą Kasiopėja. 

— Tai vadinama galvojimu ne ta galva. Jis manė, kad ji atėjo 
jam suteikti malonumą. 

Namo vidus buvo apšviestas saulės. Šiuolaikiškas interje- 
ras. Daug juodos, sidabrinės, baltos ir pilkos spalvų. Ant sie- 
nų - abstraktaus meno kūriniai. Jokios prasmės, gyvybės ir 
šilumos. Užtat suderinta. 

— Kur dabar? - paklausė Kasiopėja. 

— Čia. 

Iš vestibiulio jos pasuko link nišos, - Stefani žinojo, kad ten 
įrengta darbo vieta. Jos agentė buvo informavusi, kad Deilis 

viską kopijuodavo į slaptažodžiu apsaugotą nešiojamąją at- 
mintinę ir niekada nepalikdavo duomenų nei savo, nei Baltų- 
jų rūmų kompiuteriuose. Šią Deilio keistenybę vieną vakarą 
pastebėjo agentės nusamdyta laisvo elgesio mergina. Deilis 
stebėjo savo kompiuterį, o mergina stebėjo Deilį. 

Stefani papasakojo apie tai Kasiopėjai. 

— Gaila, ji nematė, kur jis slepia atmintinę, - pridūrė ji. 

— Buvo pernelyg užsiėmusi? 

Stefani šyptelėjo. 

— Mes visi dirbame savo darbus, — pasakė ji. - Nenuvertink 
jų. Telefonu iškviečiamos mergaitės yra puikus informacijos 
šaltinis. 

— O tu dar sakai, kad aš gudri. 

— Turime rasti Deilio slėptuvę. 

Kasiopėja klestelėjo ant medinio krėslo, kuris net nuo nedi- 
delio jos svorio sutraškėjo. 

— Turėtų būti lengvai pasiekiama, - balsu mąstė ji. 
padėklas, rašiklių ir pieštukų dėtuvė, nuotraukos, kuriose 
Deilis stovėjo šalia prezidento ir viceprezidento, stalo lempa. 
Dvi sienas iki pat lubų dengė lentynos. Visa niša buvo maž- 
daug dviejų kvadratinių metrų dydžio. Grindys, kaip ir visa- 
me name, iš kietmedžio. 

Ne itin daug vietos slėptuvei įrengti. 

Stefani dėmesį patraukė knygos, sudėtos lentynose. Atro- 
do, Deiliui patiko politiniai traktatai. Jų nebuvo daug - gal 
šimtas. Knygos minkštais viršeliais sumaišytos su kietais, 
daugelis įrišimų išsižioję, įplyšę, - matyt, jos dažnokai varto- 
mos. Stefani palingavo galvą. 

- Šiuolaikinės politikos žinovas - skaito viską iš eilės, - pa- 
sakė ji. 

— Kodėl tu prieš jį taip nusistačiusi? - paklausė Kasiopėja. 

— Kai su juo pabendrauju, mane apima noras nusiprausti po 
dušu. Jau nekalbu apie tai, kad jis trokšta atsikratyti manimi nuo 
pat pirmos dienos. - Stefani patylėjo. - Ir pagaliau jam pavyko. 

Fasadinių namo durų spynoje trakštelėjo sukamas raktas. 

Stefani pasuko galvą ir sužiuro į duris kitame vestibiulio gale. 

Durys prasivėrė, ir ji išgirdo Deilio balsą. Jis buvo ne vie- 
nas. Su moterimi. 

Hetera Dikson. 

Stefani mostelėjo Kasiopėjai, ir abi spruko į vieną artimiau- 
sių Miegamųjų. 

— Luktelėk, išjungsiu signalizaciją, - pasakė Deilis. 

Keletą sekundžių buvo tylu. 

— Keista, - vėl pasigirdo Deilio balsas. 

— Kas atsitiko? — paklausė Hetera. 

Stefani iškart suprato. Ji nepasirūpino vėl įjungti signaliza- 
ciją įėjusi į vidų. 

— Esu tikras, kad išeidamas įjungiau, - tarė Deilis. 

Akimirką vėl buvo tylu, tada Stefani išgirdo, kaip spragte- 
lėjo užtaisomas pistoletas. 

— Nagi, apsižvalgykime, - pasakė Dikson. 


XLVI SKYRIUS 


LISABONA 
15:30 


MALOUNAS ŽVELGĖ Į ŠvENČIAUSIOSIOs MERGELĖS MaRijos iš Be- 
lemo vienuolyną. Jis, Pamela ir Makolumas atskrido iš Lon- 
dono į Lisaboną, sėdo į taksi ir paprašė nuvežti iki upės. 

Lisabona buvo įsikūrusi ant kalvų, iškilusių viršum srau- 
nios Težo upės žiočių, išraižyta erdvių simetriškų alėjų ir me- 
džiais apsodintų parkų. Vienas ilgiausių pasaulyje kabamųjų 
tiltų per plačią upę vedė prie aukštai iškilusios Kristaus sta- 
tulos, kuri plačiai išskėstomis rankomis tarsi bandė apkabinti 
rytinę miesto dalį. Malounas šiame mieste lankėsi daug kartų 
ir visada lygindavo jį su San Francisku — dėl išorinių pana- 
šumų ir dėl dažnų žemės drebėjimų, kurie palikdavo gilias 
žymes. 

Visose šalyse yra lankytinų vietų. Egipte - piramidės, 
Italijoje - Šventojo Petro bazilika, Anglijoje - Vestminsterio 
abatija, Prancūzijoje - Versalis. Važiuodamas iš oro uosto ir 
klausydamasis vairuotojo Malounas sužinojo, kad nacionali- 
nis Portugalijos pasididžiavimas - ką tik iš už posūkio išniręs 
vienuolynas. Jo balto kalkakmenio fasadas buvo ilgesnis už 
futbolo aikštę ir per šimtmečius nusidažęs dramblio kaulo 

spalva. Statinys, kuriame susipynė mauriškas, bizantiškas ir 
prancūziškas gotikinis stiliai, buvo gausiai išpuoštas įman- 
triomis dekoracijomis, todėl atrodė kupinas gyvybės. 

Visur būriavosi žmonės. Kameromis ir fotoaparatais ap- 
siginklavę turistai zujo pirmyn ir atgal. Priešais įspūdingą 
pietinį fasadą judrioje gatvėje šalia geležinkelio jų laukė iš- 
sirikiavę autobusai - lyg laivai, prisišvartavę uoste. Lenta in- 
formavo lankytojus, kad vienuolyną 1500 metais pastatė ka- 
ralius Manuelis I, vykdydamas savo pažadą Mergelei Marijai. 
Anksčiau toje vietoje buvo jūreivių prieglauda, kurią įkūrė 
princas Henrikas Jūrininkas. Kolumbas, Vaskas da Gama ir 
Magelanas prieš keliones užsidarydavo vienutėse ir melsda- 
vo sėkmės. Bėgant amžiams didžiulis pastatas tarnavo kaip 
maldos namai, senelių namai ir našlaičių prieglauda. Dabar 
jis buvo pasaulinio paveldo dalis ir tebesaugojo didžiąją dalį 
ankstesnės šlovės. 

— Bažnyčia ir vienuolynas pavadinti šventojo Jeronimo var- 
du, - Malounas išgirdo, kaip gidė itališkai pasakojo turistų 
grupei. - Simboliška tai, kad ir Jeronimas, ir vienuolynas sim- 
bolizuoja krikščionybės skleidimo idėją. Iš čia išplaukdavę 
laivai Naujajam Pasauliui nešė Kristaus mokymą. Jeronimas 
išvertė senąją hebrajų Bibliją į lotynų kalbą, kad kuo daugiau 
žmonių pažintų tikėjimo stebuklą. 

Pažvelgęs į Makolumą Malounas pastebėjo, kad šis taip 
pat suprato gidės žodžius. 

— Supranti itališkai? - paklausė jis. 

— Pakankamai. 

— Talentingas Žmogus. 

— Gyvenimas verčia, - Makolumo žodžiai nuskambėjo su 
niūria gaida. 

— Gerai, kokia kita to galvosūkio dalis? - paklausė Malounas. 

Iš kišenės Makolumas ištraukė kitą popieriaus skiautę, ku- 
rioje buvo užrašyta nedidelė pirmos dalies ištrauka ir kelios 
naujos mįslingos frazės. 

Tai mįslė, tačiau aplankyk koplyčią šalia Težo Betliejuje, kuri 
skirta mūsų šventajam ęlobėjui. Savo kelionę pradėk šešėliuo- 
se, o užbaik šviesoje, kur vakarė žvaigždė suranda ir nušviečia 
rožę, perveria medinį kryžių ir paverčia sidabrą auksu. Surask 
vietą, kuri parodo kelią į niekur, o iš ten atsiveria nauja vieta. 
Tada tave, kaip tuos galvosūkyje susipainiojusius Puseno pa- 
veikslo piemenis, apims įkvėpimas. 


Makolumas ištiesė lapelį Pamelai. 

— Gerai, - pasakė jis. - Užeikime į vienuolyną ir pažiūrėki- 
me, ką ten rasime. 

Visi trys nusekė paskui turistų minią prie vienuolyno įėjimo. 
Lentelė prie durų skelbė, kad įėjimas į bažnyčią nemokamas, o 
norintiems apžiūrėti kitą pastato dalį reikia pirkti bilietą. 

Bažnyčios viduje jie pirmiausia pateko į žemesniąją koplyčią. 
Skliautuotos lubos kabėjo žemai, todėl patalpa skendėjo įspū- 
dingoje prieblandoje. Kairėje stovėjo Vasko da Gamos kenota- 
fas. Paprastas ir didingas, papuoštas jūrine simbolika. Dešinėje, 
šalia indo su krikšto vandeniu, ilsėjosi poeto Luišo de Kamoenšo 
palaikai. Tuščios nišų sienos abiem teikė asketizmo ir didybės. 
Prie nišų būriavosi Žmonės, blyksėjo fotoaparatai, ekskursijų gi- 
dai monotoniškai pasakojo apie mirusiųjų nuopelnus. 

Malounas nuklydo šonine nava, ir koplyčios prieblandą 
netrukus pakeitė vaiski šviesa. Į dangų kilo šešios grakščios 
kolonos, gausiai išpuoštos gėlių ornamentais. Pro langų vi- 
tražus į vidų sruvo popiečio saulės šviesa. Spinduliai ant pa- 
pilkėjusių kalkakmenio sienų žaismingai mainėsi su šešėliais. 
Aukštybėse susipynusias skliautų sijas rėmė tinko lipdiniais 
dekoruotos kolonos, primenančios lynais ir virvėmis apnar- 
pliotus laivų stiebus. Malounas įžvelgė kadaise Lisaboną val- 
džiusių saracėnų įtaką bei bizantiško meno spindesį. Aplin- 
kui raibuliavo tūkstančiai neatkartojamų detalių. 

Įspūdinga. 

Nepaprasta ir tai, kad senovės mūrininkai turėjo drąsos 
iškelti tokį didingą statinį ant drebančios Lisabonos žemės, 
pagalvojo Malounas. 

Mediniai klauptai, kadaise nuklūpėti vienuolių, dabar 
traukė tik smalsuolius. Per navą sklido nenutrūkstamas šur- 
mulys, kurį kartkartėmis nustelbdavo iš garsiakalbių sklin- 
dantis ramus balsas, keliomis kalbomis primenantis laikytis 
tylos ir rimties. Malounas akimis surado vietą, iš kurios sklido 
balsas: kryžiaus formos interjero centre prie kilnojamojo al- 
toriaus stovėjo kunigas ir kalbėjo į mikrofoną. Į jo prašymus 
niekas nekreipė dėmesio, ypač gidai, kuriems už kalbas buvo 
sumokėta. 

— Didinga vieta, - priėjusi sušnabždėjo Pamela. 

Malounas pritarė. 

— Bažnyčią uždaro penktą valandą, - pasakė jis. - Turime 
nusipirkti bilietus į kitą dalį. 

— Aš nupirksiu, - pasisiūlė Makolumas. - Bet argi mįslės 
raktas neveda čia, į bažnyčią? 

— Nenutuokiu. Bet kad įsitikintume, apžiūrėkime viską. 

Makolumas nusiyrė per žmonių jūrą atgal prie portiko. 

— Ką manai? - rankoje tebelaikydama prirašytą lapelį pa- 
klausė Pamela. 

— Apie jį ar apie galvosūkį? 

— Abu kelia problemų. 

Kotonas šyptelėjo. Ji buvo teisi. 

— Kai kas jau aiškėja, - pasakė jis. — Savo kelionę pradėk šešė- 
liuose, o užbaik šviesoje. Juk įėjimas į bažnyčią puikiai tinka. Čia 
yra pagrindinė dalis, iš kurios pakylama į šviesią mansardą. 

Kunigas dar kartą ramiai įspėjo lankytojus laikytis tylos, 
bet ir vėl niekas nekreipė dėmesio. 

— Jo darbas sunkus, - tarė Pamela. 

— Kaip vaiko, atsakinėjančio pamoką tuščioje klasėje, - šyp- 
telėjo Kotonas. 

— Gerai, proto bokšte, kas toliau: ...kur vakarė žvaigždė su- 
randa ir nušviečia rožę, perveria medinį kryžių ir paverčia sidabrą 
auksu. Surask vietą, kuri parodo kelią į niekur, o iš ten atsiveria 
nauja vieta. 

Kotonas jau galvojo apie šią frazę, ir jo akys krypo į pres- 
biteriją už stačiakampės pakylos. Sienos įduboje po įmantriu 

akmeniniu pusrutulio formos kupolu buvo įrengtas aukštas 
altorius. Trijuose presbiterijos pasieniuose stovėjo simetriški 
jonėniniai ir korintiniai pilioriai, įrėminantys didžiules akme- 
nines nišas su didingais karalių kapais. Sienos įdubą puošė 
penki paveikslai, akį traukė didingas barokinis sakrariumas, 
iškeltas virš altoriaus. 

Pro stoviniuojančius turistus Kotonas nuvingiavo prie to- 
limiausio kilnojamojo altoriaus kampo. Kelią į presbiteriją 
užtvėrė ištemptos aksominės virvės. Lentelė informavo, kad 
sakrariumą 1674-1678 metais iš gryno sidabro nukaldino auk- 
sakalys Žoao de Souza. Netgi iš penkiolikos žingsnių atstumo 
puošniai dekoruota saugykla atrodė įspūdingai. 

Kotonas pasisuko ir pažvelgė atgal pro navą su pilioriais ir 
klauptais link žemutinės koplyčios, per kurią jie įėjo. 

Ir tada jis išvydo. Viršutinėje koplyčioje, dešimties metrų 
aukštyje už tvirtų akmeninių turėklų į jį žvelgė milžiniška 
akis - apvalus maždaug trijų metrų skersmens langas. Iš jo cen- 
tro į visas puses kaip spinduliai driekėsi švino juostos ir stiklo 
plokštelės. Skliautų sijos, vingiuodamos viena per kitą šviesos 
link, tirpo tame skaisčiame švytėjime, negailestingai plieskian- 
čiame į bažnyčios vidų lyg milžiniška apšvietimo lempa. 

Tai buvo viduramžių bažnyčioms būdingas puošybos ele- 
mentas, žmonių vadinamas rože dėl įmantrios, gėlės žiedą 
primenančios formos. 

Rožė žvelgė tiesiai į vakarus ir vėlyvą popietę liepsnojo tar- 
si saulė. 

Ir dar kai kas. 

Viršutinės koplyčios turėklų viduryje stovėjo didžiulis 
kryžius. Žengtelėjęs į priekį Kotonas pastebėjo, kad kryžius 
visiškai telpa į apvalų lango rėmą. Tiesiai pro kryžių į navą 
plūdo saulės spinduliai. 

Kur vakarė žvaigždė suranda ir nušviečia rožę, perveria medinį 
kryžių ir paverčia sidabrą auksu. 

Atrodo, jie rado tą vietą. 


XLVII SKYRIUS 


VIENA 


16:30 


ToRVALDSENAS GROŽĖJOSI ALFREDO HERMANO SUKURTU gėlių, 
vandens ir marmuro pasauliu - milžinišku sodu, kurį puose- 
lėjo kelios kartos. Nuo pilies į žolingas progumas vedė ūks- 
mingos alėjos; akmenimis grįsti takai leido iš arti pasigrožėti 
įspūdingomis statulomis, bareljefais ir fontanų vandens šo- 
kiu. Prancūziškas stilius vietomis nusileisdavo itališkam. 

— Kas yra tie žmonės, kuriems priklauso ši pilis? - paklausė 
Garis. 

— Hermanų šeima Austrijoje gyvena jau labai seniai, - atsa- 
kė Torvaldsenas. - Taip kaip mano giminė Danijoje. Jie labai 
turtingi ir, žinoma, galingi. 

— Pilies šeimininkas yra tavo draugas? 

Įdomus klausimas, turint galvoje Torvaldseno įtarimus. 

— Dar prieš keletą dienų maniau, kad taip, - atsakė jis. - Bet 
dabar nebesu toks tikras. 

Henrikui patiko berniuko smalsumas. Jis žinojo apie jo kil- 
mę, mat po vasaros atostogų parvežęs Garį namo Malounas 
papasakojo jam apie Pamelos prisipažinimą. Prieš keletą die- 
nų pirmą kartą išvydęs Torvaldsenas apsimetė jos nepažįstąs, 


STEVE BERRY / 294 


nors akimirksniu suprato, kas ji. Jos pasirodymas jo namuose 
su Malounu reiškė rūpesčius, todėl jis ir paprašė Jesperio ne- 
sitraukti nuo darbo kabineto durų. Pamela Maloun buvo labai 
įsitempusi. Laimė, paskui nurimo. Šiuo metu ji jau turėjo būti 
grįžusi į Džordžiją, tačiau iš Tel Avivo skambinęs Žmogus pa- 
sakė: Atrodo, Malounas su savo buvusia žmona šiuo metu keliauja 
į Lisaboną. 

Kas atsitiko? Kodėl prireikė ten skristi? Ir kur dabar Erelio 
Nagai? 

Torvaldsenas pažvelgė į šalia einantį berniuką ir pasakė: 

— Mes atvykome čia, kad padėtume tavo tėčiui. 

— Tėtis niekada neminėjo, kad mums reikės kur nors ke- 
liauti. Jis liepė likti su tavimi ir būti atsargiam. 

— Bet jis taip pat liepė klausyti manęs. 

— Gerai, bet jeigu jis mane bars, tu turėsi prisiimti kaltę. 

— Su malonumu, - nusišypsojo Torvaldsenas. 

— Tau kada nors teko matyti, kaip nušauna Žmogų? - pa- 
klausė Garis. 

Torvaldsenas žinojo, kad antradienio įvykiai nepraeis be 
pėdsakų, kad ir kokiu drąsuoliu vaikinukas dėsis. 

— Keletą kartų, - atsakė jis. 

— Tėtis nušovė žmogų. Bet žinai, ką? Man vis tiek. 

Torvaldsenas pasuko galvą į drąsuolį. 

— Būk atsargus, Gari. Neįprask prie žudymo. Net jei atro- 
dys, kad kas nors to nusipelnė. 

— Aš ne tai norėjau pasakyti. Tas vyras buvo baisus žmo- 
gus. Jis norėjo nužudyti mamą. 

Jie priėjo marmurinę koloną, ant kurios stovėjo deivės Di- 
anos statula. Švelnus vėjelis glamonėjo medžius ir pievoje 
sklaidė tingius šešėlius. 

— Tavo tėtis padarė tai, ką turėjo padaryti. Jam tai nepatiko, 
bet taip reikėjo. 

— Aš irgi būčiau taip pat pasielgęs. 

Prakeikta genetika! Garis buvo tikras Malouno sūnus. Ir, 
nors berniukui tik penkiolika, jis buvo pasipiktinęs lygiai kaip 

ir jo tėvas, matydamas, kad mylimam Žmogui gresia pavojus. 
Garis žinojo, kad jo tėvai išskrido į Londoną, tačiau nė nenu- 
tuokė, kad mama vis dar įsipainiojusi į šią istoriją. Taigi jis 
nusipelnė sužinoti tiesą. 

— Tavo mama su tėčiu dabar skrenda į Lisaboną. 

— Taip sakė Žmogus, kuris skambino? 

Torvaldsenas linktelėjo ir nusišypsojo pastebėjęs, kaip tvir- 
tai berniukas laikosi. 

— Kodėl mama liko su tėčiu? Vakar paskambinusi ji nė žo- 
deliu neužsiminė, kad pasiliks. Jie jau seniai nieko nebedaro 
kartu. 

— Neturiu jokio supratimo. Palaukime, kol kuris nors iš jų 
dar kartą paskambins, - atsakė Torvaldsenas, kuris pats ne- 
kantravo tai sužinoti. 

Pagaliau jiedu priėjo apvalų spalvoto marmuro paviljoną, 
iš viršaus apkaltą paauksuotu metalu. Jo atvira apžvalgos 
aikštelė su turėklais buvo iškilusi virš krištolo skaidrumo eže- 
rėlio, kurio sidabruotą paviršių margino šešėliai. 

Jie įėjo vidun, ir Torvaldsenas prisiartino prie turėklų. 

Visur stovėjo vazos su kvepiančiomis gėlėmis. Hermanas kaip 
visada pasistengė, kad jo valdos atrodytų kaip meno kūrinys. 

— Kažkas ateina, - perspėjo Garis. 

Torvaldsenas neatsisuko. Jam nė nereikėjo. Jis ją regėjo 
savo mintyse. Nedidukė, kresna ir eidama girdimai alsavo. 
Torvaldsenas stovėjo kaip stovėjęs, nukreipęs žvilgsnį į ežerą 
gėrė saldų pievos ir žiedų aromatą. 

— Arji eina greitai? 

— Iš kur žinai, kad tai moteris? 

— Vėliau ir tu suprasi, Gari, kad neįmanoma įveikti priešo, 
jei jis nėra šiek tiek nuspėjamas. 

— Pono Hermano dukra, - pažino Garis. 

Torvaldsenas nesiliovė gėrėtis ežeru, stebėdamas, kaip 
kranto link plaukia ančių šeimynėlė. Paskui labai tyliai ištarė: 

— Nieko jai nesakyk. Daugiau klausykis, nei kalbėk. Taip 
sužinosi, ką tau reikia sužinoti. 

Jis girdėjo, kaip akmenimis grįstu paviljonu artėja žings- 
niai. Atsisuko tą akimirką, kai Margareta buvo visai šalia. 

— Man sakė, kad ieškočiau judviejų čia, - prabilo ji. - Paskui 
pati prisiminiau, kad tai - viena jūsų mėgstamiausių vietų. 

Pastebėjęs, kokia ji patenkinta, Torvaldsenas nusišypsojo. 

— Skirtingai nuo pilies, čia privatu. Šie medžiai skleidžia ra- 
mybę. Man čia patinka. Pamenu, tavo motina irgi labai mėgo 
šią vietą. 

— Tėvas jai ir pastatė šį paviljoną. Ji čia praleido paskutinę 
savo gyvenimo dieną. 

— Tu jos ilgiesi? - paklausė Torvaldsenas. 

— Ji mirė, kai buvau maža. Mes niekada nebuvome artimos. 
Tačiau tėvas jos vis dar ilgisi. 

— Jūs nesiilgite savo mamos? - paklausė Garis. 

Vaikis nepaisė įspėjimo, tačiau Torvaldsenas nesupyko dėl 
parodyto susidomėjimo. Jam pačiam buvo smalsu, ką atsakys 
Margareta. 

— Žinoma, ilgiuosi, - pasakė ši. - Tik norėjau pasakyti, kad 
nespėjome suartėti kaip motina ir dukra. 

— Panašu, kad esi gerai susipažinusi su šeimos verslu ir or- 
dino reikalais, - Torvaldsenas pakeitė pokalbio temą. 

Margareta atsakė ne iš karto, buvo matyti, kad dėlioja 
mintis. Atšiaurių austriškų tėvo bruožų ji buvo paveldėjusi 
daugiau nei prūsiško motinos grožio. Patrauklumu nepasi- 
žymėjo - tamsiaplaukė, rudaakė, plona ilga nosimi. Bet argi 
plaukų kupeta? Henrikas pagalvojo, ar ji turi gerbėjų, bet čia 
pat nutarė, kad ši moteris yra ne iš tų, kurios moka palaikyti 
žmogiškus ryšius. Ji moka nebent pasinaudoti. 

— Aš esu paskutinioji iš Hermanų, - pasistengė išspausti 
malonią šypseną Margareta, tačiau jai nepavyko nuslėpti su- 
sierzinimo. 

— Ar tai reiškia, kad viską paveldėsi? - paklausė Torvald- 
senas. 

— Žinoma. Kodėl neturėčiau? 

Torvaldsenas patraukė pečiais. 

- Nenutuokiu, ką mąsto tavo tėvas. Šiame pasaulyje dėl 
nieko negali būti tikras. 

Henrikas pastebėjo, kad Margaretai nepatiko ši užuomina. 
Nelaukdamas, ką ji atsakys, jis suskubo paklausti: 

— Kodėl tavo tėvas norėjo nuskriausti šį jaunuolį? 

Netikėtas klausimas ją sutrikdė. Ne taip kaip tėvas, ji ne- 
mokėjo likti šaltakraujiška. 

— Nesuprantu, apie ką jūs kalbate. 

Negi Hermanas nepasakojo jai apie savo planus, nusiste- 
bėjo Torvaldsenas. 

— Vadinasi, tu nežinai, ką daro die Klauen der Adler? 

— Aš už jį neats... - užsikirto Margareta. 

— Nesijaudink, mieloji. Aš Žinau apie jį, tik norėjau įsitikin- 
ti, ar tu Žinai. 

— Tas Žmogus kelia problemų, — pasakė Margareta. 

Dabar Torvaldsenas žinojo, kad ji čia niekuo dėta. Per daug 
informacijos nutekėjo. 

— Nuoširdžiai tau pritariu, - tarė jis. - Bet, kaip ką tik pa- 
stebėjai, mes už jį neatsakingi. Tik Ratas. 

— Nė neįtariau, kad kiti nariai žino. 

— Aš apskritai daug Žinau. Pavyzdžiui, kuo užsiima tavo 
tėvas. Tai, beje, irgi kelia problemų. 

Atrodė, Margareta pajuto, kad jo žodžiai skamba smerkia- 
mai. Jos putliame veidelyje pasirodė nervinga šypsenėlė. 

— Prisiminkite, kur esate, Henrikai. Čia — Hermanų valda. 
Čia viskas vyksta taip, kaip mes norime. Jums nederėtų per- 
nelyg užsimiršti. 

— Gera pastaba. Pasistengsiu taip ir elgtis. 

— Manau, šį pokalbį užbaigsite judu su tėvu. 

Tai tarusi Margareta pasisuko eiti, ir, vos tik ji nusigręžė, 
Torvaldsenas kažkam ranka parodė ženklą. 

Iš už senų storų kiparisų išniro trys vyrai kamutliaži- 
niais drabužiais. Jie atskubėjo, kai Margareta jau žengė iš 
paviljono. 

Du vyrai sugriebė ją. 

Vienas ranka uždengė burną. 

Margareta ėmė priešintis. 

— Henrikai! - šūktelėjo Garis. - Ką čia veikia Jesperis?! 

Trečiasis buvo Torvaldseno dvaro kamerdineris, atskridęs 
anksčiau, kad ištirtų situaciją. Iš ankstesnių vizitų Torvaldse- 
nas žinojo, kad didžiausia apsauga sutelkta pilyje. Kiti šimtai 
hektarų nebuvo nei aptverti, nei kitaip saugomi. 

— Stovėk ramiai, - pasakė jis Margaretai. 

Ji liovėsi muistytis. 

— Dabar eisi su šiais ponais, - pasakė Henrikas. 

Ji įnirtingai papurtė galvą. 

Torvaldsenas tikėjosi, kad su ja bus sunku. Jis linktelėjo, ir 
ranką ant Margaretos burnos pakeitė audeklo atraiža, įmirky- 
ta anestetikuose, kurie sukelia gilų miegą. Užteko vos kelių 
sekundžių, ir garai suveikė. Margaretos kūnas suglebo. 

— Ką jūs darote? - nustėro Garis. - Kodėl ją skriaudžiate? 

— Neskriaudžiame. Tačiau patikinu, kad jie būtų nuskriau- 
dę tave, jeigu tavo tėvas nebūtų ko nors ėmęsis. - Torvaldse- 
nas pasisuko į Jesperį. - Pasirūpink ja, kaip tarėmės. 

Pavaldinys linktelėjo. Vienas iš vyrų persimetė bejausmį 
Margaretos kūną per petį, ir visi pranyko už medžių. 

— Tu žinojai, kad ji čia ateis? - paklausė Garis. 

— Minėjau, kad reikia pažinti savo priešą, — atsakė Torvald- 
senas. 

— Kodėl tu ją suėmei? 

Torvaldsenas mėgo pamokslauti, bet po Kajaus mirties ne- 
turėjo kam. 

— Juk nevairuoji automobilio be draudimo. Tai, ką mes ke- 
tiname daryti, yra rizikinga. Taigi įsivaizduok, kad Margareta 
yra mūsų draudimas. 

STEFANI SUSTINGO. HETERA DiksON BUVO GINKLUOTA ir budri. 
Kasiopėja žvilgsniu tyrė miegamąjį, ir Stefani žinojo, kad ben- 
dražygė ieško kokio nors daikto, kurį galėtų panaudoti kaip 
ginklą. 

— Kas čia? - pasigirdo Deilio klausimas. 

— Kokia tu gudrutė. 

— Ar prieš išvažiuodamas įjungei signalizaciją? 

Kurį laiką buvo tylu. Stefani suprato, kad jos pateko į spąstus. 

— Nežinau, - vėl išgirdo Deilio balsą. - Gal ir pamiršau. Ne 
pirmas kartas. 

— Gal apsižvalgysiu, kad būtume visiškai tikri, - pasisiūlė 
Hetera. 

— Nesiruošiu laukti, kol tu pažaisi kareivėlį. Tas ginklas tavo 
rankoje mane ima jaudinti. Atrodai taip provokuojamai... 

— Šiandien tu nusiteikęs meilikauti. Žinai, kaip mane pa- 
pirkti. 

Vėl tyla, kurią nutraukė nepasitenkinimo dejonė. 

— Ei, atsargiau su galva! Skauda gumbą. 

— Viskas gerai? — paklausė Deilis. 

Pasigirdo traukiamo užtrauktuko garsas. 

— Mesk tą ginklą, - paliepė Deilis. 

Laiptais į viršų nubildėjo Žingsniai. 

Stefani pažvelgė į Kasiopėją ir sušnabždėjo: 

— Negaliu patikėti... 

— Bent jau žinome, kur jie abu yra, - atsakė ši. 

Gera mintis, tačiau menka paguoda. 

— Einu patikrinti, - pasakė Stefani. 

Kasiopėja suspaudė jos ranką. 

— Palik juos ramybėje. 

Per pastarąsias dvylika valandų Stefani priėmė keletą, 
švelniai tariant, abejotinų sprendimų, tačiau dabar jos mintys 
buvo visiškai aiškios. Ji tiksliai žinojo, ką reikia daryti. 

Ji lėtai išslinko iš miegamojo ir įžengė į svetainę. Kitoje jos 
pusėje į viršų vedė laiptai, dešinėje buvo laukujės durys. Ji 
girdėjo prislopintus balsus, kikenimą ir grindų bildesį. | 

— Kas ten, po velnių, vyksta? - garsiai nusistebėjo Stefani. 

— Tavo agentė nepasakojo? — patraukė per dantį Kasiopėja. 

Stefani papurtė galvą. 

— Nė žodžio. Turbūt kažkas nauja. 
traukė ant vienos iš kėdžių gulintis revolveris, tas pats, kuriuo 
Hetera Dikson vakar jai grasino. 

Pagriebusi ginklą Stefani išėjo iš kambario. 


* 


MALOUNAS ŽIŪRĖJO Į ROŽĘ, PASKUI PAŽVELGĖ į savo laikrodį: še- 
šiolika valandų ir keturiasdešimt minučių. Šiuo metų laiku 
saulė turėtų leistis dar po pusantros valandos. 

— Šio pastato ašis yra rytų ir vakarų kryptimi, - pasakė 
jis Pamelai. - Pro šį langą šviečia vakarinė saulė. Reikia ten 
užlipti. 

Malounas pamatė duris, ant kurių pritvirtinta rodyklė 
rodė kelią į viršutinę koplyčią. Žengęs pro jas pamatė palei 

šiaurinę bažnyčios sieną plačius akmeninius laiptus, kurie su 
skliautuotomis lubomis priminė tunelį. 

Jie nusekė paskui minią į viršų. 

Viršuje įžengė į balkoną. 

Čia viena priešais kitą stovėjo dvi eilės girliandomis ir raš- 
tais išmargintų medinių suolų su atkaltėmis. Virš jų kabėjo 
barokinio stiliaus paveikslai, vaizduojantys apaštalus. Takas 
tarp suolų vedė prie vakarinės bažnyčios sienos, kur dešim- 
ties metrų aukštyje švietė apvalus langas. 

Malounas pažvelgė aukštyn. 

Saulės spinduliuose pleveno dulkės. Apsisukęs nužvelgė 
kryžių, stovintį kitoje koplyčios pusėje. Abu su Pamela prisiar- 


Nukryžiuotąjį. Užrašas dviem kalbomis apačioje skelbė: 


CaRisTOo NA CRuzZ 
NukRvžiuoOTAS KRISTUS 
C. 1550 
Escu:TuRA EM MaoeEIRA PoLiCROMA 
PoLICHROMUOTA MEDŽIO SKULPTŪRA 


— Kur vakarė žvaigždė suranda ir nušviečia rožę, perveria medinį 
kryžių... - pacitavo Pamela. - Štai ta vieta. 

Malounas linktelėjo ir prisiminė kitus žodžius. 

Ir paverčia sidabrą auksu. 

Jis atsigręžė į tviskančią rožę ir akimis pasekė dulkėtų 
spindulių kelią per kryžių link navos. Apačioje šviesa lūžo į 
šachmatų lentos kvadratėliais išklotas grindis ir žymėjo cen- 
trinį taką, skyrusį klauptų eiles. Nekreipdami į tai dėmesio 
vaikštinėjo žmonės. Šviesos ruožas driekėsi į rytus kilnojamo- 
jo altoriaus link ir ant raudono kilimo brėžė blyškią liniją. 

Apatinėje koplyčioje pasirodė Makolumas. Jis ėjo centriniu 
taku pirmyn į bažnyčios gilumą. 

— Jis mūsų ieškos, - tarė Pamela. 

— Niekur nedings, - atsakė Malounas. - Atrodo, mes jam 
labai reikalingi. 

Sustojęs tarp paskutinių iš šešių kolonų Makolumas apsi- 
dairė aplinkui, tada atsigręžė ir pastebėjo juodu. Malounas 
iškėlė delną, pamojo jam likti apačioje bei pirštu parodė, kad 
nusileis po minutės. 

Malounas Makolumui sakė tiesą. Jam puikiai sekėsi min- 
ti mįsles. Ši iš pradžių pasirodė neįmenama, tačiau dabar, 
žvelgdamas į raštus, skliautus, arkas, linijų ir akmens dermę, 
kurios nepakeitė nei laikas, nei gamta, nei žmogus, Malounas 
žinojo atsakymą. 

Jis sekė besileidžiančios saulės spindulių kelią: jie kirto 
presbiteriją, dalijo didįjį altorių perpus ir lietė sidabrinį sakra- 
riumą. 

Šis žėrėjo auksu. 

Būdamas apačioje ir žiūrėdamas iš arti Malounas nepaste- 
bėjo šio fenomeno. Gal saulė dar nebuvo nusileidusi tinkamu 
kampu. Tačiau dabar pasikeitimas buvo akivaizdus. 

Ir paverčia sidabrą auksu. 

Pažvelgęs į Pamelą Kotonas suprato, kad ir ji tai pastebėjo. 

— Neįtikėtina, - sušnabždėjo ji, - kad šviesa gali taip pa- 
daryti. 

Rožė šioje bažnyčioje buvo įrengta tokioje vietoje, kad besi- 
leidžiančios saulės spinduliai bent kelioms minutėms apšvies- 
tų sakrariumą. Sidabrinė saugykla buvo pastatyta kruopščiai 
parinktoje vietoje. Vienas iš šešių ją supusių paveikslų nuka- 
bintas pažeidžiant viduramžių meistrų mėgtą simetriją. 

Malounas prisiminė paskutinę galvosūkio dalį. 

Surask vietą, kuri parodo kelią į niekur, o iš ten atsiveria nauja 
vieta. 

Ir pasuko tiesiai prie laiptų. 


Apačioje Malounas prisiartino prie pat aksominių virvių, už- 
tvėrusių kelią į presbiteriją. Jis atkreipė dėmesį į juodo, balto ir 
raudono marmuro dermę, teikiančią patalpai iškilmingumo, — 
presbiterija buvo laikoma karališkosios šeimos mauzoliejumi. 

Sakrariumas stovėjo vos už dešimties žingsnių. 

Lankytojams buvo draudžiama prie jo prisiartinti. Kunigas 
per mikrofoną paskelbė, kad bažnyčia ir vienuolynas uždaro- 
mi po penkių minučių. Daugelis ekskursijų baigėsi, pavieniai 
turistai lėtai judėjo išėjimo link. 

Malounas jau buvo pastebėjęs, kad ant sakrariumo dure- 
lių, už kurių kadaise galbūt buvo saugomas šventasis sakra- 
mentas, išraižytas kažkoks atvaizdas. O gal ir dabar jame lai- 
koma ostija? Įtraukta į Pasaulinio paveldo sąrašą bei lankoma 
kur kas dažniau nei bažnyčia, ši nava, be abejonės, dar buvo 
naudojama specialioms apeigoms. Panašiai kaip ir Šventojo 
Pauliaus katedra ar Vestminsterio vienuolynas. Tai paaiškina, 
kodėl žmonėms draudžiama lankytis bene svarbiausioje pas- 
tato vietoje. 

Makolumas taip pat priėjo arčiau. 

— Turiu bilietus, - pasakė jis. 

Malounas mostelėjo į sakrariumą. 

— Noriu prieiti arčiau, bet kad niekas nematytų. 

— Bus sudėtinga, - tarė Makolumas. - Manau, po penkių 
minučių visi būsime išgrūsti lauk. 

— Tu nepanašus į žmogų, paklūstantį įsakymams. 

— Tu taip pat. 

Malounas prisiminė Avinjoną ir tai, ką jiedu su Stefani pa- 
darė lietingą birželio naktį. 

— Tada paieškokime, kur pasislėpti, kol visi išsiskirstys. 


* 


STEFANI NUTIPENO ATGAL Į NIšĄ. Ji privalėjo surasti Deilio slap- 
tavietę, kol veiksmas viršuje nepasiekė kulminacijos. Moteris 
tikėjosi, kad nei Dikson, nei Deilis neskubės, nors garsai bylo- 
jo, kad vyras nekantrauja. 

Kasiopėja jau visur ieškojo. 

— Ji pasakojo, kad jis niekada nepalikdavo atmintinių ant 
stalo. Naudodavo jas dirbdamas nešiojamuoju kompiuteriu, 

tačiau baigęs darbą visada ištraukdavo. Liepdavo jai kilti į 
miegamąjį ir laukti, kol jis ateis, - šiuos žodžius Stefani dau- 
giau šnabždėjo, nei tarė balsu. 

— Tupėdamos čia mes labai rizikuojame. 

Ji sustojo ir įsiklausė. 

— Atrodo, vis dar labai užsiėmę. 

Ji atidarinėjo stalčius ieškodama slėptuvės. Bet Stefani abe- 
jojo, kad ji ten ką nors ras. Per daug atvira vieta. Jos Žvilgsnis 
dar kartą nukrypo į knygų lentyną ir sustojo prie vieno po- 
litinio traktato — plonos knygos rusvais viršeliais ir mėlynu 
užrašu. 

Kriso Metjuso „Be kompromisų“. 

Stefani iškart prisiminė istoriją, kurią Deilis pasakojo Gri- 
nui, norėdamas pasigirti, kad nuo šiol jis vadovaus Magelano 
organizacijai. 

Kaip jis pasakė? 

Valdžia yra tai, ką tu laikai savo rankose. 

Priėjusi Stefani ištraukė knygą, atvertė ir pastebėjo, kad 
paskutinis trečdalis knygos lapų suklijuoti; juose išpjauta 
maždaug dviejų centimetrų gylio ertmė, o joje guli penkios 
nešiojamosios atmintinės, kiekviena pažymėta romėniškų 
skaičiumi. 

— Kaip tu supratai? — sušnabždėjo Kasiopėja. 

— Tiesą pasakius, net išsigandau, — atsakė Stefani. - Turbūt 
pradedu mąstyti kaip beprotė. 

Kasiopėja pasuko prie galinių namo durų, tačiau Stefani 
sugriebė ją už rankos ir pamojo į priekines. Kasiopėja suglu- 
mo, jos veide sustingo klausiama išraiška: Ieškai problemų? 

Abi įžengė į svetainę, iš kurios pasuko į vestibiulį. 

Šalia pagrindinių durų įrengtas signalizacijos skydelis 
rodė, kad sistema vis dar neveikia. Stefani suspaudė Dikson 
ginklą. 

— Lari, - garsiai pašaukė ji. 

Tyla. 

— Lari, - pakartojo Stefani, - ar galime trumpai šnektelėti? 

Viršuje pasigirdo sunkūs Žingsniai, ir miegamojo tarpdu- 
ryje pasirodė Deilis - su kelnėmis, be marškinėlių. 

— Man patinka tavo plaukai, Stefani. Nauja išvaizda? Ir 
drabužiai. Visai nieko. 

— Dėl tavęs stengiausi. 

— Ką čia veiki? 

Stefani pamojavo knyga. 

— Atėjau to, kas čia paslėpta, - atsakė ji. 

Vaikiškame Deilio veide šmėstelėjo išgąstis. 

— Teisingai supratai. Atėjo laikas ir tau drebėti. Hetera? — 
Stefani pakėlė balsą. - Esu nusivylusi, kaip tu renkiesi mei- 
lužius! 

Iš miegamojo nesigėdydama išlindo nuogutėlė Hetera. 

— Tau galas, - pasakė ji. 

Stefani patraukė pečiais. 

— Pažiūrėsim. Nes šiuo metu aš turiu Havo ginklą, - pamo- 
javo juo. 

— Ką ketini daryti? - paklausė Deilis. 

— Dar nenusprendžiau, - atsakė Stefani. - Ar judu seniai 
kartu? 

— Ne tavo reikalas, - atkirto Dikson. 

— Aš tik šiaip smalsauju. Sutrukdžiau jums norėdama pa- 
sakyti, kad dabar pavojuje atsidūrė ne vien mano kailis. 

— Tu per mažai žinai, - pareiškė Deilis. - Kas tavo draugė? 

— Kasiopėja Vit, - atsakė Dikson. 

— Malonu, kad mane pažįsti. 

— Aš skolinga tau už strėlę į kaklą! 

— Nesivargink dėkoti, - pasakė Kasiopėja. 

— Abu marš atgal į lovą! - įsakė Stefani. 

— Nė nemanau, - Dikson ėmė lipti laiptais Žemyn, tačiau 
Stefani nutaikė į ją ginklą. 

— Neerzink manęs, Hetera. Šiuo metu esu bedarbė, be to, 
išduotas mano arešto orderis. 

Izraelietė sustojo, turbūt pajutusi, kad dabar ne laikas iš- 
šūkiams. 

— Į miegamąjį! - pakartojo Stefani. 

Dikson dvejojo. 

— Greitai! 

Hetera vėl užlipo į viršų. Stefani surinko jos drabužius, ne- 
pamiršdama ir batų. 

— Tu juk nerizikuosi savo reputacija ir nebėgsi paskui 
mus, - pasakė ji Deiliui. - O ji galėtų. Gal tai ją pristabdys. 

Ir abi išėjo. 


XLIX SKYRIUS 


VIENA 
18:40 


TOoRVALDSENAS APSIVILKO TAMSIAI RAUDONĄ APSIAUSTĄ. Per 
asamblėją tokį privalėjo vilkėti visi nariai. Pirmoji sesija tu- 
rėjo prasidėti devynioliktą valandą, tačiau jis neskubėjo. To- 
kiuose susirinkimuose buvo daug kalbama ir mažai daroma. 
Torvaldsenui niekada nereikėjo kooperatyvo savo tikslams 
įgyvendinti. Tačiau patikdavo bendrauti po susirinkimų. 

Garis sėdėjo minkštame krėsle ir žiūrėjo į jį. 

— Na, ir kaip aš atrodau? - linksmai paklausė Henrikas. 

— Kaip karalius. 

Karališkasis apsiaustas siekė kulkšnis ir buvo pasiūtas iš 
aksomo. Jame aukso siūlais buvo išsiuvinėtas ordino devizas: 
JE L'AY EMPRINS. Aš išdrįsau. Šis drabužis liko nepakitęs 
nuo penkioliktojo amžiaus „Auksinės vilnos“ ordino laikų. 

Henrikas pasiėmė kaklo grandinę. Gryno aukso su juodu 
emaliu dengtu titnagu, vaizduojančiu ugnies liežuvius. Per 
grandinės vidurį kabėjo auksinis ėriukas. 

— Tokį medalioną gauna kiekvienas įšventintas ordino na- 
rys. Mūsų simbolis. 

— Atrodo brangus. 

— Toks ir yra. 

— Tau visa tai labai svarbu? 

Torvaldsenas patraukė pečiais. 

— Tarkim, patinka. Bet tai nėra mano religija. 

— Tėtis sakė, kad tu žydas, - pasakė Garis. 

Torvaldsenas linktelėjo. 

— Aš nedaug žinau apie žydus. Tik tai, kad milijonai jų 
buvo išžudyti per Antrąjį pasaulinį karą. Man sunku suprasti 
tokius dalykus. 

— Ne tau vienam, - atsakė Torvaldsenas. — Krikščionys šim- 
tmečiais kovojo prieš mus. 

— Kodėl Žmonės taip nekenčia žydų? 

Torvaldsenas jau daugybę kartų mąstė apie tai - kaip ir fi- 
losofai, teologai bei politikai, kurie dėl to ginčijasi ir diskutuo- 
ja ne vieną amžių. 

— Tai prasidėjo nuo Abraomo laikų, - pradėjo jis. - Abrao- 
mui buvo devyniasdešimt devyneri, kai jį aplankė Dievas ir 
ištarė savo pažadą, pavadino žydus Išrinktąja tauta, pavel- 
dėsiančia Kanaano žemę. Tačiau, deja, tokia garbė užkrovė ir 
atsakomybės naštą. 

Torvaldsenas pastebėjo, kad jaunuolis susidomėjo. 

— Kada nors skaitei Bibliją? 

Garis papurtė galvą. 

— Paskaityk. Nuostabi knyga. Dievas suteikė izraelitams 
palaiminimą ir jie tapo Išrinktąja tauta. Tačiau po to patys pa- 
darė tai, kas visiems laikams nulėmė jų likimą. 

— Kas atsitiko? 

— Senajame Testamente parašyta, kad izraelitai sukilo, ėmė 
maištauti, degino smilkalus, garbino stabus ir apskritai elgėsi 
taip, kaip norėjo. Užtat Dievas bausdamas išsklaidė juos po 
pasaulį. 

— Todėl žmonės jų ir nemėgsta? 

Torvaldsenas baigė rengtis susirinkimui. 

— Sunku pasakyti. Tačiau nuo to laiko žydai yra persekioja- 
mi visame pasaulyje. 

— Bet juk Dievas gailestingas. 

— Senojo Testamento Dievas gerokai skiriasi nuo Naujojo. 

— Manis nepatinka. 

— Jis daug kam nepatinka, - atsakė Torvaldsenas. - Beje, 
žydai buvo pirmieji, tvirtinę, kad pats žmogus yra atsakingas 
už savo veiksmus. Ne dievų kaltė, jei gyvenimas yra blogas. 
Tai tavo kaltė. Tai mus ir išskyrė iš kitų. Krikščionys šį teiginį 
dar labiau išplėtojo. Žmogus pats kaltas, kad buvo išvarytas 
iš rojaus, tačiau Dievas mylėjo Žmogų, todėl paaukojo savo 
sūnų, kad jis krauju išpirktų mūsų kaltes. Žydų Dievas yra 
piktas. Jo tikslas — teisingumas. O krikščionių Dievas yra gai- 
lestingas. Didžiulis skirtumas. 

— Dievas turėtų būti malonus, - pasakė Garis. 

Torvaldsenas nusišypsojo, nužvelgė elegantišką kambarį. 
Metas pradėti. 

— Pasakyk, ką manai apie atsitikimą paviljone? - papra- 
šė jis. 

— Nesu tikras, ar ponui Hermanui patiks, kad pagrobei jo 
dukterį. 

— Tavo tėvams irgi nepatiko, kas atsitiko tau. Bet Margareta 
yra suaugusi moteris, 0 tu - paauglys. 

— Dėl ko visa tai vyksta? 

— Tikiuosi, greitai sužinosime, - atsakė Henrikas. 

Staiga atsilapojo kambario durys, ir į vidų kaip viesulas 
įsiveržė Alfredas Hermanas. Jis taip pat vilkėjo iškilmingą ap- 
siaustą, papuoštą mėlynu šilku, ir buvo pasikabinęs auksinį 
medalioną. 

— Tu turi mano dukterį? - įtūžio iškreiptu veidu paklausė jis. 

— Turiu, - nesutriko Torvaldsenas. 

— Ir, aišku, Žinai, kad šiame kambaryje įrengta pasiklausy- 
mo sistema? 

— Nereikia daug proto, kad susivoktum. 

Torvaldsenas juto, kaip auga įtampa, - Hermanas pirmą 
kartą atsidūrė tokioje situacijoje. 

— Henrikai, aš to nepakęsiu. 

— Ir ką darysi? Pakviesi Erelio Nagus, kad susitvarkytų su 
manimi? 

Hermanas dvejojo. 

— Tu to norėtum, tiesa? 

Torvaldsenas žengė prie jo. 

— Tu peržengei ribą, kai pagrobei šį jaunuolį, - tarė jis ir 
parodė į Garį. 

— Kur Margareta? 

- Ji saugi. 

— Nedrįsk padaryti jai ką nors bloga. 

— Darysiu viską, ko prireiks. Tu juk mane pažįsti. 

Hermanas žvilgsniu gręžė Torvaldseną. Šis visada manė, 
kad kaulėtas austro veidas labiau pritinka ūkininkui, o ne 
aristokratui. 

— Maniau, mes draugai, - tarė Alfredas. 

— Aš irgi taip maniau. Bet viskas baigėsi, kai tu pagrobei šį 
berniuką ir su žeme sulyginai jo tėvo knygyną. 

Netrukus turėjo prasidėti pirmoji asamblėjos sesija, kurioje 
Hermanas ketino sakyti kalbą. Eidamas Mėlynojo Krėslo par- 
eigas jis privalėjo demonstruoti drausmingumą, patikimumą 
ir negalėjo kitiems ordino nariams leisti suprasti turįs asme- 
ninių rūpesčių. 

Ir negalėjo vėluoti. 

— Turime eiti, - pasakė jis. - Bet mes dar nebaigėme, Hen- 
rikai. 

— Sutinku. Tau viskas tik prasideda. 


L SKYRIUS 


VAŠINGTONAS 
13:30 


— TAI, SAKAI, PAŠOKDINAI DEILĮ KAIP REIKLANT? — paklausė Grinas. 

Stefani su Kasiopėja sėdėjo Grino limuzine, kurio gali- 
nė dalis buvo atskirta nuo priekinės garsui nelaidžia stiklo 
plokšte. Grinas atvažiavo į miestą jų pasiimti, kai abi išėjo iš 
Deilio namų. 

— Nemanau, kad puls mus vytis, — atsakė Stefani. - Hetera 
gal ir apsivilktų jo drabužius, tačiau nemanau, kad apsiautų 
jo batus. Basa ir be ginklo mūsų nemedžios. 

Grinas nebuvo toks tikras. 

— Spėju, turėjote rimtą priežastį leisdamos Deiliui sužinoti, 
kad esate jo namuose? 

— Man irgi būtų įdomu išgirsti, - įsiterpė Kasiopėja. - Galė- 
jome tyliai išeiti ir nebūtų nė suuodęs. 

— Tada tebebūčiau jo taikiklyje. Dabar Deilis elgsis atsar- 
giau, nes aš turiu tai, ko jam reikia. Viskas priklauso nuo jo. 

Grinas parodė į knygą. 

— Kas joje tokio svarbaus? — paklausė jis. 

Stefani pasidėjo ant kelių nešiojamąjį kompiuterį, kurį pa- 
prašė Grino pasiimti su savimi. Įkišusi vieną atmintinę, slap- 
tažodžio langelyje surinko: TETA B. 

— Tavo mergina sužinojo ir tai? - paklausė Kasiopėja. 

Stefani linktelėjo. 

— Tai užeigos Merilende pavadinimas. Deilis ten dažnai 
važiuoja savaitgaliais. Mėgsta kaimišką maistą. Gana keista, 
nes buvau įsitikinusi, kad jis lankosi tik penkių žvaigždučių 
restoranuose. 

Ekrane pasirodė bylų sąrašas. Kiekviena buvo pažymėta 
kokiu nors vienu žodžiu. 

— „Kongresas“, - pasakė Stefani ir spustelėjo vieną bylą. 

— Pastebėjau, kad Deilis yra tikras datų ir laiko virtuo- 
zas, - tęsė ji. - Spausdamas narį balsuoti, jis būna susirin- 
kęs tikslią informaciją apie pinigus, kurie kada nors pasie- 
kė to nario kišenę. Ir tai keista, nes jis pats lėšų pervedimu 
neužsiima. Tą nešvarų darbelį paprastai atlieka lobistai, 
kuriems patinka, kad šitaip gali įsiteikti Baltiesiems rū- 
mams. Todėl man į galvą atėjo mintis, kad Deilis kur nors 
turi saugoti įrašus. Juk neįmanoma turėti tokią gerą atmin- 
tį. Štai pavyzdys. 

Stefani ėmė skaičiuoti. 

— Šiam žmogui pinigai buvo pervesti keturiolika kartų, 
bendra suma per šešerius metus sudaro šimtą aštuoniasde- 
šimt septynis tūkstančius dolerių. Štai kiekvieno mokėjimo 
data, laikas ir vieta. Niekas taip negąsdina politiko kaip deta- 
lės, - palingavo galvą ji. 

— Kalbame apie kyšininkavimą? - paklausė Grinas. 

Stefani linktelėjo. 

— Mokėjimus grynaisiais. Vadinamuosius kišenpinigius. 
Gal ne itin daug, tačiau tiek, kad jau galima tikėtis nario pa- 
lankumo. Paprasta ir miela. Būtent taip Deilis kaupia savo po- 
litinį kapitalą. Labai paplitusi praktika Baltuosiuose rūmuose. 
Taip buvo priimta nemažai įstatymų. 

Grinas susidomėjęs žvelgė į kompiuterio ekraną. 

— Šimtas ar net daugiau Kongreso narių, - pastebėjo jis. 

— Turiu pripažinti, Deilis veikia be skrupulų. Visur pinigai. 
Abiejose politinių barikadų pusėse, - pasakė Stefani. 

Ji paspaudė kitą bylą. Ekrane pasirodė senatorių sąrašas — 
maždaug trisdešimt pavardžių. 

— Deilio sąrašuose yra ir federalinių teisėjų, - pasakė Stefa- 
ni. - Jiems, kaip ir kitiems žmonėms, kyla finansinių sunkumų, 
ir Deilis tinkamu laiku pasiunčia savo žmones pagelbėti. Man 
pasakojo vienas teisėjas iš Mičigano. Jis buvo ant bankroto ri- 
bos, tada vienas iš jo draugų ištiesė pinigų maišelį. Tačiau vė- 
liau vyruką ėmė graužti sąžinė, ypač kai Deilis panoro, kad jis 
priimtų kai kurias nutartis. Atrodo, vienas teisininkas buvo di- 
delis partijos pagalbininkas ir jam reikėjo pergalės toje byloje. 

— Federaliniai teismai yra kyšininkautojų irštva, - sumur- 
mėjo Grinas. - Visada taip sakiau. Paskirk kurį nors į tarnybą 
iki gyvenimo pabaigos - ir rūpesčiai garantuoti. Per daug ga- 
lios ir beveik jokios rizikos. 

Stefani išsitraukė kitą atmintinę. 

— Vienos visiškai pakanka patraukti baudžiamojon atsako- 
mybėn tuos maitvanagius, - pasakė ji. 

— Iškalbingas palyginimas, - tarė Grinas. 

— Dėl juodų mantijų, - paaiškino Stefani. - Jie atrodo kaip 
tikri maitvanagiai, tupintys aukštai ir laukiantys savo eilės 
prie dvėsenos. 

— Tu visiškai negerbi mūsų teisingumo tarnų, - vyptelėjo 
Grinas. 

— Pagarbą reikia užsitarnauti, - pareiškė Stefani. 

— Ar galėčiau įsiterpti? — ilgai tylėjusi prabilo Kasiopėja. — 
Gal paskelbkime šią informaciją viešai? Atkreipkime dėmesį. 
Paprastai tokiais dalykais neužsiimu, bet šįkart, atrodo, tai 
suveiktų. 

Grinas papurtė galvą. 

— Kaip jau pastebėjai, aš nedaug Žinau apie izraeliečius. 
Ojūs nesuprantate, kaip veikia šios administracijos viešųjų 
ryšių mašina. Ten dirba akių dūmimo meistrai. Jie kaipmat 
užglaistys šį reikalą, o mes prarasime ir Deilį, ir išdaviką. 

- Jis teisus, - pasakė Stefani. - Viešumas nepagelbės. Priva- 
lome veikti patys. 

Grino limuzinas įstrigo spūstyje ir tuo metu švelniai sus- 
kambo jo mobilusis telefonas. Išsitraukęs jį iš kišenės, Grinas 
pažvelgė į ekraną. 

— Įdomybės prasideda, - išvydęs, kas skambina, pasakė ir 
nuspaudęs du mygtukus įjungė laisvų rankų įrangą. - Lau- 
kiau tavo skambučio. 

— Neabejoju, - pasigirdo Deilio balsas. 

— Panašu, kad po visko man neteks medinėje dėžėje keliau- 
ti į Vermontą, - tarė Grinas. 

— Tai - lyg Žaidimas šachmatais, Brentai. Kiekvienas ėjimas 
yra rizikingas. Gerai, sveikinu, tavo ėjimas buvo neblogas. 

— Pasveikink Stefani, ne mane. 

— Esu tikras, kad ji šalia tavęs, taigi - sveikinu, Stefani! 

— Visada pasiryžusi, Lari. 

— Tai mažai keičia, - pareiškė Deilis. - Tie dalykai, dėl ku- 
rių įspėjau, tebegalioja. 

— Tau teks apsiraminti, - pasakė Stefani. 

— Gal norite pasikalbėti? —- paklausė Deilis. 

Stefani Žiojosi sakyti, bet Grinas sustabdė ją, kilstelėjęs 
ranką. 

— Ir kokia mums iš to nauda? - paklausė jis. 

— Didelė, - atsakė Deilis. - Nes ant kortos pastatyta labai 
daug. 

Stefani neištvėrė: 

— Daugiau nei vertas tavo užpakalis? 

— Kur kas daugiau. 

— Lari, tu juk melavai sakydamas, kad nieko nežinai apie. 
Aleksandrijos ryšininką, ar ne? - paklausė Grinas. 

— Melas - toks šiurkštus žodis, - pasakė Deilis. - Aš norėjau 
išsaugoti nacionalinės svarbos paslaptį. Tai dabar privalėsiu 
už tai mokėti? 

— Turint galvoje susiklosčiusias aplinkybes, tai būtų protin- 
ga, - atsakė Grinas. 

Stefani žinojo, kad Deilis suvoks, jog jie gali atskleisti jo 
paslaptis kada panorėję. Ji ir Grinas turėjo ryšių su Žiniasklai- 

da, taigi apdrabstyti purvais dabartinę vyriausybę nebūtų 
sunku. 

— Ką gi, - Deilio balsas bylojo, kad jis pasiduoda, - kaip jūs 
norite tai padaryti? 

Stefani iškart žinojo atsakymą. 

— Viešai, — atsakė ji, - kur daug Žmonių. 

— Tai nėra gera mintis. 

— Tik taip ir ne kitaip. 

Kurį laiką garsiakalbis tylėjo. Paskui Deilis tarė: 

— Pasakykite, kur ir kada. 


LI SKYRIUS 


LISABONA 
19:40 


MaALOUNAS PABUDO. Buvo atsirėmęs į šiurkščią akmeninę sieną. 

— Jau po pusės aštuonių, — sušnabždėjo jam į ausį Pamela. 

— Ar ilgai miegojau? 

— Valandą. 

Jis negalėjo matyti jos veido. Viskas aplinkui skendėjo tam- 
soje. Staiga Kotonas prisiminė, kur jie yra. 

— Ar viskas gerai? — tyliai paklausė Makolumo. 

— Tylu ramu. 

Jie išėjo iš bažnyčios prieš penkias ir nuskubėjo į viršutinę 
koplyčią, iš kurios dar vienos durys vedė į vienuolyną. Turis- 
tai neskubėjo skirstytis ir fotografavo popiečio saulės spindu- 
lių nušviestus įmantrius maurų raštus. Viršutinėje galerijoje 
saugios slėptuvės nebuvo, tačiau palei šiaurinę bažnyčios sie- 
ną pirmajame aukšte jie pastebėjo vienuolika medinių durų. 
Užrašas skelbė, kad anksčiau šios mažytės patalpėlės būdavo 
naudojamos kaip klausyklos nuodėmėms išpažinti. 

Dešimties klausyklų durys buvo užrakintos, tačiau Ma- 
kolumas įsigudrino vienas atidaryti, po spyna pastebėjęs iš- 
gręžtą skylę. Tikriausiai spyna buvo sugedusi, ir norėdami 

patekti į vidų vienuolyno darbuotojai kyšteli ranką pro skylę. 
Makolumas išsitraukė įspūdingą peilį, atstūmė durų skląstį, 
o kai visi suėjo į vidų, vėl užstūmė. Malounas nesitikėjo, kad 
vyras bus ginkluotas. Makolumas negalėjo to peilio pasiimti 
į lėktuvą, tačiau Londono oro uoste atidavė į bagažą nedidelį 
krepšį, kurį dabar užrakino Lisabonos oro uosto saugojimo 
kameroje. Malounas kameroje paliko knygų krepšį iš Hadado 
buto. Makolumo nutylėjimas apie peilį tik sustiprino Malou- 
no įtarimus. 

Klausyklos viduje geležinės grotelės atitvėrė kitą ankštą 
patalpą. Tame kambarėlyje buvusios durys vedė į bažnyčią, 
pro kurias įeidavo atgailaujantieji. Grotelės būdavo nulei- 
džiamos atgailavimo metu. 

Malounas augo katalikiškoje šeimoje ir dabar prisiminė, 
kad jo vaikystės bažnyčia buvo įrengta panašiai, gal net pa- 
prasčiau. Jis niekada nesuprato, kodėl negali matyti kunigo, 
kuris atleisdavo kaltes. Kai apie tai paklausė jį mokiusių vie- 
nuolių, šios atsakė, kad toks atsiskyrimas reikalingas, ir tiek. 
Vėliau jis įsitikino, kad Katalikų Bažnyčia moka nurodinėti, 
ką daryti, tačiau nėra linkusi paaiškinti, kodėl. Tai buvo viena 
iš priežasčių, kodėl Kotonas nustojo lankytis bažnyčioje. 

Jis pažvelgė į tamsoje šviečiantį Pamelos TAG laikrodį. Be- 
veik aštuonios vakaro. Truputį ankstoka, tačiau vienuolynas 
uždarytas jau tris valandas. 

— Ar bažnyčioje kas nors yra? - tyliai paklausė Makolumo. 

— Nė gyvos dvasios, - atsakė šis. 

— Tada - pirmyn, - sušnabždėjo Kotonas. - Nebėra pras- 
mės čia ilgiau sėdėti. 

Jis vėl išgirdo, kaip atlenkiamas trakštelėjo Makolumo pei- 
lis, paskui —- metalo girgždesį. 

Klausyklos durys pasidavė. 

Malounas atsistojo, tačiau iškart turėjo pritūpti dėl žemų 
lubų. 

Makolumas atidarė duris, ir visi trys išėjo į Žemutinę gale- 
riją, kur po trijų valandų, praleistų ankštoje klausykloje, juos 

apgaubė vakaro vėsa. Lempos palei dengtą arkadą viršutinėje 
puošniais ornamentais. Malounas priėjo prie artimiausios ar- 
kos ir pažvelgė į naktinį dangų. Bežvaigždė naktis dar labiau 
išryškino šešėliuose skendinčios arkados niūrumą. 

Jis pasuko tiesiai prie laiptų į viršutinę koplyčią. Vylėsi, kad 
durys, atsiveriančios į bažnyčią, - tos, kuriomis pasinaudojo 
ieškodamas kelio iš navos į koplyčią, - nebus užrakintos. 

Nudžiugo pamatęs, kad jos tebėra atidarytos. 

Navoje tvyrojo kapų tyla. 

Pro vitražus į vidų sklido silpna šviesa, kurią skleidė iš- 
orinį fasadą apšviečiančios lempos. Viduje tamsos karalystę 
bandė sugriauti tik mažos lempelės apatinėje koplyčioje. 

— Ši vieta naktį atrodo visiškai kitaip, - sušnabždėjo Pa- 
mela. 

Kotonas pritarė ir dairėsi aplink. 

Ilgai nelaukdamas jis pasuko į presbiteriją ir peršoko akso- 
minių virvių užtvarą. Prie didžiojo altoriaus palypėjęs penkis 
laiptelius sustojo prie sakrariumo. 

Tada atsigręžė ir įsižiūrėjo į viršutinę koplyčią tolimiausia- 
me gale. 

Į jį be jokios gyvybės žvelgė pilkšva apvaliojo lango akis. 

Makolumas lyg nujausdamas, ko Malounui gali prireikti, 
prisiartino nešinas žvake ir degtukais. 

— Jau anksčiau pastebėjau ant aukojimo stelažo šalia indo 
su švęstu vandeniu, - pasakė jis. 

Kotonas paėmė žvakę, Makolumas ją uždegė. Prinešęs 
ant jo durelių iškalinėtą paveikslą. 

Mergelė Marija sėdėjo su kūdikiu ant rankų, už jos stovėjo 
Juozapas; visi trys su aureolėmis. Trys barzdoti vyriškiai, vie- 
nas išjų priklaupęs prie kūdikio, reiškė pagarbą. Šią sceną ste- 
bėjo dar trys vyriškiai, iš kurių vienas dėvėjo kažką panašaus 
į karinį šalmą. Iš viršaus pro debesis ryškiai spindėjo penkios 
žvaigždės. 

— Kristaus gimimas, - žvelgdama Malounui per petį pasa- 
kė Pamela. 

Kotonas linktelėjo. 

— Atrodo, kad taip. Trys Išminčiai lydimi žvaigždės atvyko 
apdovanoti ką tik gimusio karaliaus. 

Jis prisiminė galvosūkį ir ko jiems reikia ieškoti čia, kur si- 
dabras virsta auksu. Surask vietą, kuri parodo kelią į niekur, o iš 
ten atsiveria nauja vieta. 

Sudėtinga mįslė. 

— Reikia nešdintis, - pasakė Kotonas, - bet taip pat reikėtų 
sakrariumo nuotraukos. Fotoaparato mes neturime, gal galite 
ką nors pasiūlyti? 

— Nupirkęs bilietus lipau laiptais į viršų ir mačiau suve- 
nyrų parduotuvę. Joje daug knygų ir atvirukų. Turi būti ir su 
sakrariumu, — pasakė Makolumas. 

— Gera mintis, - pagyrė Kotonas. - Rodyk kelią. 


* 


SABRĖ LIPO LAIPTAIS Į VIRŠUTINĘ GALERIJĄ DŽIAUGDAMASIS, kad 
pasielgė teisingai. Kai Alfredas Hermanas liepė jam surasti 
Aleksandrijos biblioteką, jo galvoje labai greitai gimė drąsus 
planas, o Izraelio seklių komandos sunaikinimas Vokietijoje 
tik sutvirtino jo ryžtą. 

Hermanas niekada nebūtų pritaręs sąmoningai žydų pro- 
vokacijai, taigi jam būtų buvę neįmanoma paaiškinti, kodėl 
reikėjo tų mirčių. Sabrė privalėjo atsikratyti bet kokių truk- 
džių, nes nuo tikslo jį skyrė vos kelios dienos. 

Jeigu jį išvis įmanoma pasiekti. 

Turėjo būti įmanoma! 

Vienasjis niekada nebūtų išsprendęs galvosūkio. Įtraukda- 
mas į žaidimą ne Malouną, o kitą Žmogų, būtų rizikavęs tapti 
demaskuotas. Padaryti Malouną savo tariamu sąjungininku 
buvo vienintelė protinga išeitis. 

Rizikinga, tačiau davė vaisių. Pusė galvosūkio jau išspręsta. 

Užšuoliavęs laiptais į viršų Sabrė pateko į viršutinę galeri- 
ją, kuri iškart suko į kairę ir vedė tiesiai prie stiklinių durų - 
tikro svetimkuūnio šiame viduramžių statinyje. 

Jo mobilusis telefonas rodė keturis praleistus Alfredo Her- 
mano skambučius. Iš pradžių Sabrė galvojo paskambinti se- 
niui ir išsklaidyti jo nerimą, bet paskui nusprendė, kad tai 
būtų kvailystė. Išgirstų daugybę klausimų, į kuriuos negalėtų 
atsakyti. Jis ilgai stebėjo ordiną, ypač patį Alfredą Hermaną, 
todėl manė, kad neblogai jį pažino. 

Pirmiausia, visi ordino nariai yra prekiautojai. 

Ir, prieš pradėdamas spausti Izraelį, Saudo Arabiją ar Jung- 
tines Valstijas, „Auksinės vilnos“ ordinas bus priverstas derė- 
tis su juo. 

Ojis, Sabrė, neparsiduos pigiai. 


* 


SEKDAMAS PASKUI PAMELĄ IR MAKOLUMĄ viršutine galerija Ma- 
lounas žvalgėsi į skliautus ir žavėjosi Žmogaus meistriškumu. 
Iš gidų pasakojimų nuotrupų jis šiandien išgirdo, kad jeroni- 
mitų ordinas, įsikūręs vienuolyne 1500 metais, buvo uždara 
brolija, atsidavusi maldoms, meditacijoms bei reformistinėms 
idėjoms. Ordinas neatliko nei evangeliškos, nei ganytojiš- 
kos misijos. Garbindami Dievą vienuoliai gyveno pavyzdinį 
krikščionių gyvenimą, kokį gyveno ir jų šventasis globėjas Je- 
ronimas, apie kurį Malounas skaitė Beinbridžų dvare. 

Trijulė sustojo prie arkos, kurioje buvo įmontuotos stikli- 
nės durys, o užjų - suvenyrų parduotuvė. 

— Signalizacijos neturėtų būti, - pasakė Makolumas. - Ką 
čia vogti? Suvenyrus? 

Durys buvo storo stiklo, papuoštos metaliniais lankstais ir 
chromuotomis rankenomis. 

— Jos atsidaro į išorę, —- paaiškino Malounas, - išspirti nega- 
lėsime. Stiklas turbūt centimetro storio. 

— O gal patikrink, ar jos užrakintos? - pasiūlė Pamela. 

Uždėjęs ranką ant vienos rankenos Kotonas patraukė duris. 

Šios iš karto atsidarė. 

— Dabar suprantu, kodėl klientai taip vertina tavo nuomonę. 

- Kam jas rakinti? - nusistebėjo Pamela. - Čia yra tvirtovė. 
Jis teisus - ką čia vogti? Pačios durys yra vertingesnės už visas 
prekes. 

Kotonas nusišypsojo atsakydamas į jos žodžius. Ji vėl buvo 
piktoji Pamela, bet jis buvo patenkintas, - ji neleido jam ap- 
snusti. 

Jie įžengė į parduotuvėlę. Tamsi, pelėsiais atsiduodanti pa- 
talpa Kotonui priminė klausyklą. Jis atidarė duris devynias- 
dešimties laipsnių kampu ir paliko jas praviras, tarsi lankyto- 
jai čia zuitų pirmyn ir atgal. 

Kotonas akimis greitai įvertino patalpą. Ji buvo šešių kva- 
dratinių metrų ploto. Prie vienos sienos šliejosi trys aukštos 
vitrinos, prie kitų dviejų stovėjo knygų lentynos, o prie ketvir- 
tos - prekystalis su kasos aparatu. Patalpos viduryje buvo dar 
vienas nedidelis prekystalis, visas nukrautas knygomis. 

— Mums reikia šviesos, - pasakė Malounas. 

Makolumas nuėjo prie kitų stiklinių durų, kurios vedė prie 
tamsių laiptų. Ten ant sienos buvo trys jungikliai. 

— Mes esame vienuolyno viduje, - tarė Malounas, - šviesa 
nebus matoma iš lauko. Staigiai įjunk ir išjunk, pažiūrėkime, 
kas atsitiks. 

Makolumas paspaudė vieną jungiklį. Keturios halogeninės 
lemputės sužibo apšviesdamos stiklines vitrinas. Siauri švie- 
sos ruožai sklido žemyn. Jų visiškai užteko. 

— Gerai, - pasakė Malounas, - dabar paieškokime reikiamų 
atvirukų. 

Ant centrinio prekystalio gulėjo krūva knygų kietais vir- 
šeliais, ant kurių portugalų ir anglų kalbomis buvo užrašyta: 
„Švenčiausiosios Mergelės Marijos jeronimitų vienuolynas“. 
Blizgus popierius, daug teksto ir nuotraukų. Šalia gulėjo du 
plonesni albumai su nuotraukomis. Malounas ėmėsi pirmo- 
sios krūvos, o Pamela peržiūrinėjo antrąją. Makolumas Žval- 

gėsi po kitas lentynas. Pervertęs maždaug tris ketvirtadalius 
vienos knygos, Malounas rado skyrių, kur buvo aprašytas 
altorius ir įdėta spalvota sidabrinių sakrariumo durų nuo- 
trauka. 

ją. Joje puikiai buvo matyti net smulkiausios detalės. 

— Radau, - pasakė Malounas. 

Jis ėmė skaityti ieškodamas naudingos informacijos apie 
sakrariumą ir sužinojo, kad jis pagamintas iš medžio ir pa- 
dengtas sidabru. Pastatytas presbiterijoje, anksčiau kabėjusio 
paveikslo vietoje, apatinėje eilėje; paveikslas kažkur dingo. 
Paveikslo scena buvo išraižyta ant sakrariumo durelių, šitaip 
iki galo buvo užbaigtas šventųjų paveikslų ciklas — visi jie 
buvo susiję su Trimis Karaliais. Ant sakrariumo durelių buvo 
pavaizduotas Kasparas, vienas iš trijų Išminčių, atėjęs pagar- 
binti šventojo kūdikio. Knygoje dar buvo parašyta, kad Trys 
Karaliai reiškė paprasto pasaulio nusilenkimą prieš dieviš- 
kuosius stebuklus, ir kad trys Išminčiai simbolizavo tuo metu 
žinomą pasaulį: Europą, Aziją ir Afriką. 

Ir tada jis surado įdomią ištrauką: 


Pasakojama, kad tam tikru metų laiku galima stebėti keistą 
reiškinį, kai saulės spinduliai neįprastai prasiskverbia į baž- 
nyčią. Dvidešimt dienų iki pavasario lygiadienio ir trisdešimt 
dienų po rudens lygiadienio auksiniai saulės spinduliai nuo 
pat vakarinių pamaldų pradžios iki saulėlydžio, sklisdami iš 
vakarų, tiesia linija nukeliauja 450 žingsnių per koplyčią ir 
bažnyčią iki sakrariumo, kur jo tviskantį sidabrą paverčia 
auksu. Labai seniai vienas Belemo kunigas, istorijos tyrinė- 
tojas, pastebėjo: „Atrodo, lyg saulė prašo Kūrėjo leidimo nu- 
sileisti kelioms valandoms vakare, žadėdama vėl sugrįžti ir 
švlesti iš ryto.“ 


Balsu perskaitęs ištrauką Malounas pasakė: 
— Sergėtojai yra be galo išmintingi. 

— Be to, puikiai apskaičiuoja laiką, - pridūrė Pamela, - nes 
jau praėjo dvi savaitės nuo rudens lygiadienio. 

Kotonas išplėšė sakrariumo nuotrauką ir prisiminė gal- 
vosūkį. 

— Surask vietą, kuri parodo kelią į niekur, o iš ten atsiveria nauja 
vieta. Štai ko dabar turime ieškoti. Bus sunkiau. 

— Kotonai, esu tikra, kad tu jau žinai, už ko užsikabinti, — 
pasakė Pamela. 

Jis žinojo ir buvo patenkintas, kad jos galva dirba. 

— Kur vakarė žvaigždė suranda ir nušviečia rožę, perveria medinį 
kryžių ir paverčia sidabrą auksu. Surask vietą, - pacitavo Pamela 
ir parodė į išplėštą sakrariumo nuotrauką. - Sakrariumo du- 
relės. Betliejus. Kristaus gimimas. Čia yra Belemas. Prisimink, 
ką skaitėme šiandien ryte Londone. Portugalų kalba „Betlie- 
jus“. O ką rašė Hadadas? Visi didieji atradimai prasideda nuo 
apreiškimo. 

— Manau, nedaug trūksta, ir tu išspręsi galvosūkį, - pasakė 
Malounas. 

Kažkur dužo stiklas. 

— Iš vienuolyno, - sukluso Makolumas. 

Malounas greitai pribėgo prie jungiklio ir išjungė apšvieti- 
mą. Juos vėl apgaubė tiršta tamsa, ir Malounui prireikė šiek 
tiek laiko, kol apsiprato akys. 

Dar kartą pasigirdo dūžtančio stiklo garsas. 

Tyliai nuslinkęs prie parduotuvės durų Kotonas įsiklausė. 
Garsas sklido kažkur iš tolimiausio kampo apačioje. 

Tamsoje jis pastebėjo kažką judant - trys vyrai įžengė pro 
kitas stiklines duris. 

Visi buvo ginkluoti. 

Įsiveržėliai išsisklaidė po Žemutinę galeriją. 


LII SKYRIUS 


VAŠINGTONAS 
14:45 


STEFANI PADAVĖ TARNAUTOJUI BILIETĄ ir įėjo į Nacionalinį avia- 
cijos ir kosmoso muziejų. Grinas nėjo su jomis, nes generalinio 
prokuroro pasirodymas viešoje vietoje neliktų nepastebėtas. 
Stefani pasirinko šią vietą dėl daugybės permatomų sienų, dėl 
to, kad šis muziejus yra vienas iš dažniausiai lankomų pasau- 
lyje, dėl sustiprintos apsaugos ir daugybės metalo detektorių. 
Ji abejojo, kad tokiomis aplinkybėmis Deilis imsis veiksmų 
kaip pareigūnas, antraip kiltų nepatogių klausimų; jis galėjo 
atsivesti nebent Heterą Dikson ir jos naujuosius kompanionus 
arabus. 

Abi su Kasiopėja prasiyrė pro minią ir apsižvalgė aplinkui. 
Trijų korpusų muziejus iš plieno, marmuro ir stiklo. Lubos, iš- 
kilusios per beveik šimtą metrų, kūrė angaro įspūdį ir liudijo 
skrydžių istoriją nuo brolių Raitų iki Lindbergo „Sent Luiso 
dvasios“ bei JAV erdvėlaivio „Apollo 11“. 

— Daug žmonių, - sumurmėjo Kasiopėja. 

Jos praėjo kino teatrą IMAX, prie kurio būriavosi lanky- 
tojai, ir pateko į pilnutėlę Kosmoso salę. Deilis stovėjo prie 
originalaus dydžio mėnuleigio, kuris atrodė lyg būtų tikrame 

Mėnulyje su astronautu, mėginančiu nusileisti specialiomis 
kopėtėlėmis. 

Deilis atrodė ramus. Plaukai kaip visada preciziškai ištepti 
briliantinu. 

— Vėl apsirengęs, - prisiartinusi pasakė Stefani. 

— Neįvertinau tavęs, Stefani, - atsakė Deilis. - Klydau. Dau- 
giau tai nepasikartos. 

— Palikai savo eskortą namuose? - Stefani žinojo, kad Deilis 
retai išeina iš namų be apsaugininkų. 

— Taip, išskyrus vieną. 

Jis mostelėjo ranka, ir abi su Kasiopėja atsigręžė. Iš kito sa- 
ėjo Hetera Dikson. 

— Susitarimas atšaukiamas, Lari, - pareiškė Kasiopėja. 

— Tai norite sužinoti apie Aleksandrijos ryšininką, ar ne? Jis 
gali užpildyti informacijos spragas. 

Hetera Dikson neskubėdama yrėsi pro minią. Apie mė- 
nuleigį susirinko triukšmingų vaikų būrelis. Jie grūdosi prie 
apsauginės tvorelės, juosiančios eksponatą. Deilis pasitraukė 
arčiau siauresnio tako prie stiklinės sienos, už kurios veikė 
muziejaus kavinė. 

— Vis tiek tau galas, - priėjusi ir žvelgdama į Stefani pasakė 
Hetera. 

— Atėjau čia ne grasinimų klausytis. 

— O aš čia atėjau dėl to, kad mane siuntė mano vyriausy- 
bė, - pareiškė Dikson. 

— Pirmiausia kai ką išsiaiškinkime, - įsiterpė Deilis. 

Dikson išsitraukė mobiliojo telefono dydžio elektronikos 
prietaisą ir įjungė. Po kelių sekundžių ji papurtė galvą. 

— Jos neturi jokių pasiklausymo daikčiukų. 

Stefani žinojo, kaip veikia tokie prietaisai. Organizacijos 
agentai juos dažnai naudojo. Pagriebusi ieškiklį ji taip pat 
mostelėjo į Dikson ir Deilį. 

Nieko. 

Įspaudusi prietaisą Heterai į delną, Stefani tarė: 

— Gerai, jei jau esame vieni, kalbėkite. 

— Tu - kalė, - pasakė Hetera. 

— Puiku. O dabar gal pereisime prie esmės? — paklausė Stefani. 

— Trumpai ir aiškiai, - įsiterpė Deilis. - Prieš trisdešimt 
metų Džordžui Hadadui į rankas pateko Rijade leidžiamas 
Saudo Arabijos vyriausybės laikraštis. Jo dėmesį patraukė Va- 
karų Arabijoje esančių vietovių pavadinimai, kuriuos jis ėmė 
versti į senąją hebrajų kalbą. Neturiu supratimo, kodėl jis taip 
darė. Matyt, iš neturėjimo ką veikti. Tačiau Hadadas pastebė- 
jo, kad kai kurios vietovės buvo biblinės. 

— Senoji hebrajų kalba labai sudėtinga, — prabilo Kasiopė- 
ja. - Neturi balsių. Ją sunku interpretuoti, nes perkrauta dvi- 
prasmybių. Turi tiksliai Žinoti, ką darai. 

— Gal tu ekspertė? —- paklausė Hetera. 

— Vargu, - atsakė Kasiopėja. 

— Hadadas yra ekspertas, - pasakė Deilis. - O štai kur pro- 
blema. Jis atkreipė dėmesį, kad tos biblinės vietos yra vaka- 
rinėje Saudo Arabijos dalyje ir užima maždaug šešių šimtų 
keturiasdešimties metrų ilgio ir šimto šešiasdešimties metrų 
pločio ruožą. 

— Asirija? - paklausė Kasiopėja. - Kur įsikūrusi Meka? 

Deilis linktelėjo. 

— Hadadas daug metų ieškojo kitose pasaulio vietose, ta- 
čiau niekur kitur - netgi pačioje Palestinoje - nerado senojoje 
hebrajų Biblijoje minimų vietovių pavadinimų, - tęsė jis. 

Stefani žinojo, kad Senasis Testamentas buvo senovės žydų 
kūrinys. Tad jeigu šių dienų Vakarų Arabijos vietovių pavadi- 
nimai, išversti į senąją hebrajų kalbą, reiškė biblines vietoves, 
tai galėjo turėti milžinišką politinę reikšmę. 

— Norite pasakyti, kad Šventojoje Žemėje nebuvo žydų? — 
paklausė ji. 

— Žinoma, ne, - atsakė Dikson. - Mes ten buvome! Laris 
nori pasakyti, kad Hadadas tikėjo, jog Senasis Testamentas 
buvo žydų patirties Vakarų Arabijoje aprašymas. Vėliau jie 
pasuko į šiaurę, kurią šiandien vadiname Palestina. 

— Vadinasi, Biblija parašyta Arabijoje? - paklausė Stefani. 

— Tai viena iš nuomonių, - atsakė Deilis. - Hadado teiginiai 
pasitvirtino, kai jis pasitelkė geografiją. Archeologai jau dau- 
giau kaip šimtmetį Palestinoje ieško vietovių, kurios atitiktų 
biblinius aprašymus. Tačiau niekas nesutampa. Hadadas pa- 
stebėjo, kad Vakarų Arabijoje esančių vietovių pavadinimus 
išvertus į senąją hebrajų kalbą ir palyginus su Biblijos geogra- 
fija, vietovės atitinka. 

Stefani neskubėjo patikėti. 

— Kodėl niekas anksčiau to nepastebėjo? - paklausė ji. - Juk 
Džordžas Hadadas ne vienintelis žmogus, mokantis senąją 
hebrajų kalbą. 

— Buvo tokių, kurie pastebėjo, - atsakė Dikson. - Jų buvo 
trys nuo 1948 iki 2002 metų. 

Po jos žodžių Stefani pajuto mirties dvelksmą. 

— Tavo vyriausybė jais pasirūpino? - paklausė ji. - Todėl ir 
Hadadas turėjo mirti? 

Dikson nieko neatsakė. 

Pasinaudojusi tylos pertraukėle prakalbo Kasiopėja: 

— Tai ir yra pretenzijų skirtumas, ar ne? Pagal Bibliją Dievas 
sudarė sutartį su Abraomu ir padovanojo jam Šventąją Žemę. 
Pradžios knygoje sakoma, kad ši sutartis per Abraomo sūnų 
Izaoką perėjo žydams. 

— Daugybę amžių buvo manoma, kad žemė, kurią Dievas 
paskyrė Abraomui, yra toje vietoje, kurią šiandien mes vadi- 
name Palestina, - tarė Deilis. - Bet jeigu tai netiesa? Kas, jeigu 
Dievo paskirta žemė buvo kažkur kitur? Kažkur toliau nuo 
Palestinos. Vakarų Arabijoje. 

Kasiopėja prunkštelėjo. 

— Gal kvaištelėjote? - paklausė ji. - Manote, Senojo Testa- 
mento šaknys yra ten? Islamo širdyje? Dievo žydams paža- 
dėtoje žemėje yra Meka? Prieš kelerius metus musulmonai 
visame pasaulyje sukėlė audringus protestus dėl pranašo Ma- 
hometo karikatūros. Ar bent nutuokiate, ką jie atsakytų į tai?! 

Deilis atrodė neišmušamas iš vėžių. 

— Todėl ir arabai, ir izraeliečiai troško Hadado mirties, — 
pasakė jis. - Hadadas pareiškė, kad jo teorijos įrodymų reikia 
ieškoti dingusioje Aleksandrijos bibliotekoje. Jam taip sakė 
žmogus, pasivadinęs Sergėtoju. 

— Kaip ir kitiems trims, - patvirtino Dikson. - Juos visus 
aplankė pasiuntiniai, pasivadinę Sergėtojais, kurie pasiūlė su- 
rasti kelią į biblioteką. 

— Įdomu, kokių įrodymų ten galėtų būti? - susimąstė 
Stefani. 

Deilis ėmė nekantrauti: 

— Prieš penkerius metus Hadadas Palestinos valdžiai pa- 
reiškė tikįs, jog senoviniai rankraščiai galėtų įrodyti jo teigi- 
nius. Užtektų vienintelio Senojo Testamento, parašyto senąja 
hebrajų kalba iki Kristaus. Iki mūsų dienų išlikusi seniausia 
versija yra iš dešimtojo amžiaus. Hadadas iš kitų likusių ra- 
šytinių šaltinių žinojo, kad Aleksandrijos bibliotekoje gali 
būti saugomi bibliniai tekstai. Įrodymams užtektų bent vieno 
iš jų, nes Saudo Arabija neleidžia archeologinių kasinėjimų 
Asirijoje. 

Stefani prisiminė, ką ankstų antradienio rytą jai pasakojo 
Grinas: „Todėl jie kaimus sulygino su žeme. Jie bijojo. Ne- 
norėjo, kad kas nors būtų surasta. Nieko, kas susiję su žydų 
Biblija.“ 

— Dėl tojie dabar nori ir tavo mirties, Stefani, - pasakė Dik- 
son. — Nes kišiesi į jų reikalus. Jie nepaliks tavęs ramybėje. 

Stefani apsižvalgė po Kosmoso salę. Eksponuojamos rake- 
tos siekė lubas. Susižavėję moksleiviai būreliais ėjo nuo vieno 
eksponato prie kito. Tada ji pažvelgė į Dikson. 

— Tavo vyriausybė tiki visa šia istorija? 

— Dėl to ir buvo nužudyti tie trys vyrai. Dėl to nusitaikyta 
ir į Hadadą, - atsakė ši. 

Stefani parodė į Deilį. 

— Jis nėra Izraelio draugas. Jeigu jam pavyks ką nors išsiaiš- 
kinti, jis pasinaudos tuo, kad parklupdytų tavo šalies vyriau- 
sybę ant kelių. 

Dikson nusijuokė: 

— Stefani, tik nereikia, —- pasakė ji. 

— Nė neabejok! Puikiai Žinau jo kėslus. 

— Nieko tu nežinai, - patikino Deilis. 

— Žinau, kad esi melagis. 

Deilis įbedė abejonių kupiną žvilgsnį į Stefani. Jis netgi at- 
rodė sumišęs, ir tai ją nustebino. 

— Lari, kas iš tikrųjų vyksta? —- paklausė Stefani. 

— Tu net neįsivaizduoji. 


LIII SKYRIUS 


LISABONA 
20:45 


MALOUNAS ŽENGTELĖJO ATGAL Į SUVENYRŲ PARDUOTUVĘ, tačiau 
nenuleido akių nuo trijų ginkluotų vyrų, kurie vikriai artinosi 
žemutine galerija. Profesionalai. Puiku. 

Kotonas atsistojo už stiklinės vitrinos, stovinčios prie atvi- 
rų durų, Pamela atsistojo šalia, o Makolumas susigūžė po cen- 
triniu prekystaliu. 

— Jie apačioje, o mes viršuje. Turime keletą minučių. Bažny- 
čia ir galerijos didelės, šiek tiek užtruks. Ar jos užrakintos? — 
mostelėjęs į stiklines duris, vedančias iš suvenyrų parduotu- 
vės, Malounas paklausė Makolumo. 

— Bijau, kad taip, - atsakė šis. - Jos veda žemyn ir link išėji- 
mo. Manau, jie užrakino jas dėl visa ko. 

Malounui tai nepatiko. 

— Mums reikia išsinešdinti, - tarė jis. 

— Kotonai, - sušnabždėjo Pamela, ir Malounas nukreipė 
žvilgsnį į viršutinę galeriją. 

Laiptais užlipęs vyras pamažu artinosi prie suvenyrų par- 
duotuvės. 

Makolumas prislinko prie Malouno ir sušnabždėjo: 

— Pasiimk ją ir slėpkitės po kasos prekystaliu. 

Žmogaus, nušovusio du vyrus į galvą ir paskui lyg niekur 
nieko ramiai kirtusio pusryčius, patarimo negalima nepaisyti. 
Malounas nutarė nesiginčyti. Sugriebęs už rankos, nusitempė 
Pamelą į tolimiausią prekystalio galą. 

Spėjo pamatyti peilį Makolumo delne. 

Tarpai tarp trijų stiklinių vitrinų buvo gana platūs, ir Ma- 
kolumas galėjo išsitekti viename jų. Tamsa paslėps jį bent iki 
tol, kol jo auka susivoks reaguoti. 

Ginkluotas vyras artinosi. 


X 


STEFANI PAJUTO, KAD JOS KANTRYBĖ SENKA. 

— Ką reiškia „tu net neįsivaizduoji“? 

— Vyriausybėje yra kai kas, norintis įrodyti Džordžo Hada- 
do teoriją, - atsakė Deilis. 

Stefani prisiminė, ką Deilis pasakė Brentui Grinui, many- 
damas, kad jie vieni. 

— Vienas iš jų esi tu, - pasakė ji. 

— Netiesa. 

Stefani nepatikėjo. 

— Neapsimetinėk, Lari. Atėjai čia tik dėl to, kad turiu kai ką 
prieš tave. 

Deilis neatrodė išsigandęs. 

— Tai tu atsipeikėk, Stefani, - pasakė jis. - Mūsų žiniasklai- 
da tavo pasakojimus pavadins kliedesiais ir bandymu sufabri- 
kuoti bylą siekiant susigrąžinti prarastą darbą. Žinoma, gali 
kilti šiokių tokių nepatogumų, nemalonių spaudos klausimų, 
tačiau tu nesi tokia stipri, kad sužlugdytum mane ar dar ką 
nors. Aš niekam nedaviau nė skatiko. O tie lobistai? Susitari- 
mo reikalas. Tai bus mūšis, kurį tu pralaimėsi. 

— Galbūt. Bet tu vis tiek iš balos sausas neišlipsi. Tavo kar- 
jerai bus galas. 

Deilis patraukė pečiais. 

— Tokia profesinė rizika. 

Kasiopėja dairėsi po parodų salę, ir Stefani pajuto, kad ji 
kažko sunerimusi. Tad pasakė Deiliui: 

— Sakyk esmę. 

— Esmė ta, - greitai prašneko Dikson, - kad mes norime 
visa tai greičiau užmiršti. Tačiau kažkas tav0 vyriausybėje to 
neleidžia. 

— Tu teisi. Jis, - tai sakydama Stefani parodė į Deilį. 

Kasiopėja nužingsniavo prie mėnuleigio, šalia kurio šur- 
muliavo paauglių būrelis. 

— Stefani, - tarė Deilis, - tu kaltini mane, kad nutekinau 
informaciją apie Aleksandrijos ryšininką. Tačiau tu neskiri 
draugų nuo priešų. Nekenti šios vyriausybės. Manai, kad pre- 
zidentas yra kvailys. Tačiau yra kur kas blogesnių. Pavojingų 
žmonių. 

— Ne, -atrėmė Stefani. - Jie visi pamišėliai. Partijų šalininkai, 
daug metų bijoję praverti burnas, o dabar iškilę į aukštumas. 

— Ir šiuo metu jų didžiausias rūpestis yra Izraelis. 

— Nekalbėk mįslėmis, Deili. Geriau iškart sakyk, ką turiu 
žinoti. 

— Tai viceprezidento darbas. 

Arji gerai išgirdo? 

— Atsikvošėk. 

— Jis susijęs su Saudo Arabija. Ilgą laiką gavo iš jos finan- 
savimą. Ir nuolat buvo valdžioje. Kelios kadencijos Kongrese, 
treji metai iždo sekretoriaus poste, dabar jau antrą kadenciją 
yra viceprezidentas ir, niekam ne paslaptis, sieks aukščiausios 
valdžios. Partija jau pažadėjo iškelti jį kandidatu. Jis turi drau- 
gų, kuriems žūtbūt reikia gerų santykių su arabais, ir tie drau- 
gai aprūpina jį pinigais. Jo ir prezidento nuomonė dėl Vidurio 
Rytų skiriasi. Jis glaudžiai susijęs su Saudo Arabijos karališ- 
kąja šeima, tačiau vengia apie tai viešai kalbėti. Viešai keletą 
kartų yra pasisakęs prieš juos. Tačiau būtent jis pasistengė, 
kad Saudo Arabija sužinotų apie Aleksandrijos ryšininką. At- 
silygino jiems už jų gerą valią. 

Tai, ką dabar išgirdo Stefani, buvo visiškai priešinga tam, 
ką jai pasakojo Brentas Grinas: generalinis prokuroras pats as- 
meniškai ėmėsi aiškintis, kas nutekino informaciją. 

Grįžo Kasiopėja. 

— Kas atsitiko? — susirūpino Stefani. 

— Baik pokalbį. 

— Problemos? 

— Bloga nuojauta. 

— Per daug intrigų tavo gyvenime, - žvelgdama į Kasiopėją 
pasakė Dikson. 

— O tavajame - per daug melo. 

Bandydama surikiuoti mintis Stefani atsisuko į Deilį. 

— Vos prieš keletą minučių sakei, kad kažkas vyriausybėje 
nori įrodyti Hadado teoriją. Dabar sakai, kad viceprezidentas 
nutekino informaciją arabams. Jie nori pamiršti tai visiems 
laikams. Tai kaip yra iš tikrųjų? 

— Stefani, — tarė Deilis, — tai, ką paėmei iš mano namų, gali 
mane pribaigti. Aš dirbu šešėlinį darbą. Visada taip dariau. 
Bet kas nors juk turi tai daryti. Taigi, ko tu nori - prigriebti 
mane ar sužinoti, kas už viso to slepiasi? 

Ne tokio atsakymo ji tikėjosi. 

— Noriu iš tavęs visko, - pasakė. 

— Tai neįmanoma, - nukirto Deilis. - Ar bent kartą paklau- 
sysi, ką sakau? Gali visą dieną kapoti rąstą kirvuku, o gali 
perpjauti iškart. Bet jeigu įvarysi pleištą, jis suskils į dalis. 

— Tu tik mėgini apsaugoti savo kailį, - tarė Stefani. 

— Tu jai pasakyk, - Deilis pasisuko į Heterą. 

— Jūsų vyriausybėje įvyko skilimas. Tu vis dar mūsų drau- 
gė, tačiau kai kas nori, kad taip nebūtų. 

Heteros Žodžiai nepadarė didelio įspūdžio. 

— Nieko nuostabaus, - pasakė Stefani. - Daiktai turi dvi 
puses. 

— Tai visai kas kita, - tarė Hetera. — Kai kas atsitiko. Malou- 
nas Portugalijoje. 

Stefani sukluso. 

— „Mosadas“ ketina su juo ten susidoroti, - užbaigė Hetera. 

Deilis ranka persibraukė plaukus. 

— Stefani, į šią istoriją įsipainiojusios dvi grupuotės: viena 
žydų, kita arabų. Jos abi nori to paties ir dėl tos pačios priežas- 
ties. Viceprezidentas palaiko arabus... 

Staiga užkaukė muziejaus signalizacija. Monotoniškas bal- 
sas, sklindantis iš garsiakalbių, liepė nedelsiant palikti pastatą. 

Stefani griebė Deilį už rankos. 

— Aš čia niekuo dėtas, — suskubo paaiškinti šis. 


* 


SABRĖ STOVĖJO LYG SUAKMENĖJĘS. Laukė, kol ginkluotas vyras 
įžengs į suvenyrų parduotuvę. 

Jis įeis. 

Turėtų. 

Sabrė pagalvojo, kur nubėgo kiti du. Atsakymas atėjo beveik 
iškart, kai už užrakintų stiklinių durų pastebėjo judėjimą. 

Įdomu. 

Akivaizdu, kad visi trys buvo gerai susipažinę su vie- 
nuolyno vidumi, be to, žinojo, kad jų tikslas - suvenyrų 
parduotuvė. 

Gal jie pastebėjo šviesas? 

Du ginkluoti vyrai jo kairėje patikrino duris ir suprato, kad 
jos užrakintos. Figūros atsitraukė ir ėmė šaudyti į stiklą. 

Jokių šukių, tik kaukšėjimas lyg plaktuku per vinį. Kulkos 
lėkė į stiklą ir atsitrenkusios krito ant žemės jo nesutrupin- 
damos. 

Neperšaunamas stiklas. 

Tuo metu atkišęs ginklą į parduotuvę pro kitas duris įbėgo 
trečiasis užpuolikas. Sabrė luktelėjo, kol šis stabtelės įvertin- 
ti situaciją, tada metėsi link jo išspirdamas ginklą iš rankų ir 
kirsdamas į kaklą peiliu. Neleidęs aukai susivokti suvarė aš- 
menis į sprandą. 

Žmogus sugargaliavo ir susmuko ant grindų. 

Stiklinės durys dar kartą sudundėjo nuo šūvių ir kelių tuš- 
čių spyrių. Netrukus Sabrė išgirdo, kaip abu užpuolikai nubė- 
go laiptais žemyn. 

Tamsoje jis susirado nužudytojo ginklą. 


X 


SIGNALIZACIJA VIS DAR KAUKĖ. ŠIMTAI LANKYTOJŲ SKUBĖJO prie 
muziejaus išėjimų. Stefani nepaleido Deilio rankos. 

— Viceprezidentas turi sąjungininkų, - pasakė jis. - Juk ne- 
gali to padaryti vienas. 

Ji įdėmiai klausėsi. 

— Stefani, Brentas Grinas veikia su juo. Jis nėra tavo draugas. 

Stefani sužiuro į Heterą, kuri tarė: 

— Jis sako tiesą. Kas dar galėjo Žinoti, kad jūs čia ateisite? 
Jeigu mes norėtume tave nužudyti, nebūtume čia atėję. 

Iki šios minutės Stefani manė, kad puikiai tvardosi, ta- 
čiau dabar nebebuvo tikra. Grinas iš tikrųjų buvo vieninte- 
lis, žinojęs, kad jos bus muziejuje, - jei tik Dikson su Deiliu 
nemeluoja. 

Ji paleido Deilio ranką. Šis tarė: 

— Grinas yra viceprezidento sąjungininkas. Jau kurį laiką. 
Todėl, kad jam pažadėta antroji vieta. Brentas niekad negalėtų 
tikėtis laimėti rinkimų. O čia - kelias į viršų. 

Per garsiakalbius dar kartą pasigirdo raginimas palikti 
pastatą. Apsaugos darbuotojas ragino Žmones paskubėti iš 
kavinės. 

— Kas atsitiko? — paklausė jo Deilis. 

— Atsargumo priemonė. Mums liepta visus išprašyti, — at- 
sakė vyrukas. 

Pro tolimą stiklinę sieną Stefani matė, kaip žmonės būriais ėjo 
medžiais apsodinta gatve, skyrusia muziejų nuo žalios vejos. 

Atsargumo priemonė. 

Jie kartu su kitais nuskubėjo prie pagrindinio išėjimo. 
Žmonių srautas slinko pro duris. Didžiąją lankytojų dalį su- 

darė paaugliai ir šeimos. Žmonės atrodė sunerimę ir svarstė, 
kas galėjo atsitikti. 

— Paieškokime kito išėjimo, — pasiūlė Kasiopėja. - Bent jau 
nebūsime nuspėjamos. 

Stefani sutiko, ir abi pasuko į kitą pusę. Deilis su Dikson 
liko stovėti, kur stovėję, tarsi norėdami įtikinti savo žodžių 
teisumu. 

— Stefani, - šūktelėjo Deilis. 

Ji atsisuko. 

— Aš esu vienintelis tavo draugas. Kai tai suprasi, susirask 
mane. 

Stefani neužkibo ant jo žodžių, nors ją erzino užgulęs neti- 
krumo jausmas. 

— Turime eiti, - priminė Kasiopėja. 

Jos nuskubėjo per spindinčių lėktuvų sales, pro suvenyrų 
parduotuvę, iš kurios laukan skubėjo užsilikę lankytojai. Pa- 
našu, kad Kasiopėja ketino pasinaudoti vienu iš avarinių išė- 
jimų. Protingas sprendimas, juolab kad signalizacijos sistema 
jau veikė. 

Priešais jas iš už miniatiūriniais lėktuvėliais nukrauto sten- 
do išniro aukštas vyras juodu kostiumu. Jis iškėlė dešinįjį del- 
ną. Stefani pastebėjo iš jo kairės ausies kyšantį spirale susuktą 
laidelį. 

Abi su Kasiopėja sustojo ir apsigręžė. Už jų stovėjo du taip 
pat apsirengę vyrai. Stefani pažino jų išvaizdą ir elgesį. 

Slaptoji tarnyba. 

Pirmasis vyras kažką pasakė į švarko atlape prisegtą ma- 
žytį mikrofoną, ir pastato signalizacija nutilo. 

— Gal apsieitume be papildomų rūpesčių, ponia Nel? 

— Kodėl? - paklausė Stefani. 

Vyriškis priėjo arčiau ir pasakė: 

— Todėl, kad su jumis nori pasikalbėti Jungtinių Valstijų 
prezidentas. 


LIV SKYRIUS 


LISABONA 
21:30 


MALOUNAS APĖJO PREKYSTALĮ IR PRITŪPĖ PRIE MAKOLUMO, nar- 
šančio po nužudytojo kišenes. Tariamas lobių ieškotojas nu- 
žudė žmogų kaip tikras profesionalas. 

— Kiti du apibėgs ir per bažnyčią ateis čia, - tarė Malounas. 

- Supratau, - atsakė Makolumas. - Štai dvi dėtuvės su šo- 
viniais. Ir pistoletas. Gal nutuoki, kas jie tokie? 

— Turėtų būti izraeliečiai. 

— Rodos, sakei, kad jie nedalyvauja. 

— Rodos, sakei, kad esi tik mėgėjas. Ką tik atskleidei savo 
talentą. 

— Darai, ką reikia daryti, kai tavo kailiui gresia pavojus, — 
atkirto Makolumas. 

Malouno dėmesį patraukė daiktas, pritvirtintas ant nužudy- 
tojo liemens. Pasilenkęs arčiau, pastebėjo metalinį prietaisą. 

Elektroninis signalo siuntimo ir priėmimo aparatas, nu- 
statantis kito tokio aparato buvimo vietą. Kotonas įsižiū- 
rėjo į ekranėlį ir pastebėjo, kad prietaisas įjungtas sekimo 
režimu. Mirksintis indikatorius rodė, kad taikinys yra visai 
netoli. 

— Mums reikia eiti, - priminė Pamela. 

— Gali būti sudėtinga, — tarė Malounas. - Vienintelis išėji- 
mas yra per galeriją. Tačiau prie laiptų gali tykoti tie du gin- 
kluoti. Turime nusileisti kitaip. 

Jis įsikišo prietaisą į kišenę. Į ranką paėmė ginklą ir visi 
pasuko iš suvenyrų parduotuvės. 

Iš arkų už trisdešimties metrų iššoko du ginkluoti vyrai ir 
ėmė šaudyti. 

Vienuolyne aidėjo sproginėjančių balionų garsas. 

Malounas puolė ant grindų pargriaudamas ir Pamelą. 
Kampai buvo ne devyniasdešimties laipsnių, bet didesni, to- 
dėl vienuolynas atrodė aštuoniakampio formos. Vieną tokį 
kampą Malounas išnaudojo kaip priedangą. 

— Skubėkite, - paragino Makolumas. — Aš juos sulaikysiu. 

Per visą ilgį driekėsi akmeninis suolas, jungiąs arkas ir for- 
muojąs puošnius turėklus. Kol Makolumas atsišaudė, Koto- 
nas su Pamela susigūžę nėrė iš suvenyrų parduotuvės. 

Kelios kulkos atsimušė į sieną už kelių žingsnių jiems 
iš kairės, kitos už nugaros, dar kelios — priešais. Kotonas 
suprato, kas negerai: silpnoje baltų lempučių šviesoje jų- 
dviejų kūnai metė išdavikiškus šešėlius. Jis sugriebė Pame- 
lą, ir abu krito ant grindų. Nusitaikęs trimis šūviais ištaškė 
apšvietimą. 

Dabar juos apgaubė tamsa. 

Makolumas nustojo šaudyti. 

Užpuolikai - taip pat. 

Kotonas pamojo, ir abu susilenkę bei slėpdamiesi už arkų, 
lipdinių ir akmeninio suolo, nuskubėjo pirmyn. 

Jie perbėgo galeriją iki galo. 

Dešinėje stūksojo vidinė kitos galerijos siena be durų. Kita- 
me gale buvo tokia pat. Čia pat kairėje buvo įrengtos stiklinės 
durys. Šios buvo truputį praviros, lyg kviestų užeiti. Lentelė 
šalia skelbė, kad čia buvo valgykla. Gal iš jos yra koks nors 
išėjimas? 

Kotonas pamojo, ir jie įsmuko vidun. 

Jiems pavymui atlėkė trys kulkos ir bumbtelėjo į stiklą. Nė 
viena neperėjo kiaurai. Šios durys taip pat neperšaunamos. 
Ačiū tam, kuris jas išrinko! 

— Kotonai, - tarė Pamela, - mes patekome į spąstus. 

Jis apsidairė po valgyklą. 

Tamsoje, kurią ardė pro langą patenkantys siauručiai spin- 
duliai, išvydo erdvią stačiakampę patalpą skliautuotomis lu- 
bomis - visai kaip bažnyčioje. Patalpą juosė žemas akmeninis 
karnizas, po kuriuo buvo sudėliota įvairių spalvų plytelių 
mozaika. Niekur nebuvo jokių durų. Langai įrengti maždaug 
penkių metrų aukštyje be jokios galimybės juos pasiekti. 

Jis pastebėjo dvi angas. 

Viena buvo tolimiausiame patalpos kampe, ir pribėgęs jis 
pamatė, kad anksčiau šioje vietoje stovėjo židinys, o dabar 
įrengta paprasta dekoratyvinė niša. 

Užsandarinta. 

Kita anga buvo mažesnė, gal dviejų ar trijų metrų pločio ir 
pusantro metro gylio išorinėje sienoje. Šioje patalpoje kažka- 
da buvo valgoma, todėl tai galėjo būti vieta, kurioje vienuoliai 
ruošdavo maistą prieš patiekdami. 

Pamela buvo teisi. Jie iš tikrųjų atsidūrė spąstuose. 

— Lipk čia, - ilgai negalvodamas liepė jis. 

Pamela nesipriešindama užsikorė ant akmeninės lentynos 
virš tuščios kriauklės. 

— Kur buvo mano protas, - sumurmėjo ji. 

— Per vėlu gailėtis, - atsakė Kotonas. 

Jis neatitraukė akių nuo durų, vedančių į viršutinę galeriją. 
Blausioje šviesoje šešėliai pamažu didėjo. Pamatęs, kad Pame- 
la saugiai įsitaisė, Kotonas užlipo paskui ją ir nugara atsišliejo 
į sieną, spausdamasis kuo giliau į nišą. 

— Ką ketini daryti? - jam į ausį sušnabždėjo Pamela. 

— Tai, ką privalau. 

SABRĖ MATĖ, KAIP VYRAI IŠSISKYRĖ. Vienas nusekė paskui Ma- 
louną, kitas įslinko į arkų galeriją, vedusią į bažnyčią. Nu- 
sprendęs, kad viršutiniame aukšte geriau, jis atsargiai slinko 
link tų pačių durų tikėdamasis, kad jos veda į viršutinę koply- 
čią, kurioje ankstėliau stovėjo Malounas su buvusia žmona. 
tė, kas galėtų būti tie vyrai. Izraeliečiai, kaip manė Malounas? 
Gal ir jo tiesa. Jona minėjo, kad Izraelio samdyti žudikai vyko į 
Londoną susidoroti su Džordžu Hadadu. Bet su juo jau baigta. 
Sabrė tai suprato iš garso įrašo, be to, ir Malounas patvirtino. 
Tad ką izraeliečiai čia veikia? Medžioja jį? Vargu. Tada ką? 

Suradęs kažkokias duris, Sabrė įslinko į vidų. 

Kairėje laiptai vedė į bažnyčią. Per tamsą apačioje jis išgir- 
do žingsnius. 

Įėjęs į koplyčią ir atsistojęs toje vietoje, kur turėklai baigia- 
si ties išorine akmens siena, Sabrė atsargiai pažvelgė žemyn. 
Aukšti pietinio bažnyčios fasado langai buvo apšviesti lauko 
žibintų. Pro juos krintančioje šviesoje Sabrė išvydo šiaurinės 
sienos link pro klauptus slenkančią juodą Žmogaus su ginklu 
figūrą. Jis sėlino į žemutinę koplyčią. 

Sabrė šovė du kartus. 

Per navą nusirito prislopintų šūvių garsai. Viena kulka su- 
sirado taikinį, žmogus garsiai riktelėjo ir susvyravęs įsitvėrė 
klaupto. Sabrė dar kartą nusitaikė ir, nors matomumas buvo 
visiškai prastas, kitais dviem šūviais patiesė jį ant grindų. 

Neblogai. 

Atlaisvinęs ginklo dėtuvę, pakeitė ją nauja iš kišenės. 

Jis pasisuko eiti. Laikas surasti Malouną. 

Tiesiai į jo veidą buvo nukreiptas pistoletas. 

— Mesk ginklą, - pasakė balsas angliškai. 

Sabrė dvejojo stengdamasis įžiūrėti veidą, tačiau šis slėpėsi 
šešėlyje. Užpuolikas greičiausiai dėvi kaukę. Sabrė pajuto šal- 
tą į kaklą įremto kito šautuvo vamzdį. 

Bėda nevaikšto viena. 

— Kartoju, — pasakė pirmasis, - mesk ginklą. 

Nebuvo kito pasirinkimo. Ginklas terkštelėjo ant grindų. 

Pistoletas nusileido nuo veido. Staiga virptelėjo oras, ir Sa- 
brė pajuto smūgį į galvą. Nespėjęs suvokti skausmo, paniro į 
tamsą ir tylą. 


LV SKYRIUS 


TvIRTAI SUSPAUDĘS GINKLĄ MaALOouUNAS LauUKĖ. Jis surizikavo 
kyštelėti galvą iš nišos, kur jiedu su Pamela slėpėsi. 

Šešėlis augo - ginkluotas vyras artinosi. 

Malounas svarstė, ar ginkluotasis Žino, kad iš šios patalpos 
nėra jokio išėjimo. Tikriausiai ne. Kitaip argi eitų jų ieškoti? 
Galėtų palaukti galerijoje. Malounas dar prieš daug metų su- 
prato, kad žmonės, kurie užsidirba žudydami kitus, yra ne- 
kantrūs. Padarei darbą ir dink. Laukimas tik padidina nesė- 
kmės tikimybę. 

Pamela giliai alsavo, ir Kotonas negalėjo jos kaltinti. Jo 
širdis taip pat daužėsi. Jis stengėsi nurimti: Galvok. Būk pa- 
sirengęs. 

Tą akimirką šešėlis išaugo per visą valgyklos sieną. 

Nutaikęs ginklą vyras įslinko į vidų. 

Pirmiausia jis išvys tamsią ir tuščią salę. Paskui jo dėme- 
sį iškart turėtų patraukti niša toliausiame kampe, tada antra 
anga sienoje. Tačiau Malounas nelaukė, kol vyras susigaudys. 
Išsiritęs iš savo slėptuvės jis šovė. 

Kulka prašvilpė pro šalį ir rikošetu atsimušė nuo sienos. 
Užpuolikas trumpam stabtelėjo, tačiau tuoj pat atsipeikėjo, 
nukreipė savo ginklą į Malouną ir staiga suvokė, kad neturi 
priedangos. 

Vadinasi, tai bus dvikova. 

Malounas iššovė dar kartą, ir kulka pataikė vyrui į šlaunį. 

Užpuolikas suriko, tačiau išsilaikė ant kojų. 

Trečia Malouno paleista kulka pataikė vyrui į krūtinę. Šis 
susvyravo ir krito ant nugaros. 

— Tave sunku nužudyti, Malounai, - už durų pasigirdo kito 
vyro balsas. 

Jis pažino balsą. Adomas iš Hadado buto. Dabar viskas aiš- 
ku. Izraeliečiai. Bet kaip jie jį surado? 

Malounas išgirdo tolstančius žingsnius. 

Padvejojęs nuskubėjo prie durų, pasiryžęs užbaigti tai, ką 
pradėjo Londone. 

Iškišęs galvą į galeriją įdėmiai apsižvalgė. 

— Aš čia, Malounai, - iš tamsos pašaukė Adomas. 

Kotonas greitai apžvelgė atvirą vienuolyną ir toli, kitoje 
pusėje pastebėjo po arka stovintį Adomą. Jo veido su niekuo 
negalima supainioti. 

— Esi geras šaulys, bet dar pažiūrėsim. Likome tik tu ir aš. 

Po šių žodžių Adomas pranyko už durų, vedančių į bažnyčią. 

— Pam, lik, kur esi. Jeigu neklausysi, galėsi kautis su jais 
pati. 

Iš valgyklos Malounas pasileido per galeriją. Kur Makolu- 
mas? Du vyrai jau nudėti, ojis matė iš viso tris. Adomas nužu- 
dė Makolumą? Tik tu ir aš. Būtent taip pasakė izraelietis. 

Kotonas nusprendė, kad sekti paskui Adomą į bažnyčią 
būtų neprotinga. Geriau pasielgs netikėtai. Jis užšoko ant 
suolo palei išorinį galerijos kraštą ir pažvelgė žemyn. Arka- 
dos ornamentai bei puošmenos buvo ir be galo gražūs, ir labai 
tvirti. Jis užkišo ginklą už diržo, persisvėrė ir, laikydamasis už 
akmeninio suolo viršaus, kojomis pabandė susirasti išsikišu- 
sią chimerą, slepiančią vandens lataką. Stengdamasis išlaikyti 
pusiausvyrą, palinko žemyn, sugriebė už akmens ir pakibo 
ant atbrailos, išlindusios iš arkos atramos. Nuo čia iki vienuo- 
lyno sodo vejos buvo apytikriai penki metrai. 

Iš bažnyčios išniro Adomas ir pasileido bėgte per galeriją. 

Malounas išsitraukė ginklą ir šovė. Kulka pralėkė pro šalį 
patraukdama Adomo dėmesį. 

Šis pasislėpė už tokio pat aukščio suolelio kaip anksčiau 
Malounas. 

Netrukus izraelietis išlindo ir šovė. 

Malounas nėrė į žemutinę galeriją ir skaudžiai trenkėsi į 
grindų plyteles. Nuo smūgio jam užgniaužė kvapą. Keturias- 
dešimt aštuonerių metų amžiaus vyrui to buvo per daug - 
nors anksčiau tekdavo tai daryti kone kasdien. Pašokęs ant 
kojų Kotonas prisišliejo prie tvorelės ir nužvelgė vienuolyną. 

Adomas bėgo tolyn. 

Kotonas pašoko ant kojų ir metėsi į kairę, pasuko už kampo 
tiesiai priešais Adomą. Taikinys pradingo už stiklinių durų, įsta- 
tytų tarp dviejų puošnių arkų, šalia kurių stovėjo dvi statulos. 

Pribėgęs prie durų Malounas sustojo. 

Užrašas skelbė, kad tamsi patalpa už durų kadaise buvo 
vienuolių susirinkimo vieta. Praverti duris būtų pavojinga. 
Per mažai šviesos ką nors įžiūrėti; viduje buvo aiškiai matyti 
tik du langai. 

Jis nusprendė pabandyti. 

Pravėręs vieną stiklinių durų pusę, prigludo prie kitos ap- 
sisaugodamas nuo kulkų. 

Neatskriejo nė viena. 

Didžiulės patalpos centre stovėjo milžiniškas antkapis. 

Jis ėmė tirti žvilgsniu. Nieko. Akys nukrypo į langus. Deši- 
nysis buvo išdaužtas, po juo mėtėsi stiklo šukės, lango ertmė- 
je sušmėžavo ir dingo iš lauko pusės traukiama virvė. 

Adomas paspruko. 

Akmens grindiniu ataidėjo žingsniai. Malounas išvydo at- 
bėgančius Pamelą ir Makolumą. Išniręs į galeriją jis pirmiau- 
sia paklausė Makolumo: 

— Kas tau buvo nutikę? 

— Smūgis į galvą. Jie dviese. Viršutinėje koplyčioje. Nudė- 
jau vieną bažnyčioje, paskui jie mane pričiupo. 

— Kodėl tave paliko gyvą? 

— Nežinau, Malounai. Gal pats jų paklausk? 

Kotonas suskaičiavo: trys negyvi. Dar du tariamai užpuolė 
Makolumą. Iš viso penki? Iki šiol jis matė tik tris. 

Malounas pakėlė ginklą ir nukreipė į Makolumą. 

— Tie Žmonės įsiveržė į vienuolyną, persekiojo mus, siekė 
nužudyti mane ir Pam, 0 tau tik trenkė į galvą ir pabėgo. Ar 
ne per gerai, ką? 

— Ką nori pasakyti, Malounai? 

Kotonas iš kišenės išsitraukė sekimo prietaisą. 

— Jie dirba tau! Atėjo pašalinti mus, kad tau nereikėtų! 

— Užtikrinu, jeigu būčiau norėjęs jus nužudyti, seniai bū- 
čiau tai padaręs. 

— Jie lipo tiesiai į viršų, į suvenyrų parduotuvę. Apsupo 
mus kaip maitvanagiai. Puikiai žinojo, kur eiti. - Malounas 
parodė prietaisą. - Ir nuolat mynė mums ant kulnų. Nušoviau 
vieną viršuje ir buvau velniškai arti trečiojo. Ir tada jis išnyko. 
Keisčiausias mano kada nors sutiktas samdytų žudikų būrys. 

Jis paspaudė prietaiso mygtuką ir nukreipė į Makolumą. 
Išjungė begarsį režimą ir tylus pypsėjimas pranešė, kad imtu- 
vas aptiko taikinį. 

- Jie sekė tave. Štai įrodymas, - pasakė Kotonas. 

— Tai pirmyn, Malounai. Padaryk, ką turi padaryti. 

Pamela stovėjo nuošaliau ir tylėjo. Pasisukęs į ją Kotonas 
pasakė: 

— Atrodo, liepiau tau likti vietoje. 

— Aš taip ir dariau, kol jis atėjo. Beje, jis pakaušyje tikrai turi 
bjaurų guzą. 

Malounui šie žodžiai buvo nė motais. 

— Nebijok, jis tikrai nemirs dėl jo paties pasamdytų galva- 
žudžių smūgio, - tai pasakęs kyštelėjo prietaisą arčiau Mako- 
lumo, tačiau ramus ritmingas pypsėjimas nesikeitė. 

— Dabar patenkintas? —- paklausė Makolumas. 

Kotonas vedžiojo prietaisu į kairę ir į dešinę, tačiau signa- 
las nesikeitė. Vadinasi, Makolumas ne taikinys. Tuo metu pra- 
ėjo Pamela norėdama apžiūrėti salę. 

Signalas pasikeitė. 

Tai pastebėjo ir Makolumas. Tebelaikydamas ištiestą gin- 
klą ir neleisdamas Makolumui pajudėti Kotonas nukreipė 
prietaisą į Pamelą, ir šis ėmė intensyviai pypsėti. 

Tai išgirdusi Pamela atsisuko. 

Jis nuleido ginklą ir sukiodamas prietaisą žengė du žings- 
nius jos link. Pypsėjimo pauzės vis trumpėjo, ir, kai prietaisas 
buvo nukreiptas tiesiai į Pamelą, virto vientisu signalu. 

Moters veide sustingo nuostaba, ir ji paklausė: 

— Kas čia?! 

— Jie sekė tave. Taip jie surado Džordžą. Per tave. 

Apimtas pykčio Kotonas sviedė prietaisą ant grindų, susi- 
grūdo pistoletą už diržo ir prišokęs ėmė čiuopti Pamelą nuo 
galvos iki kojų. 

— Ką čia išdarinėji?! - riktelėjo ji. 

Ji buvo susinervinusi, tačiau Kotonui nerūpėjo, kaip ji jaučiasi. 

— Pam, aš galiu tave visiškai išrengti ir apieškoti kiekvieną 
kūno centimetrą. Geriau pati pasakyk, kur jis. 

Atrodė, kad Pamela bando suvokti, apie ką jis kalba. 

— Kur - kas? - šūktelėjo ji. 

— Sekimo įtaisas, - paaiškino Kotonas. — Kur jis įtaisytas? 

— Laikrodyje, - pasakė Makolumas. 

Kotonas atsisuko. Vyras rodė į Pamelos riešą. 

— Turėtų būti, - tarė Makolumas. - Jis turi maitinimo šaltinį 
ir yra pakankamai didelis, kad jame tilptų daviklis. 

Sugriebęs Pamelos riešą Kotonas nusegė laikrodį ir sviedė 
ant galerijos grindų. Tada pakėlė imtuvą ir nukreipė jį į laikro- 
dį. Signalas patvirtino, kad laikrodis yra taikinys. Mostelėjo 
prietaisu į Pamelos pusę ir šis nurimo. 

— O Dieve, - vos girdimai ištarė Pamela, - aš nužudžiau tą 
seną žmogų... 


LVI SKYRIUS 


MALOUNAS ĮŽENGĖ Į VIEŠBUČIO „RiTz FouR SEASONS“ verslo cen- 
trą. Jie išėjo iš vienuolyno per pagrindinį išėjimą. Duris buvo 
galima atsidaryti iš vidaus ir tai buvo greičiausias būdas pa- 
tekti laukan. 

Atsidūrę lauke jie apėjo pastatą ir surado vietą, pro kurią 
Adomas su savo bendrais pateko į vidų. Kapitulos narių su- 
sirinkimo vieta buvo vienintelė, turėjusi negrotuotus langus. 
Jie žvelgė į tamsiąją gatvės pusę. Nuo žemės iki jų buvo gal 
penki metrai. Šalia augantys du tankūs medžiai įsibrovėliams 
buvo puiki priedanga. 

Jie perėjo kelis kvartalus į rytus, kol pasiekė Belemo pra- 
moninį rajoną, kur įlipo į tramvajų, važiuojantį į Lisabonos 
centrą. Tada keletą kilometrų iki viešbučio važiavo taksi. Visą 
kelią nė vienas neištarė nė žodžio. Malouną kamavo abejonės. 
Jis manė, kad grėsmę kėlė Makolumas, tačiau paaiškėjo, kad 
pavojus buvo kur kas arčiau. Medžioklė baigėsi, kai jis išmetė 
Pamelos laikrodį į tankių buksmedžių gyvatvorę, juosiančią 
vienuolyno sodą. 

Jam reikėjo pagalvoti. 

Jie įžengė į verslo centro pokalbių salę ir uždarė duris. Ant 
stalo stovėjo telefonas, kompiuteris, rašikliai ir popierius. Dėl 

to Malounas ir mėgo šį viešbutį - pasakyk, ko nori, ir tavo 
noras kaipmat bus išpildytas. 

— Kotonai, - prakalbo Pamela. - Tas laikrodis buvo dovana. 
Pasakojau tau apie tai. Nuo vyro, su kuriuo susitikinėjau. 

Malounas prisiminė, kad ji apie tai pasakojo Londone. 
TAG. Brangus. Jam padarė įspūdį. 

— Kasjis? - paklausė jis. 

- Jis dirba teisininku kitoje firmoje. Konsultuoja. 

— Kiek laiko susitikinėjate? —- klausimas nuskambėjo taip, 
lyg jam labai rūpėtų, nors iš tiesų jis apie tai negalvojo. 

— Keletą mėnesių, - atsakė Pamela. - Liaukis, Kotonai. Iš 
kur jis galėjo Žinoti, kad taip atsitiks? Padovanojo man tą lai- 
krodį prieš keletą savaičių. 

Jis norėjo ja patikėti. Tačiau agentų žmonoms taip pat daž- 
nai gresia pavojai. Paėmęs telefoną Malounas paskambino į 
Atlantą, į Magelano organizaciją. Prisistatė ir pasakė, ko nori. 
Jo paprašė palaukti. Po dviejų minučių ragelyje pasigirdo vy- 
riškas balsas: 

— Kotonai, čia Brentas Grinas. Jūsų skambutis buvo pera- 
dresuotas man. 

— Noriu pasikalbėti su Stefani. 

— Deja, jos nėra. Čia tiek visko vyksta. Turėsite bendrauti 
su manimi. 

— Ką generalinis prokuroras veikia Magelano organizacijo- 
je? — pasiteiravo Malounas. — Paprastai jūs nesikišate į tokius 
reikalus. 

— Tai gana sudėtinga, Kotonai. Stefani buvo nušalinta nuo 
pareigų, ir mes dviese likome pačiame kovos sūkuryje. 

Malounas nenustebo. 

— Ir tai susiję su tuo, ką aš veikiu čia. 

— Kaip pirštu į akį. Administracijoje yra žmonių, dėl kurių 
jūsų sūnui grėsė pavojus. 

— Kas jie? 

— Tiksliai nežinome. Stefani stengiasi tai išsiaiškinti. Gal 
galite pasakyti, kaip jums ten sekasi? 

— Mes čia linksminamės. Vakarėlis po vakarėlio. Lisabona 
yra linksmybių sostinė. 

— Iš kur tiek sarkazmo? 

— Galiu išvardyti milijoną priežasčių. Bet dabar noriu jūsų 
kai ko paprašyti. Patikrinkite vardą ir pavardę Džeimsas Ma- 
kolumas. Sako, kad tarnavo kariuomenėje, specialiosiose pa- 
jėgose. - Malounas trumpai apibūdino išvaizdą. - Noriu Ži- 
noti, ar jis sako tiesą, ir kas jis yra iš tikrųjų. 

Tai sakydamas Malounas žvelgė Makolumui tiesiai į akis, 
tačiau šis nė nekrustelėjo. 

— Kas atsitiko Stefani? 

— Ilgai užtruktų aiškinti, - atsakė Grinas. - Bet mes norime 
žinoti, ką jūs veikiate. Galbūt tai jai padėtų. 

— Niekada nebūčiau pagalvojęs, kad jūs taip rūpinsitės. 

— Nesuprantu, kodėl visi mano, kad aš jos nemėgstu, - tarė 
Grinas. - Aš kaip tik manau, kad Stefani turi daug puikių sa- 
vybių. Tik šiuo metu jai sunkoka. Jau keletą valandų neturiu 
jokių Žinių nei iš jos, nei iš panelės Vit. 

— Kasiopėjos? 

— Taip, ji su Stefani. Jūsų draugas Henrikas Torvaldsenas ją 
atsiuntė padėti. 

Grinas teisus. Ten kažkas vyksta. 

— Beje, aš turiu problemų dėl savo buvusios Žmonos, - pa- 
sakė Malounas. - Izraeliečiai ją sekė. 

— Mes tai žinome, - atsakė Grinas. - Vyras, su kuriuo ji su- 
sitikinėjo Atlantoje, prijautė Izraeliui. „Mosadas“ jam liepė 
padovanoti Pamelai laikrodį, medalioną ir žiedą. Su palydo- 
viniu ryšiu. Mūsų nuomone, jie tikėjosi, kad ji pakaitomis dė- 
vės bent vieną iš šių daiktų. 

— Vadinasi, izraeliečiai žinojo, kad mano sūnų žadama pa- 
grobti, ir iš anksto pasiruošė. 

— Manau, jūs teisus. Ar Aleksandrijos ryšininkas tebėra 
saugus? 

— Nemaniau, kad jūs apie tai žinote. 

— Žinau, — patvirtino Grinas. 

— Izraeliečiai vakar juo pasirūpino visiems laikams ir ką tik 
vos nepakartojo to paties su mumis, - pasakė Malounas. 

Dabar jis norėjo ramiai pagalvoti. 

— Turiu eiti. Gal duosite numerį, kuriuo galėčiau tiesiai 
jums paskambinti? - ir užsirašė. - Sėdėkite ramiai. Netrukus 
paskambinsiu. 

— Kotonai, - tarė Grinas, - tas teisininkas, su kuriuo jūsų 
buvusi žmona susitikinėjo, nebegyvas. Nušautas prieš keletą 
dienų. „Mosadas“ jį pašalino. 

Malounas tylėdamas išklausė. 

— Reikėtų ją akylai saugoti, - pasakė Grinas. - Su ja taip pat 
nebaigta. 

— Švelniai tariant. 

— Ji tebėra problema, - užbaigė Grinas. 

Malounas padėjo ragelį. Pamela nenuleido nuo jo akių. 

— Tavo mylimasis negyvas. Izraelis pasirūpino. Jis jiems 
dirbo. 

Išgąstis sustingo jos veide. Malounui buvo vis tiek. Dėl to 
žmogaus jo sūnui buvo kilęs pavojus. 

— Štai kas atsitinka, kai prisijaukini gyvatę, - pasakė jis. — 
O aš stebėjausi, kaip mus susekė iki to viešbučio Londone. 
Mūsų negalėjo sekti nuo Hadado buto. 

Kotonas matė, kaip ši Žinia prislėgė Pamelą, tačiau jaus- 
mams nebuvo laiko. Jaudintis dėl to, ko nebegali pakeisti, 
nėra prasmės. Jis pažvelgė į Makolumą ir tarė: 

— Girdėjai? Pasidomėjau tavo praeitimi. 

— Baik maivytis. Nepamiršk, kad turiu likusią galvosūkio 
dalį, kurios mes dar neišsiaiškinome. 

— Kas sakė, kad neišsiaiškinome? — paklausė Malounas ir 
išsitraukė suvenyrų parduotuvėje išsiplėštą knygos nuotrau- 
ką. — Surask vietą, kuri parodo kelią į niekur, o iš ten atsiveria nauja 
vieta. Taigi. Mes suradome vietą, kur sidabras virsta auksu. 
Štai ji. Kristaus gimimas. Betliejus. Belemas. Kas parodo kelią 
į niekur? 

Malounas parodė į kompiuterį. 

— Daugybę adresų, nesusijusių su jokia vieta. Žiniatinklio 
adresai. 

Tai pasakęs Malounas atsisėdo priešais ekraną. 

— Sergėtojai privalėjo sugalvoti, kaip kontroliuoti galvosū- 
kio įminimo etapus. Jie negali jo tik parašyti ir pamiršti. Kai 
pakviestasis arba pašalinis žmogus įveikia tam tikrą galvosū- 
kio dalį, jie nusprendžia, ar leisti jam keliauti toliau, ar ne. 
Kur, jei ne savo valdomame tinklalapyje paskelbti paskutinę 
įminimo nuorodą? 

Malounas surinko BETHLEHREM.COM, tačiau buvo nu- 
kreiptas į komercinį puslapį su visokiu šlamštu. Tada paban- 
dė BETHLEHEM.NET, bet rezultatas buvo tas pats. Paskui — 
BETHLEHEM.ORGC, ir ekranas iš pradžių nušvito baltai, o 
tada jame pasirodė klausimas: 


Ko jūs IEšKOTE? 

Po klausimu mirgėjo žymeklis, pasiruošęs rašyti atsakymą 
virš juodos linijos. Malounas surinko: ALEKSANDRIJOS BI- 
BLIOTEKOS. Ekranas sumirgėjo ir jame pasirodė klausimas: 

NIEKO DAUGIAU? 

Malounas parašė tai, ką, jo nuomone, jie ir norėjo sužinoti: 

ŽINIŲ 


Vaizdas ekrane vėl pasikeitė. 


>89 4'4N 
337 3544" 
Malounas žinojo, ką reiškia šie skaičiai. Surask vietą, kuri 


parodo kelią į niekur, o iš ten atsiveria nauja vieta. 
— Tai ir yra ta vieta, - pasakė jis. 

— Palydovinio ryšio koordinatės, - patikslino Makolumas. 

Malounas pritarė, tačiau reikėjo patvirtinimo, taigi jis sura- 
do reikiamą puslapį ir surinko skaičius. 

Po kelių sekundžių ekrane pasirodė žemėlapis. 

Malounas iškart atpažino kontūrus - apverstą lygiašonį 
trikampį, kuris kaip pleištas buvo įsiterpęs tarp Afrikos ir 
Azijos, - nepakartojamą kalnų ir lygumų kraštą, skalaujamą 
siauro Sueco kanalo vakaruose, dar siauresnės Akabos srovės 
rytuose ir Raudonosios jūros pietuose. 

Sinajaus pusiasalis. 

Palydovinio ryšio koordinatės apibrėžė lopinėlį pietiniame 
regiono krašte, kalnuose, beveik pačioje apversto trikampio 
viršūnėje. 

— Atrodo, radome tą vietą, - pasakė Malounas. 

— Ir kaip ketini ten nusigauti? - paklausė Makolumas. - Tai 
Egipto teritorija, kurią kontroliuoja Jungtinės Tautos. Šalia Iz- 
raelio. 

Malounas pakėlė telefono ragelį. 

— Nemanau, kad tai - problema. 


IV DALIS 


LVII SKYRIUS 

TOoRVALDSENAS SĖDĖJO DIDŽIOJOjJE PILIES SALĖJE iI stebėjo, kaip 
vyksta „Auksinės vilnos“ ordino susirinkimas. Kaip ir kiti na- 
riai, jis sėdėjo viename iš paauksuotų senovinių krėslų, kurie 
buvo sustatyti eilėmis po aštuonis. Priešais sėdėjo Rato nariai 
su Alfredu Hermanu viduryje; jo krėslas buvo papuoštas mė- 
lynu šilku. Atrodė, visi norėjo tarti žodį, ir gana greitai išsiru- 
tuliojo diskusija apie Vidurio Rytus bei apie tai, ką politikos 
komitetas pasiūlė praėjusį pavasarį. Tuo metu planai buvo tik 
apytikriai. Dabar situacija pasikeitė, ir tai patiko ne visiems. 

Nuomonės išsiskyrė labiau, nei Alfredas Hermanas tikė- 
josi. Mėlynasis Krėslas jau du kartus įsiterpė į debatus, o tai 
atsitikdavo labai retai. Torvaldsenas žinojo, kad Hermanas 
paprastai tyli. 

— Neįmanoma iškeldinti žydų! Tai absurdas, - pareiškė 
vienas narys iš salės. 

Torvaldsenas jį pažinojo. Norvegas, svarbus asmuo Šiaurės 
Atlanto žvejybos pramonėje. 

— Kronikose aiškiai pasakyta, kad Dievas pasirinko Jeruza- 
lę savo miestu ir įkūrė joje savo Šventovę. Aš išmanau Bibliją. 

Pirmojoje Karalių knygoje sakoma, kad Dievas davė Saliamo- 
nui valdyti vieną giminę, kad Jo tarnas Dovydas visada turėtų 
žibintą“ priešais Jį Jeruzalėje. Mieste, kurį Jis pasirinko savo 
vardo buveine. Dabartinio Izraelio atsikūrimas nėra atsitikti- 
numas. Daugelis tiki, kad tai įvyko su dieviškąja pagalba. 

Keli kiti nariai pritardami priminė keletą ištraukų iš Kro- 
nikų ir Psalmių. 

— O jeigu tai, ką jūs cituojate, yra neteisinga? - pasigirdo 
klausimas iš salės priekio. 

Mėlynasis Krėslas atsistojo. 

— Ar prisimenate, kada susikūrė dabartinė Izraelio valsty- 
bė? — paklausė jis. 

Niekas neatsakė į šį klausimą. 

— 1948 metų gegužės 14 dieną, — atsakė Mėlynasis Krės- 
las. - Šešiolika valandų trisdešimt dvi minutės. Davidas Ben 
Gurionas, stovėdamas Tel Avivo muziejuje, pareiškė, kad „re- 
miantis prigimtine ir istorine Žydų tautos teise“ įkuriama IZ- 
raelio valstybė. 

— Pranašas Izaijas aiškiai pasakė, kad „vieną dieną užgims 
tauta“, - tarė kažkuris narys. - Taigi Dievas laikėsi savo paža- 
do, kurį davė Abraomui. Žydams buvo sugrąžinta jų istorinė 
žemė. 

— O iš kur mes žinome, kad toks susitarimas tarp Dievo ir 
Abraomo egzistavo? - tarė Alfredas Hermanas. - Iš vieninte- 
lio šaltinio - Senojo Testamento. Daugelis jūsų šiandien juo 
remiatės. Ben Gurionas kalbėjo apie prigimtinę ir istorinę žydų 
tautos teisę. Jis taip pat citavo Senąjį Testamentą. Tai vienintelis 
išlikęs įrodymas, kuriame minimi tie dieviškieji apreiškimai, 
tačiau jo autentiškumas kelia rimtų abejonių. 

Torvaldsenas nužvelgė susirinkusiuosius. 

— Įsivaizduokite, kad aš pareiškiu teises į kiekvieno jūsų 
turtą ir pateikiu dešimtmečių senumo dokumentus, kuriuos 
iš jūsų kalbų išvertė žmonės, nekalbėję jūsų kalba, ir yra se- 


* Dovydo dinastijos išlikimo simbolis (vert. past.). 

niai mirę. Argi nė vienam iš jūsų nekiltų klausimų dėl doku- 
mentų autentiškumo? Negi nenorėtumėte gauti daugiau įro- 
dymų nei abejotinas ir nepatvirtintas vertimas? - Hermanas 
trumpam nutilo. - Mes priėmėme Senąjį Testamentą be išlygų 
kaip absoliutų Dievo Žodį. Jo tekstai tapo Naujojo Testamento 
pagrindu, ojo žodžiai lig šiol turi geopolitinių pasekmių. 

Susirinkimo dalyviai susidomėję laukė, kol Alfredas Her- 
manas išaiškins savo mintį. 

— Prieš septynerius metus Žmogus, vardu Džordžas Hada- 
das, Palestinoje gimęs Biblijos tyrinėtojas, užbaigė vieną stu- 
diją, kurią išleido Beiruto universitetas. Pagrindinė jo veikalo 
mintis - Senojo Testamento vertimas yra netaisyklingas. 

— Tai tik prielaida! - pasigirdo balsas, o netrukus atsistojo ir 
jo savininkė, kūninga moteris. - Aš Dievo Žodį gerbiu labiau 
nei jūs! 

Hermanas pralinksmėjo. 

- Iš tikrųjų? — tarė jis. - Ką jūs žinote apie Dievo Žodį? Apie 
aplinkybes, kuriomis jis buvo ištartas? Apie jį užrašiusį žmo- 
gų? O apie vertėją? Tuos žodžius nežinomi metraštininkai 
užrašė prieš tūkstančius metų senąja hebrajų kalba, kuri štai 
jau du tūkstančiai metų kaip yra mirusi. Ar jūs mokate senąją 
hebrajų kalbą? 

Moteris nieko neatsakė. 

Hermanas linktelėjo. 

— Jūsų žinių trukumas yra visiškai suprantamas, - tęsė 
jis. - Tai buvo fleksinė kalba, kurios žodžių reikšmė buvo su- 
prantama greičiau iš konteksto nei iš rašybos. Vienas žodis 
turėjo keletą skirtingų reikšmių, kurios priklausė nuo to, kaip 
jis būdavo vartojamas. Nuo Senojo Testamento užrašymo iki 
to laiko, kol žydai kalbų Žinovai išvertė jį į tuometinę hebrajų 
kalbą, praėjo šimtmečiai. Tie žmonės jau nekalbėjo senąja he- 
brajų kalba. Jie spėdavo žodžių prasmę arba, negana to, - iš- 
vis ją pakeisdavo. Praėjo dar keli šimtmečiai, ir jau kiti filolo- 
gijos žinovai — šį kartą krikščionys - vėl išvertė tuos žodžius. 
Jie taip pat nekalbėjo senąja hebrajų kalba, tad irgi spėliojo. 

Gerbiu jūsų įsitikinimus, tačiau mes ničnieko nenutuokiame 
apie Dievo Žodį. 

- Jūs tiesiog netikite, — pareiškė moteris. 

— Taip, netikiu, nes tai nėra susiję su Dievu. Tai žmogaus 
kūrinys. 

— O ką ginčijo Hadadas? - paklausė kitas vyras, iš kurio 
balso buvo galima suprasti, kad jis labai susidomėjęs. 

— Jis teigė, kad, kai pirmą kartą buvo pasektos pasakos apie 
Dievo ir Abraomo sandorą, žydai jau gyveno savo Pažadė- 
tojoje Žemėje — dabartinėje Palestinoje. Žinoma, buvo praėję 
daugybė šimtmečių nuo tada, kai tas pažadas tariamai buvo 
duotas. Pagal Bibliją Pažadėtoji Žemė turėjo tęstis nuo Egipto 
iki didžiosios Eufrato upės. Minima daug vietovardžių. Tačiau 

Džordžas Hadadas palygino biblinių vietovių pavadinimus, 
išverstus atgal į senąją hebrajų kalbą, su dabartinių vietovių 
pavadinimais, ir atrado kai ką įdomaus. - Hermanas patylėjo 
neslėpdamas pasitenkinimo. - Ir Mozės Pažadėtoji Žemė, ir 
Abraomo žemė buvo vakarinėje Saudo Arabijos dalyje, Asiri- 
jos regione. 

— Kur įkurta Meka?! - atskriejo klausimas iš salės. 

Hermanas linktelėjo. Torvaldsenas pastebėjo, kad daugelis 
ordino narių iškart suvokė, ką tai reiškia. 

— Tai neįmanoma, - pasakė kažkuris narys. 

— Galiu jums pademonstruoti, - pasiūlė Hermanas. 

Jis mostelėjo, ir nuo lubų išsivyniojo pakabinamas ekranas. 
Įsižiebė projektorius, ir susirinkusieji išvydo vakarinės Sau- 
do Arabijos žemėlapį su vingiuota Raudonosios jūros kranto 
linija. Mastelio matuoklis rodė, kad teritorija buvo maždaug 
keturių šimtų kilometrų ilgio ir trijų šimtų pločio. Nuo kranto 
į rytus apie šimtą kilometrų driekėsi kalnų masyvas, kuris, 
artėdamas link Centrinės Arabijos dykumos, virto atskirais 
kalnagubriais. 

— Žinojau, kad tarp susirinkusiųjų bus skeptikų, — nusi- 
šypsojo Hermanas, išgirdęs, kaip per salę nuvilnijo nervingas 
juokas. - Čia yra šiuolaikinė Asirija. 

Jis davė ženklą, ir vaizdas ekrane pasikeitė. 

- Pažadėtosios Žemės ribos nubraižytos pagal Džordžo 
Hadado tiksliai aprašytas vietoves, punktyrinė linija Žymi 
Abraomo, o nepertraukiama - Mozės žemę. Į senąją hebra- 
jų kalbą atgal išversti biblinių vietovių pavadinimai idea- 
liai atitinka šio regiono upių, miestų ir kalnų pavadinimus. 
Daugelis jų tebėra išsaugoję senosios hebrajų kalbos žodžių 
prasmę, tik, žinoma, perėmę arabišką skambesį. O dabar 
paklauskite, kodėl niekada nebuvo surastas nė vienas pa- 
leografinis arba archeologinis įrodymas, patvirtinantis, kad 
biblinės vietovės buvo Palestinoje? Atsakymas paprastas. Tų 
vietovių ten nėra. Jos plyti už šimtų kilometrų į pietus, Sau- 
do Arabijoje. 

— Kodėl niekas to nepastebėjo anksčiau? 

Torvaldsenas apsidžiaugė išgirdęs klausimą, nes ir pats 
apie tai galvojo. 

— Tėra keli ar keliolika kalbų žinovų, puikiai mokančių 
senąją hebrajų kalbą. Nė vienas jų, išskyrus Hadadą, neužsi- 
ėmė tokiais tyrinėjimais. Kad būčiau tikras, prieš trejus me- 
tus pasamdžiau vieną tų ekspertų, kad jis patvirtintų arba 
paneigtų Hadado teoriją. Ir jis patvirtino. Iki smulkiausių 
detalių. 

— Ar mes galėtume važikalbėti su jūsų ekspertu? — greitai 
paklausė vienas narys. 

— Deja, - atsakė Hermanas, - jis buvo labai senas ir praėju- 
siais metais mirė. 


361 / ALEKSANDRIJOS BIBLIOTEKA 


Tikriausiai žmogeliui kai kas padėjo nukeliauti į kapus, 
pamanė Torvaldsenas. Hermanui mažiausiai reikėjo dar vie- 
no mokslininko su savo pritrenkiama bibline tiesa. 

— Bet aš turiu išsamų tyrimo aprašymą, kurį reikėtų išstu- 
dijuoti, - pridūrė Hermanas. - Netgi vertėtų. 

Ekrane pasirodė naujas vaizdas — dar vienas Asirijos regi- 
ono žemėlapis. 

— Štai pavyzdys, iliustruojantis Hadado nuomonę. Aštuo- 
nioliktajame Teisėjų knygos skyriuje pasakojama, kaip izra- 
elitų Dano gentis įsikūrė Laišo mieste, to paties pavadinimo 
regione. Biblijoje sakoma, kad tas miestas buvo netoli kito 
miesto — Sidono. O netoli Sidono įsikūręs miestas tvirtovė 
Coras. Krikščionys istorikai ketvirtajame mūsų eros amžiuje 
spėjo, kad Dano gentis buvo įsikūrusi Jordano upės ištakose. 
1838 metais grupė istorikų atrado piliakalnį, kurį jie įvardi- 
jo kaip biblinės Dano genties gyvenvietės liekanas. Toji vieta 
šiandien yra visuotinai laikoma Dano gyvenviete. Dabartinio 
Izraelio teritorijoje taip pat egzistuoja gyvenvietė, pavadinta 
Danu. 

Torvaldsenas pastebėjo, kad Hermanas labai patenkintas 
savimi, tarsi ilgai būtų ruošęsis šiai akimirkai. Jis tyliai svars- 
tė, kad galbūt netikėtas Margaretos dingimas privertė šeimi- 
ninką pakeisti susirinkimo darbotvarkę. 

— Archeologai kasinėja tą piliakalnį jau keturiasdešimt 
metų ir iki šiol nerado nė vieno įrodymo, patvirtinančio, kad 
tai buvo biblinės Dano genties gyvenvietė, - Hermanas mos- 
telėjo ranka, ir vaizdas ekrane vėl pasikeitė - antrajame Asiri- 
jos žemėlapyje pasirodė vietovių pavadinimai. 

- Štai ką išsiaiškino Hadadas, - pasakė Hermanas. - Biblinį 
Daną galima lengvai sutapatinti su vakarų Arabijos gyvenvie- 
te Al-Danadina, įkurta pakrantės regione Al-Lise, kurio svar- 
biausias miestas vadinasi taip pat. Išverstas šis pavadinimas 
visiškai sutampa su Biblijoje minimu žodžiu Laish. Netoli te- 
bėra išlikęs ir Sidono miestas, o dar arčiau Al-Danadinos gy- 
venvietės yra Al-Suras, išvertus —- Coras. 

Torvaldsenas turėjo pripažinti, kad geografiniai sutapimai 
labai intriguojantys. Jis nusiėmė savo berėmius akinius ir ėmė 
dviem pirštais masažuoti tarpuakį kažką mąstydamas. 

— Yra ir daugiau topografinių sąsajų, - toliau kalbėjo Alfre- 
das. - Antrojoje Samuelio knygoje, 24 skyriuje užsimenama, 
kad netoli Dano miesto buvo Tahtimo žemė. Palestinoje to- 
kios vietovės nėra. Tačiau vakarinėje Arabijoje netoli Al-Da- 
nadinos gyvenvietės yra pakrantės ruožas, pavadintas Jabal 
Tahyatayn. Tai arabiška žodžio Tahtim forma. Tai negali būti at- 
sitiktinumas. Hadadas rašė, kad jeigu archeologai pakasinėtų 
toje teritorijoje, rastų įrodymų, jog ten buvo žydų gyvenvietė. 
Tačiau tai nebuvo padaryta. Saudo Arabijos valdžia uždraudė 
bet kokius kasinėjimus. Prieš penkerius metus, pabūgusi Ha- 

dado išvadų, ji toje teritorijoje nugriovė visas gyvenvietes, o 
žemę užteršė, kad niekas niekada ten nerastų jokių įrodymų. 

Torvaldsenas pastebėjo — kuo labiau augo asamblėjos na- 
rių susidomėjimas, tuo labiau augo Hermano pasitikėjimas 
savimi. 

— Maža to. Visame Senajame Testamente Jordanas yra mi- 
nimas hebrajų kalba - yarden. Niekur nesakoma, jog tai upė. 
Šis žodis iš tikrųjų reiškia „nusileisti“, „krytis į žemę“. Tačiau 
visuose vertimuose Jordanas yra tapęs upe, 0 jos perėjimas — 
svarbiu įvykiu. Palestinoje Jordano upė nėra plati nei gili. Šim- 
tmečiais abiejuose krantuose gyvenę Žmonės ją perbrisdavo. 
Tačiau čia, - Hermanas parodė į kalnus, kurie kirto žemėlapį 
skersai, - yra didžiosios Vakarų Arabijos plokštikalnės. Jų ne- 
įmanoma pereiti, nebent yra perėjos, bet ir tai labai sudėtin- 
ga. Kaskart, kai Senajame Testamente kalbama apie Jordaną, 
geografija ir įvykiai visiškai atitinka tai, kas buvo ar vyko čia, 
Arabijoje. 

— Vadinasi, Jordanas yra kalnų masyvas? 

— Joks kitas vertimas iš senosios hebrajų kalbos nėra tiks- 
lus, - atsakė Hermanas ir nužvelgė į jį Žiūrinčių susirinkusių- 
jų veidus. - Vietovių pavadinimai tradiciškai perduodami iš 
kartos į kartą. Senieji vardai išlieka Žmonių atmintyje ir pa- 
prastai tai laikoma jų tikrumo įrodymu. Hadado atradimai 
Asirijoje patvirtina šią taisyklę. 

— Ar kas nors bandė ieškoti sąsajų tarp Palestinos ir Biblijos? 

— Žinoma, bandė. Bet nė vienas rastų įrašų kol kas nieko 
neįrodė. Pavyzdžiui, 1868 metais atrasta Moabitų stela byloja 
apie Moabo ir Izraelio kovas, aprašytas Karalių knygoje. Kitas 
senovinis užrašas, 1993 metais rastas Jordano slėnyje, kalba 
apie tą patį. Tačiau niekur neužsimenama, kad Izraelis buvo 
Palestinoje. Asirų ir babiloniečių užrašuose pasakojama apie 
Izraelio užkariavimus, tačiau nerašoma, kur buvo tas Izrae- 
lis. Karalių knygoje pasakojama, kaip Izraelio, Judo ir Edomo 
kariuomenės septynias dienas keliavo per bevandenę dyku- 
mą. Tačiau pereiti Palestinos tarpeklio slėnį, kuris paprastai 

laikomas dykuma, užtenka vienos dienos, ir jame netrūksta 
vandens. 

Dabar Hermano žodžiai liejosi laisvai, lyg jis būtų slėpęs 
tiesą ilgą laiką. 

— Neišliko nė menkiausių pirmosios Saliamono šventyklos 
liekanų. Nieko nepavyko rasti, o Karalių knygoje sakoma, 
kad jis ją statė iš didelių akmenų, brangių akmenų, tašytų akmenų. 
Argi neturėjo išlikti nors luitas? 

Galiausiai jis priartėjo prie to, ką labiausiai norėjo pasakyti. 

— Biblijos tyrinėtojai savo aiškinimus grindė išankstine 
nuomone. Jie norėjo, kad Palestina būtų Senajame Testamente 
aprašytoji senoji žydų žemė, taigi nuo to ir pradėjo. Tačiau 
tikrovė yra kitokia. Archeologija iš tikrųjų įrodė vieną dalyką: 
Senojo Testamento Palestinos gyventojai buvo beturčiai, gyve- 
no kaimeliuose arba nedidelėse gyvenvietėse ir nepasižymėjo 
aukšta kultūra. Tai buvo tamsi visuomenė, 0 ne tie išminčiaus 
Saliamono palikuonys izraelitai. Ir tai - mokslinis faktas. 

— O kas sakoma Psalmėse? - paklausė narys. - „Tiesa pa- 
kils iš Žemės...“ 

— Ką jūs ketinate daryti? - įsiterpė kitas. 

Buvo aiškiai matyti, kad Hermanas laukė šio klausimo. 

— Nepaisydamas, kad arabai atsisakė duoti leidimą arche- 
ologiniams kasinėjimams, Hadadas buvo įsitikinęs, kad jo 
teorijos įrodymų vis tiek turėtų būti. Šiuo metu mes ir ban- 
dome juos rasti. Jeigu jo teoriją galima įrodyti - bent tiek, kad 
būtų galima rimtai suabejoti Senojo Testamento pažadų tikru- 
mu, — pagalvokite apie pasekmes! Padėtis būtų destabilizuo- 
ta ne tik Izraelyje, bet ir Saudo Arabijoje. O mums jau ir taip 
įsiėdė jų korumpuotos vyriausybės. Įsivaizduokite, ką darytų 
radikalieji musulmonai! Jų švenčiausia vieta yra biblinė žydų 
tėvynė! Tai prilygtų Jeruzalėje stūksančiam Šventyklos kal- 
nui, kurį visos trys didžiosios religijos vadina savo šventove. 
Dėl tos vietos jau tūkstančius metų vyksta rietenos. Sumaiš- 
ties pasekmės Vakarų Arabijoje būtų lygiai taip pat sunkiai 
nuspėjamos. 

Torvaldsenas gana ilgai sėdėjo tylėdamas. Jis atsistojo ir 
pasakė: 

— Tu negali Žinoti, kiek ir kokių pasekmių tai sukels, net 
jei atradimai bus įrodyti. Kas gi dar taip domina politikos 
komitetą? 

Hermanas pažvelgė į Torvaldseną paniekinamu žvilgsniu, 
kurį suprato tik jiedu. Ratas ėmėsi veiksmų prieš Kotoną Ma- 
louną - pagrobė jo sūnų. Dabar Torvaldsenas ėmėsi veiksmų 
prieš Hermaną. Žinoma, Mėlynasis Krėslas niekada neišsi- 
duos, kad yra pažeidžiamas. Torvaldsenas gudriai sužaidė 
čia, asamblėjoje, ir kol kas Hermanui neliko nieko kita, tik būti 
atsargiam. Tačiau nuojauta Henrikui kuždėjo, kad austras vis 
dar slepia vieną kortą. 

Kreiva šypsenėlė plonose senio lūpose įspėjo Torvaldseną 
neskubėti. 

— Taip, tiesa, Henrikai. Yra dar kai kas. Tai, kas turėtų 
įtraukti į karą krikščionis. 

UžsIDARĘS SAVO ASMENINIUOSE APARTAMENTUOSE Alfredas Her- 
manas nusivilko mantiją ir nusiėmė kaklo grandinę. Jų svoris 
ji gerokai nuvargino. Jis padėjo drabužį ir papuošalą ant lovos 
ir jautėsi patenkintas praėjusia asamblėja. Po trijų valandų na- 
riai pagaliau ėmė suprasti. Ordino planas buvo įspūdingas ir 
išradingas. Dabar Alfredui tereikėjo paremti savo pasakojimą 
pažadėtaisiais įrodymais. 

Ir dėl to jis buvo pradėjęs nerimauti. 

Jau senokai nėra žinių iš Sabrės. 

Senį kaustė nerimas. Nepažįstamas jausmas. Todėl, užuot 
leidęsis išmušamas iš vėžių, Alfredas gerokai paspartino dar- 
botvarkę. Šis planas galėjo būti paskutinis didingas jo, kaip 
Mėlynojo Krėslo, sumanymas. Alfredo vadovavimo laikas jau 
ėjo į pabaigą. „Auksinės vilnos“ ordinas - tai didžiulės gali- 
mybės ir lydinti sėkmė. Kelios vyriausybės buvo pakeistos, 
kelios netgi nuverstos, ir iš to ordino nariai neblogai pasipel- 
nė. Tačiau tai, ką Alfredas Hermanas buvo sumanęs dabar, 
galėjo parklupdyti dar keletą valstybių, netgi Jungtines Vals- 
tijas, jeigu jis veiks apgalvotai. 

Jis žinojo, kad Torvaldsenas gali kelti problemų, todėl ir 
paprašė Sabrės parengti jo finansinę ataskaitą. Tačiau vos 
prieš porą dienų sėdėdamas schmetterlinghaus ir žiūrėdamas, 
kaip Sabrė paklusniai imasi užduoties, Hermanas nesitikėjo, 
kad Torvaldsenas bus toks agresyvus. Juodu seniai pažinojo 
vienas kitą. Gal ir nebuvo artimi draugai, tačiau tikrai - ben- 
dražygiai. Vis dėlto danas greitai suprato, kad tai, kas atsitiko 
Kopenhagoje, yra susiję su Alfredu ir ordinu. 

Hermanas nesitikėjo, kad liks pėdsakų. 

Ir būtent tai jam kėlė neramių minčių apie Sabrę. 

Ar tas Žmogus pasielgė neapdairiai? 

O galjis tai padarė tyčia? 

Mintyse skambėjo Margaretos įspėjimai dėl Sabrės. Per 
daug laisvės. Per daug pasitikėjimo. Kodėl pasiuntinys nepa- 
skambina? Paskutinėmis žiniomis, Sabrė vyko į Londoną ieš- 
koti Džordžo Hadado, pakeliui užsukdamas į Rotenburgą. 
Alfredas keletą kartų mėgino jam prisiskambinti, tačiau nesė- 
kmingai. Jam reikėjo Sabrės. Čia. Dabar. 

Į duris kažkas tyliai pabeldė. 

Alfredas priėjo ir pasuko rankenos bumbulą. 

Priešais stovėjo Henrikas Torvaldsenas. 

— Dabar galime pasikalbėti daugiau, - pasakė jis. 

Alfredas linktelėjo. 

Torvaldsenas įžengė vidun ir uždarė duris. 

— Negi per susirinkimą kalbėjai rimtai, Alfredai, - prabilo 
jis. - Ar bent suvoki, kuo tavo planai gali baigtis? 

— Kalbi kaip tikras žydas, Henrikai. Tai tavo trūkumas. Esi ap- 
akintas tariamo Dievo pažado. Vadinamosios prigimtinės teisės. 

— Kalbu kaip žmogus, - atsakė Torvaldsenas. - Kas gali 
žinoti, ar Senasis Testamentas yra tikras? Aš tikrai nežinau. 
Tačiau musulmonai nepakęs nė menkiausios užuominos apie 
tai, kad jų švenčiausioji žemė kažkada buvo sutepta judaiz- 
mo. Jie griebsis smurto. 

— Arabams bus suteikta galimybė derėtis anksčiau, nei pa- 
skelbsime informaciją, - tarė Alfredas. - Mes visada taip el- 

giamės, tu tai žinai. Dėl smurto bus kalti jie, ne mes. Mūsų 
tikslas - gerai uždirbti. Politikos komitetas yra įsitikinęs, kad 
galėtume gauti didžiulių ekonominių nuolaidų, kurios atneš- 
tų naudą ordino nariams. Aš pritariu. 

— Tai beprotybė, - pareiškė Torvaldsenas. 

— Tai ką tu darysi? 

— Viską, ko reikės. 

— Tu per silpnas kovoti, Henrikai. 

— Aš dar nustebinsiu tave. 

Hermanas sukluso. Todėl nutarė mesti iššūkį. 

— Gal tau derėtų pasirūpinti savo reikalais, - pasakė jis. — 
Aš pasidomėjau tavo finansine padėtimi. Niekada nemaniau, 
kad stiklo gamyba yra toks trapus verslas. Tavo „Adelgade 
Glasvaerker“ yra visiškai priklausoma nuo sėkmės kaprizų. 

— Ir tu manai, kad gali ją kaip nors paveikti? 

— Neabejoju, kad galiu pridaryti rūpesčių. 

— Mano turtas nesunkiai prilygsta tavajam. 

Hermanas nusišypsojo. 

— Bet tu brangini savo gerą vardą. Sunku įsivaizduoti, kad 
kuri nors iš tavo kompanijų būtų paskelbta bankrutavusia. 

— Gali pamėginti tai padaryti, Alfredai. 

Jis suvokė, kad abiem milijardų eurų vertės turtus sukaupė 
jų protėviai, ir juodu dabar buvo teisėti paveldėtojai. Tačiau 
ne kvaili. 

— Nepamiršk, - pasakė Torvaldsenas, - aš turiu tavo dukterį. 

Alfredas patraukė pečiais. 

— Užtat aš turiu tave ir berniuką. 

— Tikrai? Nori rizikuoti Margaretos gyvybe? 

Hermanas kol kas nebuvo sugalvojęs atsakymo į šį klausi- 
mą, todėl pasiteiravo: 

— Viskas dėl Izraelio, tiesa? Aš žinau, kad tu vaizduoji di- 
delį patriotą. 

— O aš žinau, kad tu - pamišėlis. 

Pyktis trenkė Hermaną lyg žaibas. 

— Anksčiau tu su manimi šitaip niekada nekalbėjai. 

— Visada žinojau, ką tu jauti, Alfredai, - pasakė Torvald- 
senas. - Tavo panieka žydams - akivaizdi. Tu stengiesi tai 
nuslėpti, nes vis dėlto keli ordino nariai yra žydai, tačiau tai 
matyti plika akimi. 

Alfredas nutarė daugiau nebeapsimetinėti. 

— Tavo religija yra problema. Taip buvo visada, - pasakė jis. 

Torvaldsenas gūužtelėjo pečiais. 

— Ne daugiau nei krikščionybė. Mes liovėmės kariauti ir 
žiūrėjome, kaip krikščionys žudo prisidengdami prisikėlusio 
Viešpaties vardu. 

— Aš nesu religingas. Tu tai Žinai, Henrikai. Mane domina 
politika ir pelnas. O tuos kelis ordino žydus? Juos domina tas 
pats. Nė vienas nepaprieštaravo per asamblėją. Izraelis truk- 
do judėti į priekį. Sionistai bijo išgirsti tiesą. 

— Ką norėjai pasakyti pareiškęs, kad krikščionys irgi bus 
įtraukti? 

— Aleksandrijos bibliotekoje, jei ji bus rasta, yra rankraščių, 
įrodančių, kad visa Biblija yra melas. 

Neatrodė, kad Torvaldseną tai įtikino. 

— Gali paaiškėti, kad užsibrėžei neįgyvendinamą tikslą, — 
tarė jis. 

— Patikinu tave, Henrikai, kad viską kruopščiai apgalvojau. 

— Kur yra Erelio Nagai? 

Hermanas metė į daną tiriamą žvilgsnį. 

— Geras, ėjimas, Henrikai. Tačiau jis tau visiškai nepa- 
valdus. 

— Tau - taip pat. 

Hermanas nusprendė pasakyti aiškiau. 

— Tu nelaimėsi. Tu turi mano dukterį, tačiau net ir tai ma- 
nęs nesulaikys. 

— Leisk tau paaiškinti, - tarė Torvaldsenas. - Mano šeima 
ištvėrė nacių okupaciją Danijoje. Daugelis buvo išžudyti, o ir 
mes nužudėme nemažai vokiečių. Manęs laukė išbandymas 
po išbandymo. Man asmeniškai visiškai nerūpi Margareta. Ji 
yra arogantiška, išlepinta ir neišmintinga moteris. Man rūpi 

Kotonas Malounas, jo sūnus ir šalis, kurioje gyvenu. Taigi, jei 
man reikės ją nužudyti, mano ranka nesudrebės. 

Hermanas baiminosi dėl išorės pavojų, tačiau didžiausia 
grėsmė tykojo pačiame ordine. Šį žmogų reikėjo palenkti į 
savo pusę. Nors trumpam. 

— Galiu tau kai ką parodyti, - pasakė jis. 

— Tu privalai viską nutraukti. 

— Ant kortos pastatyta daugiau nei vien mūsų verslo rei- 
kalai. 

— Tada rodyk. 

— Netrukus paruošiu. 


LVIX SKYRIUS 


MERILENDAS 
16:50 


STEFANI SĖDĖJO ANT GALINĖS VISUREIGIO SĖDYNĖS, Kasiopėja — 
šalia jos. Automobilis įvažiavo pro pagrindinius vartus nė 
nestabtelėjęs, kaip vėjas prašvilpė pro ginkluotą sargybą. Jie 
išvyko iš Vašingtono šiaurės kryptimi į atšiaurią Merilendo 
vietovę. Stefani iškart suprato, kur važiuoja. 

Kemp Deividas. Prezidento savaitgalio rezidencija. 

Pravažiavęs daugiau sargybinių ir dar vieną patikrinimo 
postą limuzinas sustojo priešais dailų rąstinį namą, kurį juo- 
sė dengta terasa ir slėpė seni medžiai. Išlipusias Stefani su 
Kasiopėja apgaubė vėsus popietės oras. Iš muziejaus jas at- 
lydėjęs Slaptosios tarnybos agentas pamojo ranka, ir namelio 
durys atsidarė. 

Prezidentas Robertas Edvardas Danielsas jaunesnysis išėjo 
į lauką. 

Stefani žinojo, kad prezidentas niekada nesivadino savo 
tikruoju vardu. Jau seniai jį visi vadino Deniu. Be galo visuo- 
meniškas, išsiskiriantis griausmingu baritonu, Denis Daniel- 
sas buvo Dievo apdovanotas gebėjimu laimėti rinkimus. Prieš 
tapdamas prezidentu tris kadencijas buvo išrinktas guberna- 


STEVE BERRY / 372 


toriumi ir vieną — senatoriumi. Pernai prezidento rinkimuose 
be didelio vargo buvo perrinktas antrajai kadencijai. 

— Stefani, džiaugiuosi, kad atvykote, - nulipęs nuo terasos 
laiptelių sugriaudėjo Danielsas. 

Jis mūvėjo džinsais, vilkėjo saržos marškiniais ir avėjo il- 
gaauliais batais. 

Sukaupusi drąsą ji žengė į priekį ir paklausė: 

— Argi aš turėjau kitą pasirinkimą? 

— Ne visai. Bet aš labai patenkintas, kad jūs čia. Man sakė, 
kad tai sukėlė šiokių tokių sunkumų. 

Tai pasakęs Danielsas šaltai sukikeno, tačiau Stefani nebu- 
vo nusiteikusi juokauti netgi su vienu pasaulio galingųjų. 

— Reikia padėkoti jūsų Žmonėms, - pasakė ji. 

Prezidentas pakėlė rankas vaidindamas, kad pasiduoda. 

— Na, tai dar reikės išsiaiškinti, - pasakė jis. - Jūs dar nė žo- 
džio negirdėjote, ką noriu pasakyti. Pakeitėte išvaizdą? Nauja 
šukuosena, drabužiai. Man patinka. 

Nesuteikdamas Stefani galimybės ką nors atsakyti Daniel- 
sas pasisuko į Kasiopėją. 

— Jūs tikriausiai panelė Vit? Nemažai apie jus girdėjau. 
Gyvenate nepaprastai įdomų gyvenimą. Prancūzijoje rekons- 
truojate pilį? Labai norėčiau ją pamatyti. 

— Atvykite ir parodysiu, - atsakė Kasiopėja. 

— Man pasakojo, kad atkuriate pilį tokią, kokia ji buvo prieš 
šešis šimtus metų. Nuostabu! 

Stefani suprato, kad prezidentas nori jai kažką pasakyti. 
Jos buvo čia, Danielsas informuotas ir linksmai nusiteikęs. 

Gerai. Metas sužinoti, kur tai nuves. 


— Priešingai, nei jūs manote, Stefani, - prabilo Danielsas, - aš 
nesu kvailys. 

Jie sėdėjo priekinėje terasos dalyje, įsitaisę mediniuose 
supamuosiuose krėsluose aukštomis atkaltėmis. Danielsas 
sūpavosi energingai, 0 nuo jo kūno svorio grindys po krėslu 
tyliai dejavo. 

— Nemanau, kad kada nors esu jus pavadinusi kvailiu, - 
pasakė Stefani. 

— Mano tėtis mamai dažnai sakydavo, kad jai girdint nie- 
kada nevadina jos kale, - pasakė Danielsas ir metė žvilgsnį į 
ją. - Beje, tai buvo tiesa. 

Stefani nieko nepasakė. 

— Man teko gerokai pasistengti, kad iškrapštyčiau jus iš to 
muziejaus. Tai viena mano mėgstamiausių vietų. Man patin- 
ka lėktuvai ir kosmosas. Kai buvau jaunesnis, daug apie tai 
skaičiau. Gera būti prezidentu - panorėjęs gali nuvykti stebėti 
paleidimus į erdvę. - Prezidentas sukryžiavo kojas ir atsilošė į 
atkaltę. - Aš turiu nemalonumų, Stefani. Rimtų. 

— Aš taip pat. Neturiu darbo ir, pasak jūsų nacionalinio 
saugumo patarėjo pavaduotojo, esu suimta. Juk jūs mane at- 
leidote, tiesa? 

— Taip, aš. Laris paprašė, ir aš sutikau. Bet tai reikėjo pada- 
ryti, antraip jūsų čia nebūtų. 

Tai išgirdusi Kasiopėja palinko į priekį. 

— O aš vis galvojau, - pasakė ji. - Bet dabar Žinau. Jūs vei- 
kiate išvien su izraeliečiais, tiesa? Vis bandžiau sudėlioti dė- 
lionę. Dabar vaizdas aiškus. Jie susisiekė su jumis? 

— Man pasakojo, kad jūsų tėvas buvo vienas sumaniausių 
Ispanijos Žmonių. Iš nieko sukūrė finansų imperiją, kurią jūs 
dabar valdote. 

— Tai nėra geriausia mano ypatybė. 

— Dar girdėjau, kad esate puiki šaulė, velniškai drąsi ir tu- 
rite labai aukštą intelekto koeficientą. 

— Bet šiuo metu verdu šioje politinėje košėje. 

Aplink Danielso akis įsirėžė juoko raukšlelės. 

— Košė. Taip ir yra. Taip, jūs teisi, Izraelis su manimi susi- 
siekė. Juos erzina Kotonas Malounas. 

Stefani žinojo, kad Danielsas buvo Malouno pusėje. Prieš 
dvejus metus Malounas buvo įtrauktas į nužudymo bylos ty- 
rimą — Meksike buvo žiauriai nužudytas narkotikų kontrolės 
skyriaus viršininkas, Danielso studijų laikų kambario drau- 
gas. Stefani pasiuntė Malouną, kad šis užtikrintų tyrimo eigą, 

bet per pietų pertrauką jis pats pateko į susišaudymą, per kurį 
žuvo Meksikos prokuroras ir Henriko Torvaldseno sūnus. 
Malounas nušovė užpuolikus ir grįžo į namus su kulka pe- 
tyje, tačiau buvo apkaltintas. Kai norėjo dėl to atsistatydinti, 
Danielsas atleido Kotoną nuo šios prievolės vykdymo. 

— Ojus, sere? - paklausė Stefani. - Jus taip pat erzina Koto- 
nas Malounas? 

— Sere? Pirmą kartą taip į mane kreipiatės. Anksčiau jūs 
niekada nevartojote šio žodžio. 

— Nemaniau, kad kreipiate dėmesį į tokius dalykus. 

— Stefani, aš kreipiu dėmesį į daugelį dalykų. Pavyzdžiui, 
visai neseniai Kotonas Malounas skambino į Magelano orga- 
nizaciją. Žinoma, jūs buvote užsiėmusi, tad jo skambutis buvo 
peradresuotas Brentui Grinui - paties generalinio prokuroro 
įsakymu. 

— Maniau, kad dabar vadovauja Deilis? 

— Aš irgi taip maniau. Tad kodėl Grinas tai padarė? 

— Iš kur jūs sužinojote? — paklausė Kasiopėja. 

— Jo pokalbių telefonu yra pasiklausoma, - atsakė prezi- 
dentas. 

Ar Stefani gerai išgirdo? 

— Norite pasakyti, kad jo telefonuose įmontavote „bla- 
kes“? - paklausė ji. 

— Taip, po šimts! Jo ir kai kurių kitų. Žinoma, vienas tų as- 
menų yra Laris Deilis. 

Stefani vėl apėmė abejonės, ir ji iš paskutiniųjų pabandė 
surikiuoti mintis. Ši dėlionė susideda iš daugybės detalių... 

— Stefani, aš visą gyvenimą stengiausi tapti tuo, kuo dabar 
esu. Eidamas šias pareigas galiu daryti konkrečius darbus. 
Ir iki šiol viską dariau teisingai. Per pastaruosius trisdešimt 
metų šalyje nedarbo lygis yra pats žemiausias. Neliko infliaci- 
jos. Palūkanų normos nedidelės. Prieš porą metų netgi suma- 
žinau mokesčius. 

— Kai Kongresą tampo Laris Deilis, sunku nelaimėti, - ne- 
galėjo nutylėti Stefani. 


375 / ALEKSANDRIJOS BIBLIOTEKA 


Jis yra prezidentas, tačiau šiandien jos suknistas pakantu- 
mas prilygo nuliui. 

Danielsas tylėdamas sūpavosi ir žvelgė į tankų mišką. 

— Ar prisimenate filmą „Rokis III“? - paklausė jis. 

Stefani neatsakė. 

— Man patiko tie filmai. Kai atrodydavo, kad Rokis palauž- 
tas, užgrodavo muzika, trimitai ir panašiai. Staiga jam nušvis- 
davo akyse, jis įgaudavo antrąjį kvėpavimą ir pribaigdavo 
savo priešininką. 

Stefani tai pasirodė juokinga. 

— „Rokyje III“ jis sužino, kad jo treneris Maikis tyčia orga- 
nizuoja lengvas kovas. Iš anksto aišku, kas laimės. Tik taip 
Rokis išlaikys savo titulą ir nebus sužeistas. Stalonė vaidina 
nuostabiai. Jis nori kautis su ponu T, tačiau Maikis jam nelei- 
džia, sako, jis tave nužudys. Rokis įsiunta suvokęs, kad gal- 
būt jis nėra toks geras kovotojas, koks įsivaizdavo esąs. Vėliau 
Maikis miršta, ir Rokis pagaliau nukauna poną T. 

Prezidento žodžiuose buvo juntama pagarba. 

— Deilis yra mano Maikis, - tarė jis tyliu balsu. - Jis suda- 
rinėjo mano kovų tvarkaraštį. Aš esu kaip tas Rokis. Man tai 
nepatinka. 

— Jūs nieko nežinojote? — paklausė Stefani. 

Prezidentas papurtė galvą. Jo veide atsispindėjo keista ap- 
maudo, sumišusio su smalsumu, išraiška. 

— Aš jau ieškojau, dėl ko galėčiau prikalti Deilį prie kry- 
žiaus, kai sužinojau, kad ir jūs jį šniukštinėjate, - pasakė jis. — 
Iškviečiama mergina? Labai originalu. Mano žmonės nebuvo 
tokie kūrybingi. Kai tai išgirdau, mano nuomonė apie jus pa- 
sikeitė tą pačią dieną. 

— Iš kur sužinojote, kad aš tai dariau? - paklausė Stefani. 

— Mano vyrukai labai mėgsta klausytis pokalbių telefonu ir 
žiūrėti vaizdo įrašus. Tad jie klausėsi ir žiūrėjo. Mes žinojome 
apie nešiojamąsias atmintines. Žinojome, kur jos paslėptos. 
Taigi laukėme. 

— Tai buvo prieš keletą mėnesių, - tarė Stefani. — Kodėl jo 
nedemaskavote? 

— O kodėl - jūs? - paklausė Danielsas. 

Atsakymas buvo paprastas. 

— Aš negalėjau jo atleisti. O jūs galėjote. 

Danielsas įrėmė abi kojas į grindis ir pakibo ant supamojo 
krėslo galo. 

— Skandalas yra nemalonus dalykas, Stefani. Šioje šalyje 
nerastumėte nė vieno žmogaus, kuris patikėtų, kad aš neži- 
nojau, ką išdarinėja Deilis. Aš turėjau jį pašalinti, tik be pirštų 
atspaudų. 

— Reikėjo, kad Deilis padarytų tai pats, - pastebėjo Ka- 
siopėja. 

Danielsas pažvelgė į ją. 

— Tai buvo labai pageidaujamas dalykas, - pasakė jis. — Ta- 
čiau Deilis atsparus. Jis sugeba išlikti. 

— Ką Deilis turi prieš jus? - paklausė Stefani. 

Atrodė, prezidentą jos akiplėšiškumas labiau pralinksmi- 
no, nei supykdė. 

— Be tų mane kompromituojančių nuotraukų su ožka, ne 
kažin ką, - atsakė jis. 

Stefani šyptelėjo. 

— Negalėjau nepaklausti, - pasakė ji. 

— Negalėjote, - sutiko Danielsas. - Dabar suprantu, ko- 
dėl apie jus kalba, kad esate atkakli. Gal grįžkime prie mano 
klausimo, nors judvi, rodos, nemanote, kad jis svarbus. Kodėl 
Brentas Grinas pats panoro kalbėtis su Kotonu? 

Stefani prisiminė, ką muziejuje kalbėjo Laris. 

— Deilis man sakė, kad Brentas siekia tapti vicepreziden- 
tu, - pasakė ji. 

— Štai ir priartėjome prie šio susitikimo tikslo, - Danielsas 
atsilošė ir vėl ėmė suptis. - Man patinka Žaisti seną gerą ber- 
niuką. Taip buvau auklėjamas vaikystėje Tenesyje. Ir todėl taip 
myliu Kemp Deividą. Primena namus. Tačiau dabar laikas 
būti prezidentu. Kažkam pavyko prisikasti iki mūsų slaptųjų 
bylų ir sužinoti apie Aleksandrijos ryšininką. Tada informaci- 
ja buvo nutekinta dviem užsienio vyriausybėms, ir abi dabar 

kelia didžiulį triukšmą. Izraelis ne juokais užsiutęs. Suprantu, 
kad iš šalies atrodome lyg būtume pasirengę perkąsti vieni 
kitiems gerkles. Tačiau asmeniškai neturiu nieko prieš tuos 
žmones. Niekas, pabrėžiu — niekas neskriaus Izraelio, kol aš 
vadovauju. Deja, mano administracijoje yra kitaip manančių. 

Stefani knietėjo paklausti, kas jie, bet nusprendė leisti pre- 
zidentui kalbėti. 

— Viskas prasidėjo tada, kai buvo pagrobtas Kotono Ma- 
louno sūnus. Laimė, kad tie žmonės neįvertino Malouno ir 
nežinojo, su kuo turi reikalą. Jis duos jiems atkirtį. O tai su- 
teiks mums galimybę viską išsiaiškinti. Mano dėdė sakydavo: 
„Nori išžudyti gyvates? Tai paprasta. Padek pomiškį ir lauk, 
kol jos ims šliaužti į pakraštį. Tada visas ir išdaužysi.“ Būtent 
tai mes ir ketiname daryti. 

Kasiopėja papurtė galvą. 

— Kaip jau sakiau, pone Prezidente, aplink jus užvirė tikra 
košė, - tarė ji. - Aš čia dalyvauju vos dieną ar dvi ir neturiu 
supratimo, kuris sako tiesą. 

— Abejojate ir manimi? 

Kasiopėja primerkė savo smaragdines akis. 

— Taip, ir jumis. 

— Tai gerai. Jūs ir turite būti įtari, - jo balse pasigirdo nuo- 
širdumo gaidelė. - Bet man reikia jūsų pagalbos. Todėl ir at- 
leidau jus, Stefani. Jums reikėjo veiksmų laisvės. Dabar jūs ją 
turite. 

— Kam? 


— Kad surastumėte mano išdaviką. 


LX SKYRIUS 


VIENA 
23:20 


Iš TREČIOJO PILIES AUKŠTO TORVALDSENAS VEDĖSI (GARĮ Į APAČIĄ. 
Apie Alfredą Hermaną po jų ankstesnio trumpo pokalbio 
daugiau nieko nebuvo girdėti. Garis praleido vakarą su ke- 
liais kitais svečiais. Du ordino nariai buvo atsivežę savo pa- 
auglius vaikus, ir Hermanas suruošė jiems vakarienę už pilies 
įrengtame žiemos sode. 

— Ten buvo labai gražu, - tarė Garis. - Peteliškės tūpė tie- 
siai į lėkštes. 

Torvaldesnas lankėsi schmetterlinghaus keletą kartų ir taip 
pat buvo sužavėtas. Net galvojo ką nors panašaus įsirengti 
Kristiangadėje. 

— Jos yra nuostabūs padarėliai, reikalaujantys geros prie- 
žiūros, - pasakė jis. 

— Vieta panaši į atogrąžų miškus. 

Nė vienas jų negalėjo užmigti. Matyt, Garis taip pat pelė- 
da. Tad abu nusprendė apsilankyti Hermano bibliotekoje. 

Torvaldsenas girdėjo, kad Mėlynasis Krėslas ketina susitikti 
su ekonomikos komitetu. Tos diskusijos greičiausiai užtruks, 
taigi jis turėjo laiko paskaityti ir pasirengti. Rytoj asamblėja 

turės priimti svarbų sprendimą. Diskusija turės būti konkreti 
ir aiški. Visi išvyksta sekmadienį. Asamblėja niekada nebuvo 
ištęstinis renginys. Štabas ir komitetai įtraukdavo į dienotvar- 
kę tik tuos klausimus, kuriems reikėdavo kolektyvinio bal- 
savimo. Jie būdavo pateikiami, aptariami ir sprendžiami bei 
nustatoma kryptis, kurios ordinas turės laikytis artimiausius 
mėnesius iki pavasario. 

Taigi Torvaldsenas turėjo būti pasirengęs. 

Didžiulė biblioteka užėmė du aukštus ir buvo iškalta švie- 
siu riešutmedžiu. Juodo marmuro židinį puošė barokinės fi- 
gūrėlės, o sieną — prancūziški gobelenai. Kitas tris sienas iki 
pat viršaus dengė įmontuotos lentynos, o aukštose lubose 
buvo nutapytas įspūdingas paveikslas, kuris sudarė atviro 
dangaus įspūdį. 

Spiraliniai laiptai vedė prie viršutinių lentynų. Torvaldse- 
nas įsitvėrė slidžių metalinių turėklų ir ėmė lėtai kopti siauro- 
mis pakopomis. 

— Ką mes čia veikiame? — paklausė Garis, kai jie pasiekė 
viršų. 

— Noriu šį bei tą paskaityti. 

Jis žinojo, kad Hermano bibliotekoje ant pakylos yra pa- 
dėta įspūdinga Biblija. Hermanas didžiuodamasis pasakojo, 
kad tai vienas seniausių spausdintų egzempliorių pasaulyje. 
Torvaldsenas prisiartino prie knygos ir ėmė gėrėtis jos praš- 
matniu viršeliu. 

— Kai penkioliktajame amžiuje buvo ištobulintos spausdi- 
nimo mašinos, Biblija buvo pirmoji spausdinta knyga. Guten- 
bergas atspausdino daugybę Biblijų. Šis egzempliorius — vie- 
nas iš jų. Jau minėjau, kad tau reikėtų ją paskaityti. 

Garis spoksojo į knygą. Torvaldsenas žinojo, kad jaunuo- 
liui dar sunku įvertinti ir suvokti jos reikšmę, tad pasakė: 

- Šioje knygoje parašyti žodžiai pakeitė žmonijos istoriją. 
Jie darė poveikį Žmonių socialinei raidai ir tapo politinių sis- 
temų pagrindu. Biblija ir Koranas — bene svarbiausios pasau- 
lio knygos. 

— Kaip žodžiai gali būti tokie svarbūs? 

— Tai ne tik žodžiai, Gari. Svarbiausia, kaip juos supran- 
tame. Kai Gutenbergas pradėjo mašininį spausdinimą, tos 
knygos labai greitai paplito. Jos nebuvo pigios, tačiau šešio- 
liktojo amžiaus pradžioje dažnas jas turėjo. Kuo daugiau in- 
formacijos, tuo daugiau nuomonių nesutapimų, kuo daugiau 
informuoti žmonės, tuo didesnė valdžios kritika. Informacija 
pakeitė pasaulį. Padarė jį kitokį. - Jis mostelėjo į Bibliją. - O ši 
knyga pakeitė viską iš esmės. 

Jis atsargiai atvertė kietą viršelį. 

— Kokia kalba ji parašyta? - paklausė Garis. 

— Lotynų, - peržiūrinėdamas abėcėlinę rodyklę atsakė To- 
rvaldsenas. 

— Tu moki skaityti? 

Torvaldsenas nusišypsojo išgirdęs nepatiklų toną. 

— Mokiausi vaikystėje, — atsakė jis ir bakstelėjo Gariui į krū- 
tinę. — Tau taip pat reikėtų išmokti. 

— Ir ką aš veikčiau išmokęs? 

— Bent jau galėtum perskaityti šią Bibliją. 

Torvaldsenas parodė į abėcėlinę rodyklę: 

— Trisdešimt devynios knygos. Žydai garbina pirmąsias 
penkias - Pradžios knygą, Išėjimo knygą, Kunigų knygą, Skai- 
čių knygą ir Pakartoto Įstatymo knygą. Jose pasakojama apie 
senovės izraeliečių gyvenimą nuo pasaulio sukūrimo, Didįjį 
tvaną, Išėjimą iš Egipto ir klajones dykumoje, apie įsakymus, 
perduotus Mozei ant Sinajaus kalno. Įspūdinga. 

Jis žinojo, kad žydams šios istorijos reiškia labai daug, kaip 
ir kituose skyriuose pranašų Jozuės, Teisėjų, Samuelio ir Kara- 
lių aprašytas izraelitų gyvenimas nuo Jordano upės perėjimo 
iki Kanaano užkariavimo, daugybės jų karalysčių iškilimas ir 
žlugimas bei patekimas asirų ir babiloniečių nemalonėn. 

— Tos knygos, - pasakė Torvaldsenas, - tariamai pasakoja, 
kaip izraeliečiai gyveno tūkstančius metų prieš Kristų. Tai 
buvo tauta, kurios likimas glaudžiai susijęs su Dievu ir Jo pa- 
žadais. 

— Bet juk tai atsitiko labai seniai? 

Torvaldsenas linktelėjo. 

— Prieš keturis tūkstančius metų. Ir beveik nuo to laiko ara- 
bai ir žydai nuolat kariauja, stengdamiesi vieni kitiems įrody- 
ti savo tiesą. 

Torvaldsenas lėtai vertė Pradžios knygos puslapius, kol 
surado vietą, dėl kurios čia ir atėjo. 

— Dabar pakelk akis ir pasižiūrėk iš tos vietos, kurioje stovi, į 
šiaurę ir į pietus, į rytus ir į vakarus, nes visą kraštą, kurį matai, 
amžinai atiduosiu tau ir tavo palikuonims. - Jis trumpam nuti- 
lo. - Šie žodžiai kainavo milijonus gyvybių. 

Paskui tylėdamas dar kartą perskaitė šešis svarbiausius 
žodžius. 

— Kas tai? - paklausė Garis. 

Torvaldsenas pažvelgė į berniuką. Kiek kartų Kajus klausė 
tų pačių dalykų? Jo sūnus ne tik išpažino Žydų tikėjimą. Jis 
taip pat mokėjo lotynų kalbą ir skaitė Bibliją. Jis buvo geras 
žmogus. Ir dar viena beprasmio žiaurumo auka. 

— Tiesa yra svarbiausias dalykas, - pasakė Henrikas grei- 
čiau sau nei Gariui. 

— Ar turi kokių nors Žinių iš tėčio? - paklausė Garis. 

Jis pažvelgė į berniuką ir papurtė galvą. 

— Nė žodžio. Jis ieško kažko panašaus į tai, kas dabar aplink 
mus. Bibliotekos. Tokios, kurioje yra paaiškinimas, kaip su- 
prasti šiuos Biblijos žodžius. 

Torvaldseno dėmesį patraukė bruzdesys apačioje. Bibliote- 
kos durys prasivėrė, ir pasigirdo balsai. Vieną jų Torvaldsenas 
atpažino - tai buvo Alfredas Hermanas. 

Henrikas pamojo Gariui, ir jie tyliai atsitraukė į lango nišą 
ties viršutinėmis lentynomis. Apatinis bibliotekos aukštas 
buvo blausiai apšviestas keistų formų lempomis, viršutinis 
balkonas - prie lubų pritvirtintomis apšvietimo lemputėmis. 
Torvaldsenas parodė Gariui, kad šis tylėtų. Berniukas link- 
telėjo. 

Henrikas įsiklausė. 

Kitas žmogus kalbėjo anglų kalba. 

Amerikietis. 

— Tai svarbu, Alfredai. Tai daugiau nei svarbu. Tai gyvybiš- 
kai svarbu. 

— Aš esu informuotas apie jūsų situaciją, - pasigirdo Her- 
mano žodžiai. - Mūsiškė lygiai tokia pat svarbi. 

— Malounas yra pakeliui į Sinajų. Jūs sakėte, kad viskas bus 
gerai. 

— Taip ir bus. Gal galėčiau jums pasiūlyti šlakelį konjako? 

— Mėginate mane nuraminti? 

— Mėginu pasiūlyti jums šlakelį konjako. 

Torvaldsenas linktelėjo Gariui, kad šis liktų, kur stovi, o 
pats išlindo iš nišos ir per įmantriai išraitytus metalinius turė- 
klus surizikavo žvilgtelėti žemyn. Apačioje Alfredas Herma- 
nas iš grafino pylė konjaką. Šalia jo stovėjo jaunesnio amžiaus, 
gal penktą dešimtį pradėjęs vyras juodu kostiumu ir šviesių 
plaukų kupeta. Veidas švariai nuskustas, gyvas, dailus - la- 
biau tinkantis vaidinti kino filmuose ar pozuoti viršeliams. 

Ir tai buvo netoli tiesos. 

Torvaldsenas pažino šį vyriškį. 

Jungtinių Valstijų viceprezidentas. 


LXI SKYRIUS 


KEMP DEIVIDAS, MERILENDAS 


STEFANI BANDĖ SUPRASTI PREZIDENTO ŽODŽIUS. 

— Ką norite pasakyti - surasti jūsų išdaviką? 

Danielsas žvelgė į ją susirūpinęs. 

— Kai kas šioje vyriausybėje bando mane paskandinti. Vyk- 
do savo politiką, įgyvendina savo tikslus manydamas, kad aš 
tingiu arba esu beviltiškas ir per kvailas tai suvokti. Nereikia 
būti genijumi, kad suprastum, kas yra iniciatorius. Tai mano 
tariamai lojalus viceprezidentas. Ambicijų kupinas mulkis! 

— Pone Prezidente... - pradėjo Stefani. 

— O, pirmą kartą mane pavadinote ir „ponu prezidentu“. 
Turbūt darome sparčią pažangą mūsų santykiuose. 

— Aš turėjau tam tikrų abejonių dėl jūsų ir administracijos. 

— Tai yra visų karjerą darančių valdininkų problema. Mes, 
politikai, ateiname ir išeiname. O jūs, žmonės, tie patys. Ir tai 
reiškia, kad jums tenka su viskuo susitaikyti. Mano nelaimei, 
Stefani, paaiškėjo, kad jūs esate visiškai teisi. Mane supa iš- 
davikai. Mano viceprezidentas taip nori mano posto, kad 
nebepajėgia to nuslėpti. Kad taptų prezidentu, jis pasiryžęs 
derėtis su pačiu velniu, - Danielsas nutilo, ir Stefani nesiryžo 
nutraukti jo minčių. - Su „Auksinės vilnos“ ordinu. 

Ar Stefani gerai išgirdo? 

— Dabar jis ten. Susitinka su ordino vyriausiuoju. Jo pavar- 
dė - Alfredas Hermanas. 

Atrodo, Stefani rimtai neįvertino Denio Danielso. Kaip ir 
Brento Grino. Abu vyrai buvo labai gerai informuoti. Kasio- 
pėja suposi savo kėdėje, tačiau Stefani matė, kad ji įdėmiai 
seka pokalbį. Stefani papasakojo Kasiopėjai apie „Auksinės 
vilnos“ ordiną. 

— Mano tėvas buvo jo narys, - tarė Kasiopėja. Ankstesniuo- 
se pokalbiuose ji apie tai neužsiminė. - Daugelį metų jiedu su 
Henriku lankydavosi ordino susirinkimuose. Po tėvo mirties 
aš nusprendžiau nutraukti narystę. 

— Geras sprendimas, - tarė Danielsas. - Ta grupė kelia vi- 
suotinį nestabilumą. Jiems tai puikiai sekasi. Jie nepalieka 
pirštų atspaudų. Žinoma, pagrindiniams žaidėjams viskas 
baigiasi mirtimi. Kaip ir bet kuri gerai organizuota nusikaltė- 
lių grupuotė, jie turi savo smogiką. Žmogų, vadinamą Erelio 
Nagais. Tipiški europiečiai. Samdyti smogikai skambiais var- 
dais. Tai jie pagrobė Malouno sūnų. 

- Ir jūs tik dabar mums tai pasakojate? 

— Taip, Stefani. Viena iš demokratinės šalies vadovo privi- 
legijų yra ta, kad galiu sau leisti beveik viską, - jis metė ve- 
riamą žvilgsnį į Stefani. - Čia viskas verda. Įvykiai rutuliojasi 
greitai. Visomis kryptimis. Manau, tokiomis aplinkybėmis 
padariau visa, kas įmanoma. 

Stefani nusprendė išsiaiškinti. 

— Ką viceprezidentas veikia su Mėlynuoju Krėslu? - pa- 
klausė ji. 

— Mėlynuoju Krėslu? Džiaugiuosi, kad ir jūs esate neblogai 
informuota. To ir tikėjausi. Viceprezidentas šiuo metu par- 
duoda savo sielą. Juk tas ordinas ieško Aleksandrijos bibli- 
otekos. Jie nori rasti teorijos įrodymų, ir, nors man tai atrodė 
keista, matau, kad viskas yra kur kas rimčiau. 

— O ką sako izraeliečiai? —- paklausė Kasiopėja. 

— Jie nieko nenori rasti. Taškas. Pamirškit. Atrodo, ordinas 
dešimtmečius darė spaudimą Saudo Arabijos karališkajai šei- 
mai, o dabar nusprendė kirsti iš peties. Suerzinti ir žydus, ir 
arabus. Sakyčiau, neblogai. Mes irgi tai darėme. Bet dabar už- 
simota plačiau. Pamišėlių veiksmus sunku nuspėti ir nesvar- 
bu, kas jie, - arabai, žydai, - Danielsas truputį patylėjo, - ar 
amerikiečiai. 

— Ką norite, kad padaryčiau? - paklausė Stefani. 

— Pasakysiu jums tai, ko dar nežinote. Kotonas dar kartą 
paskambino Grinui. Jam reikėjo paslaugos. Tad Grinas nu- 
siuntė Malounui, jo buvusiai žmonai ir dar vienam vyrui ka- 
rinį lėktuvą, kad jie galėtų skristi į Sinajų. Ar galite patikėti? 
Jie dabar pakeliui į ten. Mes spėjame, kad tas kitas vyras yra 
ordino smogikas. Malounas paprašė Grino išsiaiškinti jo ta- 
patybę, tačiau generalinis prokuroras prašymą ignoravo. Ne- 
pateikė jokios užklausos. Taigi patikrinome mes. Malounas 
minėjo Džeimso Makolumo vardą. Išvaizdos apibūdinimas 
neatitiko, tačiau vyrukas tokia pavarde kažkada tarnavo spe- 
cialiosiose pajėgose, o dabar yra laisvai samdomas. Gyvenimo 
aprašymas puikiai tinka darbui ordine, nemanote? 

— Kaip jis susidūrė su Malounu? - paklausė Kasiopėja. 

Danielsas papurtė galvą. 

— Nežinau, tik džiaugiuosi, kad būtent Kotonas yra su juo. 
Gaila, mes niekaip negalime jam padėti. 

— Galėtume susisiekti su tuo lėktuvu, - pasiūlė Kasiopėja. 

Prezidentas vėl papurtė galvą. 

— Jokiu būdu. Niekas neturi žinoti, kad mes su tuo susiję. 
Man reikalingi mano išdavikai. Kad pavyktų juos pričiupti, 
turime laikytis ramiai. 

— Finale susitinka, - tarė ji, - Laris Deilis ir Brentas Grinas. 

Danielsas pakėlė galvą. 

— Varžybų nugalėtojas gaus nemokamą kelionę tiesiai į fe- 
deralinį kalėjimą, - pasakė jis. - O prieš tai aš jam išspardysiu 
užpakalį. 

Atrodo, jis prisiminė vadovavimo įpročius. 

— Judvi esate vienintelės, galinčios man padėti išspręs- 
ti šį reikalą. Dėl suprantamų priežasčių aš negaliu kreiptis 
į kitas tarnybas. Negaliu nieko imtis, o jūs turite galimybę 
pasireikšti. Stefani, aš Žinojau, kad jūs sekėte Deilį, bet, ačiū 
Dievui, nieko nesiėmėte prieš jį. Dabar mes privalome išsiaiš- 
kinti tiesą. 

— Jūs tikrai manote, kad generalinis prokuroras įsivėlęs? — 
paklausė Kasiopėja. 

— Nežinau. Brentas puikiai vaidina šventesnį už kitus, o 
galbūt jis yra dievobaimingas bei pamaldus krikščionis. Taip 
patjis yra žmogus, nenorintis iškeisti įtakingo posto į papras- 
to advokato pareigas kokioje nors Vašingtono teisės kontoro- 
je. Dėl to ir liko antrajai kadencijai. Velnias, visi skuba iššokti 
iš šio laivo vos užmezgę reikiamus ryšius ir papuošę savo 
gyvenimo aprašymą eilute, kad dirbo vyriausybėje. Tik ne 
Brentas. 

Stefani jautė, kad privalo pasakyti: 

— Jis prisipažino, kad pats nutekino informaciją apie Alek- 
sandrijos ryšininką norėdamas rasti išdaviką. 

— Po velnių! Gal taip ir padarė. Aš nežinau. Tik Žinau, kad 
mano nacionalinio saugumo patarėjo pavaduotojas papirki- 
nėjo Kongresą. Mano viceprezidentas rezga sąmokslą su vie- 
nu turtingiausių pasaulio žmonių. O dvi Vidurio Rytų vals- 
tybės, paprastai niekinančios viena kitą, dabar veikia išvien, 
kad nebūtų surasta penkiolikos šimtmečių senumo bibliote- 
ka! Dabar suprantate, Stefani? 

— Taip, pone Prezidente. Vaizdas aiškus. 

— Tada suraskite mano išdaviką. 

— Kaip siūlote tai padaryti? 

Išgirdęs ryžtą Stefani balse, Danielsas nusišypsojo. 

— Daug apie tai mąsčiau. Bet pirmiausia užkąskime, tada 
jums abiem reikėtų pamiegoti. Atrodote pavargusios. Čia ga- 
lite saugiai pailsėti. 

— Bet mes negalime laukti rytojaus, - paprieštaravo Stefani. 

— Galite. Ar Žinote, kaip išvirti skanią avižinę košę? Nerei- 
kia užvirti. Reikia lėtai kaitinti uždengtame puode ant mažos 
ugnies. Tada nemalti grūdai virsta dieviško skonio patiekalu. 
Taigi dabar mes keletą valandų kaitinsime tą košę, o tada aš 
pasakysiu, ką sugalvojau. 


LXII SKYRIUS 


VIENA 


ToRVALDSENAS GRĮŽO Į NIŠĄ, bet ištempęs ausis klausėsi pokal- 
bio apačioje. Pats Jungtinių Valstijų viceprezidentas buvo čia, 
Hermano pilyje, ir tai reiškė, kad atsiveria naujų galimybių. 
Torvaldsenas greitai žvilgtelėjo į Garį ir pridėjęs pirštą prie 
lūpų parodė, kad šis ir toliau stovėtų tyliai. 

Apačioje vyrai susidaužė taurėmis. 

— Už mūsų draugystę, - pasakė Hermanas. 

— Lojalumas - labiausiai man patinkanti jūsų savybė, Alf- 
redai. Mūsų dienomis jos taip trūksta. 

— Tikriausiai jūsų viršininkas galvoja taip pat. 

Viceprezidentas sukikeno: 

— Danielsas - kvailys. Jo nuomonė apie gyvenimą ir pasau- 
lį labai primityvi. 

— Ojūs ar galėtumėte pasakyti, kad esate lojalus? 

— Visiškai. Iškenčiau penkerius metus su Deniu Daniel- 
su. Dariau viską, ko jis norėjo. Šypsojausi. Gyniau jį. Sten- 
giausi dėl jo. Bet daugiau nebegaliu. Amerikiečiai daugiau 
nebegali! 

— Tikiuosi, tas laikas praėjo ne veltui. 

— Visus tuos metus aš kūriau sąjungas. Ieškojau draugų. 
Taikiau priešus. Dabar turiu viską, ko reikia... 

— Išskyrus pinigus. 

— Aš taip nesakyčiau. Turiu tam tikrų įsipareigojimų, 
kuriuos privalau vykdyti. Mano draugai arabai yra labai 
dosnūs. 

— Ordinas taip pat moka deramai atsidėkoti už pagalbą. 
Jūsų prezidentas nėra labai draugiškas pasauliniam verslui. 
Jis mėgsta tarifus, prekybos apribojimus ir atvirą bankinin- 
kystę. 

— Tai jau kita didelė problema. Bet noriu jus patikinti, kad 
Vašingtone yra mąstančių kitaip nei Danielsas. 

Iš apačios Torvaldseno ausis pasiekę garsai bylojo, kad abu 
vyrai atsisėdo. Jis prislinko arčiau turėklų. Hermanas sėdėjo 
krėsle, o viceprezidentas minkštasuolyje. Abu rankose laikė 
taures su konjaku. 

— Izraelis bando suprasti, kas vyksta, - pasakė viceprezi- 
dentas. - Jie žino, kad ryšininkas yra išaiškintas. 

— Man apie tai jau pranešė, - atsakė Hermanas. - Kaip tik 
šiuo Metu mano Žmogus tuo užsiima. 

— Mano štabo viršininkas pasakojo, kad Vokietijoje pradin- 
go visa izraeliečių persekiotojų grupė, o Rotenburge rastas 
negyvas vienas iš jų užsienio reikalų ministerijos tarnautojų. 
Įtariama, kad jis pardavinėjo informaciją. Į Londoną buvo pa- 
siųsti samdyti žudikai. Keista, Tel Avivas šį kartą norėjo, kad 
mes tai žinotume. 

— Žinau ir tai, mano drauge. 

— Tada tikriausiai žinote, kad vienas iš mūsų buvusių agen- 
tų - Kotonas Malounas - dabar vyksta į Sinajų su savo buvu- 
sia žmona ir dar vienu vyru. 

Vietoj atsakymo stojo tyla. 

— Mums buvo smalsu, - vėl prabilo viceprezidentas. - Paė- 
mėme jo pirštų atspaudus, kurie liko ant turėklų jam lipant į 
karinį lėktuvą Lisabonoje. Jis amerikietis. Džeimsas Makolu- 
mas. Jūs jį pažįstate? 

— Arba Dominikas Sabrė. Jis dirba mums. 

— Kadangi esate mano draugas, Alfredai, su visa pagarba 
turiu jums pasakyti, kad šūdą jūs žinote. Mačiau iš jūsų akių. 
Jūs nežinojote, kad jūsų žmogus skrenda į Sinajų. 

Vėl - pauzė. 

— Jis neprivalo nuolat informuoti. Mums svarbiausia - re- 
zultatai. 

— Tada pasakykite man, ką jis veikia su Kotonu Malounu? 
Ar jis ketina rasti Aleksandrijos biblioteką? —- paklausė vice- 
prezidentas. 

— Jūs paminėjote Sinajų. Greičiausiai tai ir yra vieta, kur 
reikia ieškoti. Pakankamai arti Aleksandrijos, iš kurios anais 
laikais galėjo būti išgabenti rankraščiai, ir kartu gana izoliuo- 
ta. Prekybos keliai ten driekėsi ir prieš Kristų, ir po jo. Farao- 
nai turėjo vario ir turkio kasyklas. Egipte Sinajus buvo gerai 
žinomas. 

— Jūs išmanote istoriją, - pasakė viceprezidentas. 

— Žinios yra geras dalykas. Ypač užimant tokias pareigas. 

— Alfredai, čia ne intelekto lavinimo žaidimai. Ketinu iš es- 
mės pakeisti JAV užsienio politiką. Dėl to ir kovoju su Daniel- 
su. Dabar pagaliau galiu kai ką padaryti. Atėjo laikas arabams 
parodyti tokį pat dėmesį, kokį visada rodėme Izraeliui. Kaip 
irjus, ir jūsų samdytą pagalbą, mane domina tik rezultatai. Jūs 
ir jūsų bendražygiai siekiate naudos. Aš noriu tapti vadovu. 

— O mes ir norime, kad jūs vadovautumėte. 

— Tada pasakykite, Alfredai, kada mirs Jungtinių Valstijų 
prezidentas? 

Kai Torvaldseno ausis pasiekė šie viceprezidento žodžiai, 
jo sulinkusia nugara nubėgo nemalonus virpulys. 

— Atrodo, jau baigiate įprasti prie šios minties, - tarė Her- 
manas. 

— Tai jūs mane įtikinote. 

— Viskas paruošta. Neskelbtas Danielso vizitas į Kabulą 
taps efektinga pabaiga. 

— Kai tik jis pakils į orą, aš jums pranešiu, kaip tarėmės. Jis 
išvyksta kitą ketvirtadienį. Apie tai Žino tik keturi žmonės: jis, 
aš ir du mūsų štabo vadovai. Netgi Afganistano prezidentas 
nežino, kad jis atvyks. Jam bus pranešta prieš pat nusileidi- 
mą. Tai Baltųjų rūmų viešųjų ryšių tarnybos triukas, kad pa- 
gerintų apklausos rezultatus. Prezidentas vyksta morališkai 
palaikyti karių. 

— Raketos jau ten, - pasakė Hermanas. - Susitarta su vienu 
iš bin Ladeno pavaduotojų. Ši idėja jam labai patiko. Tai bus 
vienas stipriausių Jungtinėms Valstijoms suduotų smūgių per 
pastaruosius kelerius metus. Mums yra tekę turėti reikalų su 
tais velniais ir anksčiau - visada atsargiai, per ištiestos rankos 
atstumą, bet sėkmingai. 

— Aš vis galvoju, - tarė viceprezidentas. - Arabai nužudo 
Danielsą. Bet mano draugai iš Saudo Arabijos sako, kad dau- 
gelis jų taip pat nemėgsta bin Ladeno. Jie mielai jį pašalintų. 
Perjo išsidirbinėjimus daug sunkiau pakeisti pasaulio nuomo- 
nę. Jie negali prisidėti prie mūsų, kol mes klausome Izraelio. 
Bet kai tik Danielsas bus pašalintas ir mūsų politika pasikeis, 
arabai prisidės prie mūsų ir padės medžioti bin Ladeną. 

— Mano politikos komitetas mano, kad su arabais bus visiš- 
kai nesunku derėtis. 

— Jis apie tai Žino? - nustebęs paklausė viceprezidentas. 

— Žinoma, ne. Tik svarsto galimus scenarijus. Vienas jų — 
JAV užsienio politikos pasikeitimas. Jau seniai laukiame, kad 
tai įvyktų. 

— Taigi, Alfredai, jūs suprantate, ką aš turiu galvoje? 

Hermanas sukikeno. 

— Nebus jokių pėdsakų. Žvalgai yra sutarę, kad kitą savaitę 
bin Ladenas bus išsiųstas pas Alachą. Žmogus, kurį minėjote, 
pats atliks šį darbą. Ir niekas nieko nesuuos. 

— Jūs labai pasitikite tuo žmogumi, - pastebėjo viceprezi- 
dentas. 

— Jis dar niekada mūsų nenuvylė. 

— Svarbiausia, kad jis nepradėtų veikti dabar. Tą dieną, kai 
Danielsas išvyks, aš būsiu Čikagoje. Baltieji rūmai apie išvyką 
neskelbs. Turi atrodyti, kad Danielsas yra Vašingtone, dirba, 
ir staiga Žinių laidoje visi pamato, kad jis Afganistane. Kol jis 
grįš, mane paslepia. Įprasta procedūra po rugsėjo 11-osi0s. 

— Ką darysite, kai prezidento lėktuvas bus numuštas? - pa- 
klausė Hermanas. 

— Iškilmingai prisieksiu ir trejus metus valdysiu valstybę. 
Paskui būsiu išrinktas dar ketveriems, 0 tada jau galėsiu pa- 
sitraukti. 

— Noriu, kad suprastumėte. Kai tik mums pavyks surasti 
dingusią Aleksandrijos biblioteką, iškart prasidės tai, ką su- 
planavome mes. 

— Jūs velniškai teisus. Kuo greičiau, tuo geriau. Man reikia, 
kad Izraelis su Saudo Arabija būtų išmušti iš vėžių. Aš su- 
duosiu pagrindinį smūgį, o jūs pridėsite. Arabai bus privers- 
ti derėtis. Jie neleis draskyti savo žemės. O aš ne mažiau nei 
jūs trokštu mažesnių naftos kainų. Keli doleriai už barelį ma- 
žiau - ir mūsų BVP sutaupo milijardus. Aš suvienysiu Jung- 
tines Valstijas kerštui už Danielso mirtį. Dėl to man niekas 
nepriekaištaus. Visas pasaulis mus palaikys. Arabai atšliauš 
ant kelių melsdami draugystės. Nebeturės kur trauktis, ir mes 
visi iš to laimėsime. 

— Mano politikos komitetas įsitikinęs, kad visuotinė desta- 
bilizacija - neišvengiama. 

— O kam tai rupi? Tuo metu mano reitingai bus pakilę iki 
dangaus. Niekas amerikiečiams tiek nesuteikia jėgų, kaip 
kvietimas susitelkti dėl bendro reikalo. Ir aš ketinu taip valdy- 
ti ateinančius septynerius metus. Arabai yra prekiautojai. Jie 
pamatys, kad atėjo laikas bendradarbiauti. Ypač jei tai kenkia 
Izraeliui. 

— Atrodo, jūs viską gerai apgalvojote. 

— Keletą pastarųjų mėnesių tik apie tai ir galvojau. Sten- 
giausi įkalbėti Danielsą, tačiau jis nepasiduoda, kai reikalai 
susiję su Izraeliu. Ta prakeikta mažos JAV apygardos dydžio 

valstybė sužlugdys visus mūsų planus! Aš neketinu su tuo 
taikstytis. 

— Kai kitą kartą susitiksime, jūs jau būsite Jungtinių Ameri- 
kos Valstijų prezidentas, - pasakė Hermanas. 

— Alfredai, be teroristų, kurie sutvarkys šį reikalą, jūs ir aš 
esame vieninteliai žmonės pasaulyje, kurie žino, kas įvyks. Aš 
tuo pasirūpinau. 

— Aš taip pat. 

— Tad užbaikime tai, ką pradėjome, ir abu pasidžiaugsime 
pelnytu atlygiu. 


LXIII SKYRIUS 


HERMANAS STENGĖSI ĮVERTINTI PRIEŠAIS SĖDINTĮ VYRIšKĮ. Tai ti- 
krai buvo Jungtinių Valstijų viceprezidentas, tačiau jis niekuo 
nesiskyrė nuo gausybės kitų politikų, kuriuos Hermanas pirk- 
davo ir parduodavo visame pasaulyje, - vyrų, moterų, ištroš- 
kusių valdžios ir nebeturinčių sąžinės. Amerikiečiai mėgdavo 
pabrėžti, kad jie ne tokie, tačiau, užuodę menkiausią gali- 
mybę, nesugebėdavo tramdyti ambicijų. Šis žmogus, žiemos 
asamblėjos naktį sėdintis Alfredo bibliotekoje, nebuvo išimtis. 
Jis kalbėjo apie aukštus politinius siekius ir užsienio politikos 
permainas, bet iš tikrųjų buvo pasirengęs išduoti savo šalį, 
savo prezidentą, net save. 

Ir ačiū Dievui. 

Žmonių moralės trūkumas padėjo „Auksinės vilnos“ ordi- 
nui krautis milžiniškus turtus. 

— Alfredai, - prabilo viceprezidentas, - pasakykite atvirai. 
Ar iš tikrųjų gali būti įrodymų, kad Izraelis neturi jokių bibli- 
nių teisių į Šventąją Žemę? 

— Žinoma. Senasis Testamentas buvo pagrindinis tyrinėji- 
mų šaltinis Aleksandrijos bibliotekoje. Jos gyvavimo pabaigo- 
je pasirodęs Naujasis Testamentas taip pat buvo kruopščiai 
nagrinėjamas. Mes tai žinome iš likusių rankraščių. Protinga 

manyti, kad abu senąja hebrajų kalba parašyti tekstai ir Bibli- 
jos studijos tebeegzistuoja. 

Hermanas prisiminė, ką pasakojo Sabrė, paskambinęs iš 
Rotenburgo. Kitus tris nužudė Izraelis. Visus buvo aplankę 
Sergėtojai. Visi tyrinėjo Senąjį Testamentą. Hadadas buvo Pa- 
kviestasis. Už ką jis nusipelnė tokios garbės? Ir kodėl Izraelis 
pašalino palestinietį? 

Turėjo būti priežastis. 

— Neseniai buvau Anglijoje, - pasakė viceprezidentas, - ir 
mačiau Sinajaus Bibliją. Man sakė, kad ji parašyta ketvirtaja- 
me amžiuje ir yra viena seniausių išlikusių Senojo Testamento 
kopijų. Parašyta graikų kalba. 

— Puikus egzempliorius, - tarė Alfredas. - Ar Žinote jo is- 
toriją? 

— Tik iš nuogirdų. 

Hermanas papasakojo savo svečiui apie vokiečių Biblijos 
tyrinėtoją Tišendorfą, kuris 1844 metais keliavo po Rytų šalis 
ieškodamas senųjų rankraščių. Apsilankęs Šventosios Kateri- 
nos vienuolyne Sinajuje jis pastebėjo krepšį su keturiasdešimt 
trimis senais puslapiais, išmargintais senąja graikų kalba. Vie- 
nuoliai jam pasakė, kad tuos ir kitus popierius ketina sudeginti 
kaip prakuras. Tišendorfas nustatė, kad lapuose buvo Biblijos 
tekstai, ir jam buvo leista juos pasiimti. Po penkiolikos metų 
Tišendorfas grįžo į Šventosios Katerinos vienuolyną siųstas 
paties Rusijos caro. Jam buvo parodyti likę Biblijos puslapiai 
bei leista parvežti juos į Rusiją. Po revoliucijos komunistai 
pardavė Bibliją Anglijai, kur ji dabar ir saugoma. 

— Sinajaus Biblija, - pridūrė Hermanas, - yra vienas seniau- 
sių išlikusių rankraščių. Kai kas teigė, kad pats imperatorius 
Konstantinas paliepė ją parengti. Tačiau nepamirškite, kad ji 
parašyta graikiškai, taigi ją iš hebrajų išvertė visiškai nežino- 
mas žmogus; iš rankraščio, kuris taip pat nežinomas. Ir ką gi 
tai reiškia? 

— Kad praėjus daugiau nei šimtui metų šventosios Katerinos 
vienuoliai ėmė reikšti nepasitenkinimą, kad Biblija jiems taip 

ir nebuvo grąžinta. Jau keletą dešimtmečių jie prašo Jungtinių 
Valstijų tarpininkauti ginče su britais. Todėl ir vykau pamaty- 
ti ją savo akimis. Norėjau išsiaiškinti, dėl ko tas triukšmas. 

— Lenkiu galvą prieš Tišendortą, kad paėmė tą rankraš- 
tį, - pasakė Hermanas. — Tie vienuoliai būtų jį sudeginę arba 
palikę sudūlėti. Liūdna, bet toks likimas ištiko didelę dalį 
žmonijos išminties. Belieka tikėtis, kad Sergėtojai buvo kur 
kas apdairesni. 

— Jūs iš tikrųjų tikite tomis pasakomis? 

Alfredas tyliai svarstė, ar verta sakyti daugiau. Įvykiai 
klostėsi gana greitai, ir šis žmogus, netrukus tapsiantis Jung- 
tinių Valstijų prezidentu, turi suprasti situaciją. 

Hermanas atsistojo. 

— Noriu jums kai ką parodyti. 


X 


ToRVALDSENAS NE JUOKAIS SUNERIMO, kai Alfredas Hermanas 
atsistojo ir pastatė ant stalo savo taurę su gėrimu. Jis dar kar- 
tą surizikavo pažvelgti žemyn ir pamatė, kad austras vedasi 
viceprezidentą medinėmis grindimis spiralinių laiptų link! 
Torvaldsenas greitai apžvelgė viršutinę bibliotekos aikštelę 
ir suprato, kad kito kelio žemyn nėra. Tarp sieninių lentynų 
buvo dar keletas langų nišų, tačiau jiedviem su Gariu nebuvo 
jokių galimybių jose pasislėpti. 

Juos iškart pastebės. 

Hermanas su viceprezidentu apėjo laiptus ir sustojo prie 
stiklinės dėžės. 


* 


HERMANAS MOSTELĖJO Į APŠVIESTĄ DĖŽĘ. Viduje gulėjo senovi- 
nis rankraštis mediniu duobėtu viršeliu, kuris atrodė lyg pa- 
žeistas vabzdžių. 

— Tai taip pat ketvirtojo amžiaus rankraštis. Ankstyvosios 
Bažnyčios mokymų traktatas, surašytas paties Augustino. 
Mano tėvas jį įsigijo prieš keletą dešimtmečių. Jis neturi istori- 
nės reikšmės - yra jo kopijų, - bet atrodo įspūdingai. 

Hermanas paspaudė po viršutine aikštele paslėptą myg- 
tuką, kuris atrodė kaip paprastas nerūdijančio plieno varžtas. 
Tada, atsargiai pajudinęs vieną stiklinės dėžės kampą, atvėrė 
maždaug trečdalį jos. Dėžės dugne paslėpti gulėjo devyni tra- 
paus papiruso lakštai. 

— O šitie turi didesnę vertę. Prieš keletą dešimtmečių mano 
tėvas juos pirko iš to paties žmogaus kaip ir rankraštį. Keletą 
šių lakštų surašė Eusebijus Jeronimas Sofronijus, gyvenęs ke- 
tvirtajame ar penktajame šimtmetyje. Labai nusipelnęs Baž- 
nyčiai. Jis išvertė Bibliją iš hebrajų kalbos į lotynų, ir ji tapo Ži- 
noma Vulgatos pavadinimu. Istorijoje šis žmogus vadinamas 
antruoju vardu - Jeronimas. 

— Jūs esate keistas Žmogus, Alfredai. Jus jaudina keisti 
dalykai. Kokią reikšmę šitie susiraukšlėję lakštai gali turėti 
šiandien? 

— Galiu jus patikinti - didelę. Tikriausiai net galėtų pakeisti 
mūsų mąstymą. Kai kurių autorius yra Augustinas. Tai laiškai, 
kuriuos Jeronimas ir Augustinas rašė vienas kitam. - Herma- 
nas pastebėjo, kad amerikiečiui ir ši Žinia nepadarė įspūdžio. 

— Tais laikais egzistavo paštas? 

— Primityvia forma. Keliautojai, keliaudavę reikiama kryp- 
timi, nugabendavo laiškus ir parveždavo atsakymus. Kai ku- 
riuos svarbius faktus apie tuos laikus žinome būtent iš susi- 
rašinėjimo. 

— Įdomu. 

Hermanas priartėjo prie to, kas svarbiausia. 

— Ar kada nors susimąstėte, kaip gimė Biblija? — paklausė jis. 

— Na, ne. 

— Kas, jeigu joje viskas yra melas? 

— Tai tikėjimo dalykai, Alfredai. Bet koks skirtumas? 

— Didžiulis. Kas, jeigu Ankstyvosios Bažnyčios tėvai —- pa- 
vyzdžiui, Jeronimas ir Augustinas, religinės minties skleidė- 
jai, - nusprendė kai kuriuos dalykus pakeisti? Prisiminkite, 
koks tai buvo laikas. Penktasis šimtmetis po Kristaus; praėję 
daug laiko po to, kai imperatorius Konstantinas pripažino 
krikščionybę; Bažnyčia persekioja kitų tikėjimų išpažinėjus. 
Naujasis Testamentas dar tik kūrėsi iš daugybės evangelijų 
kaip vientisas tekstas. Pagrindinė mintis - Dievas yra gailes- 
tingas ir visa atleidžiantis, todėl pasiuntė į žemę Kristų. Bet 
juk egzistavo ir Senasis Testamentas. Tas, kuriuo naudojosi 
žydai. Krikščionys panoro, kad jis taptų ir jų religijos dalimi. 
Bažnyčios tėvų laimei, Senojo Testamento tekstų buvo ne- 
daug, ir visi buvo parašyti senąja hebrajų kalba. 

— Bet jūs sakėte, kad šis Jeronimas išvertė Bibliją į lotynų 
kalbą. 

— Būtent taip, - atsakė Hermanas ir įkišęs ranką į stiklinę 
dėžę ištraukė vieną iš gelsvai rudų lakštų. - Šie parašyti grai- 
kiškai - Jeronimo laikų kalba. 

Po pergamentais gulėjo keli popieriaus lapai su spausdintu 
tekstu. Hermanas paėmė juos iš dėžės. 

— Aš turiu tų laiškų vertimus, - pasakė jis vicepreziden- 
tui. — Išvertė trys ekspertai, kad būčiau tikras. Noriu jums kai 
ką perskaityti, tuomet, manau, suprasite, kur link aš suku. 


Gerai žinau, kaip sunku įtikinti išdidų, kokia vertybė yra 
nuolankumas, iškeliantis mus, ne iš žmogiškosios puikybės, 
bet iš dieviškosios malonės. Mūsų pareiga yra užtikrinti, kad 
žmogaus dvasia taptų pakylėta, kad ją pasiektų Kristaus žo- 
džių šviesa. Tavo išmintis, padrąsinusi mane, kai ėmiausi 
šios pareigos, vedė teisingu keliu. Darbas, kurį atlieku, taps 
pirmuoju senųjų šventraščių aiškinimu kalba, kurią supras 
net didžiausias neišmanėlis. Todėl ryšys tarp seno ir naujo 
atrodo pagrįstas. Šie šventraščiai pasmerkti dideliems prieš- 
taravimams, ir teikia pranašumą žydų pasaulėžiūrai vien dėl 
to, kad ji egzistuoja kur kas seniau nei mūsiškis tikėjimas. 

Nuo paskutinio mūsų pasikeitimo laiškais aš gerokai pasistū- 
mėjau į priekį versdamas senuosius tekstus. Nebuvo lengva, 
nes juose gausu dviprasmybių. Tad dar kartą prašau tavo 
pagalbos svarbiu klausimu. Senuosiuose tekstuose Jeruzalė 
yra minima kaip šventasis miestas. Žodis yeruwshalayim 
dažnai vartojamas vietovei įvardyti, tačiau man krito į akį, 
kad senuosiuose tekstuose niekur nesakoma i1yr yeruwsha- 
layim - „Jeruzalės miestas“. Pabandysiu paaiškinti. Hebrajų 
Karalių knygoje Jahvė sako Saliamonui: „Jeruzalėje yra mies- 
tas / sostinė, kurį aš pasirinkau.“ Vėliau Jahvė pareiškia: „kad 
miestas Jeruzalėje, menantis šlovingąjį Dovydą, — miestas, 
kurį aš pasirinkau savo vardo buveine, - išliktų per amžius“. 
Mano broli, ar supranti, kokia tai dilema? Senieji tekstai kalba 
apie Jeruzalę ne kaip apie miestą, bet kaip apie teritoriją. Visą 
laiką — „miestas Jeruzalėje“, bet ne miestas Jeruzalė. Hebrajų 
tekstuose Samuelis taip pat kalba apie regioną: „Karalius su 
savo vyrais leidosi į Jeruzalę nugalėti jebusitų, kurie gyveno 
tame regione.“ Aš vargau su tuo vertimu tikėdamasis, kad 
paaiškės, jog tai klaida, tačiau hebrajų tekstuose nuosekliai 
laikomasi tos reikšmės. Žodis yeruwshalayim - Jeruzalė vi- 
sada reiškia teritoriją, kurioje sutelkta daug miestų, bet nieka- 
da - vieno miesto vardo. 


Hermanas baigė skaityti ir pažvelgė į viceprezidentą. 

— Šį laišką Jeronimas parašė Augustinui versdamas Senąjį 
Testamentą iš senosios hebrajų kalbos į lotynų kalbą. Leiskite 
paskaityti, ką Augustinas atsakė Jeronimui. 

Alfredas susirado kitą vertimą. 


Mano mokytasis broli, tavo darbas sunkus ir didingas. Kaip 
turėtų būti nuostabu atskleisti senųjų rankraščių paslaptis 
vedamam mūsų šlovingojo Viešpaties. Be abejonės, tu ži- 
nai, kokius sunkumus turime ištverti šiais pavojų kupinais 
laikais. Pagonių dievai traukiasi užmarštin. Kristaus žinia 

plačiai sklinda. Jo žodžiai apie taiką, gailestingumą ir meilę 
yra tiesa. Mūsų naujoji žinia daugeliui priimtina, nes ji ti- 
kra. Tad tavo prikelti senieji žodžiai turi būti tokie pat reikš- 
mingi. Tavo laiškai aiškiai apibūdino sunkumus, su kuriais 
susiduri. Šios bažnyčios ir mūsų Dievo ateitis priklauso nuo 
mūsų. Pakeisti seną žinią į naują nėra nuodėmė. Minėjai, kad 
daugelis žodžių turi ne vieną reikšmę, tad kas gali pasakyti, 
kuri iš jų teisinga? Tikrai ne tu ir ne aš. Tu prašei pagalbos 
ir aš tau padėsiu. Paversk senus žodžius teisingais naujais. 
Nes jeigu sena ir nauja skirsis, atsitiks taip, kad suklaidinsi- 
me tikinčiuosius ir pakurstysime nepasitenkinimo laužą, kurį 
mūsų priešai ir taip kūrena. Tavo darbas didingas. Galimybė 
visiems perskaityti senus žodžius taps reikšminga. Kalbų ži- 
novai ir rabinai nebebus vieninteliai, kuriems tokie svarbūs 
tekstai bus prieinami. Taigi, mano broli, dirbk ir būk tikras, 
kad atlieki Kristaus darbą. 


— Norite pasakyti, kad jie sąmoningai pakeitė Senąjį Testa- 
mentą? - paklausė viceprezidentas. 

— Be jokios abejonės! Nuoroda į Jeruzalę yra puikus pavyz- 
dys. Jeronimo vertime, kuriuo šiandien visi remiasi, Jeruzalė 
nurodoma kaip miestas. Jo išverstoje Karalių knygoje yra Žo- 
džiai: „Jeruzalė yra miestas, kurį aš pasirinkau.“ Tai visiškai 
prieštarauja tam, ką Jeronimas rašė savo laiške: Jeruzalėje yra 
miestas / sostinė, kurį aš pasirinkau. Akivaizdus skirtumas, ne- 
manote? Ir taip Jeruzalė apibūdinama visame Jeronimo verti- 
me. Senojo Testamento Jeruzalė tapo Palestinos miestu todėl, 
kad Jeronimas taip parašė. 

— Tai juk beprotybė, Alfredai. Niekas tuo nepatikės. 

— O mums ir nereikia, kad patikėtų! Kai tik rasime tvirtą 
įrodymą, niekas to nepaneigs. 

— Kokį įrodymą? 

— Senasis Testamentas, parašytas prieš Kristų, yra tiksliau- 
sias. Tada ir sužinosime, koks jis buvo be krikščionybės filtro. 

— Linkiu sėkmės. 

- Žinote, ką jums pasakysiu? Paliksiu jums valdyti Jungti- 
nes Valstijas, o jūs man palikite šį reikalą. 


K 


ToRVALDSENAS MATĖ, KAIP HERMANAS supDĖjo lakštus atgal į 
dėžę ir ją vėl uždarė. Abu vyrai pasisukiojo dar keletą minu- 
čių ir išėjo iš bibliotekos. Buvo vėlyvas metas, tačiau Torvald- 
senas visiškai nenorėjo miego. 

— Jie ketina nužudyti prezidentą, - nervingai sušnabždėjo 
Garis. 

- Žinau. Eime, reikia išeiti. 

Jie nulipo spiraliniais laiptais. 

Bibliotekoje vis dar degė šviesa. Torvaldsenas prisiminė, 
kaip Hermanas mėgdavo didžiuotis, kad bibliotekoje yra 
daugiau kaip dvidešimt penki tūkstančiai knygų, daugelis 
jų - pirmojo leidimo ir ne vieno šimtmečio senumo. 

Jis nusivedė Garį prie stiklinės dėžės su kodeksu. Berniu- 
kas nematė to, ką matė jis. Torvaldsenas ėmė ieškoti mygtuko 
po dėže, tačiau nieko neapčiuopė. Žemiau lenktis būtų sudė- 
tinga dėl sulinkusios nugaros. 

— Ko tu ieškai? - paklausė Garis. 

— Dėžę galima atidaryti. Pažvelk, ar apačioje yra koks nors 
mygtukas. 

Garis atsiklaupė ant kelių ir ėmė ieškoti. 

— Abejoju, ar jis bus matomoje vietoje, - nuolat žvilgčioda- 
mas į duris, ar kas neateina, pasakė Torvaldsenas. 

Pasigirdo spragtelėjimas, ir maždaug trečdalis dėžės lėtai 
atsiskyrė nuo pagrindo. 

Garis atsistojo. 

— Tai buvo vienas iš varžtų, - pasakė jis. - Gerai paslėpta. 
Jei nepaspaustum, nesužinotum. 

— Puikiai padirbėta. 

Atidengęs slaptąją dėžės dalį Torvaldsenas pamatė stan- 
džius papiruso lakštus, nuo vieno krašto iki kito gausiai iš- 

margintus dailia rašysena. Jis suskaičiavo. Devyni. Tada 
nužvelgė knygų lentynas ir pamatė keletą didžiulių atlasų. 
Parodęs į juos paprašė: 

— Atnešk man vieną iš tų didelių knygų. 

Garis atnešė vieną tomą. 

Torvaldsenas rūpestingai sudėjo lakštus ir vertimus tarp 
puslapių, norėdamas paslėpti ir apsaugoti. 

Tada vėl uždarė dėžę. 

— Kas tai? — paklausė Garis. 

— Tikiuosi, tai, dėl ko ir atvykome. 


LXIV SKYRIUS 


PENKTADIENIS, SPALIO 7-OJI 
9:15 


MALOUNAS ATSIRĖMĖ Į SĖDYNĖS ATLOšĄ. Brentas Grinas pasi- 
stengė kuo greičiau įsodinti juos į karinių oro pajėgų lėktuvą 
C130H, skrendantį iš Anglijos į Afganistaną. Trumpas nusilei- 
dimas Lisabonoje, Montižu karinėje bazėje, tariamai dėl nedi- 
delio gedimo leido trijulei be didelio triukšmo įlipti į lėktuvą. 
Viduje jiems buvo paruošti kiti drabužiai; dabar Malounas, 
Pam ir Makolumas vilkėjo smėlio, žaliais ir rudais atspalviais 
margintas karines uniformas, avėjo dykumoje vaikščioti pri- 
taikytais batais ir turėjo prisisegę parašiutus. Iš pradžių Pa- 
mela sunerimo dėl pastarųjų, tačiau Kotonas paaiškino, kad 
tai įprasta amunicija. 

Skrydis iš Lisabonos į Sinajų truko maždaug aštuonias va- 
landas, tad Malounui pavyko šiek tiek nusnūsti. Jis be didelės 
meilės prisiminė ankstesnius skrydžius įvairiais lėktuvais, ir 
dabar ore tvyrantis kuro alyvos tvaikas priminė jam nesenus 
laikus, - kai būdavo dažniau išvykęs nei namuose. Klaida, ne- 
leidžianti nurimti iki šiol. 

Pirmąsias tris skrydžio valandas Pamela aiškiai prastai jau- 
tėsi. Žinoma, patogumas buvo mažiausias karinių oro pajėgų 
rūpestis. Galiausiai ji nurimo ir užmigo. 

Kas kita buvo Makolumas. 

Atrodė, lėktuve jis puikiai jautėsi, įzudusiais judesiais se- 
gėsi parašiutą. Matyt, tikrai yra tarnavęs specialiosiose pa- 
jėgose. Malounas taip ir neišgirdo iš Brento Grino apie Ma- 
kolumo praeitį. Tačiau kad ir ką būtų sužinojęs, netrukus tai 
nebebus svarbu. Greitai jie atsidurs ten, kur vargu ar teks pa- 
laikyti kokį ryšį. 

Malounas pažvelgė pro lėktuvo langą. 

Kiek tik akys užmatė, į visas puses driekėsi sausa dul- 
kėta žemė — netaisyklingos formos plokštuma pamažu kilo 
ir siaurėjo, o Sinajaus pusiasalio smailumoje virto uolėtais 
rudo, pilko bei raudono granito kalnais. Tikriausiai kažkur 
šiose vietose augo liepsnojantis krūmas ir apsireiškė Jahvė. 
Didinga ir siaubinga Išėjimo istorija. Daugybę šimtmečių 
vienuoliai ir atsiskyrėliai rasdavo prieglobstį šioje dykumo- 
je, tarsi buvimas vienatvėje priartintų prie Dievo. Gal taip 
ir buvo. Netikėtai Malounas prisiminė frazę iš Sartro pjesės 
„Užsklęstos durys“. 

Pragaras - tai kiti. 

Nusukęs žvilgsnį nuo lango jis pastebėjo, kad Makolumas 
iš lakūno kajutės eina prie jo. Prisiartinęs atsisėdo ant aliumi- 
ninio rėmo, kuris driekėsi per visą lėktuvą. Maždaug už trijų 
žingsnių priešingoje pusėje gulėjo Pamela. Ji dar miegojo. Ma- 
lounas valgė maisto davinį - jautienos muštinį su grybais - ir 
gėrė mineralinį vandenį. 

— Valgei? — paklausė jis Makolumo. 

— Kol tu miegojai, - atsakė šis. - Meksikietišką vištienos 
troškinį. Visai neblogas. Dar nepamiršau, kas yra maisto 
davinys. 

— Atrodo, jautiesi kaip namuose. 

— Teko tai daryti ne kartą. 

Abu išsitraukė ausų kištukus, kurie vis tiek menkai slopi- 
no nepaliaujamą lėktuvo variklių gaudesį. Lėktuvas gabeno 
krovinius su transporto priemonių dalimis, skirtomis Afga- 
nistanui. Malounas pagalvojo, kad tokių skrydžių kas savai- 

tę būdavo daug. Kadaise kroviniai būdavo pristatomi arklių 
traukiamais vežimais, traukiniais ir sunkvežimiais; dabar 
greitesnis ir saugesnis susisiekimo kelias yra dangus ar jūra. 

— Man atrodo, kad ir tu esi tai daręs, - tarė Makolumas. 

— Yra tiesos, - atsakė Malounas. 

Kalbėdamas jis apdairiai rinkosi žodžius. Na, tai kas, kad 
Makolumas padėjo jiems išnešti sveiką kailį iš Belemo. Vis 
tiek jis tebebuvo mįslė. Jis žudė be gailesčio kaip šaltakraujis 
profesionalas. Ar jis turi teigiamų savybių? Jis turi galvosūkį. 

— Turi gerų ryšių, - tarė Makolumas. - Pats generalinis pro- 
kuroras parūpino šį lėktuvą? 

— Draugų tikrai turiu. 

— Esi iš centrinės žvalgybos. Arba karinės. Arba kas nors 
panašaus. 

— Nei viena, nei kita. Dabar išėjęs į atsargą. 

Makolumas sukikeno. 

— Taip ir patikėjau. Sek pasakas. Man patiko. „Išėjęs į atsar- 
gą.“ Tai jau tikrai. Tu į kažką įklimpęs iki ausų. 

Malounas baigė valgyti ir pajuto įsmeigtą lakūno žvilgsnį. 
Šis prisiminė, kad jie gali ieškoti, kur išmesti maisto davinio 
pakuotę. Vyras parodė gestu, ir Malounas suprato. Dėžė pa- 
čiame suolo gale. 

Tada lakūnas ištiesė suspaustą delną ir atgniaužė keturis 
kartus. 

Dvidešimt minučių. 

Malounas linktelėjo. 


LXV SKYRIUS 


VIENA 


8:30 


ToRVALDSENAS ATSISĖDO SCHMETTERLINGHAUS ir atsivertė atlasą. 
Juodu su Gariu pabudo prieš valandą, nusiprausė po dušu ir 
suvalgė lengvus pusryčius. Jis atėjo į drugelių buveinę ne tik 
siekdamas išvengti elektroninių pasiklausymo prietaisų, bet 
ir sulaukti to, kas neišvengiama. Laiko klausimas, kada Her- 
manas pastebės vagystę... 

Ryto valandos buvo laisvas laikas ordino nariams, mat ki- 
tas asamblėjos susirinkimas numatytas vėlyvą popietę. Per 
naktį Torvaldsenas laikė atlasą su pergamentais pakišęs po 
savo lova. Dabar jis nekantravo sužinoti daugiau. Jis mokė- 
jo skaityti lotyniškai, tačiau graikų kalbos Žinios buvo mini- 
malios, o senoji graikų kalba, kuria susirašinėjo Jeronimas ir 
Augustinas, — išvis neįkandama. Taigi jam palengvėjo, kad 
Hermanas buvo pasirūpinęs vertimu. 

Garis sėdėjo kitame krėsle priešais jį. 

— Praeitą vakarą sakei, kad atvykome čia dėl jų, - pasakė jis. 

Torvaldsenas nusprendė, kad Garis nusipelno žinoti tiesą. 

-- Tave pagrobė, kad tėtis būtų priverstas surasti tai, ką paslė- 
pė prieš kelerius metus. Manau, su tuo susiję ir šie pergamentai. 

— Kas juose? 

— Tai dviejų išminčių - Jeronimo ir Augustino - susirašinė- 
jimas. Jie gyveno ketvirtajame ir penktajame šimtmečiuose ir 
padėjo suformuluoti krikščionių religijos postulatus. 

— Istorija. Man jau ima patikti, tik jos tiek daug... 

Henrikas nusišypsojo. 

— Bėda ta, kad iki mūsų dienų išliko labai nedaug doku- 
mentų. Karai, politika, laikas ir aplaidumas sunaikino užrašus. 
Tačiau čia yra užrašytos dviejų išmintingų žmonių mintys. 

Torvaldsenas žinojo šį tą apie abu. Augustinas gimė Afri- 
koje. Jo mama buvo krikščionė, o tėvas - pagonis. Užaugęs jis 
atsivertė į krikščionybę ir aprašė savo jaunystės paklydimus 
knygoje „Išpažintis“, kurią, Torvaldseno žiniomis, daugelis 
universitetų tebėra įtraukę į savo mokymo programas. Vėliau 
Augustinas tapo Hipo diecezijos vyskupu, dvasiniu Afrikos 
katalikų lyderiu ir galingu ortodoksų šalininku; jo autorystei 
priskiriama daugelis Ankstyvosios Bažnyčios tiesų. 

Jeronimas taip pat gimė pagonių šeimoje ir taip pat pralei- 
do audringą jaunystę. Vėliau išsimokslino ir buvo laikomas 
protingiausiu iš Bažnyčios tėvų. Jeronimas gyveno kaip atsis- 
kyrėlis ir beveik trisdešimt savo gyvenimo metų paskyrė Bi- 
blijos vertimui. Nuo tada jo vardas siejamas su bibliotekomis, 
ir jis netgi tapo jų šventuoju globėju. 

Praeitą vakarą Torvaldsenas spėjo nugirsti, kad tiedu vy- 
rai, gyvenę skirtingose senojo pasaulio dalyse, bendravo vie- 
nas su kitu, kai Jeronimas dirbo didįjį savo gyvenimo darbą. 
Hermanas aiškino viceprezidentui apie biblines manipuliaci- 
jas, tačiau Torvaldsenas turėjo išsiaiškinti viską iki galo. Tad 
jis išsitraukė pergamentų vertimus ir atidžiai apžiūrinėjo, o 
kai kurias ištraukas ėmė skaityti garsiai. 


Mano mokytasis broli Augustinai, buvo laikas, kai aš tikėjau, 
kad Septuaginta yra stebuklingas veikalas. Aš perskaičiau ją 
Aleksandrijos bibliotekoje. Įnikau į raštininkų pasakojimus 
apie izraelitų vargus ir jie pažadino tikėjimą, ilgam užpil- 

džiusį mano sielą. Tačiau džiaugsmą dabar pakeitė sąmyšis. 
Versdamas senuosius tekstus aiškiai regiu, kiek daug laisvės 
pateko į Septuagintą. Ištraukos viena po kitos kupinos netiks- 
lumų. Jeruzalė yra ne miestas, bet regionas, jungiantis ne- 
mažai vietovių. Švenčiausioji iš upių Jordanas yra ne upė, 0 
status kalno šlaitas. Daugelis vietovių pavadinimų taip pat 
netaisyklingi. Graikiškas vertimas nedera su hebrajų kalbos 
tekstu. Tarytum visas pranešimas buvo pakeistas — ne dėl ne- 
mokšiškumo, 0 sąmoningai. 


Jeronimai, mano drauge, tavo užduotis sunki, ir dar labiau ją 
apsunkina misija, kurią atliekame. Tai, ką atradai, neliko ne- 
pastebėta. Aš taip pat didelę laiko dalį praleidau Aleksandrijos 
bibliotekoje. Daugelis mūsų vartėme rankraščius. Skaičiau, ką 
rašė Herodotas apie savo apsilankymą Palestinoje penktajame 
šimtmetyje iki mūsų Viešpaties gimimo. Jis rado persų valdo- 
mą teritoriją, kurioje gyveno sirai. Herodotas neužsiminė, kad 
ten būtų gyvenę izraelitai arba žydai. Nieko apie Jeruzalę arba 
Judėją. Man tai pasirodė reikšminga, nes senuosiuose tekstuo- 
se teigiama, kad tai buvo laikas, kai Jeruzalėje atstatyta žydų 
šventovė, o Judėja džiaugėsi klestinčios provincijos statusu. 
Jeigu taip iš tikrųjų buvo, išmintingasis graikas būtų atkrei- 
pes dėmesį, nes garsėjo kaip akylas stebėtojas. Aš aptikau, kad 
pirmasis žinomas senojo Izraelio sutapatinimas su dabar ži- 
noma Palestina yra užfiksuotas romėno Strabono veikaluose. 
Jo Histories yra išsamus pasakojimas, kurį man teko garbė 
perskaityti Aleksandrijos bibliotekoje. Strabonas užbaigė šį 
darbą praėjus dvidešimt trejiems metams po mūsų Kristaus 
gimimo, taigi rašė tuo metu, kai Kristus dar buvo gyvas. 
Strabonas pastebi, kad žodžiu Judea pirmą kartą buvo pa- 
vadinta graikų valdoma Palestina; graikiškai žydų teritorija 
vadinama Ioudaia. Iki Kristaus gimimo buvo likęs šimtmetis. 
Taigi kažkuriuo metu tarp Herodoto ir Strabono apsilankymų, 
kuriuos skiria per keturis šimtus metų, ten įsikūrė Palestinos 
žydai. Strabonas pats rašė apie didelę izraelitų bendruomenę, 

kuri pabėgo iš žemių pietuose ir įsikūrė Palestinoje. Jis nebu- 
vo tikras, iš kurių žemių, tačiau atsižvelgdamas į artimiausią 
kaimynystę spėjo, kad išeita iš Egipto. Tačiau įrodymų nėra. 
Strabonas paminėjo, kad rėmėsi Aleksandrijos žydų, tarp ku- 
rių jis praleido nemažai laiko, porinimais. Jis puikiai mokėjo 
hebrajų kalbą ir savo Histories užsiminė, kad Septuagintoje 
taip pat rado klaidų. Jis rašė, kad Aleksandrijos bibliotekos 
kalbų žinovai, vertę senuosius tekstus į graikų kalbą, sujungė 
juos su tuometiniais žydų pasakojimais. Strabonas rašė, kad 
Aleksandrijos žydai buvo pamiršę savo praeitį ir paprasčiau- 
siai sukūrė naują. 


Mano mokytasis broli Augustinai, aš skaičiau Flavijaus Juo- 
zapo raštus; tai buvo autoritetingas žydas. Jis gyveno pirma- 
jame šimtmetyje po mūsų Viešpaties Kristaus gimimo. Fla- 
vijus aiškiai sutapatino Palestiną su senuosiuose tekstuose 
aprašytomis žemėmis, pažymėdamas, kad tas regionas yra 
vienintelė vieta, kurią jis pažinojo kaip žydų politinį centrą. 
Dabartiniais laikais Eusebijas Cezarietis, mūsų šlovingojo 
imperatoriaus Konstantino prašomas, senuosiuose tekstuose 
minimas vietoves priskyrė Palestinai. Aš skaičiau jo veikalą 
„Apie Šventojo Rašto vietovardžius“. Tačiau tyrinėdamas 
senuosius tekstus hebrajų kalba padariau išvadą, kad Euse- 
bijo darbe yra trūkumų. Atrodo, jis laisvai pritaikė reikšmes 
vietovardžiams, o kartais paprasčiausiai spėdavo, ir tas jo 
veikalas yra laikomas reikšmingu. Pamaldūs ir patiklūs juo 
šventai tiki. 


Jeronimai, mano drauge, mes privalome atlikti šią užduotį la- 
bai kruopščiai. Mūsų religija dar tik formuojasi, ir jai iš visų 
pusių kyla grėsmė. Darbas, kurį tu atlieki, yra gyvybiškai 
svarbus. Senieji tekstai, išversti į lotynų kalbą, bus visų skai- 
tomi. Aš primygtinai tau siūlau nekeisti, ką pradėjo tie, kurie 
sukūrė Septuagintą. Mūsų Viešpats Kristus gyveno Palesti- 
noje. Žinią, kurią stengiamės pateikti naujame testamente, 

privalome skelbti vienu balsu. Suprantu, ką tu nori pasakyti: 
senieji tekstai neįamžina izraelitų buvimo dabar vadinamojo- 
je Palestinoje. Kodėl tai turėtų būti svarbu? Mūsų tikslas yra 
kitoks nei tų, kurie parašė Septuagintą. Mūsų naujas testa- 
mentas turi būti senojo išsipildymas. Tiktai šitaip mūsų skel- 
biama žinia taps dar svarbesnė už senąją. Seno ir naujo sąsaja 
pabrės, koks gyvas buvo mūsų Viešpats Kristus ir kokia svarbi 
jo žinia. Klaidų, kurias pastebėjai Septuagintoje, taisyti nerei- 
kia. Minėjai, kad žydai, padėję vertėjams, patys buvo pamiršę 
savo praeitį. Jie nieko nežinojo apie ankstesnį savo gyvavimą, 
išskyrus tai, kas vyksta tuo metu. Taigi tavo vertimuose Pa- 
lestina, kurią mes pažįstame, privalo išlikti tokia pat abiejuose 
testamentuose. Tai mūsų pareiga, brangusis broli, mūsų misi- 
ja. Mūsų religijos ir Viešpaties Kristaus ateitis priklauso nuo 
mūsų, ir Jis įkvepia mus, kad įvykdytume Jo valią. 


Torvaldsenas baigė skaityti. 

Du Bažnyčios tėvai, bene iškiliausi iš visų, tarėsi, kaip pa- 
kreipti Senojo Testamento vertimą į lotynų kalbą. Jeronimas 
skaitė rankraštį, parašytą senąja hebrajų kalba, ir pastebėjo 
klaidų jo vertimuose į graikų. Augustinas žinojo apie Hero- 
dotą ir Straboną - pirmasis buvo vadinamas istorijos, antra- 
sis - geografijos tėvu. Vienas graikas, kitas romėnas. Žmonės, 
kuriuos skyrė šimtmečiai ir kurie iš pagrindų pakeitė pasaulį. 
Strabono „Geografija“ išliko iki šių dienų ir tebėra laikoma 
vienu vertingiausių senovės tekstų, pasakojančių apie anų lai- 
kų pasaulį, o Herodoto „Istorija“ buvo dingusi. 

Neišliko nė vienos kopijos. 

Tačiau Augustinas ją dar skaitė. 

Aleksandrijos bibliotekoje. 

— Ir ką tai reiškia? — paklausė Garis. 

— Labai daug. 

Jeigu Ankstyvoji Bažnyčia suklastojo Senojo Testamento 
vertimus pakeisdama žodžių reikšmes sau reikiama linkme, 
tai galėtų sukelti katastrofiškas pasekmes. 

Hermanas buvo teisus. Krikščionys būtinai stos į kovą. 

Torvaldsenas prisiminė, ką buvo sumanęs Mėlynasis Krės- 
las. Per daugelį metų iš jų pokalbių jis Žinojo, kad Alfredas 
nėra tikintis. Jam religija tebuvo politikos priemonė, o tikėji- 
mą laikė silpnųjų atrama. Jam būtų didžiulis malonumas ste- 
bėti, kaip visos trys religijos susikimba paaiškėjus, kad Sena- 
sis Testamentas, kurį jos žinojo, iš tikrųjų yra visai ne toks. 

Pergamentai, kuriuos Torvaldsenas dabar laikė savo ran- 
kose, buvo neįkainojami. Jie buvo Hermano surinktų įrody- 
mų dalis. Tačiau Mėlynasis Krėslas sieks daugiau. Štai kodėl 
tokia svarbi Aleksandrijos biblioteka. Jeigu ji kažkur tebėra, ji 
galėtų būti vienintelis patikimas tiesos šaltinis. Štai koks da- 
bar Malouno rūpestis, ir tai leido manyti, kad jis šiuo metu 
yra pakeliui į Sinajaus pusiasalį. 

Torvaldsenas linkėjo savo draugui sėkmės. 

Jungtinių Valstijų prezidento mirtis planuojama kitą ke- 
tvirtadienį. 

Tai jau buvo Torvaldseno problema. 

Jis sužvejojo kišenėje mobilųjį telefoną ir surinko numerį. 


LXVI SKYRIUS 


SINAJAUS PUSIASALIS 


MALOUNAS PAŽADINO PAMELĄ. Ši atsisėdo ir išsitraukė ausų 
kištukus. 

— Jau atskridome, - pasakė Kotonas. 

Ji nusipurtė lyg išvaikydama miegą ir lengvai pasirąžė. 

— Mes leidžiamės? - paklausė. 

— Jau atskridome, - pro variklių gaudes; dar kartą pakar- 
tojo Kotonas. 

— Kiek laiko aš miegojau? 

— Keletą valandų. 

Pamela atsistojo, prie nugaros jai tebebuvo pritvirtintas pa- 
rašiutas. Supdamasis rytiniame danguje CI30 pamažu artėjo 
žemės link. 

— Kiek laukti, kol leisimės? - paklausė Pamela. 

— Netrukus nešdinsimės, - atsakė Malounas. - Ką nors valgei? 

Pamela papurtė galvą. 

— Negalėjau. Skrandis ir taip atsidūrė gerklėje. Bet dabar 
praėjo. 

— Išgerk vandens, - pasiūlė Malounas ir mostelėjo į lentyną. 

Pamela atsidarė buteliuką ir nurijo kelis gurkšnius. 

— Tai lyg važiavimas prekiniu vagonu, —- pasakė ji. 

— Teisingas pastebėjimas, - šyptelėjo Malounas. 

— Anksčiau esi tokiais skridęs? - paklausė Pamela. 

— Daugybę kartų. 

— Nelengvas tavo darbas. 

Per daugelį metų tai buvo pirmas palankesnis atsiliepimas 
apie jo buvusį darbą. 

— Pats to norėjau. 

— Aš tik dabar pradedu tai suprasti. Dar neatsigavau po tos 
istorijos su laikrodžiu. O aš, kvailė, maniau, jog patinku tam 
žmogui! 

— Gal iš tikrųjų patikai. 

— Kurgi ne, Kotonai, jis manimi pasinaudojo. 

Skaudus pripažinimas. 

— Naudojimasis žmonėmis yra šio darbo dalis, - tepasakė 
jis ir patylėjo. - Kuri man niekada nepatiko. 

Pamela dar nugėrė kiek vandens. 

— Ir aš naudojausi tavimi, Kotonai. 

Taip. Ji teisi. 

— Privalėjau tau pasakyti apie Garį. Bet nepasakiau. Tad ko- 
kią teisę turiu teisti kitus? 

Dabar buvo ne laikas apie tai kalbėtis. Tačiau jis matė, kad 
ji kremtasi dėl to, kas atsitiko. 

— Nesikankink, - pasakė jis. - Baikime šį reikalą, tada ir pa- 
sikalbėsime. 

— Nesikankinu. Tik norėjau, kad žinotum, kaip jaučiuosi. 

Tai taip pat pirmas kartas. 

Tuo metu užpakalinėje lėktuvo dalyje triukšmingai pra- 
sivėrė galinė rampa. Į krovinių skyrių įsiveržė šalto gaivaus 
Oro gūsis. 

— Kas atsitiko? — paklausė Pamela. 

— Jie dirba savo įprastą darbą, - atsakė Malounas. - Nepa- 
miršk, kad mūsų čia išvis neturėtų būti. Dabar eik į tą pusę ir 
atsistok šalia lakūno. 

— Kodėl? 

— Nes taip liepė. Aš irgi einu. 

— O kaip mūsų draugas? 

— Labai smalsus. Turim nenuleisti nuo jo akių. 
suko į priešingą pusę ir nuėjęs prie Makolumo pasakė: 

— Laikas eiti. 

Kotonas matė, kad Makolumas sekė jo pokalbį su Pamela. 

— Ji Žino? — paklausė šis. 

— Dar ne. 

— Žiauroka jos atžvilgiu. 

— Ne, ašją pažįstu. 

Makolumas papurtė galvą. 

— Primink man, kad tavęs neerzinčiau, - tarė jis. 

— Žinai, tai būtų tikrai geras patarimas. 

Makolumas suprato užuominą. 

— Kurgi ne, Malounai. Aš - tik vaikinas, išgelbėjęs tavo 
kailį. 

— Dėl to ir esi čia. 

— Kilnu iš tavo pusės. Nepamiršk, kad aš turiu galvosūkį. 

Malounas pasiėmė krepšį, kuriame laikė Džordžo Hada- 
do jam paliktus užrašus ir knygelę apie šventąjį Jeronimą. Jie 
atsiėmė daiktus iš oro uosto prieš išskrisdami iš Lisabonos. 
Malounas prisisegė krepšį sau prie krūtinės ir tarė: 

— O aš turiu štai ką. Taigi mes lygūs. 

Makolumas taip pat prisisegė paketą prie krūtinės. Reikme- 
nis, kurių jiems galėjo prireikti: vandens, maisto davinius, pa- 
lydovinę vietovės nustatymo įrangą. Pagal žemėlapį kaimelis 
buvo maždaug už kilometro nuo tos vietos, į kurią jie dabar 
artėja. Jeigu nieko nepavyktų rasti, jie galėtų ten nukeliauti ir 
paieškoti kelio, vedančio maždaug septynis kilometrus į pie- 
tus oro uosto link, netoli turistų gausiai lankomo Mozės kalno 
ir Šventosios Katerinos vienuolyno. 

Jie užsidėjo apsauginius akinius, šalmus ir patraukė lėktu- 
vo galo link. 

— Kąjie darys? - paklausė Pamela, kai Malounas priėjo. 

Jis turėjo pripažinti, kad ji gerai atrodo su karine uniforma. 

— Kai ką nuleis su parašiutais, - atsakė jis. 

- Šitą krovinį? Jie turi jį kažkur išmesti? 
valandą, jei Malounas neklydo, o smaigalys pakrypo į viršų. 

Kotonas uždėjo kevlaro šalmą Pamelai ant galvos ir greitai 
suveržė dirželį po kaklu. 

— Ką čia darai? - sunerimo Pamela. 

Jis uždėjo jai akinius ir paaiškino: 

— Užpakalinė rampa nuleista. Privalome būti pasiruošę. 
Atsargumo priemonės. 

Jis patikrino jos parašiutą laikančias juostas ir įsitikino, kad 
visi keturi diržai susegti su greitojo išskleidimo gnybtu. Pa- 
tikrino savo. Tada prisikabino pats ir prikabino Pamelą prie 
nejudančio lyno. 

Jis pamatė, kad Makolumas taip pat prisikabinęs. 

— Kaip mes leisimės su atvira rampa? - suriko Pamela. 

Malounas atsisuko į ją. 

— Mes nesileisime. 

Staiga ji suprato. 

— Tu juokauji? Juk nemanai, kad aš... 

— Jis išsiskleis automatiškai. Leiskis ir mėgaukis. Tokie pa- 
rašiutai leidžiasi lėtai. Jie skirti pradedantiesiems. Kojomis 
trenksies į žemę kaip iš dviejų metrų aukščio. 

— Kotonai, tu nenormalus, tu nesveikas! Man skauda petį! 
Aš ne... 

Tuo metu lakūnas parodė, kad jie jau netoli tos vietos, 
kurios koordinates nurodė Kotonas. Nebuvo laiko ginčytis. 
Malounas ištempė Pamelą sau iš už nugaros ir stumtelėjo 
priešais. 

Ji dar bandė kovoti. 

— Kotonai, prašau, nereikia. Aš negaliu... Prašau... 

Malounas stūmė ją nuo rampos. 

Jos klyksmas greitai nutolo. 

Kotonas žinojo, ką ji dabar patirs. Keli metrai laisvo kriti- 
mo, kol išsitemps lynas. Atrodys, kad širdis tuoj iššoks iš krū- 

tinės. Tai ilgai netruks. Tada išsitempęs lynas ištrauks para- 
šiutą, ji pajus truktelėjimą ir nusklęs rytiniu dangumi žemyn. 

Jos kūnas siūbtelėjo, kai išsiskleidusio parašiuto kupolas 
prisipildė oro. 

Dar penkios sekundės, ir Pamela ims lengvai leistis ant žemės. 

— Ji mirtinai ant tavęs užsius, - Malounui į ausį sušuko Ma- 
kolumas. 

Malounas stebėjo besileidžiančią Pamelą. 

— Aha. Bet aš visada svajojau tai padaryti. 


LXVII SKYRIUS 


LAIKYDAMASIS UŽ DIRŽŲ SABRĖ MĖGAVOSI ILGU KRYČIU. Ryto oras 
ir naujoviškas parašiutas padėjo lėtai leistis. Malounas pasa- 
kojo, kad šiuolaikiniai parašiutai gerokai skiriasi nuo anks- 
tesnių, kuriais jam kažkada teko naudotis, - krisdavai kaip 
akmuo melsdamasis, kad nenusilaužtum kojos. 

Juodu su Malounu iššoko paskui Pamelą, ir netrukus lėk- 
tuvas išnyko rytų padangėje. Įgulai nerūpėjo, ar trijulė saugiai 
pasieks žemę. Ji savo darbą jau atliko. 

Sabrė žvelgė žemyn. 

Aplink, kiek akys užmatė, driekėsi smėlio ir akmens dy- 
kynė. Jis prisiminė girdėjęs, kaip Alfredas Hermanas pasa- 
kojo apie pietinį Sinajų. Tariamai švenčiausia planetos dyku- 
ma. Civilizacijos lopšys. Jungtis tarp Afrikos ir Azijos. Tačiau 
kovų nualinta. Labiausiai apgulta pasaulio teritorija, patyrusi 
sirų, hetitų, asirų, persų, romėnų, kryžiuočių, turkų, prancū- 
zų, anglų, egiptiečių ir izraeliečių invaziją. Sabrė daug kartų 
girdėjo, kaip Hermanas postringavo apie to regiono svarbą. 
Dabar pats turėjo galimybę įsitikinti. 

Nuo žemės jį skyrė maždaug trys šimtai metrų. Pamela 
leidosi žemiau, Malounas buvo viršuje. Tyla spengė ausy- 
se - ryškus kontrastas po lėktuvo variklio gaudesio. Sabrė 

prisiminė ankstesnius savo šuolius parašiutu, ir kaip variklio 
riaumojimas virsta į nieką. Ramybę galėtų sudrumsti tik vė- 
jas, tačiau šiandien ir jo nebuvo. 

Rytuose, maždaug už pusės kilometro, tuščią kraštovaizdį 
keitė vienodai plikos ir niūrios granito uolos su grublėtomis 
viršūnėmis. Ar Aleksandrijos biblioteka yra ten? Visi ženklai 
aiškiai rodė, kad turėtų būti. 

Sabrė sklendė žemės link. 

Dantytos kalvos papėdėje maždaug už penkių šimtų metrų 
jis pastebėjo nedidelį žemą pastatą. Truktelėjęs valdymo virves 
Sabrė nukreipė parašiutą Pamelos Maloun leidimosi kryptimi. 
Apačioje driekėsi lygi dykuma. Nėra kur užkliūti. Puiku. 

Pažvelgęs aukštyn Sabrė pamatė artėjantį Malouną. 

Šį bus kur kas sunkiau nužudyti, nei jis manė anksčiau. 
Bent jau turiu ginklą, prisiminė Sabrė. Kaip ir Malounas, jis 
išsaugojo ginklą su pilnomis šovinių dėtuvėmis po susišau- 
dymo vienuolyne. Atsipeikėjęs po smūgio į galvą bažnyčioje 
Sabrė pastebėjo, kad ginklas tebeguli šalia. Jam tai pasirodė 
keista. 

Kokia buvo to užpuolimo prasmė? 

Koks skirtumas. 

Svarbu, kad jis vėl pasiruošęs. 


X 


MALOUNAS PATEMPĖ PARAŠIUTO VIRVES ir sureguliavo leidimo- 
si kryptį. Lisabonoje karinės bazės šuolių instruktorius sakė, 
kad naujieji parašiutai gerokai skiriasi nuo senųjų, ir buvo 
teisus. Nusileidimas buvo lėtas ir sklandus. Jie nebuvo tikri 
dėl Pamelos, kuri buvo naujokė ir iki paskutinės minutės ne- 
žinojo, kad reikės šokti, tačiau nurodymas pagelbėti atėjo iš 
Pentagono, todėl niekas nesiginčijo. 

— Būk tu prakeiktas, Kotonai! - pasigirdo Pamelos riks- 
mas. — Eik velniop! 

Jis pažvelgė žemyn. Pamelai iki žemės buvo likę gal šimtas 
metrų. 

— Prieš atsitrenkdama į žemę truputį sulenk kojas! - suriko 
jis. - Tu puikiai laikaisi. Parašiutas viską padarys už tave! 

— Užsikrušk! - šūktelėjo Pamela. 

— Mes tai jau darėme. Kaip matai, nieko iš to neišėjo. 
Ruoškis! 
tempiama parašiuto. Paskui pamatė, kaip Makolumas atsi- 
segė parašiuto diržus ir po kelių sekundžių tvirtai atsistojo 
ant kojų. 

Įtempęs savo parašiuto virves Malounas sulėtino nusileidi- 
mą, kol pajuto, kaip po batais sugirgždėjo smėlis. 

Jis taip pat nusileido ant kojų. 

Nuo paskutinio šuolio parašiutu buvo praėję nemažai lai- 
ko, tačiau Malounas jautėsi patenkintas, kad vis dar gali tai 
padaryti. Dabar jis atsisegė parašiutą ir išsipainiojo iš diržų. 

Makolumas darė tą patį. 

Pamela vis dar gulėjo ant žemės. Malounas pasuko prie jos 
žinodamas, kas laukia. 

Ji pašoko ant kojų. 

— Tu, apgailėtinas kalės vaike, - ėmė plūstis ji, - išmetei 
mane iš to prakeikto lėktuvo! 

Ji norėjo šokti ant jo, tačiau dar nebuvo atsisegusi parašiu- 
to, kuris bangavo ir lyg koks inkaras varžė jos judesius. 

Malounas stovėjo saugiu atstumu. 

— Gal proto netekai? - klykė Pamela. - Nė vieno suknisto 
žodžio, kad reikės šokti! 

— O kaip, tavo nuomone, mes būtume nusileidę? - ramiai 
paklausė Malounas. 

— Nesi girdėjęs apie lėktuvų tūpimą?! 

— Tai Egipto teritorija. Jau ir taip blogai, kad šokome švie- 
siu paros metu. Tačiau net aš suprantu, kad naktiniai šuoliai 
pavojingi. 

Jos akys buvo pilnos įniršio, - Malounas šitiek daug anks- 
čiau nebuvo matęs. 

— Mes turėjome atsidurti čia taip tyliai, kad izraeliečiai ne- 
suuostų. Tūpimas buvo neįmanomas. Tikiuosi, jie vis dar seka 
tave pagal tą laikrodį, kuris niekur nebenuves. 

— Tu esi silpnaprotis, Kotonai. Suknistas idiotas. Tu išmetei 
mane iš lėktuvo! 

— Išmečiau, tiesa. 

Pamela ėmė negrabiai čiupinėti diržus bandydama ištrūkti 
iš parašiuto. 

— Pam, gal nusiraminsi? 

Ji ieškojo sagties, paskui liovėsi. 

— Mums reikėjo nusigauti iki čia, o lėktuvas buvo tinka- 
miausia priemonė, - tarė Kotonas. - Iššokome pakeliui, ir 
tiek. Tai nuošali teritorija, viename kvadratiniame kilometre 
mažiau nei trys žmonės. Vargu ar kas mus matė. Kaip ir bu- 
vau sakęs. Tu visada norėjai Žinoti, koks mano darbas. Dabar 
turėjai progą pamatyti iš arti. 

— Turėjai palikti mane Portugalijoje. 

— Tai nebuvo gera mintis. Izraeliečiams esi nebereikalinga, 
tave sieks pašalinti. Taigi tau geriau dingti su mumis. 

— Ne! Tu vis tiek manimi nepasitiki. Man geriau dingti, kur 
tu manęs nematytum! 

— Tokia mintis ir man buvo atėjusi į galvą. 

Kurį laiką Pamela buvo rami, lyg pagaliau imtų suprasti. 

— Gerai, Kotonai, - netikėtai ramiu balsu pasakė ji. - Su- 
pratau. Esame čia, visi kartu. O dabar gal padėsi man išsi- 
narplioti? 

Malounas žengė arčiau jos ir atsegė parašiuto diržus. 

Iškėlusi rankas Pamela numetė jį ant žemės. Tada dešiniuo- 
ju keliu spyrė jam tiesiai į tarpkojį. 

Skausmas pervėrė iki smegenų. Kojos sudrebėjo, ir jis su- 
smuko ant žemės. 

Jam užgniaužė kvapą. 

Buvo pamiršęs, kas yra kančia. 

Susirietęs embriono poza Malounas laukė, kol skausmas 
apmalš. 


— Tikiuosi, tau buvo taip pat gerai kaip ir man, - nueidama 
metė Pamela. 


LXVIII SKYRIUS 


VIENA 


9:28 


HERMANAS ĮŽENGĖ Į SAVO BIBLIOTEKĄ Ir uždarė duris. Jis prastai 
miegojo ir negalėjo nurimti: reikėjo laukti, kol Torvaldsenas 
padarys klaidą. Kai tai atsitiks, jis bus pasirengęs. Atrodo, Sa- 
brė dingo, tačiau Hermanas dar turėjo vyrų, kurie būtų pa- 
darę viską, ko jis paprašys. Jo apsaugininkas italas ne kartą 
užsiminė, kad labai norėtų užimti Sabrės vietą. Alfredas nie- 
kada rimtai nesvarstė tokios galimybės, tačiau, kai iš žaidimo 
pasitraukė Erelio Nagai, jam reikėjo padėjėjo, tad liepė italui 
nedelsiant pradėti. 

Pirmiausia jis ketino griebtis diplomatijos. Visada verta 
pabandyti. Galbūt pavyks įtikinti Torvaldseną, kad įrodymas, 
kaip buvo manipuliuojama Senuoju Testamentu, gali tapti 
veiksminga politikos priemone, — ypač jei tinkamai ja pasi- 
naudosi. Pasaulio istorijoje gausu pavyzdžių, kai sumaištis 
ir netvarka leido pasipelnyti. Bet kokie neramumai Vidurio 
Rytuose iškart veikia naftos kainas. Žinoti tai iš anksto būtų 
neįkainojama. Kontrolės mastus sunku net įsivaizduoti. Ordi- 
no nariai gautų nenusakomo dydžio pelną. 

Jų naujasis sąjungininkas Baltuosiuose rūmuose taip pat 
neliktų nuskriaustas. 

Tačiau planams įgyvendinti reikėjo Sabrės. 

Ką jis veikė Sinajuje? 

Ir dar su Kotonu Malounu. 

Ir viena, ir kita jam atrodė geras ženklas. Iš pradžių Sabrė 
turėjo priversti Malouną ieškoti Aleksandrijos ryšininko. Tada 
sėkmė priklausė nuo Malouno. Sabrė turėjo iš jo viską išpešti 
ir pašalinti arba tapti partneriu ir keliauti, kur jis ves. Panašu, 
kad Sabrė pasirinko antrąjį variantą. 

Pastaruosius kelerius metus Alfredas Hermanas dažnai 
susimąstydavo, kas bus, kai jo nebeliks, nes žinojo, kad Mar- 
gareta sužlugdys šeimos verslą. Blogiausia tai, kad ji nė kiek 
nesijaudino dėl savo neišmanymo. Alfredas bandė ją mokyti, 
tačiau pastangos buvo bergždžios. Tiesą pasakius, jam netgi 
patiko, kad Torvaldsenas ją pagrobė. Gal jis ir išspręs proble- 
mą? Tačiau Hermanas abejojo. Danas nebuvo žudikas, kad ir 
kokį kietą vaizdavo. 

Hermanui labiau patiko Sabrė. Tas vyrukas atrodė labai 
perspektyvus. Klusniai vykdė nurodymus, veikė greitai, bet 
niekada - aklai. Jis dažnai pagalvodavo, kad Sabrė būtų pui- 
kus įpėdinis. Daugiau nebeliko nė vieno iš Hermanų, ir senis 
norėjo būti tikras, kad šeimos turtas nebus iššvaistytas. 

Bet kodėl Sabrė nebeskambino? 

Atsitiko kas nors nenumatyta? 

Hermanas nuvijo abejones ir pamėgino sutelkti dėmesį į 
neatidėliotiną reikalą. Vėliau numatytas dar vienas asamblė- 
jos posėdis. Vakar jis paerzino narius su žemėlapiu. Dabar te- 
liko atskleisti planus. 

Priėjęs prie vienos knygų lentynos Alfredas susirado di- 
džiulį foliantą. Jame laikė žemėlapį, kurį užsakė pagaminti 
prieš trejus metus. Biblijos žinovas, patvirtinęs Hadado teo- 
riją apie Senąjį Testamentą, nubraižė žemėlapį. Iš pradžių jis 
pasakojo, kaip biblinių vietovių pavadinimai visiškai atitinka 
Asirijos geografiją. 

Tačiau Alfredas norėjo pamatyti tai savo akimis. 

Lygindamas šventraščio vietoves su hebrajiškais pavadini- 
mais Senajame Testamente ir žemėlapyje Hermano ekspertas 
pažymėjo biblines vietas - Gilgalą, Sidoną, Al-Lisą, Daną, He- 
broną, Biršebą ir Dovydo miestą. 

Alfredas ištraukė žemėlapį. 

Jo vaizdas jau buvo įrašytas į kompiuterį, stovintį susitiki- 
mų salėje. Netrukus ordino nariai išvys, kuo jis žavėjosi ilgus 
metus. 

Buvo atsakyta netgi į klausimą apie dvidešimt šešerius 
Jeruzalės vartus, aprašytus Kronikose, Karalių, Zacharijo ir 
Nehemijo knygose. Siena apjuostas miestas turėjo ne daugiau 
kaip ketverius vartus skirtingomis pasaulio šalių kryptimis. 
Dvidešimt šešeri nuo pat pradžių kėlė abejonių. Senajame 
Testamente hebrajų kalba vartojamas žodis shaar - „vartai“. 
Kaip ir daugelis žodžių, šis turėjo ne vieną reikšmę, ir dar 
galėjo būti verčiamas kaip „perėjimas“ arba „kalnų perėja“. 
Įdomu tai, kad per kalnų masyvą, skyrusį nustatytą Jeruzalės 
teritoriją nuo Judėjos, vedė dvidešimt šešios perėjos. Alfredas 
buvo nustebęs, kai tai išgirdo. Karalių Vartai, Kalėjimo Vartai, 
Fontano Vartai, Slėnio Vartai ir kiti pavadinimai, aprašyti Se- 
najame Testamente, dėl artumo su iki šių dienų išlikusių gy- 
venviečių pavadinimais gali būti siejami su Jordanijos kalnų 
perėjomis Asirijoje. 

Palestinoje nebuvo nieko panašaus. 

Atrodė, kad įrodymai nepaneigiami. 

Senajame Testamente aprašyti įvykiai nutiko ne Palestino- 
je. Jie vyko už šimtų kilometrų į pietus Arabijoje. Jeronimas su 
Augustinu tai žinojo ir ne tik paliko netaisytas Septuagintos 
klaidas, bet ir patys padarė pakeitimų Senajame Testamente, 
kad jo ištraukos jų Naujojo Testamento evangelijų pranašystė- 
se skambėtų nenuginčijamai. Žydai nebuvo vieninteliai, turė- 
ję teisę į Dievo Žodį. Kad jų naujoji religija plistų ir įsigalėtų, 
savo ranką turėjo pridėti krikščionys. 

Ir jie tai padarė. 

Tai patvirtintų senoji Biblija, rašyta hebrajų kalba dar prieš 
Kristų, - jei ji būtų surasta. Strabono „Histories“ kopija taip 
pat atsakytų į daugelį klausimų. Jei Aleksandrijos biblioteka 
tebėra išlikusi, Alfredas vylėsi, kad joje tebėra saugomas ir 
nors vienas tų rankraščių. 

Jis stabtelėjo prie stiklinės dėžės, kurią praeitą vakarą 
rodė viceprezidentui. Amerikiečiui rankraščiai nepadarė jo- 
kio įspūdžio, bet argi tai svarbu? Naujasis Jungtinių Valstijų 
prezidentas dar pamatys, kokią griaunamąją jėgą jie slepia. 
Torvaldsenui senoviniai pergamentai padarys kur kas didesnį 
įspūdį. Alfredas užčiuopė varžtą ir paspaudė. Nukėlęs dangtį 
staiga pamanė, kad akys jį apgauna. 

Tuščia! 

Laiškai ir jų vertimai buvo dingę. Bet kaip? Ne viceprezi- 
dentas. Hermanas pats matė, kaip automobilių kortežas išva- 
žiavo išjo pilies. Daugiau niekas nežinojo apie slėptuvę. 

Tėra vienas paaiškinimas. 

Torvaldsenas. 

Pyktis nubloškė Hermaną prie darbo stalo. Jis pakėlė te- 
lefono ragelį ir surinko apsaugininko telefono numerį. Tada 
atidarė stalčių ir išsitraukė ginklą. 

Prakeikta Margareta! 


LXIX SKYRIUS 


SINAJAUS PUSIASALIS 


MALOUNO KOJOS VIS DAR VIRPĖJO, O tarpukojį skaudėjo. Po jų 
susidūrimo Pamela beveik nekalbėjo, o Makolumas išmintin- 
gai nusprendė likti nuošalyje ir nesikišti. Malounas ir negalėjo 
skųstis. Pats prisiprašė. 

Jis apsižvalgė aplinkui; visur tvyrojo tyla ir ramybė. Saulė 
sparčiai kilo zenito link, oras kaito lyg orkaitėje. Išsitraukęs 
palydovinio ryšio aparatą Malounas greitai nustatė, kad ko- 
ordinatės - 28*41.41N, 339 38.44E —- buvo mažiau nei už kilo- 
metro. 

— Gerai, Makolumai. Kas toliau? 

Šis iš kišenės išsitraukė popieriaus skiautę ir ėmė garsiai 
skaityti: 

— Tada tave, kaip tuos galvosūkyje susipainiojusius Puseno pa- 
veikslo piemenis, apims įkvėpimas. Sudėliok keturiolika akmenų, 
pasinaudok kvadratu ir kompasu, kad surastum kelią. Per patį vi- 
durdienį išvysi raudoną šviesą ir pastebėsi besirangančią, iš pykčio 
raudoną neįsivaizduojamo ilgio gyvatę. Tačiau sek raides. Pavojus 
gresia tam, kuris labai skubės. Jeigu eisi tinkama kryptimi, tikslą 
pasieksi. Štai ir visas galvosūkis. 

Malounas susimąstė, ką jis galėtų reikšti. 

Pamela klestelėjo ant žemės ir atsigėrė vandens. 

— Ant tos arkos Anglijoje vaizduojama scena iš Puseno pa- 
veikslo, - pasakė ji. - Kas ten buvo? Antkapis su kažkokiu už- 
rašu? Ko gero, Tomas Beinbridžas taip pat paliko užuominų. 

Malounas galvojo apie tą patį. 

— Matai tą pastatą tolumoje? - paklausė jis Makolumo. — 
Vakaruose, maždaug už ketvirčio kilometro? Būtent ten nu- 
rodo ir koordinatės. 

— Atrodo, kelias aiškus. 

Jis užsimetė kuprinę ant pečių. Pamela atsistojo nuo žemės. 
Malounas paklausė: 

— Jau įrodei, ką norėjai? 

Ši patraukė pečiais. 

— Pamėgink mane dar kartą išmesti ir pamatysi, kas bus. 

— Judu visada šitaip? — paklausė Makolumas. 

— Tik kai būname kartu. 


Malounas prisiartino prie pastato, kurį matė leisdamasis 
parašiutu. Jis buvo visai nedidelis, žemas, aplūžusiu čerpių 
stogu, aptrupėjusiais pamatais ir atrodė taip, tarsi bet kurią 
minutę galėjo nugriūti. Išorinių sienų ilgis ir plotis buvo vie- 
nodas, jose per tris metrus nuo žemės langų vietoje žiojėjo dvi 
kiaurymės. Namelio durys iš sudūlėjusios kedro plokštės vos 
laikėsi kreivai pakabintos ant juodų geležinių vyrių. 

Malounas koja paspyrė duris, ir jos atsidarė. 

Juos pasitiko tik driežas, radęs slėptuvę ant purvinų name- 
lio grindų. 

— Kotonai. 

Jis atsisuko. Pamela rodė į iškilusį akmens luitą. Malounas 
žengė jo link, sulig kiekvienu žingsniu sau po kojomis jausda- 
mas perdžiūvusio smėlio girgždėjimą. 

— Atrodo kaip akmuo iš Beinbridžų dvaro raižinio, - pasa- 
kė Pamela. 

Teisingas pastebėjimas. Malounas ėmė įdėmiai apžiūrinėti 
stačiakampį apvalintu viršumi ieškodamas užrašo - Et in ar- 
cadia ego. Nebuvo nieko panašaus. Ir tai nestebino, nes dyku- 
ma galėjo seniai ištrinti bet kokius ženklus. 

— Mes atvykome į reikiamą vietą, - pasakė Malounas, - ir 
šis daiktas iš tikrųjų primena antkapį Beinbridžų dvare. 

Tuomet jis prisiminė galvosūkį. Tada tave, kaip tuos galvosū- 
kyje susipainiojusius Puseno paveikslo piemenis, apims įkvėpimas. 

Palinkęs ėmė įdėmiai apžiūrinėti akmens luitus. 

— Kas vėl, Malounai? —- paklausė Makolumas. 

Šiaurėje nedidelės kalvos lygiomis eilėmis kopė į plikus 
kalnus, kur juodos uolos skilo atverdamos gilius tarpeklius. 
Dangus buvo įkaitęs iki baltumo, nes kylanti saulė artėjo link 
vidudienio. 

Malounas prisiminė kitą galvosūkio dalį. 

Sudėliok keturiolika akmenų, pasinaudok kvadratu ir kompasu, 
kad surastum kelią. Per patį vidurdienį išvysi raudoną šviesą ir 
pastebėsi besirangančią, iš pykčio raudoną neįsivaizduojamo ilgio 
gyvatę. 

Beleme viskas buvo aiškiau — šiek tiek istorijos, šiek tiek 
technologijų - lyg skiriamasis Sergėtojų ženklas. Šiaip ar taip, 
galvosūkis Pakviestajam turėjo būti išsprendžiamas. Ši dalis 
buvo sudėtinga. 

Bet įmanoma. 

Malounas dar kartą nužvelgė apgriuvusį namelį ir netikrą 
antkapį. 

Tada pamatė juos ir suskaičiavo. 

Keturiolika. 


* 


SABRĖ SVARSTĖ, — GAL NUŽUDYTI JUOS ABU TIESIOG DABAR? Gal 
pavyktų vienam susidoroti su likusia galvosūkio dalimi? Ma- 
lounas atliko nemenką darbą ir, kaip Sabrė tikėjosi, jo išra- 

dingumas padėjo visiems nusigauti iš Anglijos į Portugaliją, o 
paskui atsidurti čia. 

Ne, dar reikia palaukti. 

Jis pats niekada nebūtų iššifravęs to galvosūkio, juolab taip 
greitai. Mėlynasis Krėslas turbūt jau jo ieško, bet šiuo metu 
vyksta asamblėjos susirinkimai, tad Sabrė tikėjosi, kad tai ati- 
trauks Hermano dėmesį bent jau iki rytojaus. Jis žinojo, kad 
Hermanas laukia viltį sustiprinančių žinių. Taip pat Žinojo, 
ką senis buvo dar sumanęs, ir kad jo dalyvavimas kitą savaitę 
būtinas. Trys pasiuntiniai jau derėjosi su bin Ladenu. Sabrė 
apsilankė pas visus tris, du iš jų nužudė, vieną paliko gyvą. 

Tas žmogus ir biblioteka bus jo koziris. 

Bet pirmiausia reikėjo čia kai ką surasti. 

Jeigu nepavyks, teks nužudyti Malouną, jo buvusiąją ir ti- 
kėtis, kad kaip nors pavyks išsikapstyti. 


X 


MALOUNAS ĮDĖMIAI ŽVELGĖ Į VIENĄ apgriuvusio namelio pusę. 
Maždaug trijų metrų aukštyje žiojėjo plika kiaurymė. Jis ap- 
ėjo namelį iš kitos pusės ir panašiame aukštyje pastebėjo kitą 
kiaurymę. 

Grįžęs prie Makolumo ir Pamelos pasakė: 

— Manau, kad supratau. Pastatas yra kvadrato formos kaip 
ir tos dvi kiaurymės. 

— Pasinaudok kvadratu ir kompasu, - pacitavo Pamela. 

Kotonas parodė į kiaurymes. 

— Jos yra įminimas, — pasakė jis. 

— Ką tu kalbi? —- paklausė Makolumas. - Reikės gerokai pa- 
vargti, kol iki jų užsilipsime. 

— Ne visai. Tu tik apsižvalgyk. — Aplinkui buvo pilna akme- 
nų ir uolų nuolaužų. - Pastebėjai, kokie jie? 

Pamela priėjo prie vieno akmens ir pritūpė. Kotonas žiūrė- 
jo, kaip ji paglostė akmenį. 

— Kvadratinis! Ir čia tokių gana daug, ar ne? 

— Sakyčiau, tu teisi, - linktelėjo Kotonas. - Tik prisimink 
galvosūkį: Sudėliok keturiolika akmenų, pasinaudok kvadratu ir 
kompasu, kad surastum kelią. Čia išmėtyta keturiolika akmenų. 

Pamela atsistojo. 

— Akivaizdu, kad galvosūkis turi ir fizinę dalį, - pasakė 
ji. - Juk ne kiekvienas gali surinkti tuos akmenis. Tikiuosi, jie 
mums padės pasiekti langus? 

Malounas nusimetė kuprinę. 

Makolumas padarė tą patį ir sumurmėjo: 

— Yra tik vienas būdas įsitikinti. 

Surinkti keturiolika kvadratinių akmenų ir pastatyti iš jų 
piramidę plokščiu viršumi prireikė dvidešimties minučių -jie 
padėjo šešis akmenis apačioje, penkis per vidurį, o tris viršuje. 
Jeigu prireiktų, vieną iš tų trijų galima padėti ant kitų dviejų, 
bet Malounas nutarė, kad ji ir taip pakankamai aukšta. 

Jis priėjo ir užsikorė ant akmenų krūvos. 

Malounas įsistebeilijo pro apgriuvusios sienos angą. Pro 
priešingos namo sienos kiaurymę už kokių septynių metrų 
jis išvydo kalnų grandinę dar už puskilometrio. Per patį vi- 
durdienį išvysi raudoną šviesą ir pastebėsi besirangančią, iš pykčio 
raudoną neįsivaizduojamo ilgio gyvatę. 

Aptrupėjęs namelis apgriuvusiu stogu buvo sąmoningai 
nukreiptas iš rytų į vakarus. 

Tai nebuvo gyvenamasis namas. Ne. Kaip ir Belemo vie- 
nuolyno rožė, nukreipta iš rytų į vakarus, tai buvo kompasas. 

Pasinaudok kvadratu ir kompasu, kad surastum kelią. 

Kotonas pažvelgė į savo laikrodį. 

Prireiks maždaug valandos... 


LXX SKYRIUS 


MERILENDAS 
7:30 


STEFANI VAIRAVO VISUREIGĮ, kurį parūpino prezidentas Daniel- 
sas. Jis taip pat pasirūpino, kad abi su Kasiopėja turėtų po 
ginklą ir dėtuvę su šoviniais. Stefani nebuvo visiškai tikra, ką 
jos turės daryti, tačiau akivaizdu, jog prezidentas norėjo, kad 
būtų pasirengusios. 

— Kaip supranti, šitas daiktas prikimštas elektronikos, — 
tarė Kasiopėja. 

— Tikėkimės. 

— Ir supranti, kad visas šis reikalas yra beprotybė. Mes 
net nežinome, kuo galime pasitikėti, net jei tai pats Jungtinių 
Valstijų prezidentas. 

— Be abejonės, - atsakė Stefani. - Mudvi esame tik pėsti- 
ninkai šachmatų lentoje. Tačiau ir pėstininkai gali pagąsdinti 
karalių. 

— Stefani, mes su tavimi esame jaukas. 

Ši linktelėjo, bet nieko nepasakė. 

Abi įvažiavo į nedidelį miestelį, įsikūrusį maždaug dešimt 
kilometrų į šiaurę nuo Vašingtono, - vieną tų nesuskaičiuo- 
jamų miegamųjų rajonų, storu Žiedu juosiančių sostinę. Sek- 

dama nuorodomis Stefani neilgai trukus privažiavo nedidelį 
restoranėlį stiklinta terasa, jaukiai prisiglaudusį ūksmingų 
medžių pavėsyje. 

„Tetos B“ užkandinė. 

Viena Lario Deilio mėgstamiausių. 

Stefani sustabdė automobilį, ir abi žengė į vidų, kur jas 
pasitiko pikantiškas kiaulienos, obuolių pyrago ir gruzdintų 
bulvyčių kvapas. Prie garuojančio bufeto būriavosi nekantrūs 
valgytojai. Apėjusios prekystalį Stefani ir Kasiopėja pastebėjo 
Deilį. Šis sėdėjo vienas. 

— Užkąskite, - tarė Deilis. - Aš vaišinu. 

Priešais jį stovėjo lėkštė su kiaušiniais, avižine koše ir kiau- 
lienos kepsniu. 

Kaip ir buvo tartasi, Kasiopėja nuėjo ir atsisėdo prie kito 
staliuko, kad galėtų stebėti patalpą. Stefani liko su Deiliu. 

— Ne, dėkoju, - atsakė ji. 

Prie bufeto kabėjo ryški iškaba: dvi neįtikėtinai storos kiau- 
lės ir šūkis: ATGAUK KUNO FORMAS PAS TETĄ B. Stefani 
šyptelėjo: 

— Būtent todėl tu čia dažnai valgai, ar ne? Kad atgautum 
kūno formas? 

— Man patinka ši vieta, — atsakė Deilis. - Primena vaikystę 
ir mamos gamintus patiekalus. Žinau, tau sunku patikėti, bet 
aš irgi esu Žmogus. 

— Kodėl neužsiimi Magelano organizacijos reikalais? Juk 
dabar esi jos vadovas. 

— Nesijaudink, nepamiršau. Turime svarbesnių reikalų. 

— Pavyzdžiui, saugoti tavo užpakalį? 

Deilis atsipjovė kiaulienos gabalėlį. 

— Čia tikrai skanu, — pasakė jis. - Turėtum paragauti. Tau 
irgi neprošal susigrąžinti formas. 

— Kaip miela, kad pastebėjai mano liekną figūrą. Kur tavo 
mergina? 

— Neturiu supratimo. Manau, ji miegojo su manimi tik no- 
rėdama išpešti informacijos. Kurios aš neturėjau. Aš dariau 

tą patį jos atžvilgiu. Priešingai nei tu manai, Stefani, aš nesu 
visiškas idiotas. 

Prieš dvi valandas Stefani paskambino Deiliui, kaip pasiū- 
lė Danielsas, ir paprašė susitikti. Jis nekantraudamas sutiko. 
Stefani nerimą kėlė mintis, kodėl Danielsas, jeigu norėjo, kad 
ji pasikalbėtų su Deiliu, nutraukė jų susitikimą aviacijos mu- 
ziejuje. Bet nustūmė savo dvejonę šalin. 

— Mes nebaigėme kalbėtis, - pasakė ji. 

— Laikas atsipeikėti, Stefani. Medžiagą, kurią turi prieš 
mane, gali pasilaikyti sau. Gali naudoti. Man tas pats. Jeigu 
lėksiu iš posto aš, lėks ir prezidentas. Tiesa privalo išaiškėti, ir 
aš norėjau, kad tu ją rastum. 

Stefani buvo sunku tuo patikėti. 

— Aš žinojau, kad tu mane seki, - toliau kalbėjo Deilis. — 
Kad pasiuntei man tą kekšę. Aš nesu toks silpnas. Manai, tai 
buvo pirmoji moteris, kuri bandė mane šnipinėti? Žinojau, 
kad kažką kapstai. Taigi pasistengiau, kad lengvai rastum, ko 
ieškai. O tu pernelyg neskubėjai. 

— Puikus ėjimas, Lari. Bet aš neužkibau. 

Deilis ėmėsi kiaušinių ir avižų košės. 

— Žinau, kad nesiruoši patikėti, - pasakė jis. - Bet ar galė- 
tum nors kartą pamiršti savo neapykantą man ir tiesiog pa- 
klausyti, ką sakau? 

To ji čia ir atėjo. 

— Šiek tiek pašniukštinėjau, — pradėjo Deilis. - Aplinkui 
vyksta negeri dalykai. Aš nesu artimiausios prezidento aplin- 
kos žmogus, tačiau esu gana arti ir jaučiu nuotaikas. Kai su- 
pratau, kad tu mane stebi, laukiau, kol ko nors imsies, ir kai 
tai įvyks, mes galėtume imti bendradarbiauti. 

— Kodėl negalėjai tiesiog paprašyti mano pagalbos? 

— Atsipeikėk! Tau kančia būti su manimi vienoje patalpoje. 
Nori man padėti? Aš maniau, jeigu vogčiomis pažvelgsi pro 
langą ir pamatysi, kas vyksta, iškart tapsi supratingesnė. Kaip 
dabar. 

— Tu vis dar papirkinėji Kongresą? 

— O, taip. Ir aš, ir dar maždaug tūkstantis kitų lobistų. Po 
velnių, tai jau galėtų tapti olimpine rungtimi. 

Stefani pažvelgė į Kasiopėją ir nepastebėjo nieko, kas galė- 
tų versti nerimauti. Prie staliukų buvo įsitaisiusios šeimos ir 
pagyvenusios poros. 

— Siūlau viską pamiršti, - pasakė Deilis. - Nes tai mažiau- 
sias mūsų rūpestis. 

— Nežinojau, kad mes turime rūpesčių. 

- Čia vyksta kai kas daugiau, — tarė Deilis ir nugėrė porą 
gurkšnių apelsinų sulčių. - Velnias! Jie pridėjo cukraus! Bet 
neblogos. 

- Jeigu nuolat šitaip valgai, kodėl tebesi toks lieknas? 

— Stresas. Geriausia dieta pasaulyje, - tai sakydamas Deilis 
pastatė stiklinę su sultimis ant stalo. - Stefani, šiuo metu ren- 
giamas didžiulis sąmokslas... 

— Dėl ko? 

— Norima nuversti prezidentą. 

Tai buvo naujiena. 

— Tai yra vienintelis dalykas, kurį Žinau, - Deilis pastū- 
mė lėkštę į šoną. - Šiuo metu viceprezidentas yra Europoje, 
dalyvauja ekonomikos susitikime. Tačiau man pranešė, kad 
praeitą vakarą jis išvyko iš viešbučio ir nuvažiavo susitikti su 
žmogumi vardu Alfredas Hermanas. Atseit mandagumo vizi- 
tas. Tačiau viceprezidento negali pavadinti mandagiu žmogu- 
mi. Jis nieko nedaro be priežasties. Su tuo Hermanu jis yra ir 
anksčiau susitikęs. Aš patikrinau. 

— Ir sužinojai, kad Alfredas Hermanas vadovauja organiza- 
cijai, pasivadinusiai „Auksinės vilnos“ ordinu. 

Deilio veidą užliejo nuostaba. 

- Žinojau, kad galėsi padėti, - tarė jis. - Vadinasi, tu jau 
žinai apie tai. 

— Vienintelis dalykas, kurį aš noriu Žinoti, - kodėl visa tai 
taip svarbu? 

— Ta grupuotė daro politinę įtaką visame pasaulyje. Her- 
manas ir viceprezidentas jau kurį laiką bendrauja. Girdėjau 

šnekų apie jį ir ordiną, tačiau viceprezidentas neišsiduoda. 
Žinau, kad jis nori tapti prezidentu. Jis intensyviai ruošiasi 
kandidatuoti, tačiau, mano nuomone, gali siekti ir ttumpiau- 
sio kelio į valdžią. 

Keista, Danielsas apie tai nieko nesakė. 

— Ar tu dar turi atmintines, kurias paėmei iš mano namų? — 
paklausė Deilis. 

Stefani linktelėjo. 

— Vienoje jų yra skaitmeniniai kai kurių telefoninių pokal- 
bių įrašai. Nedaug, bet velniškai įdomūs. Su viceprezidento 
štabo šefu - didžiausiu šiknium, kokį man teko kada nors 
pažinoti. Jis atidavė Aleksandrijos ryšininką tiesiai Alfredui 
Hermanui į rankas. 

— Ir kaip tau pavyko visa tai sužinoti? 

— Pats ten buvau. 

Stefani veidas nė nevirptelėjo. 

— Taip, buvau šalia. Įrašiau visą pokalbį. Prieš penkis mė- 
nesius buvome susitikę su Alfredu Hermanu Niujorke. Pa- 
sakėme jam viską, ką žinojome. Būtent tuo metu į tą reikalą 
įtraukiau Heterą Dikson. 

Tai irgi buvo naujiena. 

— Taip. Nuėjau ir papasakojau jai viską, kas atsitiko ryši- 
ninkui. Ir apie susitikimą su Alfredu Hermanu. 

— Tai nebuvo geriausia mintis, - tarė Stefani. 

— Tuo metu atrodė, kad geriausia. Izraeliečiai buvo vienin- 
teliai sąjungininkai, kuriais galėjau pasitikėti. Tačiau jie manė, 
kad ta istorija su Hermanu siekiama sukelti jiems problemų. 
čių. —- Tai nebuvo taip jau blogai. 

— Tuoj susivemsiu. 

Deilis papurtė galvą. 

— Dar po mėnesio, - tęsė jis, - viceprezidento štabo šefas ir 
aš buvome dviese. Tikras asilas, bet labai mėgsta girtis. Tokie 
dažniausiai prisidaro rūpesčių. Šiek tiek išgėrėme ir jis pra- 

kalbo. Tuo metu aš jau buvau įtarus ir kišenėje nešiojausi dik- 
tofoną. Tą vakarą sužinojau įdomių dalykų. 

Tuo metu Kasiopėja atsistojo nuo stalelio ir nuėjo prie sti- 
klinės sienos. Lauke į ūksmingą stovėjimo aikštelę atvažiuo- 
davo ir išvažiuodavo automobiliai. 

— Tas bjaurybė kalbėjo apie Dvidešimt penktojo straipsnio 
pataisą. Pasakojo, kaip jį skaitė ir nagrinėjo. Klausė, ką aš apie 
tai Žinau, bet aš Žinojau nedaug. Vaidinau girtą ir kad man tai 
neįdomu. 

Stefani gerai žinojo, ką byloja Dvidešimt penktoji Konsti- 
tucijos pataisa. 

Pašalinus Prezidentą iš pareigų arba jo mirties ar atsistatydini- 
mo atveju Prezidentu tampa viceprezidentas. 


LXXI SKYRIUS 


SINAJAUS PUSIASALIS 


MALOUNAS PAŽIŪRĖJO Į LAIKRODį: vienuolika valandų pen- 
kiasdešimt aštuonios minutės. Jis jau kartą žvilgtelėjo pro abi 
kiaurymes, tačiau nieko nepamatė. Kol jis stovėjo užsilipęs 
ant keturiolikos akmenų, Pamela ir Makolumas stovėjo laukė 
apačioje. 

Stojo pusiaudienis, ir kažkur toli suskambo varpai. 

— Klaiku, - tarė Pamela. - Juk čia nieko nėra. 

Kotonas jai pritarė: 

— Skamba lyg iš niekur. 

Ir tyliai pamanė: lyg iš dangaus. 

Danguje tvieskė saulė. Kotono kūnas ir drabužiai buvo 
permirkę nuo prakaito. 

Jis dar kartą pažvelgė pro kiaurymes. 

Pamažu nuo kalno viršūnės žemyn ėmė ryškėti tamsūs taš- 
kai. Tai galėjo būti uolose išsibarstę atsiskyrėlių urvai, prime- 
nantys juodas akis. Tada Kotonas kai ką pastebėjo. Per vieną 
kalvą vingiavo akmeninis kelias. Kupranugarių takas? Prieš 
čia atskrisdamas jis dar Lisabonoje išsiaiškino, kad kalnai šia- 
me regione slepia nemažai derlingų klonių, vietinių beduinų 
vadinamų farsh. Tai reiškia, kad paprastai tokiose vietose yra 

vandens šaltinis, pritraukiantis bent kelis gyventojus. Švento- 
sios Katerinos vienuolynas pietuose, netoli Mozės kalno, taip 
pat buvo pastatytas viename iš farsh. Kotonas pagalvojo, kad 
netoliese jų turėtų būti ir daugiau. 

Jis stebėjo, kaip šešėliai išnyksta, ir granito kalnų spalva iš 
alavinės virsta raudona. Per kalvą vingiuojantis takas, jau ta- 
pęs kaštoniniu, priminė besirangančią gyvatę. Dvi kiaurymės 
priešingose namelio sienose įrėmino vaizdą lyg paveikslą. 

Pastebėsi besirangančią, iš pykčio raudoną neįsivaizduojamo il- 
gio gyvatę. 

— Ar ką nors matai? - paklausė Pamela. 

— Viską. 


* 


STEFANI NEPATIKLIAI DĖBTELĖJO Į LARį DEirLį. 

— Nori pasakyti, kad viceprezidentas planuoja nužudyti 
prezidentą? - paklausė ji. 

— Manau, vyksta būtent tai. 

— Ir kodėl esi pasaulyje vienintelis, kuris tai pastebėjo? 

— Nežinau, Stefani. Tarkim, aš tik nuovokus vyrukas. Ti- 
krai Žinau, kad kažkas vyksta. 

Stefani norėjo sužinoti daugiau. Būtent todėl Danielsas čia 
ją Ir siuntė. 

— Lari, tu paprasčiausiai nori apsaugoti savo subinę, - pa- 
sakė ji. 

— Stefani, tu panaši žmogų, kuris gatvės žibinto šviesoje 
ieško pamestos dvidešimt penkių centų monetos. Prie jo pri- 
eina vaikinas ir klausia, ką jis čia veikia. „Ieškau pamestos 
dvidešimt penkių centų monetos“, - atsako žmogus. Vaikinas 
teiraujasi: „O kur tu ją pametei?“ Žmogus parodo į kitą pusę 
ir sako: „Kažkur ten.“ Vaikinas sutrinka. „Tai kodėl ieškai po 
šiuo Žibintu?“ — klausia jis. Žmogus atsako: „Todėl, kad čia 
šviesu.“ Būtent taip ir tu elgiesi, Stefani. Liaukis ieškoti, kur 
šviečia, ir ieškok ten, kur reikia. 

— Tuomet pasakyk ką nors konkretaus. 

— O, kad galėčiau! Pats Žinau nedaug. Viceprezidentas ven- 
gia susitikimų, kurių kandidatas neturėtų vengti. Nebesiskaito 
su žmonėmis, kurių jam dar gali prireikti. Nesidomi partijos 
reikalais. Viską slepia. Net tokiam politikos vilkui kaip aš sun- 
ku ką nors suprasti. Išvis yra vos keletas Žmonių, kurie šiek tiek 
nutuokia apie tokius reikalus. Ir jie moka saugoti paslaptis. 

— Ar Brentas Grinas yra vienas iš tų žmonių? 

— Neturiu supratimo. Brentas yra keistuolis. Pašalietis. Va- 
kar mėginau jį prispausti. Truputį grasinau. Tačiau jis neišsi- 
gando. Norėjau pamatyti jo reakciją. Paskui, kai tu įsilaužei 
į Mano namus ir paėmei tą knygą, supratau, kad tu gali būti 
mano sąjungininkė. 

— Tikriausiai blogai pasirinkai, Lari, - paprieštaravo Stefa- 
ni. - Netikiu nė vienu tavo žodžiu. Juk ne taip jau paprasta 
nužudyti prezidentą. 

— To aš nežinau. Manau, kad žmonės, nužudę arba keti- 
nantys nužudyti prezidentus, yra pamišėliai, bepročiai arba 
jiems netyčia pasisekė. Bet tu tik įsivaizduok, ką galėtų pada- 
ryti profesionalai. 

Deilis nusprendė eiti prie tikslo. 

— Kur yra tos atmintinės? - paklausė jis. 

— Ašjas turiu, - atsakė Stefani. 

— Tikiuosi, nes jeigu turi kas nors kitas, mes susilauksime 
didelių bėdų. Jie suprastų, kad aš juos stebiu. Bus neįmanoma 
paaiškinti, kodėl įrašinėjau pokalbius su viceprezidento štabo 
šefu. Stefani, prašau man grąžinti tas atmintines. 

— To nebus. Lari, aš turiu pasiūlymą. Gal tu prisipažink, 
kad papirkinėjai Kongresą, ir paprašyk federalinės apsaugos? 
Tuomet galėsi pasakoti savo nesąmones kiekvienam, kuris 
klausys. 

Deilis atsirėmė į kėdės atlošą. 

- Žinai, Stefani, vieną akimirką jau pamaniau, kad galėsime 
žmoniškai pasišnekėti. Bet ne, tu nori vaidinti kietą. Stefani, 
aš dariau tai, ką privalėjau daryti, nes to norėjo prezidentas. 

Dabar Stefani susidomėjo. 

- Jis žinojo, kad tu papirkinėjai Kongresą? - paklausė ji. 

— O kaip tu manai, kodėl mano akcijos Baltuosiuose rūmuo- 
se taip greitai kilo? Jis norėjo prastumti kai kuriuos dalykus, ir 
aš tuo pasirūpinau. Šiam prezidentui sekasi su Kongresu ir tai 
paaiškina, kodėl jis buvo išrinktas antrai kadencijai. 

— Ar turi įrodymų, kad Danielsas įsipainiojęs? - paklausė 
Stefani. 

— Ar įrašinėjau jį? Ne. Bet tai tiesa, Stefani. Kas nors juk turi 
tuo užsiimti. Taip jau sutvarkytas pasaulis. Aš esu Danielso 
vyrukas, ir mes su juo abu tai žinome. 

Stefani metė žvilgsnį į Kasiopėją ir prisiminė, ką ši pasakė, 
kai jos važiavo susitikti su Deiliu. Jos iš tikrųjų nežino, kuo 
pasitikėti, net ir prezidentu. 

Deilis atsistojo ir numetė porą dolerių arbatpinigių. 

— Aną dieną judu su Grinu manėte, kad visa tai - dėl Da- 
nielso politinio palikimo. Aš pasakiau tai, ką ir norėjote išgirs- 
ti, kad užliūliuočiau jūsų budrumą, - jis papurtė galvą. - Bet 
iš tikrųjų tai - Danielso gyvybės klausimas. Su tavimi tik vel- 
tui eikvojau laiką, Stefani. Teks apsieiti be tavo pagalbos. 


X 


MALOUNAS LIPO AUKŠTYN PLIKU ŠLAITU. Virš galvos sklandė 
ereliai ir suopiai. Kaitri saulė svilino viršugalvį ir degino pra- 
kaitu pasruvusį kūną. Ant perdžiūvusio ir suskeldėjusio pa- 
viršinio smėlio ir sąnašų sluoksnio mėtėsi uolų nuolaužos. 

Nepaisydamas alinančio karščio Malounas kopė vingiuotu 
takeliu aukštyn, kur trys didžiuliai rieduliai kažkada seniai 
skersai kalno viršūnės suformavo maždaug dešimties metrų 
ilgio tunelį. Nuo akmenų žiro skambančios smėlio dulkės. 
Svilino kaitri saulė, tačiau oloje buvo vėsu. Malounas lengviau 
atsikvėpė. 

Staiga priekyje jis pastebėjo raudoną blyksnį. 

— Matei? — paklausė jis Pamelos. 

— Taip, - atsakė ši. 

Sustoję jie palaukė, kol tai darkart pasikartos. 

Ir tada Malounas suprato, kas vyksta. Vidurdienio saulės 
spinduliai, suradę plyšių tarp trijų akmenų, atsimušė į raudo- 
ną granitą ir nudažė tunelį tamsiai raudona spalva. 

Įdomus reiškinys. 

Pastebėsi besirangančią, iš pykčio raudoną neįsivaizduojamo il- 
210 gyvatę. 

— Matyt, aplinkui pilna piktų raudonų gyvačių, - tarė Ma- 
lounas. 

Tunelio viduryje jis išvydo granite iškaltus žodžius lotynų 
kalba. Sustojęs perskaitė ir garsiai išvertė: 

— „Neik arčiau! Nusiauk apavą, nes vieta, kurioje stovi, 

yra šventa žemė!“ — Malounas prisiminė ištrauką. - Iš Išėjimo 
knygos. Juos Viešpats pasakė Mozei iš Degančio krūmo. 

— Ar tai atsitiko šioje vietoje? - paklausė Pamela. 

— Niekas nežino. Visos trys religijos ta vieta pripažįsta Jebel 
Musa - Mozės kalną, esantį maždaug už septynių kilometrų į 
pietus nuo čia. Bet kas ten žino. 

Tunelio pabaigoje Malouną vėl užliejo šilumos banga, ir 
jis išvydo išlenktą farsh, apsodintą kiparisais. Aukštai dangu- 
je vienas kitą gainiojo minkšti balti debesėliai, primenantys 
muilinės gubojos guotus. 

Prie tolimos kalvos, tarp stulbinamo aukščio uolų, stūkso- 
jo sienos ir namai, susigrūdę vienas prie kito, tarsi išdygę iš 
tų pačių uolų. Liejosi jų maskuojamosios spalvos — geltona, 
ruda ir balta. Sargybos bokštai, atrodė, plūduriuoja mėlyna- 
me danguje. Įkaitusių oranžinių čerpių stogų fone išryškėjo 
grakštūs žalių kiparisų kūgiai. Protu nesuvokiamo dydžio ir 
formos reginys Malounui priminė netvarkingą kalnų papėdė- 
je įsikūrusio itališko Žvejų kaimelio žavesį. 

— Ar čia vienuolynas? - paklausė jo Pamela. 

— Pagal žemėlapį šiame regione jų turi būti trys, - atsakė 
Malounas. - Ir nė vienas nėra paslaptis. 

Žemyn vedė akmenų takelis. Pakopos buvo išdėliotos po 
tris pramaišiui su lygiomis plikomis uolienomis. Apačioje dar 
vienas takelis kirto farsh, suko pro nedidelį ežerėlį, telkšantį 
tarp kiparisų, ir vingiavo iki pat įėjimo į vienuolyną. 

— Čia ir yra toji vieta. 


X 


STEFANI ŽIŪRĖJO, KAIP DEILIS IŠEINA Iš RESTORANO. Kasiopėja 
priėjo prie staliuko, atsisėdo šalia ir paklausė: 

— Pavyko išpešti ką nors naudinga? 

— Jis sakė, kad Danielsas visą laiką žinojo, ką jis veikė, - at- 
sakė Stefani. 

— O kąjis daugiau galėjo sakyti? 

— Deilis neužsiminė, kad praeitą naktį mes buvome Kemp 
Deivide. 

— Niekas mūsų nematė, išskyrus patį Danielsą ir jo agentus. 

Tai buvo tiesa. Abi moterys miegojo trobelėje, kurią sau- 
gojo du agentai. Kai jos pabudo, ant viryklės laukė garuo- 
jantis maistas. Danielsas pats paskambino ir paprašė susitikti 
su Lariu Deiliu. Taigi Deilis arba nežinojo, arba sąmoningai 
nutylėjo. 

— Įdomu, kodėl prezidentas norėjo, kad susitiktume su 
Deiliu, jeigu Žinojo, jog tai, ką jis pasakys, gali būti visiškai 
priešinga tam, ką pats mums kalbėjo? - Stefani klausė dau- 
giau savęs nei Kasiopėjos. 

— Dar vienas neatsakytas klausimas. 

Pro langą Stefani žiūrėjo, kaip Deilis per Žvyruotą auto- 
mobilių stovėjimo aikštelę kėblina savojo landroverio link. Jai 
niekada nepatiko tas vyras. Kai įsitikino, kad jis susitepęs, jai 
nieko negalėjo būti maloniau. 

Tačiau dabar Stefani nebebuvo tokia tikra. 

Deilis susirado savo visureigį ir įlipo vidun. 

Joms taip pat reikėjo važiuoti. Laikas susirasti Brentą Gri- 
ną ir sužinoti, ką jam pavyko išsiaiškinti. Danielsas neprašė 

jų pasikalbėti su Grinu, tačiau Stefani manė, kad tai būtų ne 
pro šalį. 

Ypač dabar. 

Staiga pastatas sudrebėjo nuo sprogimo bangos. 

Po kelių akimirkų išgąstį pakeitė suvokimas, kad sprogo 
ne restoranas. Pasigirdę riksmai ir klyksmai netrukus taip pat 
nutilo, kai žmonės suprato, kad pastatas stovi sveikas. 

Taigi viskas puiku. 

Išskyrus automobilių stovėjimo aikštelę. 

Stefani dar kartą pažvelgė pro langą ir išvydo Lario Deilio 
landroverį, paskendusį liepsnose. 


LXXII SKYRIUS 


SINAJAUS PUSIASALIS 


MALOUNAS PRISIARTINO PRIE METALU KAUSTYTŲ MEDINIŲ VAR- 
TŲ. Saulės nudegintos raudono granito sienos, sutvirtintos 
kontraforsais, rėmėsi į nuožulnią terasą, kur kiparisai, apel- 
sinmedžiai, citrinmedžiai ir alyvmedžiai teikė jaukų šešėlį. 
Papėdėje vešėjo vynuogienojai. Šiltas vėjelis kedeno ir šiau- 
šė smėlį. 

Aplinkui nebuvo matyti nė gyvos dvasios. 

Virš vartų Malounas pastebėjo dar vieną užrašą lotynų kal- 
ba, šįkart iš 118 psalmės, ir jis perskaitė: 


STAI VARTAI PAS VIEŠPATĮ; 
TEISIEJI PRO JUOS ĮEIS 


— Ką dabar darysime? - paklausė Pamela. 

Malounas pastebėjo, kad vietovės atšiaurumas atitiko jos 
prastą nuotaiką. 

— Manau, ši virvė čia ne veltui pririšta, - parodė jis. 

Virš vartų atvirame bokšte buvo pakabintas geležinis var- 
pas. Malounas priėjo ir patraukė virvę. Varpas suskambėjo 
keletą kartų. Jau ketino skambinti vėl, kai aukštai prasivėrė 

vartų langelis ir pro jį išlindo barzdoto jaunuolio veidas. Jam 
ant galvos pūpsojo šiaudinė skrybėlė. 

— Kuo galėčiau jums padėti? - anglų kalba pasiteiravo jis. 

— Mes norime apsilankyti bibliotekoje, - atsakė Mako- 
lumas. 

- Čia tik vienuolynas, susikaupimo vieta. Mes neturime bi- 
bliotekos, - atsakė jaunuolis. 

Malounas pagalvojo, kad Sergėtojai turi kaip nors įsitikinti, 
jog prie vartų pasirodę žmonės iš tikrųjų yra Pakviestieji. Juk 
kelionė gali trukti labai ilgai, o galvosūkyje nėra jokių apribo- 
jimų. Taigi turėjo būti koks nors galutinis patikrinimas. Toks, 
kuris nebuvo paminėtas galvosūkyje. 

— Mes esame Pakviestieji, išsprendę galvosūkį, - šūktelėjo 

jis. - Ieškome įėjimo į biblioteką. 
Langelis vartuose užsidarė. 
— Kaip nemandagu, - pasakė Pamela. 
Malounas nusišluostė prakaitą nuo kaktos. 
— Juk jie neketina atverti vartų kiekvienam prie jų pasiro- 
džiusiam prašalaičiui. 

Netrukus langelis vartuose vėl prasivėrė, ir jaunuolis pa- 
klausė: 

— Kuojūs vardu? 

Makolumas jau žiojosi sakyti, tačiau Malounas sugriebė jį 
už rankos. 

— Leisk man, - sušnabždėjo jis ir pažvelgė į viršų. - Džor- 
džas Hadadas. 

— Kas tie kiti du? 

— Mano bendražygiai. 

Dvi akys nejudėdamos įdėmiai žvelgė tarsi vertindamos, 
ar žmogus sako tiesą. 

— Ar galiu paklausti? - tarė. 

— Žinoma! 

— Kaip čia patekote? Papasakokite. 

— Pirmiausia Belemas ir Jeronimo vienuolynas, tada Bet- 
hlehem.org ir galiausiai čia. 

Langelis vartuose užsidarė. 

Malounas išgirdo nuimamų skląsčių garsą, tada sunkūs 
mediniai vartai lėtai prasivėrė, ir pro juos išlindo barzdotas 
jaunuolis. Jis mūvėjo plačias apsmukusias kelnes iki blauzdų, 
vilkėjo gelsvai rudą apsiaustą, ties juosmeniu surištą paprasta 
virve, avėjo sandalais. 

Jis atsistojo priešais Malouną ir nusilenkė. 

— Sveiki atvykę, Džordžai Hadadai. Jūs išsprendėte galvo- 
sūkį. Ar norite apsilankyti bibliotekoje? 

— Noriu. 

Jaunuolis nusišypsojo. 

— Tada užeikite ir suraskite tai, ko ieškote. 

Visi vorele nusekė paskui jį pro vartus į tamsų akmeninį 
koridorių, užstojantį saulę. Už trisdešimties žingsnių keliau- 
ninkai pasuko už kampo ir vėl įžengė į dienos šviesą - į nuos- 
tabų žaliuojantį sodą su vešinčiais kiparisais, palmėmis, vy- 
nuogienojais ir netgi ramiai vaikštinėjančiu povu. 

Jų ausis užliejo raminantys, fleitos melodiją primenantys 
garsai. Netrukus Malounas išvydo ir garso šaltinį - muzikan- 
tas sėdėjo nedideliame balkonėlyje, kurį laikė storos medinės 
gembės. Pastatai aplinkui buvo tarsi prilipdyti vienas prie 
kito, visi skirtingų dydžių ir formų. Malounas pastebėjo ne- 
didelius kiemelius, laiptus, geležinius turėklus, skliautuotas 
arkas, nusmailintus stogus ir siauručius takelius. Vanduo iš 
vieno gyvenvietės galo į kitą tekėjo miniatiūriniu akveduku. 
Viskas aplinkui atrodė tarsi išbarstyta. Malounui tai priminė 
viduramžių gyvenvietę. 

Jie sekė paskui Šiaudinę Skrybėlę. 

Be muzikanto, grojančio fleita, aplinkui nebuvo nė gyvos 
dvasios, nors kaimelis atrodė švarus ir sutvarkytas. Saulės 
spinduliai skverbėsi pro užuolaidas vidun, tačiau už langų 
nebuvo matyti nė menkiausio judesio. Terasų lysvėse noko 
pomidorai. Kai kas patraukė Malouno dėmesį: saulės baterijų 
skydai, apdairiai pritvirtinti prie stogų, bei daugybė palydo- 
vinių antenų, paslėptų po medinėmis arba akmeninėmis sto- 

ginėmis, kurios atrodė lyg pastatų dalys. Primena Disnėjaus 
pramogų parką, kur įranga lankytojams plika akimi nėra ma- 
toma, pagalvojo Malounas. 

Šiaudinė Skrybėlė sustojo prie medinių durų ir atraki- 
no spyną didžiuliu žalvariniu raktu. Visi suėjo į valgyklą — 
skliautuotą patalpą, kurios sienas puošė freskos su scenomis 
iš Mozės gyvenimo. Ore tvyrojo dešrelių ir raugintų kopūstų 
kvapas. Lubų plokščių spalvos kaitaliojosi nuo šokoladinės 
iki sviesto geltonumo, tarp jų įsiterpė rombo formos žydros 
spalvos plokštės, nusagstytos aukso žvaigždutėmis. 

— Jūs ilgai keliavote, — pasakė Šiaudinė Skrybėlė, — todėl 
dabar turėtumėte pasistiprinti. 

Ant vieno stalo gulėjo padėklas su smėlio rudumo duo- 
na ir stovėjo dubenys su pomidorais, svogūnais bei aliejumi. 
Taip pat stovėjo vaza su datulėmis. Dar kitoje buvo trys dideli 
granatai. Iš arbatinuko garavo šviežia arbata. 

— Jūs labai malonus, - tarė Malounas. 

— Tikrai, labai, - pridūrė Makolumas, - bet mes norėtume 
pamatyti biblioteką. 

Kaulėtame jaunuolio veide šmėstelėjo nepasitenkinimo še- 
šėlis, bet tik akimirką. 

— Mes norėtume, kad pavalgytumėte ir pailsėtumėte, — 
pasakė jis. - Be to, galbūt pageidausite nusiprausti prieš 
įeidami. 

Makolumas žengė į priekį ir pakartojo: 

— Mes išsprendėme jūsų galvosūkį. Norėtume pamatyti bi- 
blioteką. 

— Ponas Hadadas išsprendė galvosūkį ir nusipelno pama- 
tyti biblioteką. Nei jūs, nei moteris nebuvote pakviesti, - Šiau- 
dinė Skrybėlė pasisuko į Malouną. - Atsivesdamas šiuos du, 
panaikinote kvietimo galiojimą. 

— Tuomet kodėl mane įleidote? 

— Buvo padaryta išimtis. 

— Iš kur jūs Žinote, kas aš toks? 

— Jūs žinojote galvosūkio kelią. 

Daugiau netaręs nė žodžio Šiaudinė Skrybėlė išėjo iš val- 
gomojo ir uždarė duris. 

Visi trys stovėjo tylėdami. 

— Aš labai alkana, - pasakė Pamela. 

Malounas taip pat buvo alkanas. Jis pasidėjo savo kuprinę 
ant stalo ir tarė: 

— Tada pasivaišinkime. 


LXXIII SKYRIUS 


MERILENDAS 


STEFANI su KASIOPĖjJA PUOLĖ LAUK Iš RESTORANO. Tačiau Lariui 
Deiliui niekas nebegalėjo padėti. Jo automobilis buvo virtęs 
degančiu metalo laužu. Sprogimas sunaikino tik landroverį ir 
beveik nepadarė žalos kitiems automobiliams. 

Nusitaikyta tiksliai. 

— Mums reikia eiti, - pasakė Kasiopėja. 

Stefani sutiko. 

Nuskubėjusios įsėdo į visureigį. Stefani įkišo raktelį, tačiau 
sudvejojo ir paklausė: 

— Ką pasakysi? 

— Kol prezidentas nepadėjo bombos po šiuo automobiliu, 
esame saugios. Kol sėdėjome restorane, niekas prie jo nebuvo 
prisiartinęs. 

Stefani pasuko raktelį. Variklis suriaumojo. Jos išvažiavo 
kaip tik tuo metu, kai į aikštelę įsuko policijos automobilis. 

— Kąjis tau papasakojo? — pasiteiravo Kasiopėja. 

Stefani trumpai atpasakojo restorane vykusį pokalbį. 

— Maniau, kad mala visiškas nesąmones. Apie rengiamą 
sąmokslą nužudyti Danielsą. Bet dabar... 

Kita juosta pralėkė greitosios pagalbos automobilis. 

— Be reikalo skuba, - tarė Stefani. — Laris taip niekada ir ne- 
sužinos, kas į jį pasikėsino. 

— Labai dramatiška, — pritarė jai Kasiopėja. - Buvo papras- 
tesnių būdų nužudyti. 

— Nebent norėta atkreipti dėmesį. Valstybės saugumo pata- 
rėjo pavaduotojas susprogdintas automobilyje. Skamba įspū- 
dingai. 

Stefani važiavo labai lėtai, nepasiekdama net leistino grei- 
čio; ji vairavo automobilį iš miesto greitkelio link. Stabtelėjusi 
sankryžoje pasuko į pietus. 

— Kur dabar? - paklausė jos Kasiopėja. 

— Mums reikia surasti Griną, - atsakė Stefani. 

Nuvažiavusi keturis kilometrus, galinio vaizdo veidrodė- 
lyje ji pastebėjo sparčiai besiartinantį automobilį. Tikėjosi, kad 
jis ramiai pravažiuos pro šalį, tad beveik tuščiame dviejų juos- 
tų greitkelyje ji dar sumažino greitį. Tačiau pilkas fordas kupė 
tarsi prisiklijavo prie visureigio butferio. Jo priekyje sėdėjo du 
žmonės. 

— Turime draugų. 

Jos važiavo penkiasdešimties kilometrų per valandą grei- 
čiu, kelias vingiavo per miškingą kaimo vietovę. Tarp miškų 
ir laukų buvo matyti vos keli ūkininkų namai. 

Pro priekinį fordo keleivio langą išlindo šautuvas. Pasigir- 
do pokštelėjimas, ir nuo galinio automobilio stiklo atšoko kul- 
ka, nepalikdama jame nė menkiausio įbrėžimo. 

— Telaimina Dievas Slaptąją tarnybą, - sumurmėjo Stefa- 
ni. - Neperšaunamas. 

— Užtat padangos peršaunamos. 

Ji buvo teisi. Stefani padidino greitį. Fordas neatsiliko. Ste- 
fani greitai kryptelėjo vairą į šalį, išvažiavo į priešpriešinio 
eismo juostą ir sumažino greitį, leisdama fordui jas pralenk- 
ti. Šis susilygino su Stefani vairuojamu automobiliu, ir vyras 
šovė į visureigio šoną, tačiau kulkos atšoko rikošetu. 

— Dar ir šarvuotas, - pastebėjo Kasiopėja. 

— Man tuoj pradės patikti tankai. Gal numanai, kas jie tokie? 

— Tas šaulys persekiojo mus tą dieną alėjoje. Manyčiau, 
mus susirado arabai. 

— Tikriausiai jie kėsinosi į Deilį, kai staiga pasirodėme mes. 

— Kaip mums pasisekė. 

Stefani vėl grįžo į savo juostą. Dabar jos važiavo fordui iš 
paskos. Kasiopėja nuleido savo langą ir dviem šūviais sutru- 
pino fordo galinį stiklą. Jo vairuotojas nusprendė išmėginti tą 
patį manevrą ir išvažiuoti į kitą juostą, tačiau buvo priverstas 
grįžti, nes priekyje pasirodė vilkikas. Kasiopėja pasinaudojo 
proga ir paleido dar vieną kulką į galinį stiklą. 

Fordo keleivis nusitaikė pro išdaužtą galinį langą, tačiau 
Kasiopėja suskubo dar kartą iššauti. 

— Tai dar ne viskas, - pasakė Stefani. - Už mūsų. Dar vienas. 

Kitas automobilis važiavo kone prilipęs prie jų galinio bu- 
ferio. Jame taip pat sėdėjo du vyrai. Stefani spaudė toliau — 
jeigu sustotų, jų likimas priklausytų nuo keturių ginkluotų 
vyrų. 

Atrodė, Kasiopėja įvertino situaciją ir nusprendė: 

— Pamėginsiu peršauti priekinio automobilio padangas. 
Tada pagalvosime apie tuos už mūsų. 

Tą akimirką pasigirdo pokštelėjimas, lydimas garsaus 
trenksmo. 

Stefani pajuto, kaip dešinysis automobilio galas slystelėjo į 
dešinę, ir akimirksniu suprato, kas atsitiko. Peršauta padanga. 
Ji spaudė stabdžių pedalą ir stengėsi suvaldyti automobilį. 

Dar vienas šūvis, ir automobilis krestelėjo į kairę. 

Stefani žinojo, kad paprastai šios padangos nesprogsta. Ta- 
čiau pro skyles jos leido orą, ir po poros minučių automobilis 
laikysis tik ant ratlankių. Ji stengėsi suvaldyti visureigį tikė- 
damasi pavažiuoti dar kelis šimtus metrų. 

Kasiopėja padavė jai ginklą ir pakeitė savojo dėtuvę su 
šoviniais. Pirmiausia jos pasinaudos šarvuočio teikiama ap- 

sauga. Tada įvyks susišaudymas, o ankstyvas laikas ir atvira 
vietovė leis užpuolikams likti nežinomiems. 

Tą akimirką automobilio galas nusėdo, ir iš duslaus džerž- 
gesio Stefani suprato, kad jų kelionė baigėsi. 

Ji išjungė variklį ir suspaudė ginklą. 

Pilkasis fordas lėtai prišliaužė prie kelkraščio. 

Tą patį padarė iš paskos važiavęs automobilis. 

Iš abiejų išsirito ginkluoti vyrai. 


X 


MALOUNAS BAIGĖ VALGYTI GRANATĄ — vieną savo mėgstamiausių 
vaisių — ir išgėrė dar vieną puodelį stiprios arbatos. Jie buvo 
palikti vieni jau keturiasdešimt penkias minutes, nors Koto- 
nas negalėjo atsikratyti jausmo, kad juos kažkas stebi. Jis įdė- 
stovėjo tušti, kaip ir indauja prie sienos. Kotonas įsivaizdavo 
tylų lėkščių barškėjimą, mandagų šakučių skrebenimą ir po- 
kalbius keliomis kalbomis, greičiausiai lydėdavusius kiekvie- 
ną valgymą. Durys tolimajame patalpos gale buvo uždarytos 
ir tikriausiai vedė į virtuvę. Valgykloje buvo vėsu. Matyt, dėl 
storų akmeninių sienų, pamanė Kotonas. 

Tą akimirką išorinės durys prasivėrė, ir pasirodė Šiaudinė 
Skrybėlė. 

Malounas pastebėjo, kad jaunuolis visą laiką elgėsi lyg pa- 
tarnautojas ir lyg jo galvoje vienu metu būtų tilpusi tik viena 
vienintelė mintis. 

— Pone Hadadai, - prabilo jis, - ar jūs pasirengęs įeiti į bi- 
blioteką? 

Malounas linktelėjo. 

— Jaučiuosi pasisotinęs ir pailsėjęs. 

— Tada mes galime eiti. 

Makolumas pašoko nuo kėdės. Malounas jau laukė jo re- 
akcijos. 

— Ar nieko prieš, jeigu pirmiausia užeisime į vonios kam- 
barį? — paklausė jis. 

Šiaudinė Skrybėlė linktelėjo. 

— Ašjus palydėsiu, — pasakė jis. - Bet paskui turėsite grįžti į 
valgyklą. Vienintelis ponas Hadadas yra pakviestasis. 

Makolumas mostelėjo ranka sutikdamas. 

— Gerai jau, gerai. Tik parodykite man, kur yra vonios 
kambarys. 

Šiaudinė Skrybėlė paklausė: 

— Pone Hadadai, ar jūs ko nors pageidautumėte? 

Malounas papurtė galvą. 

— Jūs - Sergėtojas? — paklausė jis. 

— Taip. 

Malounas įdėmiai žvelgė į jaunuolio veidą. Neįtikėtinai 
lygi oda, aukšti skruostikauliai ir migdolinės akys bylojo apie 
rytietišką kilmę. 

— Kaip jūs čia tvarkotės turėdami tiek nedaug Žmonių? — 
paklausė jis Šiaudinės Skrybėlės. - Įeidami matėme tik vieną. 

— Tai mums niekada nekėlė problemų. 

— O kaip įsibrovėliai? - pasiteiravo Makolumas. 

— Ponas Hadadas yra išsilavinęs žmogus. Mums nėra ko 
baimintis. 

Malounas mostelėjo ranka ir paprašė: 

— Palydėkite jį iki vonios kambario. Mes palauksime čia. 

Sergėtojas atsigręžė į Pamelą. 

— Man viskas gerai, - atsakė ši. 

— Mes tuoj grįšime. 


K 


STEFANI PASIRENGĖ KOVAI. Kažkas nužudė Larį Deilį ir dabar 
nori susidoroti su ja. Jai buvo pikta, kad į šią istoriją buvo 
įtraukta ir Kasiopėja, tačiau draugė pasirinko pati. Dabar jos 
žvilgsnyje Stefani neišvydo nei baimės, nei apgailestavimo, 
tik pasiryžimą. 

Keturi ginkluoti vyrai apsupo visureigį. 

— Tavo - tie du priekyje, - pasakė Kasiopėja, - o pati im- 
siuos tų, kurie gale. 

Stefani linktelėjo. 

Abi pasiruošė atidaryti automobilio duris ir imti šau- 
dyti. Tai atrodė kur kas geresnė išeitis, nei paprasčiausiai 
sėdėti ir laukti, kol puls vyrai. Galbūt jų netikėtas pasiprie- 
šinimas suteiks šiokį tokį pranašumą. Stefani naudojosi au- 
tomobilio durelėmis ir langu kaip priedanga tiek ilgai, kiek 
pajėgė. 

Staiga pasigirdo ūžesys, kuris nuolat stiprėjo. Jų automo- 
bilis ėmė vibruoti. 

Stefani pamatė, kaip tiedu priekyje metėsi į šalis, - virš au- 
tomobilio pakilo didžiulis vėjo sūkurys, ir pasirodė sraigtas- 
parnis. 

Privažiavo kitas automobilis, sužviegė stabdžiai. 

Pasipylė kulkų kruša. 

Dviejų priekyje buvusių ginkluotų užpuolikų kūnai ėmė 
raitytis. Stefani pažvelgė pro galinio vaizdo veidrodėlį. Už jų 
stovėjęs automobilis bandė sprukti. Vienas iš ginkluotų vyrų 
negyvas gulėjo ant greitkelio. 

Bėglys stengėsi išvairuoti automobilį. 

Sraigtasparnis pakibo penkiolikos metrų aukštyje. 

Jo durys prasivėrė, jose pasirodė ginkluotas vyriškis. Sraig- 
tasparnis prisigretino prie sprunkančio automobilio. Stefani 
neišgirdo, tačiau pamatė šūvius. Automobilis staiga metėsi į 
kairę ir trenkėsi į medį. 

Viskas baigėsi taip pat staiga, kaip ir prasidėjo. 

Stefani atidarė visureigio duris. 

— Ar viskas gerai? - išgirdo jį vyro balsą. 

Pasisukusi pažino Slaptosios tarnybos agentą iš muziejaus. 
Jis stovėjo prie kito automobilio. 

— Taip, mums viskas gerai, - atsakė Stefani. 

Tuo metu visureigyje suskambo jos mobilusis telefonas. 
Susiradusi atsiliepė. 

— Pamaniau, gal jums prireiks šiokios tokios pagalbos, — 
pasakė Danielsas. 


* 


SABRĖ SEKĖ PASKUI SERGĖTOJĄ TYLIAIS GATVELIŲ LABIRINTAIS. Sau- 
lė metė ilgus šešėlius ant namų stogų ir nelygaus grublėto grin- 
dinio. Vaiduoklių kaimas, pamanė Sabrė. Miręs, bet yra gyvų. 

Jis buvo nuvestas į kitą pastatą, kuriame buvo vonios kam- 
barys tamsiomis grindimis. Prie lubų pritvirtinta alavinė tal- 
pykla tiekė vandenį į tualeto bakelį. Sabrė nusprendė, kad jau 
laikas. Jis išsitraukė ginklą, išėjo iš tualeto ir dūrė vamzdžiu 
jaunuoliui tiesiai į veidą. 

— Į biblioteką. 

— Jūs nesate Pakviestasis. 

Sabrei buvo nė motais. 

— Žinai, aš tave nušausiu į galvą ir pats susirasiu. 

Jaunuolis atrodė labiau susimąstęs nei išsigandęs. 

— Sekite paskui mane. 


LXXIV SKYRIUS 


VIENA 


HERMANAS GREITAI IŠSIAIŠKINO, kad Torvaldsenas nuėjo į 
schmetterlinghaus, ir pasuko ten pat. Jį lydėjo apsaugos virši- 
ninkas, tamsaus gymio, stambus ir energingas vyriškis. Her- 
manas nenorėjo atkreipti dėmesio, tad stengėsi eiti neskubė- 
damas, šypsojosi ir nerūpestingai sveikinosi su ordino nariais, 
vaikštinėjančiais po rožių sodą prie pilies. 

Jam patiko, kad Torvaldsenas nuėjo į schmetterlinghaus. Tas 
pastatas buvo gana toli, tad jis galės netrukdomas išspręsti 
savo problemą. 

Alfredui Hermanui dabar to ir reikėjo... 


* 


PRO AUGALUS IR STIKLO SIENAS TORVALDSENAS PASTEBĖJO atei- 
nantį šeimininką. Šis atrodė ryžtingai nusiteikęs. Šalia jo atpa- 
žino Hermano apsaugininką. 

— Gari, čia ateina ponas Hermanas. Norėčiau, kad pasislėp- 
tum kur nors toliau tarp augalų. Atrodo, šeimininkas blogai 
nusiteikęs, ir man reikia su juo pasikalbėti. Aš nenoriu, kad tu 

dalyvautum, kol pats tavęs nepakviesiu. Ar gali tai padaryti 
dėl manęs? 

Berniukas linktelėjo. 

— Taigi greitai pasislėpk ir pasistenk būti tyliai. 

Nieko nebesakydamas Garis nėrė takeliu į persodintą ato- 
grąžų mišką ir pranyko tankioje lapijoje. 


* 


HERMANAS SUSTOJO PRIE SCHMETTERLINGHAUS DURŲ. 

— Palauk čia, - paliepė savo apsaugininkui. - Nenoriu, kad 
man kas nors trukdytų. Pasirūpink tuo. 

Tada pravėręs medines duris stumtelėjo odines užuolai- 
das. Šiltoje patalpoje skraidė drugeliai. Šįkart muzika nebuvo 
įjungta. Torvaldsenas viename krėslų, kur vos prieš porą die- 
nų sėdėjo juodu su Sabre. Hermanas iškart pamatė laiškus ir 
išsitraukė iš kišenės ginklą. 

— Tu turi tai, kas priklauso man, - griežtu tonu pasakė jis. 

— Taip, turiu. O tu tikriausiai norėtum atgauti. 

— Tai jau nebejuokinga, Henrikai. 

— Aš turiu tavo dukterį. 

— Nusprendžiau, kad galiu gyventi ir be jos. 

— Ašir neabejoju, kad gali. Tik man įdomu, ar ji tai žino. 

— Aš bent jau turiu paveldėtoją. 

Duris buvo gilus. 

— Jautiesi geriau tai sakydamas? 

— Kur kas. Bet tu taikliai pastebėjai, kad Margareta netruks 
sugriauti tai, kas buvo taip ilgai kurta, kai manęs nebebus. 

— Matyt, ji labai panaši savo motiną? Kiek pamenu, ji taip 
pat nepajėgdavo tramdyti emocijų. 

— Sutinku. Tačiau aš neleisiu Margaretai griauti mūsų pla- 
nų. Jeigu ketini ją nuskriausti, tavo valia. Aš tik noriu atgauti 
tai, kas priklauso man. 

Torvaldsenas pamojavo laiškais. 

— Manau, tu juos skaitei? - paklausė jis. 

— Daug kartų. 

— Visada įtikinamai kalbėdavai apie Bibliją. Tavo kritika 
būdavo taikli ir pagrįsta. - Torvaldsenas patylėjo. - Aš pagal- 
vojau: pasaulyje gyvena maždaug du milijardai krikščionių, 
truputį daugiau nei milijardas musulmonų ir apie penkiolika 
milijonų žydų. Ir šių laiškų turinys supykdys juos visus. 

— Tai didžiausias religijų trūkumas. Nė viena jų negerbia 
tiesos, nė vienai nerūpi, kas yra tikra, o tik tai, ką galima pa- 
teikti kaip tikrovę. 

Torvaldsenas patraukė pečiais. 

— Krikščionys turės susitaikyti su faktu, kad jų Biblija — 
Naujasis ir Senasis Testamentai — yra suklastota. Žydai suži- 
nos, kad Senąjį Testamentą surašė jų protėviai, kilę ne iš Pa- 
lestinos. O musulmonai sužinos, kad jų šventoji Žemė, pati 
švenčiausia vieta, iš tikrųjų buvo žydų tėvynė. 

— Aš neturiu laiko tokiems dalykams, Henrikai. Atiduok 
man laiškus, o tada mano apsaugininkas palydės tave iš šios 
pilies. 

— Ir kaip tu tai paaiškinsi ordino nariams? 

— Tau skubiai prireikė grįžti į Daniją. Neatidėliotini verslo 
reikalai. - Hermanas apsidairė. - O kur Malouno sūnus? 

Torvaldsenas ir vėl patraukė pečiais. 

— Kažkur čia linksminasi, — atsakė jis. - Liepiau jam laikytis 
atokiau nuo problemų. 

— Gaila, kad tu pats nepaisai šio patarimo. Žinau apie tavo 
ryšius su Izraeliu ir manau, kad tu jau informavai juos apie 
mūsų planus. Taip pat esu tikras, tau pranešė, jog jie žino, kad 
mes ieškome Aleksandrijos bibliotekos kaip ir jie. Izraeliečiai 
jau ne kartą bandė mus sustabdyti, tačiau jiems nepavyko. 
O dabarjau ir vėlu. 

— Tu per daug pasitiki savo samdiniu. Jis gali tave skau- 
džiai nuvilti, - tarė Torvaldsenas. 

Hermanas negalėjo išsiduoti, jog taip pat abejoja. Tad tvir- 
tai pareiškė: 

— Niekada. 

MALOUNAS PAKILO NUO STALO IR IŠSITRAUKĖ iš kuprinės ginklą. 

— O aš jau galvojau, ar tu dar ilgai čia sėdėsi, - tarė 
Pamela. 

— Tiek, kad suprasčiau, jog mūsų draugas negrįžta. 

Jis užsimetė kuprinę ant pečių ir pravėrė lauko duris. Ap- 
linkui nebuvo girdėti nė garso: nei žingsnių, nei fleitos. Teri- 
torija vienu metu atrodė ir šventa, ir bauginanti. 

Tuo metu suskambo varpai, skelbdami trečią valandą. 

Malounas ėjo pro daugybę namų; kiekvieno spalva ir teks- 
tūra priminė nukritusius lapus. Virš išgaubto stogo išdidžiai 
kilo pilkšvas bokštas. Grublėtos gatvės bylojo apie gyven- 
vietės amžių. Vieninteliai ženklai, liudijantys egzistuojančią 
gyvybę, buvo balkonėlyje išdžiaustyti drabužiai - apatiniai 
baltiniai, kojinės, kelnės. 

Už kampo, maždaug už trisdešimties metrų, Malounas pa- 
stebėjo Makolumą ir Šiaudinę Skrybėlę, einančius per nedide- 
lę aikštę su fontanu. Akivaizdu, kad vienuolynas turėjo savo 
šulinį, nes vanduo čia nebuvo problema. Kaip ir apšvietimas, 
sprendžiant iš regėtų saulės skydų ir palydovinių antenų. 

Makolumas laikė nukreipęs pistoletą į Šiaudinės Skrybėlės 
galvą. 

— Mes neklydome dėl mūsų partnerio, - sušnabždėjo Ma- 
lounas. 

— Manau, kad jis nori pirmas apsilankyti bibliotekoje, - at- 
sakė Pamela. 

— Na, to dar betrūko. Eime. 


* 


SABRĖ LAIKĖ SAVO GINKLĄ NUKREIPTĄ Į SERGĖTOJO PAKAUšĮ. Praė- 
ję dar keletą pastatų jie atsidūrė teritorijoje, kur žmogaus kū- 
riniai tarsi susiliejo su gamta. 

Sabrei nepatiko aplinkui tvyranti ramybė. 

Prie uolos glaudėsi kukli šviesiai geltonos spalvos bažny- 
čia. Viduje skliautuota nava buvo sklidina saulės šviesos, iko- 
nų, triptikų ir freskų. Virš gausiai išpuoštų mozaikinių grindų 
kabėjo sidabrinių ir auksinių sietynų miškas. Prabanga baž- 
nyčios viduje buvo ryškus kontrastas su paprasta išore. 

— Tai ne biblioteka, - pareiškė Makolumas. 

Prie altoriaus pasirodė vyriškis. Taip pat tamsaus gymio, 
tik mažesnio ūgio ir pelenų baltumo plaukais. Gerokai vyres- 
nis. Gal septyniasdešimties metų amžiaus. 

— Sveiki atvykę, - pasakė jis. - Aš esu Bibliotekininkas. 

- Jūs čia vyriausias? 

— Turiu garbės. 

— Aš noriu pamatyti biblioteką. 

— Tuomet privalote paleisti tą vyriškį. 

Sabrė nustūmė Sergėtoją į šoną. 

— Gerai, - pasakė jis ir nukreipė ginklą į Bibliotekininką. — 
Vesk. 

- Žinoma. 


X 


MALOUNAS su PAMELA ĮĖJO Į BAŽNYČIĄ. Joje driekėsi dvi eilės 
baltai dažytų monolitinių granito kolonų paauksuotais ka- 
piteliais; ant kiekvienos buvo po medalioną su Senojo Testa- 
mento pranašais ir Naujojo apaštalais. Sienų freskos vaizdavo 
Mozę, klausantį Įsakymų ir stovintį priešais Degantį Krūmą. 
Spintose už stiklinių durelių buvo sudėtos relikvijos, bažnyti- 
nės taurės, lėkštelės ir kryžiai. 

Makolumo ir Šiaudinės Skrybėlės - nė ženklo. 

Nišoje dešinėje Malounas pastebėjo du bronzinius narvus. 
Viename buvo supilta šiurpą kelianti pageltusių kaukolių 
krūva, kitame - netvarkingai sumesti žmonių kaulai. 

— Sergėtojai? —- paklausė Pamela. 

— Tikriausiai. 

Dar kai kas saulėtoje navoje patraukė jo dėmesį. Čia nebu- 
vo klauptų. Gal tai - ortodoksų bažnyčia, pagalvojo Malou- 
nas. Sunku pasakyti pagal interjerą, kuris atrodė lyg eklektiš- 
kas įvairių religijų mišinys. 

Jis perėjo mozaikinėmis grindimis į priešingą nišą. Aukš- 
tai ant akmeninės lentynos, nušviestas pro vitražinius langus 
sklindančios saulės šviesos, paramstytas ir aprengtas siuvi- 
nėtu purpuro apsiaustu su gobtuvu sėdėjo žmogaus skeletas. 
Galva šiek tiek pakreipta tarsi klaustų. Pirštų kaulai, kur ne 
kur aptempti išdžiūvusia oda su nagais, laikė lazdą bei rožinį. 
Žemiau granite buvo iškalta: 


CVSTOS RERVM PRVDENTIA 


— „Protas yra daiktų sergėtojas“, - išvertė Malounas. 

Jis neblogai mokėjo graikų kalbą ir žinojo, jog pirmasis žo- 
dis dar gali reikšti „išmintis“. Bet kuriuo atveju Žinia buvo 
aiški. 

Bažnyčios priekyje už ikonomis puoštos pertvaros pasi- 
girdo atidaromų ir uždaromų durų garsas. Suspaudęs gin- 
klą Malounas nuslinko į priekį ir žengtelėjo pro įmantriai 
dekoruotos pertvaros įėjimą. Tolėliau buvo matyti vieninte- 
lės durys. 

Jis pasuko jų link. 

Virš kedrinių durų buvo išraižyti žodžiai iš 118 psalmės: 
ŠTAI VARTAI PAS VIEŠPATĮ. TEISIEJI PRO JUOS ĮEIS. 

Malounas pagriebė šalia kabėjusią virvę ir patraukė. Du- 
rys aimanuodamos atsidarė. Jis iškart pastebėjo, kad seno- 
vinės durys buvo patobulintos šiuolaikiniais priedais: kitoje 
pusėje įmontuota elektroninė įleidžiama spyna. Laidas lyg 
gyvatė vingiavo iki vyrių ir pranyko akmenyje išgręžtoje 
skylėje. 

Pamela irgi tai pastebėjo. 

— Kaip keista, - sušnabždėjo ji. 
Malounas pritarė. 
Tada jis pažvelgė anapus durų ir dar labiau nustebo. 


LXXV SKYRIUS 


MERILENDAS 


STEFANI IŠŠOKO IŠ SRAIGTASPARNIO, kuris jas su Kasiopėja nu- 
skraidino atgal į Kemp Deividą. Danielsas jau laukė nusilei- 
dimo aikštelėje. Stefani nužingsniavo tiesiai prie prezidento; 
tuo metu sraigtasparnis vėl pakilo į rytinį dangų ir netrukus 
pranyko už medžių viršūnių. 

— Galjūs ir Jungtinių Valstijų prezidentas, - apskritai pra- 
dėjo Stefani, - bet esate apgailėtinas mulkis! Pasiuntėte mus 
žinodamas, jog būsime užpultos! 

Danielsas pažvelgė į ją nepatikliu žvilgsniu. 

— Iš kur aš galėjau Žinoti? - paklausė jis. 

— Tada iš kur netoliese atsirado sraigtasparnis su snaipe- 
riu? — paklausė Kasiopėja. 

Prezidentas mostelėjo ranka ir pasiūlė: 

— Pasivaikščiokime. 

Visi trys pasuko plačiu taku. Per dvidešimt metrų iš pas- 
kos sekė trys Slaptosios tarnybos agentai. 

— Papasakokite, kas atsitiko, - paprašė Danielsas. 

Apsiraminusi Stefani trumpai papasakojo apie ryto įvykius. 

— Jis manė, kad kažkas rengia sąmokslą norėdamas jus nu- 
žudyti, - baigė ji. 

Keista kalbėti apie Larį būtuoju laiku. 

— Jis buvo teisus, - tarė prezidentas. 

Jie sustojo. 

— Man jau gana, - tarė ji. - Aš jums daugiau nebedirbu, o 
jūs dar prašote manęs veikti ir nieko nepaaiškinate! Ką jūs ti- 
kitės, kad padarysiu? 

— Esu tikras, kad norite grįžti į darbą. Ar ne? 

Stefani nesuskubo atsakyti, ir ta tyla, dideliam jos apmau- 
dui, reiškė, kad ji to norėjo. Stefani sugalvojo ir įkūrė Mage- 
lano organizaciją, kuriai pati visą laiką ir vadovavo. Dabar ji 
pirmą kartą buvo nušalinta nuo organizacijos reikalų, o žmo- 
nės, kurių ji nei mėgo, nei jais žavėjosi, naudojosi ja. Taigi ji 
atsakė sąžiningai: 

— Ne, jeigu reikėtų bučiuoti jūsų užpakalį, - ir padarė pau- 
zę. - Arba kelti pavojų Kasiopėjai. 

Danielsas išliko ramus. 

— Eime su manimi, - tepasakė. 

Jie tylėdami patraukė per miškelį prie kitos medinės tro- 
bos. Viduje prezidentas paėmė nešiojamąjį grotuvą ir pasakė: 

— Pasiklausykite. 


„Brentai, dabar visko negaliu paaiškinti, išskyrus tai, kad 
praeitą naktį nugirdau jūsų viceprezidento ir Alfredo Herma- 
no pokalbį. Ordinas, tiksliau, Hermanas, planuoja nužudyti 
jūsų prezidentą.“ 

„Ar jums pavyko nugirsti detales?“ - paklausė Grinas. 

„Kitą savaitę Danielsas skrenda į Afganistaną. Apie vizitą 
nebus skelbiama. Hermanas pasamdė bin Ladeno žmones ir 
pasirūpino raketomis, kurios turėtų numušti lėktuvą.“ 

„Tai labai rimtas kaltinimas, Henrikai.“ 

„Tu juk žinai, kad nemėgstu išsigalvoti. Pats girdėjau 
savo ausimis. Kotono Malouno berniukas taip pat. Brentai, ar 
gali informuoti prezidentą? Tegul atšaukia kelionę. Taip bus 
išspręsta bent viena problema.“ 

„Būtinai. Kas ten vyksta, Henrikai?“ 
„Negaliu paaiškinti. Paskambinsiu vėliau.“ 


— Šis pokalbis buvo įrašytas daugiau nei prieš penkias va- 
landas, - paaiškino Danielsas. - O mano patikimasis generali- 
nis prokuroras taip ir nepaskambino. Galėjo bent pabandyti. 
Mane rasti nesunku. 

— Kas nužudė Deilį? - paklausė Stefani. 

— Laris - Dieve, saugok jo sielą - peržengė ribą. Jis buvo 
užimtas žmogus. Kažką sužinojo ir nutarė tapti Vienišu Ko- 
votoju. Tai buvo jo klaida. Larį nužudė Žmonės, kurie turi 
atmintines su įrašais. 

Stefani su Kasiopėja susižvalgė. Stefani pasakė: 

— Grinas. 

— Štai ir paaiškėjo konkurso „Kas yra išdavikas“ nugalėtojas. 

— Tai suimkite jį. 

Danielsas papurtė galvą. 

— Mums reikia daugiau įrodymų, - pasakė jis. - Konstituci- 
jos trečios dalies trečiasis skirsnis skamba labai aiškiai: Jung- 
tinių Valstijų išdavimas yra pagalbos ir pranašumo teikimas 
priešui. Žmonės, geidžiantys mano mirties, yra mūsų priešai. 
Tačiau niekas negali būti nuteistas dėl išdavystės be mažiau- 
siai dviejų liudininkų parodymų. Taigi mums reikia daugiau. 

— Tai gal skriskite į Afganistaną, o kai jūsų lėktuvas suduš, 
štai ir bus įrodymas. Aš ir Kasiopėja pabūsime dviem liudi- 
ninkėmis. 

— Neblogai, Stefani. Gerai. Pripažįstu, judvi buvote jaukas. 
Tačiau aš pridengiau jus. 

— Kaip miela. 

— Be gero šuns neišbaidysi paukščių iš krūmų. Jei iškart 
1msi šaudyti, tik iššvaistysi šratus. 

Stefani suprato. Daug kartų ji pati sau taip sakydavo. 

— Ką norite, kad dabar padarytume? - balsas išdavė, kad ji 
sutinka. 

— Susitikite su Brentu Grinu. 

MALOUNAS SUGLUMĘS ŽVELGĖ Į REGINĮ PRIEŠ AKIS. Durys iš baž- 
nyčios atsivėrė į kalną. Priešais buvo stačiakampio formos ir 
maždaug penkiolikos metrų ilgio bei pločio salė. Blausi šviesa 
nuo sieninių žvakidžių apšvietė lygaus kaip veidrodis granito 
sienas, grindis, ant kurių buvo išdėliota dar viena nuostabaus 
grožio mozaika, ir lubas, dekoruotas apvadais ir raudonais bei 
rudais ornamentais. Kitoje patalpos pusėje stovėjo šešios eilės 
pilko ir juodo marmuro piliorių, kuriuos visus juosė šviesiai 
geltonos juostos. Tarp piliorių buvo septynerios durys, prime- 
nančios juodus nasrus. Virš visų durų buvo romėniškas užra- 
šas: V SOVOD A. Virš užrašo buvo Biblijos ištrauka lotynų 
kalba iš Apokalipsės. 

Malounas garsiai išvertė: „Neverk! Štai nugalėjo liūtas iš 
Judo giminės, Dovydo atžala. Jis atvers knygą ir septynis jos 
antspaudus.“ 

Staiga už durų pasigirdo žingsniai. Buvo neįmanoma pa- 
sakyti, už kurių. 

— Kažkur ten yra Makolumas, - pasakė Pamela. - Bet kur? 

Nuėjęs prie vienų durų Malounas žengtelėjo projas ir išvy- 
do į uolą besileidžiantį tunelį, kurį blausiai apšvietė maždaug 
kas penki metrai sukabintos sieninės žvakidės. Žvilgtelėjo pro 
gretimas duris; vaizdas buvo lygiai toks pat, - tunelis, tik tru- 
putį kitoks, taip pat vedė į kalną. 

— Įdomu. Dar vienas galvosūkis. Septyni keliai ir neaišku, 
kurį pasirinkti, - tarė Malounas ir nusimetė kuprinę nuo pe- 
čių. - Kur prapuolė tos dienos, kai į biblioteką buvo galima 
patekti su skaitytojo bilietu? 

— Tikriausiai praėjo, kaip ir laikas, kai iš lėktuvo buvo gali- 
ma išlipti tik jam nusileidus, - atšovė Pamela. 

— Tu visai gerai nusileidai, - šyptelėjo jis. 

— Nė neprimink. 

Malounas žvelgė į visas septynerias duris. 

— Juk žinojai iš anksto, kad Makolumas išsišoks, ar ne? — 
paklausė Pamela. - Todėl ir leidai jam eiti su tuo Sergėtoju? 

— Makolumas čia atėjo ne išminties semtis. Jis nėra lobių 
medžiotojas. Jis profas, - pasakė Malounas. 

— Teisininkas, su kuriuo susitikinėjau, taip pat buvo ne vien 
teisininkas. 

— Izraeliečiai tave apmovė. Nesijausk kalta. Jie apmovė ir 
mane. 

— Manai, tai buvo suplanuota? 

Malounas papurtė galvą. 

— Greičiau manipuliuojama. Mes labai nesunkiai atgavo- 
me Garį. O kas, jeigu aš ir turėjau nužudyti tuos pagrobėjus? 
Paskui, kai keliavau ieškoti Džordžo, mane sekė. Be to, šalia 
buvai tu, o tave sekė izraeliečiai. Taigi jie stengėsi užsitikrinti, 
kad pasiimsiu tave kartu, dėl to ir gąsdino mane oro uoste bei 
viešbutyje. Dabar viskas aišku. Tokiu būdu izraeliečiai nužu- 
dė Džordžą, ir baigta. O tie, kurie pagrobė Garį, norėjo, kad 
mes surastume šią vietą. Tai reiškia, kad pagrobėjų planas ge- 
rokai skyrėsi nuo izraeliečių plano. 

— Manai, kad Makolumas buvo pagrobęs Garį? 

— Jis arba tie, kuriems jis dirba. 

— Tai ką mes dabar darysime? 

Malounas susirado kuprinėje dėtuves su šoviniais, susi- 
grūdo į kišenes ir pasakė: 

— Minsim jam ant kulnų. 

— Pro kurias duris? 

— Į šį klausimą tu jau atsakei Lisabonoje, kai pastebėjai, kad 
Tomas Beinbridžas paliko užuominų. Aš perskaičiau jo pasa- 
kojimą lėktuve. Jame nėra nieko panašaus į tai, ką mes patyrė- 
me. Jo prarastoji biblioteka yra Pietų Egipte. Jokio galvosūkio. 
Nieko. Tačiau ta arka jo sode - kitas reikalas. Aš galvoju apie 
paskutinę galvosūkio dalį, kurią pasakė Makolumas. Nerei- 
kia tikėtis, kad vos čia atvykęs iškart būsi įleistas vidun. 

— Nebent kam nors į pakaušį įremsi pistoletą. 

— Tu teisi. Kažkas čia vis tiek negerai, - Malounas moste- 
lėjo į duris. - Su tokia apsauga jiems neturėtų būti sunku pa- 
klaidinti įsibrovėlius. Ar čia yra bent viena gyva dvasia? Nyki 
vieta. 

Jis dar kartą perskaitė raides virš durų: 


VSOVODA 


Ir suprato. 

— Pameni, erzindavai mane sakydama, kad iš regimosios 
atminties nėra jokios naudos? 

— Ne, aš tik negalėdavau suprasti, kaip tu gali pamiršti 
mano gimtadienį arba mūsų vestuvių metines. 

Malounas šyptelėjo. 

- Šį kartą regimoji atmintis pravertė, - pasakė jis. - Prisi- 
mink paskutinę galvosūkio dalį. Sek raides. Altana. Beinbridžų 
dvaras. Romėniškos raidės. 

Jis tarsi matė jas prieš akis. 


D OVOSVAVV M 


— Prisimeni, klausei, kodėl D ir M yra nutolusios nuo kitų 
aštuonių raidžių? - jis parodė į duris. - Dabar viskas aišku. 
Pro vienas patenki vidun, pro kitas, reikia manyti, išeini. Dėl 
vidurinės dalies nesu tikras, bet, tikiuosi, mums pavyks rasti 
atsakymą. 


LXXVI SKYRIUS 


VIENA 


TOoRVALDSENAS STENGĖSI ĮVERTINTI SITUACIJĄ. Jis turėjo įveikti 
Hermaną, tad buvo atsinešęs po megztiniu paslėptą ginklą. 
Jis tebelaikė šv. Augustino ir šv. Jeronimo laiškus. O Herma- 
nas laikė į jį nukreiptą pistoletą. 

— Kodėl buvai pagrobęs Garį Malouną? —- paklausė Tor- 
valdsenas. 

— Aš nesileisiu klausinėjamas. 

— Kodėl negali su manimi pasikalbėti, juk vis tiek greitai 
išvyksiu? 

— Tam, kad priversčiau jo tėvą padaryti tai, ko mums reikė- 
jo. Ir tai pavyko. Malounas nuvedė mus tiesiai į biblioteką. 

Torvaldsenas prisiminė, ką praeitą naktį kalbėjo viceprezi- 
dentas, ir nutarė paklausti tiesiai: 

— Tu tai Žinai? 

— Aš visada viską žinau, Henrikai. Tuo mudu ir skiriamės. 
Ir todėl aš vadovauju ordinui. 

— Jo nariai nenutuokia, ką tu rezgi. Jie tik įsivaizduoja, kad 
supranta, - pasakė Torvaldsenas tikėdamasis išgirsti ką nors 


daugiau. 

Jis paliepė Gariui slėptis dėl dviejų priežasčių. Pirma, kad 
neišduotų, ką juodu nugirdo praeitą vakarą. Tuomet abu neiš- 
vengtų bėdos. Antra, žinodamas, kad Alfredas ateis ginkluo- 
tas, nusprendė susitvarkyti vienas. 

— Jie visiškai pasitiki Ratu, - atsakė Hermanas. - Ir mes jų 
dar niekada nenuvylėme. 

Torvaldsenas pamosavo popieriaus lapais. 

— Juos ketinai man parodyti? —- paklausė jis. 

Hermanas linktelėjo. 

— Tikėjausi, kad pamatęs Biblijos klaidas, jos esminius trū- 
kumus, tu suprasi, kad mes tik stengiamės pasakyti pasauliui 
tai, ką jis turėjo Žinoti dar prieš penkiolika šimtmečių. 

— Pasaulis pasirengęs tai sužinoti? 

— Neketinu to aptarinėti, - Hermanas ištiesė ranką su gin- 
klu ir nusitaikė. - Dabar noriu žinoti, kaip tu sužinojai apie 
tuos laiškus? 

— Kaip ir tu, Alfredai, aš visada viską Žinau. 

Hermanas nenuleido ginklo. 

— Aš tave nušausiu, — tarė jis. - Čia mano šalis ir aš žino- 
siu, kaip tai sutvarkyti, kai tu būsi nebegyvas. Tu laikai mano 
dukterį, aš tuo ir pasinaudosiu. Tarkim, tavo sumanymas pa- 
grobti Margaretą nepasisekė. Bet koks tau skirtumas. Tau ne- 
beruūpės. 

— Aš tikiu, kad tau patiktų matyti mane mirusį. 

— Be abejonės. Būtų daug lengviau. 

Torvaldsenas išgirdo skubius žingsnius ir tą pačią akimir- 
ką išvydo, kaip iš augalų sąvašyno iššokęs Garis puolė Alf- 
redą Hermaną. Jaunuolis buvo aukštas, tvirtas ir stiprus. Jis 
pargriovė senį, ir šiam iš rankų iškrito ginklas. 

Greitai nusiritęs nuo priešininko, Garis pagriebė pistoletą. 

Hermanas atrodė priblokštas tokio užpuolimo ir atsiklau- 
pęs ant kelių sunkiai gaudė kvapą. 

Torvaldsenas atsistojo, paėmė ginklą iš Gario ir, neleidęs 
Hermanui pakilti, trenkė drūtgaliu šiam į smilkinį. 

Apsvaigęs austras parvirto ant žemės. 

— Tai buvo kvaila, - tarė Gariui Torvaldsenas. - Būčiau pats 
susitvarkęs. 

— Kaip? Juk jis buvo į tave nusitaikęs! 

Torvaldsenas nenorėjo prisipažinti, kad iš tikrųjų nebetu- 
rėjo pasirinkimo, tad tik paplojo Gariui: 

— Gerai, vaikine. Bet daugiau niekada taip nedaryk. 

— Žinoma, Henrikai. Jokių problemų. Kitą kartą leisiu tave 
nušauti. 

Torvaldsenas nusišypsojo. 

— Tu kaip tavo tėvas, - pasakė jis. 

— O ką dabar darysime? Už durų stovi žmogus. 

Torvaldsenas nusivedė Garį prie įėjimo ir tyliai pasakė: 

— Dabar išeik ir pasakyk, kad ponas Hermanas jį kviečia. 
Tada leisk jam įeiti pirmam. Aš susitvarkysiu. 


* 


MALOUNAS PASIRINKO TUNELĮ, PAŽYMĖTĄ RAIDE D. Kelias buvo 
siauras, jame sunkiai galėjo išsitekti du žmonės, ir vedė tie- 
siai į žemės gelmes. Jis sukosi dukart. Ant sienų kabančios 
žvakidės skleidė silpną šviesą. Netrukus nuo vėsaus ir keisto 
oro Malounui ėmė peršėti akys. Po dar kelių posūkių jiedu su 
Pamela įžengė į kambarį, dekoruotą nuostabiomis freskomis. 
Malounas buvo pakerėtas jų grožio. Paskutinysis Teismas, 
pragaro vartai, spjaudantys ugnimi, Kristaus medis. Kamba- 
rio sienoje, iš kurios jie atėjo, buvo iškirsti septyni tarpduriai, 
virš kurių buvo po vieną romėnišką raidę. Priešingoje sienoje 
taip pat buvo septyni įėjimai, virš kurių taip pat švietė pavie- 
nės raidės. 


DMVSOAI 


— Mes renkamės „O“, ar ne? - paklausė Pamela. 
Kotonas nusišypsojo. 

— Tu nuovoki. Ta altana rodo kelią pro labirintą. Turėtų būti 
dar septynios tokios jungiamosios vietos. V OS V AV V. Štai 
kas liko. Tomas Beinbridžas paliko svarbų įminimo raktą, iš 
kurio jokios naudos, kol neatsiduri čia. Štai kodėl Sergėtojai 
daugiau nei tris šimtus metų nekreipia dėmesio į Beinbridžų 
arką. Ji neturi jokios reikšmės. 

— Kol nepatenki į tokį painų labirintą, kaip šis, - užbaigė 
Pamela. 

Jie patraukė pirmyn klaidžiais takais, koridoriais ir akliga- 
tviais. Malounas mėgino įsivaizduoti, kiek laiko ir energijos 
prireikė tuneliams iškasti. Tačiau Sergėtojai savo tarnybą ėjo 
jau daugiau kaip du tūkstančius metų, taigi laiko pakako ir 
kūrimui, ir išradingumui. 

Jiedu praėjo dar septynias susijungimo vietas, ir Malounas 
kaskart apsidžiaugdavo virš durų radęs po raidę iš Beinbri- 
džų arkos. Jis ėjo atkišęs ginklą, tačiau per visą kelią priekyje 
neišgirdo nė garso. Kiekvienas pereinamas kambarys buvo 
kupinas mažyčių stebuklų: hieroglifų, egiptietiškų simbolių, 
graviūrų ir dantiraščio ženklų. 

Praėjęs septintąją susijungimo vietą ir patekęs į kitą tunelį 
Malounas suprato, kad jų tikslas jau nebetoli. 

Jie pasuko už kampo ir išvydo sklindančią šviesą, kur kas 
ryškesnę nei ankstesniuose kambariuose. Ten galėjo laukti 
Makolumas, tad Malounas liepė Pamelai slėptis už jo, o pats 
pamažu slinko į priekį. 

Tunelio gale jis pasislėpė šešėlyje ir atsargiai pažvelgė 
vidun. 

Kambarys buvo didžiulis, gal kokių keturiasdešimties 
kvadratinių metrų, su kabančiais milžiniškais sietynais. Sienų 
aukštis siekė apie tris metrus, jos buvo padengtos žemėlapių 
mozaikomis. Egiptas. Palestina. Jeruzalė. Mesopotamija. Vi- 
duržemio jūros baseinas. Smulkmenų nebuvo matyti, krantų 
linijos neryškios, o visi užrašai buvo graikų, arabų ir hebrajų 
kalbomis. Priešingoje sienoje — dar septyni tarpduriai. Įėjimas 
su raide M viršuje, be abejonės, vedė į biblioteką. 

Kotonas su Pamela įžengė į kambarį. 

— Sveiki atvykę, pone Malounai, - pasigirdo vyriškas 
balsas. 

Iš vieno tamsaus tarpdurio į šviesą žengė du vyrai. Vie- 
nas iš jų buvo Sergėtojas, kurį dar visai neseniai kėsinosi 
nušauti Makolumas, tik dabar be šiaudinės skrybėlės. Kitas 
pasirodė besąs Adomas iš Džordžo Hadado buto ir Lisabo- 
nos vienuolyno. 

Malounas nukreipė pistoletą į jį. 

Nei Sergėtojas, nei Adomas nepajudėjo. Abu su nerimu 
žvelgė į Malouną. 

— Aš nesu tavo priešas, - pasakė Adomas. 

— Kaip tu mus radai? —- paklausė Pamela. 

— Aš neieškojau. Tai jūs mane suradote. 

Malounas vėl prisiminė, kaip šis priešais stovintis žmogus 
nušovė Džordžą Hadadą. Tada atkreipė dėmesį, kad Adomas 
apsirengęs taip pat kaip ir jaunesnysis Sergėtojas - laisvos 
kelnės, dukslus apsiaustas, sujuostas stora virve, ir tokie pa- 
tys sandalai. 

Be to, neturėjo ginklo. 

Malounas nuleido savo pistoletą. 

— Tu esi Sergėtojas? — paklausė jis. 

— Ištikimas tarnas, - atsakė Adomas. 

— Kodėl nužudei Džordžą Hadadą? 

— Ašjo nežudžiau. 

Malouno dėmesį patraukė šnaresys už abiejų vyrų nugarų. 
Iš tarpdurio išniro dar viena figūra. 

Ieva iš Hadado buto. Gyva ir sveika. 

— Pone Malounai, - prabilo ji, - aš esu Bibliotekininko pa- 
dėjėja. Mes privalome jums pasiaiškinti, bet tai padaryti reikia 
labai greitai. 

Malounas stengėsi likti ramus. 

— Londone mes surengėme spektaklį. Privalėjome pasku- 
binti jus. Bibliotekininkas tikėjo, kad ta gudrybė padės pasiek- 
ti tikslą. 

— Bibliotekininkas? 

Ieva linktelėjo. 

— Jis mums vadovauja, - paaiškino ji. - Mūsų nėra daug, 
tačiau šiai vietai apsaugoti užtenka. Čia tarnybą ėjo daugybė 
Sergėtojų. Esu tikra, bažnyčioje matėte jų kaulus. Tačiau gy- 
venimas keičiasi, ir mums tampa vis sunkiau tęsti savo misiją. 
Mes beveik nebeturime lėšų, tad priimti naujokų tampa nebe- 
įmanoma. Taigi bibliotekos išlikimui kilo grėsmė. 

Malounas laukė, kol ji paaiškins. 

— Pastaruosius kelerius metus kai kas intensyviai ieško 
mūsų, - toliau kalbėjo Ieva. - Įsitraukė net šalių vyriausy- 
bės. Po incidento su Džordžu Hadadu prieš penkerius me- 
tus, kai paskui jums pavyko jį sėkmingai paslėpti, Pakvies- 
tasis tapo ir žinomas, ir pažeidžiamas. To anksčiau niekada 
nėra buvę. Praeityje visi Pakviestieji laikydavosi įsipareigo- 
jimo išsaugoti paslaptį. Išskyrus vieną - Tomą Beinbridžą. 
Bet mums pasisekė, kad jo nusižengimas išėjo į naudą. 
Jūsų galvosūkis buvo sukurtas atsižvelgiant į šį Beinbri- 
džo trūkumą. 

— Jūs žinojote, kad mes ateisime? — paklausė Pamela. 

— Didžiąją dalį kelionės mes skatinome jus veikti, - atsakė 
Ieva, - tačiau koją pakišdavo izraeliečiai, ieškoję jūsų gana 
agresyviomis priemonėmis. Buvo įtraukti netgi amerikiečiai. 
Bet, atrodo, dėl kitų priežasčių. Visi turėjo savų išskaičiavi- 
mų. Bibliotekininkas nusprendė sukurti situacijas, kurias bū- 
tume pajėgūs kontroliuoti ir kurios atvestų reikiamus žmones 
tiesiai pas mus. 

— Kaip tai įmanoma? - paklausė Malounas. 

— Na, juk jūs jau esate čia. 

— Mes atvykome į Londoną, - tarė Adomas, - kad suteiktu- 
me jums pagreitį. Teko pasitelkti specialiuosius efektus, kad 
šūviai jus įtikintų. 

Adomas pažvelgė į Pamelą. 

- Šūvis į jus buvo nelaimingas atsitikimas. Nesitikėjau, kad 
išeisite į gatvę. 

— Aš taip pat, — tarė Malounas ir vis dar nesuprasdamas pa- 
žvelgė į Ievą. - Džordžas jus nušovė. Aš pasiėmiau jo ginklą. 
Jis buvo užtaisytas tikrais šoviniais. 

— Taip, laimė, jis gerai nusitaikė. Man vis dar skauda, bet, 
ačiū Dievui, liemenė išgelbėjo. 

— Mes nuvykome į Lisaboną, - toliau pasakojo Adomas, - 
kad paragintume jus keliauti toliau ir nukreiptume izraeliečių 
dėmesį. Mums reikėjo, kad čia atvyktumėte tik jūs trys. Tie 
kiti vienuolyne buvo „Mosado“ smogikai. Bet jūs su jais susi- 
dorojote. 

Malounas pažvelgė į Pamelą. 

— Atrodo, tu ne vienintelė, su kuria buvo žaidžiama, - tarė jis. 

— Žmogus, atvykęs kartu su jumis, yra Dominikas Sabrė, - 
pasakė Ieva, - nors jo vardas iš tiesų yra Džeimsas Makolu- 
mas. Jis dirba organizacijai, pasivadinusiai „Auksinės vilnos“ 
ordinu. Jis atvyko apiplėšti biblioteką. 

— Ir jį atvedžiau aš, - tarė Malounas. 

— Ne, - paprieštaravo Adomas. — Mes leidome jį čia atsivesti. 

— Kur yra Bibliotekininkas? - pasiteiravo Pamela. 

Adomas mostelėjo ranka į tarpdurį. 

— Ten. Įėjo su Sabre, nes jis grasino ginklu. 

— Kotonai, - tarė Pamela. - Tu supranti, ką jie kalba? Jeigu 
Ieva nebuvo nušauta, vadinasi... 

— Bibliotekininkas yra Džordžas Hadadas. 

Ieva linktelėjo, jos akyse pasirodė ašaros. 

— Jis mirs, —- sušnabždėjo ji. 

— Jis nusivedė Sabrę žinodamas, kad nebegrįš, - paaiškino 
jaunesnysis Sergėtojas. 

— Iš kurjis tai žino? - paklausė Malounas. 

— Gal ordinas, o gal Sabrė nori užgrobti šią teritoriją. Kol 
kas nežinome, kuris. Mes visi būsime nužudyti. Mūsų nėra 
daug, jiems nebus sunku tai padaryti. 

— Arjūs turite ginklų? 

Adomas papurtė galvą. 

-- Šioje vietoje jų negalima turėti. 

— Ar dėl viso to verta mirti? - paklausė Pamela. 

— Be jokios abejonės, —- atsakė Adomas. 

Malounas suprato, kas vyksta. 

— Jūsų Bibliotekininkas prieš daugelį metų nušovė vieną 
Sergėtoją, - tarė jis, - ir mano, kad savo mirtimi išpirks nuo- 
dėmę. 

— Žinau, - tarė Ieva. - Šįryt jis stebėjo, kaip jūs leidotės pa- 
rašiutais ir suprato, kad tai - paskutinė jo gyvenimo diena. Jis 
man pasakė, ką darys. 

Ji žengė į priekį, jos skruostais jau riedėjo ašaros. 

- Jis sakė, kad jūs galite padėti. Tai išgelbėkite jį. Jis neturi 
mirti. Išgelbėkite mus visus. 

Malounas pažvelgė į tarpdurį, pažymėtą raide M, ir dar 
tvirčiau suspaudė ginklą. Numetęs kuprinę ant grindų pasa- 
kė Pamelai: 

— Lik čia. 

— Ne, - paprieštaravo ji. —- Aš irgi einu. 

Malounas pasisuko į ją. Moteris, kurią jis ir mylėjo, ir neap- 
kentė, atrodė atsidūrusi gyvenimo kryžkelėje ir ryžtinga kaip 
tada Hadadas. 

— Aš noriu padėti, - tarė Pamela. 

Malounas neturėjo nė menkiausio supratimo, kas atsitiks 
netrukus. 

— Gariui reikia bent vieno iš tėvų, - pasakė jis. 

Nenuleisdama nuo jo akių Pamela pakartojo: 

— Tam senam Žmogui taip pat mūsų reikia. 


LXXVII SKYRIUS 


MERILENDAS 


STEFANI KLAUSĖSI „Fox NEws“ RaDIjo. Reporteris pranešė, kad 
buvo susprogdintas automobilis, ir pagal jo registracijos nu- 
merį nustatyta savininko - Deilio - pavardė. Restorano savi- 
ninkai tai patvirtino nupasakodami jo išvaizdą bei išvaizdą 
moters, sėdėjusios šalia. Liudininkai papasakojo, kaip ji ir dar 
viena tamsaus gymio moteris pabėgo iš įvykio vietos dar nė 
nespėjus atvykti policijai. 

Stefani nenustebo, kad nebuvo pranešta apie vos už kelių ki- 
lometrų nuo sprogimo vietos rastus nušautus ginkluotus vyrus. 
Slaptoji tarnyba pasistengė viską sutvarkyti greitai ir švariai. 

Dabar Stefani ir Kasiopėja važiavo kitu Danielso parūpintu 
vyriausybiniu automobiliu - „Chevy Tahoe“. Prezidentas pa- 
geidavo, kad jos išvažiuotų iš Kemp Deivido ir tik tada skam- 
bintų. Taigi nuvažiavusi penkiasdešimt kilometrų į pietus ir 
atsidūrusi šiauriniuose Vašingtono priemiesčiuose Stefani pa- 
čiupo telefoną ir surinko Grino mobiliojo numerį. 

— Ašjau laukiau, - atsiliepęs pasakė Grinas. —- Girdėjai apie 
Deilį? 

— Buvome žiūrovės pirmoje eilėje, - atsakė Stefani ir papa- 
sakojo Grinui, kas atsitiko restorane. 

— Ką jūs ten veikėte? 

— Pusryčiavome. Jis vaišino. 

— Šneki lengvabūdiškai. 

— Kai tau matant miršta žmogus, sunku tvardytis. 

— Kas ten vyksta? - paklausė Grinas. 

— Tie patys žmonės, kurie susprogdino Deilio automobi- 
lį, bandė nužudyti ir mus su Kasiopėja. Bet mums pavyko 
pasprukti. Jie sekė Deilį, o kai tik išėjome iš restorano, iškart 
mynė mums ant kulnų. 

— Atrodo, tu turi daug gyvybių, Stefani. 

— Deilis man kai ką papasakojo, Brentai. Vyksta baisūs da- 
lykai. Ir jis apie juos žinojo. Jis paliko įrodymų. 

— Arjis išdavikas? 

— Nemanau. Šio vardo nusipelno viceprezidentas. Deilis 
apie jį sukaupė daug informacijos. 

Ji vairavo automobilį ir klausėsi iš telefono sklindančios 
tylos. 

— Svarių įrodymų? 

— „Washington Post“ jų tikrai užteks, - atsakė Stefani. — 
Deilis buvo išsigandęs. Todėl ir norėjo su manimi susitikti. 
Jam reikėjo pagalbos. Jis man kai ką davė. 

— Tuomet tavo gyvybei gresia pavojus, Stefani. 

— Mes tai jau supratome. Užtat dabar mums reikia tavo pa- 
galbos. 

- Žinoma. Padėsiu. Ką norite, kad padaryčiau? 

— Tos atmintinės iš Deilio namų yra susijusios su įrodymais, 
kuriuos aš turiu. Visų jų užtektų viceprezidentui demaskuoti. 
Kai tai įvyks, sužinosime ir apie kitus, nes aš rimtai abejoju, 
ar jis maloningai sutiks prisiimti kaltę vienas. Už išdavystę 
baudžiama. Mirtis yra viena iš bausmių. 

Vėl tyla. 

— Gal žinai, ar Kotonas skambino? - paklausė Stefani. 

— Man nepranešė, net jei ir skambino. Neturiu Žinių iš nė 
vieno. Kaip Torvaldsenas? Gal susisiekė su Kasiopėja? 

— Ne, neskambino. 

Suvokusi, kad Brentas Grinas susijęs su tuo, kas vyksta, 
Stefani apmirė. Iš jos skausmingos veido išraiškos Kasiopėja 
suprato, kad jis yra išdavikas. 

— Mums reikia susitikti, Brentai. Asmeniškai. Tik tu, aš ir 
Kasiopėja. Ar tavo darbotvarkė labai užimta? 

— Nėra darbų, kurių negalėčiau nukelti. 

— Puiku. Deilis turėjo daugiau įrodymų. Tai medžiaga, kuri, 
anot jo, aiškiai parodo, kas čia dar dalyvauja. Laris kaupė ją 
kurį laiką. Atmintinėse, kurias tu turi, įrašyti vicepreziden- 
to štabo viršininko pokalbiai apie tai, kas taps prezidentu po 
Danielso mirties. Ir dar kai kas. Mums geriau būtų susitikti 
Deilio namuose. Gali ten atvažiuoti? 

- Žinoma. Ar žinai, kur paslėpta informacija? 

— Laris man pasakė. 

— Tada reikia surasti. 

— Toks ir yra planas. Susitinkam po pusvalandžio. 

Stefani išjungė telefoną. 

— Labai gaila, - pasakė Kasiopėja. 

Stefani neketino gailėtis išdaviko. 

— Turime likti budrios, - pasakė ji. - Grinas nužudė Deilį. 
Dabar tikrai tai žinome. Ir jis rengiasi nužudyti prezidentą. 

— Ir mus, - pridūrė Kasiopėja. - Tie vyrai dirbo arabams. 
Arabai mano, kad Grinas ir viceprezidentas yra jų pusėje. Ta- 
čiau viceprezidentas flirtuoja ir su „Auksinės vilnos“ ordinu. 
O tai reiškia, kad arabai nieko nepeš. Viskas atiteks ordinui, ir 
jis darys, ką norės. 

Jos įvažiavo į Vašingtono centrą, kur eismas sulėtėjo. Stefa- 
ni sumažino greitį ir pasakė: 

— Telieka tikėtis, kad arabai tai supras anksčiau, nei nuspręs 
susidoroti su mumis. 


LXXVIII SKYRIUS 


SINAJAUS PUSIASALIS 


DžoRDŽžAs HADADAS NUVEDĖ SAVO BUDELį į Aleksandrijos bi- 
blioteką. Ryškiai apšviestas požeminis kambarys iš pirmo 
žvilgsnio galėjo apakinti. Sienos buvo išpuoštos mozaikomis 
su scenomis iš kasdienio gyvenimo - dirbančiu barzdaskučiu, 
nuospaudų šalintoju, dailininku, linų šukuotojomis. Hadadas 
vis dar prisiminė savo pirmąjį apsilankymą, tačiau jo užpuo- 
likui aplinka, atrodė, nedarė jokio įspūdžio. 

— Kaip apšviečiamos patalpos? 

— Kuo jūs vardu? - paklausė Hadadas. 

— Tai ne atsakymas. 

Hadadas suraukė savo tankius antakius tarsi mąstydamas. 

— Aš senas žmogus, - pasakė jis, - vargu ar keliu jums grės- 
mę. Tik noriu žinoti. 

— Vardu Dominikas Sabrė. 

— Atėjote dėl savęs ar dėl kitų? 

— Dėl savęs. Nusprendžiau tapti Bibliotekininku. 

Hadadas nusišypsojo. 

- Šis darbas nelengvas. 

Atrodė, kad Sabrė pamažu atsipalaidavo. Jis ėmė žvalgytis. 
Patalpa priminė katedros vidų - nuožulnios sienos, išgaubtos 

lubos. Poliruotas raudonas granitas blizgėjo lyg brangakme- 
nis. Nuo grindų iki lubų kilo iš uolos iškaltos kolonos, kie- 
kviena papuošta raidėmis, žmonių veidų, augalų ir gyvūnų 
atvaizdais. Visi šie kambariai ir tuneliai kadaise buvo faraonų 
požemiai, Kristaus laikais apleisti, o vėliau atrasti bei atnau- 
jinti Žinių ištroškusių Žmonių. Patalpas apšviesdavo deglai ir 
žibintai. Tik pastarąjį šimtmetį su technologijų pagalba pavy- 
ko nuvalyti susidariusias suodžių apnašas ir atskleisti tikrąjį 
patalpų grožį. 

Sabrė mostelėjo į tolimoje sienoje išsikišusią mozaikinę 
emblemą. 

— Kas tai? — paklausė jis. 

— Egiptietiškų rogių priešakys, dekoruotas šakalo galva. 
Hieroglifas reiškia stebuklą. Kiekvienas bibliotekos kamba- 
rys turi savo simbolį, pagal kurį ir yra pavadintas. Pavyz- 
džiui, šis kambarys vadinamas Stebuklų kambariu, - paaiš- 
kino Hadadas. 

— Tu taip ir neatsakei, kaip apšviečiamos patalpos. 

— Saulė, - pasakė Hadadas. - Elektros įtampa nedidelė, ta- 
čiau jos užtenka apšvietimui, kompiuteriams ir ryšio priemo- 
nėms. Ar žinote, kad saulės energijos idėja gimė daugiau kaip 
prieš du tūkstančius metų? Paversti šviesą energija. Tačiau ji 
buvo pamiršta, o prieš penkiasdešimt metų kažkas iš naujo 
tai sugalvojo. 

Sabrė mostelėjo ginklu. 

— Kur veda šios durys? - paklausė jis. 

— Į kitus keturis kambarius, - atsakė Hadadas. - Jie pava- 
dinti Patirties, Amžinybės, Gyvybės ir Skaitymo kambariais. 
Visuose, kaip matote, yra senovinių rankraščių. Šiame kam- 
baryje jų yra apie dešimt tūkstančių. 

Hadadas nerūpestingai žengė į kambario vidurį, kur rom- 
bo formos akmeninėse dėžėse ilgomis eilėmis gulėjo sukrauti 
rankraščiai. 

— Daugelio jų jau nebegalima perskaityti, - pasakė Ha- 
dadas. - Amžius padarė savo. Vis dėlto yra ir įskaitomų. 

Matematikas Euklidas, Herofilo medicina, Manetono „His- 
tories“ apie ankstyvuosius faraonus, gramatikas ir poetas 
Kalimachas... 

— Tu per daug kalbi. 

— Aš tik pamaniau, kad jeigu jau ketinate tapti Biblioteki- 
ninku, reikėtų susipažinti su savo pareigomis. 

— Kaip viskas išliko? 

— Anų laikų Sergėtojai tinkamai pasirinko šią slėptuvę. 
Kalnuose oras sausas. Sinajuje drėgmės nedaug. Vanduo yra 
didžiausias rankraščių priešas. Ir, žinoma, ugnis. - Hadadas 
mostelėjo į gesintuvus, kabančius ant sienų vienodu atstu- 
mu. — Mes esame pasiruošę ir tokiems atvejams. 

— Apžiūrėkim kitus kambarius. 

- Žinoma. Jūs turite viską pamatyti. 

Hadadas patenkintas nusivedė Sabrę prie durų 

Akivaizdu, kad užpuolikas nė nenutuokė, kas jis toks. 

Vadinasi, dabar abu lygūs. 


X 


HERMANAS LĖTAI ATSIMERKĖ. Ant vienos rankovės tupėjo trys 
peteliškės, ranka plačiai atmesta ant pilkšvos schmetterling- 
haus žemės. Skaudėjo galvą ir jis prisiminė Torvaldseno smuū- 
gj. Jis nesitikėjo, kad danas gali griebtis smurto. 

Šiaip taip atsistojęs ant kojų pamatė už kelių metrų kniūbs- 
čią gulintį savo apsaugininką. 

Jo ginklas buvo dingęs. 

Hermanas nusvirduliavo prie savo padėjėjo, laimė, nieko 
aplinkui nebuvo. Tada pažvelgė į laikrodį. Jis išgulėjo be są- 
monės maždaug dvidešimt minučių. Kairysis smilkinys vis 
dar tvinksėjo, ir jis atsargiai užčiuopė iškilusį gumbą. 

Torvaldsenas už tai sumokės. 

Vaizdai aplinkui liejosi, tačiau Hermanas susikaupė, nu- 
braukė purvą nuo drabužių. Pasilenkė prie apsaugininko ir 
ėmė žadinti. 

— Mums reikia eiti, - pasakė. 

Apsaugininkas pasitrynė kaktą, tada lėtai atsistojo. 
Hermanas susiėmė ir paliepė: 

— Niekam apie tai nė žodžio! 

Tas linktelėjo galvą. 

Senis nuėjo prie telefono ir pakėlęs ragelį paprašė: 
— Prašau surasti Henriką Torvaldseną. 

Nustebo, kai balsas pasakė žinąs, kur yra danas. 

— Lauke. Rengiasi išvykti. 


LXXIX SKYRIUS 


SINAJAUS PUSIASALIS 


SABRĖ SUNKIAI GALĖJO PATIKĖTI SAVO SĖKME. Jis surado Aleksan- 
drijos biblioteką. Aplinkui buvo tūkstančiai rankraščių, papi- 
rusų, pergamentų ir tai, ką senis vadino kodeksais - nedide- 
lės knygos trapiais rudais puslapiais, paguldytos ant lentynų 
viena šalia kitos. 

— Kodėl čia oras toks gaivus? — paklausė Sabrė. 

— Sausas aplinkos oras patenka pro ventiliatorius ir kalno 
viduje atvėsta. Tai dar viena naujovė, atgaivinta prieš keletą 
dešimtmečių. Ankstesnieji Sergėtojai buvo be galo išradingi. 
Jie rimtai vertino savo tarnystę. Tikiuosi, ir jūs toks būsite. 

Jie stovėjo trečiajame - Amžinybės - kambaryje. Aukštai 
ant sienos buvo dar vienas mozaikinis hieroglifas — priklau- 
pęs Žmogus pakeltomis rankomis tarsi arbitras, rodantis įvar- 
tį. Per visą kambario ilgį su nedideliais tarpais stovėjo kodek- 
sų prikrautos lentynos. Bibliotekininkas paaiškino, kad šios 
knygos parašytos septintajame amžiuje, prieš pat paskutinį 
tikrosios Aleksandrijos bibliotekos apiplėšimą, įvykdytą mu- 
sulmonų. 

— Didžioji jų dalis buvo išgelbėta likus keliems mėnesiams 
iki tuometinės politinės santvarkos pasikeitimo, - pasakojo Bi- 

bliotekininkas. - Šių žodžių nerasite daugiau niekur pasaulyje. 
Jeigu juos kas nors perskaitytų, paaiškėtų, kad faktai ir įvykiai, 
kuriuos žmonija laiko savo istorija, buvo visai kitokie. 

Sabrei patiko tai, ką girdėjo. Visa tai jam reiškė tik viena — 
valdžią. Jis norėjo sužinoti daugiau ir greitai, nes Malounas 
taip pat galėjo priversti kitą Sergėtoją parodyti jam kelią per 
labirintą. Arba varžovas gali laukti jo išeinančio. Tai būtų lo- 
giška. Sabrė kryžiuku pasižymėjo kiekvienas duris, pro ku- 
rias atėjo. Taigi surasti kelią atgal nebus sunku. O tada jis su- 
sitvarkys su Malounu. 

Bet pirmiausia jis turėjo paklausti apie tai, ko prašė Alfre- 
das Hermanas. 

— Ar Čia saugote ir Senojo Testamento rankraščius? 


X 


HADADAS BUVO PATENKINTAS, KAD JO SVEČIAS pagaliau pra- 
kalbo apie atvykimo tikslą. Kad tai įvyktų, jam teko gerokai 
paplušėti. Suvaidinęs savo mirtį Londone Hadadas laukė, ar 
kas nors ateis į jo vaizdo ir garso įrašymo įrenginių prikimštą 
butą. Dabar aišku, kad žmogus, nutaikęs į jį pistoletą, susira- 
do kompiuteryje ir diktofone paliktą informaciją. 

Hadadas laukė Malouno Beinbridžų dvare, nes užrašai, pa- 
slėpti krepšyje po jo lova, rodė kelią būtent ten. Tačiau Sabrės 
pasirodymas buvo netikėtas. Kai jis dvare nužudė du Hadado 
siųstus žmones, neliko jokių abejonių, kad šio žmogaus keti- 
nimai negeri. 

Vienas iš Sergėtojų sugebėjo pasekti Malouną iki „Savojos“ 
viešbučio ir matė jo pusryčius su Sabre. Tada tos pačios akys 
užfiksavo, kaip jie abu ir buvusi Malouno žmona išskrido į Li- 
saboną. Hadadas, pats sukūręs galvosūkį, kurį Malounas taip 
sėkmingai sprendė, tiksliai žinojo, kur pasuks trijulė. 

Todėl į Lisaboną buvo pasiųsti Adomas su Ieva. Jie turėjo 
užtikrinti, kad niekas nesutrukdytų Malounui ir jo naujajam 
sąjungininkui atkeliauti į Sinajų. 

Hadadas galvojo apie grėsmę, kurią galėjo kelti Izraelio, 
Saudo Arabijos arba Jungtinių Valstijų vyriausybės. Tačiau 
dabar suvokė, kad didžiausią pavojų kelia žmogus, stovintis 
vos per du metrus nuo jo. Jis tikėjosi, kad Sabrė veikia pats 
sau vienas. Dabar, matydamas, kaip šis elgiasi ir ko klausia, 
suprato, kad situacija valdoma. 

— Mes saugome labai daug biblinių tekstų, - pasakė Hada- 
das. — Šia tema bibliotekoje visada labai domimasi. 

— Senasis Testamentas. Hebrajų kalba. Ar čia yra rankraščių? 

— Trys. Manoma, kad du yra ankstesniųjų tekstų kopijos. 
Vienas - originalas. 

— Kur? 

Senis mostelėjo į duris, pro kurias jie įėjo. 

— Už dviejų kambarių, —- pasakė jis. - Patirties kambaryje. 
Jeigu ketinate tapti Bibliotekininku, privalote žinoti, kur ko- 
kie rankraščiai saugomi. 

— Kas tose Biblijose sakoma? 

Hadadas apsimetė nesupratęs klausimo. 

— Kąjūs turite galvoje? - paklausė jis. 

— Aš mačiau Jeronimo ir Augustino laiškus. Jie rašė apie 
Senojo Testamento pakeitimus. Apie vertimą iš vienos kalbos 
į kitą. Dar buvo keturi Pakviestieji, kurie studijavo. Vienas jų, 
palestinietis, prieš penkerius metus skelbė, kad pagal Senąjį 
Testamentą žydai kilę ne iš Palestinos, o iš Saudo Arabijos. Ką 
tu apie tai Žinai? 

— Daug. Ir tie vyrai buvo teisūs. Visuotinai priimta Biblija 
yra neteisinga. Senojo Testamento Žydai tikrai kilę ne iš Pa- 
lestinos. Iš Vakarų Arabijos. Šioje bibliotekoje aš perskaičiau 
daugybę rankraščių, kurie tai patvirtina. Netgi esu matęs 
senosios Arabijos žemėlapius, kuriuose pažymėtos biblinės 
vietovės. 

Ginklas pakilo ir nukrypo tiesiai į jį. 

— Rodyk. 

— Jei nemokate skaityti nei hebrajų, nei arabų kalbomis, jie 
jums bus visišKai nenaudingi. 

— Kartoju, seni. Rodyk arba nužudysiu ir eisiu ieškoti tavo 
darbuotojų. 

Hadadas patraukė pečiais ir pasakė: 

— Tik stengiausi būti naudingas. 


X 


SABRĖ NETURĖJO NĖ MENKIAUSIO SUPRATIMO, ar prieš jį išdėlio- 
ti pergamentai ir kodeksai yra tai, ko ieškojo Alfredas Her- 
manas. Galų gale tai nebesvarbu. Dabar viskam vadovaus 
Sabrė. 

— Čia yra traktatai, kuriuos antrajame šimtmetyje parašė 
Aleksandrijoje studijavę filosofai, - ėmė pasakoti Biblioteki- 
ninkas. - Žydai tik tada pradėjo tapti politine jėga Palestinoje, 
įrodinėdami savo tariamai gilias šaknis ir reikšdami pažadė- 
tąją teisę į tą žemę. Kažkur girdėta? Tie tyrinėtojai nustatė, 
kad Palestinoje niekada nebuvo žydų šaknų. Jie studijavo bi- 
bliotekoje saugotą Senąjį Testamentą hebrajų kalba ir nustatė, 
kad tuo metu žydų papasakotos istorijos gerokai skyrėsi nuo 
užrašytų tekstų, ypač nuo pačių seniausių. Atrodo, kad laikui 
bėgant tie pasakojimai buvo vis labiau taikomi prie tuometinės 
žydų tėvynės, vėliau tapusios Palestina. Žydai paprasčiausiai 
pamiršo savo praeitį Arabijoje. Ir jeigu ne vietovių pavadini- 
mai, kurie išliko nepakitę, ir Senasis Testamentas, parašytas 
hebrajų kalba, jų istorija niekada nebūtų išaiškinta. 

Bibliotekininkas parodė vieną kodeksą. 

— Šis egzempliorius yra kur kas vėlesnis. Penktasis šimtme- 
tis. Krikščionys nusprendė įtraukti Senąjį Testamentą į savo 
Bibliją. Šiame traktate aiškiai nurodyta, kad vertimai buvo 
pakeisti siekiant pritaikyti Senąjį Testamentą prie kuriamo 
Naujojo. Sąmoningas siekis sudėti istoriją, religiją ir politiką į 
vieną rašytinį dokumentą. 

Sabrė žvelgė į knygas. 

Bibliotekininkas mostelėjo į kitą krūvą pergamentų, gulė- 
jusių skaidraus plastiko dėžėje. 

— Tai yra seniausia mūsų turima Biblija, - pasakė jis. - Pa- 
rašyta prieš keturis šimtus metų iki Kristaus. Viskas hebrajų 
kalba. Daugiau pasaulyje nėra nieko panašaus. Kita seniausia 
už šių sienų žinoma Biblija yra parašyta dešimtajame šimtme- 
tyje po Kristaus. Jos jūs ir ieškote? 

Sabrė nieko neatsakė. 

- Jūs keistas Žmogus, - staiga pasakė Bibliotekininkas. 

— Kodėl? 

— Ar jūs bent įsivaizduojate, kiek Pakviestųjų apsilankė 
šioje bibliotekoje? Per daugelį šimtmečių jų buvo tūkstan- 
čiai. Mūsų svečių knyga įspūdinga. Pirmasis joje dvyliktaja- 
me šimtmetyje įrašytas Averojus, arabų filosofas, kuris kri- 
tiškai atsiliepė apie Aristotelį ir metė iššūkį Augustinui. Jis 
čia studijavo. Sergėtojai nutarė, kad atėjo laikas pasidalyti 
čia sukauptomis žiniomis, bet ne su kiekvienu. Dauguma 
Pakviestųjų nebuvo garsūs - tai didele išmintimi pasižymė- 
ję vyrai ir moterys, atkreipdavę Sergėtojų dėmesį. Protai, 
įnešdavę savo indėlį ir papildydavę mūsų žinias. Tais lai- 
kais, kai nebuvo radijo, televizijos ar kompiuterių, Sergė- 
tojai apsigyvendavo didžiuosiuose miestuose ir ieškodavo 
būsimų Pakviestųjų. Tomas Akvinietis, Dantė, Petrarka, Bo- 
kačas, Pusenas, Čoseris — visi jie stovėjo šiame kambaryje. 
Montenis čia parašė savo „Esė“. Patirties kambaryje Fransis 
Bekonas suformulavo savo garsųjį sakinį: „Mano žinios yra 
mano patirtis.“ 

— Ir man tai turi būti svarbu? 

Senis patraukė pečiais. 

— Aš tik stengiuosi paaiškinti, kokios bus jūsų pareigos. Juk 
sakėte, kad norite tapti Bibliotekininku. Jeigu taip, įgysite ir 
išskirtinių teisių. Ankstesnieji Bibliotekininkai pažinojo Ko- 
perniką, Keplerį ir Dekartą. Robespjerą. Bendžaminą Frankli- 
ną. Net patį Niutoną. Visos šviesios asmenybės turėjo naudos 
čia apsilankiusios. O pasaulis turėjo naudos iš jų gebėjimų su- 
prasti ir plėtoti Žinias. 

— Ir nė vienas jų niekada nesakė, kad buvo čia? 

— O kodėl jie turėjo pasakoti? Mes neieškome garbės. Taip 
jie pelnydavo pripažinimą. Mes jiems padėjome. Tai mūsų 
pareiga. Mūsų didžiausias troškimas - išsaugoti šią bibliote- 
ką. Ar jūs pasirengęs tęsti tradiciją? 

Sabrė neketino leisti kam nors pamatyti šią vietą, todėl pa- 
klausė to, kas jam labiau rūpėjo. 

— Kiek Sergėtojų dabar yra? 

— Devyni. Mūsų gretos gerokai praretėjusios. 

— Kurjie? Aš sutikau tik du. 

— Vienuolynas didelis. Jie eina savo pareigas. 

Sabrė sumosavo ginklu. 

— Grįžtam į pirmąjį kambarį, - paliepė jis. - Noriu kai ką 
pamatyti. 

Senis pasuko prie durų. 

Sabrė svarstė, gal nužudyti jį čia. Tačiau Malounas jau tur- 
būt suprato, kas atsitiko. Dabar jis laukia kitame labirinto gale 
arba eina juo. 

Tačiau senio dar gali prireikti. 


LXXX SKYRIUS 


MALOuUNAS su PAMELA PASUKO UŽ PASKUTINIO KAMPO ir sustojo 
prie durų, kurių abiejose pusėse stovėjo sparnuoti liūtai su 
žmonių galvomis. Jis žinojo jų simbolinę reikšmę. Žmogaus 
protas, gyvūno jėga ir sparnuota siela. Marmuro durys bron- 
ziniais vyriais buvo praviros. 

Jiedu žengė vidun ir pateko į prabangą. 

Malounas pakerėtas laužė galvą, kiek laiko reikėjo tokią 
nepaprastą aplinką sukurti. Ant plytelėmis klotų grindų sto- 
vėjo rankraščių prikrautos įstrižos dėžės. Priėjęs prie vienos 
dėžės Malounas ištraukė ant viršaus gulėjusį pergamentą. Šis 
buvo gerai išsilaikęs, tačiau Malounas neišdrįso jo išvynioti. 
Pažvelgęs į ritinėlio vidų pastebėjo, kad raštas vis dar neblo- 
gai įskaitomas. 

— Niekada nemaniau, kad gali egzistuoti kas nors pana- 
šaus, - pasakė Pamela. - Sunku net suvokti. 

Malounas buvo regėjęs nuostabių dalykų, tačiau niekas 
neprilygo tam, ką matė šiame kambaryje. Ant vienos skaisčiai 
raudonos sienos jis perskaitė lotyniškus žodžius: AD COM- 
MUNEM DELECTATIONEM. Visų pasigėrėjimui. 

— Sergėtojai atliko nepaprastą darbą, - pasakė Kotonas. 

SKAITYMO 
KAMBARYS 


AMŽINYBĖS 


PATIRTIES KAMBARYS 


KAMBARYS 


GYVYBĖS 


STEBUKLŲ KAMBARYS 


KAM- 
BARYS 


Ant kitos sienos pastebėjęs kažką išraižyta, jis žengė arčiau 
ir išvydo planą su lotyniškais kambarių pavadinimais. Ma- 


lounas garsiai išvertė Pamelai. 


— Penki kambariai, - pasakė jis. — Ir jie gali būti bet kur. 
Jo dėmesį patraukė šmėstelėjimas tolimame tarpduryje. 
Į kambarį įžengė Džordžas Hadadas, paskui jį - Mako- 


lumas. 


— Gulk ant grindų! - liepė Kotonas Pamelai ir pakėlė savo 


ginklą. 


Jį išvydęs Makolumas parvertė Hadadą ir nusitaikęs per 


kambarį šovė. Malounas puolė ant grindų ir pasislėpė už len- 


tynų. Kulka skimbtelėjo į granito koloną jam už nugaros. 


— Tu labai skubi, - šūktelėjo Makolumas. 
— Nenorėjau, kad pasijustum vienišas. 

— Bibliotekininkas man palaikė kompaniją. 

— Susidraugavote? 

- Jis daug pliurpia, bet gerai pažįsta vietą. 

— Kas toliau? - paklausė Malounas. 

— Bijau, kad tau ir buvusiajai teks mirti. 

— Esu tau sakęs, kad geriau neerzintum manęs. 

— Išlįsk, Malounai. Taip toli nuėjau, dabar tikrai neketinu 
pralaimėti. Žinai, ką? Siūlau sąžiningą žaidimą. Tik tu ir aš. 
Čia pat. Jeigu tu laimėsi, senis ir buvusioji liks gyvi. Tinka? 

— Tu keli sąlygas, tu pradedi. 


* 


HADADAS KLAUSĖSI SABRĖS IR MALOUNO GINčČO. Tiems dviem 
reikėjo išspręsti savo nesutarimus, o jam - sumokėti seną sko- 
lą. Jis vėl prisiminė Sergėtoją, - kaip prieš daug dešimtmečių 
ryžtu degė tojauno vyro akys. Tada Hadadas nieko nesuprato. 
Tačiau vėliau, apsilankęs bibliotekoje ir tapęs Bibliotekininkų, 
jis sužinojo, ką norėjo pasakyti tas nelaimingasis 1948-aisiais. 

Jis be priežasties nužudė gerą žmogų. 

Ir gailėjosi visą savo gyvenimą. 


* 


lėtai stojasi. 

— Gerai, Malounai. Aš pradedu. Jis išeina, - ir mostelėjo 
ginklu. - Eik iš čia. 

Bibliotekininkas lėtai nuėjo tarp įstrižinių dėžių. Sabrė su- 
sirietė vienos eilės gale. 

Nuėjęs maždaug dešimt metrų Bibliotekininkas sustojo ir 
atsigręžė. 

Sabrė pajuto jo skvarbų žvilgsnį. Kažkas ne taip su tuo se- 
niu. Jo elgesys įspėjo apie kažką negera; atrodė, kad tų akių 
savininkas jau yra išgyvenęs panašų įvykį ir nieko nebebijo. 

Sabrė panoro nušauti Bibliotekininką, tačiau Malounas būtų 
atsakęs tuo pačiu. 

O tojis nenorėjo. 

Dar ne dabar. 

Malounas buvo vienintelė jam likusi kliūtis. Kai jos nebe- 
liks, biblioteka priklausys vieninteliam Sabrei. 

Taigi jis lengviau atsikvėpė, kai senis pagaliau išėjo. 


LXXXI SKYRIUS 


VAŠINGTONAS 


STEFANI PALIKO AUTOMOBILĮ GATVĖJE netoli Lario Deilio namų, 
o likusį kelią abi su Kasiopėja nuėjo pėstute. Jokių ženklų, kad 
būtų atvykęs Brentas Grinas ar kas nors kitas. Kai prisiarti- 
no prie namo durų, Kasiopėja vėl atrakino spynas, o Stefani 
išjungė signalizaciją. Ji pastebėjo, kad įėjimo kodas nebuvo 
pakeistas. Deilis paliko jį tokį pat netgi po to, kai jos įsilaužė 
įjo namą. Kvailystė, arba dar vienas įrodymas, kad ji klydo jį 
vertindama. 

Viduje viskas atrodė ramu. Kasiopėja kyštelėjo nosį į visus 
kambarius norėdama įsitikinti, kad name daugiau nieko nėra. 
Stefani stabtelėjo nišoje įrengtame darbo kampe, kur anąkart 
surado atmintines. Tada abi nuėjo prie pagrindinių durų ir 
ėmė laukti. 

Maždaug po dešimties minučių prie namo sustojo auto- 
mobilis. 

Pažvelgusi pro užuolaidas Stefani išvydo, kaip iš jo išlipo 
Grinas ir iškart pasuko prie durų. 

Jis buvo vienas. 

Stefani linktelėjo Kasiopėjai, tada atidarė duris. 

Grinas vilkėjo savo tradicinį tamsų kostiumą ir ryšėjo 
kaklaraištį. Kai tik generalinis prokuroras įžengė vidun, 
Stefani uždarė ir užrakino duris. Kasiopėja atsistojo prie 
lango. 

— Ką gi, Stefani, - prabilo Grinas, - ar gali papasakoti man, 
kas atsitiko? 

— Ar atsinešei atmintines? 

Grinas įkišo ranką į kišenę ir ištraukė jas. 

— Klauseisi įrašų? — pasiteiravo Stefani. 

Jis linktelėjo. 

— Žinoma. Pokalbiai įdomūs, tačiau tų asmenų niekuo ne- 
galima apkaltinti. Jie kalba apie dvidešimt penktąją pataisą, 
bet tai ir viskas. Vien kalbos. Nei realaus, nei numanomo są- 
mokslo. 

— Todėl Deilis stengėsi surinkti daugiau informacijos, - pa- 
sakė Stefani. - Jis man sakė, kad jau kurį laiką stebėjo... 

— Ką stebėjo? 

Ji įžvelgė jo plykstelėjusį susierzinimą. 

— Rengiamą sąmokslą, Brentai. Viceprezidentas planuoja 
nužudyti Danielsą. Jis jau pasiruošė, tai įvyks kitą savaitę, 
neskelbtos prezidento kelionės į Afganistaną metu. - Stefani 
stebėjo, kokia bus Grino reakcija, turėsianti patvirtinti, jog ji 
sako tiesą. 

Šis išliko ramus, tik paklausė: 

— Kokių įrodymų Deiliui pavyko surasti? 

— Įrašyti daugiau pokalbių. Jis paslėpė pasiklausymo įran- 
gos viceprezidento biure. Tai nebuvo sudėtinga, nes Deilis 
pats buvo atsakingas už tai, kad patalpose nebūtų tokios apa- 
ratūros. Atrodo, viceprezidentas yra susinarpliojęs su „Auk- 
sinės vilnos“ ordinu. Jo galva Alfredas Hermanas parūpino 
raketų, kurios numuš prezidento lėktuvą. Asmeniškai susita- 
rė su bin Ladeno žmonėmis. 

— Stefani, tikiuosi, Deiliui pavyko sukaupti rimtesnių įro- 
dymų. Šie kaltinimai skamba neįtikimai. 

— Sakei, kad visa administracija yra mėšlo krūva. Sakei, 
kad nori juos prikirpti. Dabar turi tokią progą. 

— Kaip mes tai padarysime? 

— Įrašai yra šiame name. Deilis man apie juos pasakojo. Jis 
sakė, kad įrašuose nurodyti visi sąmokslo dalyviai. Mes keti- 
nome važiuoti čia, į jo namus, bet tada sprogo automobilis. 

Grinas stovėjo vestibiulyje prie laiptų, kur vakar stovėjo 
Deilis ir Hetera Dikson. Jis atrodė labai susimąstęs. Lyg kaup- 
tųsi kovai. Jis pamelavo jai apie Torvaldseną ir neperdavė pre- 
zidentui, ką sužinojo Henrikas, tačiau joms reikėjo konkrečių 
jo išdavystės įrodymų. 

— Aš Žinau, kur paslėpti įrašai, - pasakė Stefani. 

Grino akyse pagaliau sužibo susidomėjimo ugnelė. Kasio- 
pėja tebestovėjo atokiau prie lango. 

Stefani nusivedė Griną į nišoje įrengtą mažytį biurą su ne- 
dideliu rašomuoju stalu ir siaura knygų lentyna. Viename len- 
tynos skyriuje buvo tvarkingai išrikiuotos plastikinės dėžutės 
su kompaktinėmis plokštelėmis. Instrumentinės įvairių šalių 
muzikos įrašai. Stefani susidomėjo tarp jų pastebėjusi griga- 
liškuosius choralus. Ji paėmė vieną dėžutę su užrašu „Tibeto 
stebuklai“ ir atidarė. Viduje vietoj plokštelės gulėjo kitas dis- 
kas. Išimdama jį iš dėžutės Stefani tarė: 

- Jis turėjo įprotį slėpti viską arčiau savęs. 

— Kas įrašyta šiame diske? 

— Jis sakė, kad čia įrodymai apie sąmokslo dalyvius. Sakė, 
kad tai susiję su asmenimis, kurių niekada nebūtum galėjęs 
įtarti, - iš susijaudinimo Stefani širdis ėmė greitai plakti. — 
Nori paklausyti? 

Grinas nieko neatsakė. 

— Kodėl nutekinai informaciją apie Aleksandrijos ryšinin- 
ką? - paklausė ji. 

— Jau sakiau. Kad surasčiau išdaviką. Tai neblogai suveikė. 
Taip mums pavyko išsiaiškinti izraeliečių ryšius su Pam Ma- 
loun. Informacijos nutekinimas viską išjudino. 

— Ir tu galėjai prie jos prieiti? 

— Kodėl klausinėji, Stefani? 

— Todėl, kad aš nė nejįtariau, jog tu išvis ką nors Žinai apie 
Aleksandrijos ryšininką, ir žinai pakankamai, jog galėtum ti- 
kėtis, kad Izraelis užkibs ant šito jauko. 

Grinas komiškai palingavo galvą. 

— Kaip netikėta, - pasakė jis. - Kryžminė apklausa. 

Stefani neketino leisti jam atsikvėpti. Tik ne dabar. 

— Kai mes pirmą kartą apie tai kalbėjomės, tu paaiškinai, 
kad tyčia nutekinai informaciją ir kad joje buvo tik užsiminta, 
jog Malounas žino, kur rasti Džordžą Hadadą. Dar pacitavai 
Abraomo sandorą. Iš kur tu žinojai? 

— Byla nebuvo labai įslaptinta, - atsakė Grinas. 

— Tikrai? — įžūloku tonu tarė Stefani. - Deilis sakė kitaip. 
Jis tikino, kad ta byla buvo prieinama tik saujelei išrink- 
tųjų. Tavęs tarp jų nebuvo. Tačiau tu velniškai gerai infor- 
muotas. 

Nieko neatsakęs Grinas žengė iš nišos į svetainę. 

Stefani nusekė iš paskos. 

Kasiopėja buvo dingusi. 

Stefani sunerimusi apsižvalgė. 

— Mano žmonės ja pasirūpino, — pasakė Grinas. 

Stefani nepatiko jo tonas. 

— O kas pasirūpins manimi? - paklausė ji. 

Grinas pakišo ranką po švarku ir išsitraukė ginklą. 

— Ši pareiga teko man, — pasakė jis. - Bet pirmiausia man 
reikia su tavimi pasikalbėti. Akis į akį. 

— Išpešti, kiek aš Žinau? Kiek Žino Kasiopėja? Ir kas dar, be 
mūsų, žino? 

— Abejoju, ar tokių yra. Šioje vyriausybėje tu nesi mėgsta- 
miausias žmogus. Deilis bandė gretintis prie tavęs, tačiau jam 
nepavyko. 

— Vadinasi, tai tavo darbas? 

Grinas linktelėjo. 

— Mes apraizgėme automobilį sprogmenimis ir laukėme 
tinkamos progos. Teroristų ataka prieš šalį prasideda nuo 
Deilio, o baigiasi Danielsu. Šalis bus sukrėsta. 

— Ir tuo pasinaudos viceprezidentas, priėmęs priesaiką. 
Tada jau jam reikės viceprezidento. Tai yra tavęs. 

— Aš ne tiek jau daug turiu galimybių pakilti karjeros laip- 
tais, Stefani. Reikia naudotis kiekviena pasitaikiusia proga. 
Mano kandidatūra bus tinkamiausia krizės laikotarpiu. Jai 
bus vienbalsiai pritarta. 

— Tu apgailėtinas. 

Grinas nutaisė nelaimingą veido išraišką. 

— Galbūt. Užtat tau gyventi liko tik kelios minutės. Beje, jūs 
taip pat turėjote tapti sprogimo aukomis. Kai pasirodėte tame 
restorane, nutariau pakišti tokią pačią dovanėlę ir jums, ta- 
čiau judvi kažkaip sugebėjote pergudrauti mano vyrus. Beje, 
iki šiol nesuprantu, kaip jums tai pavyko. 

— Patirtis. Štai ir viskas. 

Grinas šaltai nusišypsojo. 

— Man trūks to tavo sąmojo, —- pasakė jis. 

— Ar tu suvoki, ką darai? Nori jėga nuversti sąžiningai iš- 
rinktą prezidentą! 

- Jei neklystu, tai vadinama išdavyste. Tačiau Denis Daniel- 
sas yra silpnas žmogus, sėdintis ne savo vietoje ir nežinantis, 
ko reikia jo šaliai. Jis visada palaiko Izraelį, ir tai gerokai pa- 
kenkė mūsų įvaizdžiui Vidurio Rytuose. Laikas pakeisti ame- 
rikiečių numylėtinius. Su arabais turėsime kur kas daugiau 
naudos. 

- Ir tai padarys Aleksandrijos ryšininkas? 

Grinas patraukė pečiais. 

— Nežinau. Tai bus naujojo prezidento rūpestis, o jis sakė, 
kad susitvarkys. 

- Ir tau būtinai čia prireikė dalyvauti? 

— Nevadinčiau Jungtinių Valstijų viceprezidento pareigų 
dalyvavimu. Jei jau tiek prisidėjau valdžios perėmimo laikotar- 

piu, mano padėtis bus ypatinga: už daug ką atsakingas, bet 
nematomas. 

Stefani parodė į ginklą. 

— Tu mane nužudysi? 

— Neturiu kitos išeities. Diske, kurį laikai, be abejonės, yra 
mane kompromituojančios medžiagos. Negaliu leisti jai iš- 
slysti. Ir negaliu leisti išslysti tau. 

Stefani svarstė, kur dabar Kasiopėja. Tai nebuvo numatyta 
pagal planą. Be to, Stefani nesitikėjo, kad Grinas bus ginkluo- 
tas. Tą akimirką į galvą šovė viena mintis. 

Delsk. 

- Jungtinių Valstijų generalinis prokuroras mane nušaus? 

— Visą dieną apie tai mąsčiau ir, deja, nesugalvojau geres- 
nės išeities. 

— Negi jau pamiršai visas krikščioniškas vertybes, apie ku- 
rias tiek daug girdėjau tave kalbantį? 

— Pačiame kovos įkarštyje galioja visiškai kitos taisyklės, 
Stefani. Tai - išlikimo klausimas. Jau sakiau, kad klausiausi 
Deilio atmintinėse išsaugotų įrašų. Viceprezidento štabo vir- 
šininkas daug kalbėjo apie prezidento posto perėmimą. Labai 
daug. Tai nėra nusikalstama, tačiau klausimų gali kilti. Aki- 
vaizdu, kad Deilis buvo labai susidomėjęs. Diske, kurį laikai, 
yra dar daugiau informacijos. Tačiau tuo viskas ir baigsis. Ži- 
noma, tavo kūno niekas niekada neras. Saudo Arabijos amba- 
sadoje stovi tau skirtas karstas. Mirė vienas pasiuntinys ir no- 
rėjo būti palaidotas gimtojoje šalyje. Taigi kartu su juo keliausi 
į Arabiją vyriausybiniu reisu. 

— Viskuo pasirūpinai, ar ne? 

— Gera turėti draugų. Pagaliau aš tai supratau. Ilgą laiką 
buvau vienas, tačiau dabar patinka būti komandos dalimi. 
Saudo Arabija trokšta tik vieno dalyko — Izraelio žlugimo. 
Mes tai jiems pažadėjome. Izraeliečiai mano, kad arabai vei- 
kia išvien su jais. Bet taip nėra. Arabai veikia išvien su mumis. 
Ir nuo pat pradžių. 

- Jie nė nenutuokia, kokie dviveidžiai šikniai jūs esate! Vis- 
kas tik dėl valdžios ir pinigų. Daugiau nieko. 

— Norėtum dar ką nors pridurti? 

Stefani papurtė galvą. 

Ir pistoletas iššovė. 


LXXXII SKYRIUS 


VIENA 


ToRVALDSENAS STOVĖJO SU (GARIU IR LAUKĖ. Išėjęs iš schmet- 
terlinghaus jis iškart paskambino Jesperiui ir paprašė atsiųs- 
ti automobilį su vairuotoju. Kai tik pakils lėktuvu pakeliui į 
Kopenhagą, Henrikas lieps pagalbininkui paleisti Margaretą. 
Jis nesivargino susirinkti drabužius. Nebuvo laiko. Viskas, ką 
pasiėmė su savimi, buvo atlasas iš Hermano bibliotekos su šv. 
Jeronimo ir šv. Augustino laiškais. 

Medžiais apsodintu keliuku, vedančiu pagrindinių vartų 
link, pirmyn atgal važinėjo automobiliai. Ne visi ordino na- 
riai leido laiką Hermano pilyje. Nemažai jų vyko susitikti su 
draugais arba į mėgstamus Vienos viešbučius. Torvaldsenas 
pažino keletą svečių ir trumpai šnektelėjo. Tai jam padėjo at- 
sigauti po to, kas atsitiko. Tačiau juodu turėjo skubėti išvykti, 
kol Hermanas dar neatsipeikėjo. 

— Mums gresia nemalonumai? - paklausė Garis. 

— Nežinau, - Torvaldsenas tikrai nežinojo. 

— Tu gerokai trinktelėjai tiems dviem. 

Torvaldsenas matė, kad jaunuoliui tai padarė įspūdį. 

— Gal ir taip, - patraukė pečiais. 

— Nenorėčiau būti šalia, kai jie atsipeikės. 


503 / ALEKSANDRIJOS BIBLIOTEKA 


Torvaldsenas taip pat nenorėjo. 

— Mes turime pasiimti šiuos laiškus, bet bijau, kad mūsų 
šeimininkas niekada to neleis, - pasakė jis. 

— O kaipjo dukra? Neatrodė, kad ji jam labai rūpi. 

— Nemanau, kadji jam išvis kada nors rūpėjo. Bet jos pagro- 
bimas buvo netikėtas ir trumpam jį pristabdė, o mums suteikė 
laiko veikti, - Torvaldsenas prisiminė savo žuvusį sūnų. - To- 
kiems Žmonėms kaip Alfredas nerūpi šeima. 

Kaip tai turėjo būti baisu. Torvaldsenas ilgėjosi savo žmo- 
nos ir sūnaus. Išvydęs, kaip Garis Malounas atskubėjo į pa- 
galbą, jis ir išsigando, ir pasijuto pamalonintas. Jis paplekšno- 
jo berniukui per petį. 

— Kas? - paklausė Garis. 

— Tavo tėvas labai tavimi didžiuotųsi. 

— Tikiuosi, jam viskas gerai. 

— Aš taip pat. 

Pagrindiniu taku atskubėjo trys automobiliai ir pasuko 
grįstu keliuku. Sustojo prie pat pilies; iš pirmojo ir trečiojo au- 
tomobilių iššoko tamsiais kostiumais vilkintys vyrai. Vienas 
paskubomis apsidairė ir, įsitikinęs, kad saugu, atidarė galines 
vidurinio automobilio dureles. 

Iš jo į popiečio saulę išlindo Jungtinių Valstijų viceprezi- 
dentas. Jis vilkėjo kasdieniais drabužiais - megztiniu ir tam- 
siai mėlynu sportiniu švarku. 

Torvaldsenas ir Garis stovėjo penkiasdešimties metrų ats- 
visi patraukė link pagrindinio pilies įėjimo. Pusiaukelėje vice- 
prezidentas stabtelėjo ir pasuko kita kryptimi. 

Tiesiai į juodu. 

Henrikas žvelgė į viceprezidentą piktai ir su pasibjaurė- 
jimu. Tas ambicingas kvailys įsivaizduoja, kad jam viskas 
galima. 

— Nė žodžio, vaikine, — tarė jis Gariui. - Prisimink: ausys 
stačios, bet burna - nebylė. 

— Jau supratau. 

— Jūs tikriausiai Henrikas Torvaldsenas? - priėjęs arčiau ir 
prisistatęs paklausė viceprezidentas. 

— Taip, sere. Malonu susipažinti. 

— Jokių „sere“, sutarta? Jūs - vienas turtingiausių pasaulio 
žmonių, o aš tik politikas. 

— Oką tai reiškia? Be penkių minučių prezidentas? 

Amerikietis sukikeno. 

— Tiesa, - atsakė jis. - Bet tai gana nuobodus darbas. Užtat 
man patinka keliauti ir lankytis tokiose šalyse kaip ši. 

— Ir kokie vėjai jus čia šiandien atpuūtė? 

— Alfredas Hermanas yra mano draugas. Mandagumo 
vizitas. 

Alėjoje pasirodė kitas automobilis - šviesus BMW, kurį 
vairavo uniformuotas vyriškis. Torvaldsenas pamojo, ir auto- 
mobilis pajudėjo jo link. 

— Jūs išvykstate? — pasiteiravo viceprezidentas. 

— Turime nuvažiuoti į miestą. 

Amerikietis parodė į Garį. 

— O kas jis? 

Torvaldsenas supažindino neslėpdamas Gario pavardės, ir 
abu paspaudė rankas. 

— Anksčiau man neteko sutikti viceprezidento, - tarė 
Garis. 

Tą akimirką šalia jų sustojo BMW. Išlipęs vairuotojas apėjo 
automobilį ir atidarė galines dureles Torvaldsenui. 

— O man neteko sutikti Kotono Malouno sūnaus, - pasakė 
viceprezidentas. 

Torvaldsenas suprato, kad jie pateko į bėdą. Tai patvirtino 
prie jų atskubantis Alfredas Hermanas lydimas savo apsau- 
gininko. 

— Brentas Grinas siunčia jums linkėjimus, — tarė viceprezi- 
dentas. 

Jo atšiauriose akyse Torvaldsenas išvydo Grino išdavystę. 

— Bijau, kad jūs niekur nebevažiuosite, - tyliai pareiškė vi- 
ceprezidentas. 

Prisiartinęs Hermanas užtrenkė BMW dureles ir pasakė 
vairuotojui: 

— Herr Torvaldsenui nebereikės jūsų paslaugų, galite va- 
žiuoti. 

Torvaldsenas buvo bepradedąs prieštarauti, piktintis, ta- 
čiau pastebėjo, kaip Hermano apsaugininkas atsistojo už Ga- 
rio, O ginklas iš po švarko nukrypo į jaunuolį. 

Mintis aiški. 

Henrikas pasisuko į vairuotoją ir pasakė: 

— Viskas gerai. Ačiū, kad atvažiavote. 

Priėjęs Hermanas šiurkščiai atėmė atlasą. 

— Tavo pasirinkimo galimybės sparčiai senka, Henrikai. 

— Aširgi taip manau, - pritarė viceprezidentas. 

Hermanas nustebęs atsisuko į jį. 

— Kas atsitiko? Kodėl jūs čia? - paklausė jis. 

— Eime vidun su jais abiem ir aš viską papasakosiu. 


LXXXIII SKYRIUS 


SINAJAUS PUSIASALIS 


MALOUNAS PALAUKĖ, KOL DžoRDžAs HapADAS paėjės už knygų 
lentynų, kur slėpėsi jiedu su Pamela. 

— Prisikėlei iš mirusiųjų? - tarė jis Hadadui. 

— Prisikėlimas gali būti nuostabus. 

— Džordžai, tas Žmogus nori išžudyti jus visus! 

— Ašjau supratau. Laimė, tu esi čia. 

— Ojeigu nepavyks jo sustabdyti? 

— Tada visos pastangos nueis niekais. 

— Kas, be šio kambario, čia dar yra? - paklausė Malounas. 

— Dar trys salės ir Skaitymo kambarys. Visi panašūs į šį. 
Nedaug vietų pasislėpti. 

Malounas prisiminė kambarių planą. 

— Esu čia, kad susišaudyčiau su juo? 

— Aš leidau tau čia ateiti. Dabar nenuvilk manęs. 

— Buvo paprastesnių būdų tai padaryti! —- pyktelėjo Malou- 
nas. - Galjam iš paskos atseka pastiprinimas! 

— Abejoju, - nesutriko Hadadas. - Mes visą laiką stebime, 
kas įeina į farsh. Galiu lažintis, kad jis čia atėjo vienas, ir niekas 
nepasirodys. 

— Iš kur tu toks tikras? Izraeliečiai visą laiką mynė mums 
ant kulnų! 

— Jų nebėra, - Hadadas mostelėjo į kitą salės pusę, - tik jis 
vienas liko. 

Malounas spėjo pamatyti, kaip Makolumas nėrė pro tarp- 
durį ir pradingo bibliotekos gilumoje. Dar trys salės ir Skaity- 
mo kambarys. Teks sulaužyti kai kurias iš daugelio taisyklių, 
kurios jam padėjo išlikti gyvam per dvylika Magelano organi- 
zacijoje praleistų metų. Viena jų - Neik vidun, kol nežinai, kaip 
išeisi. Ir dar viena: Kai viskas blogai, kenkia bet kas, net ir nieko 
neveikimas. 

— Žinokite, tas žmogus atsakingas už jūsų sūnaus pagro- 
bimą, - tarė Hadadas. - Jis sugriovė tavo knygyną. Jis kaltas, 
kad esate čia, tiek pat kiek ir aš. Jis nedvejodamas būtų nužu- 
dęs Garį, jeigu būtų reikėję. Ir mielai nužudytų jus. 

— Iš kur jūs sužinojote apie Garį? - paklausė Pamela. 

— Sergėtojai gali sužinoti daug ką. 

— O kaip tu tapai Bibliotekininku? —- paklausė Malounas. 

— Paini istorija. 

— Neabejoju. Kai visa tai baigsis, mudu turėsime apie daug 
ką pasikalbėti. 

— Taip, mano drauge, - šyptelėjo Hadadas, - turėsime apie 
daug ką pasikalbėti. 

Malounas parodė į Pamelą ir pasakė Hadadui: 

— Žiūrėk, kad ji niekur neitų. Ji neklauso, kas jai sakoma. 

— Eik, - atsiliepė Pamela. - Mums viskas bus gerai. 

Malounas nutarė nebesiginčyti ir nuskubėjo taku tarp ei- 
lių. Prie išėjimo jis pasitraukė į vieną kraštą. Vos už trijų me- 
trų prasidėjo kitas kambarys. Vėl aukštos sienos, akmeninės 
lentynos su knygomis, laiškais, piešiniais ir mozaikos nuo 
grindų iki lubų. Malounas lėtai slinko glausdamasis į nu- 
šlifuotas koridoriaus sienas. Patekęs į antrąjį kambarį iškart 
pasislėpė už lentynų eilės galo. Šis kvadrato formos kamba- 

rys buvo erdvesnis nei pirmasis; jame buvo papiruso ritiniai 
ir kodeksai. 

Aplinkui ramu. Po velnių! Jis buvo viliojamas gilyn į bibli- 
oteką. Makolumas staiga ims ir iššaus, nes tokios ir buvo jo 
sąlygos. 

Tik kada? 


* 


HADADAS ŽVELGĖ į PAMELĄ MaLouw. Dar Londone jis bandė ją 
įvertinti ir svarstė, ką ji išvis ten veikia. Sergėtojai surinko as- 
meninę informaciją apie Kotoną Malouną, mat Hadadas žino- 
jo labai nedaug, - Malounas retai kalbėdavo apie savo žmoną 
ir šeimą. Juodu siejo akademinė draugystė, meilė knygoms ir 
pagarba žinioms. Dabar Hadadas žinojo pakankamai, ir atėjo 
laikas savo Žiniomis pasinaudoti. 

— Turime eiti, - pasakė jis. 

— Kotonas liepė likti čia. 

Hadadas pervėrė ją žvilgsniu. 

— Turime eiti, - pakartojo jis ir patvirtindamas savo žodžius 
iš po apsiausto išsitraukė pistoletą. 

Ši nė nevirptelėjo. 

— Jis jums prisistatė tokiu vardu? 

Pamela linktelėjo. 

— Jo pavardė Sabrė ir jis yra žudikas. Savo bute Londone aš 
kalbėjau rimtai. Turiu grąžinti skolą ir nenoriu, kad Kotonas 
ją grąžintų už mane. 

— Mačiau jūsų žvilgsnį. Norėjote, kad jis jus nušautų. Bet 
žinojote, kad jis to nedarys. 

— Tokiems žmonėms kaip Sabrė trūksta drąsos. Jie delsia 
iki paskutinės minutės. Kaip dabar. 

— Jūs žinojote, kad viskas būtent taip ir atsitiks? 

Hadadas patraukė pečiais. 

- Žinojau, maniau, tikėjausi. Nežinau. Mes ilgai stebėjome 
Sabrę. Žinojome, kad jis kažką planuoja Kopenhagoje, ir, kai 
pagrobė Garį, supratome, kad nori surasti mane. Būtent tada 
ir nusprendžiau pats ko nors imtis. Mano antrąjį skambutį į 
Vakarų Krantą suuodė Izraelio šnipai, ir tai privertė juos veik- 
ti. Vėliau, Lisabonoje, aš sugalvojau, kaip atsivesti čia jus tris 
be izraeliečių. 

— Padarėte tai, kad galėtumėte numirti? 

— Padariau tai norėdamas apsaugoti biblioteką. Sabrė dir- 
ba organizacijai, kuriai reikia čia saugomų žinių, kad galėtų 
jas panaudoti savo politiniams ir ekonominiams tikslams. Jie 
mumis labai domėjosi. Tačiau jūs pati girdėjote, ką pasakė 
Sabrė. Kad jis veikia pats sau. Ne jiems. Sustabdykime jį ir 
viskas baigsis. 

— Ką jūs ketinate daryti? 

— Ne aš. Jūs taip pat turėsite kai ką padaryti. 

— Aš? 

— Kotonui reikia jūsų. Norite pasitraukti? 

Jis stebėjo, kaip šis klausimas suglumino Pamelą. Jis Ži- 
nojo, kad ši moteris yra protinga, drąsi ir įžūloka. Bet taip 
pat - pažeidžiama. Ir linkusi daryti klaidas. Jis daug metų 
stebėjo žmones, tad tikėjosi, kad nesuklydo vertindamas Pam 
Maloun. 

— Jokiu būdu, - atsakė ši. 


X 


SABRĖ PERBĖGO PATIRTIES KAMBARĮ IR ĮŽENGĖ į Skaitymo kam- 
barį, kuriame stovėjo dar daugiau stalų ir kelios lentynos. Iš 
ankstesnės ekskursijos jis žinojo, kad už Skaitymo kambario 
buvo Amžinybės kambarys, kuris vedė į paskutinę bibliotekos 
salę - U raidės formos patalpą. Netikri langai ir nišos, papuoš- 
ti tolimų šalių piešiniais, ir specialus apšvietimas kūrė neže- 
mišką įspūdį. Sabrė turėjo pats sau priminti esąs požemyje. 

Skaitymo kambaryje jis sustojo. 
Atėjo laikas pasinaudoti tuo, ką spėjo sužinoti. 


* 


MALOUNAS PAMAŽU SLINKO Į PRIEKĮ ATKIŠĘS GINKLĄ. Jis pa- 
keitė šovinių dėtuvę, bet joje tebuvo devynios kulkos. Ki- 
tos trys gulėjo kišenėje. Taigi dvylika progų sustabdyti 
Makolumą. 

Jo žvilgsnis klaidžiojo nuo vienos sienos prie kitos, nuo 
lubų iki grindų, o juslės buvo įtemptos. Šaltokas požemio oras 
vėsino nuo prakaito drėgną kūną. Perėjęs antrąją salę Malou- 
nas pasileido koridoriumi iki kito apšviesto stačiakampio for- 
mos kambario. Nebuvo girdėti nė garso, ir toji tyla jį erzino. 
Vienintelis dalykas, stūmęs jį į priekį, buvo Hadado žodžiai, 
kad būtent Makolumas yra kaltas dėl Gario pagrobimo. Tas 
kalės vaikas lietė jo sūnų! Išsivežė. Privertė Malouną nužudy- 
ti žmogų. Už tokius dalykus turi būti atlyginta! Makolumas 
norėjo kautis. Tad turės tokią galimybę. 

Malounas priėjo prie trečiosios salės įėjimo. 

Skaitymo kambarys. 

Tarp lentynų stovėjo gal dvidešimt stalų iš storų netašytų 
lentų - nutrintų ir nuo laiko pajuodusių. 

Priešais sienoje Malounas pastebėjo dar vienas duris. 

Kambarys buvo didesnis už kitus du, stačiakampio for- 
mos, maždaug dvidešimties metrų ilgio. Sienos sutvirtintos 
bizantiško tipo plokštėmis ir sąramomis, išmargintos mozai- 
komis, vaizduojančiomis verpiančias, audžiančias arba spor- 
tuojančias moteris. Jis pasistengė nukreipti žvilgsnį nuo menų 
ir susikaupti. 

Bet kurią akimirką iš už stalų galėjo iššokti Makolumas. 
Tad jis buvo pasirengęs. Tačiau nieko neatsitiko. 

Malounas stabtelėjo. 

Kažkas negerai. 

Ir tada kitoje kambario pusėje, sienos apačioje ant blizgan- 
čio raudono granito jis pastebėjo šešėlį. Tamsus atvaizdas rai- 
buliavo lyg vaizdas pro limonado buteliuką. 

Nuo grindų. 

Po stalais. 

Jis suprato. 


LXXXIV SKYRIUS 


VAŠINGTONAS 


STEFANI GIRDĖJO ŠŪVIO GARSĄ, tačiau jos nepalietė jokia kulka. 
Tada ji pastebėjo žaizdą Brento Grino smilkinyje ir iškart su- 
prato, kas atsitiko. 

Ji atsigręžė. 

Netoliese stovėjo Hetera Dikson su ginklu rankoje. 

Grino kūnas žnektelėjo ant kietmedžio grindų, tačiau Ste- 
fani neatitraukė akių nuo Dikson, kuri nuleido ginklą. 

Iš už izraelietės nugaros išlindo Kasiopėja. 

— Čia jau viskas, — pasakė Dikson. 

Stefani pagavo Kasiopėjos žvilgsnį. 

— Kas atsitiko? —- paklausė ji. 

— Kai jūs su Grinu nuėjote į Deilio darbo vietą, pasirodė ji. 
Mes buvome teisios. Grinas atsivežė kelis sėbrus, kurie laukė 
už namo. Slaptoji tarnyba juos pričiupo, ir tada, - Kasiopėja 
parodė į Heterą, — ji įėjo į namą. 

Stefani viską suprato. 

— Jūs veikiate išvien su prezidentu? - paklausė ji Heteros. 

— Reikėjo padaryti tam galą, - atsakė ši. — Tas šunsnukis ke- 
tino apmauti mus visus. Jeigu jis ir jūsų viceprezidentas būtų 

įgyvendinę tai, ką sumanė, pasaulis nebūtų išvengęs dar vie- 
no karo. 

Stefani išgirdo kai ką daugiau Heteros balse. 

— O kaip judu su Deiliu? - paklausė ji. 

— Man patiko Laris. Jis mums padėjo, pasakojo, kas vyksta, 
taigi buvome gana artimi. Tikėk arba ne, bet Deilis stengėsi 
padaryti tam galą. Dabar privalai pripažinti. 

— Būtų buvę paprasčiau, jeigu jūs su visa medžiaga iškart 
būtumėte atėję pas mane, - pasakė Stefani. 

Dikson papurtė galvą. 

— Tai tavo bėda, Stefani. Gyveni savo idealistiniame pasau- 
lyje. Nekentei Lario. Nemėgai Grino. Manei, kad Baltieji rū- 
mai nemėgsta tavęs. Ką tu būtum padariusi? 

— Bet ji užmetė puikų jauką, - pripažino Kasiopėja. — 
Juk taip? 

— Kiekvienai meškerei reikia masalo, - atsakė Dikson. - Jūs 
abi buvote masalas. 

Stefani vis dar laikė iš Deilio darbo vietos paimtą diską. Šis 
buvo tuščias. Ji tik norėjo pamatyti Grino reakciją. 

— Viskas įrašyta? —- paklausė Stefani, kuri prieš išvykdama 
iš Kemp Deivido buvo aprūpinta pasiklausymo įranga. 

— Viskas, - linktelėjo Kasiopėja. 

— O kaip arabai? - Stefani vėl atsigręžė į Dikson. — Kai kal- 
bėjomės, tu dirbai su jais. 

— Tipiški arabai. Žaidžia abiejose pusėse. Iš pradžių buvo 
kartu su viceprezidentu, tikėdamiesi, kad šis sustabdys Alek- 
sandrijos ryšininko paiešką. Paskui suprato, kad to nebus. 
Tada sugrįžo pas mus ir mes susitarėme. Tądien alėjoje jie no- 
rėjo tik truputį paskubinti jus, daugiau nieko. Žinoma, niekas 
nesitikėjo, kad tu įgysi sąjungininkę. - Hetera ginklu mostelė- 
jo į Kasiopėją. - Aš tau dar skolinga už strėlytę. 

— Galbūt ateis diena, kai rasi progą man atsilyginti, - atsa- 
kė Kasiopėja. 

— Galbūt, - nusišypsojo Dikson. 

Stefani žvelgė į Brento Grino kūną. Prisiminė jo užuominą, 
kad jis galbūt domisi ja, ir kaip jai tada patiko ši mintis. Tuo 
metu jis ją gynė, palaikydamas ją netgi žadėjo atsistatydinti, ir 
Stefani ėmė abejoti netgi savo abejonėmis dėl jo. 

Tačiau tai tebuvo vaidyba. 

— Prezidentas pasiuntė mane čia užbaigti viską, - nutraukė 
jos mintis Hetera. - Jokių bylų, jokios žiniasklaidos. Generali- 
nis prokuroras turėjo rūpesčių asmeniniame gyvenime. Jo kū- 
nas bus kremuotas, karo medicinos ekspertai išduos pažymą. 
Savižudybė. Jis bus gražiai palaidotas, ir žmonės jį prisimins 
su meile. Istorijos pabaiga. 

— O Aleksandrijos ryšininkas? - paklausė Stefani. 

— Džordžas Hadadas dingo. Tikimės, Malounas jį rado. 
Hadadas skambino Palestinos valdžiai prieš keletą mėnesių 
ir vėl - prieš keletą dienų. Po pirmojo skambučio ir po to, kai 
Laris man viską papasakojo, mes užsikabinome už Pam Ma- 
loun. „Mosadas“ ketino pagrobti Garį Malouną. Tačiau mūsų 
ministras pirmininkas sutrukdė. Ir tada ordinas mus aplenkė. 
Turėdami pažymėtąją Pamelą Maloun, mes tiesiog sekėme. 
Bet nepavyko. O tada prasidėjo šie įvykiai. Danielsas patikino, 
kad niekas nieko nesužinos. Mano vyriausybė juo pasitiki. 

— Kas girdėti iš Kotono? - paklausė Stefani. 

Dikson papurtė galvą. 

— Paskutinėmis žiniomis, jis nusileido parašiutu kažkur Si- 
najuje. Bet tai nesvarbu. Jei kas nors ir bus surasta, mes nieka- 
da apie tai nesužinosime. 

— O kai Danielsas nebebus prezidentas? - paklausė Ka- 
siopėja. 

— Iki to laiko viskas bus pamiršta. O jeigu ne, Izraelis pa- 
sielgs taip, kaip elgiasi šimtmečiais. Kovos iš paskutiniųjų. 
Tačiau mes atsilaikydavome, ir taip bus visada. 

Ir Stefani tuo tikėjo. Tačiau liko dar vienas klausimas. 

— O viceprezidentas? Kaip bus su juo? 

— Mūsų žiniomis, tik Grinas, viceprezidentas ir Alfredas 
Hermanas tiksliai žinojo, kas turėjo atsitikti. Išgirdęs Lario 

įrašytą pokalbį su viceprezidento štabo viršininku, Grinas iš- 
sigando ir paprašė arabų pašalinti Deilį. Arabai kaip visada 
neprasitarė mums apie tai, kitaip būtume juos sustabdę. Ara- 
bais negalima pasitikėti, - Dikson patylėjo. - Judviejų pasiro- 
dymas restorane ir pokalbis su Lariu vėl išgąsdino Griną, ir jis 
paprašė arabų pašalinti ir jus. Tačiau Danielsas juos sustabdė, 
nukovė, ir dabar, kai nebėra Grino, su arabais viskas baigta. 

Stefani parodė į Griną. 

— O kaip dėl jo? - paklausė ji. 

— Prie namo laukia žmonės, kurie nugabens šitą šiknių į 
namus, kur vėliau jis ir bus surastas. Lario žūtis nebus siejama 
su teroristų atakomis, kaip planavo Grinas. 

— Bus sunku įrodyti, - tarė Stefani, - juk automobilis 
sprogo. 

- Šis atvejis bus pamirštas kaip neišaiškintas. Žinoma, gali 
kilti atgarsių, kuriais Danielsas galės pasinaudoti, pavyzdžiui, 
aiškindamas, ką šitie idiotai buvo sumanę. Aš manau, Lariui 
tai būtų patikę. Jis gali būti naudingas. Netgi kape. 

— Tu dar nepaaiškinai, kaip galima nuslėpti šią istoriją, kai 
viceprezidentas tebėra gyvas, - tarė Kasiopėja. 

Dikson gūžtelėjo pečiais. 

— Tai jau Danielso problema. 

Izraelietė išsitraukė mobilųjį telefoną, paspaudė mygtuką 
ir pasakė: 

— Pone prezidente, Grinas nebegyvas, kaip jūs ir pagei- 
davote. 


LXXXV SKYRIUS 


SINAJAUS PUSIASALIS 


SABRĖ šovĖ MALOUNUI Į KOJAS IŠ PENKIOLIKOS metrų atstumo. 
Prie stalų nebuvo kėdžių, tad niekas netrukdė tiksliai nusitai- 
kyti. Sabrė tikėjosi peršauti priešininko kojas, kad būtų len- 
gviau jį nužudyti. 

Jis pasiuntė tris kulkas į Malouno pusę. 

Tačiau taikinys staiga dingo. 

Velnias! 

Sabrė nusirito po kitu stalu, atsargiai iškišo galvą norėda- 
mas pasižiūrėti, tačiau nieko nepamatė. 

Ir tada jis suprato. 


 N 


MALOUNAS GREITAI SUVOKĖ, KAD MAKOLUMAS siekia sužeisti jo 
kojas, tad akimirksniu užšoko ant artimiausio stalo ir išsisu- 
ko nuo trijų praskriejusių kulkų. Ant grindų nukrito auksinio 
kvarco prespapjė. Makolumas iškart supras, ką padarė Ma- 
lounas, tad šis nusprendė pergudrauti jį. 

Jis truputį luktelėjo, tada nusirito nuo stalo ir išvydo Ma- 
kolumą susigūžusį po vienu iš stalų. Tada nusitaikė ir paleido 

du šūvius, tačiau Makolumas pasitraukė, kaip priedangą pa- 
naudodamas vieną iš storų rašomojo stalo spintelių. 

Erdvė pernelyg atvira šūviams. 

Malounas nėrė už arčiausiai stovėjusios lentynos ir sustojo 
jos kairėje. 

— Neblogai, Malounai, — iš kito kambario galo šūktelėjo 
priešininkas. 

— Stengiuosi. 

— Vis tiek iš čia gyvas neišeisi! 

— Dar pažiūrėsim. 

— Teko nužudyti geresnių už tave. 

Malounas pagalvojo, ar Makolumas tik giriasi, ar nori pa- 
veikti jį psichologiškai. 

Nei viena, nei kita jam buvo nė motais. 


* 


HADADAS NUSIVEDĖ PAMELĄ MaALouN per biblioteką į priešin- 
gą pusę nei ta, į kurią nuėjo Sabrė su Kotonu. Jie jau girdėjo 
šūvius. Vadinasi, reikėjo paskubėti. Jie įžengė į penktąją bibli- 
otekos salę, taikliai pavadintą Gyvybės kambariu. Jo simbo- 
lis - mozaikinis kryžius, kurio vertikalė viršuje buvo kiauši- 
nio formos. 

Kirtęs šį kambarį Hadadas stabtelėjo prie durų, vedančių į 
Amžinybės kambarį. Jo ausis pasiekė balsai, sklidę iš korido- 
riaus už devyniasdešimties laipsnių posūkio. Akivaizdu, kad 
susišaudymas vyko Skaitymo kambaryje. Ten daug stalų ir tik 
kelios lentynos, daugiau atviros erdvės. Sabrė jau buvo spėjęs 
apžiūrėti ir įsidėmėti tinkamą vietą. Pats Hadadas taip elgėsi, 
kai kovojo su žydais. Visada pažink savo kovos lauką. 

Šį kovos lauką jis pažinojo labai gerai. 

Prieš penkerius metus Hadadas slapta išsprendė galvosū- 
kį. Iškart paskambino Kotonui Malounui ir paprašė pagalbos. 
Kai pirmą kartą atvyko į biblioteką ir išsiaiškino, kad jo įtari- 
mai dėl Biblijos yra teisingi, buvo priblokštas. O kai Sergėtojai 

paprašė jo pagalbos, buvo labai sujaudintas. Daugelis Sergė- 
tojų anksčiau buvo pakviestieji, ir visi Sergėtojai buvo įsitiki- 
nę, kad Hadadas turi tapti jų Bibliotekininku. Jie papasakojo 
apie besiartinančią grėsmę, ir Hadadas sutiko jiems padėti. 
Bet pagalbos reikėjo ir jam pačiam. Todėl buvo pakviestas 
Malounas. 

Kantrybė ir Žinios visada gelbėdavo Hadadą. 

Jis tik vylėsi, kad neapsiriko. 

Jis stovėjo Amžinybės kambario tarpdury. Pamela Maloun 
buvo už jo. 

— Palaukite čia, - sušnabždėjo jis. 

Tada ramiai nuėjo koridoriumi, pasuko už kampo ir vog- 
čiomis pažvelgė į Skaitymo kambarį. Veiksmas virė ir deši- 
nėje, ir kairėje. Vienas žmogus slėpėsi už lentynų, kitas kaip 
priedangą naudojo stalus. 

Hadadas grįžo atgal pas Pam Maloun ir padavė jai ginklą. 

— Man reikia eiti, - tylutėliai pasakė jis. 

- Ir jūs nebegrįšite, — taip pat tyliai atsakė Pamela. 

Hadadas papurtė galvą. 

— Tai pabaiga. 

— Pažadėjote Kotonui dar apie viską pasikalbėti. 

— Aš melavau, - pasakė Hadadas ir patylėjo. - Ir jūs tai Ži- 
nojote. 

— Todėl, kad esu teisininkė. 

— Ne. Todėl, kad esate žmogus. Kaip ir kiti. Visi padaro- 
me klaidų, dėl kurių paskui gailimės. Aš atlikau savo darbą. 
Mano gyvenimo pabaigoje biblioteka vis dar gyvuoja, - jis pa- 
stebėjo pasikeitusį Pamelos žvilgsnį. - Suprantate, apie ką aš 
kalbu, tiesa? 

Pamela linktelėjo. 

— Vadinasi, Žinote, ką turite padaryti. 

Jis matė, kokia ji sutrikusi, ir paplekšnojo jai per petį. 

— Jūs pajusite, kada bus tinkama proga, - pasakė ir parodė 
į ginklą. - Ar jums teko kada nors šaudyti? 

Pamela paskubomis papurtė galvą. 

— Tiesiog nusitaikykite ir paspauskite gaiduką. Bus ata- 
tranka, taigi laikykite tvirtai. 

Pamela nieko nepasakė, tačiau Hadadas buvo patenkintas, 
kad ji suprato. 

— Tegu gyvenimas jums klostosi sėkmingai. Perduokite Ko- 
tonui mano nuoširdžią pagarbą. 

Hadadas nusisuko ir patraukė Skaitymo kambario link. 


* 


— MES GALIME ČIA PRALEISTI VISĄ DIENĄ! - riktelėjo Malounas. 

— Ne tavojėgoms! — atsiliepė Makolumas. - Senokai mankš- 
tinaisi, ką? 

— Nesijaudink, dar išspardysiu tau užpakalį! 

Makolumas prunkštelėjo. 

— Žinai, ką padarysiu? Susirasiu ir nušausiu taviškę. Bū- 
čiau nužudęs ir tavo sūnų, jeigu nebūtum nudėjęs tų kvailių, 
kuriuos pasamdžiau. Beje, manai, kad tai tavo nuopelnas? 
Viskas vyko pagal mano planą, o tu tik sekei kaip skalikas 
paskui lapę. Mano planas B buvo nužudyti vaikį. Po to, kai 
būčiau suradęs Džordžą Hadadą. 

Kotonas suprato, ko siekia Makolumas. Stengiasi išprovo- 
kuoti. Suerzinti. Priversti reaguoti. Tačiau paskutiniai Mako- 
lumo žodžiai privertė suklusti. 

— Tai tau pavyko surasti Hadadą? —- paklausė Malounas. 

— Nea. Juk pats ten buvai, kai izraeliečiai jį nušovė. Aš vis- 
ką girdėjau. 

Girdėjo? Vadinasi, Makolumas neįsivaizduoja, kas yra Bi- 
bliotekininkas. Tada Kotonas paklausė: 

— Iš kur gavai galvosūkį? 

— Aš jam daviau. 

Tai buvo Džordžo Hadado balsas. 

Malounas išvydo tarpduryje stovintį palestinietį. 

— Pone Sabre, aš vedžiojau jus už nosies lygiai taip pat, kaip 
jūs vedžiojote Kotoną. Aš sąmoningai palikau garso įrašą ir 

informaciją kompiuteryje, kad jūs rastumėte. Taip pat ir gal- 
vosūkį, kurį pats sukūriau. Galiu jus patikinti, kad mano pir- 
moji kelionė iki šios vietos buvo kur kas sudėtingesnė. 

— Nesąmonės, - tarė Makolumas. 

— Tai turėjo atrodyti kaip tikras išbandymas. Per lengvas — 
ir būtumėte supratęs, kad tai spąstai. Per sunkus - ir niekada 
nebūtumėte jo išsprendęs. Buvote toks susirūpinęs, kad nepa- 
stebėjote šalia kompiuterio gulinčios nešiojamosios atminti- 
nės. Palikau ją tyčia. Tai buvo dar vienas jaukas, skirtas atvi- 
lioti jus į spąstus. 

Malounas pastebėjo, kad Hadadas stovi atvirai ir puikiai 
matomas Makolumui. Tačiau abi jo rankos — tuščios. Ir tai ne- 
galėjo praslysti pro jo akis. 

— Džordžai, ką tu darai? - riktelėjo Malounas. 

— Baigiu tai, ką pradėjau. 

Hadadas žengė link Makolumo. 

— Tikėk tuo, ką žinai, Kotonai. Ji tavęs nenuvils. 

Ir vėl žengė. 


* 


SABRĖ MATĖ BESIARTINANTĮ BIBLIOTEKININKĄ. Šis Žmogus yra 
Džordžas Hadadas? Tai, kas atsitiko, buvo iš anksto supla- 
nuota? Jis buvo vedžiojamas už nosies? 

Ką tas senis pasakė? Spąstai? Vargu. 

Sabrė paleido šūvį. 

Į Bibliotekininko galvą. 


* 


MALOUNAS SURIKO: „Ner“, tačiau kulka pasiekė Džordžą Ha- 
dadą. Jis norėjo tiek daug paklausti, tiek daug nežinojo. Kaip 
palestiniečiui pavyko ištrūkti iš Vakarų Kranto, nukeliauti į 
Londoną, paskui čia? Kas iš tikrųjų įvyko? Ką vertinga žinojo 
Džordžas Hadadas? 

Pyktis užliejo Malouną ir jis paleido porą šūvių Makolumo 
pusėn. Tačiau kulkos pataikė į tolimą sieną. 

Hadadas gulėjo ant grindų be jokių gyvybės ženklų. Aplink 
jo galvą ėmė ryškėti kraujo dėmė. 

— Senis buvo kietas, - šūktelėjo Makolumas. - Bet vis tiek 
būčiau jį nudėjęs. Gal jis ir pats tai žinojo. 

— Tau galas, - atsakė Malounas. 

Kitame salės gale pasigirdo prunkštelėjimas. 

— Pasvajok. Tau reikės gerokai paplušėti. 

Malounas žinojo, kad privalo padaryti tam galą. Sergėtojai 
juo tiki. Hadadas juo tikėjo. 

Ir tada jis išvydo Pamelą. 

Ji stovėjo išėjimo tarpduryje. Šešėliai ją slėpė nuo Ma- 
kolumo. 

Ji laikė ginklą. 

Tikėk tuo, ką žinai. 

Tokie buvo paskutiniai Hadado žodžiai. 

Jiedu su Pamela daug metų praleido kartu, tiesa, pastaruo- 
sius penkerius nekęsdami vienas kito. Tačiau ji buvo jo dalis, 
ojis -jos, ir tarp jų visada bus ryšys. Jeigu ne dėl Gario, tai dėl 
ko nors kita, ko nė vienas nesugebėtų paaiškinti. Nebūtinai 
meilė, bet ryšys. Kotonas niekada neleistų, kad Pamelai atsi- 
tiktų kas nors bloga, ir tikėjosi, kad ji taip pat. 

Ji tavęs nenuvils. 

Malounas greitai atlenkė pistoleto saugiklį, tada nusitai- 
kė į Makolumą ir paspaudė gaiduką. Kulka, buvusi pistoleto 
vamzdyje, nepasiekusi taikinio įsmigo į vieno stalo paviršių. 

Spragtelėjimas. Paskui dar vienas. 

Ir dar vienas, kad neliktų abejonių. 

— Viskas baigta, Malounai, - pasakė Makolumas. 

Malounas atsistojo, tikėdamasis, kad priešininkas nepra- 
leis progos pasimėgauti žudydamas. Jeigu Makolumas imtų 
šaudyti iš savo vietos, jiedu su Pamela netrukus būtų negyvi. 
Tačiau Malounas pažinojo savo priešininką. Makolumas atsi- 
stojo nutaikęs ginklą ir ėmė skintis kelią pro stalus Malouno 

link. Dabar jis buvo nugara į duris. Jokios galimybės pamatyti 
prie jų stovinčią Pamelą. 

Malounui reikėjo laimėti laiko. 

— Tavo vardas Sabrė? 

— Taip aš pasivadinau. Mano tikroji pavardė Makolumas. 

— Ką ketini daryti? 

— Nužudyti visus čia esančius ir užvaldyti biblioteką. Gana 
paprasta. 

— Tu neturi supratimo apie tai, kas joje saugoma. Ką tu su 
ja darysi? 

— Rasiu Žmones, kurie žinos, ką daryti. Galiu lažintis, tokių 
bus nemažai. Vien Senojo Testamento pakanka, kad palikčiau 
savo pėdsaką šiame pasaulyje. 

Pamela nejudėjo. Ji turėjo girdėti sausus pistoleto spragtelė- 
jimus ir žinojo, kad dabar jo gyvybė - Makolumo rankose. Ma- 
lounas galėjo suprasti jos baimę. Per pastarąsias keletą dienų 
jai teko savo akimis regėti, kaip žūsta žmonės. Tad mintis, jog 
pačiai gali tekti šauti į žmogų, jai turėjo kelti siaubą. Malounas 
juto jos nerimą. Juk nėra lengva paspausti gaiduką. Toks veiks- 
mas nelieka be pasekmių, - kurių ji labiausiai ir bijojo. Malou- 
nas vylėsi, kad Pamelos instinktai bus stipresni už jos baimę. 

Makolumas nusitaikė. 

— Perduok Hadadui nuo manęs linkėjimus, - pasakė jis. 

Tuo metu Pamela išlindo iš tarpdurio, ir jos Žingsniai iš- 
kart patraukė Makolumo dėmesį. Kryptelėjęs galvą į dešinę, 
jis akies kampučiu pastebėjo judesį. Tuo pasinaudojęs Ma- 
lounas išspyrė ginklą jam iš rankų ir kumščiu trenkė į veidą. 
Nuo smūgio Makolumas parkrito. Malounas šoko norėdamas 
prispausti niekšą prie grindų, tačiau Makolumas išsisuko ir, 
pašokęs ant kojų, puolė Malouną. Abu griuvo ant vieno stalo 
ir nusirito per kraštą. Malounas įrėmė kelį Makolumui į pilvą, 
ir priešininkas ėmė sunkiai gaudyti kvapą. 

Pašokęs ant kojų Malounas kilstelėjo Makolumą nuo grin- 
dų tikėdamasis, kad šis bus uždusęs. Tačiau Makolumas tren- 
kė kumščiu į jam į krūtinę, paskui - į veidą. 

Akyse aptemo, galvą pervėrė skausmas. 

Susvyravęs jis išvydo peilį Makolumo rankoje. 

Tą patį, kurį matė Lisabonoje. 

Malounas pasiruošė. 

Tačiau nespėjo nieko padaryti. 

Šūvis. 

Makolumo veidas keistai persikreipė. Dešinysis šonas nu- 
sidažė krauju. Dar vienas šūvis, ir iškėlęs rankas jis visu kūnu 
loštelėjo atgal. Trečias, tada ketvirtas; kūnas linktelėjo į priekį, 
akys užvirto, iš burnos su kiekvienu iškvėpimu pliūptelėdavo 
kraujas. Makolumas krito veidu žemyn į grindis. 

Malounas atsigręžė. 

Pamela lėtai nuleido ginklą. 

— Pačiu laiku, - pasakė jis. 

Pamela nieko nesakė, tik žvelgė išplėstomis akimis. Priė- 
jęs Malounas ištraukė iš jos rankų ginklą. Ji žiūrėjo į jį tuščiu 
žvilgsniu. 

Tarpduryje sušmėžavo šešėliai. 

Tyliai įėjo devyni vyrai ir moterys. 

Tarp jų buvo Adomas ir Šiaudinė Skrybėlė. Ieva verkdama 
suklupo prie Hadado kūno. 

Paskui ją atsiklaupė ir visi kiti. 

Pamela stovėjo ir Žiūrėjo. 

Malounas taip pat. 

Bet jis buvo priverstas nutraukti raudas: 

— Tikiuosi, jūs turite ryšio priemonių. 

Adomas pakėlė į jį akis ir linktelėjo. 

— Man reikia jomis pasinaudoti. 


LXXXVI SKYRIUS 


VIENA 


ToRVALDSENAS VĖL ATSIDŪRĖ BIBLIOTEKOJE SU GARIU, tačiau šį- 
kart Hermanas ir viceprezidentas žinojo, kad jis čia. Bibliote- 
kos durys buvo uždarytos, o už jų stovėjo apsaugininkai. 

— Praeitą naktį jie buvo čia, - aiškiai susijaudinęs kalbėjo 
viceprezidentas ir mostelėjo į viršutines lentynas. - Tikriau- 
siai slėpėsi kažkur ten. Kažkokia koncertų salė! Jis paskambi- 
no generaliniam prokurorui ir viską papasakojo! 

— Dėl to kils problemų? - pasiteiravo Hermanas. 

— Ačiū Dievui, ne. Kai mūsų planai bus įgyvendinti, Bren- 
tas taps mano viceprezidentu. Kol manęs nėra, jis tvarko rei- 
kalus Vašingtone. Bent jau ten viskas kontroliuojama. 

— Šitas, - Hermanas parodė Torvaldseno pusėn, - vakar 
pagrobė mano dukterį. Ir padarė tai prieš išgirsdamas mūsų 
pokalbį. 

Atrodė, kad viceprezidentas dar labiau susijaudino. 

— Dėl to kyla tam tikrų klausimų, - pareiškė jis. - Alfredai, 
aš neklausiau, ką jūs čia darote. Norėjote Aleksandrijos biblio- 
tekos ryšininko ir gavote jį. Aš buvau tas, kuris pasistengė dėl 
jūsų. Nežinau ir nenoriu Žinoti, ką jūs darėte su ta informaci- 
ja, bet tai tapo problema! 

Hermanas trynė sumuštą galvą. 

— Tu man brangiai sumokėsi už tokį smūgį, Henrikai. Dar 
niekas taip su manimi nesielgė. 

Torvaldsenas išliko ramus. 

— Gal jau buvo laikas, - tepasakė jis. 

— Tu taip pat, jaunuoli. 

Torvaldsenas pajuto gumulą gerklėje. Jis nenorėjo kelti pa- 
vojaus berniukui. 

— Alfredai, — vėl prabilo viceprezidentas, - reikalas jau įsi- 
bėgėjęs. Privalote susitvarkyti iki galo. 

Torvaldsenas suprato, ką reiškia šie žodžiai. Jo kaktą išpylė 
prakaito lašeliai. 

— Šitie du niekada neišpliurps to, ką žino, - pareiškė Her- 
manas. 

— Tu nužudysi berniuką? - paklausė Torvaldsenas. 

— O tu nužudysi mano dukterį? Ir kas? Taip, aš nužudysiu 
berniuką, - Hermano šnervės iš pykčio trūkčiojo, akys degė 
įtužiu. 

— Tu nesi prie to įpratęs, tiesa, Alfredai? 

— Šaipymasis tau nepadės. 

Tačiau padės laimėti laiko, ir Torvaldsenui tai buvo vienin- 
telė išeitis. Jis atsisuko į viceprezidentą ir paklausė: 

— Brentas Grinas buvo geras žmogus. Kas jam atsitiko? 

— Aš nesu jo kunigas, nežinau. Manau, užimdamas mano 
vietą jis nemažai laimėtų. Amerikai reikia stiprių lyderių, va- 
dovų, nebijančių pasinaudoti savo galia. Toks yra Brentas. 
Toks esu aš. 

— O reputacija? - paklausė Torvaldsenas. 

— Tai gana reliatyvi sąvoka. Man svarbiau, kad Jungtinės 
Valstijos bendradarbiautų su tarptautine verslo bendrija ir 
siektų bendrų tikslų abiem pusėm naudingomis sąlygomis. 

- Jūs esate žmogžudys, - tarė Garis. 

Pasigirdo tylus beldimas į duris, ir Hermanas nuėjo prie jų. Vie- 
nas iš viceprezidento apsaugininkų ėmė kažką šnabždėti. Austras 
atrodė nustebęs, tada linktelėjo apsaugininkui, ir tas išėjo. 

— Skambina prezidentas, - pasakė Hermanas. 

— Kokio velnio? - nustebęs paklausė viceprezidentas. 

- Iš Slaptosios tarnybos agentų sužinojo, kad esate čia, - at- 
sakė Hermanas. - Su manimi ir dar dviem žmonėmis, iš kurių 
vienas yra berniukas. Prezidentas pageidauja kalbėtis su mu- 
mis visais. 

Torvaldsenas suvokė, kad jie neturi kito pasirinkimo. Ma- 
tyt, prezidentas žinojo labai daug. 

— Jis klausė, ar turiu telefono garsiakalbį, - nuėjęs prie savo 
stalo pasakė Hermanas ir nuspaudė du mygtukus. 

— Laba diena, pone Prezidente, - pasakė Hermanas. 

— Nemanau, kad mudu pažįstami. Čia Denis Danielsas iš 
Vašingtono. 

— Ne, nepažįstami. Man labai malonu. 

— Ar mano viceprezidentas mane girdi? 

— Aš čia, pone Prezidente. 

— Torvaldsenai, o tu? Su Malouno sūnumi? 

— Jis čia, su manimi, - atsakė Henrikas. 

— Visų pirma pranešu tragišką Žinią. Pats dar negaliu pati- 
kėti. Brentas Grinas negyvas. 

Torvaldsenas pastebėjo, kaip viceprezidento veidas sustin- 
go. Netgi Hermanas krūptelėjo. 

- Savižudybė, - toliau kalbėjo prezidentas. - Šovė sau į 
galvą. Man ką tik apie tai pranešė. Siaubinga. Dabar ruošiame 
spaudos pranešimą, kol informacija nepasklido. 

— Kaip tai atsitiko? - paklausė viceprezidentas. 

— Nežinau, bet jis tai padarė ir jo nebėra. Lario Deilio taip 
pat nebėra. Bomba po automobiliu. Nusikaltėliai nežinomi. 

Viceprezidento veidas apniuko, o jo pečiai nusviro žemyn. 

— Štai tokia padėtis, - tęsė Danielsas. - Tokiomis aplinky- 
bėmis aš negaliu kitą savaitę skristi į Afganistaną. Amerikai 
manęs reikia, todėl noriu, kad viceprezidentas skristų vietoj 
manęs. 

Viceprezidentas neištarė nė žodžio. 

— Ar kas nors mane girdi? - garsiai paklausė Danielsas. 

— Taip, sere, - atsakė viceprezidentas. - Aš klausau. 

— Puiku. Vadinasi, šiandien privalote grįžti į Ameriką ir 
pasirengti kitos savaitės kelionei. Žinoma, jeigu nenorite 
skristi palaikyti karių, galite įteikti atsistatydinimo pareiški- 
mą. Jūsų teisė rinktis. Bet aš asmeniškai pageidaučiau, kad 
skristumėte. 

— Kodėl? 

— Mūsų klausosi, tad abejoju, ar norėtumėte išgirsti, ką 
iš tikrųjų galvoju. Papasakosiu vieną istoriją. Mano tėvukas 
mėgdavo ją pasakoti. Taigi skrido paukštelis į pietus Žiemoti, 
tačiau pateko į sniego audrą, ir vėjas nubloškė jį ant žemės. 
Paukštelis vos nesušalo, bet atėjo karvė ir, švelniai tariant, jį 
apdergė. Tupėdamas mėšlo krūvoje paukštelis sušilo ir pasiju- 
to taip gerai, kad ėmė čiulbėti. Jį išgirdusi katė atėjo pažiūrėti, 
kas čia vyksta, gal kam prireikė pagalbos, pamatė paukštelį 
ir suėdė. Istorijos moralas: ne visi, kurie dergia ant tavęs, yra 
tavo priešai. Ir ne visi, kurie ateina į pagalbą, yra draugai. Tad 
jeigu esi šiltai įsitaisęs ir laimingas, netgi sėdėdamas mėšlo 
krūvoje, laikyk savo burną užčiauptą. Ar supratote, ką norė- 
jau pasakyti? 

— Visiškai, sere, - atsakė viceprezidentas. - Kaip patarsite 
paaiškinti savo atsistatydinimą? 

— Siūlau pamiršti populiarųjį: Noriu praleisti daugiau laiko 
su savo šeima. Mūsų pareigas užimantys Žmonės dėl to neat- 
sistatydina. Pagalvokime. Jūsų pirmtakas atsistatydino norė- 
damas išvengti apkaltos proceso. Jums netiks. Žinoma, jūs gi 
negalite pasakyti teisybės, kad buvote nutvertas planuojantis 
aukščiausio laipsnio išdavystę. Tad gal šis: Atrodo, prezidentas 
ir aš ilgiau nebegalime dirbti kartu? Aš tikiu, kad būdamas toks 
patyręs politikas gerai apgalvosite savo žodžius, nes jeigu 
man nepatiks tai, ką išgirsiu, atskleisiu visą tiesą. Galite kal- 
bėti apie nesutarimus, apie mūsų skirtumus, pasakykite žmo- 
nėms, kad esu avigalvis. Viskas tiks. Tačiau - nė vieno žodžio, 
kurio nenorėčiau išgirsti. 

jo protestuoti, tačiau suprato, kad iš to nebus jokios naudos. 

— Pone Prezidente, - prabilo Torvaldsenas, - ar Stefani ir 
Kasiopėjai viskas gerai? 

— Joms puikiai sekasi, Henrikai. Galiu į jus taip kreiptis? 

— Niekaip kitaip. 

— Jos labai padėjo išnarplioti šią istoriją. 

— O kaip mano tėtis ir mama? - įsiterpė Garis. 

— Tikriausiai čia Kotono berniukas? Malonu susipažinti, 
Gari. Tavo tėčiui ir mamai viskas gerai. Prieš kelias minutes 
kalbėjau telefonu su tavo tėčiu. Taip sužinojau apie jus, Herr 
Hermanai. 

Torvaldsenas pajuto paniekos gaidelę prezidento balse. 

- Jūsų žmogus Sabrė surado Aleksandrijos biblioteką. Tiesą 
pasakius, tai padarė Kotonas, tačiau Sabrė norėjo ją pasisavinti. 
Sabrė nebegyvas. Taigi jūs pralaimėjote. Mes turime bibliote- 
ką, ir ašjus patikinu, kad niekas niekada nesužinos, kur ji yra. 
Jums asmeniškai, Herr Hermanai, būtų geriau, kad Henrikas 
su berniuku netrukdomas paliktų jūsų pilį, ir nenoriu girdėti 
nė vieno prieštaravimo, antraip Izraelis i; Saudo Arabija su- 
žinos, kas viskam dirigavo. Tikiuosi, pats puikiai suprantate, 
kokių problemų turėsite. Vargu ar rasite kur pasislėpti. 

Viceprezidentas susmuko į netoliese stovėjusį krėslą. 

— Dar vienas dalykas, Hermanai. Nė žodžio bin Ladenui ir 
jo Žmonėms. Kitą savaitę mes norime juos susitikti belaukian- 
čius mano lėktuvo. Jei nerasime nei jų, nei raketų, aš pasiųsiu 
savo komandą, kad jus likviduotų. 

Hermanas tylėjo. 

— Suprantu, kad jūsų tyla reiškia pritarimą. Matote, kaip 
nuostabu vadovauti didžiausiai demokratinei valstybei. Tu- 
riu žmonių, pasirengusių padaryti, ko tik paprašysiu. Žmo- 
nių, turinčių įvairiausių gebėjimų. Jūs turite pinigų. Bet val- 
džia priklauso man. 

Torvaldsenas nebuvo pažįstamas su JAV prezidentu, tačiau 
dabar suprato, kad jis jam patinka. 

— Gari, - kreipėsi prezidentas, - po poros dienų tavo tė- 
tis parskris į Kopenhagą. Henrikai, dar kartą ačiū už tai, ką 
padarei. 

— Nesu tikras, ar iš tikrųjų padėjau. 

— Bet juk mes laimėjome, ar ne? Šiame žaidime tai ir buvo 
svarbiausia. 

Linija išsijungė. 

Hermanas stovėjo netardamas nė žodžio. 

Torvaldsenas parodė į atlasą ir pasakė: 

— Tie laiškai beverčiai, Alfredai. Tu nieko nebeįrodysi. 

— Nešdinkis. 

— Su malonumu. 

Danielsas buvo teisus. 

Žaidimas baigėsi. 


LXXXVII SKYRIUS 


VAŠINGTONAS 
PIRMADIENIS, SPALIO 10-OJI 


8:30 


STEFANI SĖDĖJO OVALINIAME KABINETE. Jau lankėsi čia daugybę 
kartų ir beveik visada jausdavosi nepatogiai. Šiandien viskas 
buvo kitaip. Jos su Kasiopėja atėjo į Baltuosius rūmus susitikti 
su prezidentu Danielsu. 

Brentas Grinas vakar buvo palaidotas Vermonte su derama 
pagarba. Žiniasklaida liaupsino jo reputaciją ir laimėjimus. Ir 
demokratai, ir respublikonai pareiškė, kad jiems jo trūks. Da- 
nielsas taip pat atidavė duoklę išsakydamas panegiriką Gri- 
nui. Floridoje be iškilmių buvo palaidotas Laris Deilis. Laido- 
tuvėse dalyvavo tik šeimos nariai ir keli draugai. Stefani su 
Kasiopėja taip pat dalyvavo. 

Stefani vis galvojo, kaip ji apsiriko, vertindama abu vy- 
rus. Deilis nebuvo šventasis, tačiau nebuvo ir žmogžudys 
ar išdavikas. Jis stengėsi sustabdyti įvykius. Deja, įvykiai 
sustabdė jį. 

— Noriu, kad grįžtumėte į Magelano organizaciją, - pasakė 
jai Danielsas. 

— jums gali tekti ilgai aiškinti, kodėl. 

— Man pačiam nereikia jokių aiškinimų. Niekada neno- 
rėjau, kad išeitumėte, tačiau tuo metu neturėjau kito pasi- 
rinkimo. 

Be jokios abejonės, Stefani norėjo grįžti. Jai patiko jos dar- 
bas. Tačiau reikėjo kai ką išsiaiškinti. 

— O kaip bus dėl Kongreso narių papirkinėjimo? - pa- 
klausė ji. 

— Jau sakiau, Stefani. Nieko apie tai nežinojau. Daugiau to 
nebus. Tiesa, šis skandalas šaliai nebus toks naudingas kaip 
Brento Grino netektis. Taigi baikime su tuo ir ženkime į ateitį. 

Stefani nebuvo visiškai įsitikinusi, kad Danielsas nėra susi- 
jęs su papirkinėjimu, tačiau sutiko. Taip buvo protingiau. 

— Vadinasi, niekas niekada nesužinos, kas atsitiko? - pasi- 
domėjo Kasiopėja. 

Danielsas sėdėjo prie savo stalo, pėdas įrėmęs į jo kraštą ir 
atsilošęs krėsle. 

— Nė vienos smulkmenos. 

Viceprezidentas atsistatydino šeštadienį, pabrėždamas ne- 
sutarimus dėl politikos su administracija. Žiniasklaida ėmė 
triukšmauti, norėjo jį nufilmuoti, tačiau kol kas nepavyko. 

- Įsivaizduoju, - pasakė Danielsas, - kad mano buvęs vice- 
prezidentas bandys ginti savo vardą. Tarp mudviejų gali kilti 
viešų kivirčų dėl politikos ar panašiai. Gal netgi kandidatuos 
per ateinančius rinkimus. Tačiau aš nebijau kovos. Ir, jei jau 
prakalbome apie kovas, noriu jūsų paprašyti nenuleisti akių 
nuo „Auksinės vilnos“ ordino. Tie žmonės kelia problemų. 
Dabar mes aplaužėme jiems sparnus, bet jie vėl atsigaus. 

— O Izraelis? —- paklausė Kasiopėja. - Kaip dėl jo? 

— Pažadėjau jiems, kad niekas iš Aleksandrijos bibliotekos 
niekada nepateks į viešumą. Tik Kotonas ir jo buvusi žmona 
žino, kur ji yra, tačiau aš net nežadu tuo domėtis. Tegul ji ir 
toliau slepiasi. - Danielsas pažvelgė į Stefani. - Judvi su He- 
tera susitaikėte? 

— Vakar, per laidotuves. Deilis jai labai patiko. Ji papasako- 
jo apie jį tokių dalykų, kurių aš anksčiau nežinojau. 

— Matote? Niekada neskubėkite teisti. Išklausęs informaci- 
ją, įrašytą atmintinėse, Grinas įsakė pašalinti Deilį. Bet kuriuo 
metu galėjo imti tekėti informacija, tad generalinis prokuroras 
pasistengė užtvenkti tą upelį. Hetera - gera agentė. Ji puikiai 
išmano savo darbą. Grinas su viceprezidentu būtų sunaikinę 
Izraelį. Jiems niekas nerūpėjo, išskyrus juos pačius. O jūs ma- 
nėte, kad problema esu aš. 

Stefani nusišypsojo. 

— Aš klydau ir dėl jūsų, pone Prezidente, - pasakė ji. 

Danielsas pasisuko į Kasiopėją. 

— Grįšite į Prancūziją toliau statyti savo pilies? 

— Gerokai užtrukau, mano darbininkai tikriausiai jau su- 
nerimę. 

— Jeigu jie panašūs į maniškius, tai jiems svarbiausia, kad 
nevėluotų atlyginimas, tada jie laimingi. - Danielsas atsisto- 
jo. - Nuoširdžiai dėkoju jums abiem už tai, ką padarėte. 

Stefani liko sėdėti. Ji kažką pajuto. 

— Ko jūs dar nepasakėte? 

Danielso akys žybtelėjo. 

— Tikriausiai daug ko, - atsakė jis. 

— Tai dėl bibliotekos. Prieš akimirką jūs taip nerūpestingai 
apie ją kalbėjote. Iš tikrųjų neketinate jos slėpti, tiesa? 

— Apie tai spręsiu ne aš. Kai kas yra už tai atsakingas, ir 
mes visi žinome, kas jis. 


* 


MALOUNAS KLAUSĖSI, KAIP KOPENHAGOS VARPAI garsiai skam- 
bina trečią valandą popiet. Hojbro aikštėje kaip visada tokiu 
metu vaikštinėjo daug Žmonių. Jis, Pamela ir Garis ką tik bai- 
gė pietauti vienoje iš lauko kavinukių. Jiedu su Pamela vakar 
parskrido iš Egipto, kur praleido šeštadienį su Sergėtojais ir 
atidavė paskutinę pagarbą Džordžui Hadadui. 

Malounas paprašė sąskaitos. 

Už penkiolikos metrų stovėjo Torvaldsenas, kuris prižiū- 
rėjo, kaip vyksta Malouno knygyno atstatymo darbai, pradėti 
praeitą savaitę, kol jie buvo išvykę. Pastoliai juosė visą keturių 
aukštų pastatą, darbininkai darbavosi ir lauke, ir viduje. 

— Aš nubėgsiu atsisveikinti su Henriku, - pasakė Garis ir 
pašokęs nuo stalo greitai išnyko tarp Žmonių. 

- Šeštadienis su Džordžu buvo labai liūdnas, - prisiminė 
Pamela. 

Kotonas žinojo, kokios mintys dabar sukasi jos galvoje. Jie 
beveik nesikalbėjo apie tai, kas atsitiko bibliotekoje. 

— Kaip jautiesi? — paklausė jis. 

— Aš nužudžiau žmogų. Jis buvo apgailėtinas niekšas, bet 
vis tiek - aš nužudžiau. 

Kotonas nieko nesakė. 

— Tu atsistojai veidu į jį žinodamas, kad stoviu jam už nu- 
garos. Tu Žinojai, kad šausiu. 

— Aš išvis nežinojau, ką tu darysi. Tik žinojau, kad ką nors 
darysi, ir man to užteko. 

— Anksčiau man neteko šaudyti, - tarė Pamela. - Paduoda- 
mas ginklą Hadadas pasakė, kad turiu nusitaikyti ir šauti. Jis 
žinojo, kad aš tai padarysiu. 

— Pam, negraužk savęs. Padarei tai, ką turėjai padaryti. 

— Kaip ir tu visus tuos metus, - pasakė ji ir patylėjo. - No- 
riu tau kai ką pasakyti, bet tai nėra lengva. 

Jis laukė. 

— Aš atsiprašau. Labai. Už viską. Niekada nemaniau, kad 
toks tavo darbas. Laikiau tave egoistu, pasipūtusiu patinu. 
Nes nieko nesupratau. Dabar suprantu. Aš klydau. Dėl visko. 

— Tada aš taip pat. Atsiprašau. Už viską, kas buvo bloga per 
tuos metus. 

Pamela iškėlė rankas pasiduodama. 

— Gerai, manau, mums abiem jau gana emocijų, - pasakė ji. 

— Taika? - ištiesęs jai ranką paklausė jis. 

— Taika, - atsakė ji tuo pačiu. 

Staiga ji palinko prie Kotono ir švelniai pabučiavo jį į lū- 
pas. Tai buvo taip netikėta, kad jis net krūptelėjo. 

— Kodėl taip padarei? 

— Nežinau, - atsakė Pamela. - Manau, po skyrybų mums 
abiem tapo geriau, tačiau tai nereiškia, kad aš viską pamiršau. 

— Tai gal nepamirškime abu? 

— Būtų sąžininga, - atsakė Pamela ir trumpam nutilo. — 
O kaip Garis? Ką darysime? Jis privalo Žinoti tiesą. 

Kotonas irgi apie tai galvojo. 

— Jis ir sužinos, - tyliai pasakė jis. - Neskubėkime, o tada 
visi trys pasikalbėsime. Nemanau, kad tiesa ką nors pakeis. 
Bet tu teisi - jis privalo Žinoti. 

Kotonas sumokėjo, ir jie nuėjo link Torvaldseno su Gariu. 

— Aš labai ilgėsiuos to berniuko, - pasakė Henrikas. - Mes 
kartu buvome puiki komanda. 

Kotonas ir Pamela jau žinojo, kas atsitiko Austrijoje. 

— Manau, kad nuotykių jis patyrė užtektinai, - tarė Pamela. 

Kotonas pritardamas linktelėjo. 

— Tau laikas grįžti į mokyklą, - pasakė jis. - Per daug blogų 
dalykų tau teko patirti. 

Malounas matė, kad Torvaldsenas suprato, ką jis norėjo pa- 
sakyti. Vakar jie apie tai kalbėjosi. Jo nedžiugino mintis, kad 
Garis puolė ginkluotą Žmogų, tačiau slapta juo didžiavosi. Ir, 
nors jo gyslomis tekėjo ne Malouno kraujas, juos siejo tvirtas 
tėvo ir sūnaus ryšys. 

— Jums laikas važiuoti, - pasakė Kotonas. 


Visi trys nuėjo į aikštės galą, kur Jesperis jų laukė su Torvald- 
seno automobiliu. 

— Tau irgi teko patirti nuotykių, ar ne? —- paklausė jo Ma- 
lounas. 

Šis tik nusišypsojo ir linktelėjo. Vakar Torvaldsenas sakė, 
kad dvi dienos, praleistos su Margareta Herman, buvo dau- 

giausia, kiek galėjo ištverti Jesperis. Ji buvo paleista šeštadie- 
nį, kai tik Torvaldsenas su Gariu parskrido į Kopenhagą. Iš 
Torvaldseno pasakojimo apie Hermaną Malounas suprato, 
kad tėvo ir dukters santykiai buvo nepavydėtini. Juos siejo 
kraujo ryšys ir niekas daugiau. 

Malounas stipriai apkabino sūnų ir pasakė: 

— Myliu tave. Saugok mamą. 

— Tam aš jai nereikalingas. 

— Nebūk toks tikras. 

Tada jis pažvelgė į Pamelą ir pasakė: 

— Jeigu tau kada nors manęs prireiks, Žinai, kur ieškoti. 

— Tu taip pat. Dabar žinome, kaip saugoti vienas kito 
nugarą. 

Jiedu nepasakojo Gariui apie tai, kas nutiko Sinajuje, ir nie- 
kada nepasakos. Torvaldsenas sutiko pasirūpinti Sergėtojais 
ir skirti lėšų vienuolynui bei bibliotekai išlaikyti. Jo galvoje 
jau sukosi planai apie elektroninį rankraščių archyvą. Bus 
priimta naujų Žmonių, papildysiančių išretėjusias Sergėtojų 
gretas. Danas buvo susijaudinęs ir nekantravo kuo greičiau 
ten apsilankyti. 

Tik visa tai turėjo išlikti paslaptis. 

Torvaldsenas patikino Izraelio vyriausybę, kad niekas nie- 
ko nesužinos, ir, gavę Jungtinių Valstijų patvirtinimą, žydai 
liko patenkinti. 


Pamela su Gariu įlipo į automobilį. Malounas mojo jiems, kol 
automobilis pradingo gatvės spūstyje oro uosto kryptimi. 
Tada lėtai pro minią grįžo pas Torvaldseną, kuris stebėjo, kaip 
darbininkai iš jo pastato neša statybines šiukšles. 

— Nusiraminai? - paklausė Henrikas. 

Malounas suprato, ko klausia draugas. 

— Praeities puslapis užverstas, - atsakė jis. 

— Praeitis gali sužeisti tavo sielą. 

Malounas pritarė. 

— Arba tapti geriausia tavo drauge, - pridūrė Torvaldsenas. 

Kotonas žinojo, ką Henrikas norėjo pasakyti. 

— Bus nuostabu pamatyti, kas toje bibliotekoje, - tarė jis. 

— Ir kokie lobiai ten mūsų laukia! 

Abu vyrai žiūrėjo, kaip darbininkai ant pastolių garais valė 
suodžius nuo šešioliktojo amžiaus namo fasado. 

— Atrodys gražiai kaip kadaise, - tarė Torvaldsenas. - Tau 
dabar teks atkurti inventorių. Nupirkti daug knygų. 

Malounas galvojo tą patį. Toks jo darbas. Knygų pardavė- 
jas. Tačiau jis neužmirš pamokos, kurią gavo per pastarąsias 
keletą dienų. Jis prisiminė, kokia grėsmė kybojo virš trijų Ma- 
lounų galvų, ir suvokė, dėl ko iš tikrųjų verta gyventi. Jis mos- 
telėjo į pastatą. 

— Tai nėra taip jau svarbu, - pasakė jis. 

Danas supratingai nusišypsojo. 

— Tai tik daiktai, Henrikai. Ir viskas. Tik daiktai. 


AUTORIAUS PASTABOS 


ŠIOJE KNYGOJE DAUG KELIONIŲ. Veiksmas vyksta Danijoje, An- 
glijoje, Vokietijoje, Austrijoje, JAV ir Portugalijoje. Kūrinio 
tema gimė vienos vakarienės metu Kamdene, Pietų Karolino- 
je, kai šeimininkas Kenetas Harvėjus paklausė, ar man teko 
kada nors girdėti apie libanietį Biblijos tyrinėtoją Kamalį Sa- 
libį. Kai atsakiau, kad ne, Kenas pasiūlė paskaityti keturias 
Salibio knygas. Maždaug po metų pajutau, kad pagrindinė 
romano mintis jau subrendo. Kaip visada, ši istorija yra tikrų 
ir išgalvotų faktų mišinys. 

Paaiškinsiu, kur yra riba tarp išmonės ir tikrovės. 

Pirmą kartą prologe paminėta nakba yra tikra. Ši tragedija 
vis dar krečia Vidurio Rytų valstybių santykius. 

Marmurinis monumentas, aprašytas VIII ir XXXIV knygos 
skyriuose, iš tikrųjų yra Šagborou dvare, Anglijoje. Nauja- 
amžininkai ir sąmokslo teoretikai jau daugelį metų mėgina 
atspėti jo mįslę. VIII skyriuje aprašyta spaudos konferencija 
iš tikrųjų vyko Šagborou dvare, ir visi ekspertų pateikti aiški- 
nimai yra tikri. Teiginys, kad romėniškos raidės yra žemėla- 
pis, - mano išmonė. 

Mintis, kad Senasis Testamentas kildina žydus ne iš Pa- 
lestinos, nėra mano sugalvota. 1985 metais Salibis išdėstė šią 
teoriją knygoje „Biblija kilo iš Arabijos“. Savo idėjas Salibis 

skelbė ir kituose veikaluose: „Kas buvo Jėzus“ (1988 m.), „Bi- 
blijos žmonių paslaptys“ (1988 m.) ir „Biblinio Izraelio istoriš- 
kumas“ (1998 m.). Džordžo Hadado pastebėjimai apie Vaka- 
rų Arabijos ir Biblijos vietovardžių sutapimus, aprašytus LII 
skyriuje, priklauso Salibiui. Kai tik pasirodė pirmoji Salibio 
knyga, Saudo Arabijos valdžia iš tikrųjų liepė sulyginti su 
žeme ištisas gyvenvietes ir iki šios dienos neleidžia vykdyti 
archeologinių kasinėjimų Asirijoje. 

LVII ir LXVIII skyriuose pateikti žemėlapiai yra sudaryti 
pagal Salibio išvadas. Mintis, kad visa Viešpaties Abraomui 
padovanota žemė yra gerokai toliau nuo dabartinės Palesti- 
nos, yra, švelniai tariant, prieštaringa. Tačiau abu - Salibis ir 
Džordžas Hadadas - pastebi, kad ją nesunkiai įrodytų arba 
paneigtų archeologiniai kasinėjimai. Kalbinė pastaba. Kny- 
goje sąvoka „senoji hebrajų kalba“ vartojama turint omenyje 
originalios hebrajų Biblijos kalbą. Apie jos rašybą, gramatiką, 
sintaksę ar idiomas yra Žinoma labai mažai. Tai buvo mokslo 
kalba, vartota retai ir išnykusi šeštajame ar penktajame am- 
žiuje prieš Kristų. Būtent „senoji hebrajų“, o ne Biblijos arba 
rabinų hebrajų ar dar kita kalba buvo pasirinkta skaitytojų 
patogumui. 

XX, XXIII ir LVII skyriuose aprašyti prieštaringi Senojo 
Testamento teiginiai nėra naujiena. Biblijos tyrinėtojai dėl jų 
ginčijasi ištisus šimtmečius. Bibliją galima pavadinti kintan- 
čiu dokumentu, kurį kiekviena karta interpretuoja savaip. 

XXII skyriuje papasakota Davido Ben Guriono istorija yra 
tikra. Šiuolaikinio Izraelio tėvas po 1965 m. radikaliai pakeitė 
savo politiką ir linko taikytis su arabais. Todėl iki pat mirties 
(1973 m.) jam buvo trukdoma dalyvauti politinėje veikloje. Ži- 
noma, jo apsilankymas bibliotekoje - mano pramanas. 

Dailininko Nikola Puseno istorija, aprašyta XXIX skyriu- 
je, yra tikra. Jo gyvenime tikrai buvo dramatiškų posūkių. 
Paveikslo „Arkadijos piemenys“ likimas aprašytas tiksliai ir 
laiško ištrauka apie tai, ką Pusenas galbūt slapta sužinojo, yra 

tikra. Kodėl Pusenas sukūrė paveikslą „Arkadijos piemenys 
II“, atvirkščią pirmojo atvaizdą, kuris vėliau buvo įamžintas 
marmuriniame Šagborou dvaro monumente, lieka paslaptis. 

Sergėtojai yra išgalvoti. Jeigu jie iš tikrųjų būtų gyvenę, 
Aleksandrijos biblioteka gal būtų buvusi išsaugota. XXI sky- 
riuje pateiktas bibliotekos aprašymas yra gerai žinomas. Tame 
pačiame skyriuje aprašytos trys versijos, kaip dingo daugiau 
nei pusė milijono rankraščių, pasak ekspertų, yra arčiausiai 
tiesos. XXXII skyriuje aprašyti išminčiai gyveno iš tikrųjų, 
tačiau, deja, po bibliotekos sunaikinimo neišliko nė vienas 
jų kūrinys. XXXII skyriuje paminėtas Pirio Reiso Žemėlapis 
egzistuoja iš tikrųjų ir leidžia tik numanyti, kas ir kiek daug 
buvo prarasta. 

Galvosūkį aš išgalvojau remdamasis paslaptingu rankraš- 
čiu, pavadintu „Raudonoji gyvatė“. Sužinojau apie jį Reno le 
Šato kaimelyje, kai ieškojau medžiagos savo knygai „Tamplie- 
rių palikimas“. 

„Auksinės vilnos“ ordinas tikrai egzistavo viduramžių 
Prancūzijoje; jis buvo įkurtas taip, kaip aprašyta XVIII skyriu- 
je. Mūsų dienomis Austrijoje klesti socialinė grupuotė tokiu 
pačiu pavadinimu, tačiau ji niekaip nesusijusi su aprašytąja 
šioje knygoje. Ordino narių aprangą bei atributiką „pasiskoli- 
nau“ iš penkioliktojo amžiaus. 

Švenčiausiosios Mergelės Marijos iš Belemo vienuolynas 
stovi Lisabonoje. Lankiausi jame du kartus ir XLVI, XLVIII, LI, 
LIII bei LIV skyriuose tiksliai perteikiau jo istoriją ir didybę, 
tik truputį pakeičiau vidinę pastato erdvę. Tai nuostabi vieta, 
kaip ir pati Lisabona. 

Sakrariumas, pagrindinis galvosūkio elementas, stovi Be- 
lemo vienuolyne. Apie fenomeną, kai saulės spinduliai jo si- 
dabrą paverčia auksu, kalbama jau keletą šimtmečių. Mūsų 
dienomis sidabrinį sakrariumą apšviečia prožektoriai, kad 
šiuo efektu būtų galima gėrėtis nuolat. Žinoma, šioje knygoje 


to neminėjau. 

Nacionalinis Aviacijos ir kosmoso muziejus yra viena mėgs- 
tamiausių mano lankymosi vietų, ir aš buvau laimingas, kad 
galiausiai turėjau progą aprašyti jį savo knygoje. Kronborgo 
pilis (IX skyrius), Elsinoras (XI ir XIV skyriai), Baumeisterhaus 
Rotenburge (XXII skyrius), Reino slėnis ir tiltas per Mozelio 
upę Vokietijoje yra tikri. 

Šv. Jeronimo ir šv. Augustino susirašinėjimą (LXIII ir LXV 
skyriai) išgalvojau. Abu buvo išminčiai, aktyviai prisidėję prie 
Ankstyvosios Bažnyčios kūrimo. Laiškai parodo, kaip Jero- 
nimo Senojo Testamento vertimais iš hebrajų į lotynų kalbą 
galėjo būti manipuliuojama siekiant besikuriančios bažnyčios 
tikslų. Beje, visus aprašytus Jeronimo vertimo netikslumus 
pastebėjo Salibis, ne aš, ir jie kelia įdomių klausimų. 

Aš niekada nešokau parašiutu iš lėktuvo CI30H; tačiau 
tai darė pulkininkas Baris Kingas ir man viską smulkiai pa- 
pasakojo. 

LXXII skyriuje aprašytas vienuolynas yra vienas iš dauge- 
lio, išsibarsčiusių Sinajaus pusiasalyje. Mintis, kad jo pože- 
miuose saugoma dingusi Aleksandrijos biblioteka (LXXVIII 
skyrius), nėra visiškai iš piršto laužta. Senovės egiptiečiai tuos 
kalnus intensyviai kasinėjo, o tuneliai po jais galėjo būti išlikę 
ir po Kristaus. 

LXIII skyriuje papasakota tikra Sinajaus Biblijos istori- 
ja. Alepo kodeksas (minėtas XXIII skyriuje), datuojamas 900 
metais po Kristaus, eksponuojamas Jeruzalėje, ir tikrai yra 
seniausias išlikęs Senojo Testamento rankraštis. Iki Kristaus 
sudaryta Biblija - pavyzdžiui, minėta LXXIX šios knygos sky- 
riuje, — be jokios abejonės, iš pagrindų pakeistų visas mūsų 
žinias apie Senąjį Testamentą. 

Vidurio Rytų konfliktas nerimsta. Neįtikėtina, kad vi- 
sos trys didžiosios pasaulio religijos — judaizmas, islamas ir 
krikščionybė — pasirinko garbinti tą pačią vietą Jeruzalėje. Du 
tūkstančius metų prieštaringos ideologijos bando įrodyti pra- 
našumą viena prieš kitą, ir toji kova, kaip išdėstyta VIII sky- 

riuje, vyksta ne dėl žemių, išsivadavimo ar politinių idealų. 
Tos kovos esmė - kur kas gilesnė. 

Dievo Žodis. 

Kiekviena iš trijų religijų pateikia savo versiją. Ir kiekviena 
jų įsitikinusi, kad kitos dvi klysta. 

Ir tai geriausiai paaiškina, kodėl konfliktas tęsiasi. 


APIE AUTORIŲ 


STIvas BERIS (Steve Berry) yra rašytojas, kurio romanai paten- 
ka į „New York Times“ skelbiamus perkamiausių knygų są- 
rašus. Autorius yra parašęs knygas „Tamplierių palikimas“, 
„Trečioji paslaptis“, „Romanovo pranašystė“ ir „Gintaro kam- 
barys“. Jos išverstos į keturiasdešimt kalbų. S. Beris yra daug 
keliaujantis teisininkas, išmaišęs Europos šalis, Meksiką, Ka- 
ribų jūros valstybes ir Rusiją. Apsilankykite jo svetainėje in- 
ternete: www.steveberry.org 

Populiarus JAV trilerių rašytojas S. Berry, romano „Trečioji paslaptis“ au- 
torius, knygoje „Aleksandrijos biblioteka“ pasakoja apie pavojus, į kuriuos 
pakliūna paslaptį, susijusią su garsiąja prieš pusantro tūkstančio metų su- 
naikinta Aleksandrijos biblioteka, žinantis buvęs JAV slaptųjų tarnybų dar- 
buotojas ir jo šeima, kai senovės žinių šventykla susidomi pasaulio galingieji, 
ketinantys su joje saugotais paslaptingais dokumentais užsitikrinti valdžią 
visame pasaulyje. 

Vertimo redaktorė R. Pučinskaitė dėkoja danų k. vertėjai 
p. Aušrai Valling Pedersen ir arabų k. specialistui p. Egdūnui Račiui 

Steve Berry (Styvas Beris, g. 1955 m.) 


JAV rašytojas, populiarių trilerių autorius, kurio knygos patenka į geriau- 
siai perkamų knygų dešimtukus ir yra išverstos į 40 kalbų. Politologijos ir 
teisės specialistas, istorijos žinovas, lietuvių skaitytojams jau pažįstamas 


kaip knygos „Trečioji paslaptis“ autorius. 


Kotonas Malounas, buvęs JAV slaptųjų tarnybų darbuotojas, atsistatydi- 
na iš rizikingų pareigų ir bando gyventi ramų paprasto Žmogaus gyveė- 
nimą. Jis įsikuria Kopenhagoje ir prekiauja senomis retomis knygomis, 
Tačiau ramybė trunka neilgai - vieną dieną ją sudrumsčia elektroninis 
laiškas, kuriuo Malounas informuojamas apie sūnaus pagrobimą. Kad tai 
nėra tik piktas pokštas, patvirtina ir ant namų slenksčio išdygusi buvusi 
Malouno žmona. Neilgai trukus kažkas padega ir jo knygyną. Nelieka nė 
menkiausios abejonės, kad paslaptingi piktadariai nelinkę juokauti, Jie 
pasiryžę bet kam, kad išgautų paslaptį, kurią žino buvęs slaptųjų tarnybų 
darbuotojas ir kuri susijusi su legendomis apipinta Aleksandrijos biblio- 
teka - neprilygstamu senovės istorinės, filosofinės, literatūrinės, moksli- 
nės ir religinės minties lopšiu, kuriame šešis šimtmečius buvo saugoma 
daugiau kaip 500 tūkstančių rankraščių. Tačiau prieš pusantro tūkstan- 


„čio metų ši senovės žinių šventovė buvo nušluota nuo žemės paviršiaus, 


Malouno sūnaus grobikai - didelę valdžią turintys magnatai. Jie tiki, kad 
Aleksandrijos bibliotekoje saugoti dokumentai gali užtikrinti galią visa- 
me pasaulyje. Persekiojamas mirtino pavojaus, Malounas bus priverstas 
išmaišyti visą Žemės rutulį. Aleksandrijos bibliotekos mįslei įminti jis 


turi tik 72 valandas. Kitu atveju jo sūnus mirs... 

